
PROLOGAS 


Įpročio įveikimas 


Ji buvo mokslininkų mėgstamiausia tyrimo dalyvė. 

Liza Alen, kaip liudija jos asmens byla, buvo trisdešimt ketverių 
metų, pradėjo rūkyti ir gerti šešiolikos ir kone visą gyvenimą kovojo 
su nutukimu. Dvidešimt kelerių metų ją buvo pradėjusios persekio- 
ti skolų išieškojimo agentūros, siekdamos, kad ji grąžintų -10 000 
dolerių skolą. Trumpi anketiniai duomenys rodė, kad ilgiausias jos 
darbo laikotarpis —- mažiau nei metai. 

Tačiau dabar prieš tyrėjus sėdinti moteris buvo liekna ir ener- 
ginga, įdegusiomis bėgikės kojomis. Ji atrodė dešimčia metų jau- 
nesnė negu asmens bylos nuotraukoje — taip, lyg galėtų nurungti 
kiekvieną kambaryje esantį žmogų. Kaip bylojo neseni įrašai Lizos 
byloje, ji neturėjo negrąžintų skolų, negėrė ir jau trisdešimt devintas 
mėnuo dirbo grafinio dizaino hrmoje. 

„Kiek laiko praėjo nuo tada, kai surūkėte savo paskutinę ciga- 
retę?“ — paklausė vienas psichoterapeutas, pradėdamas nuo sąrašo 
klausimų, į kuriuos Liza atsakydavo kaskart atėjusi į Merilando 


valstijoje, netoli Betesdos, esančią laboratoriją. 

„Beveik ketveri metai, — atsakė ji. — Nuo tada numečiau dvide- 
šimt septynis kilogramus ir bėgioju ilgas distancijas.“ 

Ji pradėjo ir mokytis, kad gautų magistro laipsnį, be to, nusipir- 
ko namą. Tai buvo kupinas įvykių laikotarpis. 

Kambaryje sėdėjo mokslininkai: neurologai, psichologai, geneti- 
kai ir sociologai. Pastaruosius trejus metus, gaudami paramą iš Na- 
cionalinio sveikatos instituto, jie visokeriopai pagelbėjo Lizai ir dar 
daugiau kaip dviem tuzinams kitų rūkalių, nuolatinių persivalgėlių, 
beviltiškų girtuoklių, maniakiškai apsipirkinėjančių vartotojų, žmo- 
nių, turinčių žalingų įpročių. Visus dalyvius siejo vienas bendras bruo- 
žas: jie per gana trumpą laiką pakeitė savo gyvenimus. Tyrėjai norėjo 
suprasti, kaip tai pavyko. Tad jie vertino dalyvių gyvybingumo požy- 
mius, įrengė jų namuose vaizdo kameras, kad galėtų stebėti jų kasdie- 
nybę, prieštaringumo apraiškas ir, pasitelkę technologijas, leidžiančias 
jiems įžvelgti, kas tuo metu vyksta žmonių smegenyse, matė, kaip jų 
smegenimis teka kraujas ir kaip jas veikia neuronų siunčiami elektros 
impulsai, kai jie patiria pagundas, tarkim, užuodžia cigaretės dūmus 
ar gardžius valgius. Tyrėjų tikslas buvo išsiaiškinti, kaip įpročiai pasi- 
reiškia neurologiniu lygmeniu ir ko reikia, kad jie pasikeistų. 

„Žinau, šią istoriją esi pasakojusi daugybę kartų, — tarė gydyto- 
jas Lizai, — bet keli mano kolegos ją yra girdėję tik iš kitų lūpų. Gal 
galėtum dar sykelį papasakoti, kaip tu metei rūkyti?“ 

„Žinoma, — atsakė Liza. — Pradžia buvo Kaire“ 

Ji paaiškino, kad atostogauti nusprendė skubotai. Prieš kelis mė- 
nesius jos vyras parėjo namo ir pareiškė ją paliekantis, nes mylįs kirą 
moterį. Lizai prireikė laiko išdavystei išgyventi ir suvokti tai, kad ji 
iš tiesų skiriasi. Mergina išgyveno gedulo laikotarpį, paskui įkyraus 
šnipinėjimo laikotarpį, kai sekiodavo paskui naująją jo draugužę po 
visą miestą, skambinėdavo jai vidurnaktį ir padėdavo ragelį. Paskui 
vieną vakarą Liza išdygo girta prie tos merginos namų — beldėsi į jos 


duris ir šaukė, jog ketina sudeginti šios butą. 

„Man tai buvo nelengvas laikas, — sakė Liza. — Visada norėjau 
pamatyti piramides, ir mano kredito kortelės dar nebuvo tuščios, 
taigi...“ 

Pirmą rytą Kaire Liza atsibudo paryčiais — iš gretimos mečetės 
atsklido muedzino kvietimas melstis. Viešbučio kambaryje buvo 
tamsu nors į akį durk. Sutrikus organizmo ritmui dėl pasikeitusios 
laiko juostos, beveik nieko nematydama, ji sugraibė cigaretę. 

Taip nesiorientavo, kad nieko nesuprato, kol neužuodė degan- 
čio plastiko smarso, — tik tada susivokė, jog mėgina prisidegti tuši- 
nuką, o ne „Marlboro“. Pastaruosius keturis mėnesius ji vis verkė, 
šlamštė maistą, negalėdavo užmigti, jautė gėdą, depresiją ir pyktį — 
viską iškart. Gulėdama lovoje ji palūžo. 

„Į mane siūbtelėjo ta liūdesio banga, — sakė ji. — Jaučiausi taip, 
lyg viskas, ko aš kada nors gyvenime troškau, žlugo. Aš net negalė- 
jau įprastai rūkyti. Tada pradėjau galvoti apie savo buvusį vyrą, kaip 
sunku bus grįžus rasti kitą darbą, kaip labai aš to darbo nekęsiu ir 
kaip prastai jaučiausi visą tą laiką. Atsikėliau, užkliuvau už vandens 
ąsočio, jis apvirto ir vanduo išsiliejo, o aš pradėjau dar labiau raudoti. 
Buvau apimta nevilties, jaučiau, jog privalau ką nors pakeisti, bent 
vieną dalyką, kurį dar galiu kontroliuoti.“ “ 

Liza palindo po dušu ir išėjo iš viešbučio. Važiuodama taksi 
Kairo gatvėmis, paskui purvinais keliais, vedančiais prie Sfinkso, 
prie Gizos piramidžių, per didžiulę bekraštę dykumą, ji pajuto gai- 
lestį sau. Jai reikia turėti gyvenime tikslą, pamanė. Ką nors, dėl ko 
būtų verta darbuotis. 

Tad sėdėdama taksi nusprendė: dar sugrįš į Egiptą ir keliaus per 
dykumą pėsčiomis. 

Idėja buvo beprotiška, Liza tai suprato. Ji buvo prastos sveika- 
tos ir fizinės formos, priaugusi svorio, jos banko sąskaita tuščia. Ne- 
žinojo, kaip vadinasi ta dykuma, į kurią žvelgė, nenutuokė, ar tokia 
kelionė išvis įmanoma. Bet tai buvo nesvarbu. Jai reikėjo ko nors 

įsitverti. Liza nusprendė, kad duos sau metus pasirengti. Ji tikrai 
žinojo — kad ištvertų tokią ekspediciją, reikės aukos. 

O ypač reikės mesti rūkyti. 

Kai galiausiai po vienuolikos mėnesių mergina kirto dykumą — 
tai buvo pustuzinio žmonių kelionė mašinomis su oro kondicio- 
nieriais, — karavanas gabeno tiek daug vandens, maisto, palapinių, 
žemėlapių, GPS, siųstuvų-imtuvų, kad įsimestas vienas kitas pakelis 
cigarečių nieko nebūtų pakeitęs. 

Bet važiuodama taksi Liza to nežinojo. Ir laboratorijoje sėdin- 
tiems mokslininkams jos kelionės detalės nebuvo svarbios. Nes dėl 
tam tikrų priežasčių, kurias jie tik dabar pradėjo suprasti, tas vie- 
nas menkas Lizos suvokimo pokytis anądien Kaire — įsitikinimas, 
kad ji privalo mesti rūkyti, jei nori pasiekti savo tikslą, — išjudino 
daugybę kitų pokyčių, kuriais galiausiai spinduliavo kiekviena jos 
gyvenimo smulkmena. Per tolesnius šešis mėnesius ji, užuot rūkiusi, 
ėmė bėgioti, o tai pakeitė jos valgymo, miego ir darbo įpročius, taip 
mergina sutaupė pinigų, atsirado dienotvarkė, ateities planas ir pan. 
Ji pradėjo bėgioti vidutinio ilgumo distancijas, paskui ilgas distan- 
cijas, grįžo mokytis, nusipirko namą ir susižadėjo. Galiausiai Liza 
buvo atrinkta į tyrimo grupę, ir kai mokslininkai ėmė tirti Lizos 
smegenų vaizdus, jie išvydo šį tą nepaprasta: vienas neurologines 
struktūras — jos senų įpročių — buvo užklojusios naujos struktūros. 
Jie vis dar galėjo įžvelgti nervų sistemos veiklą, susijusią su ankstes- 
niu elgesiu, bet šie impulsai buvo išstumti naujų paskatų. Pasikeitus 
Lizos įpročiams, pasikeitė ir jos smegenys. 

Mokslininkai buvo įsitikinę, kad ne išvyka į Kairą sukėlė tokį 
pokytį, ne skyrybos ir ne kelionė dykuma. Tiesiog Liza iš pradžių 
nusprendė atsikratyti vieno įpročio - rūkymo. Visi tyrimo dalyviai 
yra išgyvenę panašų procesą. Susikaupusi į vieną gyvensenos aspek- 
tą — į vadinamąjį „pagrindinį įprotį, Liza išmoko pakeisti ir kasdie- 
nę nusistovėjusią savo gyvenimo tvarką. 

Taip keistis geba ne tik individai. Kai kompanijos ima keisti 
įpročius, gali pasikeisti visa organizacija. Firmos „Procter and Gam- 
ble“, „Starbucks“, Alcoa, „Target“ ir kitos pasinaudojo šia įžvalga, 
kad paveiktų darbo procesą, darbuotojų bendravimą ir - klientams 
to net nesuvokiant — žmonių apsipirkimą. 

„Aš noriu jums parodyti vieną iš nesenų jūsų smegenų vaizdų, — 
pasakė mokslininkas tyrėjas Lizai, baigdamas patikrinimą. Jis kom- 
piuterio ekrane padidino vaizdą, buvo matyti jos galvos vidus. - Kai 
matote maistą, vis dar yra aktyvios šios sritys, susijusios su troškimu 
ir alkiu, — jis parodė vietą prie smegenų centro. — Jūsų smegenys 
vis dar skleidžia impulsus, raginančius jus persivalgyti. Tačiau štai 
čia, šioje srityje, jau ryškėja nauja veikla, — jis parodė į sritį, esančią 
prie kaktos, — čia, mūsų manymu, prasideda seno elgesio draudi- 
mas ir savidrausmė. Ir ši nauja veikla kaskart jums atėjus atrodo vis 
ryškesnė.“ 

Liza buvo mokslininkų mėgstamiausia tyrimo dalyvė, nes jos 
smegenų sklaidos vaizdai tiesiog prikaustydavo dėmesį, buvo labai 
įdomūs ir naudingi kuriant elgesio modelių — įpročių, įsišaknijusių 
mūsų protuose, - žemėlapį. 

„Jūs padedate mums suprasti, kaip sprendimas virsta automatiš- 
ka elgsena“, - pasakė jai gydytojas. 

Visi kambaryje jautėsi taip, lyg stovėtų ant didžiulio atradimo 
slenksčio. Taip ir buvo. 


Kai atsibudote šį rytą, ką pirmiausia veikėte? Ar puolėte praustis po 
dušu, tikrinote savo elektroninį paštą, griebėte nuo virtuvės spin- 
telės spurgą? Ar valėtės dantis prieš nusišluostydamas rankšluosčiu, 
ar po to? Užsirišote pirma kairįjį ar dešinįjį batą? Ką pasakėte savo 
vaikams žengdamas pro duris? Kuriuo keliu važiavote į darbą? Kai 

atsisėdote už darbo stalo, ar pirma bendravote elektroniniu paštu, ar 
šnekučiavotės su kolegomis, o gal ėmėte rašyti įsimintinas pastabas? 
Priešpiečiams sukirtote salotų ar mėsainį? Parėjęs namo apsiavėte 
sportukus ir išlėkėte pabėgioti ar įsipylėte gėrimo ir kirtote pietus 
žiūrėdamas TV? 

„Visas mūsų gyvenimas, kol jis apibrėžtas, yra įpročių visuma , — 
1982 m. rašė Williamas Jamesas. Dauguma mūsų kasdienių pasirin- 
kimų gali atrodyti kaip gerai apgalvoti sprendimai, bet tokie nėra. Jie 
tėra įpročiai. Ir nors kiekvienas įprotis pats savaime reiškia labai ma- 
žai, ilgainiui valgiai, kuriuos užsisakome, žodžiai, kuriuos kasnakt pa- 
sakome vaikams prieš miegą, tai, ar taupome, ar leidžiame pinigus, ar 
dažnai sportuojame, minčių ir darbotvarkės susidėliojimas turi mil- 
žinišką įtaką mūsų sveikatai, darbo našumui, finansiniam saugumui 
ir laimei. Viename straipsnyje, kurį 2006 m. išspausdino Dukeo uni- 
versiteto mokslininkas, teigiama, kad daugiau kaip 40 proc. kasdien 
atliekamų žmonių veiksmų yra ne tikri sprendimai, o vien įpročiai. 

Williamas Jamesas - kaip ir daugelis kitų, pradedant Aristote- 
liu ir baigiant Opra, — didelę savo gyvenimo dalį stengėsi suprasti, 
kodėl egzistuoja įpročiai. Bet tik per pastaruosius du dešimtmečius 
mokslininkai ir rinkodaros specialistai pradėjo iš tiesų suprasti, kaip 
įpročiai veikia — ir dar svarbiau: kaip jie keičiasi. 

Ši knyga suskirstyta į tris dalis. Pirma dalis apie tai, kaip įpro- 
čiai susiformuoja individualiame gyvenime. Čia nagrinėjama įpro- 
čio susiformavimo neurologija, tai, kaip įskiepyti naujus įpročius ir 
išguiti senus, metodai — tarkim, reklama, galinti dantų valymąsi iš 


niekam nežinomos praktikos paversti tautine manija. Čia atsklei- 


" Duke university. (Angl.) Tai privatus mokslinių tyrimų universitetas JAV, 
Šiaurės Karolinoje, Daramo mieste. 1838 m. įkurtas metodisto ir kvakerio, 
1892 m. perkeltas į Daramą. 1924 m. tabako ir elektros energijos pramonės 
magnatas James B. Dukeas įsteigė Duke'o premiją, ir kaip tik tuo metu univer- 
sitetas buvo pervardintas jo tėvo, Washingrono Duke'o, vardu. (Vert. past.) 

džiama, kaip firma „Procter and Gamble“ tualetinį vandenį „Fe- 
breze“ pavertė milijardus dolerių uždirbusia preke, pasiremdama 
klientų įpročių paskatomis, kaip Anoniminiai alkoholikai pakeičia 
savo gyvenimus, atakuodami įpročių esmę — priklausomybę, kaip 
treneris Tonys Dungy s sugrąžino sėkmę blogiausiai Nacionalinės 
futbolo lygos komandai, išlavinęs automatiškas savo žaidėjų reakci- 
jas į subtilius signalus amerikietiškojo futbolo aikštelėje. 

Antroje dalyje analizuojami sėkmingų kompanijų ir organi- 
zacijų įpročiai. Išsamiai atskleidžiama, kaip generalinis direktorius 
Paulas O'Neillas —- prieš tapdamas JAV iždo sekretoriumi — pavertė 
kovojančią dėl išlikimo aliuminio apdirbamosios pramonės įmo- 
nę pačia geriausia įmone vertinant pagal Dow Jones akcijų rinkos 
indeksą, susitelkęs tik į vieną pagrindinį įprotį; kaip „Starbucks“ 
padėjo žmogui, išmestam iš vidurinės mokyklos, tapti puikiausiu 
vadybininku, įdiegdama įpročius, stiprinančius jo valią. Čia aiški- 
nama, kodėl daugybė talentingų chirurgų gali pridaryti katastrofiš- 
kų klaidų tada, kai yra pakrikę ligoninės organizaciniai įpročiai. 

Trečioje dalyje apžvelgiami visuomenės įpročiai. Prisimenama, 
kaip iškilo Martinas Lutheris Kingas Jaunesnysis ir judėjimas už pilie- 
tines teises, iš dalies pakeisdamas Alabamos valstijoje esančio Mont- 
gomerio visuomenei būdingus įpročius — ir kodėl tokios pat pastan- 
gos padėjo jaunajam pastoriui Rickui Warrenui pastatyti didžiausią 
tautos bažnyčią Kalifornijoje, Sedlbeke. Galiausiai čia nagrinėjami 
keblūs etiniai klausimai, kaip antai: ar Britanijoje žudikas turėtų likti 
neįkalintas, jei jis gali įrikinamai įrodyti, kad žudyti jį vertė įpročiai. 

Kiekvienas skyrius plėtojamas remiantis pagrindiniu teiginiu: 
įpročius galima pakeisti, supratus; kaip jie veikia. 

Šioje knygoje pasinaudota šimtais akademinių veikalų, po- 
kalbiais su daugiau kaip trimis šimtais mokslininkų ir direkto- 
rių, daugybės kompanijų atliktais tyrimais. (Nuorodos į šaltinius 


" Nacionalinė futbolo lyga (NFL) - tai yra amerikietiškojo futbolo. (Vert. past.) 

pateiktos knygos gale kartu su pastabomis, dar galima žr. http:// 
www.thepowerofhabit.com.) Čia analizuojami konkretūs, apibrėž- 
ti įpročiai — pasirinkimai, kuriuos kiekvienas padarome kuriuo 
nors metu, paskui liaujamės apie juos galvoję, bet ir toliau šitaip 
tebesielgiame, dažnai kasdien. Vienu metu mes visi sąmoningai 
nusprendėme, kiek reikia valgyti ir.ko stvertis nuėjus į darbą, kaip 
dažnai gerti, kada bėgioti. Paskui liovėmės darę sprendimus ir elge- 
sys tapo automatiškas. Tai natūralus mūsų neurologijos rezultatas. 
Tad suprasdami, kaip tai vyksta, jūs galite pakeisti šiuos elgesio 
modelius taip, kaip tik nuspręsite. 


Susidomėjau įpročių mokslu prieš aštuonerius metus, dirbdamas 
laikraščio reporteriu Bagdade. JAV kariuomenėje, - pagalvojau aš, 
stebėdamas jos veiksmus, — vyksta vienas didžiausių įpročio forma- 
vimo eksperimentų per visą istoriją. Pagrindinis kareivių lavinimas 
yra iš tiesų mokymas rūpestingai suplanuotų įpročių, kaip šaudyti, 
mąstyti ir bendrauti apšaudomiems. Mūšio lauke kiekvienas duo- 
tas įsakymas paskatina atlikti veiksmą, treniruotą tol, kol jis tam- 
pa automatiškas. Visa organizacija remiasi daugybę sykių kartotu 
įprastu elgesiu, kad būtų sukurta karinė bazė, nustatyti strateginiai 
prioritetai ir nuspręsta, kaip reaguoti į atakas. Tomis karo pradžios 
dienomis, pasklidus maištininkams ir vis daugėjant žuvusiųjų, karo 
vadai ieškojo tokių įpročių, kuriuos galėtų įskiepyti kareiviams ir 
irakiečiams ir kurie padėtų įtvirtinti ilgalaikę taiką. 

Išbuvau Irake maždaug du mėnesius, o tada netikėtai išgirdau 
apie karininką, ekspromtu vykdantį įpročių keitimo programą al 
Kufoje, mažame miestelyje, nutolusiame 170 km į pietus nuo sos- 
tinės. Jis buvo kariuomenės majoras, išanalizavęs neseniai vykusių 


riaušių vaizdo įrašus ir perpratęs elgsenos modelį: prieš įvykstant 

smurtiniams veiksmams, aikštėje ar kokioje kitoje atviroje vietoje 
per kelias valandas susiburia irakiečių minia, ir ji vis auga. Paskui 
ima sukiotis maisto pardavėjai, subėga žiūrovai. O tada kas nors 
sviedžia butelį ar akmenį, ir prasideda tikras pragaras. 

Majoras susitiko su al Kufos meru ir pateikė keistą reikalavimą: 
ar jie negalėtų maisto pardavėjų neįleisti į aikštes? Žinoma, galėtų, 
sutiko meras. Po kelių savaičių prie Masjid al Kufa, arba Didžiosios 
Kufos mečetės, susirinko nedidelis žmonių būrys. Popiet jis išaugo 
ir virto minia. Kai kurie žmonės ėmė piktai šūkauti. Irako polici- 
ja, pajutusi grėsmę, pranešė karinei bazei ir paprašė, kad JAV ka- 
riuomenės daliniai būtų pasirengę padėti. Stojus prieblandai minia 
pradėjo nerimti ir išalko. Žmonės dairėsi kebabų pardavėjų, visada 
sugužančių į aikštę, tačiau jų nebuvo nė kvapo. Žiūrovai išsiskirstė. 
Šūkautojai išsikvėpė. Aštuntą valandą vakaro aikštė ištuštėjo. 

Apsilankiau karinėje bazėje netoli al Kufos ir pasikalbėjau su 
majoru. Jis man pasakė: nebūtinai minios dinamiką turi vertinti 
kaip įpročius. Bet jis pats visą savo karjerą buvo mokomas įpročio 
susiformavimo psichologijos. 

Naujokų mokymo stovykloje jis įgijo įprotį užtaisyti šautuvą, 
užmigti karo zonoje, išlaikyti dėmesį per mūšio chaosą, daryti spren- 
dimus išvargęs, priblokštas ir sutriuškintas. Jis lankė pratybas, kur 
išmoko įpročio taupyti pinigus, kasdien treniruotis ir bendrauti su 
įtvirtinimų bendražygiais. Kai jam buvo suteiktas aukštesnis rangas, 
jis suprato, kokie svarbūs organizaciniai įpročiai, kad galėtum būti 
tikras, jog valdiniai gali patys nuspręsti nuolatos neprašydami leidi- 
mo, suprato, kad teisingas įprastas elgesys padeda lengviau dirbti su 
tais žmonėmis, kurių jis šiaip negalėjo pakęsti. Ir dabar, kaip impro- 
vizuojantis tautos kūrėjas, jis suprato, kad minios ir kultūros tvirtai 
laikosi tų pačių taisyklių. Majoras pasakojo, kad tam tikra prasme 
bendruomenė yra didžiulė sankaupa įpročių, būdingų tūkstančiams 
žmonių, kurie, pagal patiriamą įtaką, arba gali sukelti riaušes, arba 

įtvirtinti taiką. Jis ne tik užkirto kelią į aikštes maisto pardavėjams, 
bet ir pradėjo al Kufoje daugybę eksperimentų, siekdamas paveikti 
gyventojų įpročius. Nuo tada, kai jis čia atvyko, riaušių nebebuvo. 

„Įpročių perpratimas yra svarbiausia pamoka, kurios išmokau 
kariuomenėje, — pasakojo man majoras. — Tai pakeitė mano pasau- 
lio matymą. Norite greitai užmigti ir atsibusti gerai jausdamasis? 
Skirkite dėmesio savo naktiniams įpročiams ir tam, ką jūs automa- 
tiškai veikiate atsibudęs. Norite, kad būtų lengva bėgioti? Susikur- 
kite paskatas, kad bėgiojimas taptų įprasta veikla. Tuo remdamasis 
mokau savo vaikus. Mudu su žmona tuokdamiesi surašėme savo 
įpročius. Apie juos ir tekalbame per kariuomenės vadovybės susirin- 
kimus. Joks žmogus al Kufoje man nepasakė, kad galėtume padary- 
ti įtaką miniai panaikindami kebabų kioskus ar neįleisdami kebabų 
pardavėjų į aikštes, bet kai pradedi į viską žiūrėti kaip į daugelį 
įpročių, jautiesi taip, lyg kas tau būtų davęs žibintą ir laužtuvą, ir tu 
jau gali dirbti.“ 

Majoras buvo nedidelis vyrukas iš Džordžijos. Jis nuolatos arba 
gliaudė saulėgrąžų sėklas, arba kramtė tabaką ir spjaudė į puodelį. 
Papasakojo man, kad prieš įstojant į kariuomenę geriausias jo dar- 
bo pasirinkimas buvo telefonų linijų taisymas arba metamfetamino 
verslas, tokį kelią ne taip sėkmingai buvo pasirinkę jo bendraamžiai 
iš vidurinės mokyklos. Dabar jis prižiūri aštuonis šimtus kareivių 
vienoje moderniausių karinių organizacijų pasaulyje. 

„Sakau jums, jei toks prasčiokas kaip aš gali to išmokti, tuomet 
gali bet kas. Nuolatos kalu savo kareiviams: jūs nieko neįstengsite 
padaryti, jei neišsiugdysite gerų įpročių.“ 

Praėjusį dešimtmetį mūsų supratimas apie įpročių neurologiją 
ir psichologiją, apie tai, kaip mūsų gyvenime, visuomenėje ir or- 
ganizacijose veikia elgesio modeliai, taip smarkiai prasiplėtė, kad 
prieš penkiasdešimt metų to nė įsivaizduoti negalėjome. Dabar mes 
žinome, kodėl susidaro įpročiai, kaip jie keičiasi, moksliškai pa- 

grindėme jų mechanizmus. Žinome, kaip juos išskaidyti dalimis ir 
performuoti pagal savo reikalavimus. Suprantame, kaip paskatinti 
žmones mažiau valgyti, daugiau sportuoti, našiau dirbti ir sveikiau 
gyventi. Pakeisti įprotį nebūtinai lengva ir ne visada tai įvyksta grei- 
tai. Ne visada tai paprasta. 


Bet įmanoma. Ir dabar mes suprantame - kaip. 


PIRMA 
DALIS 


INDIVIDŲ ĮPROČIAI 


ĮPROČIO CIKLAS 


Kaip įprotis veikia 


1993 m. rudenį žmogus, kuris daug prisidėjo prie to, ką mes žinome 
apie įpročius, San Diege įžengė į laboratoriją, kur turėjo numatytą 
susitikimą. Jis buvo pagyvenęs, maždaug metro aštuoniasdešimties 
centimetrų ūgio, vilkėjo tvarkingais mėlynais marškiniais su sagu- 
tėmis apykaklės kampuose. Tankūs žili jo plaukai būtų sukėlę pa- 
vydą per vidurinės mokyklos baigimo penkiasdešimtmečio jubiliejų. 
Dėl artrito kiek šlubčiodamas, jis žengė laboratorijos koridoriais įsi- 
tvėręs žmonos rankos, - žengė lėtai, lyg nežinotų, kokių staigmenų 
pateiks kiekvienas naujas žingsnis. 

Maždaug prieš metus Judžinas Polis (Eugene Pauly), arba „J. P.“, 
kaip buvo įvardytas medicinos literatūroje, Plaja del Rejuje, savo na- 
muose, ruošėsi pietauti. Jo žmona užsiminė, kad atvyksta jų sūnus 
Maiklas. 

— O kas yra Maiklas? — pasiteiravo Judžinas. 
— Tavo vaikas, — atsakė jo žmona Beverli. — Tu juk žinai - mudu 


jį užauginome. 

Judžinas pažvelgė į ją nieko neprisimindamas. 
— Kas jis? — paklausė vėl. 

Kitą dieną Judžinas ėmė vemti ir raitytis nuo pilvo dieglių. Po 
dvidešimt keturių valandų jam ėmė taip trūkti skysčių, kad išsi- 
gandusi Beverli nuvežė jį į skubios pagalbos skyrių. Judžinui pakilo 
temperatūra iki 40,5 laipsnių Celsijaus, jis priprakaitavo geltoną ra- 
tilą ant ligoninės paklodžių. Pradėjo kliedėti, paskui ėmė šėlti, šauk- 
ti ir stumti šalin slaugytojas, kurios stengėsi suleisti jam injekciją į 
rankos veną. Tik po raminamųjų injekcijos gydytojas pajėgė įbesti 
ilgą adatą tarp dviejų stuburo slankstelių nugaroje ir ištraukti kelis 
stuburo smegenų skysčio lašus. 

Procedūrą atliekantis gydytojas išsyk sunerimo. Smegenis ir 
stuburo nervus supantis skystis yra užkarda nuo infekcijų ir paken- 
kimų. Sveikų žmonių jis yra skaidrus ir takus, traukiamas švelniai 
ir greitai bėga adata. Judžino stuburo smegenų skysčio mėginys 
buvo patamsėjęs ir tekėjo vangiai, lėtai, tarsi būtų pilnas mikrosko- 
pinių smėlio grūdelių. Kai atėjo atsakymas iš laboratorijos, Judžino 
gydytojas suprato, kas jam yra: jį kamavo virusinis encefalitas, — 
liga, kurią sukelia gana nepavojingas virusas, tuomet odoje atsi- 
veria pūslelinė, iškyla karščio pūslės ir pasireiškia švelni infekcija. 
Tačiau kartais šis virusas gali nusigauti į smegenis ir katastrofiškai 
pakenkti, nes jis prasigraužia pro švelnias audinių raukšles, kur 
gyvena mūsų mintys, svajonės, sapnai — ir, pasak kai kurių žmo- 
nių, — siela. Judžino gydytojas pasakė Beverli, kad jie niekaip negali 
panaikinti jau padarytos žalos, bet didelė antivirusinių vaistų dozė 
galėtų neleisti virusui plisti. Judžiną ištiko koma ir dešimt dienų jis 
buvo arti mirties. Pamažu, vaistams kovojant su liga, temperatūra 
nukrito ir virusas buvo įveiktas. Kai vyriškis galop prabudo, buvo 
silpnas ir nesiorientavo, negalėjo tinkamai ryti. Neįstengė kalbė- 
ti sakiniais, kartais imdavo dusti, lyg būtų akimirksniu pamiršęs, 
kaip kvėpuoti. Bet buvo gyvas. 

Galiausiai Judžinui taip pagerėjo, kad buvo galima atlikti 
daugybę analizių. Gydytojai labai nustebo, kad, pasirodo, jo kū- 
nas — kartu ir nervų sistema — smarkiai nenukentėjo. Judžinas ga- 
lėjo judinti galūnes, reagavo į triukšmą ir šviesą. Tačiau jo galvos 
nuotraukose buvo galima įžiūrėti nerimą keliančių šešėlių greta 
smegenų centro. Virusas pažeidė pailgąsias smegenis, tą vietą, kur 
susitinka kaukolė ir stuburas. 

„Jis nebebus toks pat žmogus, kokį jūs jį prisimenate, — įspėjo 
Beverli vienas gydytojas. — Turite būti pasirengusi, jūsų vyras gali 
mirti.“ Judžinas buvo perkeltas į kitą ligoninės sparną. Po savaitės jis 
jau lengvai rydavo. Dar po savaitės pradėjo normaliai kalbėti, pra- 
šyti želė ir druskos, spaudyti televizijos pultelio kanalų mygtukus ir 
skųstis nuobodžiomis muilo operomis. Kai po penkių savaičių jis 
buvo perkeltas į reabilitacijos centrą, ėjo lėtai koridoriumi ir kibo 
prie slaugytojų žarstydamas patarimus apie savaitgalio planus. 

„Man regis, vargu ar kada nors esu matęs taip greitai atsigau- 
nantį žmogų, - pasakė gydytojas Beverli. - Nenoriu sužadinti jums 
vilčių, bet tai nuostabu.“ | 

Tačiau Beverli liko susirūpinusi. Reabilitacijos ligoninėje paaiš- 
kėjo, jog liga pakeitė jos vyrą taip smarkiai, kad tai sukėlė jai nerimą. 
Judžinas neprisiminė, kuri savaitės diena, neprisiminė gydytojų ir 
slaugytojų vardų, kad ir kiek kartų jie jam buvo prisistatę. „Kodėl 
jie man vis užduoda tuos klausimus?“ — pasiteiravo jis sykį Bever- 
li, kai gydytojas išėjo iš jo palatos. O kai Judžinas galiausiai grįžo 
namo, ėmė dėtis dar keistesni dalykai. Judžinas, regis, nebeprisimi- 
nė jų draugų. Jam buvo sunku palaikyti pokalbį. Kartais jis ryte 
išlipdavo iš lovos, nusliūkindavo į virtuvę, išsikepdavo kiaušinienės 
su kumpiu, paskui vėl palįsdavo po antklode ir įsijungdavo radi- 
ją. Po keturiasdešimties minučių padarydavo vėl tą patį: kėlimasis, 
kiaušinienė su kumpiu, patalai ir radijas. O po kiek laiko - čiupt už 
vadžių ir vėl iš pradžių. 

Išsigandusi Beverli susisiekė su specialistais, tarp jų ir San Die- 
ge esančio Kalifornijos universiteto mokslininku, kuris tyrinėjo at- 
minties praradimą. Štai taip Beverli ir Judžinas vieną saulėtą rudens 
dieną atsidūrė neišvaizdžiame universiteto miestelio pastate ir, lai- 
kydamiesi už rankų, lėtai pėdino koridoriumi. Jie buvo įvesti į mažą 
tyrimų kabinetą. Judžinas ėmė kalbinti jauną moterį, sėdinčią prie 
kompiuterio. 

„Jei mūsų laikais būtų buvusi tokia elektronika, būčiau labai 
stebėjęsis, — pasakė jis, mostelėdamas į kompiuterį, kuriuo ji kažką 
rašė. — Kai buvau jaunesnis, šis daikčiukas būdavo tokio didumo 
kaip pora beveik dvimetrinių dėžių, užimdavo visą kambarį.“ 

Moteris toliau barškino klaviatūra. Judžinas sukikeno. 

„Neįtikėtina, — negalėjo atsistebėti jis. — Visos šitos spausdini- 
mo schemos, diodai ir triodai. Kai aš darbavausi su elektronika, tas 
daikčiukas buvo kaip pora beveik dvimetrinių dėžių.“ 

Į kabinetą įžengė mokslininkas ir prisistatė. Jis paklausė Judži- 
no, kiek jam metų. 

„Ak, leiskite pagalvoti: penkiasdešimt devyneri ar šešiadešimt?“ — 
atsakė Judžinas. Iš tikrųjų jam buvo septyniasdešimt vieni. 

Mokslininkas pradėjo kažką rašyti kompiuteriu. Judžinas nusi- 
šypsojo ir bedė pirštu į šį technikos stebuklą. 

„Čia tai bent, — tarė jis. — Žinote, kai aš dirbau su elektronika, 
tas daikčiukas buvo kaip pora beveik dvimetrinių dėžių!“ 

Mokslininkas buvo Larrys Sgąuire'as, penkiasdešimt dvejų 
metų profesorius, jau tris dešimtmečius tyrinėjantis atminties neuro- 
anatomiją. Jis tyrinėjo, kaip smegenys išsaugo įvykių prisiminimus. 
Tačiau netrukus darbas su Judžinu atvers naują pasaulį jam ir šim- 
tams kitų mokslininkų, kurie pakeis mūsų supratimą apie tai, kaip 
veikia įpročiai. Sguireo mokslinis tyrimas atskleis, kad net žmogus, 
neįstengiantis prisiminti, kiek jam metų, - beveik nieko, — gali iš- 
siugdyti įpročius, kurie atrodo nesuvokiamai sudėtingi tol, kol jūs 

suprantate, kad jie kasdien pagrįsti panašiais neurologiniais proce- 
sais. Judžino ir kitų pacientų tyrimas padės perprasti pasąmonės 
mechanizmus, darančius įtaką begalei pasirinkimų, kurie iš pažiū- 
ros atrodo kaip gerai apgalvotas rezultatas, o iš tiesų yra paveikti 
reikmių ir akstinų, kuriuos mes vargiai atpažįstame ar suprantame. 

Tuo metu, kai Sguire'as susitiko su Judžinu, jis jau buvo kelias 
savaites analizavęs jo smegenų vaizdus. Skleisti vaizdai rodė, kad 
beveik visa Judžinui padaryta žala — tik penkių centimetrų srityje 
netoli galvos vidurio. Virusas beveik visai sunaikino jo medialinę 
smilkininę skiltį, ląstelių juostą, kuri, kaip mokslininkai įtarė, at- 
sakinga už įvairias pažintines užduotis, tarkim, praeities prisimini- 
mus ir tam tikrų emocijų reguliavimą. Sunaikinimo išbaigtumas 
Sguireo nenustebino — virusinis encefalitas negailestingai praryja 
audinius kone chirurginiu tikslumu. Jį sukrėtė tai, kokie pažįstami 
pasirodė tie vaizdai. 

Prieš trisdešimt metų, būdamas Masačusetso technologijos insti- 
tuto doktorantas, Sguire'as dirbo drauge su grupe, tyrinėjančia vadi- 
namąjį „H. M. — vieną garsiausių pacientų visoje medicinos istorijoje. 
H. M. (tikrasis šio žmogaus vardas ir pavardė Henry's Molaisonas, bet 
mokslininkai nuslėpė jo tapatybę, kol buvo gyvas) septynerių metų 
buvo partrenktas dviračio ir krisdamas susitrenkė galvą. Netrukus 
jį ėmė ištikti priepuoliai, jis pradėjo dažnai netekti sąmonės. Šešioli- 
kos metų jį ištiko didžiulis epilepsijos priepuolis, kuris paveikė visas 
smegenis; netrukus po to jis prarasdavo sąmonę net iki dešimties 
kartų per dieną. Kai H. M. sukako dvidešimt septyneri, jis buvo 
beviltiškas. Antikonvulsiniai vaistai nepadėjo. Jis buvo protingas, bet 
negalėjo išsaugoti darbo. Vis dar tebegyveno su tėvais. H. M. troš- 
ko normalaus gyvenimo. Tad jis ieškojo gydytojo, kurio tolerancija 
eksperimentams pranoktų jo baimę dėl nekompetencijos, neteisėtų 
veiksmų ar piktnaudžiavimo pasitikėjimu. Moksliniai tyrimai rodė, 
kad smegenų sritis, vadinama hipokampu, gali smarkiai nulemti 

priepuolius. Kai gydytojas H. M. pasiūlė operuoti galvą, pakelti prie- 
kinę smegenų dalį ir per mažą vamzdelį išsiurbti hipokampą bei šiek 
tiek aplinkinių audinių iš kaukolės vidaus, jaunuolis sutiko. 

Operacija įvyko 1953 m., sveikstantį H. M. priepuoliai ištikdavo 
rečiau. Tačiau beveik išsyk paaiškėjo, kad jo smegenys radikaliai pa- 
keistos. H. M. prisiminė savo vardą ir tai, kad jo mama kilusi iš Airi- 
jos. Jis prisiminė 1929 m. vertybinių popierių biržos žlugimą ir žinių 
reportažus apie įsiveržimą į Normandiją (Prancūzijos regioną). Ta- 
čiau beveik viskas, kas įvyko po to, - visi prisiminimai, patirtys ir ko- 
vos, viskas, kas nutiko per tą dešimtmetį iki operacijos, buvo ištrinta. 
Kai gydytojas pradėjo tikrinti H. M. atmintį rodydamas jam žaidimo 
korteles ir skaičių sąrašus, jis suprato, kad H. M. nebegali išsaugoti 
jokios naujos informacijos ilgiau kaip 20 sekundžių ar panašiai. 

Nuo pat operacijos dienos iki pat mirties 2008 m. kiekvie- 
nas H. M. sutiktas žmogus, kiekviena jo išgirsta daina, kiekvienas 
kambarys, į kurį jis įžengdavo, buvo jam visiškai nauja patirtis. Jo 
smegenys buvo lyg sustingusios laike. Jį kasdien sutrikdydavo tai, 
kad žmogus gali perjungti televizijos kanalus paspausdamas juodą 
plastikinį stačiakampį ekrane. Jis prisistatydavo gydytojams ir slau- 
gytojoms vis iš naujo ir iš naujo, tuzinus kartų per dieną. 

Sguire'as man pasakė: „Man patiko studijuoti H. M., nes at- 
mintis atrodė toks apčiuopiamas, žavingas būdas ištirti smegenis. 
Aš užaugau Ohajuje. Prisimenu, kaip pirmoje klasėje mano moky- 
tojas visiems padavė spalvotas kreidutes ir aš pradėjau piešti vieną 
spalvą ant kitos, norėdamas pasižiūrėti, ar išeis juoda spalva. Kodėl 
išsaugojau šį prisiminimą, o negaliu prisiminti, kaip atrodė mano 
mokytojas? Kodėl mano smegenys nusprendžia, kad vienas prisimi- 
nimas yra svarbesnis už kitą?“ 

Kai Sguire'as gavo Judžino smegenų vaizdus, jis stebėjosi, kokie 
jie panašūs į H. M. Abiejų galvoje buvo matyti tušti riešuto didumo 
gabalai. Judžinas — kaip ir H. M. — buvo praradęs atmintį. 

Bet kai Sguire'as pradėjo tirti Judžiną, jis pamatė, kad šis pa- 
cientas iš esmės skiriasi nuo H. M. Beveik visi, susitikę su H. M., po 
kelių minučių suprasdavo, kad kažkas yra negerai, o Judžinas galėjo 
palaikyti pokalbį ir atlikti užduotis, kurios pašaliniam stebėtojui nė 
kiek nesukeltų baimės, kad kas nors yra blogai. H. M. operacijos 
poveikis buvo toks silpninantis, sekinantis, kad visą likusį gyveni- 
mą jam teko nugyventi slaugos namuose. O Judžinas gyveno su 
žmona namie. H. M. negalėjo palaikyti pokalbio. Judžinas, prie- 
šingai, turėjo stulbinamą gebėjimą vadovauti beveik bet kokiai dis- 
kusijai tokia tema, kuria jam buvo patogu išsamiai šnekėtis, tarkim, 
apie kosminius palydovus — jis kadaise dirbo techniku aviacinėje 
kosminėje kompanijoje — ar orą. 

Sgąuire'as pradėjo tirti Judžiną užduodamas jam klausimus apie 
jaunystę. Judžinas pasakojo apie centrinės Kalifornijos miestelį, ku- 
riame užaugo, kaip dirbo prekiniame laivyne, kaip dar jaunas vyras 
keliavo į Australiją. Jis galėjo prisiminti daugumą savo gyvenimo 
įvykių, kurie nutiko maždaug iki 1960-ųjų. Kai Sąuire'as paklausė 
jo apie vėlesnius dešimtmečius, Judžinas mandagiai pakeitė temą ir 
prisipažino, kad jam sunku prisiminti nesenus įvykius. | 

Sguire'as atliko kelis intelekto testus ir pamatė, kad Judžino 
protas vis dar aštrus — kaip žmogaus, kuris negali prisiminti trijų 
paskutinių dešimtmečių. Be to, Judžinas vis dar buvo išsaugojęs vi- 
sus įpročius, įgytus jaunystėje, tad kai tik Sguire'as paduodavo jam 
puodelį vandens ar pagirdavo jį už itin išsamų atsakymą, Judžinas 
padėkodavo ir taip pat pasakydavo mokslininkui komplimentą. Vos 
tik kas nors įeidavo į kambarį, Judžinas prisistatydavo ir pasiteirau- 
davo, kaip tam žmogui šiandien sekasi. 

Tačiau kai Sguire'as paprašė Judžino prisiminti skaičių eilę 
ar apibūdinti, kaip atrodo koridorius už laboratorijos durų, jis 
pamatė, kad pacientas negali išsaugoti jokios naujos informacijos 
daugiau kaip minutę. Kai Judžinui buvo parodytos jo vaikaičių 

nuotraukos, paaiškėjo, kad jis neturi žalio supratimo, kas jie tokie. 
O kai Sguire'as paklausė, ar Judžinas prisimena, kaip susirgo, šis 
atsakė, kad neprisimena nei ligos, nei gulėjimo ligoninėje. Iš tiesų 
Judžinas beveik niekada neprisimindavo, kad jį kamuoja amnezija. 
Į savo įvaizdį jis neįtraukė atminties praradimo, o kadangi nega- 
lėjo prisiminti pakenkimo, tai negalėjo ir suvokti, kas kas nors 
negerai. 

Prabėgus keliems mėnesiams po susipažinimo su Judžinu, 
Sguire'as atliko eksperimentus, kuriais patikrino jo atminties ribas. 
Tuo metu Judžinas ir Beverli persikėlė iš Plaja del Rejaus į San Die- 
gą, kad būtų arčiau savo dukters, ir Sguire'as dažnai apsilankydavo 
jų namuose tyrimo tikslais. Vieną dieną Sąuire'as paprašė Judžino 
nubraižyti namo planą — kambarių išsidėstymą. Judžinas negalėjo 
nubraižyti elementaraus žemėlapio, pavaizduojančio, kur yra virtu- 
vė ar miegamasis. 

„Kai ryte atsikeli iš lovos, kaip tu išeini iš kambario?“ — paklausė 
Sąuire'as. 
„Suprantate, — atsakė Judžinas, — aš gerai nežinau.“ 

Sguire'as įrašė pastabas savo nešiojamajame kompiuteryje. Kol 
mokslininkas rašė, Judžinas pasidarė išsiblaškęs. Jis dairėsi po kam- 
barį, paskui atsistojo, išėjo į koridorių ir atidarė duris į vonios kambarį. 
Po kelių minučių tualete nubėgo vanduo, vanduo ėmė tekėti ir iš čiau- 
po, Judžinas sugrįžo į svetainę šluostydamasis rankas į kelnes ir vėl 
atsisėdo į savo krėslą greta Sguire'o. Jis kantriai laukė kito klausimo. 

Tuo metu niekas nesistebėjo, kaip žmogus, kuris negali nu- 
braižyti savo namų plano, pajėgia išsyk rasti vonios kambarį. Bet 
šis ir kiti panašūs klausimai galiausiai atvedė prie daugybės atradi- 
mų, pakeitusių mūsų supratimą apie įpročio galią. Jie padėjo įžiebti 
mokslinę revoliuciją, kuri nūdien įtraukia šimtus mokslininkų ty- 
rėjų, pirmą kartą besimokančių suprasti įpročius, darančius įtaką 
mūsų gyvenimams. 

Kai Judžinas atsisėdo prie stalo, jis pažvelgė į Sguire'o nešioja- 
mąjį kompiuterį. 

„Tai nuostabu, — tarė jis, mostelėdamas į kompiuterį. — Žino- 
te, kai aš dirbau su elektronika, tas daikčiukas buvo maždaug kaip 
pora beveik dvimetrinių dėžių.“ 


Jiems įsikėlus į naują namą, pirmąsias kelias savaites Beverli stengėsi 
kasdien išsivesti Judžiną į lauką. Gydytojai buvo jai paaiškinę, kad 
jam svarbu mankšta, judėjimas, be to, jei Judžinas užsibūdavo per- 
nelyg ilgai namie, jis varydavo Beverli iš proto, visąlaik klausinėda- 
mas jos to paties — nesibaigiantis ratas. Tad kiekvieną rytą ir popietę 
ji išsivesdavo jį pasivaikščioti aplink namų kvartalą, visada eidavo 
drauge ir visada tuo pačiu maršrutu. 

Gydytojai buvo perspėję Beverli, kad jai reikės nuolatos Judžiną 
stebėti. Jei jis kada pasiklystų, niekada neberastų kelio namo. Bet 
vieną rytą, kol ji rengėsi, Judžinas pro paradines duris išsliūkino į 
lauką. Jis mėgdavo klydinėti iš vieno kambario į kitą, tad ji kiek 
užtruko, kol aptiko, kad namie jo nėra. Tai supratusi labai išsigan- 
do. Išbėgo į lauką ir pradėjo šukuoti gatvę. Jo niekur nebuvo ma- 
tyti. Ji nulėkė pas kaimynus ir pradėjo belsti į jų namo langus. Jų 
namai buvo panašūs — gal Judžinas susipainiojo ir nuėjo pas juos? 
Ji nubėgo prie durų ir mygė skambutį tol, kol durys atsilapojo. Ne, 
Judžino čia nebuvo. Beverli vėl sugrįžo į tą pačią gatvę, aplėkė kvar- 
talą, šaukdama vyrą vardu. Paskui pravirko. O kas, jei jis nuklydo į 
greitkelį? Kaip jis kam nors paaiškins, kur gyvena? Ji jau klaidžiojo 
lauke penkiolika minučių, visur apieškojo. Grįžo namo, norėdama 
paskambinti policijai. 

Kai įpuolė pro namų duris, pamatė Judžiną, sėdintį svetainėje 
ir žiūrintį „History“ kanalą. Jos ašaros jį suglumino. Jis neprisiminė, 

kad buvo išėjęs, sakė, kad nežino, kur buvo, ir negalėjo suprasti, 
kodėl ji tokia nusiminusi. Tada Beverli pastebėjo ant stalo krūvą 
pušų kankorėžių, panašių į tuos, kuriuos buvo mačiusi kaimynų 
kieme gatvės gale. Ji priėjo arčiau ir pažvelgė į Judžino rankas. Jo 
pirštai buvo lipnūs nuo sakų. Štai tada ji suprato, kad Judžinas buvo 
savarankiškai išėjęs pasivaikščioti. Jis nuėjo gatve tolyn ir pririnko 
suvenyrų. 

Ir rado kelią namo. 

Netrukus Judžinas išeidavo pasivaikščioti kiekvieną rytą. Be- 
verli stengėsi jį sulaikyti, bet veltui. 

„Net jeigu liepčiau jam likti namie, jis po kelių minučių to ne- 
beprisimintų, - guodėsi ji man. — Kelis kartus pasekiau jį, norėda- 
ma įsitikinti, ar jis nepasiklys, bet jis visada grįžta namo.“ Retsykiais 
jis grįždavo prisirinkęs kankorėžių ar akmenukų. Kartą grįžo namo 
su pinigine, o kitą kartą net su šuniuku. Niekada neprisimindavo, 
iš kur juos gavo. 

Kai Sguire'as ir jo asistentai išgirdo apie šiuos pasivaikščiojimus, 
jie pradėjo įtarti, kad Judžino galvoje įvyko kažkas tokio, kas neturi 
nieko bendro su sąmoninga jo atmintimi. Jie sumanė eksperimentą. 
Kartą viena iš Sąguireo asistenčių apsilankė jų namuose ir paprašė 
Judžino nubraižyti savo gyvenamųjų namų kvartalo planą. Jis ne- 
galėjo to padaryti. Asistentė paklausė: o kur gatvėje stovi jo namas? 
Jis truputį papiešė, paskui pamiršo užduotį. Ji paprašė jo nurodyti, 
kurios durys veda į virtuvę. Judžinas apsidairė. Atsakė nežinąs. Asis- 
tentė paklausė, ką jis darytų, jei būtų alkanas. Jis atsistojo, nuėjo į 
virtuvę, atsidarė spintelę ir išsiėmė stiklainį riešutų. 

Vėliau tą pat savaitę lankytoja prisidėjo prie Judžino pasivaikš- 
čiojimų. Jie ėjo kartu maždaug penkiolika minučių amžiną pietų 
Kalifornijos pavasarį, ore dvelkė bugenvilijų aromatas. Judžinas be- 
veik nieko nekalbėjo, bet jis visąlaik vedė, ir rodės, kad žino, kur 


einąs. Nė sykelio nepasiklausė krypties. Kai jie užsuko už kampo 

prie jo namų, viešnia paklausė, kur Judžinas gyvena. „Aš tiksliai 
nežinau ', — atsakė jis. Paskui nužingsniavo savo šaligatviu, pravėrė 
paradines duris, įžengė į svetainę ir įsijungė televizorių. 

Sguire'as suprato, kad Judžinas priima naują informaciją. Bet 
kur jo smegenyse ta informacija saugoma? Kaip žmogus gali rasti 
stiklainį riešutų, jei jis negali pasakyti, kur yra jo virtuvė? Arba kaip 
jis gali rasti kelią namo, kai nenutuokia, kur yra jo namas? Sguire'ui 
buvo įdomu, kaip pažeistose Judžino smegenyse susidaro nauji el- 
gesio modeliai. 


Pastate, kuriame įsikūręs Masačusetso technologijų instituto (MIT) 
Smegenų ir kognityviojo mokslo skyrius, įrengtos laboratorijos, o 
jose yra tai, kas pašalinio stebėtojo akimis panašu į chirurginio teat- 
ro lėlių namelį. Čia pilna mažučių skalpelių, grąžtelių, miniatiūri- 
nių pjūklelių, maždaug pusės centimetro pločio, pritaisytų prie ro- 
boto rankų. Net operaciniai stalai yra mažulyčiai, lyg būtų parengti 
vaikiško ūgio chirurgams. Kambariuose visada palaikoma vėsi še- 
šiolikos laipsnių temperatūra, nes lengvas šaltuko žnaibymas pade- 
da išlikti tvirtiems procedūrą atliekančio chirurgo pirštams. Šiose 
laboratorijose neurologai, suleidę nejautros injekcijas, pjausto žiur- 
kių kiaušus, implantuoja smulkučius jutiklius, kurie gali užfiksuoti 
menkiausius pokyčius jų smegenyse. Kai žiurkės prabunda, vargu ar 
pastebi, kad dabar jų galvose įtaisyti mikroskopiniai laideliai, tarsi 
neurologinis voratinklis. - 

Šios laboratorijos yra tapusios ramios įpročių susidarymo 
mokslo revoliucijos epicentrais, čia atliekami eksperimentai paaiš- 
kina, kaip Judžinas - ir tu, ir aš, ir bet kas kitas - atlieka veiksmus, 
reikalingus, kad išgyventum kiekvieną dieną. Žiurkės šiose labo- 


ratorijose padėjo atskleisti, kokie sudėtingi procesai vyksta mūsų 

galvose, kai mes atliekame kokį paprastą kasdienį veiksmą, kaip 
antai dantų valymasis ar automobilio išvairavimas iš garažo. Ir 
Sguire'ui šios laboratorijos padėjo suprasti, kaip Judžinui pavyksta 
išmokti naujų įpročių. 

Kai XX a. paskutiniajame dešimtmetyje MIT mokslininkai 
pradėjo tyrinėti įpročius — maždaug tuo metu, kai Judžinas susir- 
go, — jie susidomėjo neurologinio audinio gumbeliu, vadinamuo- 
ju pagrindiniu nerviniu mazgu (gangliju). Jei įsivaizduosite žmo- 
gaus smegenis kaip svogūną, sudarytą iš ląstelių sluoksnių, tada tų 
sluoksnių išorėje — arčiausiai kaukolės — yra, žvelgiant iš evoliucijos 
perspektyvos, patys naujausi papildomi sluoksniai. Kai svajoji apie 
naują atradimą ar juokiesi iš draugo pokšto, dirba išorinės smegenų 
dalys. Štai čia ir vyksta sudėtingiausias mąstymas. 

Giliai smegenyse ir arčiau smegenų kamieno — kur smegenys 
susitinka su stuburu — yra senesnės, primityvesnės struktūros. Jos 
kontroliuoja mūsų automatišką elgesį, kaip antai kvėpavimą ir riji- 
mą ar išgąsčio reakciją, kurią išgyvename, kai kas nors išlenda iš už 
krūmo. Kaukolės centro link yra golfo kamuoliuko didumo audinių 
gumulas, panašus į randamą žuvies, roplio ar žinduolio galvoje. Tai 
pagrindinis nervinis mazgas, ląstelių ovalas, kurio jau metų metus 
mokslininkai neįstengia gerai suprasti, tik įtaria, kad jis turi įtakos 
tokioms ligoms kaip Parkinsono. 

XX a. paskutiniojo dešimtmečio pradžioje MIT tyrėjai pradėjo 
svarstyti, ar pagrindinis nervinis mazgas galėtų būti susijęs ir su 
įpročiais. Jie pastebėjo, kad gyvūnams, kurių pagrindinis nervinis 
mazgas pažeistas, staiga sunku atlikti užduotis — tarkim, kai reikia 
išmokti bėgti labirintais ar prisiminti, kaip atidaryti maisto dėžutę. 
Mokslininkai nusprendė paeksperimentuoti, pasitelkę naujas mik- 
rotechnologijas, kurios leido jiems minučių tikslumu stebėti, kas 
vyksta žiurkių galvose, kai jos atlieka įprastus kasdienius veiksmus. 
Kiekvienos žiurkės galvoje per operaciją buvo įtaisyta lyg ir kokia 

mažutė valdymo svirtis ir daugybė plonų laidelių. Tada gyvūnėlis 
būdavo paleidžiamas į T formos labirintą, kurio gale jo laukė šoko- 
lado plytelė. 


Labirintas buvo sukonstruotas taip, kad kiekviena žiurkė būda- 
vo padedama prie užtvaros, paskui, nuaidėjus garsiam spragtelėji- 
mui, ši būdavo atidaroma. Iš pradžių žiurkė, išgirdusi spragtelėjimą 
ir pamačiusi, kad užtvara dingo, dažniausiai bėginėdavo pirmyn 
atgal pagrindiniu koridoriumi, uostinėdama pašalius ir skreben- 
dama sienas. Regis, ji užuosdavo šokoladą, bet niekaip negalėdavo 
suprasti, kaip jį aptikti. Kai ji pasiekdavo T formos galą, dažniau- 
siai pasukdavo į dešinę, tolyn nuo šokolado, o paskui nuklysdavo į 
kairę, kartais be jokios priežasties pirma kiek padelsusi. Galiausiai 
dauguma gyvūnėlių surasdavo atlygį. Tačiau jų klydinėjimas ne- 
atskleidė jokio akivaizdaus elgesio modelio. Rodės, žiurkės tiesiog 
tingiai klaidžioja, šmirinėja nieko negalvodamos. 

Tačiau laidai žiurkių galvose atskleidė visai ką kita. Kai kiekvie- 
nas gyvūnėlis šmirinėdavo labirintu, jo smegenys — o ypač pagrindi- 
nis nervinis mazgas — įnirtingai darbuodavosi. Kaskart, kai žiurkė 
uosdavo orą ar skrebendavo sieną, jos smegenys veikė labai aktyviai, 
tarsi analizuotų kiekvieną naują kvapą, vaizdą ir garsą. Žiurkė ap- 
dorodavo informaciją visą tą laiką, kol klaidžiodavo. 

Mokslininkai pakartojo savo eksperimentą ne sykį, stebėdami, 
kaip keičiasi kiekvienos žiurkės smegenų veikla, kai ji atlieka tą patį 
veiksmą šimtus kartų. Pamažu išryškėjo daugybė pokyčių. Žiurkės 
liovėsi uosčiusios pašalius ir sukusios ne į tą pusę. Jos prašvilpdavo 
labirintu vis greičiau ir greičiau. Ir jų smegenyse įvyko šis tas neti- 
kėra: kai kiekviena žiurkė išmoko orientuotis labirinte, jos proti- 
nė veikla susi/pnėjo. Kadangi maršrutas darėsi vis automatiškesnis, 
kiekviena žiurkė pradėjo vis mažiau galvoti. 

Atrodė, tarsi pirmuosius kelis kartus tyrinėjančios labirintą 
žiurkės smegenys turėjo darbuotis visu pajėgumu, kad suvoktų ir 
įprasmintų visą naują informaciją. Tačiau po kelių dienų bėginė- 
jimo tuo pačiu maršrutu žiurkei nebereikėjo krebždenti sienų ir 
uostinėti oro, tad ir smegenų veikla, susijusi su krebždenimu ir 
uostinėjimu, baigėsi. Padarėliui nebereikėjo rinktis, kuria kryp- 
timi pasukti, tad sprendimų priėmimo centrai smegenyse nuri- 
mo. Žiurkei tereikėjo prisiminti greičiausią takelį prie šokolado. 
Po savaitės net ir tos smegenų struktūros, kurios buvo susijusios 
su atmintim, nurimo. Žiurkė jau internalizavo elgesio elemen- 
tus, kaip šauti labirintu prie šokolado, tad jai išvis nebereikėjo 
galvoti. 

Tačiau, kaip rodė smegenų ištyrimas, ta internalizacija — bėgi- 
mas tiesiai, pasukimas į kairę, šokolado suėdimas — buvo susijusi su 
pagrindiniu nerviniu mazgu. Ši mažutė sena neurologinė struktūra 
tapo pavaduojanti, perėmė pareigas, žiurkei bėgant vis greičiau, o 
jos smegenims darbuojantis vis mažiau. Pagrindinis nervinis maz- 
gas buvo svarbiausias prisimenant elgesio modelius ir veikiant pagal 
juos. Kitaip tariant, pagrindinis nervinis mazgas saugojo įpročius 
net tada, kai kita smegenų dalis užmigo. Kad pamatytute, kaip vei- 
kia šis gebėjimas, apsvarstykite paveikslėlį, jame parodyta žiurkės 
kaukolėje vykstanti veikla tuo metu, kai ji pirmą kartą patenka į 
labirintą: 

Spragtelėjimas Antras 
skyrius 
Pirmas Šokoladas 


skyrius 


Po savaitės, kai maršrutas žiurkei tapo pažįstamas ir lėkimas 
virto įpročiu, jos, bėgančios labirintu, smegenys nurimsta: 


Spragtelėjimas Antras 
skyrius 
Pirmas Šokoladas 
skyrius 


Šis procesas — per kurį smegenys veiksmų seką paverčia automa- 
tiška įprasta elgsena — vadinamas „dalijimu stambiomis dalimis“, jis 

ir sudaro įpročio susiformavimo esmę. Yra tuzinai — jei ne šimtai — 
elgesio dalių, kuriomis mes kasdien remiamės. Kai kurios jų papras- 
tos: jūs automatiškai užsispaudžiate pastos ant dantų šepetuko prieš 
įsikišdamas jį į burną. O kai kurios — kaip antai apsirengimas ar 
priešpiečių vaikams paruošimas — yra kiek sudėtingesnės. 

Kitos elgesio dalys yra tokios sudėtingos, kad nuostabu, kaip 
mažas audinio raizginys, išsivystęs prieš milijonus metų, išvis gali 
paversti jas įpročiais. Štai kad ir išvažiavimas atbulam iš garažo. Kai 
pirmąsyk mokėtės vairuoti, išvažiavimas reikalavo labai didelio 
susikaupimo, ir suprantama kodėl: reikėjo atidaryti garažo vartus, 
atrakinti mašinos dureles, prisitaikyti patogiai sėdynę, įkišti raktelį 
į variklio užvedimo spynelę, pasukti jį pagal laikrodžio rodyklę, 
pataisyti užpakalinio vaizdo veidrodėlį ir šoninius veidrodėlius, 
patikrinti kliūtis, uždėti koją ant stabdžio, įjungti atbulinę pavarą, 
nuimti koją nuo stabdžio, mintyse įvertinti atstumą nuo garažo iki 
gatvės, O kartu ištiesinti ratus ir stebėti eismą gatvėje, skaičiuojant, 
mėginant veidrodėliuose atsispindinčius vaizdus paversti realiu ats- 
tumu tarp bamperio, šiukšlių dėžių ir gyvatvorės, ir visą tą laiką šiek 
tiek spausti akceleratorių ir stabdį, o paskui — labai gali būti - liepti 
savo keleiviui liautis sukinėjus radiją. 

Tačiau dabar jūs visa tai atliekate kaskart, kai išvažiuojate į gatvę, 
ir vargu ar nors kiek pagalvoję. Nusistovėjęs elgesys virsta įpročiu. 

Milijonai žmonių kas rytą atlieka šį vidinį baletą negalvodami, 
nes vos tik mes išsitraukiame automobilio raktelius, iškart įsikiša 
mūsų pagrindinis nervinis mazgas ir nustato smegenyse išsaugotą 
įprotį, susijusį su automobilio išvairavimu į gatvę. Kai šis įprotis pra- 
deda veikti, mūsų pilkoji smegenų medžiaga tampa laisva ir gali nu- 
rimti ar vaikytis kitas mintis, štai kodėl mums pakanka protinių ge- 
bėjimų suvokti, kad Džimis namie pamiršo dėžutę su priešpiečiais. 

Mokslininkai sako, kad įpročiai iškyla, nes smegenys nuolatos 


ieško būdų sutaupyti energiją ir pastangas. Paliktos savo nuožiūrai, 

smegenys pasistengs kone bet kurį įprastą veiksmą paversti įpročiu, 
nes įpročiai leidžia mūsų protui daug dažniau pailsėti. Šis pastangų 
taupymo instinktas yra didžiulis privalumas. Veiksmingos smegenys 
reikalauja mažiau vietos, tad ir galva mažesnė, lengviau gimdyti tokius 
vaikus, mažiau miršta motinų ir kūdikių. Veiksmingos smegenys taip 
pat leidžia mums liautis nuolatos galvojus apie pagrindinius poelgius, 
kaip antai vaikščiojimas ar pasirinkimas, ką valgyti, tada mes galime 
daugiau protinės energijos skirti žeberklui išrasti, irigacijos sistemai 
sumanyti ir galiausiai — lėktuvams ir vaizdo žaidimams sukurti. 

Tačiau protinių pastangų tausojimas yra apgaulingas, mat jei mūsų 
smegenys sumažins energingumą neteisingų momentu, išvažiuodami į 
gatvę galime nepastebėti ko nors svarbaus, tarkime, krūmuose besisle- 
piančio plėšrūno ar lekiančio automobilio. Tad mūsų pagrindinis nervi- 
nis mazgas sukūrė protingą sistemą nuspręsti, kada leisti įpročiams imti 
viršų. Taip nutinka elgesio daliai prasidedant arba baigiantis. 

Kad suprastumėte, kaip tas įvyksta, vėl atidžiai pasižiūrėkite į žiur- 
kės neurologinio įpročio diagramą. Atkreipkite dėmesį, kad smegenų 
veikla aktyviausia labirinto pradžioje, kai žiurkė išgirsta spragtelėjimą 
prieš pakylant užtvarai, ir paskui pabaigoje, kai ji randa šokoladą. 


"A 


Spragtelėjimas Antras 
skyrius 


Pirmas skyrius Šokoladas 

Smegenų veikla suaktyvėja (paveikslėlyje tai rodo smaigaliai), 
kai jos sprendžia, kada užleisti kontrolę įpročiui ir kokį įprotį pa- 
sitelkti. Už užtvaros tupinčiai žiurkei sunku žinoti, ar jai pakilus 
bus pažįstamas labirintas, ar nepažįstama spintutė, o joje — tykanti 
katė. Kad susitvarkytų su šia nežinia, smegenys deda daug pastangų 
įpročio pradžioje, ieškodamos ko nors — kokio nors signalo, kuris 
taptų užuomina, kokį elgesio modelį pasitelkti. Tik išgirdusi sprag- 
telėjimą už užtvaros tupinti žiurkė supranta, kad reikia pasitelkti 
labirinto įprotį. Jei ji išgirsta „miau“, pasirenka kitą elgesio modelį. 
Pasibaigus tai veiklai, kai žiurkė randa atlygį, smegenys vėl pabunda 
ir pasitikrina, ar viskas vyko taip, kaip tikėtasi. 

Šį procesą mūsų smegenyse sudaro trijų žingsnių ciklas. Pir- 
mas žingsnis yra signalas — spragtelėjimas, kuris paskatina smegenis 
pereiti į automatinį veikimo būdą ir nurodo, kokį įprotį pasirinkti. 
Antras žingsnis yra įprastas elgesys, jis gali būti fizinis, protinis ar 
emocinis. Trečias žingsnis yra at/ygis, jis padeda smegenims išsiaiš- 
kinti, ar šį konkretų ciklą verta prisiminti ateityje: 


Įprastas elgesys 


Sa 


Signalas M 


Atlygis 


ĮPROČIO CIKLAS 


Ilgainiui šis ciklas — signalas, įprastas elgesys, atlygis; signalas, 
įprastas elgesys, atlygis — darosi vis automatiškesnis. Signalas ir at- 
lygis tarpusavyje susipina, ir iškyla stiprus lūkesčio jausmas, troški- 

mas. Galiausiai susiformuoja įprotis — ar vėsioje MIT laboratorijoje, 
ar jūsų keliuke iš garažo. 


Įpročiai nėra likimas. Kaip aiškinama kituose dviejuose skyriuose, 
jų galima nepaisyti, juos galima keisti ar vietoj vienų įdiegti kitus. 
Bet įpročio ciklo atradimas yra toks svarbus todėl, kad jis atskleidžia 
pamatinę tiesą: kai pasireiškia įprotis, smegenys nustoja dalyvauti 
priimant sprendimą. Jos liaujasi taip sunkiai dirbusios ar susitel- 
kia į kitas užduotis. Tad jei sąmoningai nekovosite su įpročiu - jei 
nesiimsite naujo įprasto veiksmo — toks elgesio modelis rutuliosis 
automatiškai. 

Tačiau vien supratimas, kaip įpročiai veikia, — vien įpročio ciklo 
struktūros supratimas — leidžia lengviau juos valdyti. Tik išskaidę 
įprotį į sudedamąsias dalis, galite krapštytis su jo krumpliaračiais. 

„Mes atlikome eksperimentus, per kuriuos pratinome žiurkes 
bėgti labirintu, kol tai tapo jų įpročiu, o paskui nuslopinome tą 
įprotį pakeitę atlygio vietą, — pasakojo man Ann Graybiel, „MIT 
mokslininkė, kuri prižiūrėjo daugelį eksperimentų tiriant pagrin- 
dinio nervinio mazgo veiklą. — Paskui vieną gražią dieną atlygį vėl 
padėjome į seną vietą ir įleidome į labirintą žiurkę, ir dievaži — se- 
nasis įprotis iškart atgijo. Įpročiai iš tiesų niekada neišnyksta. Jie yra 
užkoduojami mūsų smegenų struktūrose, ir tai didelis privalumas, 
nes būtų siaubinga, jei po kiekvienų atostogų turėtume iš naujo mo- 
kytis vairuoti. Bėda ta, kad mūsų smegenys negali pasakyti, kuo 
skiriasi blogi ir geri įpročiai, tad jei turite blogą įprotį, jis visada tyko 
pasislėpęs, lūkuriuoja tinkamo signalo ir atlygio. 

Tai paaiškina, kodėl taip sunku įgyti, pavyzdžiui, įprotį 
mankštintis ar pakeisti savo valgiaraštį. Jei įpratome sėdėti ant 
sofos, o ne bėgioti, arba užkrimsti, kai tik praeiname pro spurgų 

dėžutę, tokius elgesio modelius mūsų galvos visada išsaugo. Tačiau 
lygiai taip, jei išmokstame susikurti naują neurologinį įprastą el- 
gesį, kuris nusveria ankstesnius elgesio modelius — jei imame kon- 
troliuoti įpročio ciklą — galime nustumti blogus polinkius į antrą 
planą, kaip Liza Alen padarė po kelionės į Kairą. Ir jei žmogus 
susikuria naują elgesio modelį, kaip parodė tyrimai, ėjimas pabė- 
gioti ar spurgų ignoravimas tampa toks pat automatiškas kaip ir 
bet kuris kitas įprotis. 

Jei nebūtų įpročio ciklų, mūsų smegenys išsijungtų, priveiktos 
kasdienio gyvenimo smulkmenų. Žmonės, kurių pagrindinis ner- 
vinis mazgas yra pažeistas ligos ar traumos, tampa protiškai para- 
lyžiuoti. Jiems sunku atlikti pagrindinę veiklą — atidaryti duris ar 
nuspręsti, ką valgyti. Jie netenka gebėjimo nepaisyti nereikšmin- 
gų smulkmenų. Pavyzdžiui, vienas tyrimas parodė, kad pacientai, 
kurių pagrindinis nervinis mazgas pažeistas, negali atpažinti veido 
išraiškų, atskirti baimės nuo pasišlykštėjimo, nes jie nežino, į kurią 
veido dalį susitelkti. Be pagrindinio nervinio mazgo mes nebegali- 
me pasinaudoti šimtais įpročių, kuriais kasdien remiamės. Ar stab- 
telėjote šį rytą pagalvoti, kokį batą autis pirma — kairįjį ar dešinįjį? 
Ar jums sunku suprasti, kada turėtumėte valytis dantis — jau nu- 
siskutęs ar dar ne? 

Žinoma, nesunku. Šie sprendimai yra įprasti, jiems nereikia pa- 
stangų. Kol mūsų nervinis mazgas sveikas ir signalai lieka pastovūs, 
daugelį veiksmų atliksime nesusimąstydami. (Bet išvykę atostogau- 
ti jūs galite pradėti kitaip rengtis ar kitu metu ryte valytis dantis 
pats to nė nepastebėdamas.) 

Vis dėlto smegenų priklausymas nuo automatiško įprasto elge- 
sio gali būti ir pavojingas. Įpročiai dažnai būna tiek palaima, tiek 
prakeiksmas, tiek naudingi, tiek kenksmingi. 

Štai kad ir Judžinas. Įpročiai sugrąžino jam gyvenimą po to, 
kai jis neteko atminties. O paskui vėl viską atėmė. 

Kai Larry's Sguire'as, atminties specialistas, ėmė vis daugiau laiko 
praleisti su Judžinu, jis įsitikino, kad jo pacientas išmoksta naujų el- 
gesio modelių. Judžino smegenų vaizdai rodė, kad virusinis encefa- 
litas nepakenkė jo pagrindiniam nerviniam mazgui. Mokslininkas 
stebėjosi — argi įmanoma, kad Judžinas, kurio smegenys smarkiai 
pažeistos, vis dar galėtų pasinaudoti signalo-įprasto elgesio-atlygio 
ciklu? Ar šis senas neurologinis procesas gali paaiškinti, kaip Judži- 
nas pajėgia apeiti namų kvartalą ir rasti virtuvėje riešutų stiklainį? 

Kad patikrintų, ar Judžinas įgyja naujų įpročių, Sguireas su- 
manė eksperimentą. Paėmė šešiolika skirtingų daiktų — plastiko 
gabaliukų ir šviesiai nudažytų žaislų dalių — ir priklijavo prie kar- 
toninių stačiakampių. Paskui sudėjo juos aštuoniomis poromis: pa- 
sirinkimas A ir pasirinkimas B. Kiekvienos poros vieno atsitiktinai 
parinkto kartoninio stačiakampio kitoje pusėje buvo priklijuotas 
lipdukas „teisingas“. 

Judžinas buvo pasodintas prie stalo, gavo porą daikčiukų ir turė- 
jo pasirinkti vieną. Paskui jo buvo paprašyta apversti savo pasirinktą 
daikčiuką ir pasižiūrėti, ar kitoje pusėje yra lipdukas „teisingas“. Tai 
įprastas būdas įvertinti atmintį. Kadangi daikčiukų tebuvo šešioli- 
ka, ir jie visada pateikiami poromis, dauguma žmonių porą kartų 
pažaidę gali įsiminti, kuris daikčiukas „teisingas“. Beždžionės gali 
įsiminti visus „teisingus“ daikčiukus po aštuonių-dešimties dienų. 

Judžinas negalėjo įsiminti nė vieno „teisingo“ daikčiuko, kad ir 
kiek sykių atliko testą. Jis kartodavo eksperimentą dukart per savai- 
tę net kelis mėnesius ir kasdien žiūrėdavo į keturiasdešimt porų. 

„Ar žinai, kodėl šiandien čia esi?“ — paklausė tyrėja jo vieno 
susitikimo pradžioje, prabėgus kelioms tokio eksperimentavimo 
savaitėms. 


„Nemanyčiau“, — atsakė Judžinas. 

„Noriu tau parodyti kelis daiktelius. Ar žinai — kodėl?“ 

„Turbūt turėčiau nupasakoti kiekvieną arba pasakyti, kam jie 
skirti?“ — Judžinas išvis negalėjo prisiminti ankstesnių susitikimų. 

Tačiau ilgainiui jis pradėjo tiksliau pasirinkti. Po dvidešimt aš- 
tuonių pratybų dienų 85 proc. kartų pasirinko „teisingus“ daikčiu- 
kus. Trisdešimt šeštąją dieną jis buvo teisus 95 procentais. Po vieno 
patikrinimo Judžinas pažvelgė į tyrėją, nudžiugintas savo sėkmės. 

„Kaip man tai pavyksta?“ — paklausė jis jos. 

„Pasakyk man, kas dedasi tavo galvoje, - paprašė tyrėja. — Ar tu 
sau sakai: prisimenu, kad šitą daiktelį jau mačiau?“ 

„Ne, - atsakė Judžinas. - Šiaip ar taip, tas daiktelis yra čia, - Ju- 
džinas parodė sau į galvą, — ir ranka prie jo tiesiasi.“ 

Tačiau Sąuire'ui tai turėjo prasmę. Judžinui buvo rodomi signa- 
lai: pora daikčiukų visada pateikiama tuo pačiu deriniu. Tai buvo 
įprastas elgesys: jis pasirinkdavo vieną daikčiuką ir pasižiūrėdavo, ar 
kitapus priklijuotas lipdukas, nors nesuprato, kodėl jaučia raginimą 
apversti kartono skiautelę. Ir tada laukdavo atlygis: pasitenkinimas, 
kurį jis išgyvendavo radęs lipduką su užrašu „teisingas“. 

Galiausiai susiformavo įpročio ciklas. 


Sanelas "Cl p Alygis 
ka 


JUDŽINO ĮPROČIO CIKLAS 

Norėdamas įsitikinti, kad šis elgesio modelis išties yra įprotis, 
Sguire'as atliko dar vieną eksperimentą. Paėmė šešiolika daikčiukų 
ir padėjo juos visus iškart prieš Judžiną. Paprašė sudėti „teisingus“ 
daikčiukus į vieną krūvą. 

Judžinas nežinojo, nuo ko pradėti. 

„Dievulėliau, kaip čia prisiminti?“ — klausė jis. Paėmė vieną 
daiktelį ir jau norėjo jį apversti. Eksperimentuotoja jį sustabdė. Ne, 
paaiškino ji. Užduotis yra sudėti daikčiukus į kržveles. Kodėl jis 
nori juos apversti? 

„Turbūt tai tiesiog įprotis“, — atsakė jis. 

Jis neįstengė to padaryti. Daikčiukai, pateikti kitame nei įpro- 
čio ciklas kontekste, neturėjo jam jokios prasmės. 

Štai tokio įrodymo Sąuire'as ir ieškojo. Eksperimentai parodė, 
kad Judžinas geba įgyti naujų įpročių, net kai jie apima užduotis ar 
daiktus, kurių jis negali prisiminti ilgiau kaip kelias sekundes. Tai 
paaiškino, kaip Judžinui pavyksta kiekvieną rytą išeiti pasivaikščio- 
ti. Signalai — tam tikri medžiai prie kvartalo kampų ar konkrečių 
pašto dėžučių išsidėstymas — buvo svarbūs kaskart, kai tik jis išeida- 
vo į lauką, tad nors ir negalėjo atpažinti savo namo, jo įpročiai visą- 
laik parvesdavo jį namo - prie paradinių durų. Tai kartu paaiškino, 
kodėl Judžinas valgydavo pusryčius tris ar keturis kartus per die- 
ną, nors nebuvo alkanas. Kol gaudavo teisingų signalų — jo radijas 
ar rytmečio šviesa pro langus — jis automatiškai laikėsi scenarijaus, 
kurį diktavo pagrindinis nervinis mazgas. 

Be to, Judžino gyvenime buvo daugybė kitų įpročių, kurių nie- 
kas nepastebėjo, kol nepradėjo ieškoti: Pavyzdžiui, Judžino dukra 
dažnai stabrelėdavo prie jo namų ir užeidavo pasisveikinti. Ji už- 
sukdavo į svetainę, pasišnekučiuodavo su tėvu, tada eidavo į virtuvę 
aplankyti mamos, o paskui išeidavo, pamojuodama iš tarpdurio. Ju- 
džinas, tuo metu jau pamiršęs ankstesnį jų pašnekesį, supykdavo — 
kodėl ji išeina nepasišnekėjusi su juo, o paskui pamiršdavo, kodėl 

nusiminė. Bet emocinis įprotis jau ėmė susidaryti, tad jo pyktis vis 
sukildavo, įsisiūbuodavo nė nesuvoktas, o paskui išgaruodavo. 

„Kartais jis trinktelėdavo per stalą ir nusikeikdavo, o jei paklaus- 
davau — kodėl, atsakydavo: aš nežinau, bet einu iš proto! — papasa- 
kojo man Beverli. Jis spirdavo į savo kėdę ar pliaukštelėdavo įžen- 
gusiam į kambarį žmogui. O po kelių minučių jau nusišypsodavo 
ir prašnekdavo apie orą. „Regis, kai jausdavo nusivylimą, turėdavo 
išgyventi jį iki galo“, - pasakė ji. 

Naujasis Sguire'o eksperimentas parodė dar šį tą: kad įpročiai 
yra stulbinamai subtilūs. Jeigu Judžino gaunami signalai bent kiek 
pasikeisdavo, jo įprotis nepasireikšdavo. Kelis kartus Judžinas, ei- 
damas aplink kvartalą, kuriame jau buvo šis tas pasikeitę, — mieste 
buvo taisomos gatvės ar audra buvo prilaužiusi ir primėčiusi šakų 
ant šaligatvio — sutriko, nors ir arti namų buvo, kol geras kaimynas 
parodė jam kelią iki jo namų durų. Jei dukra sustodavo šnektelėti su 
juo dešimt sekundžių, o paskui tučtuojau išeidavo, jo įprotis supykti 
nebepasireikšdavo. 

Sguire'o eksperimentai su Judžinu iš pagrindų pakeitė mūsų su- 
pratimą, kaip funkcionuoja smegenys, nes kartą ir visiems laikams 
patvirtino, jog įmanoma išmokti ir daryti pasąmoningus sprendi- 
mus net neprisimenant tos pamokos ar sprendimo. Judžino gyve- 
nimas parodė, kad įpročiai, kaip ir atmintis bei protas, yra mūsų 
elgesio pamatas. Mes galime neprisiminti patirčių, kurios suforma- 
vo mūsų įpročius, bet šie, įsitvirtinę smegenyse, daro įtaką mūsų 
elgesiui - dažnai mums to nė nesuvokiant. 


Nuo tada, kai buvo išspausdintas pirmasis Sąuire'o straipsnis apie 
Judžino įpročius, mokslas apie įpročių susiformavimą virto didžiu- 
liu tyrinėjimų lauku. Mokslininkai tyrėjai iš Duke'o universiteto, 

Harvardo, Kalifornijos universiteto Los Andžele, Jeilio, Pietų Karo- 
linos universiteto, Prinstono, Pensilvanijos universiteto ir Jungtinės 
Karalystės, Vokietijos, Nyderlandų aukštųjų mokyklų, taip pat ben- 
drovių mokslininkai, dirbantys „Procter and Gamble“, „Microsoft“, 
„Google“ ir daugybėje kirų kompanijų, analizuoja įpročių neurolo- 
giją ir psichologiją, įpročių stiprumą ir silpnumą, kaip jie susidaro ir 
kaip juos galima pakeisti. 

Mokslininkai tyrėjai suprato, kad signalai gali būti bet kas, 
pradedant vaizdine priežastimi, tarkim, saldžia plytele ar televizijos 
reklama, ir baigiant tam tikra vieta, paros metu, emocija, minčių 
seka ar konkrečių žmonių draugija. Nusistovėjęs elgesys gali būti 
neįtikėtinai sudėtingas ar fantastiškai paprastas (tam tikri įpročiai, 
pavyzdžiui, tie, kurie susiję su emocijomis, trunka sekundės dalely- 
tes). Atlygiai gali būti įvairūs — tiek maistas ar vaistai, kurie suke- 
lia fizinius pojūčius, tiek emocinis atlygis, tarkime, pasididžiavimo 
jausmas, kurį lydi savigyra. 

Beveik visi eksperimentai leido tyrėjams įžvelgti Sąguire'o atra- 
dimų atgarsius: įpročiai yra galingi, bet subtilūs. Jie gali susidaryti 
nesąmoningai arba gali būti suformuoti sąmoningai. Dažnai jie pa- 
sireiškia be mūsų leidimo, tačiau gali būti perkurti darbuojantis su 
jų dalimis. Jie formuoja mūsų gyvenimus labiau, nei mes suvokia- 
me, — išties yra tokie stiprūs, kad priverčia mūsų smegenis tvirtai į 
juos įsikabinti ir atmesti visa kita, net ir sveiką protą. 

Pavyzdžiui, per vieną eksperimentų grupę tyrėjai, užmezgę ry- 
šius su Nacionaliniu alkoholizmo ir piktnaudžiavimo alkoholiu insti- 
tutu, treniravo pelę, kad ji paspaustų svirtį reaguodama į tam tikrus 
signalus, kol toks elgesys virto įpročiu. Pelei visada buvo atlyginama 
maistu. Paskui mokslininkai užnuodijo maistą taip, kad nuo jo gy- 
vūnėlis susirgdavo, arba įelektrindavo grindis taip, kad pelė, bėgdama 
prie savo atlygio, patirtų šoką. Pelės žinojo, kad maistas ir narvelis yra 
pavojingi: kai joms būdavo pasiūloma užnuodytų duonos gumulėlių 

dubenyje ar kai jos pamatydavo elektros plokštes ant grindų, niekur 
nebėgdavo. Tačiau, išvydusios senuosius signalus, jos nė negalvoda- 
mos paspausdavo svirtį ir suėsdavo maistą ar nubėgdavo per grindis, 
nors tą maistą paskui išvemdavo ar pašokdavo nuo elektros. Įprotis 
buvo taip įsišaknijęs, kad pelės negalėjo susivaldyti. 

Nesunku rasti analogijų žmonių pasaulyje. Tarkim, pagalvoki- 
te apie greitąjį maistą. Kai vaikai išbadėję ir jūs visi važiuojate namo 
po ilgos darbo dienos, atrodo prasminga sustoti, tik šį kartelį, prie 

„McDonald's“ ar „Burger King“. Patiekalai nebrangūs. Taip skanu. 
Galiausiai viena porcija mėsos, sūrių bulvyčių, sodos vandens su 
cukrum - gana nedidelė rizika, tiesa? Tai ne tas pat, kas taip valgyti 
visą laiką. 

Tačiau įpročiai susidaro be mūsų leidimo. Tyrimai rodo, kad 
šeimos dažniausiai neketina reguliariai valgyti greitojo maisto. Nu- 
tinka taip, kad kartas per mėnesį pamažu virsta kartu per savaitę, o 
paskui dviem kartais per savaitę - kadangi signalai ir atlygiai suku- 
ria įprotį, — kol vaikai ima suvalgyti nesveikai daug mėsainių ir kep- 
tų bulvyčių. Kai Šiaurės Teksaso ir Jeilio universitetų mokslininkai 
tyrėjai mėgino suprasti, kodėl šeimos pamažu ima vartoti vis dau- 
giau greitojo maisto, jie atrado daug signalų ir atlygių, kurių įtakos 
savo elgesiui dauguma klientų nė nesuvokė. Jie aptiko įpročio ciklą. 

Pavyzdžiui, visi „McDonald's“ restoranai atrodo vienodai — 
kompanija sąmoningai stengiasi standartizuoti užkandinių architek- 
tūrą ir darbuotojų elgesį su klientais, tad viskas yra svarbus signalas 
paskatinti įprastą valgymą. Kai kurių restoranų tinklų maistas taip 
pagamintas, kad iškart suteiktų atlygį, pavyzdžiui, keptos bulvytės 
išsyk, vos palietusios jūsų liežuvį, pradeda skaidytis į sudedamąsias 
dalis, kad druska ir riebalai kuo greičiau paveiktų skonio recepto- 
rius ir jūsų malonumų centrai įsižiebtų, o smegenys būtų pavergtos 
šio elgesio modelio. Viskas sukurta tam, kad kuo geriau užveržtų 
įpročio kilpą. 

Tačiau net ir šie įpročiai yra subtilūs. Kai greitojo maisto res- 
toranai užsidaro, anksčiau juose valgiusios šeimos dažniausiai pra- 
dės valgyti namie, o ne ieškoti kitų užkandinių ar restoranų. Net 
mažutės permainos gali padaryti galą įpročiui. Ber kadangi mes 
dažniausiai neatpažįstame šių užveržiančių įpročio kilpų tuo metu, 
kai įprotis formuojasi, būname akli ir nesuvokiame, kad galime jas 
kontroliuoti. Vis dėlto, mokydamiesi stebėti signalus ir atlygius, ga- 


lime pakeisti įprastą elgesį. 


IV. 


2000 m., prabėgus septyneriems metams nuo Judžino ligos pradžios, 
jo gyvenimas įgavo tam tikrą pusiausvyrą. Jis kas rytą išeidavo pa- 
sivaikščioti. Valgė, ką norėjo, kartais penkis šešis kartus per dieną. 
Jo žmona žinojo, kad tol, kol televizorius įjungtas ir rodo „History“ 
kanalą, Judžinas sėdės savo pliušiniame krėsle ir žiūrės, nesvarbu, ar 
rodys pakartotinę transliaciją, ar naują programą. Jam jos niekuo 
nesiskyrė. | 

Kai Judžinas senstelėjo, jo įpročiai pradėjo daryti neigiamą įta- 
ką jo gyvenimui. Jis tapo sėslus, kartais spoksodavo į TV ištisas 
valandas, nes jam niekada nepabosdavo tai, ką mato. Gydytojai ėmė 
nerimauti dėl jo širdies. Liepė Beverli maitinti jį griežtai dietiniu 
sveiku maistu. Ji stengėsi, bet buvo sunku kontroliuoti jo valgy- 
mų dažnumą ar maisto pasirinkimą. Jis niekada neprisimindavo jos 
perspėjimų. Nors šaldytuvas lūžo nuo vaisių ir daržovių, Judžinas 
knisdavosi tol, kol rasdavo kumpio ar kiaušinių. Tai buvo jo įpras- 
tas elgesys. Kadangi Judžinas seno, o jo kaulai darėsi vis trapesni, 
gydytojai liepė jam vaikščioti atsargiau. Tačiau savo siela Judžinas 
jautėsi dvidešimčia metų jaunesnis. Jis niekada neprisimindavo, kad 


reikia žengti atsargiai. 

„Visą gyvenimą mane žavėjo atmintis, — pasakojo man 
Sguire'as. — Tada susipažinau su Judžinu ir supratau, koks turtingas 
ir įvairus gali būti gyvenimas, net jei tu negali jo prisiminti. Smege- 
nys turi stulbinamą savybę atrasti laimę, net kai prisiminimai apie 
ją išblėsę. Vis dėlto tai sunku sustabdyti, ir galiausiai viskas atsigrę- 
žia prieš patį Žmogų.“ 

Beverli stengėsi pasinaudoti savo supratimu apie įpročius, kad 
padėtų senstančiam Judžinui išvengti problemų. Ji aptiko, kad gali 
užkirsti kelią blogiausiems elgesio modeliams įdiegdama naujus sig- 
nalus. Jeigu ji nelaikydavo šaldytuve kumpio, Judžinas nevalgydavo 
daug kartų nesveikų pusryčių. Kai ji padėdavo prie jo kėdės salotų, 
jis kartais jas sušlamšdavo, ir kai salotos tapo įpročiu, jis nustojo 
ieškoti virtuvėje malonumų. Pamažu jo mityba pagerėjo. 

Nors buvo dedama tiek pastangų, vis dėlto Judžino sveikata 
silpo. Vieną pavasario dieną Judžinas žiūrėjo televizorių ir staiga 
sušuko. Atbėgusi Beverli pamatė jį susiėmusį už krūtinės. Ji iškvietė 
greitąją pagalbą. Ligoninėje Judžinui buvo diagnozuotas mažutis 
infarktas. Paskui skausmas praėjo ir Judžinas stengėsi atsikratyti 
medicininės aparatūros. Tą naktį jis nusiplėšė prie krūtinės pritai- 
sytus, su ekranais sujungtus laidelius, kad galėtų apsiversti ir už- 
migti. Pasigirdo pagalbos signalas, subėgo slaugytojos. Jos stengėsi 
priversti jį liautis krapščiusis su jutikliais, priklijavo atgal metalinius 
antgalius ir prigrasino, kad pririš, jei jis nesiliaus muistęsis. Niekas 
nepadėjo. Vos tik jos išėjo, jis pamiršo visus grasinimus. 

Tada jo dukra patarė slaugytojai pamėginti pagirti jį už tai, kad 
stengiasi ramiai sėdėti, ir vis kartoti tą komplimentą kaskart, kai tik 
jį pamato. 

„Suprantate, mes norėjome pažadinti jo pasididžiavimą, — pa- 
aiškino man jo dukra Kerolė Reijes. - Mes sakydavome: „O, tėti, 
tu išties labai pasitarnauji mokslui, išlaikydamas savo vietose šiuos 
blizgučius““ 

Slaugytojos pradėjo jam meilikauti. Ir jam tai patiko. Po poros 
dienų jis darė viską, ko tik jos paprašydavo. Po savaitės Judžinas 
grįžo namo. 

2008 m. rudenį, eidamas per savo svetainę, Judžinas užkliu- 
vo už židinio atbrailos, pargriuvo ir prasiskėlė lūpą. Ligoninėje 
Sguire'as ir jo komanda nerimavo, kad jis patirs panikos priepuolį, 
nes nežinos, kur yra. Tad paliko jam prie lovos raštelius, kuriuose 
buvo paaiškinta, kas nutiko, ant sienų pakabino jo vaikų nuotrau- 
kas. Žmona ir vaikai kasdien jį lankydavo. 

Tačiau Judžinas niekada nepasidavė nerimui. Niekada nepa- 
klausė, kodėl jis atsidūrė ligoninėje. „Rodės, jis šiuo klausimu susi- 
taiko su nežinia, - tarė Sguire'as. - Jau prabėgo penkiolika metų nuo 
tada, kai jis prarado atmintį. Tarsi jo smegenų dalis jau žinotų, kad 
tam tikrų dalykų jis niekada nesupras, ir būtų prie to prisitaikiusi.“ 

Beverli ateidavo į ligoninę kasdien. „Ilgai su juo šnekėdavausi, — 
pasakojo ji. — Sakiau jam, kad jį myliu, pasakojau apie mūsų vaikus 
ir apie tai, kaip gerai mes gyvenome. Rodžiau nuotraukas ir sakiau, 
kaip visi jį dievino. Mes susituokę jau penkiasdešimt septynerius 
metus ir iš jų keturiasdešimt dvejus metus santuoka buvo 'tikra ir 
normali. Kartais būdavo sunku, nes aš taip troškau, kad mano vy- 
ras būtų toks kaip anksčiau. Tačiau bent žinojau, kad jis laimingas.“ 

Po kelių savaičių jį aplankė dukra. 

„Ką veiksime?“ — paklausė Judžinas jai atvykus. Ji išsivežė jį ve- 
žimėliu į lauką, į ligoninės pievą. 

„Nuostabi diena, - džiaugėsi Judžinas. — Labai puikus oras, tie- 
sa?“ Ji papasakojo jam apie savo vaikus ir jiedu pažaidė su šunimi. 
Dukra manė, kad jis netrukus galės grįžti namo. Saulė leidosi. Ji jau 
ketino vežti jį atgal. 

Judžinas pažvelgė į ją. 

„Aš laimingas, kad turiu tokią dukrą kaip tu“, — tarė jis. Ji pasi- 
juto netikėtai užklupra. Neįstengė prisiminti, kada paskutinį kartą 
jis buvo sakęs jai ką nors tokio malonaus. 

„O aš džiaugiuosi, kad tu mano tėtis“, - atsakė ji jam. 

„Dievaži, graži dienelė, — tarė jis. - Ką manai apie orą?“ 

Tą naktį, pirmą valandą, suskambo Beverli telefonas. Gydyto- 
jas pasakė, kad Judžiną ištiko sunkus infarktas ir personalas darė 
viską, kad jį atgaivintų, bet nepavyko. Jis iškeliavo. Po mirties Ju- 
džinas buvo iškilmingai paminėtas mokslininkų, jo smegenys buvo 
tyrinėjamos daugelyje laboratorijų ir medicinos mokyklų. 

„Žinau, kad jis būtų iš tikrųjų didžiavęsis žinodamas, kiek davė 
mokslui, —- pasakė man Beverli. — Kartą, netrukus po vestuvių, jis 
man pasakė, kad nori gyvenime nuveikti ką nors svarbaus, ką nors 
reikšmingo. Ir jis tai padarė. Tik niekada šito neprisiminė.“ 


2 
TROKŠTANČIOS SMEGENYS 


Kaip suformuoti naujus įpročius 


Vieną XX a. pradžios dieną garsiam amerikiečiui vadovui Claude'ui 
C. Hopkinsui senas draugas pateikė naują verslo idėją. Draugas pa- 
aiškino, kad atrado stulbinamą produktą, kuris, jo įsitikinimu, tikrai 
bus populiarus ir turės pasisekimą. Tai buvo dantų pasta, mėtinis, 
putojantis gaminys, pavadintas „Pepsodent“. Buvo įtraukti keli rizi- 
kingi investuotojai — paskui vieną jų driekėsi žlugusių žemės sando- 
rių virtinė; kitas, pasak gandų, buvo susijęs su mafija, tačiau draugas 
žadėjo, kad šis rizikingas verslas bus didžiulis. Žinoma, jei Hopkin- 
sas sutiktų padėti sukurti nacionalinę reklamos kampaniją. 

Tuo metu Hopkinsas buvo iškilęs į klestinčios pramonės, var- 
gu ar gyvavusios prieš kelis dešimtmečius, viršūnę. Tai jis įtikino 
amerikiečius pirkti alų „Schlitz“ girdamas kompaniją už tai, kad ji 
išplauna butelius „gyva srove“, tik nepaminėjo, kad šitokiu metodu 
naudojasi kieviena alaus kompanija. Jis sugundė milijonus moterų 
pirkti muilą „Palmolive“, pareikšdamas, kad juo prausėsi Kleopat- 
ra, ir nepaisydamas įtūžusių istorikų protestų. Jis išgarsino „Puffed 

Wheat“ sakydamas, kad „buvo šaudyta iš šautuvų tol“, kol grūdeliai 
išsipūtė ir tapo „aštuoniskart didesni“. Daugybę iki tol nežinomų 
produktų — „Ouaker Oats““, padangas „Goodyear“, kilimų šlaviklį 
„Bissell“, kiaulieną su pupelėmis „Van Camp“ - jis pavertė dažnai 
vartojamomis populiariomis prekėmis. Ir šitaip pats tapo toks tur- 
tingas, kad vienoje iš perkamiausių knygų, savo autobiografijoje 
Mano gyvenimas reklamos pasaulyje (My Life in Advertising), didžiu- 
les pastraipas skyrė sunkumams išleisti tiek daug pinigų aptarti. 

Claude'as Hopkinsas pagarsėjo daugybe taisyklių, kurias suda- 
rė norėdamas paaiškinti, kaip sukurti naujus vartotojų įpročius. Šios 
taisyklės pakeitė pramonę ir galiausiai virto rinkodaros specialistų, 
švietimo reformuotojų, visuomenės sveikatos darbuotojų, politikų ir 
generalinių direktorių tradicine galvosena. Hopkinso taisyklės net ir 
dabar daro įtaką viskam, pradedant tuo, kaip mes perkame valymo 
reikmenis, baigiant priemonėmis, kurias valdžia panaudoja ligoms 
įveikti. Tos taisyklės yra pamatinės kuriant naują įprastą elgesį. 

Tačiau kai senas draugas pristatė Hopkinsui „Pepsodent“, šis 
reklamos žmogus parodė menką susidomėjimą. Ne paslaptis, kad 
amerikiečių dantų būklė smarkiai blogėjo. Kai tauta praturtėjo, 
žmonės ėmė pirkti daugiau cukringo, rafinuoto, apdoroto maisto. 
Vyriausybei pradėjus šaukti vyrus į kariuomenę kautis Pirmajame 
pasauliniame kare, tokios daugybės šauktinių dantys buvo sugedę, 
kad pareigūnai pareiškė: prasta burnos priežiūros higiena kelia pa- 
vojų nacionaliniam saugumui. 

Tačiau Hopkinsas žinojo, kad dantų pastos pardavinėjimas yra 
finansinė savižudybė. Jau būta aibės pardavėjų, einančių nuo vie- 
nų durų prie kitų ir įkyriai siūlančių dantų miltelius bei eliksyrus — 
dauguma jų metė tą darbą. 


" „Išsipūtę kviečiai“. (Angl.) 
"“ „Kvakerių avižos“. (Angl.) 

Bėda buvo ta, kad retai kas pirkdavo dantų pastą, mat nors 
dantys buvo nacionalinė problema, mažai kas juos valėsi. 

Tad Hopkinsas pasakė savo draugui kiek pagalvosiantis, o pas- 
kui atsisakė. Paaiškino, kad toliau tebesilaikys muilų ir grūdų. 

„Nemačiau būdo, kaip apšviesti žmones techninėmis dantų pas- 
tos teorijomis, — aiškino jis savo autobiografijoje. Bet draugas buvo 
atkaklus. Jis vis grįždavo ir grįždavo, apeliuodamas į nemažą Hop- 
kinso ego, kol galiausiai reklamos žmogus pasidavė. 

„Galop sutikau imtis šios kampanijos, jei jis man duos šešių mė- 
nesių opcioną akcijų paketui“, - rašė Hopkinsas. Draugas sutiko. 

Tai buvo protingiausias finansinis sprendimas Hopkinso 
gyvenime. 

Per penkerius šio bendradarbiavimo metus Hopkinsas paver- 
tė „Pepsodent“ žinomiausiu pasaulyje gaminiu, o kartu įskiepijo 
dantų valymosi įprotį, kuris paplito Amerikoje gąsdinančiu greičiu. 
Netrukus visi - nuo Shirley Temple iki Clarko Gable'o - gyrėsi savo 
„Pepsodent“ šypsena“. 1930 m. „Pepsodent“ parduota Kinijoje, Pietų 
Afrikoje, Brazilijoje, Vokietijoje ir beveik visur, kur Hopkinsas galė- 
jo pirkti reklamos laiką ar vietą. Praėjus dešimtmečiui po pirmosios 

„Pepsodent“ reklamos kampanijos, viešosios nuomonės apklausa 
parodė, kad dantų valymasis tapo daugiau kaip pusės amerikiečių 
ritualu. Hopkinsas padėjo sukurti kasdienį dantų valymo įprotį. 

Vėliau jis girsis, esą jo sėkmės paslaptis ta, kad jis rado tam tikrą 
signalą ir atlygį, kurie įdiegė konkretų įprotį. Tai tokia galinga alche- 
mija, kad ner šiais laikais esminius principus vis dar panaudoja vaizdo 
žaidimų kūrėjai, maisto kompanijos, ligoninės ir milijonai pardavėjų 
visame pasaulyje. Judžinas Polis leido mums suprasti, kas yra įpročio 
ciklas, tačiau kaip tik Claude'as Hopkinsas parodė, kaip nauji įpročiai 
gali būti puoselėjami ir stiprinami. Tad ką būtent Hopkinsas padarė? 

Jis sukūrė troškimą, geidimą. Ir tas troškimas, kaip paaiškėjo, 
Padeda veikti signalams ir atlygiams. Jis suteikia jėgos įpročio ciklui. 

Per visą Claude'o Hopkinso karjerą viena ryškiausių jo taktikų buvo 
rasti paprasčiausias priežastis, įžiebti kibirkštis, kad įtikintų varto- 
tojus kasdien naudotis tuo produktu. Pavyzdžiui, jis pardavinėjo 
„Ouaker Oats“ kaip pusryčių dribsnius, galinčius dvidešimt keturias 
valandas suteikti energijos, — bet tik tada, jei kiekvieną rytą suvalgai 
jų dubenėlį. Jis įkyriai piršo tonikus, kurie išgydo pilvo ir skrandžio 
skausmus, sąnarių skausmą, pagražina odą ir išgydo „moteriškas 
bėdas“, — bet tik tada, jei išgeri jų vos pasirodžius simptomams. Ne- 
trukus žmonės jau gardžiavosi avižiniais dribsniais per pietų per- 
trauką ir pukšnojo iš mažų rudų buteliukų toniką, vos tik pajutę 
šiokį tokį nuovargį, o jį lyg tyčia pajusdavo bent kartą per dieną. 

Paskui tam, kad parduotų „Pepsodent“, Hopkinsui reikėjo prie- 
žasties, kibirkšties, kuri pagrįstų kasdienį dantų pastos vartojimą. Jis 
prasėdėjo prie krūvos vadovėlių apie odontologiją. „Tai buvo labai 
smegenis džiovinantis tekstas, — rašė jis vėliau, - bet vienos knygos 
vidury radau nuorodą apie seilių baltymų mucinų akmenis ant dan- 
tų, vėliau juos pavadinau „apnašomis“. Tai man pakišo patrauklią 
idėją. Nusprendžiau reklamuoti šią dantų pastą kaip grožio kūrėją. 
Įveikiančią tas patamsinančias apnašas.“ 

Susitelkęs į dantų apnašas, Hopkinsas nepaisė to, kad šios 
apnašos visada dengė žmonių dantis ir, regis, niekam dėl to nekilo 
rūpesčių. Jos natūraliai susiformuoja ant dantų, nesvarbu, ką valgai 
ar kiek kartų juos valaisi. Žmonės niekada nekreipė į jas dėmesio, 
tam ir nebuvo svarbių priežasčių: gali atsikratyti tų apnašų suvalgęs 
obuolį, perbraukęs pirštu per dantis, išsivalęs dantis vien šepetėliu 
ar paskalavęs burną skysčiu. Dantų pasta nepadeda jų atsikratyti. 
Iš tiesų vienas žymiausių tų laikų dantų tyrinėtojų teigė, kad visos 
dantų pastos - ypač „Pepsodent“ — yra nieko vertos. 

Tačiau tas nesustabdė Hopkinso ir jis toliau reklamavo savo 
atradimą. Čia, nusprendė jis, yra signalas, kuris gali suformuoti 

įprotį. Netrukus miestai buvo apklijuoti „Pepsodent“ reklaminiais 
skelbimais. 

„Tik perbraukite liežuviu per dantis, — skelbė vienas jų, — r jūs 
pajusite apnašas. Štai kodėl jūsų dantys atrodo bespalviai, štai kodėl 
susidaro ėduonis.“ 

„Žiūrėkite, kiek aplink baltų dantų, — skelbė kita reklama, de- 
monstruojanti baltadantes šypsenas. — Milijonai žmonių jau naudo- 
jasi šiuo nauju dantų švarinimo būdu. Kam moteriai tamsios apna- 
šos ant dantų? „Pepsodent“ pašalina apnašas!“ 

Toks kreipimasis buvo patrauklus, nes rėmėsi universaliu signa- 
lu — dantų apnašomis — tokiu, kurio neįmanoma nepaisyti. Patarti 
žmonėms perbraukti liežuviu per dantis, kaip paaiškėjo, buvo toly- 
gu priversti juos perbraukti liežuviu per dantis. Ir kai jie tai padarė, 
tikriausiai tas apnašas ir pajuto. Hopkinsas rado signalą, paprastą, 
gyvavusį daugel amžių, ir buvo taip lengva paversti jį priežastimi, 
kad reklama galėjo paskatinti žmones daryti tai automatiškai. 

Be to, atlygis, kaip jį vaizdavo Hopkinsas, buvo dar labiau gun- 
dantis. Kas, po galais, nenori būti gražesnis? Kas nenori gr4žesnės 
šypsenos? Ypač kai tereikia greitai brūkštelėti šepetėliu su pasta 
„Pepsodent“? 


Įprastas veiksmas 
Signalas 7 tus Atlygis 


HOPKINSO SAMPRATA APIE 
„PEPSODENT“ ĮPROČIO CIKLĄ 

Kai kampanija buvo pradėta, prabėgo rami savaitė. Paskui 

dvi. Trečią savaitę paklausa tiesiog „sprogo“. Pasipylė tiek daug 
„Pepsodent“ užsakymų, kad kompanija negalėjo jų visų patenkin- 
ti. Per trejus metus gaminys tapo tarptautinis, o Hopkinsas kūrė 
reklamas ispanams, vokiečiams ir kinams. Po dešimtmečio „Pep- 
sodent“ jau buvo viena iš geriausiai parduodamų prekių pasaulyje 
ir liko geriausiai parduodama preke Amerikoje daugiau kaip tris- 
dešimt metų. 

Prieš pasirodant „Pepsodent“, tik 7 proc. amerikiečių savo vais- 
tų dėžutėse turėjo pastos tūbelę. Prabėgus dešimčiai metų po to, kai 
Hopkinso reklamos kampanija apėmė visą šalį, tas skaičius padidė- 
jo iki 65 proc. Baigiantis Antrajam pasauliniam karui kariuomenė 
buvo nebe taip susirūpinusi šauktinių dantimis, nes daugybė karių 
juos kasdien valėsi. 

„Iš „Pepsodent“ uždirbau milijoną dolerių“, — rašė Hopkinsas, 
prabėgus keleriems metams po produkto pasirodymo lentynose. Jis 
teigė: esmė ta, kad jis „perprato žmonių psichologiją . Ir ta psicholo- 
gija buvo pagrįsta dviem pagrindinėmis taisyklėmis. 

Pirma: rask paprastą ir akivaizdų signalą. 

Antra: aiškiai apibrėžk atlygius. 

Jei teisingai parinksi abi šias sudedamąsias dalis, Hopkinsas 
pažada — bus stebuklas. Pažvelkite į „Pepsodent“: jis atrado signa- 
lą - dantų apnašas — ir atlygį - gražius dantis, taip įtikino milijonus 
žmonių pradėti kasdienį ritualą. Net ir nūdien Hopkinso taisyklės 
yra pagrindinis rinkodaros vadovėlių elementas ir milijono rekla- 
mos kampanijų pamatas. 

Tie patys principai buvo pasitelkti tūkstančiams kitų įpročių 
įskiepyti — dažnai žmonėms net nesuvokiant, kaip smarkiai jie pri- 
sitaiko prie Hopkinso formulės. Pavyzdžiui, tyrimai žmonių, kurie 
sėkmingai ėmėsi naujo įprasto veiksmo — mankštintis, parodo, kad 
jie geriau laikosi treniruočių plano, jei pasirenka specifinį signalą, 


Trokštančios smegenys | 59 


tarkim, bėgti kuo greičiau namo iš darbo, ir aiškų atlygį, tarkim, 
alų ar vakarą prie TV nejaučiant kaltės. Mitybos tyrimai rodo, kad 
naujiems valgymo įpročiams sukurti reikia iš anksto apibrėžto sig- 
nalo — pavyzdžiui, iš anksto suplanuoto valgiaraščio — ir paprasto 
atlygio dietininkams, besilaikantiems savo siekių. 

„Atėjo metas, kai reklama tam tikrų žmonių rankose įgijo kone 
mokslo statusą, — rašė Hopkinsas. — Reklamavimas, kadaise buvęs 
vien lošimu, dabar yra tapęs, jei gabiai vadovaujama, vienu saugiau- 
sių verslo sumanymų.“ 

Tai tikras gyrimasis. Bet paaiškėja, kad Hopkinso dviejų tai- 
syklių negana. Dar yra trečia taisyklė, kurios reikia laikytis norint 
įskiepyti įprotį — tokia subtili, kad Hopkinsas pats ja rėmėsi to net 
nenutuokdamas. Ji paaiškina viską: kodėl taip sunku abejingai pra- 
eiti pro spurgyčių dėžę ir kaip rytinis pabėgiojimas gali virsti beveik 
nereikalaujančiu pastangų įprastu veiksmu. 


„Procter and Gamble“ rinkodaros vadovai ir mokslininkai susibūrė 
aplink nuzulintą stalą mažame belangiame kambarėlyje, norėdami 
perskaityti pokalbio su moterimi, kuri turėjo devynias kates, steno- 
gramą, tik staiga vienas iš jų ištarė tai, ką visi galvojo. 

„Jei mus atleistų, kas nutiktų? — paklausė ji. — Ar pasirodytų 
apsaugininkai ir mus išvestų, ar prieš tai gautume kokį įspėjimą?“ 

Komandos vadovas, kadaise kylanti kompanijos žvaigždė 
Drake'as Stimsonas, sužiuro į ją. 

„Nežinau, — atsakė jis. Jo plaukai buvo susivėlę. Akys pavar- 
gusios. — Niekada nemaniau, kad viskas taip blogai susiklostys. Jie 
man sakė, kad šio projekto vykdymas buvo paaukštinimas.“ 

Buvo 1996-ieji. Grupė prie stalo, nepaisydama Hopkinso tei- 
ginių, aiškinosi, kaip pardavimo procesas galėjo tapti toks visiškai 

nemokslinis. Jie visi darbavosi vienai didžiausių vartojimo prekių 
firmų pasaulyje, kompanijai, kuri gamino bulvių traškučius „Pring- 
les“, aliejų „Olay“, popierinius rankšluosčius „Bounty“, kosmetiką 
„CoverGirl“, be to, „Dawn“, „Dawny“ ir „Duracel“ ir daugelį kitų 
gaminių. PRG surinko daugiau faktų ir duomenų nei bet kuris 
kitas pasaulio prekiautojas ir rėmėsi kompleksiniais statistiniais me- 
todais, kad meistriškai sukurtų savo rinkodaros kampanijas. Firmai 
puikiai sekėsi perprasti, kaip parduoti daiktus. Vien Amerikos dra- 
bužių skalbimo rinkoje P8ZG produktai plovė kas antrą skalbinių 
krūvą. Firmos pajamos pasiekė 35 mlrd. per metus. 

Tačiau Stimsono komanda, kuriai buvo patikėta surengti rek- 
lamos kampaniją vienam perspektyviam P8zG produktui, artėjo 
prie žlugimo bedugnės krašto. Firma išleido milijonus dolerių tobu- 
linti purškikliui, kuris gali panaikinti blogus kvapus iš beveik bet 
kokios medžiagos. Ir tyrėjai šiame mažame belangiame kambarėly- 
je negalėjo sugalvoti, kaip paskatinti žmones jį pirkti. 

Purškiklis buvo sumanytas bveik prieš trejus metus, kai vie- 
nas PėcG chemikas laboratorijoje darbavosi su medžiaga, vadinama 
hidroksipropil-beta-ciklodekstrinu, arba HPBCD. Chemikas buvo 
rūkalius. Jo drabužiai dažniausiai dvokdavo kaip peleninė. Vieną 
dieną, padirbėjęs su HPBCD, jis grįžo namo ir žmona linksma pa- 
sitiko jį prie durų. 

„Metei rūkyti?“ — paklausė ji. 

„Ne“, - atsakė jis. Jam kilo įtarimas. Žmona metų metus ra- 
gino jį mesti rūkyti. Tai atrodė lyg kokia atvirkštinė psichologinė 
gudrybė. 

„Bet tu nedvoki rūkalais“, — nustebo ji. 

Kitą dieną jis vėl nuėjo į laboratoriją ir pradėjo eksperimentuoti 
su HPBCD ir įvairiais kvapais. Netrukus jau turėjo šimtus buteliu- 
kų, kuriuose buvo audeklo atraižėlės, smirdančios kaip šuo, cigare- 
tės, priprakaituotos kojinės, kinų patiekalai, nešvarūs marškiniai ir 

purvini rankšluosčiai. Kai jis įdėjo į vandenį HPBCD ir papurškė 
juo mėginius, kvapai buvo įtraukti į chemines molekules. Drėgmei 
išgaravus, mėginiuose nebūdavo likę jokio kvapo. 

Kai chemikas paaiškino savo atradimus PRG vadovams, jie be 
galo apsidžiaugė. Metų metus rinkų tyrimai rodė, kad vartotojai 
ieško ko nors, kas padėtų atsikratyti blogų kvapų — ne užmaskuo- 
tų juos, ne nustelbtų kitais kvapais, o visiškai pašalintų. Kai vie- 
na tyrėjų komanda apklausė klientus, išsiaiškino, kad daugelis jų 
po vakarėlio ar nakties bare palieka savo palaidines ar ilgas laisvas 
kelnes lauke išsivėdinti. „Kai grįžtu namo, mano drabužiai dvokia 
cigaretėmis, bet nenoriu kaskart, po kiekvieno vakarėlio, mokėti už 
cheminį valymą, - pasakė viena moteris. 

P8cG, užuodę tinkamą progą, pradėjo visiškai slaptą projek- 
tą - HPBCD paversti perspektyviu gaminiu. Firma išleido milijonus 
cheminei formulei patobulinti ir galiausiai sukūrė bespalvį, bekvapį 
skystį, kuris gali panaikinti beveik bet kurį blogą kvapą. Mokslas, 
kuriuo buvo grindžiamas tas purškiklis, buvo toks pažangus, kad 
galiausiai jį panaudos ir NASA grįžusių iš kosmoso erdvėlaivių vi- 
dui išvalyti. Geriausia buvo tai, kad šį purškiklį lengva pagaminti, 
lis nepalikdavo dėmių ir galėjo paversti bet kurią dvokiančią sofutę, 
sudvisusią seną liemenę ar švarką, suteptą automobilio saloną iš- 
ties bekvapiu. Projektas buvo didysis lošimas, bet P8zG dabar buvo 
pasirengusi uždirbti milijonus, — jei tik pavyktų surengti tinkamą 
rinkodaros kampaniją. 

Jie nusprendė gaminį pavadinti „Febreze“ ir paprašė Stim- 
sono, trisdešimt vienų metų vunderkindo, baigusio matematiką 
ir psichologiją, vadovauti rinkodaros komandai. Stimsonas buvo 
aukštas ir dailus, ryškiu smakru, švelniu balsu, mėgo įmantrius, 
prabangius valgius. („Verčiau mano vaikai rūkys žolę, nei valgys 
„McDonald's“, - kartą pasakė jis kolegai.) Prieš pradėdamas dirbti 


PAG, jis penkerius metus dirbo Volstrite ir kūrė matematinius 

vertybinių popierių pasirinkimo modelius. Persikėlęs į Sinsinatį, 
kur yra pagrindinė Pš<G būstinė, buvo paprašytas padėti plėtoti 
svarbias verslo linijas, tarp jų — audeklų minkštiklį „Bounce“ ir 
kvapnias džiovintuvo servetėles „Downy“. Bet „Febreze“ buvo vi- 
sai kas kita. Tai buvo proga pradėti visai naują produktų kate- 
goriją — pridurti šį tą prie vartotojo prekių sąrašo, tai, ko iki šiol 
nebuvo. Stimsonui tereikėjo išsiaiškinti, kaip paversti „Febreze“ 
vartojimą įpročiu, ir gaminys bus nušluotas nuo lentynų. Tačiau 
kaip tai padaryti? 

Stimsonas ir jo kolegos nusprendė pristatyti „Febreze“ kelioms 
bandomosioms rinkoms — Finikso, Solt Leik Sičio ir Boisio. Jie ten 
nuskrido ir išdalijo pavyzdžius, o paskui paklausė žmonių, gal galė- 
tų apeiti namus. Per du mėnesius jie aplankė šimtus namų. Pirma- 
sis lūžis įvyko, kai jie aplankė Finikso parko prižiūrėtoją. Jai buvo 
beveik trisdešimt metų, gyveno savarankiškai. Jos darbas buvo pa- 
gauti gyvūnus, išklydusius iš dykumos. Ji gaudė kojotus, meškėnus, 
kartais kalnų liūtus. Ir skunkus. Daugybę skunkų. O šie pagauti 
dažniausiai ją apipurkšdavo dvokučiu. 

„Esu viengungė, norėčiau susirasti vyrą ir susilaukti vaikų, — pa- 
sakojo prižiūrėtoja Stimsonui ir jo kolegoms, sėdintiems jos svetai- 
nėje. — Einu į daugybę pasimatymų. Manau, esu patraukli, supran- 
tate? Esu protinga ir jaučiu, kad būčiau geras laimikis.“ 

Tačiau ji aiškino, kad jos meilės reikalai šlubuoja, nes viskas jos 
gyvenime dvokia skunku. Jos namai, sunkvežimis, drabužiai, batai, 
rankos ir užuolaidos. Net jos lova. Ji išmėgino visokiausius būdus ir 
priemones. Pirko specialius muilus ir šampūnus. Degino žvakes ir 
naudojo brangius kilimų valiklius. Niekas nepadėjo. 

„Kai tik atsidursiu su vaikinu, dvelktelėsiu kuo nors panašiu į 
skunko dvoką ir pradėsiu įkyriai apie tai galvoti, — pasakojo jinai 
jiems. — Tada pradėsiu svarstyti, ar jis tai užuodžia. Ir kas bus, jei aš 
parsivesiu jį namo, o paskui jis panorės mane palikti? 

Jau ėjau praėjusiais metais į keturis pasimatymus su tikrai šau- 
niu vaikinu, tokiu, koks man iš tiesų patiko ir kokio visą laiką lau- 
kiau, kad galėčiau pasikviesti į namus. Galiausiai jis atėjo ir aš ma- 
niau, kad viskas sekėsi puikiai. O kitą dieną jis pasakė, kad norėtų 

„padaryti pertrauką . Buvo labai mandagus, bet aš vis svarstau, ar 
tai ne dėl kvapo?“ 

„Taigi džiaugiuosi, kad jūs turėjote progą išmėginti „Febreze“, — 
pasakė Stimsonas. - Kaip jis jums patiko?“ 

Ji pažvelgė į jį ir pravirko. 

„Noriu jums padėkoti, — tarė. — Šis purškiklis pakeitė mano 
gyvenimą.“ 

Gavusi „Febreze“ pavyzdžių buteliukų, ji parėjo namo ir iš- 
purškė savo sofą. Paskui užuolaidas, kilimėlį, lovą, savo džinsus, 
uniformą, automobilio saloną. Buteliukas išsibaigė, tada ji pasiėmė 
dar vieną ir išpurškė visa kita. 

„Susikviečiau visus savo draugus, - pasakojo moteris. — Jie dau- 
giau nebeužuodžia to kvapo. Skunkas dingo.“ 

Dabar ji taip smarkiai įsiraudojo, kad vienas iš Stimsono kole- 
gų patapšnojo jai per petį. 

„Labai jums ačiū, — dėkojo moteris. — Jaučiuosi tokia laisva. Dė- 
kui jums. Šis produktas toks svarbus.“ 

Stimsonas pauostė orą jos svetainėje. Nieko neužuodė. Jš šio 


gaminio mes susikrausime turtus, - pamanė jis. 


Stimsonas ir jo komanda sugrįžo atgal į pagrindinę PRG būstinę ir 
pradėjo analizuoti rinkodaros kampaniją, kurią turėjo išplėtoti. Jie 
nusprendė, kad produkto pardavimo raktas bus perteikti tą paleng- 
vėjimo jausmą, kurį išgyveno parko prižiūrėtoja. Jie turėjo pateikti 
„Febreze“ kaip tai, kas leis žmonėms atsikratyti gluminančių kvapų. 

Visi jie puikiai žinojo Claudeo Hopkinso taisykles ar šiuolaikinį jų re- 
alizavimą, apie kurį rašo verslo mokyklų vadovėliai. Norėjo, kad rek- 
lama būtų paprasta: rasti akivaizdų signalą ir aiškiai apibrėžti atlygį. 

Jie sukūrė dvi televizijos reklamas. Pirmoji vaizdavo moterį, kal- 
bančią apie rūkomąją restorano salę. Kai tik ji tenai valgo, jos švar- 
kelis prisigeria cigarečių dūmų. Draugas pasako jai: jei pasipurkši 

„Febreze“, tai panaikins kvapą. Signalas: cigarečių dūmai. Atlygis: iš 
drabužių pašalinamas kvapas. Antra reklama vaizdavo moterį, su- 
nerimusią dėl savo kalės Sofi, kuri visąlaik tupi ant sofutės. „Sofa 
visąlaik kvepia kaip Sofi, — sako ji, tada papurškia „Febreze“, — da- 
bar mano baldai šitaip nebekvepia“ Signalas: naminių gyvūnėlių 
kvapai, pažįstami septyniasdešimčiai milijonų namų ūkių. Atlygis: 
namai nebedvokia kaip šunidė. 

1996 m. Stimsonas ir jo kolegos išplatino šias reklamas tuose 
pačiuose bandomuosiuose miestuose. Jie dalijo pavyzdžius, mėtė 
reklamas į pašto dėžutes, sumokėdavo bakalėjininkams, kad netoli 
kasos aparatų padėtų daugybę buteliukų „Febreze“. Tada nurimo, 
lūkuriuodami ir svajodami, kaip išleis savo premijas. 

Praėjo savaitė. Paskui dvi. Du mėnesiai. Pardavimas iš pradžių 
buvo mažas — ir dar sumažėjo. Išsigandusi kompanija nusiuntė ty- 
rėjus į parduotuves pasižiūrėti, kas nutiko. Lentynos buvo pilnos 
niekada taip ir nepaliestų „Febreze“ buteliukų. Jie apėjo namų šei- 
mininkes, kurioms buvo išdalyti nemokami pavyzdžiai. 

„O taip! — šūktelėjo viena jų PRG tyrėjui. - Purškiklis! Prisime- 
nu jį, pasižiūrėkime. — Moteris atsiklaupė ant kelių virtuvėje ir ėmė 
raustis spintelėje po kriaukle. — Kurį laiką jį naudojau, bet paskui 
pamiršau. Turbūt vėl padėjau kažkur čia. — Ji atsistojo. — Gal jis 
sieninėje spintoje? — Ji nuėjo ir pastūmė į šalį šluotas. — Taip, jis čia! 
Gale! Matote? Beveik pilnas. Ar norite atsiimti?“ 

„Febreze“ buvo niekam tikęs. 

Stimsonui tai buvo tikra nelaimė. Konkurentai vadovai iš kitų 
skyrių po jo nesėkmės užuodė progą. Jis jau girdėjo šnabždesius, jog 

kai kurie žmonės imasi lobistinės veiklos, kad pribaigtų „Febreze“ 
ir kad Stimsonas būtų paskirtas kaip atsakingas už plaukų prie- 
žiūros priemones „Nicky Clarke“ — vartojimo reikmenų atitikmenį, 
prilygstantį Sibirui. Vienas iš P8CG padalinių prezidentų sukvietė 
skubų susirinkimą ir paskelbė, kad turi nutraukti „Febreze“ prida- 
rytus nuostolius, kol tarybos nariai nepradėjo klausinėti. Atsistojo 
Stimsono viršininkas ir ėmė karštai maldauti. „Dar yra šansų viską 
pakeisti, — kalbėjo jis. — Bent jau leiskite paprašyti mokslo daktarų, 
kad jie išsiaiškintų, kas vyksta.“ 

P8cG ką tik buvo pasamdžiusi mokslininkų iš Stanfordo uni- 
versiteto, Carnegie Mellono universiteto ir iš kitur, laikomų tikrais 
vartotojų psichologijos žinovais. Padalinio prezidentas sutiko duoti 
gaminiui daugiau laiko. 

Tad prie Stimsono komandos prisidėjo nauja mokslininkų tyrė- 
jų grupė ir pradėjo apklausti žmones. Pirma neaiški nuojauta, kodėl 
niekas neperka „Febreze“, kilo tada, kai jie apsilankė vienos neto- 
li Finikso gyvenančios moters namuose. Dar net neužėję į namą, 
jie jau užuodė jos devynių kačių kvapą. Tačiau namo vidus buvo 
švarus ir tvarkingas. Moteris paaiškino, kad yra keistuolė švaruo- 
lė. Kasdien siurbia namus ir nemėgsta atidarinėti langų, nes vėjas 
įpučia vidun dulkių. Kai Stimsonas su mokslininkais įžengė į jos 
svetainę, kurioje gyveno katės, jų kvapas taip trenkė, kad vienas iš 
jų net užsikimšo nosį. | 

„Kaip jūs kovojate su kačių smarve?“ — paklausė mokslininkas 
Moters. 

„Dažniausiai tai nekelia rūpesčių“, — atsakė ji. 

„Ar dažnai atkreipiate dėmesį į tą smarvę?“ 

„Ak, maždaug kartą per mėnesį“, - atsakė moteris. 

Mokslininkai tyrėjai susižvalgė. 

„Ar dabar jį užuodžiate?“ - paklausė mokslininkas. 
„Ne“, - atsakė ji. 

Tas pats kartojosi daugybėje dvokiančių namukų, kuriuose ap- 
silankė mokslininkai tyrėjai. Žmonės neužuodė aibės blogų kvapų 
savo gyvenime. Jei gyveni su devyniomis katėmis, pradedi nebejaus- 
ti jų kvapo. Jei rūkai cigaretes, jos taip pakenkia tavo uoslei, kad jau 
nebeužuodi dūmų. Kvapai yra keistas reiškinys; net ir stipriausias 
kvapas susilpnėja, jei dirgina nuolatos. Štai kodėl niekas nesinaudojo 

„Febreze“, suprato Stimsonas. Gaminio signalas — turėjęs paskatinti 
kasdienį vartojimą — buvo paslėptas nuo tų žmonių, kuriems labiau- 
siai jo reikėjo. Dažniausiai žmonės blogų kvapų neužuosdavo taip 
ryškiai, kad tai paskatintų susidaryti nuolatinį purškiklio vartojimo 
įprotį. Taigi „Febreze“ būdavo nukišamas į spintučių galą. Žmonės, 
kuriems labiausiai reikėtų vartoti purškiklį, niekada neužuosdavo 
kvapų, kurie jiems turėtų priminti, kad svetainę reikėtų papurkšti. 

Stimsono komanda sugrįžo į pagrindinę būstinę ir susibūrė belan- 
giame pasitarimų kambaryje dar kartą perskaityti pokalbio su devynių 
kačių šeimininke. Psichologė paklausė, kas nutiktų, jei juos atleistų. 
Stimsonas susiėmė rankomis galvą. Jei jis negalėjo parduoti „Febreze“ 
moteriai, auginančiai devynias kates, tai kam parduoti galėtų? Kaip 
įskiepyti naują įprotį, kai nėra signalo, paskatinančio vartojimą, ir kai 
vartotojai, kuriems labiausiai prekės reikėtų, neįvertina atlygio? 


Wolframui Schultzui, Kembridžo universiteto neurologijos pro- 
fesoriui, priklausanti laboratorija nėra graži vieta. Jo stalą kolegos 
vadindavo juodąja skyle, kur dokumentai dingsta amžiams, arba 
stikline Petri lėkštele, kurioje netrikdomai metų metus gali augti ir 
daugintis organizmai. 

Kai Schultzui reikėdavo ką nors išvalyti, nors tai jam buvo ne- 
būdinga, jis nevartodavo purškiklių ar valiklių. Tiesiog sudrėkindavo 
popierinį rankšluostį ir juo pašluostydavo. Jeigu jo drabužiai smirdė- 
davo dūmais ar katės kailiu, jis to net nepastebėdavo. Ar tiesiog tuo 

nesirūpindavo. Tačiau eksperimentai, kuriuos Schultzas atliko per 
pastaruosius dvidešimt metų, pakeitė mūsų supratimą apie tai, kaip 
sąveikauja signalai, atlygiai ir įpročiai. Jis paaiškino, kodėl vieni signa- 
lai ir atlygiai turi daugiau galios už kitus, ir pateikė mokslinį žemėlapį, 
atskleidžiantį, kodėl „Pepsodent“ sulaukė tokio pasisekimo, kaip kai 
kurie dietininkai ir sportininkai entuziastai taip greitai pakeičia savo 
įpročius, o galiausiai — ko reikia, kad žmonės pradėtų pirkti „Febreze“. 

XX a. devintajame dešimtmetyje Schultzas darbavosi su grupe 
mokslininkų, tyrinėjančių beždžionių smegenis tuo metu, kai jos 
mokosi atlikti tam tikras užduotis, tarkim, patraukti svirtis ar at- 
segti sagą. Mokslininkų tikslas buvo išsiaiškinti, kuri smegenų dalis 
atsakinga už naujus veiksmus. 

„Vieną gražią dieną pastebėjau šį tą įdomaus, — pasakojo man 
Schultzas. Jis buvo gimęs Vokietijoje ir dabar jo anglų kalba skam- 
bėjo panašiai kaip Arnoldo Schwarzeneggerio vaidinamo Termina- 
toriaus, jei pastarasis būtų Karališkosios draugijos narys. — Vienos 
mūsų stebimos beždžionės mėgo obuolių sultis, o kitos mėgo vy- 
nuogių sultis, tad pradėjau svarstyti, kas vyksta tų mažų beždžionė- 
lių galvose? Kodėl skirtingi atlygiai skirtingai paveikia smegenis?“ 

Schultzas pradėjo grupę eksperimentų, norėdamas perprasti, kaip 
atlygiai veikia neurocheminiu lygmeniu. Technologijoms pažangėjant, 
jis XX a. dešimtajame dešimtmetyje galėjo pasinaudoti įranga, panašia 
į tą, kuria tyrėjai naudojosi MIT Tačiau Schultzą domino ne žiurkės, 
o beždžionės, pavyzdžiui, Džulijas, maždaug trijų su puse kilogramo 
makaka šviesrudėmis akimis, turinti smegenyse įsodintą labai smul- 
kurį elektrodą, leidžiantį Schultzui stebėti jos neuronų veiklą. 

Kartą Schulrzas blausiai apšviestame kambaryje įtaisė Džuliją 
ant kėdės ir įjungė kompiuterio ekraną. Džulijo užduotis buvo palies- 
ti svirtį, vos tik ekrane pasirodys spalvotos figūros — mažos geltonos 
spiralės, raudoni vingiai, mėlynos linijos. Jei Džulijas paliesdavo svirtį, 
vos pasirodžius figūrėlei, nuo lubų kabančiu vamzdeliu beždžionei 


ant lūpų nuriedėdavo gervuogių sulčių lašelis. 

Džulijas mėgo gervuogių sultis. 

Iš pradžių beždžioniukas menkai tesidomėjo, kas vyksta ekra- 
ne. Jis daugiausia laiko praleido stengdamasis nusirangyti nuo kė- 
dės. Bet kai atitekėjo pirma sulčių porcija, Džulijas labai susikaupė 
į ekraną. Kai beždžioniukas po daugybės pakartojimų pradėjo su- 
prasti, kad figūros ekrane yra signalas įprastam veiksmui (paliesti 
svirtį), po kurio būdavo teikiamas atlygis (gervuogių sultys), jis ėmė 
spoksoti į ekraną skvarbiai it lazeris. Nebesimuistė. Vos tik ekrane 
pasirodydavo geltonos spiralės, Džulijas tiesdavo leteną prie svirties. 
Kai šmėstelėdavo mėlyna linija, jis ją stverdavo. Ir kai atitekėdavo 


sultys, patenkintas apsilaižydavo lūpas. 


i 


Figūra „Aš gavau atlygį" 
ekrane 
Svirtis 
Sultys 


DŽULIJO REAKCIJA Į ATLYGĮ, KAI JIS GAUNA SULČIŲ 


Stebėdamas ekrane Džulijo smegenų veiklą, Schultzas pama- 
tė išryškėjantį elgesio modelį. Vos tik Džulijas gaudavo atlygį, jo 
smegenų veiklą išreiškiančios smailės rodė, jog jis išgyvena laimę. 
Šios neurologinės veiklos įrašas bylojo, kad reakcija yra tokia, tarsi 


beždžionė sakytų: „Aš gavau atlygį!“ 

Schultzas atliko su Džuliju šį eksperimentą ne sykį, kaskart 
įrašydamas neurologinę reakciją. Kai tik beždžioniukas gaudavo 
sulčių, kompiuteryje, sujungtame su zondu beždžionės galvoje, pa- 
sirodydavo reakcija: „Aš gavau atlygį“ Pamažu, žvelgiant iš neuro- 
loginės perspektyvos, Džulijo elgesys virto įpročiu. 


Įprastas veiksmas 


S u AS 


Mia Iki žė 


DŽULIJO ĮPROČIO CIKLAS 


Tačiau Schultzui buvo įdomiausia, kaip vykstant eksperimentui 
viskas keičiasi. Kadangi beždžionė vis labiau įprato taip elgtis — įprotis 
darėsi vis stipresnis, — jos smegenys pradėjo tikėtis gervuogių sulčių. 
Schultzo zondas ėmė įrašinėti reakciją: „Aš gavau atlygį“ tą akimirką, 
kai Džulijas išvysdavo ekrane figūras, dar prieš atitekant sultims: š 


raidai: 


ekrane Sultys 
„Aš gavau atlygį“ 


DABAR DŽULIJAS REAGUOJA Į ATLYGĮ DAR NEGAVĘS SULČIŲ 

Kitaip tariant, ekrane pasirodančios figūrėlės tapo signalu ne 
vien svirčiai patraukti, bet ir malonumo reakcijai beždžionės sme- 
genyse pažadinti. Džulijas pradėdavo tikėtis savo atlygio vos išvydęs 
ekrane geltonas spirales ir raudonus vingius. 

Paskui Schultzas pakeitė eksperimentą. Anksčiau Džulijas gau- 
davo sulčių vos palietęs svirtį. Dabar sultys kartais išvis neatitekėdavo, 
nors Džulijas viską būdavo padaręs teisingai. Arba atitekėdavo šiek 
tiek pavėluotai. Arba būdavo praskiestos, perpus mažiau saldžios. 

Kai sultys neatitekėdavo ar atitekėdavo pavėluotai, ar praskies- 
tos, Džulijas pykdavo ir nepatenkintas triukšmaudavo ar tapdavo 
prislėgtas, niūrus, apatiškas. Ir Schultzas pamatė jo smegenyse išryš- 
kėjant kitą modelį: troškimą, geidimą. Kai beždžioniukas tikėdavo- 
si sulčių, bet jų negaudavo, neurologinis modelis atrodė panašus į 
frustracijos ir troškimo proveržį. Kai Džulijas pamatydavo signalą, 
jis pradėdavo tikėtis sulčių teikiamo džiaugsmo. Bet jei sulčių ne- 
gaudavo, tas lūkesčio džiaugsmas virsdavo troškimu, geidimu, kuris, 
jei likdavo nenumalšintas, ssumdavo Džuliją į pyktį ar depresiją. 

Mokslininkai tyrėjai kitose laboratorijose aptiko panašius el- 
gesio modelius. Kitos beždžionės buvo mokomos tikėtis sulčių, vos 
išvydusios ekrane figūrą. Paskui tyrėjai stengėsi jas atitraukti. Jie ati- 
darydavo laboratorijos duris, kad beždžionės galėtų išeiti į lauką ir 
pažaisti su savo draugėmis. Padėdavo kampe maisto, kad jos galėtų 
paėsti, jei mestų eksperimentą. 

Tas beždžiones, kurios neįgijo stipraus įpročio, prasiblaškymai 
paveikė. Jos nulipo nuo kėdės ir nė neatsigręžė atgal. Jos dar nebuvo 
išmokusios geisti sulčių. Tačiau jei beždžionė jau įgijo įprotį - jei jos 
smegenys jau žikėjosi, prasiblaškymai neviliojo. Gyvūnas tebetupėjo 
ten pat, spoksojo į ekraną ir vis spaudė svirtį, dar ir dar kartą, ne- 
svarbu, kad buvo siūloma pasmaguriauti ar išeiti į lauką. Lūkestis 
ir troškimo jausmas buvo tokie visa apimantys, kad beždžionės lik- 
davo prilipusios prie ekranų, panašiai kaip lošėjas mėto monetas į 


automatą dar ilgai po to, kai neišlošė savo laimėjimo. 

Tai paaiškina, kodėl įpročiai tokie galingi: jie sukuria neurolo- 
ginius troškimus, geidimus. Didumą laiko šie troškimai iškyla taip 
pamažu, kad mes net nesuvokiame, jog jie egzistuoja, tad dažniau- 
siai neįvertiname jų įtakos. Bet kadangi susiejame signalus su tam 
tikru atlygiu, mūsų smegenyse kyla pasąmoningi troškimai, kurie 
įsuka įpročio ciklą. Vienas tyrėjas iš Cornellio universiteto atrado, 
kaip stipriai maisto ir kvapo troškimai gali paveikti elgesį, pastebė- 
jęs, kad priešais prekybos centrus buvo pastatyti „Cinnabon“ kepinių 
kioskeliai. Dauguma maisto pardavėjų pasistato kioskelius prekybos 
centruose, oro uostuose ir panašiose uždarose patalpose greta užkan- 
džių prekystalių, bet „Cinnabon“ stengiasi išdėstyti savo parduotu- 
vėles ir kioskelius 2w044/y nuo kitų užkandžių prekystalių. Kodėl? 
Nes „Cinnabon“ vadovai nori, kad cinamoninių bandelių aromatas 
nusklęstų koridoriais ir užsuktų už kampo netrikdomas, tada atėję 
apsipirkti žmonės pradės pasąmoningai trokšti tų bandelių. Kai var- 
totojas pasuks už kampo ir pamatys „Cinnabon“ krautuvėlę, šis troš- 
kimas taps riaumojančia pabaisa jo viduje, ir jis nesusimąstydamas 
išsitrauks piniginę. Įpročio ratas sukasi, nes sukyla troškimas. 

„Mūsų smegenyse nėra įdiegta nieko, kas verstų mus, išvydusius 
spurgų dėžutę, geisti cukraus malonumo, - pasakė man Schultzas. — 
Bet vos tik mūsų smegenys suvokia, kad spurgų dėžutėje yra labai 
gardaus cukraus ir kitų karbohidratų, jos pradeda stipriai to cuk- 
raus tikėtis. Mūsų smegenys pastūmės mus prie tos dėžutės. Ir jei 
mes nesuvalgysime spurgos, jausimės labai nusivylę.“ 

Kad suprastume šį procesą, pagalvokime, kaip susidarė Džulijo 
įprotis. 


Pirmiausia jis pamatė ekrane figūrą. 


[84] 


Signalas 

Pamažu Džulijas suprato, kad figūros pasirodymas ekrane reiš- 
kia, jog metas atlikti įprastą veiksmą. Tad jis palietė svirtį. 


Įprastas veiksmas 


r 
Signalas [aa] 


BETA 
Dėl to Džulijas gavo lašelį gervuogių sulčių. 


Įprastas veiksmas 


—-ta-— 
signalas [48] Atlygis 


Tai esminis suvokimas. Įprotis susidaro tik tada, kai Džulijas 
pradeda /rokšti sulčių, vos išvydęs signalą. Sukilus troškimui, Džu- 
lijas veiks automatiškai. Jis laikysis įpročio: 


Įprastas veiksmas 


— $ Tų, ši 
4 
Signalas [a4 6] “ SULČIŲ 4 4 Atlygis 
4 TROŠKIMAS | 


. Aa P 


DŽULIJO ĮPROČIO CIKLAS 

Štai kaip susiformuoja nauji įpročiai: sudėjus kartu signalą, įpras- 
tą veiksmą, atlygį ir puoselėjant troškimą, kuris įsuka įpročio ciklą. 
Pavyzdžiui, rūkymas. Kai rūkalius ar rūkalė pamato signalą, — tarki- 
me, pakelį „Marlboro“, jų smegenyse įsižiebia nikotino dozės lūkestis. 

Įprastas veiksmas 


k 


| f L 
4 TROŠKIMAS n 


Vien cigaretės vaizdo pakanka, kad smegenys imtų geisti niko- 
tino antplūdžio. Jei jo nesulaukia, troškimas auga tol, kol rūkalius 
negalvodamas ima siekti „Marlboro“. 

Ar imkime elektroninį paštą. Kai suskamba kompiuteris ar suvib- 
ruoja išmanusis telefonas, pranešdamas apie naują gautą žinutę, smegenys 
pradeda lūkuriuoti akimirksnio prasiblaškymo, kurį teikia elektroninio 
laiško ar žinutės perskaitymas. Jei tas lūkestis lieka nepatenkintas, jis gali 
stiprėti tol, kol susirinkime visi vadovai po stalais ima tikrinti savo zvim- 
biančius išmaniuosius telefonus, nors žino, kad turbūt tai tik praėjusių 
amerikietiškojo futbolo varžybų rezultatai. (Kita vertus, jei išjungiamas 
zvimbimas — ir kartu pašalinamas signalas, žmonės gali dirbti valandų 
valandas nė sykio nepatikrinę savo elektroninio pašto dėžučių.) 


Įprastas veiksmas 


a 


; Atlyai 
Signalas a ų pė tlygis 


—— 


Tama 


Atlygis 


N 

Mokslininkai ištyrė alkoholikų, rūkalių, persivalgėlių smege- 
nis ir nustatė, kaip jų neurologija —- smegenų struktūros ir neuroche- 
minių medžiagų apytaka kaukolėje — keičiasi, kai įsigali troškimai. 
Ypač stiprūs įpročiai, kaip rašo du tyrėjai iš Mičigano universiteto, 
sukelia reakcijas, panašias į priklausomybę, „troškimas virsta įkyriu, 
obsesiniu troškimu“, galinčiu paleisti mūsų smegenyse veikti auto- 
pilotą, „nors yra stiprių stabdžių, tarp jų — reputacijos, darbo, namų, 
šeimos praradimas“. 

Tačiau šie troškimai, geismai, neturi mums visiškos valdžios. 
Kaip parodys kitas skyrius, esama mechanizmų, kurie gali padė- 
ti mums nepaisyti gundymų ir vilionių. Bet tam, kad nugalėtume 
įprotį, turime atpažinti, koks geismas ar troškimas kreipia mūsų 
elgesį. Jei mes nesuvokiame lūkesčio, tikėjimosi, esame kaip apsipir- 
kinėtojai, kurie atklysta prie „Cinnabon“ kioskelio, lyg juos trauktų 
neregima jėga. 


Kad suprastume geismų ir troškimų galią įpročiams suformuoti, 
pagalvokime, kaip susidaro treniravimosi įpročiai. 2002 m. moks- 
lininkai tyrėjai iš Naujosios Meksikos universiteto norėjo supras- 
ti, kodėl žmonės įpratę mankštintis. Jie ištyrė 266 individus, iš jų 
dauguma mankštindavosi mažiausiai tris kartus per savaitę. Moks- 
lininkai atrado, kad daugelis jų pradėjo bėgioti ar kilnoti svarmenis 
staiga užėjus norui ar todėl, kad jiems staiga atsirado laisvo laiko, ar 
norėjo įveikti netikėtą stresą savo gyvenime. Tačiau priežastis, kodėl 
jie tai tesė, — kodėl tai tapo įpročiu, - buvo ta, kad jie pradėjo trokšti 
ypatingo atlygio. 

Vienoje grupėje 92 proc. žmonių sakė, kad jie reguliariai treni- 
ruojasi, nes tai padeda jiems „gerai jaustis“, — jie jau ėmė tikėtis ir geisti 
endorfinų ir kitų neurocheminių medžiagų, kurias teikia treniruotė. 

Kitoje grupėje 67 proc. žmonių sakė, kad treniruotė suteikia jiems 
„laimėjimo“ jausmą — jie pradėjo trokšti nuolat pajusti pergalę atlikę 
savo mankštą, ir to atlygio gana, kad fizinė veikla virstų įpročiu. 

Jei norite pradėti kiekvieną rytą bėgioti, svarbiausia pasirinkti 
paprastą signalą (pvz., susivarstyti sportbačius prieš pusryčius ar prie 
lovos pasidėti sportinę aprangą) ir aiškų atlygį (pvz., vidurdienio 
desertas, pergalės jausmas, kad įveikėte savo kilometrus, endorfino 
antplūdis, kurį patiriate bėgiodami). Tačiau nesuskaičiuojami tyri- 
mai parodė, kad vien signalo ir atlygio nepakanka naujam įpročiui 
ilgai gyvuoti. Tik kai jūsų smegenys pradeda tikėtis atlygio — trokšti 
endorfinų ar pergalės jausmo, jūs automatiškai kiekvieną rytą susi- 
varstysite bėgiojimo batelius. Signalas ne tik paskatina įprastą veiks- 
mą, bet ir sužadina troškimą gauti atlygį. 


Įprastas veiksmas 


Airauaio | 
“ ANTPLUDŽIO | ž 
Signalas 12 AR PERGALĖS | Atlygis 

JAUSMO | 


MIROŠKIMAS/ 


„Leiskite man jūsų paklausti, — kreipiausi į Wolframą Schultzą, 
mokslininką neurologą, po to, kai jis man paaiškino, kaip sukyla 
troškimas. — Aš turiu dvimetį vaiką. Kai esu namie ir maitinu jį pie- 
tumis — vištienos gabaliukais ar panašiai, siekteliu ir suvalgau vieną 
pats nė nesusimąstydamas. Tai jau įprotis. Ir aš jau priaugau svorio.“ 

„Kiekvienas taip daro, — atsakė Schultzas. Jis pats turėjo tris vai- 
kus, dabar jau visi suaugę. Kai jie buvo maži, jis irgi negalvodamas 
užkąsdavo jiems pietaujant. — Kartais, — pasakė jis man, — mes esame 
kaip beždžionės. Vos tik išvystame viščiuką ar keptas bulvytes ant 

stalo, mūsų smegenys ima tikėtis maisto, nors nesame alkani. Mūsų 
smegenys jo trokšta. Tiesą sakant, aš tokio maisto net nemėgstu, bet 
netikėtai pajuntu, kad man sunku įveikti šį potraukį. Ir vos tik aš 
suvalgau šį maistą, pajuntu malonumo antplūdį, nes patenkinu troš- 
kimą. Tai žeminama, bet taip veikia įpročiai. Manau, turėčiau būti 
dėkingas, - kalbėjo jis toliau, — nes tas pats procesas man leido įgyti 
gerų įpročių. Sunkiai dirbu, nes iš atradimo tikiuosi pasitenkinimo, 
savigarbos, pasididžiavimo. Treniruojuosi, sportuoju, nes tikiuosi 
paskui gerai jaustis. Tik norėčiau gebėti geriau pasirinkti.“ 


IV. 


Po savo nelaimingo pokalbio su moterimi, auginančia devynias 
kates, Drake'as Stimsonas ir jo komanda iš PG pradėjo ieškoti 
pagalbos kitais, neįprastais kanalais. Jie ėmė skaityti apie ekspe- 
rimentus, tarkim, atliktus Wolframo Schultzo. Paprašė Harvardo 
verslo mokyklos profesoriaus atlikti psichologinius testus dėl „Feb- 
reze“ reklamos kampanijos. Apklausė vieną klientą po kito, steng- 
damiesi rasti signalą, kaip paversti „Febreze“ nuolatine vartotojo 
gyvenimo dalimi. 

Vieną dieną jie nuėjo pasikalbėti su moterimi, gyvenančia prie- 
miestyje netoli Skotsdeilio. Ji buvo keturiasdešimties metų, turėjo 
keturis vaikus. Jos namas buvo švarus, bet ne liguistai. Mokslinin- 
kų tyrėjų nuostabai, ji mėgo „Febreze“. 

„Kasdien juo papurškiu“, - prisipažino jinai jiems. 

„Taip? - nustebo Stimsonas. Namas neatrodė toks, kuriame kil- 
tų keblumų dėl kvapų. Jame nebuvo jokių naminių gyvūnėlių. Nie- 
kas nerūkė. — Kaipgi taip? Kokių kvapų jūs stengiatės atsikratyti?“ 

„Nenaikinu juo konkrečiai jokių ypatingų kvapų, - atsakė mo- 


teris. — Suprantate, auginu berniukus. Jie išgyvena brandos laikotar- 

pį, ir jei neišvalau jų kambarių, šie dvokia kaip užrakinama spintelė 
mokykloje. Bet aš nevartoju to purškiklio šitaip. Vartoju jį įprastam 
apsišvarinimui — kai sutvarkau kambarį, porą kartų papurškiu. Tai 
puikus būdas padaryti taip, kad viskas gaiviai kvepėtų — tarsi pas- 
kutinis potėpis. 

Jie paklausė, ar galėtų pasižiūrėti, kaip ji tvarko namus. Miega- 
rmajame ji pasiklojo lovą, supurtė pagalves, ištempė paklodės kam- 
pus, paskui paėmė buteliuką „Febreze“ ir papurškė išlygintą antklo- 
dę. Svetainėje išsiurbė kilimą, pakėlė vaikų batus, pastatė tiesiau 
kavos staliuką ir papurškė „Febreze“ ant švaraus kilimo. 

„Tai nuostabu, suprantate? — tarė ji. - Papurškimas yra tarsi ma- 
žutis šventimas, kai aš sutvarkau kambarį.“ Ji vartojo „Febreze“ taip 
sparčiai, kad ištuštindavo buteliuką kas dvi savaitės. 

P8cG buvo surinkusi tūkstančių valandų trukmės vaizdajuostes, 
kuriose buvo įrašyta, kaip žmonės metų metus tvarko ir valo savo na- 
mus. Kai tyrėjai grįžo į Sinsinatį, kai kurie jų visą vakarą peržiūrinėjo 
tas vaizdajuostes. Kitą rytą vienas iš mokslininkų paprašė „Febreze“ 
komandos ateiti pas jį į pasitarimų kambarį. Paleido vieną juostą: dvi- 
dešimt šešerių metų moteris, turinti tris vaikus, kloja lovą. Ji išlygina 
paklodes ir pataiso pagalves. Paskui nusišypso ir išeina iš kambario. 

„Ar matėte?“ — paklausė susijaudinęs tyrėjas. 

Jis uždėjo kitą juostą. Jaunesnė moteris, brunetė, užtiesė spalvo- 
tą lovatiesę, išlygino pagalvę ir tada nusišypsojo iš savo rankų darbo. 

„Štai ir vėl!“ — sušuko tyrėjas. Kitoje vaizdajuostėje moteris dar- 
biniais drabužiais švarino virtuvę ir šluostė bufetą, paskui su paleng- 
vėjimu pasirąžė atsipalaiduodama. 

Tyrėjas pažvelgė į savo kolegas. 

„Ar matote? — paklausė jis. — Kiekviena jų, baigusi tvarkytis ir 
valytis, padaro ką nors, kas atpalaiduoja ir teikia laimę, — pasakė 


Jis. — Mes galime tuo pasinaudoti! O kas, jei „Febreze“ papurškimas 

būtų tai, kas nutinka švarinimo ir tvarkymo pabaigoje, o ne pradžio- 
je? Kas, jei tai būtų linksmoji kokio nors valymosi ar tvarkymosi 
dalis?“ 

Stimsono komanda atliko dar vieną patikrinimą. Anksčiau 
gaminio reklama buvo nukreipta į blogų kvapų pašalinimą. Kom- 
panija atspausdino naujas etiketes, kuriose buvo pavaizduoti atverti 
langai ir gūsis gryno oro. Receptas buvo papildytas kvepalais, kad 
„Eebreze“ ne tik panaikintų blogus kvapus, bet ir turėtų savo spe- 
cifinį kvapą. Televizijos reklamos rodė moteris, apipurškiančias ką 
tik paklotas lovas ir ką tik išskalbtus drabužius. Antraštė anksčiau 
būdavo tokia: „Išguikite blogus kvapus iš audeklo“ Dabar ji tapo 
tokia: „Pagerinkite gyvenimo kvapus.“ 

Kiekvienas pokytis buvo skirtas konkrečiam, ypatingam kas- 
dieniam signalui: kambario tvarkymas. Lovos klojimas. Kilimo 
siurbimas. Ir „Febreze“ visur buvo atlygis: puikus kvapas, atsiran- 
dantis įprastų tvarkymo ir valymo veiksmų pabaigoje. Svarbiausia — 
kiekviena reklama buvo nukreipta troškimui sužadinti: kad daiktai 
kvepės taip pat skaniai, kaip jie atrodo, kai švarinimosi ritualas bus 
baigtas. Ironiška, kad gaminys, sukurtas kvapams naikinti, buvo 
pakeistas priešingu gaminiu. Užuot naikinęs nešvaraus audeklo 
kvapus, jis tapo oro gaivikliu, vartojamu paskutiniam potėpiui, kai 
viskas jau sutvarkyta ir išvalyta. 

Kai mokslininkai tyrėjai vėl sugrįžo į vartotojų namus po 
to, kai buvo parodytos bei paskleistos naujos reklamos ir išdalyti 
perkurti buteliukai, jie pamatė, kad kai kurios tyrime dalyvaujan- 
čios namų šeimininkės pradėjo tikėtis — geisti —- „Febreze“ kvapo. 
Viena moteris pasakė, kad „Febreze“ buteliukui išsibaigus ji įpila 
į jį vandens, praskalauja ir šliūkšteli ant skalbinių. „Jei pabaigoje 
neužuodžiu ko nors malonaus, nesu tikra, kad tai išties švaru“, — 


pasakė ji jiems. 

„Parko prižiūrėtoja, turinti sunkumų dėl skunko dvoko, nukreipė 
mus neteisinga linkme, — pasakojo man Stimsonas. — Ji paskatino 
mus manyti, kad „Febreze“ sulauks pasisekimo, jei pateiksime jį kaip 
problemos sprendimą, kaip išeitį. Bet kas nori pripažinti, kad jų na- 
mai smirdi? Mes susidarėme neteisingą požiūrį. Niekas negeidžia be- 
kvapiškumo. Kita vertus, daugybė žmonių trokšta puikaus, malonaus 


aromato po to, kai skyrė pusvalandį tvarkymuisi ir švarinimuisi.“ 


Įprastas veiksmas 

„FEBREZE“ ĮPROČIO CIKLAS 


Signalas 


1998 m. įvyko pakartotinis „Febreze“ reklamavimas. Per du 
mėnesius pardavimas išaugo dvigubai. Per metus klientai šiam ga- 
miniui išleido daugiau kaip 230 milijonų. Nuo tada buvo sukurta ir 
paskleista daugybė naujų „Febreze“ gaminių — oro gaiviklių, žvakių, 
skalbinių dezinfekavimo priemonių ir virtuvės purškiklių. Jų tei- 
kiamas pelnas dabar siekė daugiau kaip 1 mlrd. dolerių per metus. 
Galiausiai PRG pradėjo klientams užsiminti, jog „Febreze“ ne tik 
skleidžia puikų kvapą, bet ir panaikina blogus kvapus. 

Stimsonas buvo paaukštintas ir jo komanda gavo premijas. For- 
mulė suveikė. Jie rado paprastus ir akivaizdžius signalus. Aiškiai 
apibrėžė atlygį. 

Bet tik tada, kai sužadino troškimo jausmą — pageidavimą, kad 
Viskas kvepėtų taip pat maloniai, kaip atrodo, — „Febreze“ sulaukė 

pasisekimo. Tas geidimas, troškimas kuriant naujus įpročius yra es- 
minė formulės dalis — ir kaip tik jos Claude'as Hopkinsas, „Pepso- 
dent“ reklamos kūrėjas, taip ir neįžvelgė. 


V. 


Paskutiniais savo gyvenimo metais Hopkinsas keliavo skaitydamas 
paskaitas. Jo kalbos apie „Mokslinio reklamavimo taisykles“ patraukė 
tūkstančius žmonių. Nuo scenos jis dažnai lygindavo save su Thomas'u 
Edisonu ir George'u Washingtonu ir dėstė beprotiškas ateities prog- 
nozes (ryškiausia jų buvo skraidantys automobiliai). Tačiau jis nieka- 
da neužsiminė apie troškimus, geismus ar neurologines įpročio ciklo 
šaknis. Galiausiai prireikė dar septyniasdešimties metų, kol MIT 
mokslininkai ir Wolframas Schultzas atliko savo eksperimentus. 

Tad kaip Hopkinsui pavyko įskiepyti tokį galingą dantų valy- 
mosi įprotį, nepasinaudojus šiomis įžvalgomis? 

Paaiškėjo, kad jis iš tiesų pasinaudojo principais, vėliau atrastais 
MIT ir Schultzo laboratorijose, nors tuo metu niekas to nežinojo. 

Hopkinso patirtys populiarinant „Pepsodent“ nebuvo tokios 
paprastos ir tiesmukos, kaip jis vaizduoja savo memuaruose. Nors 
šis reklamos žmogus gyrėsi, kad atrado stulbinamą signalą — dantų 
apnašas, akmenis, ir puikavosi, kad pirmas pasiūlė klientams aiškų 
atlygį — gražius dantis, paaiškėjo, kad jis nebuvo šių taktikų pradi- 
ninkas ir kūrėjas. Toli gražu. Pagalvokite apie kai kuriuos reklami- 
nius kitų dantų pastų skelbimus, kurių pilni žurnalai ir laikraščiai 
buvo jau tuomet, kai Hopkinsas dar nė nenutuokė apie „Pepsodent“ 
egzistavimą. 

„Šio gaminio sudedamosios dalys ypač sutrukdo aplink dantų 
kaklelį kauptis dantų akmenims, — skelbė „Dr. Shefheld's Creme 
Dentifrice“ reklama, „Pepsodent“ pirmtakė. — Nuvalykite tą pur- 
viną sluoksnį!“ 

„Jūsų balta dantų emalė paslėpta po apnašomis, — skelbė rekla- 
ma, pasirodžiusi tuo metu, kai Hopkinsas tik skaitė odontologijos 
vadovėlius. — „Sanitol Toothpaste“ greitai sugrąžina pradinį baltu- 
mą jas panaikindama.“ 

„Jūsų šypsenos žavesys priklauso nuo jūsų dantų baltumo, - skel- 
bė trečia reklama. - Gražūs, lygūs it satinas dantys dažnai yra mer- 
ginos patrauklumo paslaptis. Vartokite „S.S. White Toothpaste“!“ 

Daugybė kitų reklamos kūrėjų vartojo tą pačią kalbą kaip ir 
„Pepsodent“ reklama dar iki tol, kol į žaidimą įsitraukė Hopkinsas. 
Visų jų reklamose buvo žadama pašalinti dantų apnašas ir buvo siū- 
lomas atlygis - gražūs balti dantys. Tačiau nė viena reklama nebuvo 
tokia sėkminga. 

Tačiau kai savo reklamos kampaniją pradėjo Hopkinsas, „Pep- 
sodent“ pardavimas staiga išaugo. Kodėl šio gaminio likimas buvo 
kitoks? 

Nes Hopkinso sėkmę nulėmė tie patys veiksniai, kurie paska- 
tino beždžioniuką Džuliją paliesti svirtį, o namų šeimininkes — pa- 
purkšti „Febreze“ ant ką tik paklotos lovos. „Pepsodent“ pažadino 
troškimą. | 

Hopkinsas savo autobiografijoje niekur nerašo apie „Pepsodent“ 
sudedamąsias dalis, tačiau receptas, surašytas ant šios dantų pastos 
patento prašymo, ir kompanijos dokumentai atskleidžia šį tą įdo- 
maus: skirtingai, nei kitas to meto dantų pastas, „Pepsodent“ sudarė 
citrinos rūgštis, mėtų aliejus ir kitos cheminės medžiagos. „Pepso- 
dent“ kūrėjai panaudojo tas sudedamąsias medžiagas tam, kad dan- 
tų pastos skonis būtų gaivus, bet jos turėjo ir kitą, netikėtą, poveikį. 
Jos yra dirgikliai, sukuriantys liežuviu ir dantenomis juntamą vėsu- 
mo ir dilgčiojimo pojūtį. 

Kai „Pepsodent“ pradėjo įsivyrauti rinkoje, konkuruojančių 
kompanijų mokslininkai tyrėjai sukruto aiškintis — kodėl. Jie išgir- 
do, kad klientai sako: jei jie pamiršta išsivalyti dantis su „Pepsodent“, 

supranta, kad padarė klaidą, nes jiems trūksta to gaivaus, vėsinančio, 
dilgsinčio pojūčio burnose. Jie tikėjosi — geidė — to lengvo švelnaus 
dirgiklio. Jei jo stigdavo, žmogus nejusdavo, kad jo burna švari. 

Claude'as Hopkinsas pardavinėjo ne gražius dantis. Jis parda- 
vinėjo pojūtį. Kai tik žmonės pradėjo trokšti to vėsumo ir dilgčioji- 
mo - ir susiejo jį su švara, — dantų valymas tapo įpročiu. 

Kai kitos kompanijos suprato, ką iš tiesų pardavinėjo Hopkin- 
sas, jos pradėjo jį mėgdžioti. Per kelis dešimtmečius beveik kiek- 
vienos pastos sudedamąja dalimi tapo aliejai ir cheminės medžiagos, 
nuo kurių dilgčioja dantenos. Netrukus kitų pastų pradėta parduoti 
daugiau nei „Pepsodent“. Net ir nūdien beveik visas dantų pastas 
sudaro priedai, kurių vienintelė paskirtis, — jūsų burnos dilgsėjimas 


po dantų valymo. 

TIKRASIS „PEPSODENT“ ĮPROČIO CIKLAS 


„Vartotojams reikia tam tikro signalo, kad produktas padeda, — 
pasakė man Tracy Sinclair, „Oral-B“ ir „Crest Kids“ produktų lini- 
jos vadybininkė. — Mes galime sukurti pastos skonį, panašų į ką tik 
nori — gervuogių, žaliosios arbatos, ir kol poveikis — vėsus dilgčio- 
jimas, žmonės jaučia, kad jų burna švari. Dilgčiojimas nepagerina 
pastos poveikio. Jis tik įtikina žmones, kad pasta paveikia.“ 

Kiekvienas gali pasinaudoti šia pamatine formule, kad susikur- 
tų savuosius įpročius. Norite daugiau sportuoti? Pasirinkite signalą, 

pavyzdžiui, ėjimą į sporto salę vos atsibudus, ir atlygį, pavyzdžiui, 
jogurto indelį po kiekvienos treniruotės. Pagalvokite apie jogurtą 
arba endorfinų antplūdį, kurį po jos pajuntate. Leiskite sau tikėtis 
to atlygio. Galiausiai tas troškimas padės jums lengviau atidaryti 
sporto klubo duris. 

Norite įgyti naujų valgymo įpročių? Kai tyrėjai užmezgė ry- 
šius su Nacionaliniu svorio kontrolės registru — jų projekte dalyva- 
vo daugiau kaip šeši tūkstančiai žmonių, numetusių daugiau kaip 
13 kg svorio, — jie panagrinėjo sėkmingai numetusių svorį žmonių 
įpročius ir atrado, kad 78 proc. jų kas rytą valgydavo pusryčius — 
valgį, kuriam signalą duoda paros laikas. Tačiau dauguma sėkmin- 
gų dietininkų taip pat įsivaizdavo ypatingą atlygį už tai, kad laikysis 
dietos, — tokį, kokį jie rūpestingai išsirinko ir kokio tikrai norėjo. 
Jie susitelkė į to atlygio troškimą, kai kildavo pagunda, ir puoselėjo 
tą troškimą taip, kad jis virto kone įkyria manija. Ir to atlygio troš- 
kimas, kaip suprato tyrėjai, padėdavo įveikti pagundą mesti dietą. 
Troškimas įsuka įpročio ciklą. 

Kompanijoms mokslinis troškimo perpratimas iš esmės viską 
keičia. Yra daugybė kasdienių ritualų, kuriuos mes privalėtume at- 
likti kiekvieną dieną, bet jie niekada netampa įpročiais. Mes turė- 
tume prisižiūrėti, kiek druskos vartojame, gerti daugiau vandens. 
Turėtume valgyti daugiau daržovių ir mažiau riebalų. Vartoti vita- 
minus ir apsauginius preparatus nuo saulės spindulių. Nieko negali 
būti aiškesnio: jei kas rytą ant veido užsitepsite apsauginio kremo 
nuo saulės, kur kas mažesnė tikimybė susirgti odos vėžiu. Bet nors 
dantis valosi visi, mažiau nei 10 proc. amerikiečių pasitepa apsaugi- 
niu kremu nuo saulės. Kodėl? 

Nes nėra tokio troškimo, kuris šį veiksmą paverstų kasdiene 
veikla. Kai kurios kompanijos stengiasi, kad apsauginiai kremai su- 
keltų dilgčiojimo pojūtį ar kaip nors kitaip leistų žmonėms pajusti — 


taip, jie pasitepė odą. Jos viliasi, kad tai sužadins lūkestį, panašiai kaip 

burnos dilgčiojimo troškimas primena mums išsivalyti dantis. Jie jau 
panaudojo panašias taktikas šimtams kitų produktų parduoti. 

„Didelis atlygis yra putojimas, — sakė Sinclair, prekės linijos 
vadybininkė. — Šampūnas neputoja, bet mes pridedame cheminių 
medžiagų, nes žmonės kaskart to tikisi plaudami galvas. Tas pat 
pasakytina ir apie skalbiamąsias priemones, ir apie dantų pastas — 
dabar beveik kiekviena kompanija prideda natrio laurilo eterio sul- 
fato, kad pasta labiau putotų. Dėl to neatsiranda daugiau švaros, bet 
žmonės geriau jaučiasi, kai jų burnose ir aplink pilna putų. Kai tik 
klientas ima tikėtis šių putų, pradeda įsigalėti įprotis.“ 

Troškimai ir geismai — štai kas valdo įpročius. Ir išsiaiškinimas, 
kaip įžiebti troškimą, padeda lengviau sukurti naują įprotį. Ši tiesa 
galioja tiek mūsų laikais, tiek prieš šimtmetį. Kas vakarą milijo- 
nai žmonių valosi dantis, kad patirtų tą dilgčiojimo pojūtį: kas rytą 
milijonai žmonių apsiauna sportukus, kad gautų endorfino dozę, 
kurios jie jau įprato trokšti. 

Ir sugrįžę namo, išplovę ir sutvarkę virtuvę ar miegamuosius, 


kai kurie jų papurkš šiek tiek „Febreze“. 


3 


AUKSINĖ ĮPROČIO KEITIMO 
TAISYKLĖ 


Kodėl įvyksta permaina 


Laikmatis aikštelės gale rodė, kad liko aštuonios minutės ir devy- 
niolika sekundžių. Tampos „Buccaneers“ — vienos prasčiausių Na- 
cionalinės futbolo lygos komandų, ką jau kalbėti apie profesiona- 
laus amerikietiškojo futbolo istoriją, — naujas vyriausiasis treneris 
Tony's Dungy's pajuto menkutę vilties prošvaistę. 

1996 m. lapkričio 17 d., sekmadienio pavakarė. „Buccaneers“ 
žaidžia San Diege su „Chargers“ - komanda, kuri pernai buvo pate- 
kusi į aukščiausios amerikietiškojo futbolo lygos „Didžiosios taurės“ 
čempionatą. „Bucs“ pralaimėjo 17:16. Per visą žaidimą nė karto ne- 
išsiveržė į priekį. Pralaimėdavo visą sezoną. Ištisą dešimtmetį. „Buc- 
Caneers“ nebuvo laimėję nė vienų rungtynių Vakarų pakrantėje 16 
metų, ir daugelis dabartinių komandos žaidėjų dar mokėsi pradžios 
mokykloje, kai „Bucs“ paskutinį kartą turėjo pergalingą sezoną. 
Kol kas šiais metais jų rezultatas 2:8. Per vienas rungtynes Detroi- 
to „Lions“ — tokia bloga komanda, kad apie ją vėliau bus pasakyta: 

kuo mažiau investuoti į „beviltiškus“, nugalėjo „Bucs“ 21:6, o pas- 
kui, po trijų savaičių, dar kartą juos sumušė 27:0. Vienas laikraščio 
reporteris „Bucs“ pradėjo vadinti „oranžiniais Amerikos ištižėliais“. 
Televizijos kanalas ESPN prognozavo, kad Dungy's, gavęs šį darbą 
tik sausį, bus atleistas neprabėgus nė metams. 

Tačiau kai Dungy's žaidimo aikštelės šoninėje linijoje stebi, 
kaip jo komanda rengiasi kitoms rungtynėms, jam atrodo, kad pro 
debesis galiausiai įspindo saulė. Jis nesišypso. Niekada per rungty- 
nes neleidžia sau parodyti emocijų. Tačiau žaidimo aikštelėje kažkas 
vyksta, kažkas, dėl ko jis darbavosi metų metus. Kai penkiasdešim- 
ties tūkstančių žmonių minia iš jo šaiposi ir laido įžeidimus, Tony's 
Dungy's įžvelgia tai, ko neįžvelgia niekas kitas. Jis įžvelgia, kad jo 


planas ima pasiteisinti. 


Tony's Dungys visą amžinybę laukė šio darbo. Septyniolika metų 
jis vaikštinėjo palei šoninę liniją kaip trenerio asistentas, iš pradžių 
Minesotos universiteto komandos, paskui — drauge su Pitsburgo 
„Steelers“, vėliau — su Kanzas Sičio „Chiefs“, o dar vėliau grįžo į 
Minesotą treniruoti „Vikings“. Per praėjusį dešimtmetį keturis kar- 
tus buvo pakviestas į pokalbį dėl kokios nors Nacionalinės futbolo 
lygos komandos vyriausiojo trenerio vietos. 

Ir visus keturis kartus pokalbis baigėsi nesėkme. 

Taip įvyko iš dalies dėl Dungy'o treniravimo filosofijos. Per po- 
kalbį jis vis kantriai aiškindavo savo įsitikinimus, kad laimėjimo 
esmė — žaidėjų įpročių pakeitimas. Jis norėjo, kad žaidėjai liautųsi 
per rungtynes darę tiek daug sprendimų. Norėjo, kad jie reaguotų 
automatiškai, iš įpročio. Jei jis galėtų įskiepyti jiems teisingus įpro- 


čius, jo komanda laimėtų. Ir baigta. 

„Čempionai nenuveikia nieko ypatingo, - aiškindavo Dungy's. — 
Jie atlieka įprastus veiksmus, tačiau juos atlieka negalvodami, labai 
greitai, ir kita komanda nespėja reaguoti. Jie laikosi įgytų įpročių.“ 

Komandų savininkai klausdavo: o kaip tu įdiegsi tuos 
įpročius? 

Ak, ne, jis neketina kurti naujų įpročių, atsakydavo Dungys. 
Žaidėjai visą gyvenimą ugdėsi įpročius, kurie atvedė juos į Naciona- 
linę futbolo lygą. Joks sportininkas neatsisakys savo įprasto elgesio 
dėl to, kad taip liepė koks nors naujas treneris. 

Tad užuot kūręs naujus įpročius, Dungy's ketino keisti senuo- 
sius. Ir to pokyčio paslaptis — pasinaudoti tuo, kas jau yra žaidėjų 
galvose. Įprotį sudaro trijų grandžių ciklas — signalas, įprastas veiks- 
mas ir atlygis, bet Dungy's norėjo keisti tik vidurinę grandį - įprastą 
veiksmą. Iš patirties žinojo, kad daug lengviau ką nors įtikinti imtis 
naujos elgsenos, jei pradžioje ir pabaigoje lieka kažkas pažįstama. 

Jo treniravimo strategija įkūnijo aksiomą — Auksinę įpročio kei- 
timo taisyklę, kuri, kaip rodo daugybė tyrimų, yra viena galingiau- 
sių įpročio keitimo priemonių. Dungy's suprato, kad blogų įpročių 
iš tiesų neįmanoma panaikinti. į 

Norėdamas pakeisti įprotį, veikiau turi išsaugoti seną signalą ir 
seną atlygį, bet įdiegti naują įprastą veiksmą. 

Štai ta taisyklė: jei pasinaudoji tuo pačiu signalu ir suteiki tą 
patį atlygį, gali pakeisti įprastą veiksmą ir kartu įprotį. Kone kiek- 
vieną įprotį galima pakeisti, jei signalas ir atlygis lieka tie patys. 

Auksinė taisyklė yra padariusi įraką-alkoholizmui, manijoms, 
obsesinėms-kompulsinėms ligoms gydyti, destruktyviam elgesiui 
keisti, ją supratęs kiekvienas gali pakeisti savo įpročius. (Pavyzdžiui, 
Pastangos atsisakyti užkandžiavimo dažniausiai žlugs, jei nebus 
imtasi naujo įprasto veiksmo, patenkinančio seno signalo ir seno 


atlygio poreikį. Rūkalius dažniausiai negali liautis traukęs dūmą, 

jeigu, sukilus nikotino troškimui, neranda kokios nors cigaretes pa- 
keičiančios veiklos.) 

Keturis kartus Dungy's aiškino komandų savininkams savo 
filosofiją, pagrįstą įpročiais. Keturis kartus jie mandagiai išklausė, 
padėkojo jam už sugaištą laiką ir pasamdė kitą trenerį. 

Paskui, 1996 m., paskambino apgailėtini „Buccaneers“. Dungy's 
nuskrido į Tampą ir dar sykį išdėstė savo planą, kaip jie galėtų lai- 
mėti. Kitą dieną po paskutinio pokalbio jis buvo priimtas į darbą. 


AUKSINĖ ĮPROČIO KEITIMO TAISYKLĖ 


Blogo įpročio neįmanoma panaikinti, 
bet įmanoma įį pakeisti 


Įprastas Ly Įprastas 
veiksmas , d veiksmas 


ra 

Signalas p Atlygis Signalas | Atlygis 

KAIP TAI VYKSTA: 
PASINAUDOKITE TUO PAČIU SIGNALU. 
SUTEIKITE TĄ PATĮ ATLYGĮ. 
PAKEISKITE ĮPRASTĄ ELGESĮ 


Dungy'o sistema galiausiai pavers „Bucs“ viena dažniausiai lai- 
minčių Lygos komandų. Jis taps vieninteliu treneriu NFL istorijoje, 
dešimt metų iš eilės pasiekusiu atkrintamąsias varžybas, pirmuoju 

afroamerikiečiu treneriu, laimėjusiu „Didžiąją taurę“, viena labiau- 
siai gerbiamų profesionalaus sporto asmenybių. Jo treniravimo tech- 
niką perims kitos Lygos komandos ir kito sporto šakos. Jo požiūris 
padės suprasti, kaip pakeisti įpročius savo gyvenime. 

Bet visa tai įvyks vėliau. Dabar, San Diege, Dungy's vien troš- 
ko laimėti. 


Nuo šoninės linijos Dungy's pažvelgė į laikrodį: liko 8,19 minutės. 
„Bucs“ per visas rungtynes atsiliko nuo varžovų ir praleisdavo 

vieną progą po kitos, kaip jiems ir buvo būdinga. Jeigu jų gynyba 
dabar pat nieko nesigriebs, rungtynės bus pralaimėtos. San Diego 

komanda turėjo kamuolį prie savo 22 jardų linijos, ir „Chargers“ 
įžaidėjas Stanas Humphriesas rengėsi vadovauti prasiveržimui, ku- 
ris, kaip jis vylėsi, viską sustatys į vietas. Laikmatis ima tiksėti, ir 
Humphriesas pasirengia mesti kamuolį atgal tarp kojų. 

Bet Dungy's nežiūri į Humphriesą. Jis žvelgia į savuosius žai- 
dėjus, sustojusius tokia rikiuote, kokią jie sumanė ir tobulino ištisūs 
mėnesius. Šiaip jau amerikietiškasis futbolas yra apgaulingų atakų 
ir kontratakų žaidimas, kupinas gudrybių ir neteisingų nukreipi- 
mų. Dažniausiai laimi tie treneriai, kurie turi storiausius žaidimo 
scenarijų sąsiuvinius ir braižo sudėtingiausias išsidėstymo aikštėje 
schemas. Tačiau Dungy's laikėsi kitokios pozicijos. Jo nedomino 
įmantrybės ir suklaidinimai. Kai jo gynybos komandos išsirikiavo, 
visiems buvo aišku, kokiu žaidimo scenarijumi jie vadovausis. 

Dungy's pasirinko tokią poziciją, nes teoriškai jam nereikėjo 
neteisingų nukreipimų. Jam tereikėjo, kad jo komanda būtų greites- 
nė už kitas. Žaidžiant amerikietiškąjį futbolą svarbu sekundės dalys. 
Tad, užuot mokęs savo žaidėjus begalės įvairių rikiuočių ir derinukų, 
Jis pamokė juos tik kelių, bet šiuos atlikti jie vis treniravosi tol, kol 

elgesys tapo automatiškas. Kai tokia strategija tampa veiksminga, jo 
žaidėjai pradeda judėti taip greitai, kad jų neįmanoma įveikti. 

Bet tik tada, kai ji tampa veiksminga. Jeigu jo žaidėjai per daug 
mąsto ar delsia, ar apsigalvoja, ar kritikuoja savo vidinius impulsus, 
visa sistema subyra. Ir kol kas Dungy'o žaidėjai buvo gyva bėda. 

Tačiau šįsyk „Bucs“ išsirikiuoja prie 22 jardų linijos, tai visai 
kas kita. Štai kad ir Reganas Upshaw, šoninis gynėjas, tupi prie 
grumtynių linijos įsirėmęs į žemę abiem kojom ir ranka. Užuot dai- 
ręsis į priekį ir atgal palei tą liniją ir stengęsis aprėpti kuo daugiau 
informacijos, Upshaw žvelgia tik į tuos signalus, į kuriuos Dungy's 
pamokė jį susitelkti. Iš pradžių jis dėbteli į atstatytą varžovo linijos 
puolėjo koją (jo kojos pirštai suriesti, tai reiškia, kad jis pasirengęs 
žengti atgal ir blokuoti kamuolį išmetantį įžaidėją); paskui Upshaw 
pažvelgia į linijos puolėjo pečius (šiek tiek įtraukti), į erdvę tarp sa- 
vęs ir artimiausio žaidėjo (ji mažesnė, nei tikėjosi). 

Upshaw yra tiek daug sykių treniravęsis, kaip reaguoti į kiek- 
vieną šių signalų, kad dabar jam nebereikia galvoti, ką daryti. Jis 
tiesiog laikosi savo įpročių. 

San Diego įžaidėjas artinasi prie grumtynių linijos, dirsteli į de- 
šinę, paskui į kairę, sušunka skaičių ir ima kamuolį. Žingteli penkis 
žingsnius atgal ir išsitiesia, dairosi ieškodamas atsidengusio puolėjo. 
Nuo atakos pradžios prabėgo trys sekundės. Viso stadiono akys ir 
televizijos kameros nukreiptos į jį. 

Tad dauguma žiūrovų nė nepastebi, kas vyksta tarp „Buccane- 
ers“ žaidėjų. Vos tik Humphriesas užima poziciją išmesti kamuolį 
tarp kojų atgal, Upshaw puolė veikti. Pirmą žaidimo sekundę jis ne- 
ria į dešinę ir taip greitai kerta grumtynių liniją, kad linijos puolėjas 
negali jo sustabdyti. Per kitą sekundę Upshaw nubėga dar keturis 
žingsnius į gynybos komandos aikštelės galą, jo žingsniai susilieja. 
Trečią sskundę Upshaw prisiartina trimis žingsniais arčiau įžaidėjo, 
šios jo trajektorijos linijos puolėjas negalėjo numatyti. 

Tiksint ketvirtai žaidimo sekundei Humphriesas, San Diego 
komandos įžaidėjas, staiga tampa pažeidžiamas. Jis delsia, akies 
kampeliu pamato Upshaw. Štai tada Humphriesas padaro klaidą. 
Jis pradeda galvoti. 

Humphriesas prie 22 jardų linijos pastebi komandos draugą, 
naujoką saugą Brianą Roche'ą. Daug arčiau yra kitas San Diego 
puolėjas, mojuoja rankomis prašydamas kamuolio. Saugiausia dabar 
būtų perduoti kamuolį arčiausiai esančiam žaidėjui. Bet Humph- 
riesas, jausdamas įtampą, atlieka sekundės dalį trunkančią analizę, 
pakelia ranką ir sviedžia kamuolį Roche'ui. 

Šis skubotas sprendimas yra kaip tik toks, kokio tikėjosi Dungy's. 
Vos tik kamuolys atsidūrė ore, „Buccaneers“ saugas, Johnas Lynchas, 
pradeda bėgti. Lyncho darbas yra nesudėtingas: vos tik prasideda žai- 
dimas, jis bėga į konkrečią aikštelės vietą ir laukia signalo. Tokioje si- 
tuacijoje jis jaučia didžiulį norą improvizuoti. Bet Dungy's ištreniravo 
Lynchą taip, kad įprasti jo veiksmai tapo automatiški. Tad kai įžaidė- 
jas išmeta kamuolį, Lynchas stovi per 10 jardų nuo Rocheo ir laukia. 

Kamuoliui sukantis ore, Lynchas skaito signalus - kur link nu- 
kreipta įžaidėjo kaukė ir rankos, koks atstumas tarp puolėjų, — ir 
pradeda judėti dar nepaaiškėjus, kur nusileis kamuolys. Rocheas, 
San Diego puolėjas, šoka į priekį, bet Lynchas jį aplenkia ir perima 
kamuolį. Nespėjus Roche'ui susivokti, Lynchas pasileidžia per aikš- 
telę prie „Chargers“ galinės linijos. Kiti „Buccaneers“ žaidėjai yra 
Išsidėstę taip, kad atlaisvintų jam kelią. Lynchas nubėga 10, paskui 
15, 20, beveik 25 jardus, kol galiausiai išstumiamas į užribį. Viskas 
nutinka greičiau nei per 10 sekundžių. 

Po dviejų minučių „Bucs“ įmuša įvartį ir pirmą kartą per šias 
rungtynes perima iniciatyvą. Po penkių minučių jie įmuša paskuti- 
nį įvartį. Beje, Dungy'o gynyba užkerta kelią bet kokioms San Die- 
80 komandos pastangoms duoti atkirtį. „Buccaneers“ laimi 25:17, 


tai didžiausia netikėta pergalė per visą sezoną. 

Pasibaigus rungtynėms Lynchas ir Dungy's drauge išėjo iš 
stadiono. 

„Regis, čia įvyko tikra staigmena“, — pasakė Lynchas jiems įei- 
nant į koridorių. 

„Mes pradedame tikėti“, - atsako Dungys. 


Kad suprastume, kaip trenerio dėmesys įpročių keitimui galėjo at- 
gaivinti komandą, būtina pažvelgti anapus sporto pasaulio. Į tamsų, 
apleistą pusrūsį Niujorke, Žemutiniame Ist Saide, 1934-aisiais. Ten 
dėtos didžiausios ir sėkmingiausios pastangos pakeisti plačiai įsiga- 
lėjusius įpročius. 

Pusrūsio aukšte gyveno trisdešimt devynerių metų alkoholikas 
Billas Wilsonas. Prieš keletą metų jis pirmąsyk išgėrė karininkų 
pratybų stovykloje Masačusetso valstijoje, Niu Bedforde, kur mo- 
kėsi šaudyti iš kulkosvaidžio, prieš išplaukdamas laivu į Prancūziją 
kovoti Pirmajame pasauliniame kare. Žymios šeimos, gyvenančios 
netoli karinės bazės, dažnai kviesdavo karininkus pietų, ir vieną 
sekmadienio vakarą Wilsonas apsilankė pobūvyje, kur buvo pa- 
vaišintas alumi bei skrebučiais su sūriu. Jis tebuvo dvidešimt dvejų 
metų ir iki šiol niekada neragavęs alkoholio. Rodės, bus mandagu 
išgerti pasiūlytą bokalą. Po kelių savaičių Wilsonas buvo pakviestas 
į kitą elegantišką susitikimą. Vyrai vilkėjo smokingus, moterys Air- 
tavo. Prie Wilsono priėjo vyresnysis liokajus ir padavė jam „Bronkso“ 
kokteilį - sumaišytą džiną, sausą ir saldų vermutą bei apelsinų sul- 
tis. Jis siurbtelėjo mažytį gurkšnelį ir pajuto, kad tai — „gyvenimo 
eliksyras“. 

Maždaug 1925 m. jis grįžo iš Europos, jo santuoka iširo ir tur- 
tas, susikrautas iš prekiavimo vertybiniais popieriais, ištirpo. Tuo 
metu Wilsonas per dieną išlenkdavo tris butelius. Vieną šaltą lap- 

kričio popietę, kai sėdėjo nusiminęs, paskambino senas sugėrovas. 
Wilsonas jį pasikvietė ir suplakė ananasų sulčių su džinu. Įpylė savo 
draugeliui stiklinę. 

Draugas ją atstūmė. Jis gyveno blaiviai du mėnesius. 

Wilsonas buvo priblokštas. Pradėjo pasakoti apie savo kovą su 
alkoholiu, kartu ir apie peštynes, į kurias įsivėlė kantri muzikos klu- 
be ir per kurias neteko darbo. Aiškino, kad stengėsi mesti, bet nie- 
kaip nepajėgė. Jam buvo atlikta detoksikacija, gėrė vaistus (tabletes). 
Buvo prižadėjęs žmonai nebegerti ir įstojęs į abstinentų grupę. Nie- 
kas nepadėjo. Tad Wilsonas paklausė: kaip tas pavyko jo draugui? 

„Aš ėmiau praktikuoti religiją, — atsakė draugas. Jis pasakojo 
apie dangų ir pragarą, nuodėmę ir piktąjį. - Suprask, kad esi nu- 
galėtas, pripažink tai ir panorėk atiduoti savo gyvenimą į Dievo 
rankas.“ 

Wilsonas pamanė, kad vyrukas kuoktelėjo. „Praėjusią vasarą 
buvo kvaištelėjęs alkoholikas, o dabar turbūt pasimaišė protelis dėl 
religijos“, — rašė jis vėliau. Kai draugas išėjo, Wilsonas išmaukė kok- 
teilį ir nuėjo miegoti. | 

Po mėnesio, 1934 m. gruodį, Wilsonas atsigulė į Charleso B. 
Townso ligoninę, aukščiausios klasės detoksikacijos centrą Manha- 
tane, ten buvo gydomas nuo narkomanijos ir alkoholizmo. Gydyto- 
jas pradėjo kas valandą leisti haliucinogeninius vaistus, vadinamąjį 
hiosciaminą, anuomet madingą vaistą nuo alkoholizmo. Mažoje 
palatoje, savo lovoje, Wilsonas plūduriavo tarp sąmoningumo ir 
alpulio. 

Paskui nutiko tai, apie ką pasakojama per daugybę susitikimų 
kavinėse, draugijų salėse ir bažnyčiose - Wilsonui prasidėjo kon- 
vulsiniai traukuliai. Dienų dienas jis regėjo haliucinacijas. Absti- 
nencijos skausmai vertė jaustis taip, lyg jo oda ropotų vabzdžiai. Jį 
taip pykino, kamavo toks šleikštulys, kad vos galėjo pajudėti, bet 
kartu skausmas buvo pernelyg stiprus, kad galėtum išbūti ramiai. 

„Jei Dievas yra, tegu apsireiškia! — šaukė Wilsonas tuščiame kam- 
baryje. —- Aš pasirengęs viskam. Viskam!“ Tą akimirką, kaip jis rašė 
vėliau, jo kambarį užliejo balta šviesa ir skausmas liovėsi, jis pasijuto 
taip, lyg stovėtų ant kalno viršūnės: „Ir siūbtelėjo ne vėjo šuoras, o 
dvasios dvelksmas. Jis užliejo mane, ir aš pasijutau laisvas žmogus. 
Pamažu ekstazė praėjo. Gulėjau lovoje, bet dabar kurį laiką buvau 
visai kirame pasaulyje, naujame sąmoningumo pasaulyje.“ 

Billas Wilsonas daugiau neėmė į burną nė lašo alkoholio. To- 
lesnius trisdešimt šešerius metus, iki pat savo mirties 1971 m. nuo 
emfizemos, jis skyrė tam, kad įsteigtų, sukurtų ir paskleistų Ano- 
niminių alkoholikų draugiją, ir rūpinosi ja tol, kol ji tapo didžiau- 
sia, geriausiai žinoma ir sėkmingiausia įpročių keitimo organizacija 
pasaulyje. 

Kasmet 2,1 mln. žmonių ieško pagalbos Anoniminių alkoholi- 
kų draugijoje (AA), maždaug 10 mln. alkoholikų tapo blaivininkais, 
padedant AA grupėms. Tos grupės tinka ne kiekvienam — sunku 
nustatyti sėkmės rodiklius dėl to, kad dalyviai yra anonimai, — bet 
milijonai dėkingi tai programai už išgelbėtas gyvybes. AA pamati- 
nis credo — garsieji dvylika žingsnių — yra tapę kultūriniais magne- 
tais, kurie įtraukiami į gydymo programas, gelbstinčias nuo perdėto 
valgymo, lošimo, skolinimosi, sekso, narkotikų, reklamų, savęs dar- 
kymo, rūkymo, vaizdo žaidimų, emocinių priklausomybių ir dau- 
gelio kitų destruktyvaus elgesio apraiškų. Grupės veiklos metodai 
siūlo vienas galingiausių pasikeitimo formulių. 

Visos jos yra gana netikėtos, nes AA beveik neturi mokslinio 
pamato ar pripažintų gydymo metodų. 

Žinoma, alkoholizmas yra daugiau nei vien įprotis. Tai fizio- 
loginė priklausomybė, turinti psichologines ir net genetines šaknis. 
Tačiau AA programa įdomi tuo, kad nėra tiesiogiai nukreipta į dau- 
gelį psichiatrinių ir biocheminių problemų, kurios, pasak moksli- 
ninkų tyrėjų, dažnai nulemia alkoholiko potraukį gerti. Išties AA 

metodai atrodo kaip žingsnis į šalį nuo mokslinių ir medicininių 
atradimų, kartu ir nuo tų intervencijų, kurių, psichiatrų manymu, 
alkoholikams iš tiesų reikia. 

Vietoj viso to AA siūlo metodą atakuoti įpročius, kurie susiję su al- 
koholio vartojimu. Iš tiesų AA sukūrė nepaprastą įpročio ciklo keitimo 
mechanizmą. Ir nors įpročiai, susiję su alkoholizmu, yra kraštutiniai, 
AA siūlomos pamokos rodo, kaip beveik kiekvienas įprotis — netgi tvir- 
čiausiai įsišaknijęs, sunkiausiai įveikiamas — gali būti pakeistas. 


“ Dažnai sunku nubrėžti griežtą ribą, skiriančią įpročius nuo priklausomy- 
bių. Pavyzdžiui, Amerikos priklausomybių gydymo asociacija apibrėžia pri- 
klausomybę kaip „pirminę Iėtinę protinio atpildo, motyvacijos, atminties ir 
susijusių schemų ligą... Priklausomybę charakterizuoja pakenkimai, susiję 
su elgesio kontrole, troškimu, negebėjimu nuolatos susilaikyti, susilpnėju- 
siais ryšiais, draugystėmis.“ 

Pagal tokį apibrėžimą. kaip pažymi kai kurie mokslininkai tyrėjai, sunku 
nuspręsti, kodėl išleisti 15 dolerių per savaitę kokainui yra blogai, o 15 dole- 
rių kavai — gerai. Žmogus, kuris įsigeidžia latės kiekvieną popietę, stebėto- 
jui, manančiam, kad penki doleriai kavai yra „elgesio kontrolės stoka“, gali 
atrodyti kliniškai riklausomas. Ar žmogus, kuris vietoj pusryčių renkasi 
bėgioti su savo vaikais, yra priklausomas nuo mankštos? 

Daugelis mokslininkų tyrėjų teigia: nors priklausomybės yra sudėtingos 
ir menkai suprastos, daugelį su jomis siejamų poelgių dažnai valdo įpročiai. 
Kai kurios „keminės medžiagos, kaip antai narkotikai, cigaretės ar alkoho- 
lis, gali sukelti fizinę priklausomybę. Bet šie fiziniai poreikiai dažniausiai 
greit nusilpsta, nutraukus jų tenkinimą. Fiziologinė priklausomybė nuo 
nikotino trunka tik tol, kol ta medžiaga yra rūkaliaus kraujyje — maždaug 
šimtą valandų po paskutinės cigaretės. Daugelis tų ilgai trunkančių, užsi- 
tęsusių poreikių, kuriuos laikome priklausomybės nuo nikotino skausmais, 
išties yra įsitvirtinantys elgesio įpročiai — mes geidžiame cigaretės per pus- 
ryčius prabėgus mėnesiui ne todėl, kad mums fiziškai jos reikia, o todėl, kad 
taip maloniai prisimename tą antplūdžio bangą, kuria kadaise ji užliedavo 

iekvieną rytą. Klinikiniai tyrimai parodė, kad pats efektyviausias gydymo 
būdas yra atakuoti elgseną, kurią laikome priklausomybe, keičiant įpročius, 

urie ją supa. (Nors verta paminėti, kad tam tikros cheminės medžiagos, 
aip antai opijus, gali sukeli ilgalaikę fiziologinę priklausomybę, ir kai ku- 
"Ie tyrimai rodo, jog mažuma žmonių, regis, turi išankstinį polinkį ieškoti 
narkotinių medžiagų, nepaisydami intervencijos į jų elgesį. Tačiau tokių 
Cheminių medžiagų, "ukeliančių ilgalaikes fiziologines priklausomybes, yra 
Sana mažai, ir žmonių, iš anksto Iinkusių į narkomaniją, yra kur kas ma- 
*lau negu alkoholikų ar ieškančių pagalbos narkomanų.) (Aut. past.) 

Billas Wilsonas neskaitė mokslinių žurnalų ir nesikonsultavo su dau- 
gybe gydytojų, prieš įkurdamas AA. Prabėgus keleriems metams po 
to, kai pasiekė blaivumo, jis per vieną naktį, vienu įkvėpimu, sėdėda- 
mas lovoje aprašė dabar žinomus dvylika žingsnių. Pasirinko skaičių 
„dvylika“, nes yra dvylika apaštalų. Ir kai kurie programos aspektai 
ne tik yra nemoksliški, bet ir gali atrodyti nepaprastai keisti. 

Štai kad ir AA reikalavimas, kad alkoholikai ateitų į „devynias- 
dešimt susitikimų per devyniasdešimt dienų“, — atrodo, kad laiko 
trukmė parinkta atsitiktinai. Ar didelis programos dėmesys dvasin- 
gumui, pabrėžiamam jau nuo trečiojo žingsnio, kai teigiama, kad al- 
koholikas gali pasiekti blaivumą „apsispręsdamas patikėti savo valią 
ir savo gyvenimą Dievo, kaip mes Jį suprantame, globai“. Septyni iš 
dvylikos žingsnių mini Dievą ar dvasingumą, ir tai atrodo keista, nes 
programa sukurta kadaise buvusio agnostiko, per visą savo gyveni- 
mą jautusio atvirą priešiškumą institucinei religijai. AA susirinkimai 
neturi nustatytos darbotvarkės. Jie dažniausiai prasideda nuo to, kad 
vienas narys papasakoja savo istoriją, paskui kiti irgi gali įsiterpti į 
bendrą pokalbį. Nėra profesionalų, kurie vadovautų pokalbiui, ma- 
žai taisyklių, kaip turėtų vykti susirinkimas. Per pastaruosius penkis 
dešimtmečius, kai beveik visus psichiatrijos ir priklausomybių tyri- 
mo aspektus iš pagrindų pakeitė bihevioristinių mokslų farmacijos ir 
smegenų pažinimo srityse padaryti atradimai, AA liko laiko įšaldyti. 

Kadangi programai trūksta griežtumo, mokslininkai tyrėjai 
ir akademikai dažnai ją kritikuoja. AA pabrėžiamas dvasingumas, 
teigia kai kurie jų, daro jų programą panašesnę į kulto negu į gy- 
dymo. Tačiau per pastaruosius 15 metų ji pradėta įvertinti iš naujo. 
Dabar mokslininkai tyrėjai mano, kad programos metodai teikia 
vertingų pamokų. Harvardo, Jeilio, Čikagos, Naujosios Meksikos 
universitetų ir daugybės kitų institucijų tyrimų centrai aptiko tam 

tikrą AA veiklos mokslinį pagrįstumą, panašų į Tony'o Dungy'o 
metodų amerikietiškojo fubolo aikštelėje. Jų atradimai patvirtina 
Auksinę įpročio keitimo taisyklę: AA sekasi todėl, kad jie padeda 
alkoholikams pasinaudoti tais pačiais signalais ir gauti tą patį atlygį, 
bet pakeičia jų įprastus veiksmus — nusistovėjusį elgesį. 

Mokslininkai tyrėjai teigia, kad AA programa padeda, nes ji 
priverčia žmones atpažinti, kokie signalai ir atlygiai paskatina juos 
alkoholio vartojimą paversti įpročiu, o tada pagelbsti atrasti naujus 
įprastus veiksmus. Kai Claude'as Hopkinsas pardavinėjo „Pepso- 
dent“, jis rado būdą sukurti naują įprotį, sužadindamas naują troški- 
mą. Bet tam, kad pakeistum seną įprotį, turi remtis senu troškimu. 
Reikia išsaugoti tuos pačius signalus ir atlygius kaip ir anksčiau, ir 
patenkinti troškimą naujais įprastais veiksmais. 

Štai kad ir ketvirtas žingsnis (atlikti „skvarbią ir drąsią savižval- 
gą — vidinę inventorizaciją ) ir penktas žingsnis (pripažinti „Dievui, 
sau ir kitiems tikslią mūsų ydų prigimtį). 

„Iš to, kaip tie žingsniai aprašyti, tas nėra akivaizdu, bet norint 
užbaigti tuos žingsnius reikia rasti visas priežastis, kodėl kyla porei- 
kis gerti, — sakė J. Scottas Toniganas, Naujosios Meksikos moksli- 
ninkas tyrėjas, daugiau kaip dešimtmetį domėjęsis AA. - Kai atlieki 
vidinę inventorizaciją, supranti, kas tave verčia gerti. Pripažinimas 
dar kam nors viso to blogio, kurį esi padaręs, yra labai geras būdas 
išsiaiškinti tuos momentus, kai viskas išsprūsta iš kontrolės.“ 

Paskui AA paprašo alkoholikų pagalvoti, kokį atlygį jiemns teikia 
alkoholis. Pagal programą užduodamas klausimas: kokie troškimai 
sudaro tavo įpročio ciklą? Dažniausiai pati intoksikacija į sąrašą nepa- 
tenka. Alkoholikai trokšta gerti, nes tai sūteikia išsivadavimą, pabė- 
gimą, relaksaciją, kompaniją, nuslopina nerimą ir padeda emociškai 
atsipalaiduoti. Jie gali norėti kokteilio, kad pamirštų savo rūpesčius ir 
nerimą. Bet nebūtinai trokšta pasijusti girti. Alkoholio fizinis povei- 
kis tiems, kurie nuo jo priklauso, dažnai yra pati paskutinė gėrimo 
atlygio dalis. 

„Alkoholiui būdingas hedonistinis elementas, — pasakė Ulfas 
Muelleris, vokiečių neurologas, tyrinėjęs alkoholikų smegenų veik- 
lą. - Bet žmonės dar vartoja alkoholį tam, kad ką nors pamirštų 
ar kad patenkintų kitus troškimus, ir šių troškimų paguoda su- 
sijusi su visai kitomis smegenų sritimis negu fizinio malonumo 
troškimas.“ 

Kad suteiktų alkoholikams tą patį atlygį, kurį jie gauna bare, 
AA sukūrė susitikimų ir bendravimo sistemą — kiekvienas narys 
dirba su „globėju“. Ši sistema siekia suteikti tokį išsivadavimą, pa- 
bėgimą, prasiblaškymą ir katarsį, kokį suteikia penktadienio vakaro 
išgertuvės. Jei kam nors reikia paguodos ar atsipalaidavimo, jis gali 
gauti tai iš savo globėjo ar lankydamas grupės susirinkimus, o ne 
lenkdamas taurelę į savo draugužio sveikatą. 

„AA priverčia tave sukurti naują įprastą elgesį, ką veikti kiekvie- 
ną vakarą, užuot gėrus, — pasakė Toniganas. — Per visus susirinki- 
mus gali atsipalaiduoti ir pasikalbėti apie savo rūpesčius, nerimastį. 
Priežastys ir atlygiai lieka tie patys, pasikeičia tik įprasti poelgiai.“ 

Vienas ypač dramatiškas įvykis, parodantis, kaip alkoholikų 
signalai ir atlygiai gali būti susieti su kitokiu įprastu elgesiu, nutiko 
2007 m., kai vokiečių neurologas Muelleris ir jo kolegos iš Mag- 
deburgo universiteto implantavo mažučius elektroninius prietaisė- 
lius į penkių alkoholikų, ne kartą mėginusių mesti gerti, smegenis. 
Alkoholikai buvo tiriami per reabilitacijos laikotarpį — mažiausiai 
šešis mėnesius, — deja, nesėkmingą. Vienam iš jų turėjo būti atlikta 
detoksikacija daugiau kaip šešiasdešimt kartų. 

Prietaisėliai vyrų galvose buvo implantuoti į pagrindinį nervinį 
mazgą - toje pačioje vietoje, kurią MIT mokslininkai tyrėjai susiejo 
su įpročio ciklu, — ir paleista elektros srovė, kuri nutraukė neurolo- 
ginį atlygį, paskatinantį įprastus troškimus. Kai vyrai po to atsigavo, 
jiems buvo pateikti tie patys signalai, kurie sužadindavo alkoholio 
poreikį, kaip antai alaus ar kelionių į barą nuotraukos. Šiaip jau jie 
būtų neįstengę atsispirti gėrimui. Bet prietaisėliai smegenyse „pa- 
naikino“ kiekvieno vyro neurologinius troškimus. Jie neišgėrė nė 
lašo. 

„Vienas jų man pasakė, kad troškimas dingo išsyk, vos mes pa- 
leidome elektrą, — pasakojo Muelleris. - Paskui mes ją išjungėme, ir 
troškimas tučtuojau sugrįžo.“ 

Tačiau nepakako pašalinti neurologinius alkoholikų troškimus, 
kad išnyktų jų gėrimo įpročiai. Keturi iš jų netrukus po operacijos 
vėl atkrito, dažniausiai po stresinio įvykio. Jie stverdavosi butelio, 
nes taip automatiškai slopino nerimą. Vis dėlto kai jie išmoko alter- 
natyvaus įprasto elgesio, kad įveiktų stresą, liovėsi gerti. Pavyzdžiui, 
Vienas pacientas lankėsi AA susitikimuose. Kiti pasirinko psicho- 
terapiją. Ir kai jie griebėsi naujo įprasto veiksmo stresui ir nerimui 
Savo gyvenime įveikti, sėkmė buvo įspūdinga. Vyras, ištvėręs šešias- 
dešimt detoksikacijų, daugiau niekada nebegėrė. Du kiti pacientai, 
Pradėję gerti nuo dvylikos metų, o aštuoniolikos jau tapę alkoholi- 
kais ir gerdavę kasdien, dabar jau ketverius metus gyvena blaiviai. 

Pažymėtina, kaip šis tyrimas susijęs su Auksine įpročio keitimo 
taisykle: netgi tada, kai alkoholiko smegenys per operaciją pakei- 
čiamos, to nepakanka. Seni signalai ir atlygio troškimas tebelieka, 
laukdami progos išlįsti. Alkoholikai pasikeitė visam laikui tik tada, 
kai išmoko naujo nusistovėjusio elgesio — pajutę senas priežastis 
ėmėsi naujo įprasto veiksmo, kuris teikė pažįstamą atlygį. „Kai ku- 
rių Žmonių smegenys taip priklausomos nuo alkoholio, kad tik chi- 
rurgija gali tai sustabdyti, - kalbėjo Muelleris. - Bet tiems žmonėms 
reikia dar ir kitokio gyvenimo būdo.“ 

AA pateikia panašią, nors ne tokią intervencinę, sistemą tam, 
kad į įpročio ciklą būtų įtrauktas naujas įprastas elgesys. Kai moks- 
lininkai pradėjo suprasti, kaip AA veikia, pradėjo taikyti šios pro- 
gramos metodus kitiems įpročiams, tarkim, dvejų metų senumo 
susierzinimo ar pykčio priepuoliams, priklausomybei nuo sekso ir 
netgi mažučiams elgesio tikams įveikti. Paplitę AA metodai buvo 
ištobulinti, pagerinti ir paversti psichoterapija, kuri gali padėti nu- 
traukti kone bet kurį elgesio modelį. 


2006 m. vasarą dvidešimt ketverių metų magistrantė Mendė įžengė 
į Misisipės valstijos universiteto konsultacinį centrą. Mendė didumą 
savo gyvenimo vis nusigrauždavo nagus iki kraujo. Daug kas kram- 
to nagus. Tačiau turintieji tokį kramtymo įprotį žmonės pasiduoda 
jam nevienodai stipriai. Mendė kramtydavo nagus tol, kol jie atsi- 
lupdavo nuo odos. Jos pirštų galai buvo apėję šašais. Jie likdavo be 
nagų, kurie juos apsaugotų, ir kartais perštėdavo, dilgčiodavo, lyg 
būtų pažeistas nervas. Toks nagų kramtymo įprotis kenkė sociali- 
niam jos gyvenimui. Ji taip glumindavo savo draugus, kad tekdavo 
laikyti rankas kišenėse, o per pasimatymus pasirūpinti, kad pirš- 
tai būtų suriesti į kumštį. Ji mėgino liautis — nusilakuodavo nagus 

šlykščiai dvokiančiu laku ar pasižadėdavo, kad 7w0 dabar sukaups 
visą valią, kad tik liautųsi. Tačiau vos tik pradėdavo ruošti namų 
darbus ar žiūrėti televizorių, pirštai vėl sulįsdavo į burną. 

Konsultacinis centras nusiuntė Mendę pas psichologijos dok- 
torantą, kuris studijavo psichoterapijos sritį, žinomą kaip „įpročio 
keitimo praktika“. Psichologas gerai žinojo Auksinę įpročio keitimo 
taisyklę. Jis žinojo, kad norint pakeisti nagų kramtymo įprotį, jos 
gyvenime reikia naujo įprasto elgesio. 

„Ką tu pajunti prieš įsikišdama pirštus į burną ir pradėdama 
kramtyti nagus?“ — pasiteiravo jis jos. 

„Pajuntu pirštuose įtampą, — atsakė Mendė. - Šiek tiek suskaus- 
ta čia, nago gale. Kartais perbraukiu tą vietą nykščiu ieškodama 
šerpetų, ir kai pajuntu kokį nelygumą, įsikišu pirštą į burną. Tada 
pereinu nuo vieno piršto prie kito, nukramtydama visus dantytus 
kraštus. Kartą pradėjus atrodo, kad reikia nukramtyti visus nagus.“ 

Prašymas pacientų paaiškinti, kokios jų įpročio priežastys, yra 
vadinamas suvokimo lavinimu, jis, kaip ir AA reikalavimas, kad 
alkoholikai atpažintų savo įpročio signalus, — pirmasis žingsnis į 
įpročio keitimo praktiką. Įtampa, kurią Mandy pajusdavo nagų g3- 
liukuose, buvo signalas, paskatinęs nagų kramtymo įprotį. 

„Dauguma įpročių trunka taip ilgai, kad žmonės jau nebekrei- 
pia dėmesio į tai, kas tuos įpročius paskatina, - pasakojo Bradas 
Dufrene'as, gydęs Mendę. — Kai pas mane ateina mikčiai, klausiu 
jų, kokie žodžiai ar situacijos pastūmėja juos mikčioti, ir jie nežino, 
nes jau seniai nustojo kreipę į tai dėmesį.“ 

Paskui psichologas paklausė Mendės, kodėl ji kramto nagus. Iš 
pradžių jai buvo sunku suprasti priežastis. Tačiau jiems besikalbant pa- 
aiškėjo, kad ji kramto nagus tada, kai nuobodžiauja. Psichologas užda- 
vė jai užduotį — žiūrėti televizorių ar ruošti namų darbus, ir ji pradėjo 
krimsti nagus. Kai apdorojo visus nagus, trumpam pajuto pilnatvės 
jausmą. Tai buvo įpročio atlygis: fizinis stimuliavimas, kurio ji geidė. 

Pirmo susitikimo pabaigoje psichologas išsiuntė Mendę namo 
davęs užduotį: nešiokis kortelę ir kaskart, vos tik pajusi signalą — 
įtampą pirštų galiukuose, pasižymėk tai kortelėje. Mendė sugrįžo 
po savaitės pasižymėjusi dvidešimt aštuonis signalus. Ji ryškiai suvo- 
kė pojūčius, kurie buvo įpročio pasireiškimo pranašai. Žinojo, kiek 
kartų tai įvyksta auditorijoje ar žiūrint TV. 

Paskui psichologas pamokė Mendę vadinamojo „konkuruojan- 
čio atsako“. Vos tik ji pajus įtampą pirštų galuose, sakė jis, tegu išsyk 
kiša rankas į kišenes ar pakiša po šlaunimis, ar čiumpa pieštuką, 
kokį nors daiktą, kuris neleistų jai įsikišti pirštų į burną. Tada Men- 
dė turėtų paieškoti ko nors, kas suteiktų jai greitą fizinį stimuliavi- 
mą — pasitrinti alkūnę ar pabelsti krumpliais į stalą, — padaryti bet 
ką, kas sukeltų fizinį atsaką. 

Signalai ir atlygiai lieka tie patys. Pasikeitė tik įprastas veiksmas. 

Jie pratinosi psichologo kabinete kokį pusvalandį, ir Mendė vėl 
išėjo namo gavusi naują užduotį: toliau žymėti kortelėje signalus, bet 
pažymėti ne tik tuos atvejus, kai pajunta įtampą pirštų galuose, bet 
kitokiu žymeniu ir tuos, kai pavyksta į tą įtampą nekreipti dėmesio. 

Po savaitės Mendė pasakė, kad kramtė nagus tik tris kartus, 
o septynis kartus griebėsi „konkuruojančio atsako“. Ji apdovanojo 
save manikiūru, tačiau ir toliau naudojosi kortelėmis. Po mėnesio 
nagų kramtymo įprotis išnyko. Konkuruojantis įprastas veiksmas 
tapo automatiškas. Vienas įprotis pakeitė kitą. 

„Atrodo juokingai paprasta, bet vos tik supranti, kaip veikia įpro- 
tis, imi atpažinti signalus ir atlygius, tu jau esi pokyčio pusiaukelėje, — 
pasakė man Narthanas Azrinas, vienas iš įpročio keitimo praktikos 
plėtotojų. — Atrodo, kad tai turėtų būti sudėtingiau. Tiesa ta, kad 
smegenis galima perprogramuoti. Jūs tik turite tai apsvarstyti.“ 

Nūdien įpročio keitimo psichoterapija padeda gydyti žodinius 
ir fizinius tikus, depresiją, rūkymą, lošimo priklausomybę, nerimą, 
šlapinimąsi lovoje, delsimą, vilkinimą, obsesinius-kompulsinius su- 
trikimus ir įveikti kitas elgesio problemas. Jos metodai atskleidžia 


"Svarbu pažymėti: nors įpročio keitimo procesas lengvai paaiškinamas, jis 
nebūtinai taip pat lengvai įgyvendinamas. Lengva pareikšti, kad rūkymas, 
alkoholizmas, persivalgymas ar kiti įsigalėję elgesio modeliai gali būti įveik- 
ti be didelių pastangų. Tikrasis pasikeitimas reikalauja darbo ir supratimo 
apie troškimo valdomą elgesį. Bet kokio įpročio pakeitimas reikalauja pasi- 
ryžimo. Niekas nemes rūkyti vien todėl, kad nusibraižys įpročio ciklą. 

Tačiau suprasdami įpročio mechanizmą mes patiriame įžvalgų, kurios lei- 
džia geriau suprasti ir naują elgesį. Kiekvienas, kas kovoja su priklausomybe 
ar destruktyviu elgesiu, gali gauti pagalbą iš daug kur — iš psichologų, psi- 
chiatrų, socialinių darbuotojų, dvasininkų. Tačiau net savo srities profesio- 
nalai pritaria, kad dauguma alkoholikų, rūkalių ir kitų žmonių, kovojančių 
su problemišku elgesiu, atsikrato priklausomybių savarankiškai, toli nuo 
oficialios gydymo aplinkos. Dažniausiai šie pokyčiai įgyvendinami todėl, 

ad žmonės tyrinėja signalus, troškimus ir atlygius, lemiančius tokį elgesį, o 
Paskui randa būdus, kaip pakeisti savigriovišką nusistovėjusį elgesį alterna- 
tyviu, nors iki galo ir nesupranta, ką tuo metu daro. Jūsų įpročius valdančių 
Signalų ir troškimų supratimas neprivers jų iškart išnykti, bet padės jums 
Planuoti, kaip pakeisti elgesio modelį. (Aut. past.) 

fundamentalius įpročių principus: dažnai mes iš tiesų nesupranta- 
me, kokie troškimai valdo mūsų elgesį, kol nepradedame jų ieškoti. 
Mendė niekada nesuprato, kad fizinės stimuliacijos troškimas skati- 
no ją graužti nagus, bet vos tik ji kritiškai išanalizavo įprotį, pasida- 
rė lengva rasti naują įprastą veiksmą, kuris suteikė tą patį atlygį. 

Tarkime, jūs norite liautis lengvai užkandžiavęs, kai dirbate. Ar 
jūsų siekiamas atlygis — numalšinti alkį? Ar nutraukti nuobodulį? 
Jei užkandžiaujate norėdamas trumpam atsipalaiduoti, jūs lengvai 
galite rasti kitą įprastą veiksmą — tarkime, greitąjį ėjimą ar tris mi- 
nutes prie interneto, — jis suteiks tą pačią pertraukėlę, tik nedidins 
juosmens apimties. 


Įprastas veiksmas 
Įprastas veiksmas 


oji i K pas 


" PERTRAUKĖLĖS mą PERTRAUKĖLĖS 
TROŠKIMAS TROŠKIMAS 


KAS Signalas Atlygis 
Jei norite liautis rūkęs, paklauskite savęs, kodėl rūkote, — ar dėl 
to, kad mėgstate nikotiną, ar dėl to, kad tai sukelia stimuliacijos 
proveržį, ar tai būdas socializuotis? Jei rūkote dėl to, kad jums reikia 
stimuliacijos, tyrimai rodo, jog šiek tiek kofeino popiet gali padidin- 
ti tikimybę, kad mesite rūkyti. Daugiau kaip trys tuzinai mokslinių 
tyrimų, analizuojančių buvusius rūkalius, rodo, kad signalų ir atly- 


gių, kuriuos jie susieja su cigaretėmis, atpažinimas ir paskui pasirin- 
kimas kito įprasto veiksmo, kuris suteikia panašų atlygį, — „Nicoret- 
te“ pleistras, greiti atsispaudimai ar tiesiog kelios minutės pogulio ir 
atsipalaidavimo, — padeda lengviau mesti rūkyti. 

Įprastas veiksmas Įprastas veiksmas 


NE en Gynimo BB ar 


STIMULIACIJOS d STIMULIACIJOS 
TROŠKIMAS | TROŠKIMAS + 
Signalas Atlygis Signalas A Atlygis 


Nu ariijo Nako sin 


Jeigu atpažįstate signalus ir atlygius, galite pakeisti įprastą 
veiksmą. 

Bent jau dažniausiai. Nors kai kuriems įpročiams reikia kitos 
sudedamosios dalies: tikėjimo. 


„Yra šešios priežastys, kodėl visi mano, kad mes negalime laimėti“, — 

pasakė Dungy's savo „Buccaneers“, 1996 m. tapęs vyriausiuoju tre- 
neriu. Buvo likęs mėnuo iki sezono pradžios, visi sėdėjo drabužinėje. 
Dungy's pradėjo vardyti teorijas, kurias jie visi skaitė laikraščiuose 
ar girdėjo per radiją: komandos vadyba buvo sumaišyta su purvais. 
Jų naujasis treneris nepatikrintas. Žaidėjai išlepinti. Miestas abejin- 
gas. Pagrindiniai žaidėjai sužeisti. Jie neturi reikiamo talento. 

„Tai yra numanomos priežastys, — pasakė Dungy's. - O dabar 
stai faktas: niekas mūsų nepralenks.“ 

Dungy'o strategija, aiškino jis, — pakeisti komandos elgesį taip, 
kad žaidėjų reakcijos būtų automatiškos. Jis netikėjo, kad „Bucca- 
neers“ reikia storiausio žaidimo scenarijų žurnalo. Nemanė, kad jie 
turėtų įsiminti šimtus išsidėstymo variantų. Jiems tereikia išmokti 
kelių esminių judesių ir kaskart teisingai juos atlikti. 

Tačiau sunku pasiekti amerikietiškojo futbolo žaidimo tobulu- 
mą. „Kiekvienas rungtynes — kiekvieną žaidimą — kas nors sujau- 
kia, - sakė Hermas Edwardsas, vienas iš Dungyo trenerių asistentų 
Tampoje. — Dažniausiai tai ne fizinė painiava, o protinė“ Žaidėjai 
sugadina reikalą, kai pradeda per daug galvoti ar po laiko kritikuoti 
savo žaidimą, ar persigalvoja. Dungy's norėjo, kad visi sprendimai 
būtų priimti ne žaidžiant. 

Tam reikėjo, kad žaidėjai atpažintų esamus įpročius ir išmoktų 
naujo įprasto elgesio. 

Jis pradėjo stebėti, kaip jo komanda jau žaidžia. 

„Pasitreniruokime dengiami gynybos, — vieną rytą per treniruo- 
tę sušuko Dungy's. - Penkiasdešimt penktasis, ką tu darai?“ 

„Aš stebiu bėgantį galinį puolėją ir puolimo gynėją, — tarė Der- 
rickas Brooksas, gynėjas. 

„Ir į ką būtent tu ž/274? Kur nukreiptos tavo akys?“ 

„Aš žiūriu, kur juda puolimo gynėjas, - atsakė Brooksas. — Žiū- 
riu į įžaidėjo kojas ir klubus, kai jis ima kamuolį. Žiūriu, kokie tar- 
pai linijoje, kad suprasčiau, ar jie ketina mesti ir ar įžaidėjas ketina 
mesti mano pusėn, ar į šalį.“ 

Žaidžiant amerikietiškąjį futbolą šie regimi ženklai, vadina- 
mieji raktai, per kiekvienas varžybas yra svarbiausi. Dungy'o nau- 
jovė — panaudoti juos kaip pakeistų įpročių signalus. Jis žinojo, jog 
kartais Brooksas per ilgai delsia, tik tada ima veikti. Jam tiek daug 
visko reikia apgalvoti — ar puolimo gynėjas išsiverš iš rikiuotės? Ar 
galinio puolėjo koja rodo, kad jis ketina bėgti, ar tai, kad jis ketina 
perduoti kamuolį? Tas galvojimas kartais sulėtina reakciją. 

Dungy'o tikslas buvo išlaisvinti Brookso protą iš tokio analiza- 
vimo. Kaip ir Anoniminiai alkoholikai, jis pasinaudojo tais pačiais 
signalais, prie kurių Brooksas jau buvo įpratęs, bet uždavė jam kitą 


įprastą veiksmą, kurį šis galiausiai atlikdavo automatiškai. 

„Noriu, kad pasinaudotum tais pačiais raktais, - pasakė Dungy's 
Brooksui. — Bet iš pradžių susitelk tik į galinį puolėją. Tik tiek. Da- 
ryk tai negalvodamas. O kai užimi poziciją, tada pradėk žiūrėti į 
įžaidėją.“ 

Tai buvo gan kuklus pokytis - Brookso akys bus nukreiptos 
į tuos pačius signalus, bet, užuot žiūrėjęs daug kur vienu metu, 
Dungy'o palieptas, jis turės žiūrėti iš eilės ir iš anksto nuspręsti, vos 
tik išvydęs kiekvieną raktą. 

Panašius nurodymus Dungys davė kiekvienam žaidėjui ir 
vis treniravo juos atlikti tuos derinukus. Reikėjo beveik metų, 
kol Dungy'o įdiegti įpročiai pradėjo pasiteisinti. Komanda iš 
pradžių pralaimėdavo net lengvas rungtynes. Sporto apžvalgi- 
ninkai klausinėjo, kodėl „Bucs“ taip švaisto laiką psichologiniam 
šarlatanizmui. 

Bet pamažu komanda pradėjo taisytis. Galiausiai įprasti veiks- 
mai žaidėjams tapo tokie pažįstami, kad jie juos atlikdavo automa- 
tiškai, kai tik komanda išbėgdavo į aikštelę. Per antrąjį Dungy'o 
treniravimo sezoną „Bucs“ laimėjo pirmąsias penkerias rungtynes ir 
pirmąsyk per penkiolika metų pateko į atrankines varžybas. 1999 m. 
jie laimėjo Lygos čempionatą. 

Dungy'o treniravimo stilius pradėjo patraukti tautos dėmesį. 
Sporto žiniasklaida pamėgo jo švelnų malonų balsą, religingumą, 
tai, kad jis daug reikšmės teikė darbo ir šeimos gyvenimo suderini- 
mui. Laikraščiai rašė, kaip jis atsiveždavo savo sūnus Ericą ir Jamie į 
į stadioną, kad šie galėtų būti greta per treniruotes. Jie ruošdavo 
savo namų darbus jo kabinete ir surinkdavo rankšluosčius sporti- 
ninkų drabužinėje. Atrodė, kad galiausiai aplankė sėkmė. 

2000 m. „Bucs“ vėl pateko į atrankines varžybas, paskui ir 
2001 m. Dabar kiekvieną savaitę gerbėjai užplūsdavo stadioną. 
Sporto apžvalgininkai kalbėjo apie šią komandą kaip apie preten- 
dentę į „Didžiąją taurę“. Visa tai tapo realu. 

Nors „Bucs“ tapo stipria komanda, iškilo nerimą kelianti problema. 
Jie dažnai žaisdavo griežtą drausmingą žaidimą. Tačiau lemtingais, 
stresiniais momentais žaidimas pakrikdavo. 

1999 m., sezono pabaigoje laimėję šešerias varžybas iš eilės, 
„Bucs“ Konferencijos čempionate sudavė smūgį Sent Luiso „Rams“. 
2000 m. jiems pritrūko tik vienos pergalės iki „Didžiosios taurės“, 
mat jie pralošė Filadelfijos „Eagles“ 21:3. Kitąmet nutiko tas pats, 
„Bucs“ pralaimėjo „Eagles“ 31:9 ir praleido progą išsiveržti į priekį. 

„Mes treniruodavomės, ir mums pavykdavo, o paskui per 
rungtynes, regis, išgaruodavo viskas, ką per treniruotes buvome 
išmokę, — pasakojo man Dungy'. - Vėliau man žaidėjai sakydavo: 

„Taip, tai buvo lemiama kova ir aš vėl sugrįžau prie to, prie ko buvau 
anksčiau pripratęs“ arba „Jaučiau, kad turiu pašokti aukščiau“. /š 
tikrųjų jie sakė, kad didumą laiko pasikliovė mūsų sistema, bet kai 
viskas atsidurdavo ant ribos, tas tikėjimas išgaruodavo.“ 

Baigiantis 2001 m. sezonui, kai „Bucs“ jau antrus metus iš eilės 
nelaimėjo „Didžiosios taurės“, komandos vadybininkas pasikvietė 
Dungy į į savo namus. Dungy's pastatė mašiną prie didelio ąžuolo, 
užėjo vidun ir po trisdešimties sekundžių buvo atleistas. 

„Bucs“ laimėjo „Didžiąją taurę“ kitais metais. Žaidė tie patys žai- 
dėjai, pasinaudodami Dungy'o derinukais ir metodika, remdamiesi 
jo suformuotais įpročiais. Jis pats žiūrėjo per TV, kaip jį pakeitęs tre- 
neris iškėlė Lombardi prizą. Bet tuo metu Dungys jau buvo toli. 


IV. 


Maždaug 60 žmonių - futbolininkų mamos, teisininkai per pietų 
pertrauką, vyrukai su išblukusiomis tatuiruotėmis ir hipiai nu- 
trintais džinsais — sėdi bažnyčioje ir klausosi vyriškio su pilvuku 

ir kaklaraiščiu, išryškinančiu žydras jo akis. Jis atrodo kaip popu- 
liarus charizmatiškas politikas, kuris turi šansų garantuotai būti 
išrinktas dar kartą. 

„Aš vardu Džonas, - tarė vyriškis. —- Esu alkoholikas.“ 

„Sveikas, Džonai“, - atsakė visi. 

„Pirmą kartą nusprendžiau ieškoti pagalbos, kai mano sūnui 
lūžo ranka, - pasakojo Džonas. Jis stovėjo prie pakylos. - Buvau 
užmezgęs meilės romaną su bendradarbe, ir ji pasakė, kad nori nu- 
traukti santykius. Taigi nuėjau į barą ir išlenkiau dvi taureles vod- 
kos, tada grįžau prie savo darbo stalo, o paskui per pietus nuėjau su 
draugu į „Chili“ ir abudu išmaukėme po kelis alaus bokalus. Vėliau, 
apie antrą valandą, su kitu draugu nuėjome ir susiradome vietelę, 
kur buvo siūloma „du už vieno kainą - laiminga valanda“. Tą dieną 
buvo mano eilė pasiimti vaikus. Žmona dar nežinojo apie mano 
meilės romaną. Taigi nuvažiavau į mokyklą ir juos pasiėmiau, tada 
grįžau namo ta pačia gatve, kuria jau daugybę kartų buvau važiavęs, 
ir trenkiausi į „Stop“ ženklą kvartalo gale. Užvažiavau ant šaligatvio 
ir bum - tiesiai į ženklą. Semas —- mano berniukas — nebuvo prisise- 
gęs diržo, tad trenkėsi į priekinį stiklą ir susilaužė ranką. Prietaisų 
skydelis, į kurį jis susitrenkė nosį, buvo apraškytas krauju, priekinis 
stiklas išdužo, ir aš išsigandau. Štai tada ir nusprendžiau, kad man 
reikia pagalbos. 

Atsiguliau į kliniką gydytis, paskui išėjau, ir kurį laiką viskas 
atrodė labai gerai. Maždaug trylika mėnesių viskas buvo nuosta- 
bu. Jaučiau, kad galiu kontroliuoti savo gyvenimą, vaikščiojau į su- 
sirinkimus kas antrą dieną, bet galiausiai-ėmiau galvoti: mes toks 
nevykėlis, kad man reikėtų bendrauti su ta grupele girtuoklių. Tad 
lioviausi eiti į susirinkimus. Paskui mano mama susirgo vėžiu. Ji 
paskambino man į darbą. Jau porą metų gyvenau blaiviai. Mama 
važiavo namo iš gydytojo ir pasakojo man: „Jis pasakė, kad gali tai 
gydyti, bet vėžys jau labai išplitęs.“ 

Padėjęs ragelį pirmiausia susiradau barą ir vėl pradėjau smar- 
kiai gerti ištisus dvejus metus, kol žmona išsikraustė ir aš vėl turėjau 
pasiimti vaikus. Tuo metu man tikrai buvo blogai. Draugas įprati- 
no mane vartoti kokainą, ir kiekvieną pavakarę aš prisikimšdavau 
to šlamšto, po penkių minučių pajusdavau galugerklyje silpną var- 
vėjimą, o tada prisikimšdavau dar. 

Šiaip ar taip, vėl buvo mano eilė pasiimti vaikus. Važiavau pas 
juos į mokyklą, jaučiausi visai gerai, tarsi man puikiai sektųsi, ir įlė- 
kiau į sankryžą degant raudonai šviesai, o į mano automobilį įsirėžė 
milžiniškas sunkvežimis. Jis apvertė mašiną ant šono. Aš pats ne- 
nukentėjau, neliko nė įbrėžimo. Išlipau ir mėginau atversti mašiną, 
nes maniau: jei galėsiu iš čia pasprukti ir parvažiuoti namo nespėjus 
atskubėti policijai, viskas bus gerai. Žinoma, nepavyko. Jie mane 
areštavo, kad vairavau neblaivus ir apsvaigęs, o kartu parodė, kokia 
suknežinta keleivio sėdynė greta vairuotojo. Ten visuomet sėdėdavo 
Semas. Jeigu jis būtų per avariją ten sėdėjęs, būtų žuvęs. 

Taigi aš vėl pradėjau vaikščioti į susirinkimus ir mano globėjas 
man pasakė, jog nesvarbu, kad aš jaučiausi galįs kontroliuoti savo gy- 
venimą. Jeigu mano gyvenime nebus aukštesnės jėgos, jei aš nepripa- 
žinsiu savo bejėgiškumo, nieko neišeis. Maniau, kad tai nesąmonė — 
juk aš ateistas. Bet supratau — jei niekas nepasikeis, aš užmušiu savo 
vaikus. Tad pradėjau ieškoti tikėjimo, remtis tuo, kad yra kažkas, 
aukštesnis už mane. Ir tai padeda. Aš nežinau, ar tai Dievas, ar dar 
kas, bet yra jėga, kuri man padeda išlikti blaiviam jau septynerius 
metus, ir aš jaučiu jai pagarbią baimę. Ne kiekvieną rytą blaivus 
išlieku savaime — taip, aš jau neėmiau į burną nė lašo septynerius 
metus, bet kartais ryte atsibundu jausdamasis taip, lyg tą dieną grės- 
tų atkritimas. Tokiomis dienomis aš kreipiuosi pagalbos į aukštesnę 
jėgą, skambinu savo globėjui, ir dažniausiai mes nekalbame apie gė- 
rimą. Šnekamės apie gyvenimą, santuoką ir mano darbą, o kai jau 
esu pasirengęs eiti į dušą, mano galva vėl švari ir patikima.“ 

Pirmosios Anoniminių alkoholikų teorijos supratimo spragos, 
kad jiems sekasi vien tik perprogramuoti dalyvių įpročius, atsivėrė 
šiek tiek daugiau kaip prieš metus, jas atskleidė istorijos, kurias pa- 
sakojo tokie alkoholikai kaip Džonas. Mokslininkai tyrėjai pradėjo 
suvokti, kad įpročio pakeitimas puikiai padeda daugumai žmonių 
tol, kol juos ištinka didžiulis stresas, kaip antai žinia, kad mama ser- 
ga vėžiu ar kad jūsų santuoka žlunga — pernelyg didelis sukrėtimas, 
dėl kurio alkoholikas dažniausiai vėl atkrinta. Mokslininkai klausė: 
jei įpročio pakeitimas yra toks paveikus, kodėl jis žlunga tokiais le- 
miamais momentais? Ir kai jie, ieškodami atsakymo į savo klausimą, 
įsigilino į alkoholikų istorijas, suprato, kad pakeisti įpročiai įsitvirti- 
na ir tęsiasi kaip nauja elgsena tik tuomet, kai juos lydi dar kažkas. 

Vienas Alkoholikų tyrimų grupės Kalifornijoje mokslininkų 
būrelis per pokalbius įžvelgė tam tikrą modelį. Alkoholikai tvirtin- 
davo vis tą patį: atpažinti signalus ir pasirinkti naują įprastą veiksmą 
yra svarbu, tačiau be dar vieno komponento nauji įpročiai niekada 
iki galo neįsigali. 

Alkoholikai sako, kad šio reiškinio paslaptis yra Dievas. 

Mokslininkai tyrėjai nepakentė tokio paaiškinimo. Dievas ir 
dvasingumas nėra patikrinamos hipotezės. Bažnyčios yra pilnos gir- 
tuoklių, kurie tebegeria, nors pamaldžiai tiki. Vis dėlto kalbantis su 
žalingų įpročių turinčiais žmonėmis nuolat iškildavo dvasingumo 
klausimas. Tad 2005 m. tyrėjų grupė - šįsyk iš Berlyno universiteto 
koledžo, Brauno universiteto ir Nacionalinio sveikatos instituto — 
pradėjo alkoholikų klausinėti įvairiausiom religinėm ir dvasinėm 
temom. Paskui pasižiūrėjo į duomenis, ar yra kokia nors sąsaja tarp 
religijos ir to, kaip ilgai žmogus išgyvena blaiviai. Išryškėjo dėsnin- 
gumas. Alkoholikai, kurie pratinosi pakeisti įpročius, kaip rodė fak- 
tai, galėdavo dažnai išlikti blaivūs tol, kol savo gyvenime patirdavo 
didžiulį sukrečiantį įvykį, o jį patyrę dauguma vėl pradėdavo gerti, 
nesvarbu, kiek daug naujų įprastų veiksmų būtų išmokę. 

Tačiau tie alkoholikai, kurie, kaip Džonas iš Bruklino, patikėjo, 
kad jų gyvenimus tvarko aukštesnė jėga, labiau ištverdavo streso 
laikotarpius išlikdami blaivūs. 

Mokslininkai tyrėjai nusprendė, kad svarbu ne Dievas, o pats 
tikėjimas — jis ir lėmė tą skirtumą. Kai tik žmonės išmokdavo kuo 
nors tikėti, šis jų gebėjimas perimdavo kitas gyvenimo sritis, kol jie 
patikėdavo, kad gali pasikeisti. Tikėjimas buvo tas komponentas, 
kuris pakeistą įpročio ciklą paversdavo nusistovėjusiu elgesiu. 

„Prieš metus nebūčiau to pasakęs — štai kaip greitai keičiasi 
mūsų supratimas, — kalbėjo Toniganas, Naujosios Meksikos uni- 
versiteto mokslininkas tyrėjas, — tačiau pasirodo, kad viską lemia 
tikėjimas. Neprivalai tikėti Dievo, bet reikia gebėjimo tikėti, kad 
padėtis pasitaisys. 

Net jei įskiepysite žmonėms geresnių įpročių, tai nepakeis prie- 
žasties, dėl ko jie iš pradžių ėmė gerti. Galiausiai jų gyvenime ateis 
sukrečianti juoda diena, ir tada joks įprastas veiksmas nepadės taip, 
kad atrodytų, jog viskas yra gerai. Viską lemia tikėjimas, kad jie gali 
įveikti stresą be alkoholio.“ 

Suburdami alkoholikus į susirinkimus, kur perteikiamas tikėji- 
mas, — kur jis išties yra integrali dvylikos žingsnių dalis, - AA moko 
žmones kuo nors tikėti, kol jie patiki programa ir savimi pačiais. Tai 
leidžia jiems galiausiai patikėti, kad jų būklė pagerės, o paskui taip 
iš tiesų ir įvyksta. 

„Vienu momentu žmonės AA grupėje apsidairo ir pagalvoja: jei- 
gu tai padėjo štai anam vyrukui, manau, gali padėti ir man, - pasakė 
Lee Ann Kaskutas, vyresnioji mokslinė bendradarbė iš Alkoholikų 
tyrimo grupės. - Tos AA grupės ir dalijimasis patirtimi jose veikia 
išties galingai. Žmonės gali skeptiškai žiūrėti į savo gebėjimą pasi- 
keisti savarankiškai, bet grupė juos įtikins atsikratyti nepasitikėjimo. 
Bendruomenė sukuria tikėjimą.“ 

Kai Džonas išėjo iš AA susirinkimo, paklausiau jo, kodėl dabar 
programa padėjo, o anksčiau ne. „Kai po susidūrimo su sunkveži- 
miu aš ėmiau lankytis susitikimuose, vienas žmogus paprašė, gal 
koks nors savanoris galėtų padėti išnešti kėdes, - pasakojo jis man. — 
Aš pakėliau ranką. Tai nebuvo didelis darbas, jis užtruko tik pen- 
kias minutes, bet buvo gera padaryti ką nors me dė/ savęs. Manau, tai 
ir pastūmėjo mane į kitokį kelią. Pirmą kartą aš nebuvau pasirengęs 
įsilieti į grupę, bet sugrįžęs pradėjau tikėti.“ 


V. 


Prabėgus savaitei po to, kai Dungy's buvo atleistas iš „Bucs“ trenerio 
pareigų, Indianapolio „Colts“ savininkas paliko penkiolikos minu- 
čių žinutę šio trenerio atsakiklyje. Nors „Colts“ turėjo vieną geriausių 
NFL įžaidėjų - Peytoną Manningą, jie ką tik baigė siaubingą sezoną. 
Savininkui reikėjo pagalbos. Jis jau pavargo kentėti pralaimėjimus. 
Dungy's persikėlė į Indianapolį ir tapo vyriausiuoju treneriu. 

Jis išsyk ėmė įgyvendinti savo pagrindinį žaidimo planą: keis- 
ti „Colts“ įprastus veiksmus ir mokyti žaidėjus pasinaudoti senais 
signalais, kad būtų pakeisti įpročiai. Per savo pirmąjį sezoną „Colts“ 
pasiekė 10 pergalių, patyrė 6 pralaimėjimus ir pateko į atkrintamą- 
sias varžybas. Kitą sezoną jie pasiekė 12 pergalių ir patyrė 4 pralai- 
mėjimus, ir nuo „Didžiosios taurės“ juos skyrė tik vienos varžybos. 
Garsas apie Dungy'į vis labiau sklido. Laikraščiai rašė, televizija 
rodė laidas iš to krašto. Atskrisdavo aistruoliai, kad galėtų aplankyti 
tą pačią bažnyčią, į kurią eidavo Dungy's. Jo sūnūs tapo nuolatiniais 
padėjėjais sportininkų drabužinėje ir prie šoninės linijos. 2005 m. 
Jamie's, vyriausias jo sūnus, baigė vidurinę mokyklą ir išvyko į ko- 
ledžą Floridoje. 

Nors Dungy'ui vis labiau sekėsi, vis dėlto išryškėjo tas pats nerimą 
keliantis modelis. „Colts“ visą sezoną žaisdavo drausmingą, pergalingą 

amerikietiškąjį futbolą, o paskui, pajutę atrankos varžybų įtampą, su- 
trikdavo. „Tikėjimas sudaro didžiausią sėkmės dalį žaidžiant profesio- 
nalų amerikietiškąjį futbolą, - sakė man Dungy's. - Komanda norėjo 
tikėti, bet kai padėtis pasidarydavo išties įtempta, jie sugrįždavo prie 
savo senų įpročių, prie sau patogaus elgesio.“ 

2005 m. „Colts“ baigė reguliarųjį sezoną turėdami 14 perga- 
lių ir 2 pralaimėjimus — tai buvo geriausias rezultatas jų žaidimo 
istorijoje. 

Ir tada įvyko tragedija. 

Likus trims dienoms iki Kalėdų, Tony'o Dungy'o telefonas su- 
skambo vidury nakties. Atsiliepė jo žmona ir padavė jam ragelį ma- 
nydama, kad čia vienas iš jo žaidėjų. Kalbėjo slaugytojas. Dungy'o 
sūnus Jamie's šį pat vakarą buvo atvežtas į ligoninę dėl suspaustos ir 
sužalotos gerklės. Jo draugė rado jį pasikorusį diržu savo bute. Grei- 
toji pagalba skubiai atgabeno jį į ligoninę, bet pastangos jį atgaivinti 
buvo nesėkmingos. Jamie's mirė. 

Kapelionas atskrido su jų šeima praleisti Kalėdų. „Gyvenimas 
jau niekada nebebus toks pat, - pasakė jis jiems, — bet jūs ne visada 
jausitės taip, kaip jaučiatės dabar.“ 

Praėjus kelioms dienoms po laidotuvių Dungy's grįžo prie šoni- 
nės linijos. Jam reikėjo šiokio tokio prasiblaškymo, tiek jo žmona, tiek 
jo komanda skatino jį grįžti prie darbo. „Mane nugalėjo jų meilė ir 
palaikymas, — rašė jis vėliau. — Kaip grupė, mes visada sunkiu metu 
remdavomės vieni kitais; dabar man jų reikėjo labiau nei bet kada.“ 

Komanda pralošė pirmąsias atkrentamąsias varžybas ir tuo bai- 
gė savo sezoną. Tačiau stebint Dungy'į, išgyvenantį savo tragediją, 
„kažkas pasikeitė, - pasakė man vienas to meto žaidėjas. - Mes ma- 
tėme, kaip sielojasi treneris tuo sunkiu laikotarpiu, ir visi norėjome 
jam kaip nors padėti.“ 

Būtų supaprastinta, netgi nerūpestinga ir išdidu teigti, kad to 
jaunuolio mirtis gali turėti tokį poveikį žaidimui. Dungy's visada sa- 

kydavo, kad jam nėra nieko svarbesnio už šeimą. Bet per iškeliavusio 
Jamieo šermenis, „Colts“ rengiantis kitam sezonui, kažkas pasikeitė, 
kaip sakė komandos žaidėjai. Komanda kaip niekad perprato Dungy'o 
viziją — kaip reikėtų žaisti amerikietiškąjį futbolą. Jie pradėjo tikėti. 

„Daugybę praėjusių sezonų nerimaudavau dėl sutarties ir atly- 
ginimo, — sakė vienas žaidėjas, kuris, kaip ir kiti, pasakojo apie tą 
laikotarpį norėdamas išlikti anonimas. — Kai treneris sugrįžo po 
laidotuvių, aš norėjau jam atiduoti visa, ką tik galiu, numalšinti jo 
skausmą. Atiduoti visą save komandai.“ 

Kitas žaidėjas pasakojo: „Kai kurie žmonės mėgsta apkabinti 
vieni kitus. Aš nemėgstu. Nebuvau apkabinęs savo sūnų ištisą de- 
šimtmetį. Bet kai treneris sugrįžo, priėjau prie jo ir apkabinau, ir 
laikiau taip ilgai, kaip tik galėjau, nes norėjau, kad jis žinotų, jog aš 
esu čia dėl jo.“ 

Po Dungy'o sūnaus mirties komanda pradėjo žaisti kitaip. Tarp 
žaidėjų įsivyravo tikėjimas Dungy'o strategijos stiprybe. Per treni- 
ruotes ir grumtynes, kuriomis jie rengėsi 2005 m. sezonui, „Colts“ 
žaidė kietą tikslų amerikietiškąjį futbolą. 

„Daugelis amerikietiškojo futbolo komandų iš tiesų nėra koman- 
dos. Tai tik vyrukai, kurie darbuojasi kartu, - pasakojo man trečiasis 
to laikotarpio žaidėjas. - Bet mes tapome komanda. Jaučiausi nuosta- 
biai. Treneris tiesiog kibirkščiavo, bet ne tik jis čia buvo svarbus. Kai 
jis grįžo dirbti, atrodė, kad mes iš tikrųjų patikėjome vienas kitu, kad 
žinome, kaip žaisti drauge — taip niekada iki šiol dar nebuvo.“ 

„Colts“ žaidėjų tikėjimas savo komanda — Dungyo taktika ir 
savo gebėjimu laimėti — išryškėjo po tragedijos. Tačiau dažniausiai 
panašus tikėjimas gali pasireikšti be jokios nelaimės ar tragedijos. 

1994 m. Harvarde atliktas tyrimas, įtraukęs žmones, radikaliai 
pakeitusius savo gyvenimus, parodė, kad kai kurie jų pakeitė savo 
įpročius po asmeninės tragedijos — tarkim, po skyrybų ar susirgę 
mirtina liga. Kiti pakeitė įpročius išvydę, kaip jų draugas išgyvena 

didžiulį sielvartą ar ką nors baisaus, kaip ir Dungy'o žaidėjai, pama- 
tę jo vidinę kovą. 

Tačiau dažniausiai žmonių pasikeitimą nulemdavo ne tragedija. 
Jie pasikeitė todėl, kad priklausė grupėms, kurios padėjo lengviau 
tai padaryti. Viena moteris pasakojo, kad visas jos gyvenimas pasi- 
keitė tada, kai ji pradėjo lankyti psichologijos kursus ir susipažino su 
nuostabia grupe. „Ta grupė atvėrė Pandoros skrynią, - pasakojo mo- 
teris tyrėjams. — Daugiau nebegalėjau taikstytis su tokia padėtimi. 
Pasikeitė pati mano esmė.“ Vienas vyriškis pasakė, kad rado naujų 
draugų, tarp kurių jis galėjo būti visuomeniškas, draugiškas. „Kai 
stengiuosi nugalėti savo drovumą, jaučiu, kad čia iš tiesų veikiu ne 
aš, o kažkas kitas“, - pasakojo jis. Tačiau dalyvaudamas savo nau- 
joje grupėje jis liovėsi jautęs, kad vaidina. Pradėjo tikėti, kad nėra 
drovus, ir galiausiai išties atsikratė drovumo. Kai žmonės įsitraukia 
į grupes, kuriose pasikeitimas atrodo įmanomas, jis tampa daug rea- 
lesnis. Nes dauguma žmonių, kurie nuodugniai peržiūri ir perkuria 
savo gyvenimą, tai padaro ne dėl vaisingų konstruktyvių momentų 
ar gyvenimą keičiančių nelaimių. Egzistuoja bendruomenės, — kar- 
tais jas sudaro tik vienas kitas žmogus, — kuriose tas pasikeitimas 
tampa įtikimas. Viena moteris pasakojo mokslininkams tyrėjams, 
kad jos gyvenimas pasikeitė po to, kai ji visą dieną valė tualetus - ir 
po to, kai kelias savaites aptarinėjo su savo kolegėm valytojom, ar jai 
nereikėtų palikti savo vyro. 

Vienas psichologas, dalyvavęs tyrime, Toddas Hearthertonas, 
man pasakė: „Kiti žmonės iš tikrųjų pasikeičia. Kai tuos pokyčius 
matome žiūrėdami jiems į akis, tai pradeda atrodyti realu.“ Toks 
tikėjimo mechanizmas vis dar lieka mažai suprastas. Niekas iš 
tiesų nežino, kodėl grupė, į kurią moteris pateko lankydama psi- 
chologijos kursus, ją įtikino, kad viskas yra kitaip, kodėl Dungy'o 
komanda susivienijo po savo trenerio sūnaus mirties. Daugybė 
žmonių guodžiasi savo draugams dėl nenusisekusių santuokų ir 

niekada nepalieka savo sutuoktinių; daugelis komandų mato savo 
trenerius, išgyvenančius tagedijas, ir niekada nepradeda darniai 
dirbti. 

Tačiau mes žinome: kad įprotis pasikeistų visam laikui, žmo- 
nės privalo įtikėti, kad pasikeitimas yra įmanomas. Tas pats pro- 
cesas, kuris AA daro tokius paveikius, — ta grupės galia išmokyti 
individus tikėti, - įvyksta visur, kur tik žmonės susitelkia draugėn, 
kad padėtų vieni kitiems pasikeisti. Įtikėti lengviau, kai tai įvyksta 
bendruomenėje. 


Praslinkus dešimčiai mėnesių po Jamie'o mirties prasidėjo 2006 m. 
amerikietiškojo futbolo sezonas. „Colts“ žaidė neprilygstamai, laimė- 
jo pirmąsias devynerias rungtynes ir baigė metus turėdami 12 lai- 
mėjimų ir 4 pralaimėjimus. Jie laimėjo pirmąsias savo atkrintamą- 
sias varžybas, paskui sumušė Baltimorės „Ravens“ ir tapo diviziono 
laimėtojais. Tuo metu jie tik per vieną žingsnį buvo nuo „Didžiosios 
taurės“, žaisdami Konferencijos čempionate, - Dungy's 8 kartus to- 
kias varžybas buvo pralaimėjęs. 

Rungtynės įvyko 2007 m. sausio 21 d. „Colts“ žaidė su Naujo- 
sios Anglijos „Patriots“ — ta pačia komanda, kuri du kartus užgesino 
jų užsidegimą laimėti „Didžiąją taurę“. 

„Colts“ pradėjo žaidimą puikiai, bet dar nesibaigus pirmajam 
kėliniui pradėjo atsilikti. Žaidėjai bijojo pridaryti klaidų arba taip 
troško įveikti paskutinę kliūtį, skiriančią juos nuo „Didžiosios tau- 
rės“, kad nebesusivokė, į ką turėtų susitelkti. Jie liovėsi remtis savo 
įpročiais ir pradėjo pernelyg daug galvoti. Dėl prastos gynybos daž- 
nai prarasdavo kamuolį. Vienas iš Peytono Manningo perdavimų 
buvo perimtas ir įmestas įvartis. Varžovai „Patriots“ išsiveržė į priekį 
21:3. Jokia komanda per visą NFL istoriją nebuvo įveikusi tokio 

didelio atotrūkio Konferencijos čempionate. Dungy'o komandai ir 
vėl grėsė pralaimėjimas. 

Per pertrauką tarp kėlinių komanda susibūrė drabužinėje ir 
Dungy's paprašė visų sustoti aplink jį ratu. Pro uždaras duris skver- 
bėsi triukšmas iš stadiono, bet viduje buvo tylu. Dungy's pažvelgė į 
savo žaidėjus. 

Jie turi patikėti, pasakė jis. 

„Mes buvome atsidūrę tokioje pat situacijoje, žaisdami su ta pa- 
čia komanda 2003 metais, — tarė jiems Dungy's. Anuomet jiems pri- 
trūko vieno metro iki laimėjimo. — Parenkite savo kovos kardus, nes 
šįsyk mes ketiname laimėti. Tai 254 žaidimas. Tai mūsų laikas.“ 

„Colts“ išėjo žaisti antrojo kėlinio ir pradėjo žaisti taip, kaip žais- 
davo per ankstesnes rungtynes. Jie išsaugodavo savo susikaupimą į 
signalus ir įpročius. Atidžiai atlikdavo derinukus, kuriuos trenira- 
vosi atlikti pastaruosius penkerius metus tol, kol šie tapo automa- 
tiški. Per pradinį prasiveržimą jų puolėjams vargais negalais pavyko 
įveikti 66 jardus per keturiolika ėjimų ir įmušti įvartį. Paskui, tris 
minutes kontroliavę kamuolį, jie ir vėl įmušė įvartį. 

Kai baigėsi paskutinis ketvirtis, komandos buvo pasiekusios 
lygiąsias. Dungy'o komanda ėmė žaisti tvarkingai, bet neįstengė iš- 
siveržti į priekį. Kai žaisti liko 3 minutės ir 49 sekundės, „Patriots“ 
pelnė taškų, ir Dungy'o žaidėjai atsiliko 34:31. „Colts“ gavo kamuo- 
lį ir pradėjo veržtis per aikštelę. Per 19 sekundžių jiems pavyko nu- 
bėgti 70 jardų ir įlėkti į galinę zoną. Pirmą kartą per visą žaidimą 

„Colts“ pirmavo 38:34. Laikmatis rodė, kad liko 60 sekundžių. Jeigu 
Dungy'o komandai pavyktų sustabdyti „Patriots“, kad šie neįmuštų 
įvarčio, „Colts“ laimėtų. 

Žaidžiant amerikietiškąjį futbolą, 60 sekundžių yra ištisa am- 
žinybė. 

„Patriots“ įžaidėjas Tomas Brady's įmušdavo įvarčių per gerokai 
trumpesnį laiką. Per kelias sekundes nuo žaidimo pradžios Brady's 

nuvedė savo komandą iki pusės aikštelės. Likus 17 sekundžių „Pat- 
riots“ atsidūrė per metimo nuotolį, pasirengę fAinaliniam didžiajam 
žaidimui, kuris suduotų Dungy'ui dar vieną smūgį ir dar sykį su- 
criuškintų jo komandos svajonę laimėti „Didžiąją taurę“. 

Kai „Patriots“ prisiartino prie grumtynių linijos, „Colts“ gy- 
nėjai užėmė pozicijas. Marlinas Jacksonas, „Colts“ galinis puolėjas, 
stovėjo per 10 jardų nuo linijos. Jis žvelgė į savo signalus: koks tar- 
pas tarp „Patriots“ linijos puolėjo ir kokia galinio puolėjo padėtis. 
Abu signalai jam bylojo, kad laukia perdavimų žaidimas. Tomas 
Bradys, „Patriots“ įžaidėjas, atsistojo tokia pozicija, kad galėtų pa- 
duoti kamuolį tarp kojų atgal kitam žaidėjui, stovinčiam už nu- 
garos. Jacksonas jau bėgo. Brady's perdavė kamuolį. Jo numatytas 
taikinys buvo „Patriots“ puolėjas už 22 jardų, atsidengęs, netoli 
aikštelės vidurio. Jei šis puolėjas pagautų kamuolį, labai tikėtina, 
kad galėtų jį priartinti prie galinės zonos ar įmušti įvartį. Kamuo- 
lys skriejo oru. Jacksonas, „Colts“ galinis puolėjas, jau bėgo prie 
kampo, paklusdamas savo įpročiui. Jis pralėkė pro dešinį varžovo 
puolėjo petį ir atsidūrė priešais jį kaip tik tą akimirką, kai atskrie- 
jo kamuolys. Jacksonas stvėrė kamuolį ore ir perėmė, nubėgo dar 
kelis žingsnius ir tada, prispaudęs jį prie krūtinės, krito ant žemės. 
Visa tai įvyko mažiau nei per penkias sekundes. Žaidimas buvo 
baigtas. „Colts“ laimėjo. 

Po dviejų savaičių jie laimėjo „Didžiąją taurę. Yra tuzinai prie- 
žasčių, kuriomis galima būtų paaiškinti, kodėl tais metais „Colts“ 
galiausiai tapo čempionais. Galbūt jiems tiesiog pasisekė. Gal tai 
buvo jų metas. Tačiau Dungy'o žaidėjai sako: tai dėl to, kad jie pati- 
kėjo ir kad tas tikėjimas padėjo įgyvendinti tai, ko jie buvo išmokę, — 
tuos įprastus veiksmus, kuriuos jie treniravosi atlikti tol, kol šie tapo 
automatiški netgi didžiausios įtampos akimirkomis. 

„Mes didžiuojamės, kad laimėjome šį čempionatą mūsų vado- 
vo, trenerio Dungy'o, dėka, - vėliau pasakė Peytonas Manningas 

komandai, glausdamas prie savęs „Didžiosios taurės“ laimėtojams 
įreikiamą Lombardi trofėjų. 
Dungy's grįžo pas savo žmoną. 


„Mes tai pasiekėme“, — pasakė jis. 


( 


Kaip įpročiai pasikeičia? 

Deja, nėra ypatingos žingsnių tvarkos, kuri garantuotai padėtų 
kiekvienam žmogui. Mes žinome, kad įpročio negalima panaikinti — 
jis turi būti pakeistas. Ir žinome, kad įpročiai lengvai formuojami, 
kai pritaikoma Auksinė įpročio keitimo taisyklė: jei išsaugome tą 
patį signalą ir tą patį atlygį, galima įterpti naują įprastą veiksmą. 

Tačiau to nepakanka. Kad įprotis išliktų pakitęs, žmonės turi 
tikėti, jog pasikeitimas yra įmanomas. Ir dažniausiai šis tikėjimas 
atsiranda tik grupei padedant. 

Jei norite mesti rūkyti, išsiaiškinkite, koks kitas įprastas veiks- 
mas patenkintų tą troškimą, kurį patenkina cigaretės. Paskui susi- 
raskite palaikymo grupę, buvusių rūkalių būrelį arba bendruomenę, 
kuri padės jums patikėti, jog galite apsieiti be nikotino, ir pasirem- 
kite ta grupe, vos tik pajuntate, kad galite suklupti. 

Jei norite numesti svorio, ištyrinėkite savo įpročius ir nustaty- 
kite, kodėl jūs kasdien atsistojate nuo savo darbo stalo ko nors su- 
krimsti, paskui susiraskite žmogų, kuris pasivaikščiotų drauge su 
jumis ar pasišnekučiuotų prie darbo stalo, o ne kavinėje, grupę, kuri 
kartu siektų numesti svorio, o gal dar kokį kolegą, kuris irgi norėtų 
kramsnoti obuolius, o ne traškučius. 

Liudijimas yra aiškus. Jei norite pakeisti įprotį, turite sugalvoti 
naują įprastą veiksmą, ir sėkmės tikimybė labai padidės, kai įsipa- 


reigosite jį pakeisti dalyvaudami grupėje. Tikėjimas yra svarbiausias 

komponentas, ir jis išauga iš bendruomeninės patirties, net jei tą 
bendruomenę tesudaro du žmonės. 

Mes žinome, kad pasikeitimas ga/; įvykti. Alkoholikai gali liau- 
tis gėrę. Rūkaliai gali mesti rūkyti. Ilgamečiai nevykėliai gali tapti 
čempionais. Jūs galite liautis graužti nagus ar užkandžiauti darbe, 
šaukti ant savo vaikų, neiti miegoti visą naktį ar nerimauti dėl men- 
kų rūpestėlių. Ir, kaip nustatė mokslininkai, kai pasirūpinama įpro- 
čiais, gali pasikeisti ne tik individų, bet ir kompanijų, organizacijų, 
bendruomenių gyvenimai, kaip matysime iš tolesnių skyrių. 


SĖKMINGAI DIRBANČIŲ 
ORGANIZACIJŲ ĮPROČIAI 


Ą 


PAGRINDINIAI ĮPROČIAI, ARBA 
BALADE APIE PAULĄ O'"NEILLĄ 


Kurie įpročiai svarbiausi 


1987 m., audringą spalio dieną, garsių Volstrito investuotojų ir ver- 
tybinių popierių biržos finansų analitikų būrys susirinko Manhata- 
no prabangaus viešbučio pobūvių salėje. Jie čia atvyko pasveikinti 
naujojo JAV aliuminio kompanijos (A/luminum Company of America), 
vadinamosios Alcoa, generalinio direktoriaus. Alcoa — tai korpora- 
cija, kuri kone šimtmetį valdė viską — pradedant folija, į kurią įvy= 
niojami „Hershey“ ledai bei šokoladai, „Coca-Colos“ skardinėmis ir 
baigiant kosminių palydovų varžtais. 

Prieš gerą šimtmetį Alcoa steigėjas sumanė aliuminio lydymo 
procesą, ir nuo tada kompanija tapo viena didžiausių pasaulyje. 
Dauguma čia susirinkusių žmonių buvo investavę milijonus dolerių 
į Alcoa akcijas ir džiaugėsi pastovia grąža. Tačiau praėjusiais metais 
investuotojai pradėjo murmėti. Alcoa vadybininkai darė klaidingus 
žingsnius vieną po kito, neišmintingai mėgindami išsiplėsti, įkurti 
naują produktų liniją, o konkurentai nugvelbė jų klientus ir pajamas. 
Todėl buvo jaučiamas palengvėjimas, kai Alcoa valdyba pranešė, kad 
atėjo metas naujam vadovui. Nors tas palengvėjimas virto nerimu, 
kai buvo paskelbta, kas pasirinktas: naujasis generalinis direktorius 

bus ankstesnis vyriausybės biurokratas Paulas O'Neillas. Dauguma 
Volstrito darbuotojų apie jį niekada net nebuvo girdėję. Kai Alcoa su- 
planavo šį susitikimą ir pasveikinimą Manhatano viešbučio pokylių 
salėje, buvo pakviesti visi bent kiek stambesni investuotojai. Likus 
penkioms minutėms iki vidurdienio, O'Neillas užlipo ant scenos. Jis 
buvo penkiasdešimt vienų metų vyriškis, tvarkingas, tvirtas, vilkėjo 
pilku su šviesiais ruoželiais kostiumu, buvo pasirišęs ryškų raudoną 
kaklaraištį. Jo plaukai buvo žili, laikysena tiesi, kariška. O'Neillas 
energingai užbėgo laipteliais ir šiltai nusišypsojo. Atrodė orus, rimtas, 
pasitikintis savimi. Tikras generalinis direktorius. 

Tada jis prabilo. 

„Noriu pasikalbėti su jumis apie darbo saugą, — tarė jis. - Kasmet 
daugybė Alcoa darbininkų taip susižaloja, kad praleidžia visą darbo 
dieną. Mūsų rodikliai yra geresni negu bendri Amerikos darbo jėgos 
saugos rodikliai, ypač turint omenyje, kad mūsų darbininkai dirba 
su metalais, įkaitusiais iki 600—700 laipsnių Celsijaus, ir mašinomis, 
kurios gali nupjauti žmogui ranką. Bet mūsų darbo sauga dar nėra 
ganėtinai gera. Aš ketinu paversti Alcoa pačia saugiausia Amerikos 
kompanija. Noriu pasiekti, kad nebūtų nė vieno susižalojimo.“ 

Būrelis klausytojų sutriko. Tokie susibūrimai dažniausiai vyk- 
davo pagal scenarijų: naujasis generalinis direktorius prisistatydavo, 
mestelėdavo dirbtinį save smerkiantį juokelį — tarkim, kaip jis pra- 
miegojo visus Harvardo verslo mokyklos mokslus, o tada pažadė- 
davo didinti pelną ir mažinti išlaidas. Paskui prasidėdavo kritika — 
mokesčių, verslo reguliavimo, o kartais ir teisininkų — tokia ugninga, 
kad piršdavosi mintys apie tiesioginę skyrybų bylos patirtį. Galiau- 
siai kalba būdavo baigiama skambiu tuščiažodžiavimu: „sinergija“, 
„teisingas dydis“, „koopracija“, tuomet visi galėdavo grįžti į savo darbo 
vietas, įsitikinę, kad kapitalizmas ir toliau saugiai gyvuos. 

O'Neillas nieko nepasakė apie pelną. Neužsiminė apie mokes- 
čius. Nekalbėjo apie „vienijimosi pasitelkimą, kad būtų pasiekta dvi- 

guba sinerginė rinkos nauda“. Galop iš jo kalbos apie darbo saugą visi 
klausytojai suprato, kad O'Neillas galėtų būti reguliavimo šalininkas 
arba dar blogiau — demokratas. Tai buvo gąsdinanti perspektyva. 

„Taigi prieš kalbėdamas toliau, — tarė O'Neillas, - noriu paro- 
dyti šioje salėje esančias atsargines duris. — Jis mostelėjo ranka į salės 
užnugarį. - Gale yra pora durų, ir jei netikėtai kiltų gaisras ar kokia 
kita avarija, jūs galėtumėte pro jas išeiti, nusileisti laiptais į vestibiulį 
ir ramiai palikti pastatą.“ 

Tyla. Vienintelis triukšmas buvo pro langus atsklindantis eis- 
mo ūžesys. Sauga? Atsarginės durys? Ar čia koks pokštas? Vienas in- 
vestuotojas salėje žinojo, kad septintajame dešimtmetyje O'Neillas 
gyveno Vašingtono mieste. Jis pamanė: tas vyrukas turbūt padaugi- 
no narkotikų. 

Galiausiai kažkas pakėlė ranką ir paklausė apie aviacinį kosmi- 
nį skyrių. Kitas paklausė apie kompanijos kapitalo skaičius. 

„Nežinau, ar mane išgirdote, - pasakė O'Neillas. — Jei norite 
suprasti, kaip dirba Alcoa, pasižiūrėkite į savo darbo saugos skaičius. 
Jei mes sumažinsime susižalojimų, tai įvyks ne dėl organizavimo 
ar kitokių nesąmonių, kurias jūs kartais girdite iš kitų generalinių 
direktorių, o tik dėl to, kad šios kompanijos žmonės sutiko tapti 
svarbios visumos dalimi: jie atsidėjo tam, kad sukurtų puikų įprotį. 
Sauga bus rodiklis, kad mes darome pažangą keisdami savo įpročius 
visoje institucijoje. Štai taip mes turėtume būti vertinami.“ 

Kai prisistatymas baigėsi, investuotojai kone išvirto pro duris. 
Vienas nubėgo į vestibiulį, susirado mokamą telefoną ir paskambino 
dvidešimčiai didžiausių savo klientų. ) 

„Aš pasakiau, kad valdyba vadovu išrinko kuoktelėjusį hipį ir jis 
ketina pražudyti kompaniją, - pasakė man tas investuotojas. - Liepiau 
Jiems parduoti savo akcijas tučtuojau, kol visi kiti išėję iš salės nepra- 
dėjo skambinti savo klientams ir neliepė jiems padaryti to paties. Tai 
buvo pats blogiausias patarimas, mano duotas per visą karjerą.“ 

Prabėgus metams po O'Neillo kalbos, Alcoa pelnas pasiekė 
rekordines aukštumas. Kai 2000 m. O'Neillas išėjo į pensiją, kom- 
panijos metinės grynosios pajamos buvo penkis kartus didesnės 
negu jam tik pradėjus vadovauti ir jos rinkos kapitalizacija pasiekė 
27 mlrd. dolerių. Žmogus, investavęs 1 mln. dolerių tą dieną, kai 
O'Neillas tapo generaliniu direktoriumi, per jo vadovavimo kom- 
panijai laikotarpį būtų uždirbęs dar 1 mln. dolerių dividendų, o jo 
vertybinių popierių vertė būtų padidėjusi penkis kartus. 

Be to, šitaip pelnas išaugo kaip tik tada, kai Alcoa tapo viena 
saugiausių kompanijų pasaulyje. Prieš ateinant O'Neillui, beveik 
kiekviename Alcoa fabrike įvykdavo maždaug po vieną nelaimingą 
atsitikimą per savaitę. Nuo tada, kai buvo įgyvendintas jo suma- 
nytas darbo saugos planas, kai kurie įrengimai be pertrūkių veikė 
metų metus, ir joks darbuotojas neprarado nė vienos darbo dienos 
per nelaimingą atsitikimą. Kompanijos darbininkų susižalojimų ro- 
diklis tapo dvidešimt kartų mažesnis už JAV vidurkį. 

Taigi kaip O'Neillui pavyko paversti vieną didžiausių, sunkiau- 
sių ir pavojingiausių kompanijų pelninga ir saugia? 

Atakuojant vieną įprotį ir tada stebint pokyčių raibulius, nuvil- 
nijančius per visą organizaciją. 

„Aš žinojau, kad turiu pakeisti Alcoa, — pasakojo man 
O'Neillas. — Bet juk negali įsakyti žmonėms pasikeisti. Smegenys 
veikia kitaip. Tad nusprendžiau pradėti nuo dėmesio sutelkimo į 
vieną dalyką. Jei galėčiau sugriauti įpročius, susijusius su vienu reiš- 
kiniu, tai pasklistų per visą kompaniją.“ 

O Neillas buvo įsitikinęs, jog kai kurie įpročiai gali pradėti 
grandininę reakciją, pakeičiančią kitus įpročius, veikiančius visą 
organizaciją. Kitaip tariant, vieni įpročiai reiškia daugiau nei kiti, 
jie perkuria verslą ir gyvenimus. Tai pagrindiniai įpročiai, ir jie gali 


daryti įtaką žmonių darbui, valgymui, žaidimams, gyvenimui, pi- 

nigų leidimui ir bendravimui. Pagrindiniai įpročiai pradeda procesą, 
kuris ilgainiui keičia viską. 

Pagrindiniai įpročiai rodo, kad sėkmė nepriklauso nuo to, ar 
teisingai atliksi kiekvieną smulkmeną, o remiasi kelių esminių prio- 
ritetų atpažinimu ir jų pavertimu galingais svertais. Pirmoje šios 
knygos dalyje aiškinau, kaip veikia įpročiai, kaip jie gali būti įskie- 
pyti ir pakeisti. Tačiau nuo ko turėtų pradėti būsimo įpročio šeimi- 
ninkas? Į šį klausimą leidžia atsakyti pagrindinių įpročių suprati- 
mas: daugiausia reiškiantys įpročiai yra kaip tik tie, kurie, pradėję 
keistis, išstumia ir perkuria kitus elgesio modelius. 

Pagrindiniai įpročiai paaiškina, kaip Michaelas Phelpsas tapo 
olimpiniu čempionu ir kodėl kai kurie koledžo studentai pralenkia 
savo bendraamžius. Jie paaiškina, kodėl kai kurie žmonės, metų me- 
tus stengęsi numesti svorio, staiga netenka 18 kg, nors ima našiau 
dirbti ir vis dar grįžta namo laiku papietauti su savo vaikais. Pagrin- 
diniai įpročiai paaiškina, kaip Alcoa tapo viena iš geriausių kompa- 


nijų pagal Dow Jones indeksą, o kartu ir saugiausia vieta žemėje. 


Kai Alcoa pirmą kartą kreipėsi į O'Neillą, kviesdama jį tapti genera- 
liniu direktoriumi, jis abejojo, ar nori to darbo. Jau buvo užsidirbęs 
daug pinigų, jo žmonai patiko Konektikutas, kuriame jie gyveno. 
Juodu nieko nežinojo apie Pitsburgą, kuriame buvo centrinė Alcoa 
įstaiga. Tačiau prieš atsisakydamas pasiūlymo O'Neillas paprašė 
šiek tiek laiko pagalvoti. Kad galėtų lengviau apsispręsti, jis sudarė 
sąrašą, kokie būtų svarbiausi jo prioritetai, jei užimtų šį postą. 
O'Neillas visada labai pasikliovė sąrašais. Sąrašai padėjo jam 
Organizuoti savo gyvenimą. Fresno koledže, kurį jis baigė per trejus 
Su trupučiu metų, nors vis dar dirbo trisdešimt valandų per savai- 


tę, O'Neillas: buvo susidaręs sąrašą to, ką jis siekė įgyvendinti savo 

gyvenime, ir vienas svarbiausių prioritetų buvo „nuveikti ką nors 
reikšminga“. 1960 m. jis baigė koledžą ir, padrąsintas draugų, parašė 
prašymą būti priimtas į federalinę stažuotę, paskui kartu su trimis 
šimtais tūkstančių kitų pretendentų laikė egzaminą, kad gautų dar- 
bą vyriausybėje. Į pokalbį buvo pakviesti trys tūkstančiai žmonių. Iš 
jų trims šimtams pasiūlytas darbas. Vienas iš jų buvo O Neillas. 

Jis pradėjo dirbti vidurinės grandies vadybininku Veteranų 
administracijoje. Jam buvo prisakyta išmokti tvarkyti kompiuteri- 
nes sistemas. Tačiau O'Neillas vis dar sudarinėjo savo sąrašus, vis 
užsirašydavo, kodėl vieni projektai būdavo sėkmingesni už kitus, 
kuriuos iš jų sutarties dalyviai įteikė laiku, o kurių ne. Kasmet jis 
būdavo paaukštinamas. Kildamas Veteranų administracijos tarny- 
bos laiptais, pagarsėjo tuo, kad jo sąrašuose visuomet atsirasdavo 
taškeliu pažymėtas punktas, kuris išspręsdavo problemą. 

XX a. septintajame dešimtmetyje Vašingtono mieste tokių ge- 
bėjimų labai reikėjo. Robertas McNamara neseniai buvo pertvarkęs 
Pentagoną - pasamdęs būrį jaunų matematikų, statistikų ir kompiu- 
terio programuotojų. Prezidentas Johnsonas norėjo savo gudruolių 
vaikų. Tad O'Neillas buvo paimtas į vadinamąjį Vadybos ir biudže- 
to biurą, vieną galingiausių Kolumbijos apygardos agentūrų. Po de- 
šimties metų, trisdešimt aštuonerių, jis buvo paskirtas direktoriaus 
pavaduotoju ir greitai tapo vienu įtakingiausių šio miesto žmonių. 

Štai tada O'Neillas pradėjo suprasti, kas yra organizaciniai 
įpročiai. Viena iš pirmųjų jo užduočių buvo sukurti analitinę sis- 
temą, leidžiančią ištirti, kaip vyriausybė leidžia pinigus sveikatos 
priežiūrai. Greitai jis išsiaiškino, kad vyriausybės pastangas, kurios 
turėjo būti pagrįstos loginėmis taisyklėmis ir sąmoningais priori- 
tetais, veikiau kreipė keisti instituciniai procesai, kurie daug kuo 
buvo panašūs į įpročius. Biurokratai ir politikai, užuot darę spren- 
dimus, reaguodavo į signalus įprastu, beveik automatišku veiksmu, 
kad gautų atlygius — būtų paaukštinti ar perrinkti dar kartą. Tai 

buvo įpročio ciklas — apipainiojęs tūkstančius žmonių ir susijęs su 
milijardais dolerių. 

Pavyzdžiui, po Antrojo pasaulinio karo Kongresas buvo sukū- 
ręs programą: pastatyti bendruomenės ligonines. Po ketvirčio am- 
žiaus ji vis dar buvo mėginama įgyvendinti, tad kai tik įstatymų 
leidėjai įsteigė naujus sveikatos priežiūros fondus, biurokratai iškart 
ėmė statyti. Miestams, kuriuose buvo statomos naujos ligoninės, ne- 
būtinai reikėjo daugiau lovų pacientams, bet į tai buvo neatsižvelgta. 
Svarbu buvo sukurti didžiulę struktūrą, kuria politikai galėtų girtis 
per agitacinę kelionę dėl rinkėjų balsų. 


Įprastas veiksmas 


—ll- 6 

Federaliniai darbuotojai „ištisus mėnesius be reikalo svarsty- 


Signalas 


davo, ar kabinti mėlynas, ar geltonas užuolaidas, aiškindavosi, ar 
pacientų palatose turėtų būti vienas televizorius, ar du, projektavo 
slaugytojų stoteles, — pasakojo man O'Neillas. - Dažniausiai niekas 
net nepaklausdavo, ar miestas nori tos ligoninės. Biurokratai įprato 
spręsti kiekvieną medicinos problemą ką nors statydami, kad Kon- 
greso narys galėtų pasakyti: „Štai ką aš nuveikiau!“ Tai neturi jokios 
prasmės, bet visi nuolat daro tą patį.“ 

Mokslininkai tyrėjai aptiko institucinių įpročių beveik visose 
organizacijose ar kompanijose, kurias jie analizavo. „Individai lai- 
kosi įpročių; grupės laikosi nusistovėjusio, įprasto elgesio, — rašė 

akademikas Geoffrey 'is Hodgsonas, kurio darbas buvo tirti organi- 
zacijų elgesio modelius. — Įprasti veiksmai, nusistovėjęs elgesys yra 
organizacijos įpročių atitikmuo.“ 

O'Neillui tokie įpročiai atrodė žalingi. „Mes iš tiesų nė kiek 
nesusimąstome, o paliekame sprendimų priėmimą įprastam proce- 
sui', — sakė jis. Bet kitose įstaigose, kur ore tvyrojo permainos, geri 
organizaciniai įpročiai lemdavo sėkmę. 

Pavyzdžiui, kai kurie NASA skyriai nuodugniai peržiūri savo 
veiklą ir sąmoningai įsteigia naujus organizacinius įprastus veiks- 
mus, kurie paskatintų inžinierius imtis didesnės rizikos. Kai au- 
tomatinio valdymo raketos paleistos sprogdavo, skyriaus vadovas 
paplodavo, kad visi žinotų, jog jų skyrius mėgino ir jam nepavy- 
ko — tačiau jis bent pamėgino. Galiausiai užduočių kontrolės sky- 
rius paplodavo kaskart, kai sprogdavo kas nors brangaus. Tai tapo 
organizaciniu įpročiu. Arba pažvelkime į 1970 m. įkurtą Aplinkos 
apsaugos agentūrą (AAA). Pirmasis jos administratorius Williamas 
Ruckelshausas sąmoningai suformavo organizacinius įpročius, ku- 
rie paskatintų jo reguliuotojus energingiau ir aktyviau reikalauti 
ir priversti žmones vykdyti įstatymus. Kai teisininkai paprašyda- 
vo leisti užvesti teismo bylą ar pareikalauti priverstinio vykdymo, 
jiems reikėdavo gauti pritarimą. Ieškovui neatvykus į teismą, buvo 
galima veikti toliau. Žinia buvo aiški: energingumas ir aktyvumas 
gauna atlygį. 1975 m. AAA išleido daugiau kaip 1 500 naujų aplin- 
kosaugos taisyklių per metus. 

„Kaskart, vos tik pažvelgdavau į kokią nors vyriausybės dalį, 
atrasdavau įpročius, kurie, regis, paaiškindavo, kodėl viskas klos- 
tydavosi sėkmingai arba žlugdavo, — pasakojo man O'Neillas. — 
Geriausios įmonės suprato įprasto veiksmo svarbą. Blogiausioms 
įmonėms vadovavo žmonės, kurie niekada apie tai nepagalvo- 
jo, o paskui stebėdavosi, kodėl niekas nesilaiko jų įstatymų ir 
taisyklių.“ 

1977 m., šešiolika metų pragyvenęs Vašingtone, O'Neillas nu- 
sprendė, kad metas išvykti. Jis dirbdavo po penkiolika valandų per 
dieną, ir taip — septynias dienas per savaitę, jo žmona pavargo viena 
auginti keturis vaikus. O'Neillas pasidavė ir gavo darbą „International 
Paper“ — didžiausioje pasaulyje tarptautinėje medienos masės ir popie- 
riaus kompanijoje. Galiausiai tapo jos prezidentu. Tuomet keli seni jo 
draugai iš vyriausybės priklausė Alcoa valdybai. Kai šiai kompanijai 
prireikė naujo generalinio direktoriaus, jie prisiminė O'Neillą. Štai kaip 
jis baigtų rašyti savo prioritetų sąrašą, jei nuspręstų imtis šio darbo. 

Tuo metu Alcoa kovojo su konkurentais. Kritikai sakė, kad 
kompanijos darbuotojai nėra itin miklūs ir lankstūs, kad jos produk- 
tų kokybė prasta. Tačiau O'Neillo sąrašo viršuje nebuvo žodžių „ko- 
kybė“ ar „efektyvumas“ kaip didžiausių prioritetų. Tokioje didelėje ir 
senoje kompanijoje kaip Alcoa tu negali spustelėti jungiklio ir tikėtis, 
kad visi dirbs sunkiau ir padarys daugiau. Ankstesnis generalinis di- 
rektorius stengėsi įdiegti patobulinimus, ir 15 000 darbininkų ėmė 
streikuoti. Jie į automobilių stovėjimo aikšteles atsinešė manekenus, 
aprengė juos kaip vadybininkus ir sudegino. „Alcoa nebuvo laiminga 
šeima, — pasakojo man vienas žmogus iš to laikotarpio. — Tai buvo“ 
panašiau į Mansono šeimą, bet dar su išlydytu metalu.“ 

O'Neillas išsiaiškino svarbiausią savo prioritetą: jei jis imtųsi to 
darbo, jis turėtų būti visiems — profesinėms sąjungoms 77 direkto- 
riams — reikšmingas. Jam reikėjo susitelkti į tai, kas žmones suvie- 
nytų, kas įduotų jiems svertus pakeisti darbo ir bendravimo būdą. 

„Aš ėmiausi pagrindų, - pasakojo man jis. - Kiekvienas nusipel- 
no išeiti iš darbo taip pat saugiai, kaip ir atėjo, teisybė? Neturėtumė- 
te nuogąstauti, kad šeimos išmaitinimas jums gali kainuoti gyvybę. 

Manson family. (Angl) Charleso Mansono, nusikaltėlio ir muzikanto, 


X a. 7 dešimtmečio pabaigoje Kalifornijoje įkurta pssudokomuna, kurią 
Sudarė nusikaltėliai. (Vert. past.) 

Štai į ką aš nusprendžiau susitelkti: į kiekvieno darbininko saugos 
įpročių pakeitimą.“ 

Savo sąrašo viršuje O'Neillas įrašė SAUGA ir išsikėlė drąsų 
tikslą: nulis susižalojimų. Nulis susižalojimų, ir taškas. Tai būtų jo 
įsipareigojimas, nesvarbu, kiek jis kainuotų. 

O'Neillas nusprendė priimti šį darbo pasiūlymą. 


< 


„Tikrai džiaugiuosi, kad esu čia“, — pasakė O Neillas pilnai salei 
darbininkų Tenesio lydymo fabrike, praėjus keliems mėnesiams 
po to, kai buvo priimtas į šį darbą. Ne viskas klostėsi sklandžiai. 
Volstritas vis dar nerimavo. Profesinės sąjungos buvo susirūpinusios. 
Kai kurie Alcoa viceprezidentai pyko, kad buvo apeiti ir negavo šių 
aukščiausių pareigų. Tačiau O'Neillas tebekalbėjo apie darbininko 
saugumą. 

„Esu laimingas, kad galiu su jumis dėl visko tartis ir derėtis, — 
sakė jis. O'Neillas keliavo po Alcoa fabrikus Amerikoje, paskui ke- 
tino aplankyti kompanijos fabrikus trisdešimt vienoje šalyje. — Bet 
dėl vieno aš niekada su jumis nesiderėsiu, tai — darbo sauga. Ne- 
noriu, kad kada nors sakytumėte, jog mes nepadarėme visko, ką 
galėjome, kad žmonėms garantuotume saugumą. Jeigu ketinate su 
manimi dėl to derėtis — tikrai pralaimėsite.“ 

Tokia laikysena buvo išmintinga ir nuostabi — niekas nenorė- 
jo derėtis su O'Neillu dėl darbo saugos. Profesinės sąjungos metų 
metus kovojo už palankesnes darbo saugos taisykles. Vadybininkai 
irgi nenorėjo dėl to ginčytis, nes susižalojimai buvo susiję su menku 
produktyvumu ir žema morale. 

Tačiau dauguma žmonių nesuprato, kad O'Neillo planas pa- 
siekti nulį susižalojimų sukėlė pačius radikaliausius pertvarkymus 
Alcoa istorijoje. O'Neillas buvo įsitikinęs, kad Alcoa darbininkų 

saugumo esmė yra visų pirma supratimas, kodė/ nelaimingi atsi- 
tikimai nutinka ir žmonės susižaloja. O kad suprastumėte, kodėl 
susižalojama, turite ištirti, kaip neteisingai vyksta gamybos pro- 
cesas. Norint suprasti, kaip neteisingai viskas vyksta, reikia pa- 
sikviesti žmonių, kurie pamokytų ir apšviestų darbininkus apie 
kokybės kontrolę ir našiausius darbo procesus, tada būtų lengviau 
viską atlikti teisingai, o teisingas ir tikslus darbas kartu yra ir sau- 
gesnis darbas. 

Kitaip tariant, norėdama apsaugoti savo darbininkus, Alcoa 
turėjo tapti pačia geriausia, geriausiai organizuota aliuminio perdir- 
bimo kompanija pasaulyje. 

O Neillo darbo saugos planas iš tiesų buvo pagrįstas įpročio 
ciklu. Jis nustatė paprastą signalą: darbininko sužalojimas. Įstei- 
gė automatišką įprastą veiksmą: kaskart, kai kas nors susižeidžia, 
profsąjungos pirmininkas turi pranešti tai O'Neillui per dvidešimt 
keturias valandas ir pateikti planą, ko imtis, kad toks sužalojimas 
daugiau nebepasikartotų. Ir paskui būdavo atlygis: būdavo paaukš- 
tinami tik tie žmonės, kurie priėmė šią sistemą. 

Profesinių sąjungų pirmininkai — užsiėmę žmonės. Kad susi- 
siektų su O"Neillu per dvidešimt keturias valandas nuo darbininko 
susižeidimo, jie turėdavo išgirsti apie nelaimingą įvykį iš viceprezi- 
dento išsyk tam nutikus. Tad viceprezidentai turėjo nuolatos palai- 
kyti ryšį su atsakingais vadybininkais. O vadybininkai turėjo parei- 
kalauti, kad darbininkai įspėtų juos vos pamatę problemą ir turėtų 
pasiūlymų sąrašą. Tuomet, kai viceprezidentas paprašys plano, jau 
būtų sukaupta idėjų, kurias galima įgyvendinti. Ir kad visa tai įvyk- 
tų, kiekvienas skyrius turėjo suformuoti naują bendravimo sistemą, 
kuri leistų žemiausio rango darbininkui lengviau ir kuo greičiau 
perduoti idėją aukštesniam direktoriui. Griežtoje kompanijos hie- 
rarchijoje beveik viskas turėjo pasikeisti, kad atitiktų O'Neillo dar- 


bo saugos programą. Jis kūrė naujus kolektyvinius įpročius. 

Kai pasikeitė Alcoa darbo saugos modelis, gąsdinamu greičiu 
pradėjo keistis ir kiti kompanijos aspektai. Taisyklės, kurioms profe- 
sinės sąjungos prieštaravo dešimtmečius, — kaip antai pavienių dar- 
bininkų našumo vertinimas — buvo staiga priimtos, nes toks įver- 
tinimas padėjo išsiaiškinti, kada gamybos proceso dalis sutrikdavo 
ir sukeldavo pavojų saugumui. Strategijos, kurioms seniai priešinosi 
vadybininkai, — kaip antai suteikti darbininkams autonomiją, leisti 
savarankiškai sustabdyti konvejerį, kai tempas pasidaro nepapras- 
tas, — dabar buvo sveikintinos, nes tai buvo geriausias būdas užkirsti 
kelią sužalojimams, kol jie dar neįvyko. Kompanija taip smarkiai 
pasikeitė, jog kai kurie darbuotojai pamatė, kad saugos įpročiai pa- 
veikia ir kitas jų gyvenimo sritis. 

„Prieš dvejus ar trejus metus sėdėjau savo kabinete ir žiūrėjau pro 
langą į Devintosios gatvės tiltą, ten dirbo keli vaikinai ir nesilaikė 
darbo saugos procedūrų“, — pasakojo Jeffas Shockey, dabartinis Al- 
coa darbo saugos inspektorius. Vienas iš jų stovėjo ant tilto turėklo, 
o kitas laikė jį už diržo. Jie nesinaudojo saugos diržų komplektu ar 
virvėmis. „Dirbo kažkokiai kompanijai, kuri su mumis nebuvo su- 
sijusi, tačiau apie tai nė nepagalvojęs atsistojau ir nulipau per penkis 
laiptų maršus, nuėjau prie tilto ir pasakiau tiems vaikinams: klau- 

sykite, jūs rizikuojate savo gyvybe, turite naudotis saugos diržais ar 
įranga . Vyrai paaiškino, kad jų meistras įrangą atgabenti pamir- 
šo. Tad Shockey paskambino vietos Darbuotojų saugos ir sveikatos 
administracijai ir pranešė apie tą meistrą. 

„Kitas direktorius man papasakojo, kad vieną dieną jis sustojo 
prie kasinėjimų greta savo namų, nes darbuotojai neturėjo tranšėjų 
dėžės, ir visiems surengė paskaitą, kokios svarbios yra teisingos dar- 
bo saugos procedūros. Buvo savaitgalis, jis sustabdė savo automobilį, 
ant kurio galinės sėdynės sėdėjo jo vaikai, kad pamokytų miesto 
darbininkus apie tranšėjų dėžės teikiamą saugumą. Mes dabar taip 
elgiamės net nesusimąstę.“ 

O'Neillas niekada nežadėjo, kad šis dėmesio sutelkimas į darbo 
saugą padidins Alcoa pelną. Tačiau kai jo naujai įdiegtus įprastus 
veiksmus perėmė visa kompanija, kainos sumažėjo, kokybė pagerėjo, 
o darbo našumas staiga išaugo. Kadangi lydytas metalas tikšdamas 
sužalodavo darbininkus, buvo perprojektuota liejimo sistema, taip 
sumažėjo sužeidimų. Tai sutaupė ir pinigų, nes kompanija mažiau 
prarasdavo žaliavos, mažiau jos ištikšdavo. Jei koks mechanizmas ke- 
liskart sugesdavo, jį pakeisdavo — tai reiškė, jog bus mažiau rizikos, 
kad sugedęs įrenginys įtrauks darbininko ranką. O kartu reiškė aukš- 
tesnės kokybės produkciją, nes, kaip atrado Alcoa, blogai veikianti 
įranga buvo pagrindinė prastesnio aliuminio gamybos priežastis. 

Mokslininkai tyrėjai nustatė, kad ta pati dinamika būdinga 
daugeliui kitų situacijų, kartu ir individualiam gyvenimui. 

Pažvelkime į pastarojo dešimtmečio studijas apie tai, kokį povei- 
kį daro kasdienė mankšta ir treniruotės. Kai žmonės pradeda treni- 
ruotis ir tai tampa įpročiu, nors tik kartą per savaitę, jie pradeda keisti 
ir kitus poelgius savo gyvenime, dažniausiai to net nenutuokdami. 
Dažniausiai žmonės, kurie mankštinasi ar treniruojasi, ima geriau 
valgyti ir našiau dirbti. Jie mažiau rūko, yra kantresni bendrauda- 
Mi su kolegomis ir šeima. Rečiau naudojasi kreditinėmis kortelėmis 

ir jaučia mažiau įtampos, streso. Nėra visiškai aišku — kodėl. Tačiau 
daugumai žmonių mankšta yra pagrindinis įprotis, paskatinantis 
visa apimančius pokyčius. „Mankšta perima viską, — sakė Jamesas 
Prochaska, Rod Ailando universiteto mokslininkas tyrėjas. — Ji turi 
kažką tokio, kas leidžia lengviau įgyti ir kitų gerų įpročių.“ 

Tyrimai atskleidė, kad šeimos, kurios valgo pietus kartu, užau- 
gina vaikus, geriau atliekančius namų darbus, gaunančius geresnius 
pažymius, geriau valdančius emocijas ir labiau pasitikinčius savimi. 
Lovos pasiklojimas kiekvieną rytą susijęs su didesniu darbo našumu, 
geresne savijauta, stipresniu gerovės jausmu, geresniais įgūdžiais 
tvarkyti biudžetą. Nėra taip, kad šeimos pietūs ar tvarkinga lova 
taptų geresnių pažymių ar ne tokio lengvabūdiško pinigų leidimo 
priežastimi. Bet kažkodėl tie pirmieji pokyčiai pradeda grandininę 
reakciją, kuri pagelbsti įsigalėti ir kitiems geriems įpročiams. 

Jei susitelksite į pagrindinių įpročių keitimą ar puoselėjimą, ga- 
lite labai daug ką pakeisti. Tačiau sunku nustatyti, kurie įpročiai 
pagrindiniai. Kad tai surastum, reikia žinoti, kur ieškoti. Norint 
aptikti pagrindinius įpročius, reikia ieškoti tam tikrų ypatybių. 
Pagrindiniai įpročiai pateikia tai, ką akademinė literatūra vadina 
„mažučiais laimėjimais“. Jie padeda kitiems įpročiams prasiskleisti ir 
tarpti, sukuria naujas struktūras, įtvirtina kultūras, kuriose pokytis 
tampa užkrečiamas. - 

Tačiau, kaip suprato O'Neillas ir daugelis kitų žmonių, norint 
įveikti spragą tarp tų principų atradimo ir jų pritaikymo, reikia šiek 
tiek išradingumo, sumanumo. 


Kai 2008 m. rugsėjo 13 d. 6 val. 30 min. Pekine, Olimpiniame 
miestelyje, suskambo Michaelo Phelpso žadintuvas, jis išsirangė iš 
lovos ir išsyk ėmėsi įprastų veiksmų. Apsimovė treningo kelnes ir 

nuėjo pusryčiauti. Tą savaitę jau buvo laimėjęs tris aukso medalius — 
iš viso devynis per savo karjerą, ir šiandien turėjo dvejas varžybas. 
7 val. jis jau sėdėjo kavinėje ir valgė įprastus varžybų dienos pusry- 
čius — kiaušinius, avižas ir keturis energinius kokteilius, pirmasis 
iš jų turėjo daugiau nei 6 000 kalorijų, kurias jis suvartos per arti- 
miausias šešiolika valandų. 

Phelpso pirmosios lenktynės 200 metrų plaukimas peteliške, jo 
stipriausias koziris, paskirtos 10 valandą. Likus dviem valandom iki 
startinio šūvio, jis pradėjo įprastus tempimus, pirma rankų, paskui 
nugaros, tada kulkšnių. Jos buvo tokios lanksčios, kad galėjo ištempti 
jas daugiau kaip 90 laipsnių, toliau negu balerinos 62 pointe. 8 val. 
30 min. jis pasinėrė į baseiną ir pradėjo savo pirmą apšilimą, 800 me- 
trų mišriu stiliumi, paskui 600 metrų spyrių, 400 metrų su plūduru 
tarp kojų, 200 metrų yrių pratimų ir 25 metrų greitojo bėgimo, kad 
paspartintų širdies ritmą. Treniruotė truko maždaug 45 minutes. 

9 val. 15 min. jis išlipo iš baseino ir įsispraudė į savo „LZR 
Racer“ — tokį aptemptą sportinį kostiumą, kad jam apsitempti pri- 
reikė 20 minučių. Paskui užsidėjo ant ausų ausines, pagarsino hip- 
hopo muziką, kurią pasileisdavo prieš kiekvienas varžybas, ir laukė. 

Phelpsas pradėjo plaukioti būdamas septynerių metų, kad 
sudegintų šiek tiek energijos, kuri varė jo mamą ir mokytojus iš 
proto. Kai tenykštis plaukimo treneris Bobas Bowmanas pamatė 
ilgą Phelpso liemenį, dideles rankas ir ganėtinai trumpas kojas (ku- 
rias lengviau traukti vandenyje), suprato, kad Phelpsas galėtų tapti 
čempionu. Tačiau berniukas buvo emocingas. Jam buvo sunku nu- 
siraminti prieš varžybas. Jo tėvai skyrėsi, ir jam reikėjo įveikti stre- 
są. Bowmanas nupirko knygą apie relaksacijos pratimus ir paprašė 
Phelpso mamą, kad ši jam garsiai juos skaitytų kiekvieną vakarą. 
Knygoje buvo tekstas: „Sugniaužk savo dešinę ranką į kumštį ir at- 
leisk. Įsivaizduok, kaip įtampa išnyksta“, taigi prieš miegą Phelpsas 
įtempdavo ir arpalaiduodavo kiekvieną savo kūno dalį. 

Bowmanas buvo įsitikinęs, kad raktas į pergalę yra įskiepyti 
teisingą nusistovėjusį elgesį — įprastus veiksmus. Treneris žinojo, 
kad Phelpsas kaip plaukikas turi tobulus fizinius duomenis. Taip 
sakant, visi, kurie rungiasi Olimpiadoje, turi robulus raumenis. 
Bowmanas taip pat matė, kad Phelpsas, net ir labai jaunas, geba 
būti tarsi apsėstas vienos minties, tai ir pavertė jį tobulu atletu. 
Taigi išskirtiniai veikėjai sugeba visiškai atsidėti vienai minčiai ar 
vienam reikalui. 

Tačiau Bowmanas galėjo duoti Phelpsui štai ką — ir tai išskirs 
jį iš kitų varžovų: įpročius, kurie pavers jį stipriausiu pašėlusiu plau- 
kiku baseine. Jam nereikėjo kontroliuoti kiekvieno Phelpso gyve- 
nimo aspekto. Tereikėjo nukreipti pastangas į kelis ypatingus įpro- 
čius, kurie neturėjo nieko bendro su plaukimu, bet buvo labai susiję 
su teisinga proto nuostata. Jis suplanavo daugybę įprastų veiksmų, 
kurių Phelpsas galėjo griebtis, kad nusiramintų ir susikauptų prieš 
kiekvienas varžybas ir įgytų tuos mažučius pranašumus, kurie to- 
kiame sporte, kuriame pergalę gali išplėšti dėl sekundės dalelyčių, ir 
nulems rezultatų skirtumą. 

Kai Phelpsas buvo paauglys, pasibaigus kiekvienai treniruotei 
Bowmanas jam liepdavo: „Eik namo ir pasižiūrėk vaizdajuostę. Per- 
žiūrėk ją vakare prieš miegą ir ryte atsibudęs.“ 

Vaizdajuostė nebuvo reali. Tai buvo veikiau tobulų varžybų įsi- 
vaizdavimas. Kiekvieną naktį prieš užmigdamas ir kiekvieną rytą 
pabudęs Phelpsas įsivaizduodavo save šokantį nuo tramplino ir lė- 
tais judesiais nepriekaištingai plaukiantį. Jis įsivaizduodavo savo 
mostus, baseino sienas, posūkius ir finalą. Įsivaizduodavo banga- 
vimą virš savo kūno, nuo lūpų varvančius vandens lašus, kai burna 
perbraukdavo vandens paviršių, kaip jaustųsi nusiplėšdamas plau- 
kiko kepuraitę pabaigoje. Gulėdavo lovoje užsimerkęs ir mintyse 
stebėdavo visas varžybas, menkiausias smulkmenas, dar ir dar kartą; 
kol kiekvieną sekundę būdavo išgyvenęs širdimi. 

Per treniruotes Bowmanas, liepęs Phelpsui plaukti varžybų 
greičiu, šaukdavo: „Įsijunk vaizdajuostę!“, ir Phelpsas įrempdavo vi- 
sas jėgas. Kai jis skrodė vandenį, atrodė, lyg tai būtų visai lengva ir 
paprasta. Jis tiek sykių tai darė mintyse, kad dabar tai atrodė vien 
mechaniškas prisiminimas. Bet tai padėjo. Jis plaukė vis greičiau ir 
greičiau. Galiausiai Bowmanui prieš varžybas pakakdavo sušnibž- 
dėti: „Pasiruošk vaizdajuostę“, ir Phelpsas nusiramindavo, ir triuški- 
namai laimėdavo varžybas. 

Kai Bowmanas Phelpso gyvenime įtvirtino kelis nusistovėjusio 
elgesio modelius, visi kiti įpročiai - mitybos, treniruočių tvarkaraš- 
čio, tempimo ir miegojimo — regis, savaime sustojo į savo vietas. O 
visa esmė, kodėl tie įpročiai buvo tokie veiksmingi, kodėl jie veikė 
kaip pagrindiniai įpročiai, buvo vadinamasis „mažutis laimėjimas“, 
kaip tai vadinama akademinėje literatūroje. 


Maži laimėjimai yra tokie, kokie ir atrodo, — jie prisideda prie to, 
kaip pagrindiniai įpročiai sukelia visa apimančius pokyčius. Daugy- 
bė mokslinių tyrimų parodė, kad maži laimėjimai turi didžiulę galią, 
daro nepaprastą įtaką, labai padedančią pasiekti pergalių. „Maži lai- 
mėjimai yra nuolatinis mažo pranašumo pritaikymas, — rašė vienas 
Cornellio profesorius 1984 m. — Kai pasiekiamas mažas laimėjimas, 
išjudinamos jėgos, kurios padovanoja kitą mažą laimėjimą.“ 

Maži laimėjimai išjudina perkeičiančius pokyčius, padaro tokį 
poveikį, jog menkučiai pranašumai suformuoja laikyseną, įtikinan- 
čią žmones, kad didelis laimėjimas — ranka pasiekiamas. 

Pavyzdžiui, kai gėjų teisių gynimo organizacijos XX a. septin- 
tajame dešimtmetyje pradėjo kampaniją prieš homofobiją, pradi- 
nės jų pastangos baigėsi tik virtine nesėkmių. Jie norėjo panaikinti 
istatymus, kuriais remiantis gėjai buvo patraukiami baudžiamojon 

atsakomybėn, ir buvo nugalėti valstijos įstatymų leidybos organo. 
Mokytojai stengėsi sukurti mokymo programą, kad galėtų konsul- 
tuoti paauglius gėjus, ir būdavo atleidžiami už tai, kad proteguoja 
homoseksualumą. Atrodė, kad didžiausi gėjų bendruomenės tiks- 
lai - panaikinti diskriminaciją ir policijos užpuldinėjimus, įtikinti 
Amerikos psichiatrų asociaciją nebelaikyti homoseksualumo psichi- 
kos liga - yra nepasiekiami. 

Paskui, XX a. aštuntojo dešimtmečio pradžioje, „Amerikos bib- 
liorekų asociacijos darbo grupė gėjams išlaisvinti“ nusprendė susi- 
telkti į kuklesnį tikslą - įtikinti Kongreso biblioteką perkvalifikuoti 
knygas apie Gėjų išlaisvinimo judėjimą iš HO 71-471 kategorijos 
(„Nenormalūs seksualiniai santykiai, kartu ir seksualiniai nusikalti- 
mai ) į kategoriją, kuri būtų ne tokia niekinama. 

1972 m., gavusi laišką, prašantį perkvalifikuoti tas knygas, 
Kongreso biblioteka sutiko padaryti tokį žingsnį ir priskyrė jas 
naujai sukurtai kategorijai HO 76.5 („Homoseksualumas, lesbietiz- 
mas — Gėjų išlaisvinimo judėjimas. Homofilų judėjimas“). Tai buvo 
mažytis seno institucinio įpročio patobulinimas - knygų padėjimas 
į kitą lentyną, bet poveikis buvo žaibiškas. Naujiena apie naują po- 
litiką pasklido po visą naciją. Gėjų teisių organizacijos, skelbdamos 
pergalę, pradėjo steigti fondus. Per kelerius metus nebesislapstan- 
tys politikai gėjai įsteigė politines įstaigas Kalifornijoje, Niujorke, 
Masačusetse ir Oregone, daugelis jų sėmėsi įkvėpimo iš Kongreso 
bibliotekos sprendimo. 1973 m. Amerikos psichiatrų asociacija po 
metų vidinių debatų perrašė homoseksualumo apibrėžimą taip, kad 
homoseksualumas jau nebebuvo laikomas psichikos liga — tai nu- 
tiesė kelią valstijos įstatymų paragrafui, skelbiančiam, kad neteisėta 
diskriminuoti žmones dėl jų seksualinės orientacijos. 

Ir visa tai prasidėjo nuo vieno mažučio laimėjimo. 

„Maži laimėjimai neišsidėsto kaip tvarkinga tiesė, serija, kur kiek- 
vienas žingsnis yra akivaizdus pasistūmėjimas arčiau kokio nors iš 

anksto numatyto tikslo, — rašė Karlas Weickas, garsus organizacijų 
gyvenimo psichologas. — Įprasčiau, kad maži laimėjimai pasklinda... 
tarsi miniatiūriniai eksperimentai, kuriais patikrinamos hipotezės 
apie atkaklumą ir galimybes ir kurie atskleidžia tiek šaltinius, tiek 
barjerus, neregimus tol, kol situacija jų neišryškina.“ 

Kaip tik taip ir nutiko Michaelui Phelpsui. Kai Bobas Bowma- 
nas pradėjo dirbti su juo ir jo mama, kad įskiepytų pagrindinius įpro- 
čius — įsivaizdavimą ir atsipalaidavimą, nei Bowmanas, nei Phelpsas 
nenutuokė, ką jie daro. „Mes eksperimentavome, išmėginome daug 
ką, kol radome, kas padeda, - pasakojo man Bowmanas. — Galop 
supratome, kad geriausia susitelkti į mažučius sėkmės momentus ir 
paversti juos psichinėmis paskatomis. Iš jų suformavome įprastą el- 
gesį. Prieš kiekvienas varžybas mes atliekame daug veiksmų, kurie 
skirti Michaelui pažadinti pergalės siekimo jausmą.“ 

Jeigu paklaustumėte Michaelo, kas dedasi jo galvoje prieš var- 
žybas, jis atsakytų, kad apie nieką negalvoja. Tik laikosi programos. 
Tačiau tai netiesa. Veikiau viską yra perėmę jo įpročiai. Kai ateina 
varžybų metas, Phelpsas jau būna įgyvendinęs daugiau nei pusę pla- 
no ir kiekvienas jo žingsnis būna pergalingas. Visi termpimai vyko 
taip, kaip buvo planuota. Apšilimo distancija buvo kaip tik tokia, 
kokią jis įsivaizdavo. Muzika ausinėse groja, kaip jis ir tikėjosi. Tik- 
rosios varžybos tėra dar vienas žingsnis visoje veiksmų virtinėje, kuri 
prasidėjo ankstyvą rytą ir kurią sudarė vienos pergalės. Varžybų lai- 
mėjimas yra tik natūrali tos veiksmų grandinės tąsa. 

Vėl grįžtame į Pekiną. 9 val. 56 min. - liko keturios minutės iki 
varžybų pradžios. Phelpsas stovi prie starto pakylos, šiek tiek spy- 
ruokliuoja ant pirštų galų. Kai paskelbiamas jo vardas, jis užlipa ant 
pakylos, kaip darydavo visada prieš varžybas, ir nulipa žemyn, irgi 
kaip visada. Tris kartus apsuka rankas, kaip darydavo prieš kiekvie- 
nas varžybas nuo tada, kai jam buvo dvylika metų. Tada vėl užlipa 


ant pakylos, atsistoja įprasta poza ir, išgirdęs šūvį, šoka į priekį. 

Vos įnėręs į vandenį Phelpsas suprato, kad kažkas blogai. Pro 
apsauginius akinius prasisunkė drėgmė. Jis nežinojo, ar jie pralei- 
džia vandenį iš apačios, ar viršaus, tačiau pradėjęs irtis manė, kad į 
akinių vidų vanduo smarkiai nesisunks. 

Tačiau kai plaukė taku atgal, viskas ėmė lietis. Priartėjus prie 
trečio posūkio ir galutinės atkarpos, jo akinių kaušeliai buvo pilni 
vandens. Phelpsas nieko nebematė. Nei linijos išilgai baseino dugno, 
nei juodos T, žyminčios artėjančią sieną. Jis negalėjo matyti, kiek 
yrių liko. Daugumą plaukikų toks nieko nematymas Olimpiados 
finalinių varžybų viduryje išgąsdintų ir sutrikdytų. 

Phelpsas buvo ramus. 

Visa kita tą dieną vyko pagal planą. Nesandarūs akiniai te- 
buvo mažas nukrypimas, bet tam jis buvo pasirengęs. Kadaise 
Bowmanas privertė Phelpsą plaukti Mičigano baseine tamsoje, 
nes buvo įsitikinęs, kad jo mokinys turi būti pasirengęs visokiems 
netikėtumams. Kai kuriems Phelpso varžybų įsivaizdavimams 
kaip tik buvo būdingos tokios bėdos. Mintyse jis buvo parepeta- 
vęs, kaip reaguotų, jei akiniai praleistų vandenį. Pradėjęs pasku- 
tinę atkarpą, Phelpsas įvertino, kiek yrių pareikalaus paskutinis 
plaukimas — devyniolikos ar dvidešimties, gal dvidešimt vieno - ir 
pradėjo skaičiuoti. Iš visų jėgų irdamasis, jautėsi visiškai atsipalai- 
davęs. Pusiaukelėje ėmė dėti daugiau pastangų, finalinis prasiver- 
žimas buvo tapęs vienu iš pagrindinių jo metodų įveikti varžovus. 
Grybšteldamas aštuonioliktą yrį jis pradėjo tikėtis sienos. Girdėjo, 
kaip žiūrovų minia šaukia, bet kadangi nieko nematė, tai nesupra- 
to, ar sveikina jį, ar ką nors kitą. Devynioliktas yris, dvidešimtas. 
Regis, reikia dar vieno. Taip rodė vaizdajuostė jo galvoje. Jis mos- 
telėjo dvidešimt pirmą kartą, ištiesė ranką ir palietė sieną. Tobulai 
apskaičiavo. Kai nusiplėšė akinius ir pasižiūrėjo į švieslentę, greta 
jo vardo buvo raidės „PČ“ — pasaulio čempionas. Jis laimėjo dar 
vieną medalį. 

Po varžybų reporteris paklausė, kaip Phelpsas jautėsi plaukda- 
mas aklas. 

„Jaučiausi taip, lyg įsivaizduočiau, kad visa tai vyksta“, — atsakė 
plaukikas. Tai buvo dar viena pergalė gyvenime, pilname mažučių 
laimėjimų. 


Prabėgus pusmečiui po to, kai Paulas O'Neillas tapo Alcoa genera- 
liniu direktoriumi, vidurnaktį jam paskambino. Arizonos gamyk- 
los vadybininkas išsigandęs pasakojo, kad išstūmimo spaustuvas 
nustojo veikti ir vienas darbininkas — jaunas vyras, pradėjęs dirbti 
kompanijoje vos prieš kelias savaites ir norėjęs šito darbo, nes dėl jo 
gavo sveikatos priežiūrą savo nėščiai žmonai, - mėgino jį pataisyti. 
Jis peršoko per geltoną apsauginę užkardą, kuri supo tą spaustuvą, 
ir nuėjo prie duobės. Į siūbuojančios šešių pėdų svirties vyrį buvo 
įstrigęs aliuminio gabalėlis. Jaunuolis ištraukė aliuminio atraižėlę ir 
ją numetė. Mechanizmas buvo pataisytas. Jam už nugaros svirtis vėl 
pakilo ir pajudėjo jo galvos link. Paskui nusileido žemyn ir sukneži- 
no jam kiaušą. Jis mirė iškart. 

Po keturiolikos valandų O'Neillas įsakė visiems fabriko vado- 
vams — kartu ir aukščiausiems Alcoa pareigūnams Pitsburge — sku- 
biai susirinkti. Kone visą dieną jie skausmingai braižė nelaimingo 
atsitikimo diagramas ir vis peržiūrinėjo vaizdajuostes. Nustatė tu- 
zinus klaidų, kurios prisidėjo prie šios mirties, kartu ir tai, kad du 
vadybininkai matė, kaip vyriškis peršoko per užkardą, bet jo nesu- 
stabdė, o per mokymo programą vyriškiui nebuvo akcentuota, kad 
niekas jo nekaltins dėl mašinos sulaužymo, stigo instrukcijų, kad jis 
pirma turėtų susirasti vadybininką prieš stengdamasis mechanizmą 
pataisyti pats, nebuvo jutiklių, kurie automatiškai spaustuvą išjung- 
tų, kai kas nors įžengia į duobę. 

„Mes nužudėme šitą vyrą, — tarė O'Neillas skausmingu veidu. — 
Tai mano vadovavimo nesėkmė. Aš sukėliau šią mirtį. Ir tai visų 
jūsų, vadovaujančių grandžių, nesėkmė.“ 

Direktoriai kambaryje buvo priblokšti. Taip, įvyko nelaimin- 
gas atsitikimas, bet nelaimingi atsitikimai yra gyvenimo dalis. Tai 
buvo milžiniška kompanija, kurios darbininkai dirbo prie įkaitusio 
iki raudonumo metalo ir pavojingų mašinų. „Paulas atėjo į kompa- 
niją iš šalies ir daug kas žiūrėjo į jį skeptiškai, kai jis kalbėdavo apie 
darbo saugą, — pasakojo Billas Rourke'as, vyriausiasis vadovas. — 
Mes manėme, kad tai truks kelias savaites, o paskui jis susitelks į ką 
kita. Tačiau šis susirinkimas iš tikrųjų mus sukrėtė. Jis kalbėjo apie 
visa tai rimtai, taip rimtai, kad nėjo miegoti naktį jaudindamasis 
dėl kažkokio darbuotojo, kurio jis niekada nebuvo matęs. Štai kada 
viskas pradėjo keistis.“ 

Prabėgus savaitei po to susirinkimo, visi saugos turėklai Alcoa 
fabrikuose buvo perdažyti šviesiai geltonai ir surašytos naujos strate- 
gijos gairės. Vadybininkai pasakė darbininkams, kad šie nebijotų pra- 
šyti aktyvios priežiūros, ir paaiškino taisykles, kad niekas nemėgintų 
pats nesaugiai remontuoti. Naujas budrumas labai greitai pasiteisino, 
gerokai sumažėjo susižeidimų. Alcoa patyrė mažutį laimėjimą. 

O'Neillas pasinaudojo ta proga. 

„Noriu visus pasveikinti, kad sumažinote susižalojimų, nors ir 
dviem savaitėm, — rašė jis atmintinėje, kuri nukeliaus per visą kom- 
paniją. — Turėtume labai džiaugtis ne tuo, kad laikėmės taisyklių ar 
sumažinome rodiklį. Turėtume džiaugtis, kad išgelbstime gyvybes.“ 

Darbininkai nusikopijavo šį tekstą ir pasikabino savo drabu- 
žinėse. Kažkas lydymo fabrike ant vienos sienos nurapė O'Neillo 
freską, o apačioje užrašė šį tekstą. Kaip ir Michaelo Phelpso įprasti 
veiksmai neturėjo nieko bendro su plaukimu, bet buvo labai susiję 
su jo sėkme, taip ir O'Neillo pastangos pradėjo sniego gniūžtės efek- 
tą ir virto pokyčiais, kurie nesusiję su sauga, tačiau viską perkeičia. 

„Pasakiau nuolatiniams darbininkams: jei jūsų vadybininkas 
nesilaiko saugos taisyklių, skambinkite man namo, štai mano nu- 
meris, — pasakė man O'Neillas. — Darbininkai pradėjo skambinti, 
tačiau jie nenorėjo kalbėti apie nelaimingus atsitikimus. Jie norėjo 
kalbėti apie kitas šaunias idėjas.“ 

Alcoa fabrikai, kurie gamino aliumininę apdailą interjerui, 
jau seniai sunkiai vertėsi, nes vadovai stengėsi parinkti populiarias 
spalvas ir neteisingai atspėdavo. Jie sumokėdavo milijonus dolerių 
konsultantams, kad šie parinktų atspalvius, o po šešių mėnesių san- 
dėliai būdavo perpildyti „saulės geltonumo“ ir netikėtai išėjusio iš 
mados „medžiotojo žalumo“. 

Kartą žemutinės grandies darbininkas pateikė pasiūlymą, kuris 
greitai pasiekė vyriausiąjį vadybininką: jeigu jie sugrupuotų visas 
dažymo mašinas kartu, galėtų greičiau pakeisti dažus ir lanksčiau 
reaguoti į pasikeitusius klientų poreikius. Po metų aliumininės ap- 
dailos teikiamas pelnas padvigubėjo. 

Mažučiai laimėjimai, kurie prasidėjo nuo O'Neillo susitelkimo 
į darbo saugą, sukūrė darbovietėje atmosferą, kurioje kilo įvairiau- 
sių idėjų. 0 

„Paaiškėjo, kad tas vyrukas savo dažymo idėją siūlė jau dešimt 
metų, bet nepasakė jokiam vadybininkui, —- pasakojo man Alcoa 
direktorius. — Paskui jis pagalvojo: kadangi mes vis prašome patari- 
mų dėl darbo saugos, kodėl gi neišklojus ir Aitos savo idėjos? Tarsi jis 
mums būtų pasakęs loteriją laiminčius skaičius. 


||] “ 
|] 


Kai O'Neillas jaunystėje dirbo vyriausybei ir kūrė sistemą, pade- 
dančią ištirti, kaip leidžiamos valstybės lėšos sveikatos priežiūrai, 
vienas svarbiausių klausimų buvo kūdikių mirtingumas. JAV tuo 
metu buvo viena turtingiausių pasaulio šalių. Tačiau jos kūdikių 


148 | ĮPROČIO GALIA 


mirtingumo rodikliai buvo didesni nei daugumos Europos šalių, 
net kai kurių Afrikos šalių. Ypač kaimo rajonuose labai daug kūdi- 
kių mirdavo nesulaukę savo pirmojo gimtadienio. 

O Neillo užduotis buvo išsiaiškinti - kodėl. Jis paprašė kitos 
valstybinės įstaigos, kad ši pradėtų analizuoti kūdikių mirtingu- 
mo duomenis, ir kaskart, kai kas nors ateidavo su atsakymu, jis 
užduodavo kitą klausimą, stengdamasis įsigilinti, suprasti esmi- 
nes šio reiškinio priežastis. Kai tik kas nors užeidavo į O Neillo 
kabinetą su savo atradimu, O'Neillas pradėdavo klausinėti naujos 
informacijos ir apie naujus tyrimus. Jis varė žmones iš proto savo 
nepabaigiamu veržimusi sužinoti dar daugiau, suprasti, kas iš tie- 
sų vyksta. (Vienas tarnautojas man pasakė: „Aš myliu O'Neillą, 
bet jūs nepajėgsite man sumokėti tiek, kad sutikčiau su juo dar 
kartą dirbti. Tas vyrukas niekada nėra taip išklausęs atsakymo, 
kad nepaverstų jo dar dvidešimt keturiomis papildomomis darbo 
valandomis.) 

Kai kurie tyrėjai teigė, kad didžiausia kūdikių mirtingumo 
priežastis yra priešlaikiniai gimdymai. O jie įvykdavo dėl prastos 
nėščių moterų mitybos. Tad, norint sumažinti kūdikių mirtingu- 
mą, reikia pagerinti motinų mitybą. Paprasta, tiesa? Tačiau pakeisti 
prastą mitybą gera moterys turi prieš pastodamos. Tai reiškė, kad 
vyriausybė privalo pradėti šviesti moteris mitybos klausimais prieš 
joms tampant seksualiai aktyvioms. Vadinasi, reikia sukurti mity- 
bos programą vidurinėms mokykloms. 

Tačiau kai O'Neillas pradėjo klausinėti, kaip sukurti tokią pro- 
gramą, jis suprato, kad dauguma kaimo vidurinių mokyklų moky- 
tojų neturėjo tiek biologijos žinių, kad galėtų mokyti mitybos. Tad 
vyriausybė turėjo koledžuose būsimuosius mokytojus lavinti kitaip, 
įvesti daugiau biologijos pagrindų, kad jie galiausiai gebėtų dėstyti 
apie mitybą paauglėms ir šios subrendusios pradėtų geriau maitintis; 


o susilaukusios vaikelio šito neužleisti. 

Taigi pareigūnai, dirbę kartu su O'Neillu, suprato, kad esminė 
didelio kūdikių mirtingumo priežastis — prastas mokytojų parengi- 
mas. Jei paklaustumėte gydytojų ar visuomenės sveikatos darbuotojų, 
kaip sumažinti kūdikių mirtingumą, niekam nešautų į galvą min- 
tis pakeisti pedagogų ugdymą. Jie nežinotų, kad tai susiję. Tačiau 
mokydami koledžo studentus biologijos jūs padėsite jiems perduoti 
žinias paauglėms, jos pradės sveikiau maitintis ir po kelerių metų 
pagimdys sveikesnius kūdikius. Nūdien JAV kūdikių mirtingumo 
rodiklis yra 68 proc. mažesnis negu O'Neillo darbo pradžioje. 

O Neillo kūdikių mirtingumo tyrimas iliustruoja dar kitą būdą, 
kaip pagrindiniai įpročiai paskatina pokyčius: sukurdami struktū- 
ras, kurios padėtų tarpti kitiems įpročiams. Šiuo pernelyg anksty- 
vų mirčių atveju koledžo mokymo programos pakeitimas pradėjo 
grandininę reakciją, kuri galiausiai išryškino, kaip kaimo vietovių 
mergaitės yra mokomos ir ar jos teisingai maitinosi prieš pastoda- 
mos. O'Neillo įprotis nuolatos raginti biurokratus tęsti tyrimą, kol 
jie atras esmines priežastis, privertė peržiūrėti, ką vyriausybė mano 
apie tokias bėdas kaip kūdikių mirtingumas. 

Tas pats gali nutikti žmonių gyvenimuose. Pavyzdžiui, prieš 
dvidešimt metų tradicinė galvosena buvo tokia: geriausias būdas 
žmonėms numesti svorio — radikaliai pakeisti savo gyvenimus. Gy- 
dytojai nutukusiems pacientams skirdavo griežtas dietas, liepdavo 
eiti į sporto salę, reguliariai lankytis pas psichologą — kartais netgi 
kasdien — ir pakeisti nusistovėjusį elgesį, pavyzdžiui, lipti laiptais, o 
ne važiuoti liftu. Buvo manoma, kad blogus įpročius galima pakeis- 
ti tik pertvarkius nutukėlio gyvenimą. ) 

Bet kai mokslininkai ištyrė šių metodų veiksmingumą po il- 
gesnio laiko, pamatė, kad jie visiškai nepasiteisina. Pacientai pa- 
laipiodavo laiptais kelias savaites, o mėnesio gale jiems tai jau bū- 
davo tikra kankynė. Jie pradėdavo laikytis dietų ir lankyti sporto 
klubus, tačiau, kai pradinis entuziazmo proveržis nuslūgdavo, jie 

pavargdavo ir sugrįždavo prie savo senų valgymo ir TV žiūrėjimo 
įpročių. Pareikalauti tiek daug pokyčių iškart — tai neleisti iš tiesų 
įvykti nė vienam. 

Paskui 2009 m. mokslininkų grupė, remiama Nacionalinio 
sveikatos instituto, išspausdino studiją apie kitokį požiūrį į svorio 
metimą. Jie surinko 1 600 nutukusių žmonių ir paprašė jų bent 
kartą per savaitę užrašyti viską, ką tą dieną valgė. 

Iš pradžių tyrimo dalyviams buvo sunku. Jie pamiršdavo nešio- 
tis maisto sąsiuvinukus arba užkandę tai užsirašyti. Tačiau pamažu 
žmonės pradėjo užsirašyti, ką valgė, bent vieną dieną per savaitę, o 
kartais ir dažniau. Daugelis tyrimo dalyvių pradėjo žymėtis kas- 
dien, ką valgė. Galop tai virto įpročiu. Tada įvyko staigmena. Daly- 
viai pradėjo peržiūrinėti, ką ir kada valgė, ir atrado tokius įprastus 
veiksmus, apie kuriuos nė nenutuokė. Vieni pamatė, kad įsigeidžia 
užkąsti apie 10 val., tad pradėjo laikyti ant stalo bananą ar obuolį 
rytiniam pažiaumojimui. Kiti panagrinėję savo sąsiuvinėlius ėmė 
planuoti būsimą valgiaraštį ir, atėjus pietų metui, valgydavo sveiką 
maistą, kurį buvo užsirašę, o ne šlamštmaistį iš šaldytuvo. 

Tyrėjai nesiūlė nė vieno tokio pasirinkimo. Jie tik prašė kartą 
per savaitę užsirašyti, ką nutukę žmonės valgo visą dieną. Tačiau 
šis pagrindinis įprotis - valgymo užsirašymas į sąsiuvinį — sukūrė 
sistemą, kuri padėjo suklestėti kitiems įpročiams. Per šešis mėnesius 
tie tyrimo dalyviai, kurie kasdien užsirašydavo, ką valgė, numetė 
dvigubai daugiau svorio nei kiti. 

„Po kurio laiko tą sąsiuvinį įsikaliau į galvą, - pasakojo man 
vienas dalyvis. — Visai kitaip pradėjau galvoti apie maistą. Radau 
būdą galvoti apie maistą ir nesijausti prislėgtas.“ 

Kažkas panašaus įvyko kompanijoje Alcoa, kai jai ėmė vadovau- 
ti O'Neillas. Kaip valgymo užrašų sąsiuvinukas suteikė sistemą, lei- 
dusią suklestėti kitiems įpročiams, taip O'Neillo darbo saugos įpro- 
čiai sukūrė tokią atmosferą, kuri paskatino kitokį elgesį. O'Neilas 

iš anksto žengė neįprastą žingsnį — liepė visoms Alcoa įmonėms vi- 
same pasaulyje prisijungti prie elektroninio tinklo. Tai buvo XX a. 
devintojo dešimtmečio pradžioje, kai dideli tarptautiniai interneto 
tinklai dar nebūdavo prijungiami prie asmeninių stalo kompiuterių. 
O'Neillas pagrindė savo įsakymą teiginiu, kad svarbu sukurti grei- 
tai apdorojamą darbo saugos duomenų sistemą, kuria vadybininkai 
galėtų naudotis dalydamiesi pasiūlymais. Šitaip Alcoa išplėtojo vie- 
ną pirmųjų pasaulyje bendrovės elektroninio pašto sistemą. 

O 'Neillas kiekvieną rytą prisijundgavo prie jos ir siųsdavo ži- 
nutes, kad įsitikintų, ar ir visi kiti taip pat prisijungę. Iš pradžių 
žmonės naudojosi interneto tinklu tam, kad aptartų saugos klausi- 
mus. Paskui, kai elektroninio pašto įpročiai prigijo ir juo naudotis 
tapo patogu, žmonės pradėjo skelbti informaciją įvairiausiomis te- 
momis, kaip antai vietinės rinkos sąlygos ir padėtis, pardavimo kvo- 
tos, verslo problemos. Aukšto rango vadovai kiekvieną penktadienį 
siųsdavo pranešimus, juos galėjo perskaityti kiekvienas kompanijos 
darbuotojas. Vadybininkas, dirbantis Brazilijoje, naudojosi interne- 
to tinklu, kad galėtų nusiųsti kolegai Niujorke duomenis apie plieno 
kainų pasikeitimą. Niujorkietis priimdavo šią informaciją ir pavers- 
davo ją greitu pelnu kompanijai Volstrite. Netrukus šitaip visi ben- 
draudavo apie viską. „Aš nusiųsdavau pranešimą apie nelaimingą 
atsitikimą ir žinodavau, kad visi jį perskaitė, tai pamaniau — kodėl 
gi nenusiuntus informacijos apie kainas ar žvalgytuvių žinių apie ki- 
tas kompanijas? — pasakojo man vienas vadybininkas. — Regis, mes 
radome slaptąjį ginklą. Konkurentai negalėjo suprasti, kaip mes tai 
darome.“ | 

Kai interneto tinklas prasiskleidė ir sužydėjo, Alcoa padėtis 
tapo gerokai pranašesnė. O'Neillo skiepijamas pagrindinis įprotis — 
darbuotojų sauga — sukūrė platformą, kuri paskatino kitą praktiką — 
elektroninius laiškus — gerokai anksčiau, negu jais ėmė naudotis 
varžovai. 

1996 m. O'Neillas jau buvo pradirbęs Alcoa dešimt metų. Jo vado- 
vavimo mokėsi studentai Harvardo verslo mokykloje ir Kennedy vy- 
riausybės mokykloje. Jis nuolat buvo minimas kaip galimas prekybos 
ministras ar gynybos sekretorius. Jo darbuotojai ir profesinės sąjungos 
labai jį vertino. Jam vadovaujant, Alcoa akcijų kainos pakilo daugiau 
kaip 200 proc. Pagaliau jo sėkmė buvo visuotinai pripažinta. 

Tų metų gegužę, per akcininkų susirinkimą Pitsburge, atėjus 
klausimų ir atsakymų metui, atsistojo benediktinė vienuolė ir ap- 
kaltino O'Neillą, kad jis meluoja. Sesuo Mary Margaret atstovavo 
visuomenės gynėjų grupei, susijusiai su atlyginimais ir darbo są- 
lygomis Alcoa fabrike, esančiame Siudad Akunjoje, Meksikoje. Ji 
pasakė, kad kol O'Neillas liaupsino Alcoa darbo saugos priemones, 
darbininkai Meksikoje ėmė sirgti dėl pavojingų dūmų. 

„Tai netiesa, - tarė O'Neillas susirinkusiems. Jo nešiojamajame 
kompiuteryje buvo duomenys apie Meksikos fabriko darbo saugą, 
ir jis parodė įrašus. — Matote?“ — paklausė rodydamas gerus saugos 
įvertinimo rodiklius, aplinkos apsaugos reikalavimų laikymosi įver- 
tinimą ir darbininkų pasitenkinimo apžvalgą. Už įrangą atsakingas 
vadovas Robertas Bartonas buvo vienas seniausių Alcoa vadybinin- 
kų. Jis dirbo kompanijoje kelis dešimtmečius ir buvo atsakingas už 
kai kurias didžiausias jų partnerystes. Vienuolė pasakė, kad susirin- 
kusieji neturėtų tikėti O'Neillu, ir atsisėdo. 

Po susirinkimo O'Neillas paprašė jos užeiti į jo kabinetą. Vie- 
nuolės religinis ordinas turėjo penkiolika Alcoa akcijų ir jau kelis mė- 
nesius prašė akcininkų balsuoti dėl rezoliucijos, kad būtų peržiūrėta 
kompanijos veikla Meksikoje. O'Neillas paklausė sesers Mary, ar 
bent viename fabrike buvo ji pati. Ne, atsakė ši. Norėdamas įsitikinti, 
O'Neillas paprašė kompanijos vadovo, atsakingo už personalą, ir pa- 
grindinio patarėjo nuskristi į Meksiką ir pasižiūrėti, kas ten dedasi. 

Kai vadovai nuvyko, jie peržiūrėjo Siudad Akunjos fabriko 
dokumentus ir rado pranešimus apie nelaimingus atsitikimus, 
bet šie niekada taip ir nebuvo atsiųsti į centrinę įstaigą. Prieš kelis 
mėnesius pastate buvo susikaupę dūmų. Tai buvo gana nedidelis 
įvykis. Fabriko direktorius Bartonas įtaisė ventiliatorius, kad šie 
dūmus ištrauktų. Apsinuodiję dūmais žmonės po dienos kitos 
pasveiko. 

Tačiau apie jų ligas Bartonas niekada nepranešė. 

Kai vadovai grįžo į Pitsburgą ir papasakojo, ką radę, O'Neillas 
uždavė klausimą: 

„Ar Bobas Bartonas žimojo, kad tie žmonės susirgo?“ 

„Mes su juo nesimatėme, — atsakė jie. — Bet akivaizdu, kad 
žinojo.“ 

Po dviejų dienų Bartonas buvo atleistas. 

Tas atleidimas šokiravo pašalinius stebėtojus. Bartonas straips- 
niuose buvo minimas kaip vienas geriausių kompanijos direktorių. 
Jo išėjimas buvo smūgis svarbiai bendrai įmonei. 

Tačiau Alcoa darbuotojai nenustebo. Tai buvo suvokiama kaip 
neišvengiama tąsa tų principų, kuriuos kūrė O'Neillas. , 

„Bartonas atleido pats save, - pasakė man vienas jo kolegų. — 
Čia net nebuvo pasirinkimo.“ 

Tai paskutinis būdas, kaip pagrindiniai įpročiai paskatina 
visa apimančius pokyčius: kuriant principus, skiepijančius naujas 
vertybes. Pagrindiniai įpročiai leidžia lengviau padaryti griežtus 
sprendimus: kaip antai atleisti fabriko direktorių, nes kai šis asmuo 
pažeidžia tuos principus, tampa aišku, kad jis turi išeiti. Kartais tie 
principai įvardijami specialiais žodžiais, jų vartojimas irgi tampa 
įpročiu, kuris apibūdina organizaciją. Pavyzdžiui, Alcoa apibūdi- 
no žodžiai „pagrindinės programos“ ir „saugos filosofija“, tos frazės 
veikė kaip nedideli lagaminėliai, kuriuose tilpo visi pokalbiai apie 
prioritetus, tikslus ir mąstyseną. 

„Kitoje kompanijoje būtų sunku atleisti taip ilgai dirbusį žmo- 
gų, - pasakojo man O'Neillas. - Man nebuvo sunku. Buvo aišku, 
ką diktuoja mūsų vertybės. Jis buvo atleistas, nes nepranešė apie 
nelaimingą atsitikimą ir niekas daugiau negalėjo iš to pasimokyti. 
Nesuteikti progos pasimokyti yra didelė nuodėmė.“ 

Principai kiekvienoje organizacijoje išauga iš pagrindinių 
įpročių, nesvarbu, ar jų vadovai tą suvokia, ar ne. Pavyzdžiui, kai 
mokslininkai tyrė pradinį Vest Pointo kadetų kursą, jie įvertino jų 
pažymių vidurkį, fhizinį tinkamumą, karinius gebėjimus, savidraus- 
mę. Tačiau kai susiejo šiuos veiksnius su tuo, ar studentai iškrito, ar 
baigė studijas, jie pamatė, kad visi šie veiksniai reiškė daug mažiau 
negu veiksnys, kurį tyrėjai pavadino „ištverme“ — tai yra tendencija 
sunkiai ir uoliai dirbti „dėl iššūkių, išsaugoti pastangas ir susido- 
mėjimą daugelį metų, nepaisant nesėkmių, žlugimo, priešiškumo ir 
kliūčių judėti į priekį“. 

Įdomiausia tai, kaip susiformuoja ištvermė. Ji kyla iš principų, 
kuriuos kadetai susikuria, o tie principai dažniausiai atsiranda dėl 
pagrindinių įpročių, kurių jie išmoksta Vest Pointe. „Šioje mokyk- 
loje tiek daug sunkumų, - pasakojo man vienas kadetas. — Pirmą 
vasarą jie vadina „Žvėries barakais“, nes nori sumalti tave į miltus. 
Daugybė žmonių atkrenta dar neprasidėjus mokslo metams. Bet aš 
pirmosiomis dienomis čia susiradau grupę vaikinų, ir mes pradėjo- 
me kas rytą susirinkti ir pasitikrinti, ar visi jaučiamės stiprūs. Einu 
pas juos, kai imu nerimauti ar jaučiuosi prislėgtas, ir žinau, kad jie 
mane įkvėps. Mūsų tėra devyni, vadiname save muškietininkais. Be 
šių vaikinų turbūt čia nebūčiau ištvėręs nė mėnesio.“ 

Kadetai, kuriems sekasi Vest Pointe, atvyko į jį apsiginklavę 
protinės ir fizinės drausmės įpročiais. Jie gali toli nuvesti. Kad vai- 
kinai išvertų ir sėkmingai baigtų, jiems reikia pagrindinio įpročio, 
kuris sukuria principus, — tarkim, kasdienio panašiai mąstančių 
draugų susibūrimo, padedančio rasti jėgų įveikti kliūtis. Pagrin- 

diniai įpročiai mus keičia sukurdami principus, teigiančius aiškias 
vertybes, kurias sunkių sprendimų įkarštyje ar netikrumo akimir- 
komis mes galėtume pamiršti. 


2000 m. O Neillas išėjo iš Alcoa ir naujai išrinkto prezidento 
Georgeo Busho prašymu tapo JAV iždo sekretoriumi“. Po poros 
metų paliko šį postą ir nūdien daugiausia laiko moko ligonines, 
kaip susitelkti į darbuotojų saugumą — darbo saugą — bei pagrindi- 
nius įpročius, kurie gali sumažinti gydymo klaidų, bet to, priklauso 
įvairių bendrovių valdyboms. 

Kompanijos ir organizacijos visoje Amerikoje šiuo metu jau 
perėmė idėją panaudoti pagrindinius įpročius darbovietėms pertvar- 
kyti. Pavyzdžiui, Lou Gerstneris pertvarkė hirmą IBM iš pradžių su- 
sitelkęs į pagrindinį įprotį: IBM tyrimų ir pardavimų įprastus veiks- 
mus. Konsultacinėje firmoje „McKinsey and Company“ nuolatiniai 
tobulinimo ir gerinimo principai sukurti dėl pagrindinio įpročio — 
plačiai apimančios vidinės kritikos, kuri yra bet kurios užduoties 
esmė. „Goldman Sachs“ pagrindinis rizikos įvertinimo įprotis yra 
kiekvieno sprendimo pamatas. 

O'Neillo palikimas Alcoa tebegyvuoja. Nors jis ten nebedirba, 
sužalojimų tebemažėja. 2010 m. 82 proc. Alcoa fabrikų neprarado 


nė vienos darbo dienos dėl sužeidimų, beveik absoliutus rekordas. 


"O Neillo kaip Iždo sekretoriaus darbas nebuvo toks sėkmingas kaip jo 
veikla Alcoa. Beveik iškart perėmęs kabinetą jis susitelkė į keletą esminių 
problemų, tarp jų darbo saugos, darbo vietų kūrimo, vadovų atskaitomybės, 
kovos su skurdu Afrikoje ir kt. Tačiau O'Neillo politikos kryptis neatitiko 
prezidento Busho krypties ir jis pradėjo vidinę kovą prieš Busho siūlomą 
mokesčių apkarpymą. 2002 m. jo buvo paprašyta atsistatydinti. „Tai, ką 
Maniau, buvo teisinga, nes ekonomikos politika buvo priešinga tam, ko 
norėjo Baltieji rūmai, - pasakojo man O Neillas. — Iždo sekretoriui tas nėra 
gerai, todėl mane atleido.“ (Aut. past.) 

Darbuotojai dažniau susižeidžia programinės įrangos kompanijose, 
kurdami animacinius filmukus kino studijoms ar dirbdami buhal- 
teriais negu Alcoa su lydytu aliuminiu. 

„Kai tapau fabriko vadybininku, — pasakojo Jeffas Shockey, 
vienas iš Alcoa direktorių, —- pirmą dieną įvažiavęs į automobilių 
stovėjimo aikštelę pamačiau vietas automobiliams greta paradinių 
durų, o prie tų vietų - lenteles su žmonių pareigybėmis. Viršininkas 
toks ar anoks. Svarbūs žmonės gaudavo geriausias automobilių sto- 
vėjimo vietas. Pirmiausia liepiau administracijos ir ūkio vadybinin- 
kui uždažyti tuos rangus. Norėjau, kad geriausias vietas gautų tie, 
kurie anksčiausiai atvyksta į darbą. Visi suprato šią žinią: svarbus 
yra kiekvienas žmogus. Tai buvo Paulo pastangų dėl darbo saugos 
pratęsimas. Jis įelektrino fabriką. Netrukus visi pradėjo atvažiuoti į 
darbą anksčiau.“ 


5 
„STARBUCKS“ IR SĖKMĖS ĮPROTIS 


Kai valios jėga tampa savaiminė 


Kai Travisas Leachas pirmą kartą pamatė savo tėvą perdozavusį, jam 
tebuvo devyneri. Jo šeima buvo ką tik persikrausčiusi į mažą butuką 
skersgatvio gale. Tai buvo paskutinis persikraustymas iš begalinės 
virtinės, ką tik privertęs juos vidurnaktį palikti ankstesnius namus, 
susimesti viską, ką turėjo, į juodus šiukšlių maišus, nes gavo iškel- 
dinimo raštą. Labai daug žmonių, pasakė jiems savininkas, ateina ir 
išeina vėlai naktį. Per daug triukšmo. 

Kartais, senuose savo namuose, Travisas pareidavo namo iš mo- 
kyklos ir rasdavo švariai išplautus ir sutvarkytus kambarius, suvy- 
niotus maisto likučius šaldytuve, karšto padažo ir pomidorų padažo 
buteliukus „Tupperware“ dėžėse. Jis suprasdavo, jog tai reiškia, kad 
tėvai laikinai metė vartoti heroiną dėl žolės ir visą dieną įnirtingai 
tvarkėsi. Tai dažniausiai baigdavosi blogai. Travisas jausdavosi sau- 
gesnis, kai namai būdavo nešvarūs ir sujaukti, o tėvai sėdėdavo ant 
sofos prisimerkę, žiūrėdami filmukus. Heroino rūkui pasibaigus 
nekyla chaosas. 

Traviso tėvas buvo švelnus vyriškis, mėgo gaminti maistą, visą 
savo gyvenimą buvo nugyvenęs per kelias mylias nuo savo tėvų Lo- 
dajuje, Kalifornijoje, išskyrus tarnybos laiką jūrų laivyne. Traviso 
mama tuo metu, kai visi persikraustė į šį butuką skersgatvyje, sė- 
dėjo kalėjime už nelegalų heroino laikymą ir prostituciją. Iš tiesų jo 
tėvai buvo funkcionuojantys narkomanai ir šeima išsaugojo apgau- 
lingą normalią padėtį. Kiekvieną vasarą jie važiuodavo atostogauti, 
penktadienių vakarais eidavo žiūrėti, kaip jo broliai ir seserys žai- 
džia kamuoliu. Prieš ketverius metus Travisas su tėčiu buvo nuvykęs 
į Disneilendą ir ten pirmą kartą gyvenime vietos darbuotojo buvo 
nufotografuotas. Šeimos fotoaparatas buvo prieš metus parduotas 
komiso parduotuvei. 

Tą rytą, kai tėtis perdozavo, Travisas ir jo brolis žaidė svetai- 
nėje ant antklodžių, kurias kas naktį pasitiesdavo ant grindų mie- 
goti. Traviso tėtis rengėsi kepti pyragėlius, bet pirma nuėjo į vonios 
kambarį. Jis nešėsi išklotą vamzdelio formos dėkliuką, jame buvo jo 
adata, šaukštelis, žiebtuvėlis ir vatos tamponas. Po kelių akimirkų 
jis išėjo iš vonios, atidarė šaldytuvą norėdamas išsiimti kiaušinių 
ir susmuko ant grindų. Kol vaikai atbėgo iš už kampo, jų tėtis jau 
tampėsi apimtas konvulsijų, o jo veidas buvo pamėlęs. 

Traviso broliai ir sesės jau buvo matę perdozavimą anksčiau ir 
žinojo, ką daryti. Brolis apvertė tėtį ant šono. Sesuo pražiodė norė- 
dama pasitikrinti, ar jis neužspringo liežuviu, ir liepė Travisui bėgti 
pas kaimynus ir paprašyti, kad leistų paskambinti telefonu, o tada 
surinkti numerį 911. 

„Mano vardas Travisas, mano tėtis nualpo, ir mes nežinome, 
kas jam nutiko. Jis nekvėpuoja“, — melavo Travisas policijos opera- 
torei. Nors ir devynmetis, jis žinojo, kodėl jo tėtis be sąmonės, tik 
nenorėjo to sakyti prie kaimynų. Prieš trejus metus vienas jo tėčio 
draugas mirė rūsyje įsišvirkštęs narkotikų. Kai greitoji pagalba išve- 
žė kūną, kaimynai vėpsojo į Travisą ir jo seserį, kol jie laikė atdaras 

duris neštuvams. Vieno kaimyno pusbrolio sūnus mokėsi Traviso 
klasėje, ir netrukus apie tai žinojo visa mokykla. 

Padėjęs telefono ragelį Travisas nuėjo į skersgatvio galą ir laukė 
greitosios pagalbos. Ligoninėje tą rytą tėtį atgaivino, po pietų jis 
buvo nuvestas į policijos skyrių, o pavakare, kaip tik pietums, jau 
grįžo namo. Ir išvirė spagečių. Po kelių savaičių Travisui sukako 
dešimt metų. 


Kai Travisui sukako šešiolika, jis metė vidurinę mokyklą. „Pavargau 
būti vadinamas bjaurybe, — sakė jis, —- pavargau nuo žmonių, atse- 
kančių mane iki namų ir svaidančių į mane daiktus. Visa tai mane 
priveikė. Atrodė lengviau viską baigti ir kur nors išeiti.“ Jis persi- 
kėlė į Fresną, nutolusį per dvi valandas kelio į pietus, ir gavo darbą 
mašinų plovykloje. Buvo atleistas dėl nepaklusnumo. Paskui gavo 
darbą „McDonald's“ ir „Hollyvood Video“, bet kai klientai būdavo 
šiurkštūs ir šaukdavo: „Aš norėjau „Ranch dressing“, avigalvi , jis 
netekdavo savitvardos. 

„Lauk man iš akių!“ — rėkė jis vienai moteriai ir apmėtė jos ma- 
šiną viščiuko gabalėliais, kol vadybininkas įsitempė jį vidun. 

Kartais Travisą apimdavo toks baisus liūdesys, kad jis imdavo 
per pamainą verkti. Dažnai vėluodavo į darbą ar be jokios prie- 
žasties pasiimdavo laisvą dieną. Ryte kaukdavo ant savo atspindžio 
veidrodyje, liepdavo sau būti geresniam, pasigerinti, įsiteikti. Tačiau 
neįstengė sutarti su žmonėmis ir nebuvo teks stiprus, kad numotų 
ranka į nuolatinę kritiką bei pažeminimus. Kai eilė prie jo stalelio 
pasidarydavo per ilga ir vadybininkas pradėdavo ant jo rėkti, Travi- 
sui imdavo drebėti rankos ir jis negalėdavo atgauti kvapo. Vis svars- 
tė, ar ir jo tėvai taip jautėsi — tokie bejėgiai gyvenime, kai pradėjo 
vartoti narkotikus. 

Vieną dieną nuolatinis „Hollyvood Video“ lankytojas, šiek tiek 
labiau pažinojęs Travisą, patarė jam pagalvoti apie darbą „Starbucks“. 
„Mes atidarome naują parduotuvę Fort Vašingtone, aš ten būsiu virši- 
ninko pavaduotojas, - pasakė vyriškis. - Turėtum paduoti prašymą.“ 

Po mėnesio Travisas dirbo rytinėje pamainoje baro padavėju. 

Tai buvo prieš šešerius metus. Dabar, būdamas dvidešimt pen- 
kerių, Travisas yra dviejų „Starbucks“ administratorius, prižiūri 
keturiasdešimt darbuotojų ir yra atsakingas už biudžetą, siekiantį 
2 mln. dolerių per metus. Jo atlyginimas yra 44 000, jis turi pensijų 
fondą 401 (k) ir neturi jokių skolų. Niekada nevėluoja į darbą. Ir 
darbe jo nebeapima liūdesys. Kai viena kliento apšaukta darbuotoja 
pradėjo verkti, Travisas stojo jos ginti. 

„Tavo prijuostė yra skydas, — pasakė jis jai. - Kad ir kas tau ką pasa- 
kys, tai tavęs neįskaudins. Tu visada būsi tokia stipri, kokia nori būti.“ 

Jis išmoko šią pamoką per vienus „Starbucks“ mokymo kursus, 
edukacinę programą, kuri prasidėjo pirmą jo darbo dieną ir tęsiasi 
per visą jo kaip darbuotojo karjerą. Programa taip sudaryta, kad 
užbaigdamas mokslus jis gali gauti koledžo pažymėjimą. Travisas 
sako, kad šis mokymasis pakeitė jo gyvenimą. „Starbucks“ išmokė 
ji gyventi, susitelkti, laiku ateiti į darbą, tvardyti emocijas. O svar- 
biausia — išmokė jį valios stiprybės. 

„Starbucks“ yra svarbiausias mano gyvenimo įvykis, — pasakojo 
man Travisas. — Šiai kompanijai esu dėkingas už viską“ 


aa 


Travisui ir tūkstančiams kitų darbuotojų „Starbucks“ — ir kelios ki- 
tos kompanijos — padėjo išmokti gyvenimo įgūdžių, kurių nesuteikė 
mokykla, šeima ir bendruomenė. Kadangi „Strarbucks“ šiuo metu 


"401 (k) yra JAV pensijų kaupimo fondas, į kurį darbdavys perveda dalį 
pajamų iš darbuotojo atlyginimo iki mokesčių. (Vert. past.) 


„Starbucks“ ir sėkmės įprotis | 161 


dirba 137 000 darbuotojų ir yra daugiau kaip milijonas buvusių auk- 
lėtinių, ši firma yra didžiausia nacijos švietėja. Visi darbuotojai bent 
pirmus metus praleidžia mažiausiai 50 valandų „Starbucks“ klasėse 
ir tuziną kartų daugiau valandų namuose prie „Starbucks“ darbo 
knygos bei kalbėdamiesi su jiems paskirtais „Starbucks“ mokytojais. 

Šio švietimo esmė — intensyvus susikaupimas į labai svarbų 
įprotį — valios stiprybę. Daugybė studijų rodo, kad valios stipry- 
bė yra vienintelis ir svarbiausias pagrindinis įprotis individualiai 
sėkmei pasiekti. 2005 m. Pensilvanijos universiteto mokslininkai 
tyrėjai ištyrė 164 aštuntos klasės mokinius, nustatė jų IO ir kitus 
veiksnius, kartu ir tai, kiek valios stiprybės mokiniai parodė, - tai 
atskleidė savidrausmės testai. 

Mokiniai, kurių valia buvo stipri, gaudavo geresnius pažymius 
ir būdavo priimti į rinktines mokyklas. Jie praleisdavo mažiau pa- 
mokų ir mažiau laiko žiūrėdavo televizorių, o daugiau laiko ruošda- 
vo pamokas. Mokslininkai tyrėjai rašė: „Labai gerai susivaldantys ir 
drausmingi paaugliai pralenkė impulsyvesnius bendraamžius pagal 
visus mokymosi rodiklius. Savidrausmė daug tvirčiau parodo mo- 
kymosi gerumą negu IO. Ji taip pat parodo, kokio mokinio' pažy- 
miai per mokslo metus pagerės, o IO to neparodo... Savidrausmė 
turi didesnį poveikį mokymuisi negu intelektinis talentas.“ 

Ir studijos rodo, kad geriausias būdas sustiprinti valią ir pa- 
dėti mokiniams bei studentams kopti aukštyn, tai paversti valios 
stiprybę įpročiu. „Kartais atrodo, kad labai susivaldantys ir save 
kontroliuojantys žmonės dirba visai nesunkiai, — bet tik todėl, kad 
jie pavertė tą veiklą automatiška, - pasakė man Angela Duckworth, 
viena iš Pensilvanijos universiteto mokslininkių tyrėjų. — Jų valios 
Jėga ima veikti jiems apie tai net nepagalvojus.“ 

Firmai „Starbucks“ valios jėga yra daugiau nei vien mokslinis in- 
teresas. Kai XX a. pabaigoje firma ėmė kurti didžiulę plėtros strategiją, 
Jos vadovai pripažino, kad sėkmė reikalauja puoselėti aplinką, kuri 

pateisintų 4 dolerių kainą už nuostabų puoduką kavos. Kompanija 
turėjo išmokyti savo darbuotojus suteikti bent trupinėlį džiaugsmo 
kartu su late ar bandele. Tad iš pat pradžių „Starbucks“ pradėjo ana- 
lizuoti, kaip galėtų išmokyti darbuotojus savitvardos ir savidrausmės, 
kad kiekvienam aptarnaujamam klientui jie pakeltų nuotaiką ir su- 
teiktų žvalumo. Jeigu baro padavėjai nebus išmokyti nustumti į šalį 
asmeninių savo problemų, kai kurių darbuotojų emocijos neišvengia- 
mai paveiks jų elgesį su klientais. Tačiau jei darbuotojai mokės išlikti 
susikaupę ir drausmingi netgi baigiantis aštuonių valandų pamainai, 
jie puikiai patieks greitąjį maistą, o to ir tikisi „Starbucks“ klientai. 

Kompanija išleido milijonus dolerių programai, pagal kurią 
darbuotojai bus mokomi savidrausmės. Vadovai parašė darbo kny- 
gas, kurios bus tarsi vadovai, mokantys darbuotojus paversti valios 
stiprybę įpročiu. Šios programos iš dalies lėmė, kodėl „Starbucks“ 
iš vangios kompanijos Siatle išaugo į tokią milžinišką kompaniją, 
turinčią daugiau nei 17 000 parduotuvių ir gaunančią daugiau kaip 
10 mlrd. dolerių pajamų per metus. 

Tad kaipgi „Starbucks“ tai pavyksta? Kaip jie priima tokį žmo- 
gų, koks buvo Travisas - narkomanų sūnus, išmestas iš vidurinės 
mokyklos, neturėjęs savidrausmės nė tiek, kad išsaugotų darbą 
„McDonald's“, - ir išmoko jį taip, kad prižiūrėtų tuzinus kitų dar- 
buotojų ir būtų atsakingas už dešimtis tūkstančių dolerių pajamų 
kas mėnesį? Ko būtent Travisas išmoko? 


Visi, kurie įžengdavo į kambarį, kur buvo atliekamas Case'o Vakarų 
Draustinio universiteto eksperimentas, sutikdavo dėl vieno: sausai- 
niukai kvepia skaniai. Jie buvo ką tik ištraukti iš orkaitės ir sudėti į 


" Case Western reserve University — tyrimų universitetas Klivlande, atsiradęs 
sujungus Leonardo Case'o įsteigtą Technologijų institutą ir Vakarų Draus- 
tinio universitetą. (Vert. past.) 

vazą, apiberti šokolado drožlėmis. Ant stalo greta sausainiukų stovėjo 
dubenėlis su ridikėliais. Vieną dieną alkani studentai užėjo, atsisėdo 
priešais tuos du valgius ir, patys to nežinodami, atliko valios stiprybės 
testą, kuris padės mums geriau suprasti, kaip veikia savidrausmė. 

Tuo metu valios jėga mokslininkų buvo mažai nagrinėta. Psi- 
chologai manė, kad ši tema tėra viena iš vadinamosios saviregulia- 
cijos potemių, bet ne itin žadinanti susidomėjimą. XX a. septinta- 
jame dešimtmetyje buvo atliktas vienas garsus eksperimentas, kai 
Stanfordo mokslininkai tikrino keturmečių vaikų valios stiprybę. 
Vaikai buvo atvesti į kambarį, kur jiems buvo patiektos vaišės, tarp 
jų ir zefyrai. Jiems buvo pasiūlytas sandoris: galėjo išsyk suvalgyti 
vieną zefyrą arba palaukti kelias minutes ir tada suvalgyti du zefy- 
rus. Paskui tyrėjai išėjo iš kambario. Kai kurie vaikai pasidavė pa- 
gundai ir suvalgė zefyrą išsyk, vos tik tyrėjai išėjo. Maždaug 30 proc. 
vaikų pajėgė susivaldyti, nepaisyti savo nenumaldomo troškimo ir 
tyrėjams grįžus po 15 minučių gavo dvigubai daugiau. Mokslinin- 
kai, viską matę pro dvipusį veidrodį, atidžiai pažymėjo, kurie vaikai 
turėjo tiek savidrausmės, kad užsidirbo antrą zefyrą. 

Po kelerių metų jie susirado daugelį to tyrimo dalyvių. Dabar 
šie vaikai jau mokėsi vidurinėje mokykloje. Mokslininkai tyrėjai 
paklausė jų apie pažymius ir stojamojo egzamino balus, gebėjimą 
išsaugoti draugystę, pajėgumą „išspręsti svarbias problemas. Ir 
pamatė, kad tie keturmečiai, kurie įstengė atidėti atlygį kuo ilgiau, 
dabar gaudavo geriausius pažymius ir jų stojamojo egzamino balai 
buvo didesni vidutiniškai daugiau negu 210. Jie buvo populiaresni 
tarp bendraamžių, retas kuris vartojo narkotikus. Jei gebėjai įveik- 
ti pagundą išsyk suvalgyti zefyrą, būdamas darželinukas, vadinasi, 
gebėjai ir paaugęs laiku ateiti į pamoką, laiku baigti savo namų dar- 
bus, susirasti draugų ir atsispirti bendraamžių spaudimui. Regis, at- 
sispiriantys zefyrams vaikai turėjo savireguliavimo gebėjimų, kurie 
gyvenime suteikė jiems pranašumą ir naudos. 

Mokslininkai pradėjo panašius eksperimentus, stengdamiesi 
išsiaiškinti, kaip padėti vaikams išlavinti jų savireguliavimo gebėji- 
mus. Tyrėjai suprato, kad vaikams gali padėti savikontrolės išmokti 
paprasčiausios gudrybės — tarkim, dėmesio nukreipimas piešiant 
paveikslėlį ar rėmelio aplink zefyrą įsivaizdavimas, kad šis atrodytų 
panašesnis į nuotrauką, o ne tikra pagunda. 

XX a. devintajame dešimtmetyje buvo suformuluota teorija, 
kuri vėliau buvo visuotinai pripažinta: valios stiprybė yra išmoksta- 
mas gebėjimas, ją galima išsiugdyti, lygiai kaip išmokti matemati- 
kos ar padėkoti už ką nors. Tačiau šie tyrimai buvo menkai remiami. 
Valios stiprybės tema nebuvo madinga. Daugelis Stanfordo moksli- 
ninkų ėmėsi kitų temų. 

Tačiau kai grupė Case'o Vakarų universiteto psichologijos dok- 
torantų — tarp jų ir Markas Muravenas — paskutinio dešimtmečio 
viduryje atrado tuos tyrimus, jie pradėjo kelti klausimus, į kuriuos 
ankstesni tyrėjai neatsakė. Muraveno nepatenkino šis valios kaip 
gebėjimo paaiškinimas. Juk vis dėlto gebėjimas kasdien išlieka pa- 
stovus. Jei sugebi skaniai pagaminti omletą trečiadienį, sugebėsi tai 
padaryti ir penktadienį. 

Muravenas iš patirties žinojo, kad kartais jaučiasi taip, lyg būtų 
pamiršęs, kaip pasitelkti valios jėgą visą laiką. Vienais vakarais jis 
iš darbo pareidavo namo ir nesunkiai išsiruošdavo pabėgioti. Ki- 
tais vakarais nieko negalėjo daryti, tik gulėti ant sofos ir žiūrėti TV. 
Tarsi jo smegenys — ar bent ta smegenų dalis, kuri atsakinga už jo 
privertimą treniruotis — būtų pamiršusios, kaip pažadinti valios 
jėgą, kuri išstumtų jį pro duris. Kartais jis valgydavo sveiką maistą. 
O kartais, kai būdavo pavargęs, puldavo prie smulkių prekių auto- 
mato ir prisišlamšdavo saldainių bei traškučių. 

Jeigu valios stiprybė yra gebėjimas, svarstė Muravenas, kodėl jis 
kasdien neišlieka toks pat? 

Psichologas įtarė, kad valios stiprybė yra kažkas daugiau, nei 
atskleidė ekspertai. Bet kaip tai patikrinti laboratorijoje? 


Muraveno išeitis buvo laboratorija, kurioje buvo padėta vaza ką tik 
iškeptų sausainių ir dubuo ridikėlių. Tai buvo kambarys su dvipusiu 

veidrodžiu, jame stovėjo stalas, medinė kėdė, varpelis paskambinti 
ir skrudintuvė-orkaitė. Paragauti valgių buvo pakviesti šešiasdešimt 
septyni magistrantai. Vienas po kito jie sėdo už stalo su dviem pil- 
nais indais. 

„Šio eksperimento tikslas yra patikrinti skonio pojūtį“, — pasakė 
tyrėja studentams, ir tai buvo netiesa. Esmė buvo priversti studen- 
tus — bet tik 42: kuriuos studentus — pasitelkti valios stiprybę. Pusei 
jų buvo liepta valgyti sausainius ir neliesti ridikėlių, kitai pusei — 
valgyti ridikėlius ir neliesti sausainių. Muraveno teorija buvo tokia: 
ignoruoti sausainius sunku — tam reikia valios stiprybės. O ignoruo- 
ti ridikėlius visai lengva, tam beveik nereikia jokių pastangų. 

„Nepamirškite, — sakė tyrėja, — valgyti tik tą maistą, kuris jums 
paskirtas.“ Paskui ji išėjo iš kambario. 

Likę vieni studentai ėmė kramsnoti. Sausainių ragautojai pasi- 
juto taip, lyg būtų patekę į rojų. Ridikėlių kramsnotojai kankinosi. 
Jie apgailėtinai stengėsi nepaisyti šiltų sausainiukų. Pro dvipusį veid- 
rodį tyrėjai matė, kaip vienas ridikėlių valgytojas stvėrė sausainiuką, 
godžiai įtraukė jo aromato ir vėl padėjo į vazą. Kitas čiupo kelis 
sausainiukus, tada vėl juos padėjo ir apsilaižė šokoladuotus pirštus. 

Po penkių minučių tyrėjai įžengė į kambarį. Muraveno vertini- 
mu, ridikėlių kramsnotojų valios stiprybė buvo išmėginta tuo, kad 
jie valgė karčią daržovę ir nepaisė deserto, o sausainių smaguriams 
nereikėjo jokių pastangų susivaldyti. 

„Reikia palaukti penkiolika minučių, kad išblėstų jutiminis ką 
tik suvalgyto maisto prisiminimas, — pasakė tyrėja visiems daly- 
viams. Kad prastumtų laiką, ji pasiūlė jiems užbaigti galvosūkį. Jis 
atrodė visai paprastas: apibrėžti geometrinę figūrą neatitraukiant 
pieštuko nuo popieriaus, o nepavykus mėginti dar kartą. — Jei nori- 
te baigti, — tarė tyrėja, - paskambinkite varpeliu“ — Ji leido suprasti, 
kad galvosūkis ilgai netruks. 


O iš tiesų šio galvosūkio išspręsti buvo neįmanoma. 

Jis buvo skirtas visai ne laikui praleisti, jis buvo pagrindinė eks- 
perimento dalis. Reikėjo labai didžiulių valios pastangų, kad galė- 
tum uoliai darbuotis, ypač kai kaskart nepavykdavo. Mokslininkai 
svarstė, ar studentai, kurie jau parodė valios stiprybę nepaisydami 
sausainėlių, greičiau pames šį galvosūkį? Kitaip tariant — ar valios 
stiprybė yra baigtinis šaltinis? 

Tyrėjai stebėjo iš anapus veidrodžio. Sausainių smaguriautojai, 
neišeikvoję valios jėgų atsargų, pradėjo darbuotis ties galvosūkiu. 
Jie atrodė atsipalaidavę. Vienas jų pamėgino tiesmukai tai išspręsti, 
užkliudė kliūtį ir pradėjo iš naujo. Paskui vėl iš naujo. Ir vėl. Kai 
kurie vedžiojo pieštuką pusę valandos, kol tyrėja liepė jiems baigti. 
Sausainėlių ragautojai vidutiniškai 19 minučių mėgino išspręsti gal- 
vosūkį, tik tada paskambino varpeliu. 

Ridikėlių valgytojai, kurių valios stiprybė buvo išsekusi, el- 
gėsi visiškai priešingai. Darbuodamiesi jie šnibždėjo. Jie puldavo 
į neviltį. Vienas jų skundėsi, kad visas šis eksperimentas —- gry- 
nas laiko gaišimas. Kai kurie padėjo galvas ant stalo ir užsimer- 
kė. Vienas šiurkščiai kažką pasakė įžengusiai tyrėjai. Ridikėlių 
valgytojai praleido prie galvosūkio vidutiniškai tik 8 minutes, 
60 proc. mažiau laiko negu sausainėlių valgytojai, o tada pasida- 
vė. Kai tyrėja paskui jų paklausė, kaip jie jautėsi, vienas ridikė- 
lių kramsnotojas atsakė, kad „jį verčia vemti nuo šito nuobodaus 
eksperimento“. 

„Priversdami žmones įtempti valios jėgas tam, kad nepaisytų 
sausainiukų, mes įstūmėme juos į tokią būseną, kad jie norėjo daug 
greičiau baigti eksperimentą, —- pasakojo man Muravenas. —- Nuo 
tada buvo atlikta daugiau kaip du šimtai tyrimų tikrinant šią mintį, 
ir visi tyrėjai priėjo prie tos pačios išvados. Valios jėga nėra vien tik 
gebėjimas. Ji yra tarsi raumuo, toks kaip kojų ar rankų raumenys, ir 
tas raumuo sunkiau ir smarkiau dirbdamas pavargsta, todėl lieka 


mažiau jėgų kirkam.“ 

Mokslininkai tyrėjai rėmėsi šiuo atradimu, kad paaiškintų vi- 
sokiausius reiškinius. Vieni jų teigė, kad tai padeda suprasti, kodėl 
šiaip jau sėkmingi žmonės užmezga nesantuokinius ryšius (dažniau- 
siai prasidedančius vėlų vakarą po ilgos darbo dienos, kuriai prirei- 
kė daug valios pastangų) arba kodėl geri gydytojai pridaro kvailų 
klaidų (dažniausiai tada, kai būna baigę ilgą sudėtingą užduotį, 
pareikalavusią didelio susikaupimo). „Jei norite daryti ką nors, kas 
reikalauja daug pastangų, valios stiprybės, — tarkime, bėgioti po 
darbo, — turite patausoti valios raumenį dieną, - sakė man Mura- 
venas. — Jeigu per anksti juo naudositės nuobodžioms užduotims, 
pavyzdžiui, elektroniniams laiškams rašyti ar nuobodiems ir sudė- 
tingiems išlaidų blankams pildyti, kai grįšite namo, visos valios jė- 


gos jau bus išsekusios.“ 


Tačiau ar toli siekia ši analogija? Ar valios raumens treniravimas jį sustip- 
rina taip pat, kaip svarmenų kilnojimas sustiprina rankų raumenis? 

2006 m. du Australijos mokslininkai tyrėjai - Megan Oaten ir 
Ken Cheng - pamėgino atsakyti į šį klausimą sukurdami valios jė- 
gos treniruotę. Jie surinko du tuzinus žmonių nuo aštuoniolikos iki 
penkiasdešimties metų į fizinių pratimų kursus ir du mėnesius už- 
duodavo jiems vis daugiau svarmenų kilnojimo, atsispaudimų ir ae- 
robikos užduočių. Savaitė po savaitės žmonės prisiversdavo mankš- 
tintis vis dažniau, įdėdami vis daugiau pastangų — valios stiprybės, 
vos tik peržengdavo sporto salės slenkstį. 

Po dviejų mėnesių mokslininkai tyrėjai nuodugniai išanalizavo 
visas kitas dalyvių gyvenimo sritis, norėdami pasižiūrėti, ar daugiau 
valios stiprybės pasitelkę sporto salėje žmonės ir namie yra valingesni. 
Prieš prasidedant eksperimentui dauguma dalyvių buvo savamoks- 
liai namisėdos. Žinoma, dabar jų sportinė forma buvo geresnė. T2- 

čiau jie buvo sveikesni ir kitose gyvenimo srityse. Kuo daugiau laiko 
jie praleisdavo sporto salėje, tuo mažiau cigarečių surūkydavo, tuo 
mažiau alkoholinių gėrimų bei kavos išgerdavo ir tuo mažiau suval- 
gydavo šlamštmaisčio. Jie daugiau valandų skirdavo namų ruošai ir 
mažiau žiūrėdavo televizorių. Buvo ne tokie prislėgti. 

Oaten ir Cheng svarstė: galbūt šie rezultatai nesusiję su valios 
stiprybe. O kas, jei treniruotės tiesiog daro žmones laimingesnius ir 
jie ne tokie alkani, kad kimštų greitąjį maistą. 

Tad jie suplanavo kitą eksperimentą. Šįsyk įtraukė dvidešimt devy- 
nis žmones į keturis mėnesius trunkančią pinigų tvarkymo programą. 
Iškėlė tikslą taupyti ir paprašė dalyvių atsisakyti prabangos, pavyzdžiui, 
mėsos patiekalų restoranuose ar filmų kino teatruose. Dalyvių buvo 
paprašyta smulkiai užsirašyti viską, ką pirko, — iš pradžių tai erzino, 
bet galiausiai žmonės ėmė drausmingai žymėtis visus pirkinius. 

Programai įsibėgėjus žmonių finansinė padėtis pagerėjo. Dar 
nuostabiau, kad jie ėmė mažiau rūkyti, mažiau gerti akoholinių gėrimų 
ir kavos — vidutiniškai kasdien dviem puodukais kavos mažiau, dviem 
alaus bokalais mažiau, penkiolika cigarečių mažiau. Jie valgė mažiau 
nevertingo maisto, daug našiau dirbo ir mokėsi. Tai buvo panašu į tre- 
niruočių studijas: kai žmonės sustiprino savo valios raumenį vienoje 
gyvenimo srityje — sporto salėje ar mokydamiesi tvarkyti pinigus, ta 
valios stiprybė pasireiškė visur ir persmelkė viską — tai, ką jie valgė, kaip 
sunkiai dirbo. Kai tik valia sustiprėjo, ji paveikė visas gyvenimo sritis. 

Oaten ir Cheng atliko dar vieną eksperimentą. Jie surinko ketu- 
riasdešimt penkis studentus į mokymo gerinimo programą, kurioje 
svarbiausia buvo įskiepyti mokymosi įpročius. Kaip ir buvo numa- 
tyta, dalyvių mokymosi įgūdžiai pagerėjo. Be to, studentai irgi ėmė 
mažiau rūkyti, gerti, žiūrėti TV, daugiau sportavo ir sveikiau valgė, 
nors apie tai mokymo programoje nebuvo net užsiminta. Ir vėl, kai 
sustiprėjo jų valios jėgos raumuo, regis, geri įpročiai ėmė reikštis ir 
kitose gyvenimo srityse. 

„Kai prisiverti eiti į sporto salę, ruošti namų darbus, suvalgyti 
salotų vietoj mėsainio, tavo mąstysena pasikeičia, — sakė Toddas 
Heathertonas, mokslininkas tyrėjas iš Dartmuto, tyrinėjęs valios 
stiprybę. — Žmonės ima geriau suvaldyti savo impulsus. Išmoksta 
atitraukti dėmesį nuo pagundų. Ir kai jau įžengiate į šią valios stipry- 
bės giraitę, jūsų smegenys įpranta pagelbėti jums susitelkti į tikslą.“ 

Dabar yra šimtai valią tyrinėjančių mokslininkų, kone kiekvie- 
name dideliame universitete. 

Valstybinės ir privačios mokyklos Filadelfijoje, Siatle, Niujorke 
ir kitur įtraukė į mokymo programą valios stiprinimo pamokas. Pro- 
gramoje „Žinojimas yra jėga“ (ŽYG), kurios ėmėsi mokyklos, mo- 
kančios vargstančius studentus visoje šalyje, savikontrolės mokymas 
yra mokyklos filosofijos dalis. (ŽYG Filadelfijoje davė studentams 
marškinėlius, ant kurių parašyta: „Nevalgyk zefyro“.) Daugelio tų 
mokyklų studentų pažymiai smarkiai pagerėjo. 

„Štai kodėl užrašyti vaikus į pianino pamokas ar sporto būrelius 
yra taip svarbu. Ne dėl to, kad jie taptų geri muzikantai ar pen- 
kiamečiai futbolo žvaigždės, — sakė Heathertonas. — Kai išmoksti 
prisiversti bent valandą pasitreniruoti ar peršokti penkiolika duobių, 
pradedi įgyti savireguliavimo jėgą. Penkiametis, kuris gali gainioti 
kamuolį dešimt minučių, vėliau tampa šeštoku, kuris gali laiku pra- 
dėti ruošti namų darbus.“ 

Valios stiprybės tyrimai tapo karšta diskusijų tema moksliniuo- 
se žurnaluose ir laikraščiuose, ji ėmė prasigauti į Amerikos bendro- 
ves. Tokios firmos kaip „Starbucks“, „Gap“, „Walmart“, restoranai 
ar kokios kitos verslo įmonės, kurios remiasi pradedančiaisiais dar- 
buotojais — visi susiduria su panašia problema: kad ir kiek trokštų 
nudirbti darbuotojai, daugumai nepavyks, nes jiems trūksta savi- 
drausmės. Jie vėluoja, piktai atšauna šiurkštiems klientams. Būna 
išsiblaškę ar įsitraukia į dramas darbo vietoje. Meta darbą be jokios 


priežasties. 

„Daugumai darbuotojų „Starbucks“ yra pirma profesinė patir- 
tis, — sakė Christine Deputy, padėjusi prižiūrėti mokymo progra- 
mas daugiau kaip dešimt metų. - Jeigu tavo tėvai ar mokytojai būtų 
tau visą gyvenimą sakę, ką daryti, ir staiga klientai ant tavęs rėkia, 
o viršininkas per daug užimtas, kad tau vadovautų, tas tikrai gali 
pribaigti. Dauguma žmonių neįstengia įveikti šios permainos. Tad 
mes stengiamės išsiaiškinti, kaip išmokyti savo darbuotojus savi- 
drausmės, kurios jie neišmoko vidurinėje mokykloje.“ 

Bet kai tokios įmonės kaip „Starbucks“ mėgino valios jėgos pa- 
mokas darbovietėje pritaikyti pasiremdami ridikėlių ir sausainiukų 
tyrimais, jos susidūrė su sunkumais. Firma finansavo svorio nu- 
metimo kursus ir pasiūlė darbuotojams nemokamą narystę sporto 
klube, vildamasi, kad tai bus naudinga ir kitose gyvenimo srityse, 
kartu ir tam, kaip jie patiekia kavą. Darbuotojai ten lankydavosi ne- 
reguliariai. Jie skundėsi, kad sunku išsėdėti kursuose ar treniruotis 
sporto salėje po visos darbo dienos. 

„Kam trūksta savidrausmės darbe, tam bus sunku ir p0 darbo 
lankyti kursus, skirtus savidrausmei sustiprinti“, - sakė Muravenas. 

Bet firma „Starbucks“ buvo pasiryžusi išspręsti šią problemą. 
2007 m., per plėtros kulminaciją, kompanija kasdien atidarydavo 
septynias naujas parduotuves ir kas savaitę pasamdydavo 1 500 
darbuotojų. Išmokyti juos puikiai aptarnauti lankytojus — laiku 
ateiti ir nesupykti ant viršininkų, kiekvienam patarnauti su šyp- 
sena, prisiminti lankytojų pomėgius ir, jei įmanoma, jų vardus — 
štai esmė. „Mūsų verslas nėra kavos patiekimas žmonėms, — sakė 
Howardas Beharas, buvęs „Starbucks“ prezidentas. - Mūsų verslas 
yra žmonių aptarnavimas atnešant kavos. Visas mūsų verslo mode- 
lis pagrįstas fantastišku klientų aptarnavimu. Be šito mes — vieni 
degėsiai“ 

„Starbucks“ suprato, kad išeitis yra savidrausmę paversti organi- 


zaciniu įpročiu. 

1992 m. britų psichologė nuėjo į dvi didžiausias Škotijos ortopedijos 
ligonines ir surinko maždaug šešiasdešimt pacientų eksperimentui, 
kuris, jos nuomone, turėjo paaiškinti, kaip sustiprinti valią žmonių, 
kurie sunkiai pasiduoda pokyčiams. 

Pacientų amžiaus vidurkis buvo šešiasdešimt aštuoneri metai. 
Dauguma jų uždirbdavo mažiau nei 10 000 dolerių per metus ir 
tebuvo baigę vidurinę mokyklą. Visi jie neseniai buvo patyrę klubo 
ar kelio operaciją, jiems buvo įdėti dirbtiniai sąnariai, bet kadan- 
gi jie buvo gana neturtingi ir neišsilavinę, dauguma tos operacijos 
laukė metų metus. Šie pacientai buvo pensininkai, anksčiau dirbę 
mechanikais ir pardavėjais. Jie gyveno paskutinį gyvenimo etapą ir 
daugelis jų nebenorėjo pradėti naujo. 

Labai sunku atsigauti po kelio ar klubo sąnario operacijos, tam 
reikia daug energijos. Tokia operacija — sąnarių raumenų perskyri- 
mas ir kaulų pjovimas. Gyjant po operacijos menkiausias pasiverti- 
mas lovoje ar sąnario sulenkimas gali būti labai skausmingas. Ta- 
čiau svarbu, kad pacientai iškart po operacijos pradėtų mankštintis. 
Jie privalo judinti kojas ir klubus dar nesugijus raumenims ir odai, 
kitaip rando audiniai priaugs prie sąnario ir jis liks nepaslankus. Be 
to, jei pacientas nepradeda mankštintis, gali susidaryti kraujo kre- 
šulys. Tačiau skausmas toks begalinis, kad žmonės dažnai vengia 
reabilitacijos. 

Škotijos tyrimo dalyviai buvo žmonės, kuriems reabilitacija Ia- 
biausiai nesisekė. Tyrimą atliekanti mokslininkė norėjo pasižiūrėti, 
ar įmanoma jiems padėti pasitelkti savo valios jėgą. Kiekvienam 
pacientui po operacijos ji davė brošiūrėlę, kurioje buvo išsamus jų 
reabilitacijos tvarkaraštis, o gale trylika papildomų puslapių — po 
vieną savaitei — tuščių, tik su įrašytu nurodymu: „Mano tikslai šią 
savaitę YIA 22 Užrašykite tiksliai, ką ketinate daryti- 

Pavyzdžiui, jei ketinate išeiti pasivaikščioti, parašykite, kada ir kur 
ketinate eiti.“ Ji paprašė pacientų, kad jie kiekviename puslapyje 
surašytų savo individualius planus. Paskui palygino reabilitaciją tų, 
kurie užrašė savo tikslus, ir tų, kurie gavo tokias pačias brošiūrėles, 
bet nieko neįrašė. 

Atrodo absurdiška manyti, kad kelių tuščių popieriaus lapelių 
davimas žmonėms galėtų taip smarkiai pakeisti jų gijimą po opera- 
cijos. Bet kai tyrėja aplankė juos po trijų mėnesių, ji pamatė, kaip 
smarkiai skiriasi tos dvi grupės. Pacientai, kurie užrašė brošiūrėlėje 
savo planus, pradėjo vaikščioti beveik dukart greičiau negu tie, ku- 
rie neįrašė nieko. Jie pradėjo atsisėsti ant kėdės ir atsistoti niekieno 
nepadedami kone triskart greičiau. Apsiaudavo batus, išsiskalbda- 
vo drabužius ir pasigamindavo sau valgį greičiau negu tie pacientai, 
kurie nebuvo susiplanavę ir užsirašę veiklos. 

Psichologė norėjo suprasti — kodėl. Ji analizavo tekstus ir pa- 
matė, kad dauguma puslapių prirašyti smulkių, išsamių planų apie 
pačius kasdieniškiausius reabilitacijos aspektus. Pavyzdžiui, vie- 
nas pacientas rašė: „Rytoj nueisiu prie autobusų stotelės pasitikti 
iš darbo grįžtančios savo žmonos“, tada parašė laiką, kada turėuį 
išeiti, kokiu keliu turėtų eiti, ką vilkėti, kokį lietpaltį apsivilks, jei 
lis, kokių tablečių pasiims, jei kartais skausmas taptų nepakeliamas. 
Kitas pacientas parašė daug labai specifinių darbotvarkių, kaip jis 
mankštinsis kaskart eidamas į vonią. Trečiasis užsirašė labai tikslų 
maršrutą, kaip apeis kvartalą. 

Kruopščiai tyrinėdama tuos bukletus, psichologė pamatė, kad 
daugelis planų turi šį tą bendra: juose dėmesys buvo skiriamas 
daugiausia tam, kaip pacientas įveiks ypatingą laukiamo skausmo 
momentą. Pavyzdžiui, vyriškis, kuris darydavo pratimus eidamas į 
vonią, žinojo, jog kaskart, kai pakils nuo sofos, skausmas bus nepa- 
keliamas. Tad jis pasirašė planą, kaip stengsis jį įveikti: greitai iškart 
žengs vieną žingsnį, kad nebūtų pagundos klestelėti atgal ant sofos. 

Pacientas, kuris pasitikdavo žmoną prie autobusų stotelės, bijoda- 
vo pavakarės, nes kiekvieną dieną tas ėjimas buvo pats ilgiausias 
ir skausmingiausias. Tad jis nuodugniai surašė visas kliūtis, kurios 
gali pasitaikyti, ir iš anksto apgalvojo sprendimą. 

Kitaip tariant, pacientų planai buvo surašyti remiantis ypatin- 
gais momentais, kai skausmas, jų manymu, bus stipriausias. Jie pa- 
tys užsirašydavo, kaip ketina įveikti kritinius momentus. 

Intuityviai kiekvienas jų nusistatė tas pačias taisykles, kurias 
Claude'as Hopkinsas pasitelkė „Pepsodent“ parduoti. Jie pasižymėjo 
paprastus signalus ir aiškius atlygius. 


Įprastas veiksmas 


12 NENUGALIMAS 
a TROŠKIMAS 
VĖL VAIKŠČIOTI 


PACIENTŲ SUSIPLANUOTI VALINGI ĮPROČIAI, 
PADEDANTYS JIEMS ĮVEIKTI SKAUSMINGUS 
KRITINIUS MOMENTUS 


Atlygis 


Vyriškis, kuris pasitikdavo savo žmoną prie autobusų stotelės, 
nustatė sau lengvą signalą — /au 15 val. 30 min., ji važiuoja namo! — 
ir aiškiai apibrėžė savo atlygį — Brangioji, štai ir aš! Kai kildavo pa- 
gunda pusiaukelėje pasiduoti, pacientas galėdavo ją įveikti, nes jam 
savidrausmė jau buvo virtusi įpročiu. 

Nebuvo jokios priežasties, kodėl kiti pacientai — tie, kurie nesu- 
rašė reabilitacijos planų, — negalėjo elgtis lygiai taip pat. Visi pacien- 
tai ligoninėje gavo tuos pačius perspėjimus ir paraginimus. Visi jie 

žinojo, kad mankšta jų sveikimui yra svarbiausia. Jie visi išgyveno tą 
patį reabilitacijos laikotarpį, trunkantį kelias savaites. 

Tačiau tie pacientai, kurie nesurašė jokių atsigavimo planų, 
smarkiai atsiliko, nes iš anksto nebuvo apgalvoję, kaip įveikti skaus- 
mingus kritinius momentus. Jie niekada sąmoningai neplanavo va- 
lios stiprybės įpročių. Jei ir ketino apeiti kvartalą, jų ryžtas išgaruo- 
davo, vos tik patirdavo pirmųjų kelių žingsnių kankynę. 


Kai „Starbucks“ siekė sustiprinti darbuotojų valią siūlydami nemo- 
kamą narystę sporto klube ir dietos kursus, bet visa tai nepavyko, 
vadovai nusprendė, kad reikia naujo požiūrio. Jie pradėjo atidžiau 
įsižiūrėti, kas iš tikrųjų vyksta jų parduotuvėse. Ir pamatė, kad, 
lygiai kaip škotai pacientai, jų darbuotojai suklumpa ypatingais 
kritiniais momentais. Jiems reikėjo institucinių įpročių, kurie pa- 
lengvintų išsiugdyti savidrausmę. 

Vadovai suprato, kad jie neteisingai mąstė apie valios jėgą. Kaip 
paaiškėjo, darbuotojai, kurių valios jėga išsenka, dažniausiai ne- 
sunkiai atlieka savo pareigas. Įprastą dieną darbuotojas, kurio valia 
nėra stipri, dirba taip pat kaip ir kiti. Tačiau kartais, ypač susidūrę 
su netikėtais stresais ar neapibrėžtumu, šie darbuotojai pratrūkda- 
vo, piktai atšaudavo ir jų savitvarda išgaruodavo. Klientas galėdavo 
pradėti rėkti, ir šiaip jau ramus darbuotojas nebesusivaldydavo. Ne- 
kantri minia galėdavo nukamuoti baro padavėją, ir šis staiga vos 
sulaikydavo ašaras. - 

Darbuotojams iš tiesų reikėjo aiškių nurodymų, kaip įveikti 
kritinius momentus, — panašiai kaip škotams pacientams brošiūrė- 
lių — tam tikrų įprastų veiksmų, kurių darbuotojai galėtų laikytis, 
kai jų valios jėgos raumuo suglemba. Tad kompanija pateikė naują 
lavinimo medžiagą, kurioje buvo surašyta, kaip darbuotojas turėtų 

elgtis, gavęs lyg šlapiu skuduru per veidą. Vadovėliai mokė darbuo- 
tojus, kaip reaguoti į specifinius signalus, pavyzdžiui, į šaukiantį 
klientą ar ilgą eilę prie kasos aparato. Administratoriai, vaidindami 
klientus, treniravo darbuotojus tol, kol jų reakcijos tapo automa- 
tiškos. Kompanija nustatė ypatingus atlygius — dėkingas klientas, 
administratoriaus pagyra, — kurių darbuotojas galėtų tikėtis kaip 
savo gero darbo įrodymo. 

„Starbucks“ išmokė savo darbuotojus, kaip elgtis susidūrus su 
priešiškumu, pateikdama jiems valios stiprybės įpročio ciklą. 

Kai Travisas pradėjo dirbti „Starbucks“, jo vadybininkas iškart 
supažindino jį su įpročiais. „Vienas iš didžiausių sunkumų šiame 
darbe yra bendrauti su piktu klientu, - pasakė Travisui vadybinin- 
kas. — Kai kas nors užsuka ir ima ant tavęs rėkti, nes gavo ne tą 
gėrimą, kokia pirmoji tavo reakcija?“ 

„Nežinau, — atsakė Travisas. — Turbūt pirmiausia išsigąsčiau. 
Arba supykčiau.“ 

„Tai natūralu, — atsakė vadybininkas. — Tačiau tavo darbas — 
kuo geriau aptarnauti klientą, net kai jauti spaudimą.“ — Jis atvertė 

„Starbucks“ vadovą ir parodė Travisui beveik tuščią puslapį. Viršuje 
buvo parašyta: „Kai klientas nelaimingas, mano planas yra...“ 

„Šis vadovas tau duodamas tam, kad įsivaizduotum nemalonias 
situacijas ir užsirašytum planą, kaip reaguosi, — pasakė vadybinin- 
kas. — Vienas iš būdų, kuriais naudojamės, vadinamas LATTE me- 
todu. Mes išklausome klientą, pripažįstame jo nusiskundimą, ima- 
mės veiksmo, kad išspręstume problemą, padėkojame jam ir paskui 
paaiškiname, kodėl ta problema kilo. 


" „We Listen to our customer, Acknowledge their complaint, Take action by 
solving the problem, Zhank them, and Explain why problem occurred.“ Lis- 
ten, Acknowledge, Take action, Thank, Explain sutrumpintai yra LATTE 
(kava su pienu). (Angl.) (Vert. past.) 

Įprastas veiksmas 
remiantis LATTE metodu 


i; TROŠKIMAS 
Signalas ĮTIKTI Atlygis 
KLIENTAMS | 


LATTE ĮPROČIO CIKLAS 


Kodėl tau nesugaišus kelių minučių ir neparašius plano, kaip 
tvarkysiesi su piktu klientu. Pasinaudok ZLA7TE metodu. Paskui 
mes galime suvaidinti šią situaciją.“ 

„Starbucks“ turi daugybę nusistovėjusio elgesio modelių, kurių 
darbuotojai mokomi, kad galėtų jais pasinaudoti kritinėse stresinėse 
situacijose. Yra „Kas ką kodėl“ kritikos sistema ir „Susisiek, atrask, 
reaguok“ sistema, padedanti vykdyti įsakymus, kai padėtis tampa 
karštligiška ir beprotiška. Galima įgyti įpročių, kurie padeda baro 
padavėjams įžvelgti skirtumą tarp klientų, kurie tik nori savo kavos 
(„Skubantis klientas kalba primygtinai ir gali atrodyti nekantrus 
ar dirsčioti į laikrodį“), ir tų klientų, kuriuos reikia šiek tiek labiau 
palepinti („Nuolatinis lankytojas žino baro padavėjų vardus ir daž- 
niausiai kasdien užsisako tą patį gėrimą“). Visame vadove yra daug 
tuščių puslapių, į kuriuos darbuotojai gali įrašyti savo planus, kaip 
iš anksto numato įveikti kritinius momentus. Paskui jie tuos planus 
įgyvendina praktiškai, dar ir dar kartą, kol įprasti veiksmai tampa 
automatiški. 

Štai taip valios jėga tampa įpročiu: iš anksto pasirenkamas tam 
tikras veiksmas ir tada jo griebiamasi, kai ateina kritinis momen- 
tas. Kai škotai pacientai rašė į savo brošiūrėles ar Travisas studijavo 

LATTE metodą, jie iš anksto nusprendė, kaip reaguos į signalą — 
raumens skausmą ar piktą klientą. Signalą tučtuojau lydėdavo įpras- 
tas veiksmas. 

„Starbucks“ nėra vienintelė kompanija, kuri naudojasi tokiu la- 
vinimo metodu. 

Pavyzdžiui, „Deloitte Consulting“, didžiausia mokesčių ir fi- 
nansinių paslaugų kompanija pasaulyje, moko darbuotojus pagal 
programą, vadinamą „Svarbus momentas“. Dėmesys skiriamas kri- 
tiniams momentams įveikti, pavyzdžiui, kai klientas ima skųstis 
dėl įmokų, kai atleidžiamas kolega ar kai „Deloitte“ konsultantas 
suklysta. Kiekvienu tų momentų yra iš anksto numatytas elge- 
sys — Tapk smalsus, Pasakyk, kad niekas kitas, Taikyk 5/5/5 taisyklę. 
Jis padeda darbuotojams orientuotis, kaip jie turėtų reaguoti. Kon- 
teinerių parduotuvėje darbuotojai vien per pirmus metus gauna 185 
valandas lavinimo ir pratybų. Jie mokomi atpažinti kritinius mo- 
mentus, pavyzdžiui, piktą bendradarbį ar priblokštą klientą, ir pasi- 
telkti įpročius, tarkim, įprastą nuraminimą ar konfrontacijos suma- 
žinimą. Kai užeina lankytojas, kuris atrodo sukrėstas, darbuotojas 
iškart paprašo įsivaizduoti savo namų erdvę, kurią jis nori apstatyti, 
ir papasakoti, kaip jis jausis, kai viskas bus savo vietose. 

„Buvo tokių klientų, kurie sugrįždavo ir sakydavo mums: „Čia 
geriau nei apsilankyti pas savo psichiatrą“, — pasakojo kompanijos 


generalinis direktorius reporteriui. 


IV. 


Howardas Schultzas, kuris pavertė „Starbucks“ milžine, tam tikrais 
aspektais nesiskiria nuo Traviso. Jis užaugo Brukline, daugiabutyje 
bute su dviem miegamaisiais, drauge su tėvais ir dviem broliais. Kai 


Schultzui buvo septyneri, jo tėvas susilaužė girnelę ir neteko dar 

bo — nebegalėjo vairuoti margo sunkvežimio. Tiek ir tereikėjo, kad 
šeima patektų į didelę bėdą. Kai tėvo girnelė sugijo, jis vis nusitver- 
davo daugybės smulkių ir prastai mokamų darbelių. „Mano tėtis 
niekada nerado savo kelio, — pasakojo man Schultzas. — Mačiau, 
kaip buvo sutriuškinta jo savigarba. Jaučiau, kad jis galėtų gerokai 
daugiau nuveikti.“ 

Schultzo mokykla buvo beprotiškai perpildyta, joje buvo asfal- 
tuotų žaidimų aikštelių, ir vaikai žaisdavo futbolą, krepšinį, boksą, 
softbolą, tinklinį ir kitus žaidimus, kokius tik galėjo sugalvoti. Jei 
tavo komanda pralošė, gali tekti laukti valandą kito kėlinio. Tad 
Schultzas pasirūpindavo, kad jo komanda visada laimėtų, nesvarbu, 
kokia kaina. Grįždavo namo iki kraujo susibraižęs alkūnes ir kelius, 
o mama švelniai juos nuvalydavo sudrėkintu audeklu. „Tu vis negali 
liautis“, - sakydavo ji jam. 

Savo kovingumu užsidirbo koledžo futbolo stipendiją (bet susi- 
laužė žandikaulį ir niekada nebežaidė), įgijo komunikacijų diplomą 
ir galiausiai gavo „Xerox“ pardavėjo darbą Niujorke. Atsikeldavo 
kas rytą ir keliaudavo į miesto centre esantį naują įstaigos pastatą, 
liftu pakildavo į viršutinį aukštą ir traukdavo nuo vienų durų prie 
kitų, mandagiai teiraudamasis, ar niekam nereikia kopijavimo apa- 
rato ir dažų jam. Paskui liftu nusileisdavo vienu aukštu žemiau ir 
viską pradėdavo iš naujo. 

XX a. devintojo dešimtmečio pradžioje Schultzas dirbo plasti- 
ko gamykloje. Staiga išgirdo, kad menkai žinomas mažmenininkas 
Siatle užsakė nepaprastai daug popierinių kavos indelių. Schultzas 
ten nuskrido ir ta kompanija jam labai patiko. Po dvejų metų, išgir- 
dęs, kad parduodama firma „Starbucks“, tuo metu teturėjusi šešias 
parduotuves, jis pasiskolino pinigų iš ko tik galėjo ir ją nusipirko. 

Tai buvo 1987 m. Po trejų metų „Starbucks“ jau turėjo 84 par- 
duotuves, o po šešerių — per 1 000. Nūdien jų yra 17 000 daugiau 
kaip penkiasdešimtyje šalių. 

Kodėl Schultzas taip išsiskyrė iš kitų vaikų žaidimų aikštelėje? 
Vieni jo klasės draugai yra policininkai ar ugniagesiai Brukline. Kiti 
sėdi kalėjime. Schultzo pajamos — daugiau kaip 1 mlrd. dolerių. Jis 
paskelbtas vienu geriausių XX a. generalinių direktorių. Iš kur jis pasi- 
sėmė ryžto — ir valios jėgos — iš daugiabučio užkopti į privatų lėktuvą? 

„Aš išties nežinau, — prisipažino jis man. — Mano mama visada 
sakydavo: „Tu pirmas įstosi į koledžą, pirmas įsigysi profesiją, ir mes 
tavimi didžiuosimės.“ Ji nuolatos klausinėdavo: „Kaip tu ketini šįva- 
kar mokytis? Ką darysi rytoj? Iš kur žinai, kad esi pasirengęs testui?“ 
Tai išmokė mane siekti tikslų. Man tikrai pasisekė, — sakė jis. — Ir aš 
tikrai nuoširdžiai tikiu: jeigu pasakysi žmonėms, kad jie turi viską, 
ko reikia sėkmei, jie tau įrodys, jog esi teisus.“ 

Schultzo susikaupimas į darbuotojų lavinimą ir klientų aprar- 
navimą pavertė „Starbucks“ viena labiausiai klestinčių kompanijų 
pasaulyje. Metų metus jis pats dalyvaudavo kone visuose kompa- 
nijos valdymo baruose. 2000 m. pavargęs perdavė kasdienes ope- 
racijas kitiems vadovams ir tuo metu „Starbucks“ pradėjo strigti. 
Po kelerių metų klientai pradėjo skųstis gėrimų kokybe ir aprarna- 
vimu. Vadovai, susirūpinę gąsdinančia plėtra, dažnai nepaisydavo 
jų skundų. Darbuotojai darėsi nelaimingi. Apžvalgos rodė, kad 
žmonės pradeda lyginti „Starbucks“ su drungna kava ir dirbtinė- 
mis šypsenomis. 

Tad 2008 m. Schultzas vėl ėmėsi generalinio direktoriaus pa- 
reigų. Vienas iš jo prioritetų buvo kompanijos švietimo programos 
restruktūrizavimas, kad būtų iš naujo susitelkta į įvairius klausimus, 
tarp jų ir darbuotojų — ar „partnerių“ „Starbucks“ vežime — valios 
stiprybės ir pasitikėjimo savimi stiprinimą. „Mes turime vėl užsitar- 
nauti klientų ir partnerių — savo darbuotojų — pasitikėjimą“, — kal- 
bėjo man Schultzas. 

Maždaug tuo pat metu kilo nauja tyrimų banga, šiek tiek ki- 
taip žvelgianti į mokslą apie valios stiprybę. Mokslininkai tyrėjai 

pastebėjo, kad kai kurie žmonės, kaip antai Travisas, gana lengvai 
įgyja valios stiprybės įpročių. Tačiau kitiems sunku, kad ir kiek la- 
vinimo ar paramos jie gautų. Kas lėmė tokį skirtumą? 

Markas Muravenas, tuo metu jau Olbanio universiteto profe- 
sorius, ėmėsi naujo eksperimento. Jis susodino magistrantus kam- 
baryje, kuriame buvo šviežių šiltų sausainių lėkštė, ir paprašė jų 
ignoruoti vaišes. Su puse dalyvių buvo elgiamasi švelniai ir gražiai. 
„Mes jūsų prašome nevalgyti šių sausainių, ar gerai?“ — paklausė jų 
tyrėja. Paskui aptarė su jais eksperimento tikslą, paaiškino, kad bus 
vertinamas jų gebėjimas atsispirti pagundoms. Padėkojo, kad skyrė 
savo laiko. „Jei turite kokių nors pasiūlymų ar minčių, kaip galime 
patobulinti šį eksperimentą, prašau pasakyti. Mes norime, kad šis 
eksperimentas būtų kuo geresnis.“ 

Kitos pusės dalyvių niekas taip nelepino. Jiems buvo tiesiog 
liepta. 

„Privalote nevalgyti sausainių, — įsakė jiems tyrėja. Ji neaiškino 
eksperimento tikslų, nežarstė komplimentų, nesidomėjo jų reakcija. 
Liepė jiems laikytis nurodymų. - Dabar pradėsime“, — tarė ji.. 

Abiejų grupių studentai turėjo ignoruoti šiltus sausainėlius dar 
penkias minutes po to, kai tyrėja išėjo iš kambario. Niekas nepasi- 
davė pagundai. 

Tada tyrėja grįžo. Kiekvieno studento paprašė pasižiūrėti į 
kompiuterio ekraną. Jis buvo programuotas taip, kad ekrane sužibė- 
davo skaičiai, vienas vienu metu, kas penkis šimtus milisekundžių. 
Dalyvių buvo paprašyta paspausti tarpo klavišą, vos tik jie ekrane 
pamatys „6“, o paskui „4“. Tai tapo standartiniu metodu pamatuoti 
valios jėgą — dėmesio skyrimas nuobodžiai blykstelinčiai skaičių se- 
kai buvo panašus į plušėjimą prie neišsprendžiamo galvosūkio. 

Studentai, su kuriais buvo elgiamasi švelniai, puikiai atliko 
kompiuterinį testą. Vos tik ekrane sužibėdavo „6“, o paskui pasiro- 


dydavo „4“, jie paspausdavo tarpo klavišą. Jie pajėgė išlikti dėmesingi 

visas dvylika minučių. Nors ir nevalgė sausainėlių, jie tam turėjo 
valios stiprybės — buvo patausoję. 

Tiems studentams, su kuriais elgtasi šiurkščiai, labai nesisekė 
atlikti testą. Jie vis pamiršdavo paspausti tarpo klavišą. Sakė, kad 
yra pavargę ir negali susikaupti. Jų valios jėgos raumenys, kaip nu- 
sprendė tyrėjai, buvo išvarginti šiurkščių paliepimų. 

Kai Muravenas pradėjo tirti, kodėl studentai, su kuriais buvo 
elgiamasi švelniai, turėjo daugiau valios stiprybės tolesnei užduo- 
čiai, jis suprato, jog esminis skirtumas buvo jausmas, kad gali 
kontroliuoti savo patyrimą. Jis man sakė: „Mes vis iš naujo tai 
atrasdavome. Kai žmonių buvo prašoma atlikti ką nors, kas rei- 
kalauja savikontrolės, jeigu jie mano, kad daro tai dėl asmeninių 
priežasčių — jeigu jaučia, kad tai jų asmeninis pasirinkimas ar kad 
tai jiems patinka, nes pagelbsti kam nors kitam, tuomet užduotis 
ne tokia sunki. O jeigu jie jaučia, kad nėra savarankiški, jeigu 
vien laikosi paliepimų ir įsakymų, jų valios jėgos raumuo daug 
greičiau pavargsta. Tiek vienu, tiek kitu atveju žmonės atsispyrė 
sausainėliams. Tačiau kai su studentais buvo elgiamasi kaip su 
mašinos sraigteliais, o ne su žmonėmis, jiems prireikdavo daugiau 
valios stiprybės.“ 

Kompanijoms ir organizacijoms šį įžvalga turėjo didžiulę reikš- 
mę. Paprasčiausias pažadinimas darbuotojams jausmo, kad jie daly- 
vauja, tarpininkauja, kontroliuoja situaciją, turi galią priimti spren- 
dimus, gali iš esmės pakeisti tai, kiek energijos ir dėmesio jie skiria 
darbui. Pavyzdžiui, atliekant 2010 m. tyrimą Ohajuje esančiame 
fabrike buvo kruopščiai analizuojami konvejerio darbininkai, ku- 
riems buvo suteikta šiek tiek galios priimti nedidukus sprendimus 
dėl darbotvarkės ir darbo aplinkos. Jie patys susigalvojo sau unifor- 
mas ir galėjo rinktis pamainas. Daugiau niekas nepasikeitė. Gamy- 
bos procesai ir atlyginimai liko tokie patys. Po dviejų mėnesių darbo 
našumas fabrike padidėjo 20 procentų. Darbininkai darydavo trum- 

pesnes pertraukėles. Sumažėjo klaidų. Pažadinus darbuotojams 
jausmą, kad jie kontroliuoja padėtį, pagerėjo jų savidrausmė darbe. 

Tas pat pritaikyta ir „Starbucks“. Nūdien kompanija rūpinasi 
pažadinti darbuotojams stipresnį savarankiškumo jausmą. Kompa- 
nija paprašė jų perstatyti espreso kavos ir kasos aparatus, patiems 
nuspręsti, kaip pasisveikinti su klientais ir kur turėtų būti išdėliotos 
prekės. Tapo įprasta, kad pardavėjas kelias valandas aptarinėja su 
kolegomis, kur reikėtų padėti plaktuvą. 

„Mes pradėjome prašyti partnerių (darbuotojų) pasitelkti savo 
kūrybingumą ir intelektą, o ne liepdavome jiems: „Išimk kavą iš dė- 
žės, pastatyk puodelį čia, laikykis šitos taisyklės, — pasakojo Krisas 
Engskovas, „Starbucks“ viceprezidentas. — Žmonės nori kontroliuo- 
ti savo gyvenimą.“ Darbuotojų kaita sulėtėjo. Klientai lieka labiau 
patenkinti. Nuo tada, kai Schultzas grįžo, „Starbucks“ pajamos iš- 
augo taip, kad siekė daugiau kaip 1,2 mlrd. dolerių per metus. 


V. 


Kai Travisui buvo šešiolika metų ir jis dar nebuvo metęs mokyklos 
bei pradėjęs dirbti „Srarbucks“, mama jam pasakojo tokią istoriją. 
Jie važiavo drauge ir Travisas paklausė, kodėl jis neturi daugiau bro- 
lių ir seserų. Jo mama visada stengėsi būti labai sąžininga ir atvira 
su savo vaikais, tad ji papasakojo, jog buvo pastojusi likus dvejiems 
metams iki Traviso gimimo, bet pasidarė abortą. Ji paaiškino, kad 
tuo metu jie jau turėjo du vaikus ir buvo įpratę vartoti narkotikus. 
Nemanė, kad galėtų išlaikyti dar vieną vaiką. Paskui, po metų, ji 
vėl pastojo ir laukėsi Traviso. Vėl svarstė apie abortą, bet būtų buvę 
pernelyg sunku tai ištverti. Lengviau buvo leisti gamtai veikti pačiai. 
Travisas gimė. 

„Ji man pasakojo, kad padarė daug klaidų, bet tai, kad ji turi 


Mane, yra vienas pačių geriausių įvykių, kurie jai kada nors buvo 

nutikę, — sakė Travisas. — Kai tavo tėvai yra narkomanai, užaugi 
žinodamas, kad niekuomet negali jais pasikliauti dėl visko, ko tau 
reikia. Bet aš laimingas, kad radau darbo vadovus, kurie suteikė tai, 
ko man trūko. Jei mano mamai būtų taip pat pasisekę kaip man, 
manau, jos gyvenimas būtų susiklostęs kitaip.“ 

Prabėgus keleriems metams po šio pokalbio paskambino Travi- 
so tėtis ir pasakė, kad mamai į kraują pateko infekcija per vieną tų 
dūrių vietų, į kurias ji leisdavosi narkotikus. Travisas išsyk nuvažia- 
vo į ligoninę Lodajuje, bet užėjęs į palatą rado ją be sąmonės. Ji mirė 
po pusvalandžio, kai buvo išjungti gyvybės palaikymo aparatai. 

Po savaitės dėl plaučių uždegimo ligoninėje atsidūrė Traviso 
tėtis. Jam plyšo plautis. Travisas vėl nuvažiavo į Lodajų, tačiau kai 
vakare įžengė į ligoninės priimamąjį skyrių, jau buvo dvi minutės 
po aštuonių. Slaugytoja jam pasakė, kad lankymo valandos baigėsi, 
jam teks atvykti rytoj. 

Nuo tada Travisas labai daug galvojo apie tą momentą. Jis dar 
nebuvo pradėjęs dirbti „Starbucks“. Nemokėjo valdyti emocijų. Ne- 
turėjo įpročių, kurių nuo tada mokėsi metų metus. Kai dabar pa- 
galvoja apie savo gyvenimą, kaip toli jis nuo to pasaulio, kuriame 
vis pasitaiko perdozavimų, kur keliuose išnyra vogti automobiliai 
ir slaugytoja atrodo kaip neįveikiama kliūtis, jis stebisi, kaip buvo 
galima taip nuo viso to nutolti per tokį trumpą laiką. 

„Jei jis būtų miręs metais vėliau, viskas būtų buvę kitaip“, — pa- 
sakojo man Travisas. Tuomet jis jau būtų žinojęs, kaip ramiai per- 
kalbėti slaugytoją. Būtų žinojęs, kad reikia pripažinti jos valdžią, o 
paskui mandagiai paprašyti vienos mažutės išimties. Būtų patekęs 
į ligoninę. Bet anuomet jis pasidavė ir nuėjo šalin. „Pasakiau: „Aš 
tenoriu tik kartą su juo pasikalbėti“, o ji atsakė: „Jis net neprabudęs, 
lankymo valandos baigėsi, ateik rytoj.“ Nežinojau, ką sakyti. Jau- 


čiausi toks menkas.“ 

Tą naktį Traviso tėtis mirė. 
Per tėvo mirties metines Travisas visada anksti atsikelia, ilgai 
prausiasi po dušu, nuodugniai susiplanuoja dieną ir tada išvažiuoja 


į darbą. Jis visada atvyksta laiku. 


6 
KRIZĖS GALIA 


Kaip vadovai įskiepija įpročius, 
pasinaudodami planais ir nelaimingais 
įvykiais 


Pacientas jau buvo be sąmonės, kai jį vežimėliu įrideno į Rod Ailan- 
do ligoninės operacinę. Jo žandikauliai buvo suglebę, akys užmerk- 
tos, iš lūpų kyšojo vamzdelis. Kai slaugytojas prijungė jį prie aparato, 
kuris per operaciją pumpuos jam orą į plaučius, viena jo ranka nu- 
slydo nuo vežimėlio krašto, oda buvo išberta rudomis dėmėmis. 

Vyriškis buvo aštuoniasdešimt šešerių metų. Prieš tris dienas jis na- 
mie pargriuvo. Po to įvykio jam buvo sunku išlikti budriam ir atsakyri į 
klausimus, tad galiausiai jo žmona iškvietė greitąją pagalbą. Priimama- 
jame skyriuje gydytojas paklausė, kas nutiko, tačiau vyriškis per vidurį 
jo sakinio ėmė snūduriuoti. Jo kiaušo oda rodė, kodėl: griūdamas jis 
susitrenkė smegenis prie kiaušo ir po smegenų dangalu susidarė hema- 
toma. Kairėje kaukolės pusėje telkėsi kraujas ir stūmė smegenų audinių 
klostes. Skystis jau kaupėsi beveik septyniasdešimt dvi valandas, ir tos 
smegenų dalys, kurios kontroliavo jo kvėpavimą ir širdies veiklą, pradė- 
jo silpti. Jeigu kraujas nebus pašalintas, vyriškis mirs. 

Tuo metu Rod Ailando ligoninė buvo viena iš pažangiausių me- 
dicininių institucijų šalyje, pagrindinė Brauno universiteto moko- 
moji ligoninė ir vienintelis I lygio traumatologijos centras Naujosios 
Anglijos pietryčiuose. Aukštame iš plytų ir stiklo sukonstruorame 
pastate gydytojai pirmą kartą pritaikydavo kraštutinius operavimo 
metodus, taip pat ultragarso bangomis naikino auglius pacientų kū- 
nuose. 2002 m. Nacionalinė sveikatos priežiūros asociacija pripažino 
Intensyviosios priežiūros padalinį kaip vieną geriausių visoje šalyje. 

Tačiau tuo metu, kai buvo atvežtas šis senukas, Rod Ailando 
ligoninės reputacija buvo kitokia: ji garsėjo kaip vieta, suskaldyta 
vidinių įtampų. Tarp gydytojų ir slaugytojų kunkuliavo stiprus prie- 
šiškumas. 2000 m. slaugytojų profsąjunga nubalsavo streikuoti po to, 
kai slaugytojai ir slaugytojos pasiskundė, kad yra verčiami pavojingai 
daug valandų dirbti. Daugiau kaip 300 slaugytojų sustojo prie ligo- 
ninės su užrašais „Galas vergovei “ir „Jie negali atimti mūsų orumo“. 

„Ši vieta gali būti siaubinga, — viena slaugytoja prisiminė pasakiusi 
žurnalistui. - Gydytojai priverčia tave jaustis taip, lyg būtum nieko ver- 
tas, nebereikalingas vienkartinio panaudojimo daiktas. Lyg turėtum 
dar būti dėkinga, kad gali paskui juos surinkti medicinos įrankius.* 

Administracija galiausiai sutiko apriboti slaugytojų viršvalan- 
džius, bet įrampa augo toliau. Po kelerių metų vienas chirurgas 
rengėsi atlikti įprastą pilvo operaciją, ir staiga slaugytoja pareika- 
lavo „pertraukėlės“. Tokios pauzės yra įprastos daugelyje ligoninių, 
taip gydytojai ir personalas būna garantuoti, kad nepridarys klaidų. 
Rod Ailando ligoninės slaugytojai reikalaudavo minutės pertraukė- 
lių, ypač nuo tada, kai chirurgas netyčia pašalino tonziles mergai- 
tei, kuriai reikėjo operuoti akį. Pertraukėlės padeda aptikti galimas 
klaidas, kol jos dar nepadarytos. 

Pilvo operacinėje, kai operacinės slaugytoja paprašė komandos 
pertraukėlės — susiburti aplink pacientą ir aptarti planą, gydytojas 
pasuko prie durų. 

„Kodėl gi tu negalėtum vadovauti? — pasakė chirurgas slaugyto- 


jai. - Aš išeisiu paskambinti. Pabelsk, kai baigsi.“ 

„Gydytojau, jūs čia tam ir esate“, - atsakė ji. 

„Gali susitvarkyti pati viena“, — atšovė chirurgas ir nuėjo prie 
durų. 


„Gydytojau, nemanau, kad taip dera elgtis.“ 

Gydytojas stabtelėjo ir pažvelgė į ją: „Jei norėsiu tavo sumautos 
nuomonės, paprašysiu, — rėžė jis. - Daugiau nesuabejok mano auto- 
ritetu. Jei negali atlikti savo darbo, drožk lauk iš mano operacinės.“ 

Slaugytoja vadovavo pertraukėlei, po kelių minučių pakvietė 
gydytoją grįžti ir procedūra pavyko be komplikacijų. Daugiau ji 
niekada nepaprieštaravo gydytojui ir nieko nebesakydavo, jei bū- 
davo nesilaikoma saugumo strategijos. „Kai kurie gydytojai puikūs, 
bet yra ir pabaisų, — guodėsi man viena slaugytoja, kuri dirbo Rod 
Ailando ligoninėje maždaug 2000-ųjų viduryje. - Mes vadinome 
šią ligoninę stiklo fabriku, bet jautėmės taip, lyg viskas bet kurią 
akimirką galėtų žlugti.“ 

Kad įveiktų šias įtampas, personalas susikūrė neformalias tai- 
sykles — įpročius, būdingus tik šiai institucijai. Jie padėjo išvengti 
daugelio akivaizdžių konfliktų. Pavyzdžiui, slaugytojos visada du- 
kart patikrina paliepimus tų gydytojų, kurie linkę suklysti, ir turi 
ramiai pasitikrinti, kad būtų suleistos teisingos dozės. Joms reikia 
papildomo laiko aiškiai surašyti viską į pacientų korteles, kad sku- 
bantis chirurgas nepadarytų ne to pjūvio. Viena slaugytoja man pa- 
sakojo, kad jos susidarė spalvinių kodų sistemą, norėdamos perspėti 
vienos kiras. „Mes rašydavome gydytojų vardus skirtingomis spal- 
vomis ant baltos lentos, — sakė ji. - Mėlyna reiškė „šaunus“, raudo- 
na — „pašlemėkas“, o juoda — „kad ir ką darytų, neprieštarauk jam, 
antraip tau nusuks galvą.. 

Rod Ailando ligoninėje vyravo ardomoji kultūra, skirtingai nei 
Alcoa, kur rūpestingai sukurti pagrindiniai įpročiai, susiję su darbo 

sauga, lėmė vis didesnę sėkmę. O Rod Ailando ligoninėje įpročiai 
tarp slaugytojų, siekiančių numalšinti gydytojų aroganciją, susifor- 
rmuodavo spontaniškai. Ligoninėje įprasti veiksmai nebuvo apgal- 
voti. Jie kildavo atsitiktinai ir įsivyraudavo dėl pašnibždėtų perspė- 
jimų, kol išryškėdavo kenksmingas elgesio modelis. Tai gali nutikti 
bet kurioje organizacijoje, kurioje įpročiai nėra sąmoningai supla- 
nuoti. Kaip pagrindinių įpročių pasirinkimas gali sukelti nuostabių 
pokyčių, taip ir blogi įpročiai gali sukelti nelaimes. 

Ir kai įpročiai Rod Ailando ligoninėje pakriko, jie privedė prie 
baisių klaidų. 


Kai skubios pagalbos personalas pamatė skleistuvu padarytą aš- 
tuoniasdešimt šešerių metų senuko smegenų vaizdą, hematomą po 
smegenų dangalu, jie išsyk iškvietė neurochirurgą. Šis buvo įprastos 
stuburo operacijos pagalbininkas, bet gavęs iškvietimą tuoj pat pa- 
sitraukė nuo operacinės stalo ir peržiūrėjo ssnuko smegenų vaizdus 
kompiuterio ekrane. Chirurgas liepė savo asistentei — slaugytojai 
praktikantei — nueiti į priimamąjį skyrių ir paprašyti, kad senuko 
žmona užpildytų sutikimo operuoti blanką. Tada baigė stuburo pro- 
cedūrą. Po pusvalandžio į tą pačią operacinę buvo atvežtas senukas. 

Slaugytojai tvarkėsi aplinkui. Senukas be sąmonės buvo pagul- 
dytas ant operacinio stalo. Vienas slaugytojas paėmė jo sutikimo 
blanką ir ligos kortelę. 

„Gydytojau, sutikimo blanke neparašyta, kur yra hematoma.“ 
Jis pervertė puslapius. Nebuvo aiškiai nurodyta, kurią galvos pusę 
Jie turėtų operuoti. 

Kiekviena ligoninė remiasi dokumentacija, kuri reglamentuoja 
operacijas. Prieš kiekvieną pjūvį pacientas ar jo šeimos narys turi pa- 
sirašyti dokumentą, kad sutinka su procedūra, ir patikrinti detales. 

Chaotiškoje aplinkoje, kur pacientą gali aptarnauti daugybė slaugy- 
tojų ir gydytojų tarp priimamojo skyriaus ir pooperacinės palatos, 
sutikimo blankai kartu yra ir instrukcijos, pagal kurias galima at- 
sekti, ką reikia atlikti. Niekas neturėtų eiti į operacinę be pasirašyto 
ir detaliai aprašyto sutikimo. 

„Aš mačiau skleistus vaizdus, - pasakė chirurgas. - Tai buvo 
dešinė galvos pusė. Jei skubiai neoperuosime, jis mirs.“ 

„Gal verčiau dar kartą peržiūrėkime tuos vaizdus“, — pasiūlė 
slaugytojas, eidamas prie kompiuterio. Saugumo sumetimais ligo- 
ninės kompiuteriai būdavo išjungiami, jei penkiolika minučių ne- 
panaudojami. Slaugytojui reikėtų mažiausiai minutės, kol įjungtų 
kompiuterį ir susirastų paciento smegenų vaizdus. 

„Mes neturime laiko, - pasakė chirurgas. — Jie man pasakė, kad 
jis yra skubus atvejis. Turime sumažinti spaudimą.“ 

„Tai gal susiraskime jo šeimą?“ — paklausė slaugytojas. 

„Jei tu to nori, paskambink į tą sumautą priimamąjį skyrių ir su- 
sirask tą šeimą! O kol kas aš ketinu gelbėti jam gyvybę“ Chirurgas 
čiupo dokumentą, sutikimo blanke įrašė „dešinė“ ir pasirašė. 

„Štai, — ragino jis. - Turime tučtuojau operuoti.“ 

Slaugytojas dirbo Rod Ailando ligoninėje metus. Jis žinojo, 
kokie ligoninės principai. Slaugytojas žinojo: šio chirurgo vardas 
dažnai rašomas juodai didelėje baltoje koridoriaus lentoje, kad slau- 
gytojai būtų atsargūs. Nerašytos šio scenarijaus taisyklės aiškios. 
Chirurgas visada laimi. 

Slaugytojas padėjo sutikimo blanką ir atsistojo prie chirurgo, 
šis senuko galvą apglėbė taip, kad slaugytojas galėtų prieiti prie deši- 
nės kiaušo pusės ir jį nuskusti bei patepti antiseptikais. Planas buvo 
toks: atverti kiaušą ir ištraukti kraujo telkinį iš po smegenų dangalo. 
Chirurgas prapjovė odą, atvėrė kiaušą ir per baltą kaulą įgręžė grąž- 
tą. Stūmė jį tol, kol šis perėjo kiaurai, pasigirdo tylus pokštelėjimas. 
Jis padarė dar dvi skyles ir pjūkleliu išpjovė vyro kiauše trikampiuką. 
Apačioje buvo skaidrus apvalkalas, supantis smegenis. 

„O, Dieve“, - kažkas sudejavo. Nebuvo matyti jokios hemato- 
mos. Jie operavo ne tą galvos pusę. 

„Reikia jį apversti!“ — sušuko chirurgas. 

Kaulinis trikampis buvo grąžintas atgal ir pritvirtintas mažy- 
tėmis metalinėmis plokštelėmis, o paskui priveržtas, kaukolės oda 
susiūta. Senuko galva buvo pasukta ant kito šono ir tada vėl iš nau- 
jo nuskusta, patepta antiseptikais, prapjauta, pragręžta, vėl išimtas 
kaulinis trikampis. Šįsyk visi iškart pamatė hematomą, tamsų pūp- 
santį sustorėjimą, kuris ištryško kaip tirštas sirupas, vos tik buvo 
praplėšta plėvelė. Operacija, šiaip trunkanti maždaug valandą, už- 
sitęsė dvigubai ilgiau. 

Po jos pacientas buvo nuvežtas į intensyvios slaugos skyrių, bet 
jau niekada nebeatgavo sąmonės. Po dviejų savaičių jis mirė. 

Mirties priežasties buvo neįmanoma tiksliai nustatyti, kaip 
buvo pareikšta ištyrus mirusiojo kūną, bet paciento šeima teigė, 
kad medikų klaida traumavo gležną jo kūną, kad dviejų kaukolės 
gabalėlių pašalinimas sukėlė organizmui stresą, be to, atsiliepė ir 
papildomas operacijos laikas, taigi uždelsimas šalinant hematomą jį 
pribaigė. Jie pareiškė, kad jei ne ta klaida, jų senolis tebebūtų gyvas. 
Ligoninė sumokėjo kompensaciją, o chirugui buvo uždrausta kada 
nors gyvenime dirbti Rod Ailando ligoninėje. 

Kai kurie slaugytojai vėliau pareiškė, kad toks nelaimingas at- 
sitikimas buvo neišvengiamas. Rod Ailando ligoninės instituciniai 
įpročiai buvo tokie pakrikę, kad tebuvo laiko klausimas, kada įvyks 
rimta ir didžiulė klaida“ Žinoma, ne vien ligoninėse susiformuoja 
pavojingi elgesio modeliai. Destruktyvių organizacinių įpročių ga- 
lima rasti daugelyje pramonės šakų ir firmų. Ir beveik visada jie yra 


Sio skyriaus pasakojimas paremtas pokalbiais su daugybe žmonių, dir- 
bančių toje ligoninėje ir susijusių su tuo nelaimingu atsitikimu, kai kurie 
| pasakojo kitaip. 2 išsamesnį ligoninės valdžios ir chirurgo atsakymą 

Pastabose. (Aut. past.) 

neapgalvojimo padariniai, dėl jų kalti vadovai, kurie vengia pamąs- 
tyti apie veiklos principus ir taip leidžia jiems susiformuoti bet kaip, 
nevadovaudami. Nėra organizacijos, kuri neturėtų institucinių 
įpročių. Tik yra tokių darboviečių, kur jie sąmoningai planuojami 
ir kuriami, o yra tokių, kur jie susidaro neapgalvojus iš anksto, tad 
dažniausiai yra paskatinti konkurencijos, kovos ir baimės. 

Tačiau vadovai, kurie moka pasinaudoti tinkamomis progomis, 
kartais gali pakeisti ir destruktyvius įpročius. Kartais krizė paskati- 
na sukurti teisingą įprotį. 


Kai 1982 m. buvo pirmą kartą išleista Ekonominių pokyčių raidos 
teorija, ją pastebėjo labai mažai neakademinio sluoksnio žmonių. 
Blankus knygos viršelis ir gąsdinantis pirmas sakinys: „Šioje knygo- 
je mes plėtojame verslo firmų, kurios veikia rinkos aplinkoje, gebėji- 
mų ir elgesio raidos teoriją, sukuriame ir analizuojame daugybę mo- 
delių, atitinkančių šią teoriją — beveik atrodo skirtas skaitytojams 
atbaidyti. Autoriai — Jeilio profesorius Richardas Nelsonas ir Sidney 
Winteris — buvo pagarsėję kaip daugybės analitinių straipsnių au- 
toriai, tyrinėjantys J. Schumpeterio teoriją, kurios nepretenduoja 
suprasti netgi kandidatai į mokslų daktarus. 

Tačiau verslo strategijos pasaulyje ir organizacinės teorijos srity- 
je knyga tapo sensacinga naujiena. Netrukus ji buvo pripažinta kaip 
vienas svarbiausių amžiaus tekstų. Ekonomikos profesoriai pradėjo 
kalbėti apie ją savo kolegoms verslo mokyklose, o šie — generali- 
niams direktoriams konferencijose, ir netrukus vadovai jau citavo 
Nelsoną ir Winterį savo kompanijose — tokiose skirtingose kaip 
„General Electric“, „Pfhizer“, „Starwood Hotels“. 

Nelsonas ir Winteris daugiau kaip dešimt metų tyrinėjo, kaip 
dirba kompanijos, klampodami per faktų ir duomenų pelkę, kol 


Krizės galia | 193 


priėjo prie pagrindinės išvados: „Daugelio firmų elgesys, — rašė jie, — 
geriausiai suprantamas kaip iš praeities einančių pagrindinių įpročių 
ir strateginių krypčių atspindys“, o ne „išsamios pavienių sprendimų 
apžvalgos rezultatas“. 

Kalbant ne teoretikų ekonomistų kalba, gali atrodyti, kad dau- 
guma organizacijų padaro protingus pasirinkimus, pagrįstus sąmo- 
ningu sprendimų priėmimu, tačiau kompanijos veikia visiškai ne 
taip. Jas veikiau valdo įsisenėję organizaciniai įpročiai, elgesio mo- 
deliai, kurie dažniausiai kyla iš tūkstančių darbuotojų savarankiš- 
kų sprendimų. Ir šie įpročiai daro daug didesnę įtaką, nei anksčiau 
buvo manoma. 

Pavyzdžiui, gali atrodyti, kad aprangos kompanijos generalinis 
direktorius praėjusiais metais nusprendė katalogo viršelyje pavaiz- 
duoti raudoną megztinį, atidžiai peržvelgęs pardavimo ir rinkos 
duomenis. Iš tiesų įvyko taip, kad jo pavaduotojas nuolatos nar- 
šydavo interneto tinklalapius, skirtus japonų mados kryptims (kur 
praėjusį pavasarį buvo madinga raudona), o firmos rinkodaros spe- 
cialistai paklausė savo draugų, kokia spalva dabar „populiari“, dar 
kompanijos padalinių vadovai, grįžę iš kasmetinės kelionės į Pary- 
žiaus madų renginius, pranešė girdėję, jog konkurentų firmos stilis- 
tai panaudojo naujus rausvo atspalvio dažus. Visi šie maži vadovų, 
besišnibždančių apie konkurentų firmas ir pasitariančių su savo 
draugais, nesuderinto elgesio indėliai susiliejo į vieną įprastą kom- 
panijos oficialesnį tyrimo ir plėtros veiksmą, kol buvo sutarta: šiais 
metais bus populiari raudona spalva. Niekas vienas nepadarė sąmo- 
ningo sprendimo. Veikiau susiliejo tuzinai įpročių, procesų, poelgių 
ir pasirodė, kad raudona spalva yra neišvengiamas pasirinkimas. 

Šie organizaciniai įpročiai — arba „įprasti veiksmai“, nusi- 
stovėję poelgiai, kaip juos pavadino Nelsonas ir Winteris — yra 
nepaprastai svarbūs, nes be jų dauguma kompanijų neatliktų 
jokio darbo. Įprasti veiksmai pateikia šimtus nerašytų taisyklių, 

kuriomis kompanijos turi vadovautis. Jie leidžia darbininkams 
eksperimentuoti su naujomis idėjomis neprašant leidimo kiekvie- 
name žingsnyje. Jie sukuria tam tikrą „organizacinę atmintį, tad 
vadybininkai ir vadovai neturi iš naujo kas pusę metų išradinėti 
pardavimų proceso ar išsigąsti kaskart, kai išeina viceprezidentas. 
Įprasti veiksmai sumažina netikrumą, neapibrėžtumą, — pavyz- 
džiui, tyrimas apie pastangas atsigauti po žemės drebėjimų Mek- 
sikoje ar Los Andžele parodė, kad gelbėjimo darbininkų (kuriuos 
vežiojo iš vienos nelaimės vietos į kitą ir kurie tvarkė ryšių tinklą, 
tarkim, samdė vaikus nešioti žinutes tarp kaimynų) įpročiai yra 
lemiami, nes „be jų strategijos formulavimas ir įdiegimas būtų 
įstrigęs smulkmenų džiunglėse“. 

Tačiau kone didžiausia įprastų veiksmų nauda — kad jie organi- 
zacijoje sukuria paliaubas tarp galinčių kariauti grupių ar individų. 

Dauguma ekonomistų yra įpratę traktuoti kompanijas kaip 
idiliškas vietas, kur kiekvienas žmogus atsidavęs bendram tikslui: 
uždirba įmonei tiek pajamų, kiek tik įmanoma. Nelsonas ir Winte- 
ris išsiaiškino, kad realiame pasaulyje viskas klostosi kitaip. Kompa- 
nijos nėra didelės laimingos šeimos, kur visi drauge gražiai žaidžia. 
Dauguma darboviečių yra sudarytos iš feodų, kur vadovai varžosi 
dėl valdžios ir pasitikėjimo, dažnai slapta susiremia, kad jų veikla 
atrodytų puikesnė, o varžovo — blogesnė. Skyriai kovoja dėl lėšų 
ir sabotuoja vienas kitą, kad nugvelbtų garbę. Viršininkai kiršina 
savo valdinius vienas prieš kitą, kad nė vienas jų negalėtų žengti 
sėkmingo žingsnio. 

Kompanijos nėra šeimos. Jos yra pilietinio karo mūšio laukas. 

Tačiau nors kompanijos linkusios į vidinius vaidus, dauguma 
jų metai po metų darbuojasi gana taikiai, nes turi nusistačiusios 
įprastus veiksmus — įpročius, kurie sukuria paliaubas, leidžiančias 
kiekvienam atidėti į šalį savo konkuravimą taip ilgai, kad būtų at- 
liktas dienos darbas. 

Organizaciniai įpročiai iš esmės garantuoja: jeigu tu laikysie- 
si įtvirtinto elgesio modelio ir susitaikysi su paliaubomis, tuomet 
konkurentai nesužlugdys kompanijos, bus gautas pelnas ir galiau- 
siai visi taps turtingesni. Pavyzdžiui, pardavėja žino, kad jos premija 
gali padidėti, jei ji mėgstamiems klientams suteiks dideles nuolai- 
das mainais už stambius užsakymus. Tačiau ji žino ir tai, kad jei 
kiekviena pardavėja dalys dideles nuolaidas, firma bankrutuos, ir 
tada išvis nebus jokių premijų. Tad susiklosto nusistovėjęs elgesys — 
įprastas veiksmas: kiekvieną sausį visi pardavėjai susirenka drauge ir 
susitaria, kiek nuolaidų jie gali suteikti, kad apsaugotų kompanijos 
pelną, o metų gale visi gauna premijas. 

Arba pažvelkime į jauną vadovą, kuris stengiasi pakenkti vice- 
prezidentui. Jis vienu tykiu skambučiu svarbiausiam klientui gali 
sužlugdyti pardavimą ir sabotuoti kolegos skyrių, užkirsdamas jam 
kelią gauti finansavimą. Sabotažo problema yra ta, kad nors tau tai 
gerai, firmai tai dažniausiai blogai. Tad daugelyje kompanijų išryš- 
kėja nerašytas susitarimas: gerai būti ambicingam, bet jeigu žaidi 
pernelyg šiurkščiai, tavo kolegos susivienys prieš tave. Kita vertus, 
jeigu tu rūpiniesi išplėsti savo skyrių, o ne pakenkti savo varžovui, 

ĮPRASTI VEIKSMAI ĮTVIRTINA PALIAUBAS, KURIOS LEIDŽIA DIRBTI 

Įprasti veiksmai ir paliaubos įtvirtina tam tikrą apytikrį orga- 
nizacinį teisingumą, kaip rašė Nelsonas ir Winteris, būtent dėl jo 
vidiniai kompanijos konfliktai dažniausiai „teka įprasta vaga ir juos 
galima numatyti, jie suderinami su esamu nusistovėjusiu elgesiu. 
Dažniausiai reikalingas darbas atliekamas, papeikimai ir pagyrimai 
irgi skiriami dažnai, kaip įprasta. Niekas nenori vairuoti organizaci- 
jos laivo staigiais viražais, daryti staigių posūkių vildamasis išmesti 
už borto varžovą.“ 

Didumą laiko įprasti veiksmai ir paliaubos veikia tobulai. Ži- 
noma, konkurencija vis dar egzistuoja, bet instituciniai įpročiai ją 
apriboja ir verslas klesti. 

Tačiau kartais netgi paliaubos atrodo nepakankamos. Kartais, 
kaip suprato Rod Ailando ligoninės darbuotojai, nestabili taika gali 


būti tokia pat griaunanti kaip ir pilietinis karas. 


Kažkur jūsų įstaigoje, palaidotas stalo stalčiuje, guli vadovėlis, kurį 
jūs gavote pirmą darbo dieną. Jame daugybė formų ir taisyklių dėl 
atostogų, draudimo pasirinkimo, organizacinė kompanijos schema. 
Ten šviesiomis spalvomis nupieštos diagramos, aiškinančios skirtin- 
gus sveikatos priežiūros planus, yra sąrašas svarbių telefono numerių, 
nurodymai, kaip prieiti prie savo elektroninio pašto ar įsiregistruoti 
į pensijų kaupimo fondą 401 (k). 

Dabar įsivaizduokite, ką pasakytumėte savo naujam kolegai, 
paprašiusiam patarimo, kaip sėkmingai dirbti jūsų firmoje. Jūs tur- 
būt nerekomenduosite nieko, ką rastumėte kompanijos vadovėlyje. 
O jūsų patarimai bus tokie: kas yra patikimas, kuo galima pasi- 
kliauti, kurios sekretorės turi didesnę įtaką nei jų viršininkai; kaip 
manipuliuoti biurokratija, kad kas nors būtų nuveikta, - tai įpročiai, 
kuriais jūs remiatės kasdien, kad išliktumėte. Jei kaip nors galėtu- 


Krizės galia | 197 


mėte nubrėžti visų darbo įpročių diagramą — ir neformalių galios 
struktūrų, santykių, grupuočių, konfliktų, į kuriuos jos įsivelia, o 
tada savo diagramą uždėtumėte ant kitų diagramų, kurias nubraižė 
kolegos, būtų sukurta jūsų firmos slaptos hierarchijos schema, va- 
dovas apie tai, kas žino, kaip priversti viską suktis, ir kas niekada 
neatrodo išsiveržiantis į priekį prieš kamuolį. 

Nelsono ir Winterio įprasti veiksmai — ir paliaubos, kurios dėl 
tų įprastų veiksmų tampa įmanomos — yra lemtingos kiekvienam 
verslui. Vienas Utrechto universiteto Nyderlanduose tyrimas ana- 
lizavo aukštosios mados pasaulio įprastus veiksmus. Kad išliktų, 
kiekvienas mados dizaineris privalo turėti tam tikrų esminių ge- 
bėjimų ir įgūdžių: uoslę aukštajai madai ir kūrybingumo. Tačiau 
sėkmei to nepakanka. Sėkmę nuo nesėkmės skiria įprasti dizainerio 
veiksmai — ar jis turi sistemą, kaip gauti itališkų audinių, kol didme- 
nininkai jų neišpardavė, ar geba rasti geriausią užtrauktukų ir sagų 
siuvėją, pateikti suknelę parduotuvei per dešimt dienų, o ne per tris 
savaites. Mados verslas yra toks sudėtingas, kad jei nebus teisingo 
proceso, naują kompaniją sužlugdys logistika, o tada nebeišgelbės 
nė kūrybingumas. . 

Kurie nauji dizaineriai bus įgiję teisingų įpročių? Tie, kurie su- 
darė teisingas paliaubas ir teisingas sąjungas. Paliaubos yra tokios 
svarbios, kad naujos mados firmos dažniausiai tik tada sulaukia pa- 
sisekimo, jeigu jas tvarko žmonės, kurie paliko Ažtas. mados kompa- 
nijas gražiuoju ir išsaugojo su jomis gerus santykius. 

Kai kurie žmonės gali pamanyti, kad Nelsonas ir Winteris pa- 
rašė knygą apie sausą ekonomikos teoriją. Tačiau iš tiesų jie parašė 
vadovėlį, kaip išlikti bendrovių Amerikoje. 

Be to, Nelsono ir Winterio teorijos paaiškina, kodėl viskas 
taip prastai klostėsi Rod Ailando ligoninėje. Šioje ligoninėje nu- 
sistovėjo toks elgesys, kuris sukūrė keblią taiką tarp slaugytojų ir 
gydytojų — pavyzdžiui, baltos lentos ir šnabždančios slaugytojos, 

perspėjančios vienos kitas, buvo įpročiai, kurie įtvirtino pradines 
paliaubas. Šie subtilūs taikos paktai leido organizacijai veikti di- 
dumą laiko. Bet paliaubos realios tik tada, kai jos sukuria tikrąjį 
teisingumą. Jeigu paliaubos yra sutrikdomos, - jei taika nėra rea- 
li, — tada dažniausiai įprasti veiksmai nepavyksta — ir kaip tik tuo- 
met, kai jų labiausiai reikia. 

Esminė problema Rod Ailando ligoninėje buvo ta, kad slaugy- 
tojos vienos neturėjo galios išsaugoti paliaubų. Jos dukart patikrin- 
davo pacientų vaistus ir dėjo daug pastangų, kad švariai ir aiškiai 
viską įrašytų į ligonio korteles, turėdavo tylomis nukęsti stresą iš- 
gyvenančių gydytojų įžeidimus, padėdavo viena kitai atskirti tikrus 
gydytojus nuo despotų, tad ir kitas personalas žinojo, kas toleruoja 
patarimus operacinėje ir kas pratrūktų pykčiu, jei bent prasižiotum. 
O gydytojai net nepasivargindavo įsiminti slaugytojų vardų. „Gydy- 
tojai vadovaudavo, o mes būdavome tik valdinės, žemesnės. Pabruk- 
davome uodegas ir šitaip išlikdavome.“ 

Paliaubos Rod Ailando ligoninėje buvo vienašalės. Tad lemtin- 
gais momentais - tarkime, kai chirurgas turėjo atlikti skubų pjūvį ir 
slaugytojas mėgino įsikišti, - įprasti veiksmai, kurie galėjo užkirsti 
kelią nelaimingam atsitikimui, buvo nesėkmingi ir buvo atverta ne 
ta aštuoniasdešimt šešerių metų senuko galvos pusė. 

Žinoma, kai kurie žmonės gali patarti, kad išeitis yra teisinges- 
nės, nešališkesnės paliaubos. Taigi jei ligoninės valdžia geriau vado- 
vautų, galėtų susidaryti sveikesnė galių pusiausvyra ir gydytojai bei 
slaugytojai būtų priversti gerbti vieni kitus. 

Tai gera pradžia. Deja, to nepakanka. Sėkmingų organizacijų 
sukūrimas nėra vien tik galių pusiausvyros įtvirtinimas. Kad orga- 
nizacija dirbtų gerai, vadovai turi puoselėti įpročius, kurie sukuria 
realią ir pusiausvirą taiką, o kartu paradoksaliai leidžia aiškiai su- 


prasti, kas už tai atsako. 

Philipas Brickellis, keturiasdešimt trejų metų darbuotojas iš Londono 

metro, 1987 m. lapkritį buvo Kings Kroso metro stoties pagrindinėje 

salėje, tik staiga jį sustabdė nuolatos į darbą ir atgal važinėjantis keleivis 

ir pasakė, kad gretimo eskalatoriaus apačioje dega kažkoks audeklas. 

Kings Krosas yra viena didžiausių Londono metro stočių, joje 
gyviausiai vyko prekyba, tikras eskalatorių, koridorių, tunelių la- 
birintas — kai kurie jų kone šimtmečio senumo. Savo amžiumi ir 
didumu ypač garsėjo stoties eskalatoriai. Kai kurie driekėsi žemyn 
taip giliai, kone per penkis aukštus, ir buvo padaryti iš medinių 
plokštelių bei guminių turėklų, — tokių pačių statybinių medžiagų, 
kokios buvo naudojamos juos konstruojant prieš kelis dešimtme- 
čius. Kasdien šešiomis skirtingomis geležinkelio linijomis pro Kings 
Krosą pravažiuodavo kone ketvirtis milijono žmonių. Per vakarines 
piko valandas stoties bilietų salė virsdavo jūra žmonių, skubančių 
po tiek kartų perdažytomis lubomis, kad niekas nebegalėjo prisi- 
minti pradinės jų spalvos. 

Degantis audeklas, sakė keleivis, buvo vieno iš pačių ilgiausių 
eskalatorių, aptarnaujančių Pikadilio liniją, apačioje. Brickellis iš- 
kart paliko savo postą, nuvažiavo eskalatoriumi žemyn iki apačios, 
rado rusenantį audeklą ir suvyniotu žurnalu uždusino ugnį. Paskui 
grįžo į savo postą. 

Toliau netyrinėjo. Neišsiaiškino, kodėl tas audeklas degė, ar jis 
galėjo būti atskriejęs iš tolėliau, iš didesnio gaisro stotyje. Nepasakė 
apie tą nutikimą kitam darbuotojui, nepaskambino ugniagesiams. 
Priešgaisrine apsauga rūpinosi kitas skyrius, ir Brickellis, laikyda- 
masis griežto atsakomybės padalijimo, kuris vyravo metro, nenorėjo 
užminti kam nors ant pirštų. Be to, jei jis ir 6žty tyrinėjęs gaisro 
tikimybę, vis tiek būtų nežinojęs, ką daryti su gauta informacija. 
Griežtai surašyti metro nurodymai draudė jam susisiekti su kitu 
skyriumi negavus tiesioginio viršininko leidimo. Ir metro įprasti 
veiksmai — vieno darbuotojo perduodami kitam - bylojo, kad jis 
niekuomet, kad ir kas būtų, negali garsiai stotyje ištarti tokių Žo- 
džių kaip „gaisras“, antraip nuolatos važinėjantys į darbą keleiviai 


puls į paniką. Taigi šitaip nieko nepadarysi. 

Metro vadovavosi taisyklių knyga, kurios niekas niekada nema- 
tė, neskaitė ir kuri iš tiesų neegzistavo, tai tebuvo nerašytos taisyklės, 
kurios lėmė kiekvieno darbuotojo gyvenimą. Kelis dešimtmečius 
metro vadovai buvo „Keturi Baronai“ — keleivių, signalų, elektros ir 
technikos skyrių viršininkai, kiekvienas šių skyrių turėjo savo šefus 
ir jų pavaduotojus — visi pavydžiai saugojo savo valdžią ir autoritetą. 
Traukiniai išvykdavo ir atvykdavo laiku, nes devyniolika tūkstan- 
čių darbuotojų bendradarbiavo remdamiesi subtilia sistema, pagal 
kurią daugybė traukinių ir keleivių pereidavo per tuzinus - per šim- 
tus — rankų. Tačiau šis bendradarbiavimas buvo pagrįstas keturių 
skyrių, kartu ir viršininkų, valdžios darna, o šie rėmėsi tūkstančiais 
įpročių, kurių laikėsi darbuotojai. Tie įpročiai įtvirtino susitarimus 
tarp Keturių Baronų ir jų pavaduotojų. Ir iš tų susitarimų kilo stra- 
tegija, kuri Brickelliui bylojo: ieškoti gaisrų — ne tavo darbas. Neper- 
ženk tau nubrėžtų ribų. 

Vėliau tyrėjas pažymės: „Netgi aukščiausiu lygmeniu vienas di- 
rektorius vargiai peržengdavo ribą, skiriančią jo teritoriją nuo kitų. 
Taigi technikos skyriaus viršininkas nesirūpino, ar eksploatacijos dar- 
buotojai išmokyti priešgaisrinės apsaugos ir evakuacijos procedūrų, 
nes manė, kad už šiuos darbus atsakinga Eksploatacijos direkcija.“ 

Tad Brickellis niekam nieko nesakė apie degantį audeklą. Ki- 
tomis aplinkybėmis tai galėjo būti nesvarbi smulkmena. Bet šiuo 
atveju audeklas buvo netikėtas perspėjimas — truputis kuro, kuris 
atitrūko nuo didesnio slapto gaisro. Ir tai parodys, kokios pavojin- 
gos gali būti net tobulai subalansuotos paliaubos, jeigu jos nėra de- 
ramai sudarytos. : 

Prabėgus penkiolikai minučių po to, kai Brickellis grįžo į savo 
kabiną, kitas keleivis pastebėjo dūmų sruogą važiuodamas Pikadi- 
lio eskalatoriumi aukštyn, jis pranešė apie tai metro darbuotojui. 
Galiausiai tirti šio reiškinio buvo iškviestas Kings Kroso saugos 


inspektorius Christopheris Hayesas. Trečias keleivis, matydamas 

dūmus ir žioruojantį gaisrą po eskalatoriaus laiptais, paspaudė sku- 
bios pagalbos mygtuką ir ėmė šaukti keleiviams kuo skubiau nulip- 
ti nuo eskalatoriaus. Policininkas pamatė dūmelį ilgo eskalatoriaus 
gale, o per vidurį liepsnos jau pradėjo šokčioti virš laiptų. 

Tačiau saugos inspektorius Hayesas nepaskambino Londo- 
no priešgaisrinei brigadai. Pats jis nematė jokių dūmų, o viena iš 
nerašytų metro taisyklių buvo tokia: niekada negalima skambinti 
ugniagesiams, jeigu nėra visiškos būtinybės. Bet dūmelį pastebėjęs 
policininkas suprato, kad jis turėtų kreiptis į vyriausiąją valdybą. 
Požemyje jo radijo stotelė neveikė, tad jis užlipo ilgais laiptais aukš- 
tyn, išėjo į lauką ir paskambino savo viršininkui, kuris išsyk perdavė 
pranešimą priešgaisriniam skyriui. Pusę aštuonių vakaro — prabėgus 
dvidešimčiai minučių po to, kai Brickellis buvo įspėtas apie degantį 
audeklą — Londono priešgaisrinė brigada sulaukė skambučio: „Ne- 
didelis gaisras Kings Krose“. Nuolatos į darbą ir namo važinėjantys 
keleiviai spraudėsi pro policininką, stovintį lauke ir kalbantį per ra- 
dijo stotelę. Jie bėgo į metro stotį, leidosi žemyn tuneliais, susikaupę 
tik į viena — kaip čia parsigauti namo pietų. 

Po kelių minučių dauguma jų bus negyvi. 


Vakare, 19 val. 36 min., vienas metro darbuotojas atitvėrė virve įėji- 
mą į Pikadilio eskalatorių, o kitas pradėjo nukreipti žmones į kitus 
laiptus. Kas penkios minutės atvykdavo nauji traukiniai. Platfor- 
mos, ant kurių keleiviai išlipdavo iš metro traukinio vagonų, buvo 
sausakimšos žmonių. Laiptų apačioje pradėjo susidaryti spūstis. 
Hayesas, saugos inspektorius, nuėjo į koridorių, kuris vedė į 
Pikadilio eskalatoriaus mechanikos kambarėlį. Sutemus ten buvo 
daugybė automatinės gesinimo sistemos valdymo rankenėlių, — ta 
sistema buvo kaip tik skirta eskalatoriuose kylantiems gaisrams g€- 

sinti. Ji buvo įrengta prieš kelerius metus, — po to, kai liepsnos kitoje 
stotyje paskatino parašyti daugybę baisių pranešimų apie staigaus 
gaisro pavojus. Daugiau kaip du tuzinai tyrimų ir papeikimų bylojo, 
kad metro neparengtas gaisrams ir kad personalą reikia pamokyti, 
kaip naudotis automatine gesinimo sistema ir gesintuvais, išdėsty- 
tais kiekvienoje traukinių platformoje. Prieš dvejus metus Londono 
priešgaisrinės brigados viršininko pavaduotojo padėjėjas rašė ge- 
ležinkelių eksploatacijos direktoriui ir skundėsi metro darbuotojų 
saugos įpročiais. 

„Esu labai rimtai susirūpinęs, - buvo dėstoma laiške. - Kuo pri- 
mygtiniausiai raginu duoti aiškius nurodymus: kilus nors menkiau- 
siam įtarimui dėl gaisro reikia nedelsiant skambinti Priešgaisrinei 
brigadai. Tai padėtų išgelbėti žmonių gyvybes.“ 

Tačiau Hayesas, saugos inspektorius, niekada nebuvo to laiško 
matęs, nes šis buvo išsiųstas į kitą skyrių, ne į tą, kuriame dirbo jis, 
ir metro strategija niekada nebuvo pakoreguota atsižvelgiant į šį per- 
spėjimą. Niekas Kings Krose nesuprato, kaip pasinaudoti automa- 
tine eskalatoriaus gesinimo sistema, nebuvo įgaliotas pasinaudoti 
gesintuvais, nes juos kontroliavo kitas skyrius. Hayesas visiškai pa- 
miršo, kad tokia automatinė gesinimo sistema egzistuoja. Nerašyti 
susitarimai, valdantys metro, garantavo, kad kiekvienas žinotų savo 
vietą, bet nepaliko erdvės išmokti ko nors daugiau, nei liepia vien 
tau paskirtos pareigos. Hayesas pralėkė pro automatinės gesinimo 
sistemos valdymo rankenėles nė nedirstelėjęs į jas. 

Kai jis pasiekė technikos kambarį, buvo beveik priveiktas karš- 
čio. Gaisras jau buvo pernelyg didelis, kad galėtum su juo kovoti. 
Hayesas nulėkė į pagrindinės salės galą. Čia stovėjo eilė prie bilietų 
aparatų, šimtai žmonių judėjo salėje įvairiomis kryptimis, ėjo prie 
platformų ar iš stoties. Hayesas susirado policininką. 

„Mes privalome sustabdyti traukinius ir išvesti iš čia visus žmo- 


nes, — tarė jam. — Gaisras yra nebevaldomas. Jis visur plinta.“ 

19 val. 42 min. — prabėgus maždaug pusvalandžiui po de- 
gančio audeklo skiautės radimo — į Kings Krosą atvyko pirmasis 
ugniagesys. Įžengęs į bilietų salę, jis išvydo tirštus juodus dūmus, 
pradedančius vinguriuoti palei lubas. Ėmė degti guminiai eskala- 
torių turėklai. Pasklidus aštriam degančios gumos tvaikui bilietų 
salėje buvę keleiviai pradėjo suprasti, kad kažkas blogai. Jie pasuko 
prie durų, o ugniagesiai brovėsi pro minią, grumdamiesi su žmonių 
antplūdžiu. 

Apačioje plito gaisras. Dabar liepsnojo visas eskalatorius, skleis- 
damas įkaitusias dujas, kurios kilo iki pat ventiliacijos šachtos angos. 
Tos dujos kaupėsi viršuje palei lubas, apgaubdamos maždaug dvide- 
šimt senų dažų sluoksnių. Prieš kelerius metus metro eksploatacijos 
direktorius įspėjo, kad visi tie dažai gali padidinti gaisro pavojų. Jis 
rekomendavo pašalinti senus dažų sluoksnius prieš dažant lubas iš 
naujo. 

Tačiau dažymo taisyklės nebuvo jo kompetencijos sritis. Už 
dažymą buvo atsakingas administracijos ir ūkio skyrius, o jo virši- 
ninkas mandagiai padėkojo savo kolegai už patarimus ir tada pasa- 
kė: jei šis nori kištis į kito skyriaus darbą ir jam trukdyti, susilauks 
to paties. 

Eksploatacijos skyriaus direktorius atsiėmė savo rekomendacijas. 

Kai įkaitusios dujos susirvenkė palubėje virš eskalatoriaus ven- 
tiliacijos šachtos, visi tie seni dažų sluoksniai ėmė kaisti. Kaskart 
atvykus naujam traukiniui lyg iš dumplių siūbtelėdavo šviežio de- 
guonies gūsis, maitindamas liepsną. 

19 val. 43 min. atvyko traukinys ir iš jo išlipo pardavėjas, vardu 
Markas Silveris. Jis iškart suprato, kad kažkas blogai. Oras buvo 
pilnas dūmų, platforma sausakimša žmonių. Ten, kur jis stovėjo, 
sūkuriavo dūmai, rangydamiesi aplink traukinius, sustojusius ant 
bėgių. Jis apsisuko norėdamas grįžti į traukinį, bet durys buvo užsi- 
dariusios. Pabeldė į langus, bet neoficiali politika buvo tokia: vengti 

vėlavimų, tad jei durys būdavo uždarytos, jų jau nebeatidarydavo. 
Bėgdami palei platformą Silveris ir kiti keleiviai šaukė vairuotojui, 
kad šis atidarytų duris. Užsidegė žalia šviesoforo šviesa ir traukinys 
pajudėjo. Viena moteris šoko ant bėgių ir nubėgo paskui traukinį, 
įvažiuojantį į tunelį. „Įleiskite mane!“ — šaukė ji. 

Silveris nuėjo platforma ten, kur visiems eiti rodė policininkas — 
tolyn nuo Pikadilio eskalatoriaus, prie kitų laiptų. Ten grūdosi mi- 
nios išsigandusių žmonių, laukiančių, kada galės patekti ant laiptų. 
Jie visi užuodė dūmus ir visi buvo susispaudę. Buvo karšta — ar nuo 
liepsnų, ar nuo žmonių spūsties, — Silveris nežinojo. Galiausiai jis 
pasiekė eskalatorių, šis buvo išjungtas. Lipdamas į bilietų salę Sil- 
veris jautė, kaip jo kojos dega iš karščio, sklindančio pro keturių 
su puse metro storio sieną, skiriančią jį nuo Pikadilio ventiliacijos 
šachtos. „Pažvelgiau aukštyn ir pamačiau, kad čirška sienos ir lu- 
bos“, - pasakojo jis vėliau. 

19 val. 45 min. atvykęs traukinys įstūmė į stotį didžiulį oro 
gūsį. Kadangi deguonis pamaitino liepsną, gaisras Pikadilio eska- 
latoriuje įsisiautėjo. Iš apačios kylanti liepsna uždegė perkaitusias 
dujas, susikaupusias palei lubas greta ventiliacijos šachtos, jos, čirš- 
kino lubų dažus ir pasiekė vadinamąją užsiliepsnojimo temperatūrą. 
Tuo metu viskas - dažai, mediniai eskalatoriaus laiptai ir visa, kas 
tik galėjo degti ir ką tik liepsna įstengė pasiekti, akimoju plykstelėjo. 
Staigaus sudeginimo jėga paveikė kaip parako sprogimas šautuvo 
vamzdyje. Ji pradėjo stumti liepsnas tolyn ilga šachta, sugerdama 
vis daugiau karščio ir įgaudama vis didesnį greitį gaisrui plečiantis, 
kol iššovė iš tunelio į bilietų salę kaip liepsnų siena, kuri pleškino 
metalą, plyteles ir kūnus. Salėje temperatūra akimirksniu pakilo iki 
65 laipsnių Celsijaus. Policininkas, važiuojantis vienu iš šoninių es- 
kalatorių, vėliau tyrėjams pasakojo, kad jis pamatęs „liepsnų srautą, 
kuris šovė į viršų, o paskui susispietė į tam tikrą kamuolį“. Salėje 


tuo metu buvo maždaug penkiasdešimt žmonių. 

Virš metro gatvėje praeivis pajuto karščio bangą, plūstančią iš 
vienos metro angos, pamatė susvirduliuojantį keleivį ir nubėgo padė- 
ti. „Dešine ranka suėmiau jo dešinę ranką, tačiau kai mūsų rankos 
susilietė, pajutau, kad jo ranka neapsakomai karšta, net nuo jos nusi- 
nėrė šiek tiek odos ir liko mano delne“, - pasakojo gelbėtojas. Vėliau 
policininkas, įžengęs į bilietų salę per sprogimą, pasakojo reporte- 
riams gulėdamas ligoninės lovoje: „Ugnies kamuolys trenkė man į 
veidą ir išvertė iš kojų. Mano rankos ėmė degti. Jos tiesiog tirpo. 

Jis buvo vienas iš paskutinių žmonių, kurie išėjo iš salės gyvi. 

Netrukus po sprogimo atvažiavo daug ugniagesių mašinų. Ta- 
čiau kadangi priešgaisrinio skyriaus taisyklės liepė jiems prijungti 
žarnas prie gatvėje esančių vandens kolonėlių, o ne tų, kurios įreng- 
tos metro stoties viduje, be to, niekas iš metro darbuotojų neturėjo 
planelių, kuriuose būtų pavaizduota stoties schema - visi jie buvo 
užrakinti kabinete ir joks bilietų pardavėjas ar stoties vadybininkas 
neturėjo raktų — prireikė valandų liepsnoms užgesinti. 

Kai gaisras galop 1 val. 46 min. nakties buvo nuslopintas — pra- 
bėgus šešioms valandoms po to, kai vienas keleivis pamatė degantį 
audeklą —- 31 žmogus buvo žuvęs ir liko daugybė sužeistų. 

„Kodėl jie pasiuntė mane tiesiai į ugnį? — paklausė kitą dieną 
ligoninės lovoje gulintis dvidešimtmetis muzikos mokytojas. — Ma- 
čiau, kaip dega žmonės. Girdėjau, kaip jie klykia. Kodėl niekas ne- 
prisiėmė atsakomybės?“ 


Kad atsakytume į tuos klausimus, apsvarstykime keletą paliaubų, 
kuriomis rėmėsi Londono metro veikla: 

Bilietų pardavėjai buvo perspėti, kad jų jurisdikcija griežtai ap- 
ribota bilietų pardavimu, tad jeigu jie ir matė kokį degantį audeklą, 


nieko neperspėjo bijodami peržengti savo kompetencijos ribas. 

Stoties darbuotojai nebuvo išmokyti naudotis automatine gesi- 
nimo sistema ar gesintuvais, nes šią įrangą prižiūrėjo kitas skyrius. 

Stoties saugos inspektorius taip ir nepamatė laiško iš Londono 
priešgaisrinės brigados, perspėjančio apie gaisro pavojų, nes šis laiš- 
kas buvo nusiųstas eksploatacijos skyriaus direktoriui, ir ši informa- 
cija nebuvo pranešta kitiems skyriams. 

Darbuotojams buvo prisakyta kreiptis į Priešgaisrinę brigadą 
kaip į paskutinę priemonę, kad nekiltų panika tarp keleivių. 

Priešgaisrinė brigada turėjo naudotis gatvėje esančiomis van- 
dens kolonėlėmis, nepaisydama bilietų salėje įtaisytų vamzdžių, ku- 
riais tekėjo vanduo, nes jiems buvo įsakyta nesinaudoti kitų bendro- 
vių įvesta įranga. 

Kiekviena šių neformalių taisyklių pati savaime labai pras- 
minga. Pavyzdžiui, įpročiai, kurie bilietų pardavėjams padeda su- 
sikaupti į savo darbą, o ne daryti ką nors kita - tarkime, užmesti 
akį, ar nėra perspėjančių apie gaisrą ženklų, — egzistavo todėl, kad 
prieš metus metro turėjo sunkumų — trūko darbuotojų prie lan- 
gelių. Bilietų pardavėjai vis palikdavo savo postus, kad surinktų 
šiukšles ar parodytų turistams jų traukinius, taip susidarydavo 
ilgos eilės. Tad pardavėjams buvo liepta pasilikti savo kabinose, 
pardavinėti bilietus ir nesirūpinti kirkuo. Ir tai padėjo. Eilės iš- 
nyko. Jei pardavėjai ir pamatydavo ką nors negera anapus savo 
langelių — savo atsakomybės ribų, — jie tuo nesirūpino, rūpinosi 
tik savo darbu. 

O Priešgaisrinės brigados įprotis reikalauti savo įrangos? Tai buvo 
padarinys vieno nutikimo, įvykusio prieš dešimt metų, kai gaisras įsi- 
liepsnojo kitoje stotyje dėl to, kad ugniagesiai sugaišo keletą minčių 
stengdamiesi prijungti savo laistymo žarnas prie nepažįstamų vamz- 
džių. Po to visi nusprendė, kad geriau laikytis to, ką jie pažįsta. 

Nė vienas šių įprastų veiksmų nebuvo, kitaip tariant, sava- 


vališkas. Kiekvienas buvo suplanuotas dėl tam tikros priežasties. 

Metro buvo toks didžiulis ir sudėtingas, kad jis galėjo sklandžiai 
funkcionuoti tik tada, jei susitarimai panaikindavo galimas kliūtis. 
Skirtingai negu Rod Ailando ligoninėje, kiekvienos paliaubos ir 
kiekvienas susitarimas sukurdavo galių pusiausvyrą. Joks skyrius 
nebuvo svarbesnis ir viršesnis. 

Tačiau žuvo 31 žmogus. 

Londono metro įprasti veiksmai ir paliaubos atrodė logiški tol, 
kol įsiplieskė gaisras. O tada iškilo siaubinga tiesa. Nė vienas žmo- 
gus, nė vienas skyrius, nė vienas Baronas nebuvo iki galo atsakingas 
už keleivių saugumą. 

Kartais vienas prioritetas — ar vienas skyrius, ar vienas Žmogus, 
ar vienas tikslas — žu7; pranokti kitus, užtemdyti kitus, būti svarbes- 
nis, nors tai gali būti nepopuliaru ar grėsti jėgų pusiausvyrai, kuri 
leidžia traukiniams laiku atvykti ir išvykti. Kartais paliaubos gali 
sukurti pavojus, kurie yra svarbesni už bet kokią taiką. 

Žinoma, šis pastebėjimas yra paradoksalus. Kaip organizacija 
gali įdiegti įpročius, kurie išsaugotų galių pusiausvyrą ir kartu leistų 
vieną asmenį ar vieną tikslą iškelti aukščiau visų kitų? Kaip slaugy- 
tojai ir gydytojai gali dalytis valdžia ir vis dėlto aiškiai skirti, kas yra 
atsakingas? Kaip metro sistema gali neįklimpti į kovas ir vis dėlto 
garantuoti, kad prioritetas būtų saugumas, net jei tai reikštų, kad 
turi būti perbraižyti valdžios kontūrai? 

Atsakymas — pasinaudoti tais pačiais privalumais, kuriuos 
aptiko Tony's Dungy's, kai perėmė vadovavimą siaubingiesiems 

„Bucs“, ar kuriuos atrado Paulas O'Neillas, kai tapo Alcoa ge- 
neraliniu direktoriumi. Tai tokia pati proga, kokia pasinaudojo 
Howardas Schultzas, kai 2007-aisiais grįžo į silpstančią kompa- 
niją „Starbucks“. Visi šie vadovai pasinaudojo krizės atvertomis 
galimybėmis. Kilus suirutei, organizaciniai įpročiai tampa ganė- 


tinai lankstūs, tad galima tiek paskirti atsakomybę, tiek sukurti 

teisingesnę jėgų pusiausvyrą. Iš tiesų krizės yra tokios vertingos, 
kad kartais verta pažadinti grėsmingai artėjančios katastrofos 


nuojautą, o ne leisti jai nuslopti. 


IV. 


Prabėgus keturiems mėnesiams nuo tada, kai po kaukolės atvėri- 
mo operacijos Rod Ailando ligoninėje mirė senyvas vyriškis, kitas 
chirurgas toje pat ligoninėje padarė tokią pačią klaidą — prapjovė 
ne tą kito paciento galvos pusę. Sveikatos ministerija pareikalavo 
kompensacijos - skyrė 50 000 dolerių baudą. Po aštuoniolikos mė- 
nesių chirurgas, operuodamas įplyšusį vaiko gomurį, pasirinko ne 
tą burnos dalį. Prabėgus dar penkiems mėnesiams kitas chirurgas 
operavo ne tą paciento pirštą. O dar po dešimties mėnesių paciento 
galvoje buvo palikta grąžto detalė. Už šiuos nusižengimus ligoninei 
buvo skirta dar viena 450 000 dolerių bauda. 

Rod Ailando ligoninė nėra vienintelė medicinos įstaiga, ku- 
rioje įvyksta tokių nelaimingų atsitikimų, bet jai nepasisekė, kad 
jos klaidos buvo paviešintos. Vietos laikraščiai spausdino išsamias 
istorijas apie kiekvieną nelaimingą atsitikimą. Televizijos stotys gre- 
ta ligoninės įsitaisė stovyklas. Įsitraukė ir nacionalinė žiniasklaida. 
„Problema išlieka“, — sakė Associated Press reporteriui Nacionalinės 
ligoninių akreditacijos organizacijos viceprezidentas. Rod Ailando 
ligoninė, kaip pareiškė Valstybinės medicinos priežiūros tarnyba, 
teikia chaotiškas paslaugas. 

„Jaučiausi taip, lyg dirbčiau karo zonoje, —- pasakojo man slau- 
gytoja. — Reporteriai iš pasalų užpuldavo gydytojus, einančius prie 
savo automobilių. Vienas mažas berniukas paprašė manęs garantuo- 
ti, kad gydytojas netyčia nenupjaus jam rankos per operaciją. Rodės, 


viskas pasidarė nebevaldoma“ 

Kadangi užsipuolė žiniasklaida ir pasipylė kritika, ligoninė 
išgyveno krizę. Kai kurie administratoriai pradėjo nerimauti, kad 
įstaiga neteks akreditacijos. Kiti užėmė gynybinę poziciją ir užsi- 
puolė televiziją, kad juos išskiria. „Radau ženkliuką, ant kurio buvo 
parašyta „Atpirkimo ožys“, ir ketinau įsisegti jį eidamas į darbą, — 
pasakojo man vienas gydytojas, - bet mano žmona pasakė, kad tai 
netikusi mintis.“ 

Paskui prabilo administratorė dr. Mary Reich Cooper, prieš ke- 
lias savaites iki aštuoniasdešimt šešerių metų senuko mirties tapusi 
vyriausiąja kokybės pareigūne. Per susitikimus su ligoninės admi- 
nistratoriais ir personalu Cooper pasakė, kad jie visi neteisingai 
žvelgia į situaciją. Visa ši kritika nėra blogai, aiškino ji. Iš tikrųjų 
ligoninei suteikiama tokia proga, kokią reta kuri ligoninė yra kada 
nors gavusi. 

„Aš suvokiu tai kaip pradžią, kaip palankias aplinkybes, — sakė 
man dr. Cooper. — Yra daugybė ligoninių, kurios stengiasi išspręsti 
šias problemas, ir joms nepavyksta. Kartais žmonėms reikia kreste- 
lėjimo, o visa ta vieša kritika ir buvo tikras krestelėjimas. Tai suteikė 
mums progą viską patikrinti iš naujo.“ 

Rod Ailando ligoninė uždarė visus nebūtinus chirurgijos sky- 
rius visai dienai — tai didžiulė prabanga - ir visus darbuotojus įtrau- 
kė į intensyvią mokymo programą, kurioje buvo akcentuojamas 
komandinis darbas ir slaugytojų bei kito medicinos personalo svar- 
ba. Neurochirurgijos skyriaus vedėjas buvo atstatydintas, išrinktas 
naujas vadovas. Ligoninė pakvietė Sveikatos priežiūros gerinimo 
centrą — geriausių medicinos institucijų sąjungą — padėti iš naujo 
suplanuoti chirurginės saugos priemones ir garantijas. Administra- 
toriai operacinėse įrengė vaizdo kameras, kad būtų garantuoti, jog 
buvo padarytos pertraukėlės ir kiekvienai operacijai pateikta ligonio 


kortelė su tyrimų sąrašu. Kompiuterinė sistema leido bet kuriam 

ligoninės darbuotojui anonimiškai pranešti apie problemas, kurios 
kelia grėsmę pacientų sveikatai. 

Kai kurios iš šių iniciatyvų Rod Ailando ligoninei buvo siūly- 
tos praėjusiais metais, bet jos visada būdavo atmetamos. Gydytojai 
ir slaugytojai nenorėdavo, kad žmonės įrašinėtų jų operacijas ar kad 
kitos ligoninės patarinėtų jiems, kaip dirbti savo darbą. 

Tačiau kai Rod Ailando ligoninę ištiko tokia krizė, visi tapo 
atviresni pokyčiams. 

Ir kitos ligoninės, saugodamosi klaidų, padarė panašius pakei- 
timus ir sumažino klaidų rodiklius, nors prieš metus tai atrodė ne- 
įmanoma. Kaip ir Rod Ailando ligoninė, šios įstaigos suprato, kad 
reformos įmanomos tik tada, kai visi išgyvena krizę. Pavyzdžiui, vie- 
na iš Harvardo medicinos mokyklos mokomųjų ligoninių — „Beth 
Israel Diaconess“ medicinos centras, XX a. paskutiniame dešimt- 
metyje padarė daugybę klaidų, kurios buvo aprašytos laikraščiuose, 
ir patyrė bjaurių rėksmingų kovų tarp slaugytojų ir administratorių 
per viešus susirinkimus. Tarp kai kurių valstybės pareigūnų sklido 
kalbos, kad reikia priversti ligoninę uždaryti skyrius, kol ji galės 
įrodyti, kad tokių klaidų nebepasitaikys. Tuomet ligoninė, šitaip 
užsipulta, susivienijo ir priėmė sprendimą keisti savo principus. Jie 
pasitelkė „saugos vizitus“, per kuriuos kas tris mėnesius apsilankęs 
vyresnis gydytojas aptardavo konkrečią operaciją ar diagnozę ir išsa- 
miai bei kruopščiai paaiškindavo klaidą ar kokią nesėkmę šimtams 
savo kolegų. 

„Pripažinti savo klaidą viešai yra skausminga, — sakė dr. Donal- 
das Moormanas, buvęs „Beth Israel Diaconess“ medicinos centro 
vedėjas chirugas. — Prieš dvidešimt metų gydytojai to nebūtų darę. 
Tačiau dabar ligonines apėmusi tikra panika, tad net ir geriausi chi- 
rurgai nori pasikalbėti apie tai, kaip jie vos nepadarė didelės klaidos. 


Medicinos darbuotojų veiklos principai keičiasi.“ 


212 | ĮPROČIO GALIA 


*02 


Geri vadovai pasinaudoja krizėmis, kad pakeistų savo organizacijų 
įpročius. Pavyzdžiui, NASA administratoriai kelerius metus mėgino 
pagerinti savo saugos įpročius, tačiau jų pastangos buvo nesėkmin- 
gos, kol 1986 m. sprogo jų erdvėlaivis „Challenger“. Po tragedijos 
organizacija įstengė nuodugniai patikrinti, kaip ji laikosi kokybės 
standartų. Oro linijų pilotai irgi daug metų stengėsi įtikinti lėktuvų 
gamintojus ir skrydžių valdymo kontrolierius perplanuoti lakūnų 
kabinų išdėstymą ir skrydžių valdymo kontrolierių bendravimą. 
Paskui 1977 m. Ispanijos saloje Tenerifėje įvyko klaida kilimo ir 
tūpimo take, žuvo 583 žmonės, ir tada per penkerius metus buvo re- 
konstruotos lakūnų kabinos, pakeistos kilimo ir tūpimo procedūros, 
taip pat skrydžių valdymo kontrolierių įprasti veiksmai. 

Iš tiesų krizės yra tokios vertingos progos, kad išmintingas va- 
dovas dažnai tyčia pratęs šį kritiškos padėties išgyvenimą. Kaip tik 
taip nutiko po Kings Kroso stoties gaisro. Prabėgus po jo penkioms 
dienoms Britanijos valstybės sekretorius paskyrė specialų tyrėją 
Desmondą Fennellį tirti šio incidento. Fennellis pradėjo nuo metro 
vadovybės apklausos ir greitai suprato, jog visi metų metus žinojo, 
kad priešgaisrinė apsauga yra rimta problema, tačiau niekas nepa- 
sikeitė. Vieni administratoriai siūlė naują valdžią, kuri išsiaiškintų, 
kas atsakingas už priešgaisrinę apsaugą. Kiti siūlė suteikti stoties va- 
dybininkams daugiau galių, kad jie galėtų būti tiltai tarp atskirų pa- 
dalinių ir skyrių. Tačiau nė viena šių reformų nebuvo įgyvendinta. 

Kai Fennellis pradėjo siūlyti savo pakeitimus, susidūrė su tam 
tikromis kliūtimis, kurios tik dabar pradėjo ryškėti, — skyrių vado- 
vai nenorėjo imtis atsakomybės arba kirsdavo jam iš apačios, tyliai 
grasindami savo valdiniams. 

Tad jis nusprendė perduoti savo tyrimą žiniasklaidai. 

Fennellis pareikalavo viešo bylos nagrinėjimo, kuris truko de- 
vyniasdešimt vieną dieną ir atskleidė, kad organizacija ignoravo 

daugybę įspėjimų dėl pavojų. Jis teigė laikraščių reporteriams, kad 
keleiviai, važinėję į darbą ir atgal namo, rizikuodavo visada, kai tik 
važiuodavo metro traukiniu. Jis atliko keleto liudytojų kryžminę 
apklausą, ir jie papasakojo, kad čia vykstančios kovos dėl įtakos 
zonų buvo svarbesnės nei keleivių saugumas. Paskutinis jo prane- 
šimas, pateiktas prabėgus beveik metams po gaisro, buvo kandus ir 
piktas. 250 puslapių kaltinamųjų išvadų vaizdavo metro organizaci- 
ją, suluošintą biurokratinio kvailumo. „Pradėtas kaip vieno vakaro 
įvykių tyrimas, — rašė Fennellis, - pranešimas neišvengiamai išsiplė- 
tė iki visos sistemos ištyrimo.“ Jis baigė daugybe puslapių kritikos 
ir rekomendacijų, kurios iš esmės rodė, kad daugelis organizacijos 
darbuotojų arba nekompetentingi, arba korumpuoti. 

Akimirksniu buvo reaguota, ir stipriai. Keleiviai piketavo prie 
metro įstaigų. Organizacijos vadovybė buvo atleista. Buvo priimta 
daug naujų įstatymų ir metro veiklos principai nuodugniai per- 
žiūrėti. Nūdien kiekviena stotis turi vadybininką, kurio pirmoji 
pareiga yra keleivių sauga, kiekvienas darbuotojas privalo pranešti 
apie menkiausią pavojaus ženklą. O visi traukiniai tebeišvyksta lai- 
ku. Tačiau metro įpročiai ir paliaubos, susitarimai, buvo -pataisyti 
taip, kad būtų aišku, kas galiausiai atsako už gaisro prevenciją, ir 
kiekvienas yra įgaliotas veikti, nepaisydamas to, kam gali užminti 
ant pirštų. 

Tokie par pokyčiai įmanomi bet kurioje kompanijoje, kur ins- 
tituciniai įpročiai — per neapgalvojimą, nerūpestingumą ir aplaidu- 
mą — įtvirtino kenksmingus susitarimus. Kompanija, kurios įpro- 
čiai sutrikę, negali pasikeisti vien todėl, kad taip įsakė viršininkas. 
Išmintingi direktoriai pasinaudoja krizės momentu — ar pagelbsti 
suvokti krizę — ir puoselėja jausmą, kad kažkas privalo pasikeisti, kol 
galiausiai visi tampa pasirengę nuodugniai peržiūrėti kasdienės elg- 
senos modelius. 

„Jūs niekada nenorite, kad ištiktų visa nušluojanti krizė, —- sakė 
Rahmas Emanuelis generalinių direktorių konferencijoje po 2008 m. 

pasaulinio finansinio kracho, po kurio jis netrukus buvo paskirtas 
prezidento Obamos štabo viršininku. — Ši krizė suteikia mums pro- 
gą padaryti tai, ko negalėjome iki šiol.“ Netrukus Obamos admi- 
nistracija įtikino delsiantį Kongresą priimti prezidento 787 mlrd. 
gelbėjimo planą. Kongresas taip pat priėmė Obamos sveikatos 
priežiūros reformos įstatymą, pataisė vartotojų gynimo įstatymus 
ir patvirtino daug kitų statutų: pradedant tuo, kad praplėtė vaikų 
sveikatos draudimą, baigiant tuo, kad suteikė mažesnes algas gau- 
nančioms moterims naujas teises kreiptis į teismą dėl diskriminaci- 
jos. Tai buvo viena didžiausių politinių reformų nuo pat socialinių 
programų rinkinio „Great Society“ ir ekonominės programos „New 
Deal“. Ir taip nutiko dėl to, kad įstatymų leidėjai po finansinės ka- 
tastrofos įžvelgė progą šį tą pakeisti. 

Panašiai nutiko ir Rod Ailando ligoninėje po aštuoniasdešimt 
šešerių metų vyriškio mirties ir kitų chirurginių klaidų. Nuo tada, 
kai 2009 m. buvo įdiegtos naujos saugos procedūros, daugiau nebe- 
pasitaikė pusių supainiojimo klaidų. Neseniai ši ligoninė gavo pres- 
tižinį „Beacon“ apdovanojimą už skubią pagalbą, taip pat Amerikos 
chirurgų kolegijos apdovanojimą už vėžio gydymo kokybę. 

Ten dirbantys gydytojai ir slaugytojai teigia, kad dar svarbiau 
tai, jog Rod Ailando ligoninėje jautiesi visai kitaip. 

2010 m. jauna slaugytoja, vardu Allison Ward, įžengė į operaci- 
nę asistuoti įprastai operacijai. Ji pradėjo dirbti operacinėje prieš me- 
tus. Buvo jauniausia ir labiausiai neprityrusi operacinės darbuotoja. 
Prieš operaciją visa chirurginė komanda susibūrė aplink sąmonės 
netekusį pacientą pasirengti. Chirurgas paskaitė prie sienos prisegtą 
kontrolinį lapą, jame buvo surašytas kiekvienas operacijos žingsnis. 

„Gerai, paskutinis žingsnis, — tarė jis prieš paimdamas skalpelį. — 
Ar kam nors kyla kokių klausimų prieš man pradedant?“ 

Gydytojas jau buvo atlikęs šimtus tokių operacijų. Jo kabinetas 

buvo pilnas įrėmintų mokslo laipsnių ir apdovanojimų. 

„Gydytojau, - kreipėsi dvidešimt septynerių metų Ward, — no- 
riu visiems priminti, kad turime stabtelėti prieš pirmą ir antrą pro- 
cedūras. Jūs to nepaminėjote, tad noriu tik pasitikrinti, ar mes tai 
prisimename. 

Tai buvo tokia pastaba, kuri prieš kelerius metus būtų sulauku- 
si atkirčio. Arba po kurios būtų pasibaigusi jos karjera. 

„Dėkui, kad priminėte, — atsakė chirurgas. — Kitą kartą nepa- 
miršiu to paminėti. Na, gerai, dabar pradėkime.“ 

„Žinau, kad šioje ligoninėje būta sunkių laikų, — vėliau pasakojo 
man Ward. - Bet dabar čia tikrai visi bendradarbiauja. Mūsų pra- 
tybos, visi vaidmenų modeliai — visa ligoninės kultūra yra paremta 
komandiniu darbu. Jaučiu, kad galiu pasakyti bet ką. Čia nuostabu 


dirbti.“ 


/ 


IŠ KUR „TARGET“ ANKSČIAU UŽ 
TAVE ŽINO, KO TU NORI 


Kai kompanijos numato įpročius 
(ir manipuliuoja jais) 


Andrew Pole'as ką tik pradėjo dirbti kaip duomenų ekspertas „Tar- 
get“. Vieną dieną prie jo darbo stalo sustojo keli kolegos iš rinkoda- 
ros skyriaus ir uždavė jam klausimą. Pole'as buvo tiesiog gimęs tam, 
kad į jį atsakytų. „Gal tavo kompiuteris gali parodyti, ar klientės yra 
nėščios, net jei jos nenori, kad mes tai žinotume?“ 

Pole'as buvo statistikas. Visas jo gyvenimas sukosi aplink duo- 
menų panaudojimą žmonėms suprasti. Jis užaugo mažame Šiaurės 
Dakotos miestelyje, ir kol jo draugai lankė 4-H' ar konstravo ra- 
ketų modeliukus, Pole'as žaidė kompiuteriais. Po koledžo jis baigė 


statistiką, o paskui dar ekonomiką, ir nors daugelis jo kurso drau- 


" JAV jaunimo organizacija, turinti apie 6,5 mln. narių nuo 5 iki 19 metų. 
Jos pavadinimas atspindi keturias žmogaus raidos ir tobulinimo sritis, ku- 
rios rūpi organizacijai: 4ea4, heart, bands, bealtb - galva, širdis, rankos, svei- 


kara. (Angl.) (Vert. past.) 

gų, studijavusių ekonomikos programą Misūrio universitete, nuėjo 
dirbti į draudimo kompanijas ar tapo vyriausybės biurokratais, jis 
pasuko kitu keliu. Jis pasinėrė visa galva į tai, kaip ekonomistai 
naudojasi pavyzdžių analize, norėdami paaiškinti žmonių elgesį. 
Pole'as iš tiesų pats atliko kelis neoficialius eksperimentus. Kartą jis 
surengė vakarėlį ir apklausė kiekvieną jo dalyvį apie jo mėgstamus 
juokelius ir pokštus, o paskui mėgino sukurti matematinį tobulo 
sąmojo modelį asmeniniu kompiuteriu. Jis siekė apskaičiuoti, kiek 
tiksliai jam reikia išgerti alaus, kad įgytų pasitikėjimo savimi ir 
galėtų per vakarėlius kalbėtis su moterimis, bet nevirstų mulkiu ir 
neapsijuoktų. 

Tas konkretus tyrimas jam nepavyko, bet jis suprato, kad šie 
eksperimentai yra vaikų žaidimas, palyginti su tuo, kaip Amerikos 
bendrovės pasinaudoja duomenimis, kad kruopščiai ištirtų žmonių 
gyvenimus. Pole'as to irgi norėjo. Tad kai baigė aukštąją mokyklą 
ir išgirdo, kad „Hallmark“, sveikinimo atvirukų kompanija, nori 
įdarbinti statistiką Kanzas Sityje, jis pateikė prašymą ir jau netru- 
kus leido dienas naršydamas pardavimo duomenis, kad nustatytų, 
ar perkamesnis atvirukas su pandos, ar su dramblio paveikslėlių, ar 
atvirukas „Kas nutinka, kai senelė vieši pas senelę“ juokingesnis nu- 
pieštas mėlynu rašalu, ar raudonu. Tai buvo rojus. 

Po šešerių metų, 2002 m., kai Pole'as sužinojo, kad „Target“ 
ieško skaičiuotojo, jis perėjo dirbti tenai. Žinojo, kad „Target“ yra 
kito dydžio kompanija, jai reikia rinkti duomenis. Kasmet milijonai 
pirkėjų užsuka į „Target“ 1 147 parduotuves ir pateikia apie save 
trilijoną baitų informacijos. Dauguma jų to nė neįtaria. Jie naudo- 
jasi klientų nuolaidų arba kredito kortelėmis, mokėjimo kuponais, 
kuriuos gavo paštu, nesuvokdami, kad „Target“ tuomet gali susieti 
jų pirkinius su individualiu demografiniu profiliu. 

Sratistikui šie duomenys yra stebuklingas langas, pro kurį 
Jis gali žvilgtelėti į kliento prioritetus. „Target“ pardavinėja viską, 

pradedant bakalėjos ir gastronomijos prekėmis ir baigiant dra- 
bužiais, elektronika ir lauko baldais. Atidžiai stebėdami žmonių 
pirkimo įpročius, kompanijos analitikai galėjo numatyti tai, kas 
vyksta pirkėjų namuose. Kažkas perka naujus rankšluosčius, pa- 
klodes, stalo įrankius, keptuves ir šaldytus pietus? Turbūt nusi- 
pirko naują namą - arba ketina skirtis. Vežimėlyje purškiklis nuo 
vabzdžių, vaikų baltiniai, žibintuvėlis, daugybė baterijų, žurnalas 
Real Simple ir butelis „Chardonnay“? Ogi ne už kalnų vasaros 
stovyklavietė, ir mama vos gali jos sulaukti. 

Darbas „Target“ suteikė Pole'ui progą tyrinėti ir analizuoti pa- 
čią sudėtingiausią būtybę —- Amerikos pirkėją — natūralioje jo aplin- 
koje. Jo darbas buvo sukurti matematinius modelius, kurie galėtų 
aprėpti duomenis ir padėti nustatyti, kuris namų ūkis turi vaikų, 
o kuris — užkietėjusio viengungio; kurie pirkėjai mėgsta poilsiauti 
lauke ar gamtoje, kas labiau mėgsta ledus ir meilės romanus. Pole'o 
pareigos buvo tapti matematiniu minčių skaitytoju, iššifruojančiu 
pirkėjų įpročius, kad būtų galima paskatinti juos išleisti kuo dau- 
giau pinigų. 

Paskui vieną pavakarę keli Pole'o kolegos iš rinkodaros skyriaus 
sustojo prie jo darbo stalo. Jie norėjo išsiaiškinti, kurios „Target“ klien- 
tės yra nėščios, kaip patys sakė, remdamiesi jų pirkimo įpročiais. 
Juk nėščia moteris ir nauji tėveliai mažmeninei prekybai yra auksi- 
nis Gralis. Turbūt išvis nėra naudingesnių, labiau prekių ištroškusių 
ir kainų nepaisančių žmonių. Tai ne tik vystyklai ir tamponai ar 
nosinaitės. Turintys kūdikius žmonės būna tokie pavargę, kad jie 
pirks viską, ko jiems reikia — sultis ir tualetinį popierių, kojines ir 
žurnalus — visada, kai tik perka savo buteliukus ir pieno mišinėlius. 
Be to, jei naujai iškeptas tėvelis ar mamytė pradeda apsipirkinėti 
„Target“, jie ten eis metų metus. 

Kitaip sakant, išsiaiškinimas, kurios klientės yra nėščios, galėjo 
sukrauti „Target“ milijonus dolerių. 

Pole'as buvo suintriguotas. Koks didesnis iššūkis gali būti mes- 
tas statistikui, ateities prognozuotojui, negu įsibrovimas ne vien į 
žmonių protus, bet ir į jų lovas? 

Kai projektas bus baigtas, Pole'as jau bus išmokęs svarbių pa- 
mokų apie žmonių pačių intymiausių įpročių medžiojimo ir išgavi- 
mo pavojus. Pavyzdžiui, jis bus išmokęs, kad slėpti tai, ką tu žinai, 
kartais taip pat svarbu, kaip ir tai žinoti, nes ne visos moterys entu- 
ziastingai žiūri į kompiuterio programas, kruopščiai analizuojančias 
jų reprodukcinius planus. 

Paaiškėjo, kad ne visi mano, jog matematinis minčių skaitymas 
yra šaunu. 

„Aš maniau, kad pašaliniai sakys, jog tai šiek tiek panašu į „Big 
Brothers, Big Sisters“, — pasakojo man Pole'as. — Bet tai priverčia 


žmones jaustis nejaukiai.“ 


Kadaise kompanija „Target“ niekada nebūtų samdžiusi tokio vai- 
kino kaip Andrew Pole'as. Vos prieš dvidešimt metų mažmeninė 
prekyba nedarydavo tokių didelių ir svarbių duomenų apdorojimo 
analizių. „Target“, kaip ir bakalėjos prekių parduotuvės, prekybos 
centrai, sveikinimo atvirukų pardavėjai, aprangos mažmenininkai 
ir kitos firmos, stengėsi įžvelgti, kas darosi pirkėjų galvose, senoviš- 
kai: samdydavo psichologus, kurie švaistė jėgas neaiškioms moks- 
linėms taktikoms, jų manymu, galinčioms paskatinti vartotojus 
išleisti daugiau pinigų. ) 

Kai kurie šių metodų vis dar tebetaikomi. Jeigu įžengsite į 
„Walmart“, „Home Depot“ ar vietinį prekybos centrą ir atidžiau pa- 
sižiūrėsite, pamatysite mažmeninės prekybos gudrybes, kurios tę- 
Siasi dešimtmečius, kiekviena jų skirta pasinaudoti vartotojiška jūsų 


Pasąmone. 

Pavyzdžiui, pažvelkime, kaip jūs perkate maistą. 

Labai gali būti, kad pirmas daiktas, kurį pamatote įžengę į 
parduotuvę, yra vaisiai ir daržovės, sudėti patraukliomis gausiomis 
krūvomis. Jeigu apie tai pagalvosite, toks išdėstymas pačioje par- 
duotuvės pradžioje nelabai prasmingas, nes daržovės ir vaisiai len- 
gvai susidaužo ir susispaudžia vežimėlio dugne, logiškai mąstant, jie 
turėtų būti padėti prie kasų, kad įsikrautum į vežimėlį kelionės po 
parduotuvę pabaigoje. Bet kaip jau seniai išsiaiškino rinkodaros spe- 
cialistai ir psichologai, jei mes pradedame apsipirkti prisikraudami 
sveiko maisto, veikiausiai nusipirksime „Doritos“, „Oreos“ ir šaldytą 
picą, priėję juos. Pasąmoningas dorumo ir teisuoliškumo proveržis, 
kilęs pirma nusipirkus riešutų sviesto, leidžia lengviau įsidėti ledų 
dėžutę į vežimėlį vėliau. 

Štai kad ir tai, jog daugelis mūsų, įžengę į parduotuvę, sukame į 
dešinę. (Ar jūs žinote, kad sukate į dešinę? Beveik tikrai taip darote. 
Yra tūkstančių valandų trukmės vaizdo įrašai, parodantys, kad pir- 
kėjai, įžengę pro paradines duris, suka į dešinę.) Dėl šios tendencijos 
mažmenininkai dešinėje parduotuvės pusėje padeda pelningiausius 
produktus ir tikisi, kad juos tuojau pat nusipirksite. Arba pagalvo- 
kite apie grūdinius, duoninius produktus ir sriubas: kai jie padėti 
netvarkingai, iš pažiūros atsitiktinai, mūsų instinktas verčia mus 
ilgėliau užtrukti ir apžvelgti platesnį asortimentą. Jūs vargiai rasite 
razinas „Bran“ greta ryžių „Chex“. Veikiau turėsite lentynose ieškoti 
norimų kruopų ar duonos ir gal tuomet susigundysite įsimesti pa- 
pildomą neplanuotą dėžutę ko nors kito. 

Šių taktikų bėda ta, kad jos žvelgia į visus pirkėjus vienodai. 
Jos labai primityvios, tai sprendimas „vienas dydis tinka visiems“, 
nusitaikantis į pirkimo įpročius. 

Tačiau per pastaruosius porą dešimtmečių, kai mažmeninė pre- 
kyba patiria vis didesnę konkurenciją, tokie prekybos tinklai kaip 

„Target“ pradėjo suprasti, kad jie nebegali pasikliauti senomis gudry- 

bėmis. Vienintelis būdas padidinti pelną — tai išsiaiškinti kiekvieno 
individualaus pirkėjo vartojimo įpročius ir pritaikyti rinką pavie- 
niams žmonėms, pateikti prekių partijas pagal asmens savybes, kad 
jos atitiktų unikalius pirkėjo prioritetus. 

Iš dalies tokia realizacija kyla iš vis didesnio suvokimo, kaip 
smarkiai įpročiai daro įtaką kone kiekvienam pirkėjo sprendimui. 
Daugybė eksperimentų įtikino rinkodaros specialistus, kad jei jiems 
pavyks suprasti konkretaus pirkėjo įpročius, jie galės priversti juos 
nupirkti kone viską. Vieni tyrėjai įrašinėjo pirkėjus, einančius pro 
bakalėjos prekes. Jie norėjo sužinoti, kaip žmonės nusprendžia, ką 
pirkti. Ypač ieškojo tokių pirkėjų, kurie ateina su prekių sąrašėliu — 
jau iš anksto yra nusprendę, ką nori įsigyti. 

Tyrėjai atrado, kad, nepaisydami savo sąrašo, daugiau kaip 50 
proc. tokių pirkėjų nusprendžia, ką pirkti, tuo momentu, kai pa- 
mato produktą ant lentynos, nes kad ir kokios geros būtų kliento 
intencijos, jų įpročiai yra stipresni už surašytus ketinimus. „Pasi- 
žiūrėkime, — šnibždėjo vienas pirkėjas sau po nosimi, eidamas pro 
prekystalį. — Štai traškučiai. Jų neimsiu. Luktelėkite. O! Čia yra 
bulvių traškučių „Lay's“!“ — ir jau įsideda į vežimėlį pakuotę. Kai 
kurie pirkėjai pirko tų pačių gamintojų produktus mėnuo po mė- 
nesio, nors pripažindavo, kad nėra tokie dideli to produkto mėgėjai 
(„Nepametu galvos dėl „Folgers“, bet ją perku, supranti? O ko čia 
dar yra?“ — murmėjo viena moteris, stovėdama prie lentynos, ku- 
rioje buvo sudėta daugybė kirų kavos gamintojų pakuočių). Pirkė- 
jai kaskart pirkdavo tą patį maisto kiekį, nors buvo sau pasižadėję 
pirkti mažiau. . 

„Vartotojai kartais elgiasi kaip įpročio vergai, automatiškai kar- 
toja praeities veiksmus, mažai atsižvelgdami į dabartinius tikslus“, — 
rašė 2009 m. du psichologai iš pietų Kalifornijos universiteto. 

Tačiau stebina vienas šių tyrimų aspektas: nors įsigydami 
prekes visi remiasi įpročiais, kiekvieno įpročiai skirtingi. Vyrukas, 

kuris mėgsta bulvių traškučius, nusiperka pakuotę kiekvieną kar- 
tą, bet „Folgers“ perkanti moteris niekada pro juos net nepraeina. 
Yra žmonių, kurie kaskart atėję į parduotuvę perka pieną, — net 
jei namie jo turi į valias, o yra žmonių, kurie visada perka desertą, 
nors teigia, kad stengiasi numesti svorio. Tačiau pieno pirkėjai ir 
deserto mėgėjai dažniausiai būna skirtingi žmonės. 

Kiekvieno žmogaus įpročiai yra unikalūs. 

„Target“ norėjo pasinaudoti šiomis individualiomis keistenybė- 
mis. Tačiau kai pro duris kasdien įžengia begalė žmonių, kaip jūs 
galite atsekti jų prioritetus ir apsipirkimo dėsningumus? 

Jūs renkate duomenis. Milžinišką, nesuvokiamai didelį duome- 
nų kiekį. 

Pradėjusi šiek tiek mažiau nei prieš dešimtmetį, „Iarget“ pra- 
dėjo kaupti didžiulę duomenų bazę, kurioje kiekvienas pirkėjas pa- 
žymėtas tapatybės (identifikacijos) kodu — tarp darbuotojų žinomu 
kaip „Svečio ID numeris“. Toje duomenų bazėje yra lentelės, kaip 
kiekvienas žmogus apsiperka. Kompanijos kompiuteriai fiksuoja, 
kai klientas pasinaudoja „Target“ išleista kredito kortele, paduoda 
prie kasos nuolatinio pirkėjo kortelę, panaudoja kuponą, atsiųstą 
paštu į namus, užpildo apklausos anketą, atgauna pinigus, paskam- 
bina telefonu pagalbos klientams linija, atsidaro elektroninį paštą iš 

„Target“ svetainės, apsilanko „Target.com“ svetainėje ar nusiperka ką 
nors internetu. Įrašas apie kiekvieną pirkinį susiejamas su „Svečio 
ID numeriu“ ir kartu su viskuo, ką jis kada nors yra pirkęs. 

Su „Svečio ID numeriu“ buvo susiejama ir demografinė infor- 
macija, kurią „Target“ rinko ar įsigijo iš kitų firmų - kliento amžius, 
ar jis vedęs, ar turi vaikų, kurioje miesto dalyje gyvena, kiek laiko 
jam reikia atvykti į parduotuvę, įvertina, kiek pinigų jis ar ji uždirba, 
ar neseniai atsikraustė, koks namų ir mobiliojo telefono numeris. 
„Target“ gali gauti duomenų, kurie rodo pirkėjo tautybę, darbo isto- 
riją, kokius žurnalus jis ar ji skaito, ar yra kada nors paskelbęs ban- 

krotą, kuriais metais nusipirko (ar prarado) namą, kuriame koledže 
ar kurioje vidurinėje mokėsi, ar renkasi tam tikrą konkretų kavos, 
tualetinio popieriaus, grūdinių produktų, obuolių tyrės tiekėją. 

Yra prekiautojų duomenimis, kaip antai „InfiniGraph“, ku- 
rie „klausosi“ pirkėjų pokalbių interneto svetainėse ar forumuose 
ir atseka, kurį produktą žmonės mini palankiai. Firma „Rapleaf“ 
parduoda informaciją apie pirkėjų politinę pakraipą, skaitymo įpro- 
čius, labdaros aukas, jų automobilių numerius, ar jie mieliau renkasi 
religines naujienas, ar cigarečių pasiūlymus. Kitos kompanijos ana- 
lizuoja nuotraukas, kurias vartotojai siunčia internetu, kataloguoja, 
ar jie išblyškę, ar įdegę, aukštaūgiai ar žemaūgiai, praplikę ar tan- 
kiais plaukais, o pagal tai - kokių produktų jie gali norėti. („Target“ 
atsisakė nurodyti, kokios kompanijos užsiima demografija ir kokią 
informaciją jos tyrinėja.) 

„Dažniausiai kompanijos žinodavo tik tai, ką jų klientai morėda- 
vo joms pateikti, — sakė Tomas Davenportas, vienas iš garsių tyrėjų, 
besidominčių, kaip verslas pasinaudoja duomenimis ir jų analize. — 
Tas pasaulis jau seniai praeityje. Jūs būtumėte sukrėsti, kiek ten 
daug informacijos — ir visos kompanijos ją perka, nes tai vienintelis 
būdas išlikti.“ 

Jeigu pasinaudojate savo „Target“ kredito kortele, kad nusipirk- 
tumėte dėžutę ledų „Popsicles“ kartą per savaitę, dažniausiai 18 val. 
30 min. šiokiadienį, ir didžiulius šiukšlių maišus kiekvieną liepą ir 
spalį, „Target“ statistikai ir kompiuterinės programos nustatys, kad jūs 
turite namie vaikų, esate linkęs grįždamas namo iš darbo sustoti dėl 
bakalėjinių pirkinių, turite pievelę, kurią vasarą reikia nušienauti, ir 
medžių, kurie rudenį numeta lapus. Jie pasižiūrės į kitus jūsų apsipir- 
kimo dėsningumus ir pamatys, kad jūs kartais perkate grūdinių pro- 
duktų, bet niekada neperkate pieno — tai reiškia, kad turbūt perkate 
Ji kur nors kitur. Taigi „Target“ atsiųs jums kuponus 2 proc. riebumo 
Plenui, šokoladiniams barstukams, mokykliniams reikmenims, lauko 

baldams, grėbliams ir — kadangi tikriausiai norėsite atsipalaiduoti po 
ilgos darbo dienos — alui. Kompanija įspės, ką jūs dažniausiai perkate, 
ir tada pamėgins jus įtikinti, kad pirktumėte tai „Target“. Firma turi 
gebėjimą pritaikyti asmeniškai reklamas ir kuponus, kuriuos atsiunčia 
kiekvienam klientui, nors jūs turbūt niekada nesuprasite, kad gavote 
kitokį reklaminį lapelį negu jūsų kaimynas. 

„Kartu su „Svečio ID“ mes turime jūsų vardą, pavardę, adre- 
są, deklaraciją, žinome, kad įsigijote kortelę „Target Visa“ — kredito 
kortelę, galime visa tai susieti su jūsų prekių pirkimu“, — sakė Pole'as 
2010 m. per konferenciją mažmenininkų statistikų auditorijai. 
Kompanija gali susieti beveik pusę visų pardavimų jos parduotuvėje 
su konkrečiu asmeniu, beveik visus pardavimus internetu ir ketvirtį 
apžiūrinėjimų internetinėse parduotuvėse. 

Toje konferencijoje Pole'as parodė skaidrę, vaizduojančią „Tar- 
get“ renkamų duomenų pavyzdį — tam tikrą diagramą, kuri, pasiro- 
džiusi ekrane, privertė kažką salėje sušvilpti iš nuostabos: 


Suvestinė: Svečio ID A 

Tačiau renkant šiuos duomenis bėda ta, kad jie neturi prasmės, 
jei nėra statistiko, kuris juos perpranta ir įprasmina. Prašalaičiui du 
pirkėjai, kurie perka apelsinų sultis, atrodo tokie patys. Reikia specia- 
lios matematikos norint suprasti, kad vienas iš jų yra trisdešimt ketve- 
rių metų moteris, perkanti sulčių savo vaikams (ir todėl gali įvertinti 
kuponą, leidžiantį įsigyti „Ihomas The Tank Engine“ DVD), o kitas 
yra dvidešimt aštuonerių metų viengungis, kuris geria sultis po bėgio- 
jimo (ir todėl gali reaguoti į nuolaidą sportukams). 

„Mes tai vadiname „Svečio portretu“, — pasakojo man Pole'as. — 
Kuo daugiau aš apie ką nors žinau, tuo geriau galiu įspėti jo pirkimo 
įpročius. Neketinu įspėti apie jus visko ir nuolat, bet daugiau kartų 
būsiu teisus negu suklysiu.“ 

Tuo metu, kai Pole'as pradėjo dirbti „Target“, - 2002 m., — anali- 
zės skyrius jau buvo sukūręs kompiuterines programas, nustatančias, ar 
namų ūkyje yra vaikų, ir kiekvieną lapkritį siųsdavo jų tėvams katalo- 
gus dviračių ir paspirtukų, kurie nuostabiai atrodytų po Kalėdų eglute, 
taip pat kuponus mokykliniams reikmenims rugsėjį ir reklamas apie 
vandens žaislus birželį. Kompiuteriai ieškodavo pirkėjų, kurie perka 
bikinius balandį, ir siųsdavo jiems kuponus apsauginiam kremui nuo 
saulės liepą ir knygas apie svorio numetimą gruodį. Jeigu norėdavo, 

„Target“ galėdavo kiekvienam klientui nusiųsti kuponų knygelę, pilną 
nuolaidų produktams, dėl kurių pirkimo parduotuvių tinklas buvo 
tikras, nes šie klientai tų prekių jau buvo įsigiję anksčiau. 

„Target“ nėra vienintelis prekybos tinklas, norintis numatyti 
pirkėjų įpročius. Kone kiekvienas didesnis mažmenininkas, kartu ir 

„Amazon.com“, „Best Buy“, „Kroger“ prekybos centrai, „1-800-Flo- 
wes“, „Olive Garden“, „Anheuser-Busch“, „U.S. Postal Service“, „Fi- 
deliry Investments“, „Hewlet-Packard“, Amerikos bankas, „Capital 
One“ ir šimtai kitų, turi „prognozuojančių analitikų“ skyrius, kurie 
privalo išsiaiškinti vartotojų prioritetus. „Bet „Iarget“ visada šioje sri- 
tyje buvo protingiausias tinklas, - sakė Ericas Siegelis, konferencijos, 
Pavadintos „Prognozių analizės pasaulis“, vedėjas. - Duomenys patys 

savaime nieko nereiškia. „Target“ puikiai moka išsiaiškinti gerokai 
gudresnius klausimus.“ 

Nereikia būti genijumi, kad suprastum, jog tas, kas perka grūdi- 
nius produktus, pirks ir pieną. Tačiau yra kitų, daug sunkesnių — ir 
pelningesnių — klausimų, į kuriuos reikia rasti atsakymą. 

Štai kodėl kolegos paklausė Pole'o, padirbėjusio vos kelias savai- 
tes, ar įmanoma nustatyti, kuri klientė nėščia, nors ta moteris nenorė- 
tų, kad kas nors tai žinotų. 


1984 m. Los Andžele esančio Kalifornijos universiteto kviestinis pro- 
fesorius Alanas Andreasenas paskelbė straipsnį, kuris padėjo atsakyti 
į esminį klausimą: kodėl kai kurie žmonės staiga pakeičia pirkimo 
įpročius? 

Andreaseno komanda praėjusiais metais atliko Los Andželo apy- 
linkėse gyvenančių vartotojų apklausas telefonu, teiravosi apie jų ke- 
liones į parduotuves. Vos tik kas atsiliepdavo telefonu, mokslininkai 
apipildavo jį ar ją klausimais apie tai, kokią dantų pastą ar kokį muilą 
jie perka ir ar jų prioritetai nepasikeitė. Tyrėjai sakė, kad apklausė be- 
veik tris šimtus žmonių. Kaip ir kiti tyrėjai, jie atrado, kad dauguma 
žmonių perka tų pačių gamintojų grūdines prekes ir dezodorantus 
savaitė po savaitės. Įpročiai karaliavo. 

Išskyrus tam tikras sritis. 

Pavyzdžiui, 10,5 proc. Andreaso apklaustų žmonių per pastaruo- 
sius šešis mėnesius pakeitė pastos rūšį. Daugiau kaip 15 proc. pradėjo 
pirkti naujus skalbiamuosius miltelius. 

Andreasas norėjo sužinoti, kodėl šie žmonės pakeitė įprastą elg- 
seną. Jis atrado tai, kas tapo šiuolaikinės rinkodaros teorijos kertiniu 
akmeniu: žmonių pirkimo įpročiai pasikeičia, kai jie išgyvena didelį 
gyvenimo įvykį. Pavyzdžiui, kai kas nors vesdavo ar ištekėdavo, daž- 
niausiai pradėdavo pirkti kitokią kavą. Kai įsikeldavo į naują namą, 

būdavo linkęs pakeisti grūdinių produktų rūšį. Kai skirdavosi, didelė 
tikimybė, kad pradėdavo gerti kitokį alų. Vartotojai, patiriantys di- 
džius savo gyvenimo įvykius, dažnai nepastebi ar jiems nerūpi, kad 
pasikeitė jų pirkimo įpročiai. Tačiau mažmeninės prekybos atstovai tą 
pastebi ir jiems tas labai rūpi. 

„Gyvenamosios vietos pakeitimas, santuoka ar skyrybos, darbo 
gavimas ar praradimas, kieno nors atėjimas į namų ūkį ar išėjimas iš 
jo, - rašė Andreasas, — yra tie gyvenimo pokyčiai, kurie daro vartoto- 
jus „jautresnius rinkodaros specialistų įsikišimui“.“ 

O koks yra didžiausias gyvenimo įvykis daugumai žmonių? Kas 
sukelia didžiausią perversmą ir „jautrumą rinkodaros įsikišimui“? 
Kūdikio gimimas. Daugumai klientų nėra didesnio perversmo gyve- 
nime negu kūdikio atsiradimas. Dėl to kaip tik tuo momentu naujų 
tėvelių įpročiai tampa lankstesni negu bet kuriuo kitu suaugusiojo 
gyvenimo laikotarpiu. 

Taigi kompanijoms nėščia moteris yra aukso kasykla. 

Nauji tėvai perka daug prekių — vystyklų ir nosinaičių, tamponų, 
vaikiškų lovelių, šliaužtinukų, antklodžių ir buteliukų — juos tokie pre- 
kybos tinklai kaip „Target“ parduoda labai pelningai. Viena 2010 m. 
atlikta apklausa nustatė, kad tėvai vidutiniškai išleidžia 6 800 dolerių 
kūdikių daiktams iki vaiko pirmojo gimtadienio. 

Ber čia tik pirkinių ledkalnio viršūnėlė. Tos pradinės išlaidos 
yra skatikai, palyginti su tuo pelnu, kurį parduotuvių tinklas gali 
uždirbti pasinaudodamas pasikeitusiais naujųjų tėvelių apsipirkimo 
įpročiais. Jei pavargusios mamos ir neišsimiegoję tėvai pradeda pirk- 
ti kūdikių pieno mišinėlius ir vystyklus „Target“, jie pradės ten pat 
pirkti ir bakalėjos prekes, valymo reikmenis, rankšluosčius, apatinius 
baltinius — riba tėra dangus. Nes taip lengviau. Naujiems tėveliams 
lengvumas yra visų svarbiausia. 

„Vos tik jie pradeda čia pirkti vystyklus, pradės pirkti Čia ir visa 
kita, — pasakojo man Pole'as. — Jei leki per parduotuvę ieškodamas 
buteliukų ir pamatai apelsinų sultis, griebsi dėžutę. O, štai tas naujas 

DVD, kurio aš taip norėjau. Netrukus jūs jau pirksite grūdinius pro- 
duktus ir popierinius rankšluosčius iš mūsų ir vis pas mus sugrįšite. 

Nauji tėvai yra tokie vertingi, kad dauguma mažmenininkų 
padarys beveik viską, kad juos surastų, net įsibraus į motinų pa- 
latas, nors jų produktai neturi nieko bendro su kūdikių prekėmis. 
Pavyzdžiui, viena Niujorko ligoninė kiekvienai naujai mamai įtei- 
kia dovanų krepšelį, kuriame yra mėginių buteliukai: plaukų gelio, 
veido prausiklio, skutimosi kremo, energetinė juostelė, šampūnas 
ir minkšti medvilniniai trumparankoviai marškinėliai. Viduje dar 
įdėti kuponai internetinėms fotopaslaugoms, rankų kremui ir greta 
esančiam sporto klubui. Taip pat yra vystyklų ir kūdikių losjono pa- 
vyzdžių, tačiau jie prapuolę tarp nevaikiškų prekių. 580 JAV ligoni- 
nių naujos mamos gauna dovanėles iš Walto Disney'aus kompanijos, 
kuri 2010 m. įsteigė padalinį, skirtą kaip tik rinkodarai, susijusiai su 
kūdikių tėvais. „Procter and Gamble“, „Fisher-Price“ ir kitos hirmos 
turi panašias dovanų dalijimo programas. Disney'aus kompanija įver- 
tino, kad Šiaurės Amerikoje nauja kūdikių prekių rinka verta 36, 3 
mlrd. per metus. 

Tačiau tokioms kompanijoms kaip „Target“ pasveikinti naujas 
mamas palatose tam tikra prasme jau yra per vėlu. Tuomet jos jau yra 
visų kitų firmų radarų ekrane. „Target“ nenori varžytis su Disney 'aus 
kompanija ar „Procter and Gamble“; ji nori jas sutriuškinti. „Target“ 
tikslas — pradėti pardavinėti tėvams prieš kūdikiui gimstant — štai ko- 
dėl Andrew Poleo kolegos priėjo prie jo tą dieną paklausti, ar įmano- 
ma sukurti nėštumo įspėjimo algorirmą. Jeigu jie pajėgtų atpažinti 
besilaukiančias motinas per jų trečią-šeštą mėnesius, galėtų laimėti 
jas anksčiau už visus kitus. 

Vienintelė problema ta, kad išsiaiškinti, kuri klientė nėščia, yra 
sunkiau, nei atrodo. „Target“ turi kūdikių dovanų registrą, tai padėjo 
nustatyti kai kurias nėščias moteris — be to, visos tos būsimos ma- 
mytės noriai pateikė vertingos informacijos apie reikiamas datas, o 
tai leido kompanijai sužinoti, kada joms atsiųsti kuponų vitaminams, 


Iš kur „Target“ anksčiau už tave žino, ko tu nori | 229 


skirtiems nėščiosioms, ar vystyklams. Tačiau registru naudojasi tik 
dalis nėščių „Target“ klienčių. 

Vadovybė kartais įtaria, kad klientė yra nėščia, nes perka moti- 
nystės drabužius, vaikų kambario baldus, vystyklų pakuotes. Tačiau 
įtarti ir žinoti yra du skirtingi dalykai. Iš kur gali žinoti, ar ta, kuri 
perka vystyklus, yra nėščia, ar ji juos padovanos nėščiai draugei? Be 
to, svarbu ir nėštumo laikas. Kuponas, naudingas likus mėnesiui iki 
gimdymo, gali būti išmestas į šiukšlių dėžę, jei bus gautas kūdikiui 
jau gimus. 

Pole'as ėmė darbuotis naršydamas „Target“ kūdikių dovanų re- 
gistrą, tai leido jam nustatyti, kaip keičiasi vidutinės moters pirkimo 
įpročiai, artėjant gimdymo dienai. Registras — įrašų žurnalas buvo 
tarsi laboratorija, kur jis galėjo patikrinti savo nujautimus ir įtarimus. 
Kiekviena būsima mama pateikdavo savo vardą, pavardę, partnerio 
vardą, pavardę ir būsimą gimdymo datą. „Target“ duomenų bazė ga- 
lėjo šią informaciją susieti su šeimos „Svečio ID“. Tad kai tik viena iš 
šių moterų nusiperka kokią prekę internetu ar parduotuvėje, Pole'as, 
pasinaudodamas jos pateikta gimdymo data, gali nustatyti, koks 
buvo nėštumo laikotarpis tuo metu, kai ji tą prekę pirko. Netrukus 
jis sugalvojo modelį. , 

Jis suprato, kad besilaukiančios mamos apsipirkdavo nuspėjamai. 
Pavyzdžiui, losjonai. Daugelis žmonių perka losjonus, bet „Target“ 
duomenų analitikas pastebėjo, kad moterys, įrašytos į kūdikių dova- 
nų registrą, dažniausiai perka nepaprastai daug bekvapio losjono tre- 
čiąjį-šeštąjį nėštumo mėnesį. Kitas analitikas pastebėjo, kad kartais 
per pirmąsias dvidešimt savaičių dauguma nėščių moterų perka daug 
vitaminų — kalcio, magnio, cinko. Daugelis klientų kiekvieną mėne- 
sį perka muilą ir vatos tamponus, bet kai moterys staiga ima pirkti 
daugybę bekvapio muilo ir vatos tamponų, be to, rankų valiklių ir 
neapsakomai daug frotė audinių — viską kartu, prabėgus keliems mė- 
nesiams po to, kai pirko losjonus, magnį ir cinką, tai signalas, kad 
Joms artėja gimdymo diena. 

Pole'as, pasitelkęs duomenų naršyklę, galėjo nustatyti maždaug 
dvidešimt penkis skirtingus produktus, kurie, analizuojami drauge, 
leido jam tam tikra prasme pažvelgti į moters įsčias. Svarbiausia, jis 
galėjo įspėti apytikrį nėštumo laiką - trečdalį — ir nustatyti gimdymo 
metą, tad „Target“ galėjo nusiųsti moteriai kuponus kaip tik tuo metu, 
kai jai buvo metas įsigyti naujų prekių. Kai Pole'as baigė dirbti, jo 
programa galėjo nustatyti beveik kiekvienos nuolatinės pirkėjos „nėš- 
tumo numatymo“ balus. 

Džeinė Vord, Atlantoje gyvenanti dvidešimt trejų metų mergi- 
na, nusipirkusi kakavos sviesto losjono, įsigijo ir gana didelį krepšelį, 
kad tilptų vystyklų maišas, cinkas, magnis ir žydras kilimėlis? Taigi 
87 proc. tikimybė, kad ji nėščia ir kad jos gimdymo data bus rugpjū- 
čio gale. Laiza Olter, gyvenanti Brukline, trisdešimt penkerių metų 
moteris, įsigijo penkias pakuotes frotė rankšluostėlių, butelį skalbia- 
mųjų miltelių, tinkančių „jautriai odai“, plačius džinsus, vitaminų, 
kurių sudėtyje yra Omega-3 riebalų rūgšties, ir daugybę kosmetinių 
priemonių odos drėgnumui palaikyti? Vadinasi, 96 proc. tikimybė, 
kad ji nėščia ir turbūt gimdys gegužę. Keitlin Paik, trisdešimt de- 
vynerių metų moteris, gyvenanti San Fransiske, nusipirko vaikišką 
sulankstomąją kėdutę su rateliais už 250 dolerių ir nieko daugiau? Ji 
turbūt perka dovaną draugės vaikeliui. Be to, jos demografiniai duo- 
menys rodo, kad prieš porą metų išsiskyrė. 

Pole'as pritaikė savo programą kiekvienai klientei, esančiai „Tar- 
get“ duomenų bazėje. Kai tai buvo atlikta, jis turėjo sąrašą dešimčių 
tūkstančių moterų, kurios tikriausiai yra nėščios ir kurias „Target 
gali apipilti reklamomis, peršančiomis vystyklus, losjonus, vaikiškas 
loveles, vatos tamponus, motinystės laikotarpio darbužius kaip tik 
tuo metu, kai jų pirkimo įpročiai labai lankstūs. Jei bent dalis šių mo- 
terų ar jų vyrų pradės apsipirkti „Target“, kompanija, be pagrindinio 
pelno, gaus papildomų milijonų. 

Paskui, kai kompanija jau ketino paleisti šią reklamų laviną, kaž- 
kas iš rinkodaros skyriaus paklausė: o kaip moterys reaguos supratu- 
sios, kiek daug „Target“ žino? 

„Jei mes kam nors nusiųsime katalogą ir pasveikinsime: „Laimin- 
gi, sulaukę pirmojo vaikelio!“, o jie bus niekada mums nesakę, kad 
laukiasi kūdikio, daugelis pasijus nejaukiai, - pasakojo man Pole'as. — 
Mes labai konservatyvūs dėl privatumo taisyklių laikymosi. Bet nors 
ir laikomės taisyklių, galime padaryti ką nors, kas privers žmones pa- 
sijusti nepatogiai. 

Tokiam nerimui priežastis yra. Maždaug po metų nuo tada, kai 
Pole'as sukūrė nėštumo nustatymo modelį, į Minesotoje esančią „Iar- 
get“ parduotuvę atėjo vyriškis ir pareikalavo pasimatyti su adminis- 
tratoriumi. Jis laikė rankoje sugniaužęs reklamą. Ir buvo piktas. 

„Mano dukra gavo paštu šitą! — piktinosi jis. — Ji dar tebesimo- 
ko vidurinėje mokykloje, o jūs jau siuntinėjate jai kuponus kūdikių 
drabužiams ir vaikiškoms lovelėms? Ar jūs stengiatės paskatinti ją 
pastoti?“ 

Administratorius neturėjo žalio supratimo, ką čia tas vyriškis 
tauzija. Jis dirstelėjo į voką. Taip, laiškas buvo adresuotas jo dukrai, 
o jame buvo įdėtos reklamos apie besilaukiančios motinos drabužius, 
vaiko kambario baldus, besišypsančių kūdikių, žvelgiančių motinoms 
į akis, paveikslėliai. 

Administratorius atsiprašė, o paskui po kelių dienų paskambino 
ir dar sykį nuoširdžiai atsiprašė. 

Tėvas kažkodėl buvo priblokštas. 

„Pasikalbėjau su savo dukra, - sakė jis. — Pasirodo, mano namuo- 
se vyko šis tas, apie ką aš ničnieko nežinojau. - Jis giliai įkvėpė. - Ji 
gimdys rugpjūtį. Tai aš turiu jūsų atsiprašyti.“ 

„Target“ nėra vienintelė firma, kelianti rūpesčių vartotojams. 
Kitos kompanijos irgi būdavo puolamos, kad pasinaudoja duome- 
nimis, nors darydavo tai ne taip įkyriai. Pavyzdžiui, 2011 m. Niu- 
Jorko gyventojas padavė į teismą „McDonald's“, CBS, „Mazda“ ir 
„Microsoft“. Jis apkaltino šių kompanijų reklamos skyrius, kad stebi 
Vartotojų naudojimąsi internetu, norėdamos išstudijuoti jų varto- 
jimo įpročius. Kalifornijoje pareikšta daugybė ieškinių „Target“, 

„Walmart“, „Victoria Secret“ ir kitiems mažmeninės prekybos tin- 
klams dėl to, kad klausinėja pirkėjų pašto indeksų, kai šie pasinau- 
doja kredito kortelėmis, o paskui pasinaudoja ta informacija, kad 
sužinotų jų pašto adresą. 

Poleas ir jo kolegos suprato, kad pasinaudojimas duomenimis 
moterų nėštumui įspėti gali užtraukti viešųjų ryšių nemalonę. Tad 
kaip jie galėtų įteikti reklamas būsimoms mamoms neatskleisdami, 
kad jas šnipinėja? Kaip jūs galite pasinaudoti kieno nors įpročiais taip, 
kad jis nesuprastų, jog tyrinėjate kiekvieną jų gyvenimo detalę? 


" Šiame skyriuje informacija pagrįsta pokalbiais su daugiau kaip tuzinu da- 
bartinių ir buvusių „Target“ darbuotojų. Daugelis jų norėjo likti anonimais 
ir bendravo slapta, nes bijojo keršto ar atleidimo iš darbo. „Target“ buvo su- 
teikta proga peržvelgti ir atsiliepti į šiame skyriuje pateiktus pasakojimus, jų 
buvo paprašyta, kad leistų Svečio analizės skyriaus vadovams duoti interviu, 
kurį būtų galima įrašyti. Kompanija atsisakė to ir nenorėjo atsakyti į klausi- 
mus apie duomenų patikrinimą, išskyrus du laiškus. Pirmajame buvo rašo- 
ma: „Iarget“ kompanijos misija yra padaryti šį prekybos tinklą prioritetinį 
pirkėjams. Mes pateikiame savo klientams išskirtinės vertės prekes, nuolat 
atnaujinamas, suteikiame jiems išskirtinę patirtį, nuosekliai įgyvendindami 
savo pažadą „Tikėkis daugiau. Mokėk mažiau“ Kadangi esame taip inten- 
syviai susitelkę į šią misiją, daug investuojame į tai, kad suprastume mūsų 
svečių prioritetus. Todėl to siekdami išplėtojome daug tyrimo priemonių, 
kurios leidžia mums suprasti, kokios yra skirtingų demografinių grupių pir- 
kimo tendencijos ir prioritetai. Mes naudojamės duomenimis, gaunamais 
šiomis priemonėmis, kad informuotume savo parduotuves dėl prekių išdės- 
tymo, produktų atrankos, reklamos ir kuponų. Ši analizė leidžia „Target“ 
suteikti svarbią apsipirkimo patirtį savo klientams. Pavyzdžiui, atliekant 
transakcijas parduotuvėje, mūsų tyrimo priemonės leidžia numatyti svar- 
bius pasiūlymus individualiems klientams, pagrįstus jų įsigijimais, tai gali 
būti įteikta kartu su kvitais. Be to, tokios programos kaip kūdikių registras 
padeda „Target“ suprasti, kaip bėgant laikui keičiasi klientų poreikiai, lei- 
džia mums pateikti naujoms mamoms pinigų sutaupančius kuponus. Mes 
įsitikinę, kad šios pastangos tiesiogiai duo a naudos mūsų klientams, nes 
pateikiame daugiau to, ko jiems reikia ir ko jie nori „Target“ prekybos centre, 
o „Target“ irgi Laimi, nes sukuria tvirtesnį ištikimų klientų tinklą, paskaci- 
na dažnesnį apsipirkimą, padidina pardavimą ir pelną.“ Antrajame laiške 
buvo rašoma: „Beveik visiems jūsų teiginiams būdinga netiksli informacija, 
jų paviešinimas suklaidintų visuomenę. Mes neketiname nagrinėti kievieno 
sakinio. „Target“ žiūri į savo teisėtus įsipareigojimus rimtai ir laikosi visų 
federalinių ir valstybės įstatymų, kartu ir tų, kurie susiję su informacijos apie 
sveikatą slaptumo saugojimu.“ (Aut. past.) 

2003 m. vasarą „Arista Records“ reklamos direktorius Steve'as Bar- 
telsas pradėjo skambinėti radijo laidų vedėjams ir kalbėti jiems apie 
naują dainą, kuri, jo manymu, jiems patiktų. Tai buvo hiphopo 
dueto „OurtKast“ daina „Hey Ya!“ 

Ši daina buvo linksmas fanko, roko ir hiphopo stiliaus derinys, 
kartu su trupučiu „Big Band“ svingo — vienos populiariausių gru- 
pių pasaulyje. Per radiją ji skambėjo kaip niekas kitas. „Kai pirmą 
kartą ją išgirdau, man ant rankų pasišiaušė plaukai, - pasakojo man 
Bartelsas. — Ji skambėjo kaip populiariausia daina, kaip tokia daina, 
kurią išgirdęs prie baro galėtum klausytis metų metus.“ „Arista“ va- 
dovai vienbalsiai niūniavo vieni kitiems koridoriuose: „Sukrėsk jį 
kaip „Polaroido“ nuotrauka.“ Ši daina, jų manymu, 6us tikras lobis. 

Žinoma, tokia nuomonė buvo pagrįsta ne vien intuicija. Tuo 
metu įrašų verslas patyrė permainų, panašių į duomenų apdorojimą, 
atliekamą „Target“ ir kitose firmose. Kaip mažmenininkai pasinau- 
dojo kompiuterių algoritmais, kad numatytų klientų įpročius, taip 
muzikos bei radijo vadovai pasinaudojo kompiuterinėmis progra- 
momis, kad numatytų klausytojų įpročius. Kompanija „Polyphonic 
HMI“ - dirbtinio intelekto ekspertų ir statistikų būrys, įsikūręs 
Ispanijoje — sukūrė programą, vadinamą „Hit Song Science“, kuri 
analizavo matematines melodijų charakteristikas ir prognozavo jų 
populiarumą. Lygindama tempą, melodiją, garso aukštį, akordų 
seką ir kitus konkrečios dainos ypatumus su tūkstančių populiarių 
dainų, saugomų „Polyphonic HMI“ duomenų bazėje, ši programa 
galėjo pateikti balus, rodančius, ar melodija bus palankiai sutikta. 

Ši programa padėjo numatyti, kad Norah Jones albumas „Come 
away“ taps hitu, nors daugelis jį laikė nesvarbiu. (Jo buvo parduota 
10 mln. egzempliorių ir jis laimėjo 8 „Grammy“ apdovanojimus). Ji 
padėjo numatyti, kad Santanos daina „Why Don't You and I“ bus 

populiari, nors laidų vedėjai tuo abejojo. (Ši daina užėmė 3 vietą iš 
40)-ies geriausiųjų „Billboard“ sąraše.) 

Kai radijo stočių direktoriai per šią programą paleido „Hey Ya!“, 
jos balai buvo geri. Išties netgi puikūs: vieni iš pačių didžiausių. 

„Hey Ya!“, kaip rodė algoritmai, sulauks stulbinamos sėkmės. 

2003 m. rugsėjo 4 d. geriausiu radijo laiku 19 val. 15 min. „Top 
40“ stotis WIOGO Filadelfijoje paleido per radiją „Hey Ya!“ Tą sa- 
vaitę eteryje ji nuskambėjo septynis kartus, o tą mėnesį — trisdešimt 
septynis kartus. 

Tuo metu kompanija „Arbitron“ tikrino naujas technologijas, 
kurios leido išsiaiškinti, kiek žmonių klausosi konkrečios radijo sto- 
ties tuo momentu, kiek sykių perjungia ar išjungia stotį skambant 
konkrečiai dainai. WIOGO buvo viena iš radijo stočių, įtrauktų į 
patikrinimą. Stoties vadovai buvo įsitikinę, kad daina „Hey Ya!“ iš- 
laikys klausytojus prilipusius prie radijo. 

Sugrįžo atsakymas. 

Klausytojai ne tik paprasčiausiai nemėgo „Hey Ya!“. Jie tiesiog 
jos taip nepakentė, kad kone trečdalis jų išjungdavo stotį pasiklau- 
sę tos dainos trisdešimt sekundžių. Ir ne tik šią stotį. Visoje šalyje, 
Čikagoje, Los Andžele, Finikse, Siatle, per kokią tik radijo stotį nu- 

skambėdavo „Hey Ya!“, daugybė klausytojų išjungdavo radiją. 

„Kai pirmą kartą ją išgirdau, maniau, tai bus populiari dai- 
na, - pasakojo Johnas Garabedianas, „Top 40“ radijo programos, 
kurios kiekvieną savaitgalį klausydavosi daugiau kaip 2 mln. žmo- 
nių, šeimininkas. — Tačiau ji skambėjo kitaip nei visos dainos, tad 
kai kurie žmonės tiesiog siuto ją išgirdę. Vienas vaikinas man pa- 
sakė, kad tai pati prasčiausia daina, kokią tik jis yra kada girdėjęs. 
Žmonės klausosi „Top 40“, nes nori išgirsti patinkančias dainas 
arba dainas, kurios skamba panašiai kaip jų mėgstamos. Kai iš- 
girsta kažką visiškai skirtinga, jie tiesiog įsižeidžia. Jie nenori nie- 
ko nepažįstamo.“ 

„Arista“ išleido daug pinigų „Hey Ya!“ reklamai. Muzikos pra- 
monei ir radijui reikėjo, kad ji sulauktų pasisekimo. Hitai uždirba 
milijonus — ne tik todėl, kad žmonės perka pačią dainą, bet ir todėl, 
kad hitas gali atitraukti klausytojus nuo vaizdo žaidimų ir interneto 
ir privilioti prie radijo. Hitas gali parduoti sportinius automobilius 
per TV ir drabužius madingose moderniose parduotuvėse. Hitai 
yra šaltinis daugybės pinigų leidimo įpročių, kuriais remiasi rekla- 
muotojai, TV stotys, barai, šokių klubai — netgi tokios technologijų 
fhrmos kaip „Apple“. 

Taigi viena iš laukiamiausių dainų —- melodija, kuri, kaip numa- 
tė algoritmai, turėjo tapti metų daina, žlugo. Radijo programų di- 
rektoriai desperatiškai ieškojo, kas padėtų „Hey Ya!“ paversti hitu. 


Šis klausimas — kaip paversti dainą hitu — buvo tikras galvosūkis 
muzikos pramonei nuo pat jos pradžios, bet tik per pastaruosius 
kelis dešimtmečius žmonės ėmė rasti mokslinių atsakymų. Vienas iš 
pionierių buvo radijo stoties vadybininkas Richas Meyeris. 1985 m. 
jis drauge su žmona Nancy Čikagoje esančių savo namų rūsyje įstei- 
gė kompaniją „Mediabase“. Kas rytą juodu atsibusdavo, surinkdavo 
iš radijo stočių juostas, kurios būdavo įrašytos vakar įvairiuose mies- 
tuose, ir skaičiuodavo bei analizuodavo kiekvieną leistą dainą. Tada 
Meyeriai išspausdindavo kassavaitinį informacinį biuletenį, pažy- 
mėdami, kurios melodijos populiarumas išaugo ar sumažėjo. 
Pirmaisiais metais informacinis biuletenis turėjo tik maždaug 
šimtą prenumeratorių, tad Meyeris su žmona dėjo visas pastangas, 
kad kompanija nežlugrų. Tačiau kai vis daugiau radijo stočių pradėjo 
remtis Meyerio įžvalgomis, norėdamos prisivilioti daugiau klausyto- 
jų — ir ypač ištyrinėdavo formuluotes, kuriomis jis aiškindavo klau- 


symosi tendencijas, jo informacinis biuletenis - duomenys, kuriuos 

pardavinėjo „Mediabase“, o paskui ir kitos panašios paslaugos, kurias 
teikė augančios muzikos pramonės duomenis analizuojantys konsul- 
tantai, nuodugniai pakeitė radijo stočių veiklą. 

Vienas iš galvosūkių, kuriuos Meyeris labiausiai mėgo, buvo 
išsiaiškinti, kodėl klausydamiesi tam tikrų dainų žmonės nieka- 
da neperjungia radijo stoties. Laidų vedėjai jas vadindavo „kibio- 
mis“. Meyeris per tuos metus buvo atradęs šimtus tokių dainų, 
mėgindamas perprasti principus, kurie daro jas populiarias. Jo 
kabinetas buvo pilnas grafikų ir diagramų, vaizduojančių įvairių 
kibių dainų ypatybes. Jis visada ieškodavo naujų būdų įvertinti 
dainų kibumui, ir kai buvo paleista „Hey Ya!“, pradėjo eksperi- 
mentuoti su naujų įžvalgų ieškančios firmos „Arbitron“ atlikto 
testo duomenimis. 

Kai kurios kibiausios to meto dainos buvo tokios dėl akivaiz- 
džių priežasčių — pavyzdžiui, Beyoncė „Crazy in Love“ ir Justino 
Timberlakeo „Seforita“ buvo ką tik paleistos ir jau nepaprastai 
populiarios, bet jos buvo garsių muzikos žvaigždžių dainos, tad jų 
populiarumas suprantamas. Kitos dainos buvo kibios dėl visiškai 
nesuprantamų priežasčių. Pavyzdžiui, kai radijo stotys 2003 m. va- 
sarą paleisdavo Blu Cantrell „Breathe“, beveik niekas neperjungda- 
vo stoties. Ši daina labai greitai pamirštama, ritmiška, vedėjams ji 
atrodė tokia nuobodi ir blanki, kad daugelis jų ją paleisdavo neno- 
romis, kaip pasakojo muzikiniuose straipsniuose. Bet kažkodėl, vos 
tik ji būdavo paleidžiama per radiją, žmonės jos klausydavosi, nors 
per viešosios nuomonės apklausą ir prisipažindavo, kad ji nėra jų la- 
bai mėgstama. Arba pagalvokite apie „3 Doors Down“ grupės dainą 
„Here Without You“, apie beveik bet kurią grupės „Maroon 5“ dai- 
ną. Šios grupės yra tokios bespalvės ir niekuo neišsiskiriančios, jog 
kritikai ir klausytojai sugalvojo naują muzikinę kategoriją — „vonios 
rokas“, kad apibrėžtų jų drungnus garsus. Tačiau kai jos skambėda- 
vo per radiją, niekas neperjungdavo stoties kanalo. 

Dar buvo dainų, kurių klausytojai aktyviai memėgo, tačiau jos 
vis tiek buvo kibios. Tarkime, Christinos Aguileros ar Celine Dion. 
Per apklausas vyrai klausytojai sakydavo, kad jie nepakenčia Celine 
Dion ir jos dainų. Tačiau kai ta daina skambėdavo per radiją, jie 
jos neišjungdavo. Los Andželo rinkoje radijo stotys, kurios nuolat 
paleisdavo Celine Dion dainą baigiantis kiekvienai valandai — kai 
būdavo nustatomas klausytojų skaičius — galėjo garantuotai padi- 
dinti savo klausytojų skaičių bent 3 proc., o tai radijo pasaulyje mil- 
žiniškas skaičius. Vyrai klausytojai turbūt manė, kad jie nemėgsta 
Celine Dion dainų, tačiau kai jos skambėdavo, jie likdavo prilipę 
prie radijo. 

Vieną vakarą Meyeris atsisėdo ir pradėjo klausytis kibių dai- 
nų - vienos po kitos, daugybę kartų. Taip darydamas jis pastebėjo 
jų panašumą. Dainos išties neskambėjo panašiai. Vienos jų buvo 
baladės, kitos - popmelodijos. Tačiau visos jos atrodė panašios tuo, 
kad kiekviena skambėjo tiksliai taip, kaip Meyeris ir tikėjosi išgirsti 
tą konkretų žanrą. Jos skambėjo taip, tarsi būtų pažįstamos — kaip 
ir visos kitos per radiją, — tik šiek tiek nugludintos, šiek tiek arčiau 
aukso vidurio — tobulos dainos. 

„Kai kurios stotys atliks tyrimus skambindamos klausytojams 

telefonu ir grodamos dainų fragmentus, o klausytojai sakys: „Aš tai 
girdėjau tūkstančius kartų. Jau esu nuo to pavargęs, - pasakojo man 
Meyeris. — Tačiau kai tai grojama per radiją, jūsų pasąmonė teigia: 
„Aš žinau šitą dainą! Girdėjau ją daugybę kartų! Galiu ją drauge 
sudainuoti!“ Kibios dainos yra kaip tik tai, ką jūs tikitės išgirsti per 
radiją. Jūsų smegenys slapta nenumaldomai trokšta tos dainos, nes 
ji tokia pažįstama, tokia artima visoms kitoms, kurias iki šiol esate 
girdėjęs ir pamėgęs. Ji tiesiog deramai skamba.“ 

Yra įrodymų, kad pirmenybės atidavimas tam, kas skamba 
„pažįstamai“, yra mūsų neurologijos vaisius. Mokslininkai yra tyrę 
muzikos klausančių žmonių smegenis ir aptikę, kurios nervų sritys 

yra įtrauktos, kai reikia suvokti akustinius stimulus. Muzikos klau- 
symasis suaktyvina daugybę smegenų sričių, kartu ir klausos srities 
smegenų žievę, tarpinių smegenų gumburą, aukštutinę parietalinę 
smegenų žievę. Tos pačios zonos susijusios ir su modelio atpažinimu, 
jos padeda nuspręsti, į kuriuos įvesties duomenis kreipti dėmesį, o 
kurių nepaisyti. Kitaip tariant, tos smegenų sritys, kurios padeda su- 
vokti muziką, sudarytos taip, kad ieškotų šablonų ir to, kas pažįsta- 
ma. Tai atrodo prasminga. Juk muzika yra sudėtinga. Daugybė tonų, 
stilių, garso aukščių, susiliejančių melodijų, besirungiančių garsų 
kone kiekvienoje dainoje — ar kalbos triukšmingoje gatvėje — taip 
smarkiai užlieja, kad jei smegenys negebėtų susitelkti į vienus garsus 
ir nepaisyti kitų, viskas atrodytų kaip triukšmas ir kakofonija. 

Mūsų smegenys nenumaldomai trokšta rasti muzikoje tai, kas 
pažįstama, nes pažįstamumas leidžia mums išgirsti ir nebūti ati- 
trauktiems kitų garsų. Kaip MIT mokslininkai atrado, kad elge- 
sio įpročiai apsaugo mus nuo slegiančios naštos priimti sprendimus 
kiekvieną dieną, taip ir klausymosi įpročiai egzistuoja todėl, kad be 
jų būtų neįmanoma nuspręsti, ar turėtume susitelkti į savo vaiko 
balsą, ar į trenerio švilpuką, ar į triukšmą iš gatvės per šeštadienio 
futbolo varžybas. Klausymosi įpročiai leidžia mums nesąmoningai 
atskirti svarbius triukšmus nuo tokių, kurių galima nepaisyti. 

Štai kodėl dainos, kurios skamba „pažįstamai“, — nors jūs nie- 
kada nesate jų girdėjęs, - yra kibios. Mūsų smegenys sukonstruotos 
taip, kad atiduotų pirmenybę girdimiems šablonams, kurie atrodo 
panašūs į tai, ką jau esame girdėję. Kai Celine Dion išleidžia naują 
dainą — ir ji skamba taip, kaip ir bet kuri kita jos dainuojama, kaip 
ir visos dainos, skambančios per radiją, - mūsų pasąmonė trokšta 
dainos atpažįstamumo, ir taip ji tampa kibi. Galite niekada nenueiti 
į Celine Dion koncertą, bet klausysitės jos dainų per radiją, nes kaip 
tik tai tikitės išgirsti važiuodamas automobiliu į darbą. Tos dainos 
tobulai atitinka jūsų įpročius. 

Ši įžvalga padėjo paaiškinti, kodėl „Hey Ya!“ nebuvo populiari 
daina per radiją, nors „Hit Songs Science“ ir muzikos pramonės 
direktoriai buvo įsitikinę, kad ji taps hitu. Bėda buvo ne ta, kad 
„Hey Ya!“ — prasta daina. Bėda buvo ta, kad „Hey Ya!“ nebuvo pa- 
žįstama. Radijo klausytojai, kaskart išgirdę naują dainą, nenorėjo 
daryti sprendimo. Jų smegenys norėjo laikytis įpročio. Dažniausiai 
mes iš tiesų nesirenkame, ar daina mums patinka, ar ne. Tai parei- 
kalautų per daug proto pastangų. Mes veikiau reaguojame į signalus 
(„Tai skamba taip kaip ir visos kitos dainos, kurios man patinka“) ir 
atlygį („Smagu niūniuoti kartu“) nė nesusimąstydami — arba prade- 

dame pritarti, arba perjungiame radijo stotį. 


Įprastas veiksmas 


a “-e 


Signalas EBS p Atlygis 
ATPAŽINIMO CIKLAS 


Iš tiesų „Arista“ ir radijo laidų vedėjai susidūrė su panašia prob- 
lema, su kuria susidūrė Andrew Pole'as „Target“ prekybos tinkle. 
Klausytojai yra laimingi sėdėdami ir klausydami dainos, apie kurią 
gali pasakyti, kad ji jiems nepatinka, kol ji panaši į tas, kurias jie 
yra girdėję anksčiau. Nėščios moterys yra laimingos galėdamos pa- 
sinaudoti kuponais, kuriuos gauna paštu, jei tie kuponai neatsklei- 
džia, kad „Target“ šnipinėja, kas darosi jų įsčiose, nes tai nepažįsta- 
ma ir šiurpu. Kupono gavimas, parodantis, kad „Target“ žino, jog 
esi nėščia, neatitinka to, ko klientės tikisi. Tai tas pats, kas pasakyti 

keturiasdešimt dvejų metų investicijų bankininkui, kad jis pritarda- 
mas niūniuoja Celine Dion dainą. Jis įsižeis. 
Tad kaip laidų vedėjai įtikina klausytojus prilipti prie tokios dai- 


(< 


nos kaip „Hey Ya!“ taip ilgai, kad ji taptų pažįstama? Kaip „Target“ 
įtikina nėščias moteris naudotis vystyklų kuponais neišsiduodami? 
Ogi tai, kas nauja, aprengdami senais drabužiais, ir tai, kas ne- 


pažįstama, paversdami tuo, kas pažįstama. 


XX a. penktojo dešimtmečio pradžioje JAV vyriausybė pradėjo 
plukdyti daug savo šalies ūkių mėsos atsargų į Europą ir Ramio- 
jo vandenyno sritis, kad palaikytų Antrajame pasauliniame kare 
kovojančius karių būrius. Namuose kepsniai ir kiaulienos kotletai 
pradėjo nykti. Kai 1941 m. pabaigoje JAV įsitraukė į karą, Niujorko 
restoranuose buvo patiekiami mėsainiai su arkliena, atsirado juodoji 
naminės paukštienos rinka. Federaliniai pareigūnai sunerimo, kad 
užsitęsęs karas gali palikti naciją be proteino. Ši „problema JAV da- 
rėsi vis didesnė ir didesnė karui įsibėgėjus, — vyriausybės brošiūroje 
1943 m. rašė amerikiečiams buvęs prezidentas Herbertas Hooveris. — 
Mūsų ūkiuose stinga darbo jėgos gyvulių bandoms prižiūrėti o mes 
turime siųsti maisto atsargas britams ir rusams. Mėsa ir lašiniai yra 
tokia pat ginkluotė šiame kare kaip tankai ir lėktuvai.“ 

Susirūpinęs Gynybos departamentas kreipėsi į tuzinus pačių 
geriausių sociologų, psichologų ir antropologų - tarp jų į Margaret 
Mead ir Kurtą Lewiną, kurie taps įžymiais mokslininkais akademi- 
kais — ir davė jiems užduotį: išsiaiškinti, kaip įtikinti amerikiečius 
valgyti subproduktus. Kaip paskatinti namų šeimininkes patiekti 
savo vyrams ir vaikams proteino turinčias kepenėles, širdis, inkstus, 
smegenis, skrandžius ir žarnas, kurių lieka po to, kai šonkauliukai, 
krūtinėlės ir jautienos kepsniai iškeliauja kitapus vandenyno. 

Tuo metu subproduktai Amerikoje nebuvo populiarūs. Vidu- 
rinės klasės moterys 1940-aisiais verčiau būtų badavusios, negu su- 
gadinusios savo pietų stalą liežuviu ar žarnokais. Taigi kai 1941 m. 
mokslininkai, pasamdyti Mitybos įpročių komiteto, susitiko pirmą 
kartą, jie išsikėlė tikslą nustatyti kultūrinius barjerus, kurie nelei- 
džia amerikiečiams valgyti subproduktų. Galiausiai buvo išspaus- 
dinta daugiau kaip 200 tyrimų ir jų esmė buvo tas pats atradimas: 
norint pakeisti žmonių mitybą, tai, kas atrodo neįprasta, egzotiška, 
turi tapti įprasta. O kad taip įvyktų, jūs turite tai paslėpti kasdie- 
niame valgyje. 

Kad įtikintų amerikiečius valgyti kepenėles ir inkstus, namų 
šeimininkės turėjo mokėti pagaminti valgius taip, kad jie kiek tik 
įmanoma atrodytų, kvepėtų ir būtų tokie pat skanūs kaip tie valgiai, 
kuriuos jų šeimos tikisi išvysti ant pietų stalo, - nusprendė moksli- 
ninkai. Pavyzdžiui, kai Ūkio dalies Maitinimo poskyris — žmonės, 
atsakingi už kareivių maitinimą - 1943 m. pradėjo tiekti kareiviams 
šviežius kopūstus, niekas jų nevalgė. Tad valgyklos pjaustė ir virė 
tuos kopūstus, kol jie ėmė atrodyti kaip ir visos kitos daržovės ant 
kareivio padėklo — ir tuomet kareiviai valgė juos nesiskųsdami. „Ka- 
reiviai labiau valgys maistą, tiek pažįstamą, tiek ne, kai jis paruoštas 
panašiai į ankstesnį ir patiekiamas taip, kaip jie įpratę“, — rašė šiuo- 
laikiniai tyrėjai, įvertinę tas studijas. 

Amerikiečių mitybos pakeitimo paslaptis, nusprendė Mitybos 
įpročių komitetas, yra pažįstamumas. Netrukus namų šeimininkės 
gaudavo iš vyriausybės laiškų, kuriuose buvo prašoma „kiekvieną vyrą 
nudžiuginti žlėgtainiu ir kepenų paštetu“. Mėsininkai pradėjo dalyti 
receptus, kuriuose buvo paaiškinta, kaip iš kepenų pagaminti maltos 
mėsos kepsnį. Prabėgus keleriems metams po Antrojo pasaulinio karo 
pabaigos Mitybos įpročių komitetas buvo paleistas. Tačiau tuomet jau 
plaučkepeniai buvo visiškai įtraukti į amerikiečių valgiaraštį. Vienas 
tyzimas parodė, kad per karą jų suvartojimas padidėjo 33 procentais. 

1955 m. jis padidėjo iki 50 procentų. Inkstai tapo pagrindiniu pro- 
duktu ant pietų stalo. Kepenėlės buvo skiriamos ypatingoms progoms. 
Amerikiečių pietų valgiai pasikeitė taip smarkiai, kad subproduktai 
tapo komtorto ženklu. 

Nuo tada JAV vyriausybė ne kartą dėjo pastangas, kad page- 
rintų savo piliečių mitybą. Pavyzdžiui, buvo organizuota kampanija 
„Penki per dieną“, skirta paskatinti JAV žmones suvalgyti per dieną 
penkis vaisius ar daržoves pagal Žemės ūkio ministerijos sveikos 
mitybos piramidę, pirkti neriebius sūrius ir pieną. Niekas nesilai- 
kė šių atradimų. Niekas nemėgino užmaskuoti savo rekomendaci- 
jų - įterpti jų į esamus įpročius, todėl visos šios kampanijos žlugo. 
Vienintelė vyriausybinė programa, kada nors sukėlusi ilgalaikius 
amerikiečių mitybos pokyčius, buvo subproduktų išpopuliarinimas 
XX a. penktajame dešimtmetyje. 

Tačiau radijo stotys ir didžiulės kompanijos — tarp jų ir „Tar- 
get“ — yra šiek tiek supratingesnės. 


Į“ 


Radijo laidų vedėjai suprato, kad, norėdami paversti „Hey Ya!“ hitu, 
jie turi padaryti šią dainą pažįstamą. O kad taip įvyktų, reikia kaž- 
ko ypatingo. 

Bėda ta, kad kompiuterinės programos, kaip antai „Hit Song 
Science“, labai tiko žmonių įpročiams numatyti, bet kartais algo- 
ritmai atrasdavo tokius įpročius, kurie dar nebuvo išryškėję, ir kai 
kompanija remiasi įpročiais, kurių mes dar neįgijome arba kurių — 
deja — nenorime pripažinti patys sau, tarkim, savo slapto prisirišimo 
prie sentimentalių baladžių, ji rizikuoja sužlugdyti savo verslą. Jeigu 
bakalėjos prekių parduotuvė giriasi: „Mes turime didžiulį asortimen- 
tą cukruotų javainių ir ledų!“, pirkėjai neužeina. Jei mėsininkas sako: 

„Štai žarnos jūsų pietų stalui“, XX a. penktojo dešimtmečio namų 

šeimininkės verčiau patieks orkaitėje, dengtame inde, troškintą tuną. 
Kai radijo stotis giriasi: „Celine Dion kas pusę valandos!“, niekas 
neįjungia radijo. Taigi prekybos centro savininkas reklamuoja ir gi- 
ria savo obuolius ir pomidorus (bet pasirūpina, kad traukdami prie 
kasų praeitumėte ir pro „M8<MS“ bei „Hžagen-Dazs“), mėsininkas 
XX a. penktajame dešimtmetyje vadina kepenis „naujuoju kepsniu“, 
o radijo laidų vedėjas ramiai paleidžia dainą iš „Titaniko“. 

„Hey Ya!“ turi tapti įsitvirtinusių klausymosi įpročių dalimi, 
tada ji taps hitu. O kad taptų įpročio dalimi, ji turi būti iš pradžių 
šiek tiek užmaskuota, lygiai taip, kaip namų šeimininkės užmaskuo- 
davo inkstus, pagaminusios iš jų maltos mėsos kepsnį. Tad WIOO 
Filadelfijoje — kaip ir kitų šalies radijo stočių — vedėjai pradėjo įterpti 

„Hey Ya!“ tarp kitų dviejų populiarių dainų — tarsi į sumuštinį. „Da- 
bar tai vadovėlinė tiesa, - pasakojo Tomas Websteris, radijo konsul- 


tantas. — Grok naują dainą tarp dviejų visuotinai populiarių hitų.“ 


Jūsų mėgstama daina +1 


Jūsų mėgstama daina +2 


Bet radijo laidų vedėjai neleisdavo „Hey Ya!“ greta bet kurio 
kito hito. Įterpdavo ją tarp tokių dviejų dainų, kurias Richas Me- 
yeris laikė labai kibiomis: Blu Cantrell, grupių „3 Doors Down“, 
„Maroon 5“, Christinos Aguileros. (Kai kurios stotys iš tiesų buvo 
tokios uolios, kad paleisdavo tą pačią dainą du kartus.) 


244 


ĮPROČIO GALIA 


Pažvelkime į 2003 m. rugsėjo 19 d. WIOO leistų dainų sąrašą: 


11.43 „Here Without You“, grupė „3 Doors Down“; 
11.54 „Breathe“, Blu Cantrell; 

11.58 „Hey Ya!“, duetas „OutKasrt“; 

12.01 „Breathe“, Blu Cantrell. 


Arba spalio 16 d. dainų sąrašą: 


9.41  „Harder to Breathe“, grupė „Maroon 5“; 
9.45 „Hey Ya!“, duetas „OutKasr“; 

9.49 „Can't Hold Us Down“, Christina Aguilera; 
10.00 „Frontin““, Pharrell. 


Lapkričio 12 d.: 


9.58 „Here Without You“, grupė „3 Doors Down“; 
10.01 „Hey Ya!“, duetas „OutKasr“; 

10.05 „Like I Love You“, Justinas Timberlake'as; 
10.09 „Baby Boy“, Beyoncė. 


„Puikiai sudarytas dainų sąrašas sušvelnina riziką, - sakė Webs- 
teris. — Stotys turi rizikuoti ir leisti naujas dainas, kitaip žmonės 
liausis klausytis. Bet iš tiesų klausytojai nori išgirsti mėgstamas 
dainas. Taigi turite padaryti taip, kad naujos dainos kuo greičiau 
atrodytų pažįstamos.“ 

Kai WIOO pirmą kartą pradėjo groti „Hey Ya!“ rugsėjo pra- 
džioje — dar neįterpusi jos tarp dviejų kibių dainų, 26,6 proc. klau- 
sytojų perjungė radijo stotį vos ją išgirdę. Spalį, paleidus ją tarp 
dviejų kibių dainų, išjungiančiųjų ar perjungiančiųjų radijo stotį 
teliko 13,7 procento. O gruodį - tik 5,7 procento. Kitos šalies radi- 
jo stotys pasinaudojo tokiu pat sumuštinio metodu ir išjungiančių 
radiją žmonių taip pat sumažėjo. 

Besiklausydami tos dainos žmonės prie jos priprato, ji tapo jiems 
pažįstama. Kai „Hey Ya!“ tapo populiari, WIOO ją paleisdavo kone 
15 kartų per dieną. Žmonių klausymosi įpročiai pasikeitė ir virto lū- 
kesčiu — nenumaldomu troškimu, netgi susidarė „Hey Ya!“ įprotis. 
Ši daina buvo pristatyta „Grammy“ apdovanojimams, jos parduota 
5,5 mln. albumų, ji uždirbo radijo stotims milijonus dolerių. „Šis 
albumas įtvirtino „OutKast“ žvaigždžių panteone, — pasakojo man 
Bartelsas, reklamos direktorius. - Daina buvo jų prisistatymas klau- 
sytojams, be hiphopo. Kai jų dainą atlieka kitas dainininkas ir sako 
man: „Tuoj bus „Hey Ya!“, tai teikia tokį pasitenkinimą.“ 


Kai Andrew Pole'as sukūrė nėštumo numatymo programą ir kai 
nustatė tūkstančius klienčių, kurios tikriausiai buvo nėščios, o kaž- 
kas pasakė, kad kai kurios jų — išties dauguma - šiek tiek nusimena 
gavusios reklaminį skelbimėlį, atskleidžiantį, kad „Target“ žino jų 
reprodukcinį statusą, visi nusprendė žengti žingsnį atgal ir apgalvoti 
savo pasirinkimus. | . 

Rinkodaros skyrius manė, kad būtų išmintinga atlikti kelis 
mažus eksperimentus prieš pradedant kampaniją visoje šalyje. Jie 
galėjo nusiųsti specialiai sukurtus laiškus mažoms klienčių gru- 
pėms, tad atsitiktinai parinko moteris iš Pole'o nėščiųjų sąrašo ir 
pradėjo tikrinti reklaminių skelbimų derinius, norėdami pasižiūrėti, 
kokia bus reakcija. 

„Mes galime nusiųsti kiekvienai klientei reklaminį lankstinuką, 
sukurtą specialiai jai: „Štai ką jūs pirkote praėjusią savaitę, dova- 
nojame jums kuponą“, — pasakojo man vienas iš „Target“ vadovų, 
susipažinęs su Pole'o nėštumo numatymo programa. — Mes tai da- 
rome visą laiką su bakalėjinėm prekėm. Tačiau pastebėjome, kad 
kai kurių moterų reakcija į tokias gudrybes būna bloga, kai tą patį 


246 | ĮPROČIO GALIA 


padarome su nėščiųjų prekėmis. Tada ėmėme įterpti ir tokių skel- 
bimų, kurių reklamuojamų prekių nėščios moterys niekada nepirks, 
tad reklaminiai kūdikių prekių lankstinukai atrodydavo atsitikti- 
niai. Greta vystyklų reklamos įdėdavome žoliapjovės reklamą. O 
greta kūdikių drabužių įdėdavome reklamą vyno taurėms. Tuomet 
atrodydavo, kad visos reklamuojamos prekės parinktos atsitiktinai. 

Ir pamatėme: jei nėščia moteris mano, kad nėra šnipinėjama, ji 
pasinaudos kuponais. Ji tiesiog manys, kad visi kiti jos kvartale gavo 
tokius pačius vokus su vystyklų ir vaikiškų lovelių reklamomis. Kol 
mes jos nešnipinėjame, tai suveikia.“ 

Atsakymas į „Target“ ir į Pole'o klausimą - kaip reklamuoti nėš- 
čiai moteriai prekes neišsiduodant, kad žinai apie jos nėštumą — toks 
pat kaip ir tas, kuriuo pasinaudojo laidų vedėjai, norėdami klausy- 
tojus pripratinti prie „Hey Ya!“ „Target“ pradėjo vystyklų kuponus 
kišti kaip į sumuštinį tarp prekių, netinkančių nėščiosioms, tuomet 
reklaminiai skelbimėliai atrodydavo patogūs, anonimiški, pažįsta- 
mi. „Target“ užmaskavo tai, ką žinojo. 

Netrukus „Target“ siūlomų „Mamos ir vaiko“ prekių pardavi- 
mas nepaprastai išaugo. Kompanija tų prekių pardavimo neišskyrė 
į atskirą poskyrėlį, bet nuo 2002 m. (kai buvo pasamdytas Pole'as) 
iki 2009 m. „Target“ bendrosios pajamos išaugo nuo 44 mlrd. iki 
65 milijardų. 2005 m. kompanijos prezidentas Greggas Steinhafe- 
lis pasigyrė investuotojams, kad kompanija daugiau dėmesio skiria 
daiktams ir kategorijoms, kurie patenkina ypatingus klientų se- 
gmentus, tarkime, mamos ir vaiko. 

„Kadangi mūsų duomenų bazė darosi vis sudėtingesnė ir įman- 
tresnė, „Target“ paštas tapo naudinga priemone reklamuoti vertin- 
giems ir patogiems produktams ypatingiems klientų segmentams, 
kaip antai naujos mamos ar paaugliai, — kalbėjo jis. — Pavyzdžiui, 

„Target Baby“ gali lydėti gyvenimo periodus nuo prenatalinės stadi- 
jos iki kėdučių automobiliuose ir vaikiškų sulankstomųjų kėdučių 

su rateliais. 2004 m. „Target Baby“ tiesioginio pašto programa ge- 
rokai padidino apsilankymų ir pardavimų skaičių.“ 

Naujos dainos, naujo maisto, naujos vaikiškos lovelės parda- 
vimas pamoko to paties: jeigu naujoves susieji su senais įpročiais, 
žmonėms lengviau jas priimti. 


IV. 


Ši pamoka naudinga ne tik didelėms bendrovėms, valstybinėms įstai- 
goms ar radijo stočių savininkams, trokštantiems manipuliuoti mūsų 
skoniu. Tos pačios įžvalgos tinka ir mūsų gyvenimo būdui pakeisti. 

Pavyzdžiui, 2000 m. viena didžiausių šalyje nepelno organiza- 
cijų YMCA pasamdė du statistikus, kad šie pasinaudotų savo gebė- 
jimais iš duomenų nuspėti ateitį ir taip būtų galima pasaulį paversti 
sveikesne vieta. YMCA turi JAV daugiau nei 2 600 padalinių, dau- 
guma jų — sporto klubai ir bendruomenės centrai. Maždaug prieš 
dešimtmetį organizacijos vadovai pradėjo nerimauti, kaip išlikti 
konkurencingiems. Jie paprašė socialinių mokslų žinovo ir matema- 
tiko — Billo Lazaruso ir Deano Abotto — padėti. 

Abu vyrai surinko duomenis iš daugiau kaip 150 000 YMCA 
narių apklausų, kurios buvo atliktos ir surinktos per metus, ir ėmė 
ieškoti dėsningumų. YMCA vadovų tradicinė galvosena buvo to- 
kia: žmonės nori puikios treniruočių įrangos ir modernių paslaugų. 
YMCA išleido milijonus dolerių svarmenų kilnojimo salėms ir jogos 
studijoms įrengti. Tačiau kai buvo išanalizuotos apklausos, paaiškė- 
jo, kad nors paslaugos patrauklumas ir trėniruoklių pasiekiamumas 
iš pradžių galėjo paskatinti žmones įsilieti į asociaciją, juos ten ilgė- 
liau išlaikydavo visai kas kita. 


"Young Men“ Christian Association (YMCA) - Jaunųjų krikščionių asocia- 
cija. (Angl.) (Vert. past.) 


248 | ĮPROČIO GALIA 


Narių išsaugojimas, kaip rodė duomenys, buvo susijęs su emo- 
ciniais veiksniais, kaip antai: ar darbuotojai žinojo narių vardus, ar 
pasisveikindavo, kai šie įžengdavo. Pasirodo, žmonės dažnai eina 
į sporto klubą ieškodami ryšių su kitais žmonėmis, o ne bėgtakio. 
Jeigu narys susiranda draugą YMCA, kur kas tikėtiniau, kad jie abu 
ateis į treniruotes. Kitaip tariant, žmonės, kurie įstoja į šią asociaci- 
ją, turi tam tikrų socialinių įpročių. Jei YMCA juos patenkindavo, 
nariai būdavo laimingi. Tad jei YMCA norėjo paskatinti žmones 
sportuoti, reikėjo pasinaudoti tais modeliais, kurie jau gyvavo, ir 
pamokyti darbuotojus įsiminti narių vardus. Tai panaši pamoka, 
kurią išmoko „Target“ ir radijo laidų vedėjai: parduoti naują įpro- 
tį, - šiuo atveju treniruotę, — įvyniotą į tai, ką žmonės jau pažįsta ir 
mėgsta, pavyzdžiui, eiti ten, kur lengva rasti draugų. 

„Mes įminėme mįslę, kaip išlaikyti žmones sporto klubuose ir 
salėse, — pasakojo man Lazarusas. - Žmonės nori lankytis ten, kur 
gali patenkinti socialinius poreikius. Subūrus žmones į treniruočių 
grupes didesnė tikimybė, kad jie lankys tą treniruotę. Šitaip galima 
pagerinti tautos sveikatą.“ 

Netrukus vieną gražią dieną, sako prognozuotojai analitikai 
ekspertai, kompanijos galės pažinti mūsų skonį ir numatyti mūsų 
įpročius geriau, negu mes patys pažįstame save. Tačiau nepakanka 
žinoti, kad žmogus labiau mėgsta vienų gamintojų riešutų sviestą, 
norint, kad jis laikytųsi šio savo pasirinkimo. Kad sudarytum naują 
įprotį — aerobikos ar smaguriavimo saldumynais — privalai suprasti, 
kaip naujovę padaryti pažįstamą. 

Kai pastarąjį kartą kalbėjausi su Andrew Pole'u, pasakiau jam, 
kad mano žmona jau septintą mėnesį nėščia, laukiasi antro mūsų 
vaiko. Pole'as pats turi vaikų, tad mudu šiek tiek pasišnekėjome apie 
juos. Kartais mudu su žmona apsiperkame „Target“, sakiau aš, ir 
maždaug prieš metus buvome davę šiai kompanijai savo adresą, tad 
pradėjome gauti paštu kuponus. Neseniai, mano žmonos nėštumui 

didėjant, pamačiau, kad į namus subtiliai arplūsta vis daugiau rekla- 
minių skelbimų apie vystyklus, losjonus ir kūdikių drabužėlius. 

Sakiau jam, kad planavau panaudoti tuos kuponus kaip tik šį 
savaitgalį. Taip pat ketinau pirkti vaikišką lovelę ir apmušalų vaiko 
kambariui, gal net „Bob the Bilder“ žaislų savo pradedančiam vaikš- 
čioti vaikui. Tikrai naudinga, kad „Target“ atsiuntė man kaip tik 
tuos kuponus, kurių man reikia savo prekėms nusipirkti. 

„Tik palaukite, kol gims vaikas, - pasakė Pole'as. — Mes atsiųsi- 
me jums kuponus toms prekėms, kurių jūs norite, jums dar nespėjus 


susivokti, kad jų norite.“ 

SEDLBEKO BAŽNYČIA IR 
MONTGOMERIO AUTOBUSŲ 
BOIKOTAS 


Kaip kyla įudėjimai 


18 val. vakaro Klivlando gatvės autobusas sustojo prie šaligatvio ir 
nedidukė keturiasdešimt dvejų metų juodaodė su akiniais be rėmelių, 
vilkinti konservatyvaus stiliaus rudą švarką, įlipo į autobusą, atsegė 
piniginę ir, ištraukusi dešimties centų monetą, įmetė ją į aparatą. 

Tai įvyko Montgomeryje, Alabamos valstijoje, 1955-ųjų gruo- 
džio 1 d., ketvirtadienį. Moteris buvo ką tik baigusi ilgą darbo 
dieną Montgomerio prekybos centre, kur dirbo siuvėja. Autobusas 
buvo pilnutėlaitis, pagal įstatymą pirmos keturios eilės buvo skirtos 
baltaodžiams keleiviams. Autobuso galas,-kur galėjo sėdėti juodao- 
džiai, irgi jau buvo prisėstas, taigi ši moteris, Rosa Parks, atsisėdo 
autobuso viduryje, iškart už baltiesiems skirtų vietų, kur į sėdimas 
vietas galėjo pretenduoti abi rasės. 

Važiuojant toliau, į autobusą prilipo dar daugiau keleivių. Grei- 
tai visos sėdimos vietos buvo užimtos, ir kai kurie keleiviai, tarp jų ir 

baltaodžiai, stovėjo tarp sėdynių, laikydamiesi už viršutinių turėk- 
lų. Autobuso vairuotojas Jamesas F. Blake'as, matydamas stovintį 
baltaodį keleivį, šūktelėjo juodaodžiams, sėdintiems ten, kur sėdėjo 
Parks, kad šie atsistotų ir užleistų savo vietas, bet niekas nė nekrus- 
telėjo. Gali būti, kad pro šurmulį autobuse jie neišgirdo. Blake'as 
sustabdė autobusą Montgomerio gatvėje, priešais Karališkąjį teatrą 
esančioje stotelėje, ir atėjo į autobuso galą. 

„Verčiau pasijudinkite ir užleiskite tas vietas“, — pasakė jis. Trys 
juodaodžiai atsistojo ir užleido vietas, patys pasitraukė į autobuso 
galą, bet Parks nepajudėjo. Ji atsakė vairuotojui, kad nesėdi baltųjų 
pusėje, be to, autobuse stovėjo tik vienas baltaodis keleivis. 

„Jei tu neatsistosi, - pasakė Blake'as, — aš iškviesiu policiją, ir jie 
tave suims.“ 

„Gali kviesti“, — atsakė Parks. 

Vairuotojas išlipo ir grįžo su dviem policininkais. 

„Kodėl tu neatsistoji?“ — paklausė vienas iš įlipusių policininkų. 

„O kodėl jūs mus varinėjat?“ — klausimu į klausimą atsakė Parks. 

„Aš nežinau, — atsakė pareigūnas, — bet įstatymas yra įstatymas, 
ir mes tave suimam.“ 

Nors autobuse niekas to nežinojo, tuo metu kaip tik kūrėsi pi- 
lietinių teisių judėjimas. Šis mažas atsisakymas paklusti buvo pir- 
mas iš daugybės tolesnių veiksmų, kurie šią kovą, nukreiptą prieš 
rasistinius santykius, iš pavienių individualių susirėmimų teismuo- 
se pavertė judėjimu, į kurį įsitraukė ištisos bendruomenės ir kuris 
virto masiniais protestais. Per ateinančius metus Montgomerio 
juodaodžių bendruomenė susitelks ir boikotuos viešąjį transportą, 
streikuodama tol, kol bus panaikintas įstatymas, atskiriantis ra- 
ses viešajame transporte. Boikotas finansiškai nustekens autobusų 
kompaniją, suburs dešimtis tūkstančių protestuotojų, iškels šalyje 
jauną charizmatišką lyderį, vardu Martinas Lutheris Kingas Jaunes- 
nysis, ir įžiebs judėjimą, kuris pasklis po Litl Roką, Grinsborą, Rolį, 

Birmingamą ir pasieks Kongresą. Parks taps didvyre, gaus Prezi- 
dento laisvės medalį ir taps puikiu pavyzdžiu, kaip vieno žmogaus 
pasipriešinimas gali pakeisti pasaulį. 

Ber tai dar ne visa istorija. Rosa Parks ir Montgomerio auto- 
busų boikotas tapo judėjimo už pilietines teises epicentru ne tik dėl 
jos individualaus pasipriešinimo akto, bet ir dėl socialinių dėsnin- 
gumų. Parks istorija pateikia pamoką apie socialinių įpročių galią. 
Veiksmai, kuriuos nesusimąstydami atlieka dešimtys ar šimtai, o gal 
tūkstančiai žmonių ir kuriuos dažnai sunku pastebėti, turi jėgos, 
galinčios pakeisti pasaulį. Socialiniai įpročiai užpildo gatves protes- 
tuotojais, kurie gali nepažinoti vieni kitų ir gali protestuoti dėl skir- 
tingų priežasčių, bet visi jie juda ta pačia kryptimi. Dėl socialinių 
įpročių vienos iniciatyvos tampa pasaulį keičiančiais judėjimais, o 
kitos nuslopsta. Priežastis, kodėl socialiniai įpročiai turi tokį povei- 
kį, yra ta, kad daugelio judėjimų pamatas — ar tai būtų revoliucijos, 
ar bažnytiniai judėjimai — yra trijų dalių procesas, kuris, pasak isto- 
rikų ir sociologų, vis pasikartoja: 

Judėjimas prasideda dėl socialinių draugystės įpročių ir dėl stip- 
riųjų ryšių tarp artimų pažįstamų. . 

Jis auga dėl bendruomenės įpročių ir silpnųjų ryšių, kurie susie- 
ja kaimus ir klanus. 

Ir jis tęsiasi, nes judėjimo lyderiai įskiepija dalyviams naujus 
įpročius, kurie sukuria naują tapatybės ir priklausymo jausmą. 

Dažniausiai tik tada, kai yra visos trys šio proceso dalys, judė- 
jimas ima nebesuvaldomai pats rutuliotis ir pasiekia kritinę masę. 
Yra ir kitų receptų, padedančių įgyvendinti sėkmingus socialinius 
pokyčius, ir šimtai detalių, kurios skirtingos kiekvienoje epochoje 
ir regione. Supratimas, kaip veikia socialiniai įpročiai, padeda pa- 
aiškinti, kodėl Montgomeris ir Rosa Parks tapo kovos už pilietines 


teises katalizatoriumi. 

Nebūtinai Parks pasipriešinimas tą žiemos dieną turėjo baigtis 
kuo nors daugiau nei jos suėmimu. Tačiau kai čia pradėjo veikti 
įpročiai, nutiko šis tas nuostabaus. 

Rosa Parks nebuvo pirmoji juodaodė keleivė, suimta už tai, kad 
nesilaikė Montgomerio autobusų segregacijos įstatymo. Ji netgi ne- 
buvo pirma suimtoji tais metais. 1946-aisiais Geneva Johnson buvo 
suimta už tai, kad atsikirto Montgomerio autobuso vairuotojui dėl 
sėdėjimo. 1949 m. Viola White, Katie Wingfield ir du juodaodžiai 
vaikai buvo suimti už tai, kad sėdėjo baltiesiems skirtose vietose ir 
atsisakė persėsti. Tais pat metais du juodaodžiai paaugliai, atvykę 
iš Naujojo Džersio, kur autobusuose vietos nebuvo padalytos, buvo 
sulaikyti ir pasodinti į kalėjimą, nes sėdėjo greta baltaodžio vyro 
ir berniuko. 1952-aisiais Montgomerio policininkas nušovė juoda- 
odį vyrą, besiginčijantį su autobuso vairuotoju. 1955-aisiais, likus 
keliems mėnesiams iki Parks suėmimo, Claudette Colvin ir Mary 
Louise Smith buvo suimtos dėl to, kad nesutiko užleisti vietų balta- 
odžiams keleiviams. 

Įdomu, kad nė vienas iš šių areštų nesukėlė boikotų ar pro- 
testų. „Tuo metu Montgomeryje nebuvo daug tikrų aktyvistų, — 
papasakojo man Tayloras Branchas, Pulicerio premijos laimėtojas, 
pilietinių teisių istorikas. —- Žmonės neorganizuodavo protesto ak- 
cijų ar eitynių. Aktyvistai reiškėsi teismuose. Paprasti žmonės į tai 
neįsiveldavo.“ 

Kai jaunas Martinas Lutheris Kingas Jaunesnysis 1954-aisiais 
atvyko į Montgomerį, likus metams iki Parks suėmimo, jis pamatė, 
kad dauguma miesto juodaodžių priėmė segregaciją „be akivaizdaus 
protesto. Jie priėmė ne tik segregaciją, bet ir ją lydinčią prievartą bei 
pažeminimą.. 

Taigi kyla klausimas, kodėl suėmus Parks padėtis pasikeitė? 

Vienas iš galimų paaiškinimų — politinio klimato keitima- 
sis. Prieš metus Amerikos Aukščiausiasis Teismas svarstė Brauno 

bylą prieš Mokyklos tarybą ir paskelbė, kad segregacija viešosiose 
mokyklose yra neteisėta; likus šešiems mėnesiams iki Parks arešto 
Aukščiausiasis Teismas paskelbė nutarimą, kuris žmonių buvo vadi- 
namas „Braunas II“ ir kuriuo mokykloms buvo nurodoma protin- 
gai ir greitai vykdyti integracinę politiką. Šalies žmonės išgyveno 
stiprų jausmą, kad artėja svarbūs pokyčiai. 

Tačiau viso šito nepakanka tam, kad suprastume, kodėl Mont- 
gomeris tapo judėjimo dėl pilietinių teisių šerdimi. Claudette Col- 
vin ir Mary Louise Smith buvo suimtos tuo metu, kai buvo nagrinė- 
jama Brauno byla prieš Mokyklos tarybą, tačiau jų istorijos neįžiebė 
protesto kibirkšties. Brauno byla daugeliui Montgomerio gyvento- 
jų buvo abstrakcija iš tolimo teismo, nebuvo aišku, kaip ji paveiks 
Montgomerį ir ar paveiks iš viso. Montgomeris nebuvo nei Atlanta, 
nei Ostinas, nei koks kitas miestas, kur pažanga atrodė įmanoma. 

„Montgomeris buvo ganėtinai bjauri vieta, —- pasakoja Branchas. — 
Čia rasizmas buvo įsišaknijęs.“ 

Vis dėlto po Parks arešto šiame mieste įvyko šis tas neįprasta. 
Rosa Parks, skirtingai nei kiti žmonės, atsidūrę kalėjime dėl to, kad 
pažeidė autobusų segregacijos įstatymą, buvo savo bendruomenės 
labai gerbiama ir aktyviai dalyvavo jos gyvenime. Jos suėmimas iš- 
judino virtinę socialinių įpročių — draugystės įpročių, ir jie paskati- 
no protestuoti. Parks priklausymas įvairiems socialiniams Montgo- 
merio tinklams leido jos draugams mobilizuotis ir reaguoti greičiau, 
nei įsivyraus tradicinė bendruomenės apatija. 

Montgomerio pilietiniame gyvenime tuo metu dominavo šim- 
tai mažų grupelių, kurios sudarė socialinį-miesto audinį. Miesto pi- 
lietinių ir socialinių organizacijų katalogas buvo beveik toks pat sto- 
ras kaip miesto telefonų knyga. Rodės, kiekvienas suaugęs žmogus, 
O ypač kiekvienas suaugęs juodaodis, priklausė kokiam nors klubui, 
bažnyčiai, socialinei grupei, bendruomenės centrui, kaimynų ben- 
druomenei, ir dažnai ne vienai. Šiuose socialiniuose tinkluose Rosa 

Parks buvo labai gerai žinoma ir mėgstama. „Visi pripažino, kad Rosa 
Parks yra vienas iš tų retų žmonių, kuris daugiau duoda nei gauna, — 
rašo Branchas savo knygoje Vandenų išsiskyrimas apie pilietinių teisių 
judėjimo istoriją. — Jos charakteris žmogiškosios prigimties diagra- 
moje galėtų būti pavaizduotas kaip staigus pakilimas, kuris galėtų 
atsverti dešimtis sociopatų charakterių.“ Daugybė Parks draugysčių 
ir narysčių peržengė miesto rasines ir ekonomines ribas. Ji buvo vie- 
tinio NAACP" padalinio sekretorė, lankė Metodistų bažnyčią ir pa- 
dėjo prižiūrėti šalia jos namų esančios Liuteronų bažnyčios jaunimo 
organizaciją. Kartais ji savaitgaliais dirbdavo savanore prieglaudoje, 
kartais - botanikos klube, o trečiadienio vakarais dažnai prisidėdavo 
prie grupelės moterų, kurios siūdavo paklodes vietinei ligoninei. Ji 
kaip savanorė siūdavo drabužius vargingoms šeimoms ir paskutinę 
minutę persiūdavo sukneles jaunoms baltaodėms pasiturinčių šeimų 
merginoms prieš jų pirmą pobūvį visuomenėje. Ji buvo taip pasinė- 
rusi į bendruomenę, kad jos vyras skųsdavosi, jog ji dažniau valgo su 
bendruomenės nariais nei namie. 

Sociologai sako, kad dažniausiai draugaujame su tais žmonė- 
mis, kurie yra panašūs į mus. Mes galime turėti kelis artimus pažįs- 
tamus, kurie yra turtingesni už mus, kelis, kurie skurdesni už mus, 
kelis kitos rasės, bet dažniausiai patys artimiausi ir giliausi ryšiai 
užsimezga tarp tų žmonių, kurie panašiai atrodo, panašiai uždirba 
ir yra kilę iš panašios aplinkos. 

O Parks draugai priklausė įvairioms Montgomerio socialinės ir 
ekonominės hierarchijos pakopoms. Ji buvo Montgomeryje užmez- 
gusi sociologų vadinamuosius stipriuosius ryšius — artimas draugys- 
tes — su dešimtimis grupių, kurios dažnai viena su kita neturėjo jo- 
kių ryšių. „Kaip tik tai ir buvo esmė, — sako Branchas. —- Rosa Parks 


" National Association for the Advancement of Colored People - Nacionalinė 
asociacija už spalvotųjų žmonių pažangą. (Angl.) (Vert. past.) 

buvo tarsi peržengusi juodaodžių bendruomenės ir viso Montgome- 
rio socialinį susiskirstymą. Ji draugavo su tais, kurie dirbo laukuose, 
bet ir su tais, kurie dėstė universitete.“ 

Ir šių draugysčių galia išryškėjo, vos tik Parks atsidūrė 
kalėjime. 


Rosa Parks paskambino tėvams į namus iš policijos nuovados. Ji 
buvo išsigandusi, ir jos mama, — kuri neturėjo nė menkiausio 
supratimo, ką daryti, — pradėjo mintyse perkratinėti Parks draugų 
sąrašą, mėgindama rasti ką nors, kas galėtų padėti. Ji paskambino 
E. D. Nixono, buvusio Montgomerio NAACP vadovo, žmonai, o 
ši paskambino savo vyrui ir pasakė jam, jog reikia laiduoti už Parks, 
tada ją paleis iš kalėjimo. Jis tučtuojau sutiko padėti ir paskambino 
žinomam baltaodžiui advokatui Cliffordui Durrui, kuris pažinojo 
Parks, nes ji taisė sukneles trims jo dukroms. 

Nixonas ir Durras nuvyko į kalėjimą, laidavo už Parks ir par- 
vežė ją namo. Jie ieškojo tinkamo atvejo, kuris galėtų mesti iššūkį 
Montgomerio autobusų segregacijos įstatymui, ir jausdami, kad šis 
atvejis gali tam padėti, paklausė Parks, ar ji norėtų, kad jie teisme ją 
gintų. Parks vyras prieštaravo šiam sumanymui. „Baltieji tave nužu- 
dys, Rosa“, — pasakė jis jai. 

Bet Parks su Nixonu dirbo NAACP ne vienus metus. Ji lankėsi 
Durro namuose ir padėjo jo dukroms pasipuošti šokių vakarėliams. 
Dabar jos draugai prašė jos paslaugos. 

„Jei jūs manote, kad tai Montgomeriui svarbu ir naudinga, — pa- 
sakė ji, — aš mielai sutinku padėti.“ 

Tą naktį, praėjus vos kelioms valandoms po jos arešto, nau- 
Jienos apie Parks įkalinimą pasklido juodaodžių bendruomenėje. 


Apie tai sužinojo ir Jo Ann Robinson, įtakingos mokytojų grupės, 

įsitraukusios į politiką, pirmininkė ir Parks draugė įvairiose orga- 
nizacijose. Per ją naujiena pasiekė daugelį tos grupės mokytojų ir 
mokinių tėvų. Beveik vidurnaktį Robinson sušaukė neplanuotą 
susirinkimą ir pasiūlė po keturių dienų, pirmadienį, kai Parks pa- 
sirodys teisme, visiems boikotuoti miesto autobusus. 

Po susitikimo Robinson nuėjo į savo biuro rotatoriaus kambarį 
ir padarė skrajutės kopijų. Skrajutėje buvo rašoma: 

„Dar viena juodaodė moteris buvo suimta ir įmesta į kalėjimą, 
nes atsisakė autobuse atsistoti ir užleisti savo vietą baltaodžiui. Jos 
byla bus nagrinėjama pirmadienį. Kviečiame visus juodaodžius 
nevažiuoti autobusais pirmadienį ir taip pareikšti protestą prieš šį 
areštą ir šią bylą.“ 

Kitą ankstų rytą Robinson įdavė šūsnis skrajučių mokytojams 
ir paprašė jas išdalyti tėvams ir kolegoms. Per dvidešimt keturias 
valandas nuo Parks suėmimo žinia apie jos įkalinimą ir apie autobu- 
sų boikotą pasiekė įtakingiausias miesto bendruomenes — tenykštę 
NAACP, didelę politinę grupę, grupę juodaodžių mokytojų ir jų 
mokinių tėvus. Daugelis žmonių, gavusių skrajutę, pažinojo Rosą 
Parks asmeniškai — buvo sėdėję greta jos bažnyčioje arba savanoriš- 
kos veiklos susirinkimuose ir laikė ją drauge. Draugystei būdingas 
natūralus gailesčio jausmas, kuris pažadina norą apginti tą, kuris 
mums patinka, jei su juo neteisingai elgiamasi. Tyrimai rodo, kad 
žmonės labai dažnai ignoruoja nepažįstamų žmonių nelaimes, bet 
jei įžeidinėjamas jų draugas, jiems pakanka įsiūčio nugalėti inerci- 
ją, kuri dažniausiai trukdo organizuoti įvairias protesto akcijas. Kai 
Parks draugai sužinojo apie jos suėmimą ir boikotą, pradėjo veikti 
socialiniai draugystės įpročiai — natūralus polinkis padėti tiems, ku- 
riuos mes gerbiame. 

Pirmas masinis šiuolaikinis pilietinių teisių judėjimas galėjo 
kilti po bet kurio iš ankstesniųjų suėmimų. Tačiau jis prasidėjo nuo 
Rosos Parks, nes ji turėjo didelį skirtingų, bet stipriai susietų drau- 

gų tinklą, kurie į jos suėmimą reagavo taip, kaip natūraliai reaguoja 
draugai: veikė pagal socialinius draugystės įpročius ir nusprendė su- 
teikti savo paramą. 

Vis dėlto daugelis žmonių manė, kad protestas tebus vienadie- 
nis įvykis. Maži protestai pasaulyje kyla kiekvieną dieną ir beveik 
visi greitai išsikvepia ir nuslopsta. Niekas neturi tiek daug draugų, 
kad pakeistų pasaulį. 

Dėl to labai svarbus antrasis visuomeninių judėjimų socialinių 
įpročių aspektas. Montgomerio autobusų boikotas tapo visuomeni- 
nio užmojo, nes vos tik Parks draugai ėmė skleisti žinią apie tai, kas 
nutiko, pradėjo veikti moralinio įsipareigojimo jausmas, kuris vieni- 
jo juodaodžių bendruomenę. Žmonės, kurie vargiai pažinojo Rosą 
Parks, nusprendė dalyvauti, nes patyrė socialinį spaudimą, įtaką, 
vadinamąją silpnųjų ryšių galią, dėl kurios buvo sunku neįsitraukti. 


Trumpam įsivaizduok, kad esi klestinčios įmonės vidurinio lygio va- 
dovas. Tau gerai sekasi ir tu esi mėgstamas. Prireikė ne vienų 'metų, 
kad įmonėje susikurtum tam tikrą statusą ir suburtum tinklą draugų, 
kurie gali padėti klientais, patarimais ir pramonės naujienomis. Tu 
priklausai Bažnyčiai, sporto klubui ir vietinei universiteto alumnų 
asociacijai. Esi gerbiamas ir dažnai gauni kvietimų prisidėti. prie įvai- 
rių komitetų. Kai žmonės tavo bendrijoje išgirsta apie verslo progas, 
dažnai nukreipia jas tau. 

Dabar įsivaizduok, kad sulauki skambučio. Skambina kitos 
įmonės vidurinio lygio vadovas, ieškantis darbo. Jis klausia, ar jam 
pPadėsi, užtardamas jį savo vadovui geru žodeliu. 

Jei tau skambinantis žmogus yra visiškas nepažįstamas, spren- 
dimas paprastas. Kam rizikuoti savo padėtimi kompanijoje ir padėti 
žmogui, kurio nepažįsti? 

Jei skambintojas yra tavo geras draugas, sprendimas taip pat 
bus paprastas. Žinoma, kad padėsi, nes taip elgiasi draugai. 

O jei skambintojas nėra nei geras draugas, nei visiškas nepažįs- 
tamasis, bet tarpinis variantas? Galbūt jūs turite bendrų draugų, bet 
vienas kito gerai nepažįstate? Ar rekomenduosi jį, kai tavo vadovas 
paklaus, ar šį žmogų vertėtų pakviesti į pokalbį? Kitaip tariant, kiek 
skirsi savo energijos, kad padėtum draugo draugui gauti darbą? 

Septintojo dešimtmečio pabaigoje Harvardo doktorantas Mar- 
kas Granovetteris nusprendė atsakyti į šį klausimą ir pasidomėjo, 
kaip 282 vyrai susirado tuometinius savo darbus. Jis nagrinėjo, kaip 
jie sužinojo apie laisvas darbo vietas, kam jie skambino dėl reko- 
mendacijų, kokiais metodais naudojosi, kad gautų kvietimą į pokal- 
bį, o svarbiausia — kas ištiesė jiems pagalbos ranką. Kaip ir tikėtasi, 
jis aptiko, kad tuomet, kai ieškantys darbo žmonės kreipdavosi pa- 
galbos į nepažįstamuosius, jie būdavo atstumiami. Kai kreipdavosi 
pagalbos į draugus, šie jiems padėdavo. 

Stebina tai, kad dažnai ieškantys darbo žmonės sulaukdavo 
pagalbos iš atsitiktinių pažįstamų, tokių kaip draugų draugai, tai 
yra žmonių, kurie nebuvo nei visai nepažįstami, nei artimi draugai. 
Granovetteris pavadino šiuos ryšius „silpnaisiais ryšiais“, nes tokie 
ryšiai sieja Žmones, turinčius bendrų pažįstamų, priklausančius 
tiems patiems socialiniams tinklams, bet tiesiogiai nesiejamus stip- 
rių draugystės ryšių. 

Granovetteris nustatė, kad ieškant darbo pažintys, silpnieji ry- 
šiai, dažnai daug svarbesni nei stiprios draugystės, nes silpnieji ryšiai 
padeda prieiti prie tų socialinių tinklų, kuriems mes šiaip jau nepri- 
klausom. Daugelis Granovetterio tyrime dalyvavusių žmonių suži- 
nojo apie naujas darbo vietas per silpnuosius ryšius, o ne iš artimų 
draugų. Tai lengva paaiškinti: su artimais draugais mes kalbamės 
nuolatos, o gal ir dirbame drauge ar skaitome tuos pačius tinklaraš- 


čius. Turbūt kai jie sužino apie naują darbo vietą, apie ją jau žinome 

ir mes. O silpnųjų ryšių pažintys — žmonės, su kuriais mes susidu- 
riame kartą per pusmetį — gali mums padėti sužinoti apie darbus, 
apie kuriuos antraip mes niekada nebūtume sužinoję. 

Sociologai, tyrinėdami, kaip nuomonės perteikiamos iš vienos 
bendruomenės į kitą, kaip plinta gandai arba kaip prasideda poli- 
tiniai judėjimai, atrado bendrą dėsningumą: mūsų silpnųjų ryšių 
pažintys dažnai yra tokios pat galingos, jei ne dar galingesnės, kaip 
ir artimi draugai. Granovetteris rašo: „Žmonės, turintys mažai silp- 
nųjų ryšių, bus atskirti nuo informacijos iš tolimų socialinės siste- 
mos dalių ir pasmerkti provincialioms naujienoms bei savo artimų 
draugų nuomonėms. Ši atskirtis ne tik atitolins juos nuo naujausių 
idėjų ir tendencijų, bet ir jų padėtis darbo rinkoje gali būti prastesnė, 
nes ten sėkmė gali priklausyti nuo to, ar tinkamu metu sužinojai 
apie naujas laisvas darbo vietas. Be to, tokius žmones gali būti sun- 
ku integruoti į bet kokius politinius judėjimus. Nors vienos ar dvie- 
jų grupių nariai gali būti sėkmingai įtraukti, bėda ta, kad jei nėra 
silpnųjų ryšių, reikalingos idėjos nepasklis už grupės ribų. Taigi jos 
nepasieks daugumos žmonių.“ 

Silpnųjų ryšių galia padeda paaiškinti, kaip protestas gali išsi- 
plėsti ir iš grupės draugų maišto virsti didelio užmojo visuomeniniu 
judėjimu. Įtikinti tūkstančius žmonių siekti to paties tikslo, patirti 
realius sunkumus ir nepatogumus — eiti į darbą pėsčiomis, užuot 
važiavus autobusu; atsidurti kalėjime; negerti ryte kavos, nes ją par- 
duodanti įmonė nepritaria ekologiškai žemdirbystei, — nėra lengva. 
Daugeliui žmonių skriaudos taip labai nerūpi, kad jie atsisakytų 
kelionės autobusu ar kofeino, nebent įžeistas ar pasodintas į kalėji- 
mą būtų artimas draugas. Egzistuoja instrumentas, kurį aktyvistai 
seniai pasitelkdavo vykdydami protesto akcijas, kai grupė žmonių 
nebūtinai norėdavo dalyvauti. Tai įtikinimo forma, kurios efekty- 
vumas žinomas daugiau nei šimtus metų. Tai moralinio įsipareigo- 


jimo jausmas, kurį išgyvena kaimynystės ar bendruomenės. 

Kitaip tariant, tai — socialinis spaudimas. 

Nėra lengva aprašyti socialinį spaudimą ir socialinius įpročius, 
kurie padrąsina žmones pritarti grupės lūkesčiams, nes dažnai kiek- 
vieno individo jų forma ir išraiška labai skirtinga. Šie socialiniai 
įpročiai yra ne tam tikras vienas pastovus dėsningumas, bet dau- 
gybė atskirų įpročių, kurie galiausiai priverčia visus judėti ta pačia 
kryptimi. 

Socialinio spaudimo įpročiai vis dėlto turi šį tą bendra. Dažnai 
jie pasklinda per silpnuosius ryšius ir įgauna galią per bendruome- 
nės lūkesčius. Jei ignoruosi tam tikrus socialinius bendruomenės įsi- 
pareigojimus, nepaisysi tam tikrų dėsningumų savo bendruomenėje, 
rizikuosi prarasti savo socialinę padėtį. Pirmiausia rizikuotum savo 
socialinėmis garantijomis, kurios susijusios su priklausymu tam tik- 
ram klubui, alumnų asociacijai ar pirmoje vietoje —- Bažnyčiai. 

Kitaip tariant, jei neištiesi pagalbos rankos skambinančiam 
žmogui, kuris ieško darbo, jis gali pasiskųsti savo teniso partneriui, 
o šis gali pasidalyti tais nusiskundimais su kuo nors drabužinėje, ir 
galbūt jį tu kaip tik tikėjaisi pritraukti kaip klientą, tačiau dabar 
vargu ar jis tau paskambins, nes tu jo akyse nesi komandos žaidėjas. 
Žaidimų aikštelėje socialinis spaudimas yra pavojingas. Suaugu- 
sių žmonių pasaulyje štai taip plėtojamas verslas ir bendruomenių 
saviorganizacija. 

Tik socialinio spaudimo nepakanka judėjimui palaikyti. Kai 
kartu yra ir stiprūs draugystės ryšiai, ir silpni socialinio spaudimo 
ryšiai, jie sukuria neįtikėtiną jėgą. Kaip tik tada gali prasidėti pla- 
taus užmojo socialiniai pokyčiai. 


Kad suprastume, kaip stipriųjų ir silpnųjų ryšių derinys gali paska- 
tinti kilti judėjimą, nusikelkime į tą laiką, kuris buvo prabėgus de- 

vyneriems metams po Rosos Parks suėmimo, kai šimtai žmonių sa- 
vanoriškai sutiko mirtinai rizikuoti kovodami dėl pilietinių teisių. 

1964 m. studentai iš įvairių šalies vietų — tarp jų buvo daug 
baltaodžių iš Harvardo, Jeilio ir kitų šiaurės universitetų — padavė 
prašymus dalyvauti „Misisipės vasaros projekte“. Tai buvo dešimties 
savaičių programa, skirta juodaodžių balsuotojų registracijai šalies 
pietuose. Projektas tapo žinomas kaip Laisvės vasara, ir daugelis 
žmonių, kurie kreipėsi dėl dalyvavimo projekte, žinojo, kad tai bus 
pavojinga. Ne vieną mėnesį iki projekto pradžios straipsniai laikraš- 
čiuose ir žurnaluose pranašavo smurtą (paaiškėjo, kad tai tikra tiesa, 
mat po savaitės nuo programos pradžios baltaodžiai budėtojai nu- 
žudė tris savanorius netoli Longdeilo, Misisipės valstijoje). Pavojaus 
grėsmė daugelį studentų atbaidė nuo dalyvavimo Misisipės vasaros 
projekte, nors jie ir kreipėsi dėl dalyvavimo. Daugiau nei tūkstantis 
besikreipusių studentų buvo priimti į Laisvės vasarą, bet kai birželį 
atėjo metas vykti į pietus, daugiau nei trys šimtai pakviestų daly- 
vauti nusprendė likti namuose. 

1980-aisiais Arizonos universiteto sociologas Dougas McAda- 
mas pradėjo domėtis, ar įmanoma išsiaiškinti, kodėl vieni žmonės 
dalyvavo Laisvės vasaroje, o kiti paskutinę minutę pasitraukė. Jis 
pradėjo skaityti prašymus dalyvauti projekte, prieš dešimtmečius 
pateiktus 720 studentų. Kiekvienas prašymas buvo penkių pus- 
lapių. Pretendentų buvo klausiama apie jų kilmę, kodėl jie nori 
keliauti į Misisipę, apie jų turimą balsuotojų registravimo patir- 
tį. Taip pat jų buvo prašoma pateikti sąrašą žmonių, į kuriuos or- 
ganizatoriai galėtų kreiptis, jei dalyvis būtų suimtas. Toliau buvo 
rašiniai, rekomendacijos ir kartais pokalbis. Atranka nebuvo vien 
formalumas. 

McAdamo pirminė hipotezė, paaiškinanti dalyvavimo skirtumus, 
buvo ta, kad išvykusių į Misisipę studentų motyvacija buvo kitokia 
nei tų, kurie liko namie. Kad ją patikrintų, jis suskirstė pretendentus 

į dvi grupes. Pirmoje grupėje atsidūrė prašymai, kuriuose žmonės nu- 
rodė, kad jie nori keliauti į Misisipę dėl savanaudiškų motyvų, kaip 
antai „išbandyti save“, „būti veiksmo sukūryje“, „susipažinti su gyve- 
nimo būdu pietuose“. Antroje grupėje buvo prašymai žmonių, kurių 
motyvacija buvo nukreipta į kitus, kaip antai „pagerinti juodaodžių 
padėtį“, „padėti įgyvendinti demokratiją“ ar „parodyti, kaip nesmur- 
tinis elgesys gali paveikti socialinius pokyčius“. 

McAdamas manė, kad žmonės, skatinami savanaudiškų moty- 
vų, suvokę Laisvės vasaros pavojus, bus labiau linkę likti namie. O 
į kitus orientuoti žmonės bus labiau linkę sėsti į autobusą ir keliauti 
į pietus. 

Hipotezė nepasitvirtino. 

Skaičius studentų, kurie iškeliavo į pietus vadovaudamiesi sava- 
naudiškais motyvais, ir skaičius studentų, kurie iškeliavo vadovau- 
damiesi nesavanaudiškais motyvais, nesiskyrė. Skirtinga motyvacija 
nepaaiškino „reikšmingo skirtumo tarp dalyvių ir nusprendusiųjų 
nedalyvauti“, - rašė McAdamas. 

Tada McAdamas patikrino pretendentų galimybių kainą. Gal 
tie, kurie pasiliko namuose, turėjo vyrus ar merginas, kurie būtų 
juos sulaikę nuo kelionės į Misisipę? Galbūt jie buvo gavę darbą ir 
negalėjo sau leisti dviejų mėnesių nemokamos pertraukos? 

Ir vėl prielaida nepasitvirtino. 

McAdamas padarė išvadą, kad tie, kurie buvo susituokę ar dir- 
bo, buvo labiau linkę keliauti į pietus. 

Jam liko dar viena hipotezė. Kiekvieno pretendento buvo pa- 
prašyta išvardyti studentų ir politines organizacijas, kurioms jis pri- 
klausė, ir bent dešimt žmonių, kuriems būtų pranešta apie jo vasa- 
ros veiklą. McAdamas, naudodamasis šiais sąrašais, pradėjo braižyti 
kiekvieno pretendento socialinį tinklą. Lygindamas narystes įvai- 
riose organizacijose, jis galėjo nustatyti, kurie pretendentai turėjo 
draugų, irgi padavusių prašymus dalyvauti Laisvės vasaroje. 

Kai jis baigė, pagaliau turėjo atsakymą į klausimą, kodėl vieni 
studentai išvyko į Misisipę, o kiti liko namie: dėl socialinių įpročių — 
konkrečiau, dėl kartu veikiančių stipriųjų ir silpnųjų ryšių. Studen- 
tai, kurie dalyvavo Laisvės vasaroje, priklausė bendruomenėms, ku- 
rioms priklausantys tiek artimi draugai, tiek atsitiktiniai pažįstami 
tikėjosi sėsti į autobusą ir važiuoti į pietus. Tie, kurie pasitraukė iš 
projekto, taip pat priklausė bendruomenėms, bet kitokioms — jose 
socialinis spaudimas ir įpročiai neįpareigojo jų keliauti į Misisipę. 

„Įsivaizduok, kad esi vienas iš prašymą padavusių studentų, — 
pasakojo man McAdamas. — Vieną dieną tu pasirašai dėl dalyvavi- 
mo Laisvės vasaroje, užpildai dalyvio prašymą drauge su savo pen- 
kiais artimiausiais draugais, ir visi jūs jaučiate stiprią motyvaciją. Po 
šešių mėnesių ateina išvykimo diena. Visi žurnalai rašo apie galimą 
smurtą Misisipėje. Tu paskambini tėvams, ir jie pataria tau likti 
namie. Būtų keista, jei nepasvarstytum, ar tikrai vykti. Eidamas 
per studentų miestelį, pamatai grupę žmonių iš savo bažnyčios, jie 
sako: „Mes atsakingi už dalyvių vežimą, kada užsukti tavęs?“ Šie 
žmonės nėra tavo artimi draugai, bet tu juos sutinki per susirinki- 
mus ir bendrabutyje, jie svarbūs tavo socialinėje bendruomenėje. Jie 
visi žino, kad tave atrinko dalyvauti Laisvės vasaroje ir kad tu sakei, 
jog nori važiuoti. Sėkmės tau, jei dabar mėgintum persigalvoti. Tu 
prarastum savo socialinę padėtį. Net jei abejoji, ar važiuoti, Žinai: 
jei pasitrauksi, teks susidurti su rimtomis pasekmėmis. Tu prarasi 
pagarbą žmonių, kurių nuomonė tau svarbi.“ 

Kai McAdamas peržiūrėjo prašymus religingų pretendentų — 
studentų, teigusių, kad „krikščionio pareiga padėti tiems, kuriems 
reikia pagalbos“, ir tai pateikusių kaip motyvą dalyvauti projekte, 
jų dalyvavimo skaičiai buvo įvairūs. Tačiau tie pretendentai, kurie 
buvo religingi ir priklausė religinėms organizacijoms, absoliučiai 
visi išvažiavo į Misisipę. Kadangi jų bendruomenės žinojo, kad jie 


priimti į Laisvės vasarą, jie nebegalėjo atsitraukti. 

O įsivaizduokime socialinius tinklus tų pretendentų, kurie 
buvo priimti į programą, bet neišvažiavo į Misisipę. Jie taip pat pri- 
klausė studentų miestelio organizacijoms. Jie priklausė ir įvairiems 
klubams, jiems rūpėjo jų padėtis tose bendruomenėse. Bet organiza- 
cijos, kurioms jie priklausė — laikraštis ir studentų parlamentas, aka- 
deminės grupės ir brolijos — turėjo kitokių lūkesčių. Priklausantis 
tokioms draugijoms studentas galėjo pasitraukti iš Laisvės vasaros 
be jokių pasekmių savo socialinei padėčiai ir hierarchijai. 

Kai studentai pagalvojo apie galimus suėmimus (ar ką nors dar 
blogesnio) Misisipėje, daugelis tikriausiai suabejojo dėl savo dalyva- 
vimo. Vis dėlto kai kurie studentai priklausė bendruomenėms, kur 
socialiniai įpročiai — jų draugų lūkesčiai ir pažįstamų spaudimas — 
įpareigojo dalyvauti, taigi nepaisydami abejonių jie įsigijo autobu- 
so bilietą. Kiti, kuriems taip pat rūpėjo pilietinės teisės, bet kurie 
priklausė bendruomenėms, savo socialinius įpročius kreipiančioms 
kita linkme, galvojo: „Gal geriau aš liksiu namie.“ 


E. D. Nixonas tą rytą, kai laidavo už Rosą Parks ir ji buvo išleista iš 
kalėjimo, paskambino naujam Deksterio alėjos Baptistų bažnyčios 
pastoriui Martinui Lutheriui Kingui Jaunesniajam. Buvo šiek tiek 
po penktos valandos ryto, bet kai pastorius atsiliepė, Nixonas nei 
pasisveikino, nei paklausė, ar nebus prižadinęs jo dviejų savaičių 
dukters, o išpyškino apie Parks suėmimą, jos pasodinimą į kalėjimą 
dėl to, kad ši atsisakiusi užleisti vietą autobuse, ir jų planus ginti 
jos bylą teisme bei boikotuoti miesto autobusus pirmadienį. Tuo 
metu Kingui buvo dvidešimt šešeri. Jis gyveno Montgomeryje tik 
metus ir vis dar stengėsi suprasti, koks jo vaidmuo bendruomenėje. 
Nixonas prašė Kingo sutikimo ir leidimo pasinaudoti jo bažnyčia 


tą naktį boikoto susirinkimui. Kingas nenorėjo pernelyg įsitraukti. 

„Broli Nixonai, — tarė jis, — leisk man apie tai pagalvoti, ir tu man 
vėliau dar paskambink“ 

Bet Nixonas ties tuo nesustojo. Jis susisiekė su vienu iš arti- 
miausių Kingo draugų — vienu iš stipriausių Kingo stipriųjų ryšių — 
Ralphu D. Abernathy, ir paprašė jo padėti įtikinti jaunąjį pastorių 
dalyvauti. Po kelių valandų Nixonas vėl paskambino Kingui. 

„Aš sutinku“, - pasakė jam Kingas. 

„Džiaugiuosi tai girdėdamas, — tarė Nixonas, — nes aš kalbėjau 
su dar aštuoniolika žmonių ir pasakiau jiems, kad susitinkame šį 
vakarą bažnyčioje. Būtų buvę nei šis, nei tas susirinkti bažnyčioje be 
tavęs.“ Greitai Kingas tapo boikotą koordinuojančios organizacijos 
prezidentu. 

Sekmadienį, praėjus trims dienoms po Parks suėmimo, mies- 
to juodaodžiai pastoriai - po pokalbių su Kingu ir kitais naujos 
organizacijos nariais — pasakė savo parapijiečiams, kad kiekviena 
miesto juodaodžių bažnyčia prisideda prie vienos dienos protesto. 
Žinia buvo aiški: būtų labai keista, jei parapijiečiai liktų nuošaly 
ir neprisidėtų. Tą pačią dieną miesto laikraštyje Patarėjas pasirodė 
straipsnis apie „itin slaptą Montgomerio juodžių susirinkimą, jie 
pirmadienį planuoja miesto autobusų boikotą“. Žurnalistas buvo 
gavęs skrajučių, kurias baltaodės moterys buvo paėmusios iš savo 
tarnaičių. Miesto dalys, kuriose gyveno juodaodžiai, buvo „užtvin- 
dytos tūkstančiais skrajučių, — buvo rašoma straipsnyje ir tikima- 
si, kad kiekvienas juodaodis miesto pilietis dalyvaus boikote. Tuo 
metu, kai straipsnis buvo parašytas, tik Parks draugai, pastoriai ir 
boikoto organizatoriai buvo viešai įsipareigoję protestuoti, bet, kai 
miesto juodaodžiai gyventojai perskaitė laikraštį, jie pamanė, kaip 
ir baltaodžiai skaitytojai, kad ir visi kiti dalyvauja protesto akcijoje. 

Daug žmonių, sėdinčių bažnyčios suoluose ar skaitančių laik- 
raščius, pažinojo Rosą Parks asmeniškai ir dėl draugystės su ja buvo 
pasiryžę boikotuoti. Kiti nepažinojo Parks, bet galėjo jausti, kaip 

bendruomenė palaiko šią idėją, ir jei juos pirmadienį pamatytų 
važiuojančius autobusu, būtų blogai. „Jei tu dirbi, - buvo rašoma 
lankstinukuose, padalytuose bažnyčiose, — sėsk į taksi, kartu į au- 
tomobilį su kuo nors arba eik pėsčiomis.“ Vėliau visi išgirdo, kad 
boikoto lyderiai įtikino ar net ir privertė visus juodaodžius taksi vai- 
ruotojus pirmadienį vežti juodaodžius keleivius už dešimties centų 
mokestį — tai buvo kelionės autobusu kaina. Bendruomenės silpnieji 
ryšiai sutelkė visus draugėn. Taigi beliko tik prisidėti prie boikoto 
arba būti prieš jį. 

Pirmadienį, boikoto rytą, Kingas atsikėlė prieš aušrą ir išgėrė 
kavos. Jo žmona Coretta atsisėdo priešais priekinį namų langą lauk- 
dama, kada pravažiuos pirmasis autobusas. Ji šūktelėjo pamačiusi 
autobusą, dažniausiai pilną tarnaičių, važiuojančių į darbą, dabar 
prariedantį be keleivių. Kitas autobusas buvo taip pat tuščias. Ir dar 
kitas. Kingas įlipo į automobilį ir išvažiavo patikrinti kitų maršru- 
tų. Per valandą jis suskaičiavo aštuonis juodaodžius keleivius. Prieš 
savaitę būtų suskaičiavęs jų šimtus. 

„Aš buvau neapsakomai laimingas, — rašė jis vėliau. — Įvyko 
stebuklas... garvėje galėjai pamatyti žmones, jojančius į darbą ant 
mulų. Montgomerio gatvėmis prariedėjo ne vienas arkliu pakinky- 
tas vežimaitis. Žiūrovai susirinko prie autobusų stotelių pasižiūrėti, 
kas dedasi. Pradžioje jie stovėjo ramūs, bet įdienojus pradėjo juoktis, 
šūkaloti prariedant tuštiems autobusams ir laidyti juokelius. Jauni 
triukšmadariai traukė daineles: „Šiandien nėra keleivių““ 

Tą popietę teismo salėje Bažnyčios gatvėje Rosa Parks buvo pri- 
pažinta kalta, kad pažeidė segregacijos įstatymą. Daugiau nei penki 
šimtai juodaodžių susispietė koridoriuose ir priešais pastatą, laukda- 
mi teismo sprendimo. Boikotas ir neplanuotas žmonių susibūrimas 
Teismo rūmuose buvo svarbiausi juodaodžių politinio aktyvumo ak- 
tai Montgomerio istorijoje, ir visa tai įvyko per penkias dienas. Viskas 
prasidėjo nuo artimų Parks draugų, bet, kaip vėliau pasakojo Kingas 

ir kiti dalyviai, protestas įsisiūbavo dėl bendruomenės pareigos jaus- 
mo — socialinių silpnųjų ryšių įpročių. Pradžioje bendruomenė buvo 
tarsi spaudžiama vieningai veikti iš baimės, nes su nedalyvaujančiais 
niekas nenori draugauti. 

Daug žmonių būtų dalyvavę boikote ir be tokios paskatos. Kin- 
gas, taksi vairuotojai ir parapijiečiai gal būtų nusprendę dalyvauti ir 
be silpnųjų ir stipriųjų ryšių įtakos. Bet dešimtys tūkstančių miesto 
žmonių tikrai nebūtų nusprendę nevažiuoti autobusais, jei nebūtų 
pajutę socialinių įpročių paskatų. Vėliau Kingas rašė: „Anksčiau mie- 
gojusi ir pasyvi juodaodžių bendruomenė dabar visiškai pabudo“ 

Tačiau tie socialiniai įpročiai nebuvo tokie stiprūs, kad vienos 
dienos boikotas išsirutuliotų į metus trunkantį judėjimą. Po kelių 
savaičių Kingas akivaizdžiai susirūpino, kad žmonių pasiryžimas 
silpsta ir kad „juodaodžių bendruomenės gebėjimas pasipriešinti“ 
kelia abejonių. 

Paskui susirūpinimas išsisklaidė. Kingas, kaip ir daugelis kitų 
judėjimų vadovų, sunkumą valdyti nuo savo pečių perkėlė ant savo 
sekėjų pečių, įskiepydamas jiems naujus įpročius. Įtraukdamas šį 
trečią visuomeniniams judėjimams būdingą aspektą, jis pavėrs boi- 
kotą save varančia jėga. į 


1979-ųjų metų vasarą jaunas baltaodis seminaristas, kuriam tebu- 
vo vieni metai, kai Rosa Parks buvo suimta, ir kuris dabar buvo 
labiausiai susikrimtęs dėl to, kaip įstengs pasirūpinti gausėjančia 
savo šeima, savo namuose Teksase ant sienos pakabino žemėlapį 
ir pradėjo brėžti apskritimus aplink didžiuosius Amerikos miestus, 
nuo Siatlo iki Majamio. 

Tai buvo Rickas Warrenas, baptistų pastorius, turintis besilau- 
kiančią žmoną ir mažiau nei 2 000 dolerių banko sąskaitoje. Jis norėjo 

suburti naują bendruomenę iš žmonių, kurie dar nelankė bažnyčios, 
bet neturėjo nė menkiausio supratimo, kur tai galėtų būti. „Aš nu- 
sprendžiau vykti ten, kur niekas iš mano seminarijos draugų nenorėjo 
keliauti“, — pasakė jis man. Rickas vasarą prasėdėjo bibliotekose, stu- 
dijuodamas gyventojų surašymo duomenis, telefonų knygas, laikraš- 
čių straipsnius ir žemėlapius. Jo žmona buvo nėščia devintą mėnesį, 
taigi kas kelias valandas jis bėgdavo prie telefono automato paskam- 
binti ir pasiteirauti, ar jai dar neprasidėjo sąrėmiai, tada grįždavo prie 
savo knygų krūvos. 

Vieną popietę Warreno žvilgsnis užkliuvo už įdomios vietos apra- 
šymo. Ji vadinosi Sedlbeko Slėnis, Orindžo apygardoje, Kalifornijoje. 
Knygoje, kurią skaitė Warrenas, buvo rašoma, kad tai greičiausiai 
augantis regionas greičiausiai augančioje apygardoje, priklausančioje 
vienai iš greičiausiai augančių valstijų. Tame regione buvo nemažai 
bažnyčių, bet nė viena nebuvo tokia didelė, kad priimtų ir sutalpin- 
tų sparčiai augančią bendruomenę. Susidomėjęs Warrenas susisiekė 
su pietų Kalifornijos religiniais vadovais, ir šie jam papasakojo, kad 
daugelis tenykščių žmonių laiko save krikščionimis, bet nedalyvauja 
pamaldose. „Dulkėtame, blausiai apšviestame universiteto bibliote- 
kos rūsyje išgirdau Dievą, kuris man sakė: „Noriu, kad štai čia tu 
įkurtum bažnyčią, — vėliau rašė Warrenas. - Nuo tos akimirkos ži- 
nojau, kur vyksiu su savo šeima.“ 

Warrenui sumanymas sukurti bendruomenę iš bažnyčios ne- 
lankančių žmonių kilo prieš penkerius metus, kai misionieriau- 
damas Japonijoje jis atrado seną krikščionių žurnalo kopiją, o joje 
straipsnį „Kodėl šis žmogus pavojingas?“ Straipsnis buvo apie Do- 
naldą McGavraną, prieštaringai vertinamą žmogų, kuris domėjosi 
bažnyčių statymu tose valstybėse, kur žmonės nepripažino Kristaus. 
Pagrindinė McGavrano filosofijos mintis buvo ta, kad misionieriai 
turėtų pasitelkti tas taktikas ir strategijas, kurias sėkmingai pasitel- 
kia kiti judėjimai, tarp jų ir judėjimas už pilietines teises, jie turė- 

tų kreipti dėmesį į socialinius žmonių įpročius. „Ilgalaikis tikslas 
turėtų būti visų žmonių ar bent daugumos jų sukrikščioninimas 
taip, kad nebūtų sužlugdytas socialinis individo gyvenimas“, — rašė 
McGavranas vienoje iš savo knygų. Tik tas, kuris padeda žmonėms 
„tapti Kristaus sekėjais normalioje socialinėje jų aplinkoje, gali juos 
išlaisvinti“. 

Tas straipsnis, o vėliau ir McGavrano knygos Rickui Warrenui 
buvo nuostabus atradimas. Pagaliau atsirado žmogus, kuris mėgino 
taikyti racionalią logiką temai, kuri dažniausia būdavo gvildenama 
stebuklų kalba. Pagaliau kažkas suprato, kad religija turi būti pa- 
traukliai pateikiama — nerandu geresnio žodžio. 

McGavranas sukūrė strategiją, kuri bažnyčios statytojus mokė 
kalbėti su žmonėmis „jų kalba“, sukurti maldos vietas, kur kongre- 
gacijos nariai galėtų susitikti su savo draugais, klausytis mėgstamos 
muzikos, išgyventi Biblijos pamokas, pateiktas jiems suprantamo- 
mis metaforomis. Svarbiausia, anot McGavrano, kad dvasininkai 
atverstų į tikėjimą grupes žmonių, o ne pavienius individus, tuomet 
socialiniai bendruomenės įpročiai paskatintų dalyvauti religinėje 
veikloje, o ne atitolintų nuo jos. 

Gruodį, kai Warrenas jau buvo baigęs seminariją ir susilaukęs 
kūdikio, jis susidėjo daiktus, sėdo su šeima į perkraustymo kompa- 
nijos mašiną, išvyko į Orindžo apygardą ir ten išsinuomojo mažą 
butuką. Jo pirmoji maldos grupė pritraukė septynis žmones ir mel- 
dėsi jo svetainėje. 

Šiandien, po trisdešimties metų, Sedlbeko parapija yra viena 
didžiausių pasaulyje, jai priklauso daugiau nei 20 000 parapijiečių, 
kiekvieną savaitę apsilankančių jos 48 hektarų teritorijoje — ir aš- 
tuoniose kitose teritorijose. Vienos iš Warreno knygų Gyvenimas dėl 
tikslo parduota daugiau nei 30 mln. egzempliorių, ji tapo viena iš 
perkamiausių knygų pasaulyje. Tūkstančiai bažnyčių buvo suprojek- 
tuotos remiantis tokiais pat principais. Warrenas buvo pasirinktas 

vadovauti maldai per prezidento Obamos inauguraciją, jis laikomas 
vienu įtakingiausių pasaulio religinių vadovų. 

Jo bažnyčios augimui ir jo sėkmei esminis yra tikėjimas socia- 
linių įpročių galia. 

„Mes ilgai ir įtemptai galvojome, kaip tikėjimą paversti įpročiu, 
suskaidant jį į mažesnius fragmentus, — pasakojo man Warrenas. — 
Jei žmones mėginsi įbauginti, kad jie sektų Kristaus pavyzdžiu, tai 
juos sutelks trumpam. Vienintelis būdas išmokyti žmones atsako- 
mybės už savo dvasinę brandą yra išmokyti juos tikėjimo įpročių“ 

„Kai tai įvyksta, žmonės seka Kristaus keliu ne dėl to, kad juos 
kažkas ten atvedė, bet dėl to, kad tai tampa jų savastimi.“ 


Kai Warrenas atvyko į Sedlbeko slėnį, dvylika savaičių vaikščiojo 
nuo durų prie durų, prisistatydavo ir klausdavo nepažįstamų žmo- 
nių, kodėl jie nelanko bažnyčios. Daugelis atsakymų buvo praktiški: 
žmonės sakė, kad bažnyčioje nuobodu, muzika prasta, o pamokslai 
visiškai nepritaikomi jų gyvenimams, kam nors reikėtų palikti pri- 
žiūrėti vaikus; jie nekentė puoštis ir ruoštis, suolai buvo nepatogūs. 

Warreno bažnyčia atsižvelgs į kiekvieną šių nusiskundimų. Jis 
leido žmonėms mūvėti šortus ir vilkėti havajietiškus marškinėlius, 
jei jie taip jaučiasi patogiai. Buvo atgabenta elektrinė gitara. War- 
reno pamokslai iš pat pradžių buvo praktiškomis temomis, pavyz- 
džiui, „Kaip įveikti išgąsdinimą, „Kaip patikti sau“, „Kaip auginti 
sveiką šeimą“ ir „Kaip išgyventi stresą“. Jo pamokslai buvo lengvai 
suprantami, paremti tikromis, kasdienėmis problemomis, jie galėjo 
būti pritaikomi gyvenime vos tik išėjus iš bažnyčios. 

Tai padėjo. Warrenas išnuomojo mokyklų sales pamaldoms ir 
biurų pastatus maldų grupėms. Neprabėgus nė metams kongrega- 
ciją sudarė 50 narių, paskui 100, tada 200. Warrenas dirbo 18 va- 

landų per dieną, 7 dienas per savaitę, atsiliepdavo į narių telefono 
skambučius, dėstė pamokėles, eidavo į namus ir konsultuodavo 
šeimas, o laisvu laiku ieškojo naujų vietų, kur galėtų prisiglausti 
besiplečianti Bažnyčia. 

Vieną gruodžio vidurio sekmadienį Warrenas atsistojo 11 val. 
laikyti pamaldų. Jis pajuto, kad svaigsta galva. Įsitvėrė sakyklos ir 
pradėjo kalbėti, bet žodžiai lape išsiliejo. Jis sukniubo, paskui susiė- 
mė ir pamojo pastoriui padėjėjui užimti jo vietą sakykloje. 

„Atsiprašau, žmonės, — tarė Warrenas susirinkusiems, — turėsiu 
atsisėsti. 

Nemažai metų jį vargino nerimo priepuoliai, kartais apim- 
davo melancholija, jo draugų vertinama kaip lengva depresija. 
Bet niekada nebuvo taip blogai kaip dabar. Kitą dieną Warrenas 
su šeima išvažiavo į Arizoną, kur jo žmonos šeima turėjo namą. 
Nors lėtai, jis taisėsi. Buvo dienų, kai miegodavo 12 valandų, tada 
eidavo pasivaikščioti po dykumą, ten melsdavosi ir stengdavosi 
suprasti, kodėl panikos priepuoliai kėsinasi sugriauti tai, ką jis 
sukūrė sunkiu darbu. Nuo jo išvykimo praėjo beveik mėnuo. Jo 
melancholija virto depresija, juodesne nei bet kas, ką jis kada nors 
buvo patyręs. Jis nebežinojo, ar dar kada nors bus toks sveikas, 
kad galėtų sugrįžti. 

Warrenas, kaip ir dera pastoriui, buvo linkęs kartais patir- 
ti apreiškimus. Vieną jų patyrė, kai rado žurnalo straipsnį apie 
McGavraną Teksaso bibliotekoje. Vaikštinėdamas dykumoje pa- 
tyrė dar vieną. 

„Susitelk į žmones, — tarė jam Viešpats. — O aš pastatysiu 
bažnyčią.“ 

Priešingai nei kiti apreiškimai, šis nebuvo išsyk visai aiškus. 
Warreno kova su depresija truks mėnesius ir vėliau pasikartos įvai- 
rlais jo gyvenimo etapais. Tačiau tą dieną jis priėmė du sprendimus: 
grįš į Sedlbeką ir ras būdą vadovauti Bažnyčiai nepersidirbdamas. 

Kai Warrenas grįžo į Sedlbeką, jis nusprendė išplėsti eksperimen- 
tą, kurį buvo pradėjęs prieš kelis mėnesius ir kuris, kaip jis vylėsi, 
palengvins vadovavimą Bažnyčiai. Pastorius niekada nebuvo tikras, 
ar užteks vietos visiems, atėjusiems į Biblijos pamokas, tad paprašė 
kelių Bažnyčios narių, kad pamokos vyktų jų namuose. Jis jaudinosi, 
kad žmonėms gali nepatikti mintis eiti į kieno nors namus, užuot 
ėjus į bažnyčios patalpas. Bet narių atsiliepimai buvo labai teigiami, 
jiems tai patiko. Mažos grupelės galėjo susitikti su savo kaimynais. 
Taigi, kai jis grįžo, kiekvieną Sedlbeko narį priskyrė vienai iš mažų- 
jų grupelių, kurios susitikdavo kartą per savaitę. Tai buvo vienas iš 
svarbiausių jo priimtų sprendimų, nes jis iš esmės pakeitė dalyvavi- 
mą Bažnyčios veikloje: šis sprendimas virto įpročiu, kuris rėmėsi jau 
egzistuojančiais poreikiais ir dėsningumais. 

Warrenas man pasakojo, kad dabar, kai žmonės atvyksta į Sedl- 
beką ir savaitgalį mato didžiules minias, jie mano, kad tai mūsų 
sėkmė. „Bet tai tik ledkalnio viršūnė. 95 proc. Bažnyčios yra tai, 
kas vyksta visą savaitę tose mažose grupelėse. 

Kongregacija ir mažos grupelės yra kaip du išvien veikiantys 
dalykai. Didelė minia kievienam padeda prisiminti, dėl ko tu tai 
darai, o mažos artimų draugų grupelės padeda susitelkti ties tuo, 
kaip išsaugoti tikėjimą. Drauge jos veikia tarsi klijai. Mes turime 
daugiau nei penkis tūkstančius mažų grupelių. Tik jos ir padeda 
tvarkyti tokią didelę parapiją. Antraip aš mirtinai persidirbčiau ir 
95 proc. narių negautų to dėmesio, kurio trokšdami čia atėjo.“ 

Nesusimąstydamas apie tai, Warrenas iš dalies pakartojo struk- 
tūrą, kuri sukėlė Montgomerio autobusų boikotą, tik jis tai padarė 
atvirkštine tvarka. Boikotas prasidėjo tarp žmonių, kurie pažinojo 
Rosą Parks, ir tapo masiniu protestu, kai silpnieji bendruomenės 
ryšiai įtraukė visus dalyvauti. Sedlbeko bažnyčioje viskas įvyko 

atvirkščiai. Žmones patraukė bendruomeniškumo jausmas ir kon- 
gregacijos teikiami silpnieji ryšiai. Prisidėję prie bendruomenės, jie 
buvo priskirti mažai kaimynų grupelei — tarsi įmesti į Petri lėkštelę, 
kur turėjo užmegzti ir puoselėti artimus ryšius ir kur jų tikėjimas 
tapo socialinių patirčių ir kasdienio gyvenimo dalimi. 

Suburti žmones į mažas grupeles nepakanka. Kai Warrenas 
paklausė žmonių, apie ką jie kalbėjosi per susirinkimus savo namų 
svetainėse, sužinojo, kad jie kalbėjosi apie Bibliją ir drauge meldė- 
si ne daugiau kaip 10 minučių, o paskui šnekučiavosi apie vaikus 
ar pasakojo vieni kitiems nuogirdas. Warreno tikslas nebuvo vien 
padėti žmonėms susirasti naujų draugų. Jo tikslas buvo suburti ti- 
kinčiųjų bendruomenę, padrąsinti juos pasimokyti iš Kristaus ir pa- 
versti tikėjimą esmine savo gyvenimo dalimi. Jo mažosios grupelės 
užmezgė artimus ir stiprius ryšius, tačiau, neturėdamos vadovo, te- 
buvo panašios į pasisėdėjimus geriant kavą. Jos nepateisino religinių 
jo lūkesčių. 

Warrenas vėl ėmė skaityti McGavraną. McGavrano filosofija 
bylojo: jei išmokysi žmones gyventi remiantis krikščioniškais įpro- 
čiais, jie ir toliau elgsis krikščioniškai neprižiūrimi ir nekontroliuoja- 
mi. Warrenas negalėjo vadovauti visų mažųjų grupelių susitikimams 
ir laiduoti, kad būtų kalbamasi apie Kristų, o ne apie naujausius tele- 
vizijos serialus. Jis suprato, kad jam to ir nereikėtų daryti, jei pavyktų 
įskiepyti žmonėms naujus įpročius. Susirinkę žmonės patys pradėtų 
kalbėti apie Bibliją, drauge melstis ir patys įkūnytų savo tikėjimą. 

Taigi Warrenas sudarė kelias dienotvarkes pamokėlėms ir ma- 
žųjų grupelių susibūrimams, jos buvo specialiai skirtos tam, kad 
parapijiečiai įgytų naujų įpročių. 

Viename Sedlbeko kursų vadove buvo rašoma: „Jei nori būti 
panašus į Kristų, išsiugdyk tokius įpročius, kokius turėjo Kristus.“ 
„Visi mes tesame įpročių rinkinys... Mūsų tikslas — padėti jums pa- 


keisti kai kuriuos blogus įpročius gerais įpročiais, kurie pagelbės 

jums augti ir būti panašiems į Kristų.“ Kiekvieno Sedlbeko bažny- 
čios nario buvo paprašyta pasirašyti brandos susitarimą ir pasižadėti 
laikytis trijų įpročių: kasdien rasti laiko maldai ir mąstymams, skir- 
ti dešimtąją dalį savo pajamų ir dalyvauti mažojoje grupelėje. Naujų 
įpročių išugdymas tapo Bažnyčios tikslu. 

„Kai šitai pasieksime, dvasinio augimo atsakomybė teks nebe 
man, o jums. Mes būsime davę jums receptą, — aiškino man Warre- 
nas. — Mes nebeturėsime jums vadovauti, nes jūs patys galėsite eiti 
savarankiškai. Nauji įpročiai bus jūsų naujos tapatybės dalis, ir tada 
mums liks tik jus palaikyti ir jums netrukdyti.“ 

Warrenas įžvelgė, kad jis galėtų taip praplėsti savo Bažnyčią, 
kaip Martinas Lutheris Kingas paskleidė maištą: pasikliaudamas 
stipriųjų ir silpnųjų ryšių deriniu. Tačiau norint, kad jo Bažnyčia 
taptų judėjimu, apimančiu 20 000 parapijiečių ir tūkstančius kitų 
pastorių, reikėjo šio to daugiau, - ko nors, kas padėtų jai išsilaikyti 
pačiai. Warrenas turėjo išmokyti žmones naujų įpročių, kurie ska- 
tintų juos gyventi tikėjimu ne dėl jų ryšių, o dėl to, kad tai buvo 
dalis jų savasties. 

Tai trečias svarbus aspektas, paaiškinantis, kaip socialiniai 
įpročiai tampa varomąja judėjimų jėga: kad idėja pasklistų už ben- 
druomenės ribų, ji turi pradėti veikti pati savaime. Ir patikimiau- 
sias būdas tai pasiekti yra įskiepyti žmonėms naujus įpročius, kurie 
jiems padėtų patiems suprasti, kur link judėti. 


Autobusų boikotui besitęsiant kelias dienas, savaitę, mėnesį, du mėne- 
sius, Montgomerio juodaodžių bendruomenės uolumas pradėjo silpti. 

Policijos komisaras, remdamasis taksistams duotu nurodymu 
vežti už minimalų mokestį, pradėjo jiems grasinti areštais, jei jie ne- 
siliaus vežę į darbą juodaodžių už sumažintą mokestį. Tada boikoto 

lyderiai subūrė 200 savanorių, kurie dalytųsi mašinomis. Policija 
pradėjo skirti baudas ir grasinti žmonėms šių mašinų stotelėse. Vai- 
ruotojai savanoriai pradėjo trauktis. „Darėsi vis sunkiau būti pavež- 
tam, — vėliau rašė Kingas. - Daugėjo skundų. Nuo ankstyvo ryto 
iki vėlyvos nakties netilo telefonas ir mano durų skambutis beveik 
nepaliaujamai skambėjo. Aš pradėjau abejoti dėl juodaodžių ben- 
druomenės gebėjimo tęsti pasipriešinimą.“ 

Vieną vakarą, kai Kingas laikė pamaldas, prie jo su skubia žinia 
pribėgo prižiūrėtojas. Kingo namuose sprogo bomba, viduje buvo jo 
žmona ir kelių mėnesių dukrytė. Kingas išskubėjo namo, jį pasitiko 
kelių šimtų juodaodžių minia ir meras bei policijos vadas. Jo šeima 
nenukentėjo, bet priekiniai namo langai išdužo, o namo prieangyje 
žiojėjo skylė. Jei kas nors būtų buvęs kaip tik tenai, kai sprogo bom- 
ba, galėjo žūti. 

Kol Kingas apžiūrinėjo padarytą žalą, atvyko dar daugiau juo- 
daodžių. Policija pradėjo prašyti minios išsiskirstyti. Kažkas šiurkš- 
čiai pastūmė policininką. Oru nušvilpė paleistas butelis. Vienas po- 
licininkas švystelėjo lazda. Policijos vadas, anksčiau viešai pareiškęs, 
kad palaiko rasistinę Baltaodžių piliečių tarybą, pasivedė Kingą į šalį 
ir paprašė daryti ką nors, bet ką, kad tik minia nepratrūktų šėlioti. “ 

Kingas nuėjo prie savo namo prieangio. 

„Nieko nedarykit paskubomis, — šūktelėjo jis miniai. — Netrau- 
kite savo ginklų. Visi, kurie griebiasi kalavijo, nuo kalavijo ir žus.“ 

Minia nurimo. 

„Mes turime mylėti savo baltuosius brolius, nepaisydami to, 
kaip jie su mumis elgiasi, — toliau kalbėjo Kingas. - Mes privalome 
parodyti jiems, kad juos mylime. Jėzaus žodžių aidas girdimas per 
šimtmečius: „Mylėkite savo priešus, darykite gera tiems, kurie jus 


keikia, ir melskitės už savo niekintojus.“ 


„Mr 26, 52. (Vert. past.) 
Lk 6, 27-28. (Vert. past.) 

Tai buvo neprievartinio pasipriešinimo skelbimas, Kingas jį 
skleidė jau ne vieną savaitę. To skelbimo tema, paremta Gandhi 
darbais ir Jėzaus pamokslais, tam tikra prasme nebuvo tokiomis 
aplinkybėmis girdėta anksčiau, - tai buvo raginimas priešintis be 
smurto, visus mylėti ir atleisti savo engėjams bei skriaudikams, o 
kartu pažadas, kad tai atneš pergalę. Ne vienus metus pilietinių tei- 
sių judėjimas laikėsi vien mūšiais ir susirėmimais. Buvo neišvengta 
susirėmimų ir atsitraukimų, pergalių ir pralaimėjimų, kurie vis iš 
naujo skatindavo kiekvieną įsipareigoti kovai. 

Kingas paskatino žmones pamatyti viską kitomis akimis. Tai 
ne karas, sakė jis. Tai priėmimas ir apkabinimas. 

Ne mažiau svarbu, kad Kingas naujai nušvietė boikotą. Tai ne 
vien kova dėl lygių teisių autobusuose, sakė jis, tai Dievo plano dalis, 
tas pat, kas panaikino britų kolonializmą Indijoje ir vergovę Ameri- 
koje, tas pat, dėl ko Kristus mirė ant kryžiaus, kad mus atpirktų ir 
atsiteistų už mūsų nuodėmes. Tai buvo naujas prieš šimtmečius pra- 
sidėjusio judėjimo etapas. Ir kaip naujas etapas, jis reikalavo naujo 
atsako, kitokių strategijų ir naujo elgesio. Jam reikėjo dalyvių, kurie 
būtų pasirengę atsukti kitą skruostą. Žmonės galėjo išreikšti savo 
pritarimą, įgydami naujus įpročius, kuriuos skelbė Kingas. 

„Privalome į neapykantą atsakyti meile, - sprogimo vakarą kal- 
bėjo Kingas miniai. — Jei mane sustabdys, mūsų darbas nesustos, 
nes tai, ką mes darome, yra gerai. Tai, ką mes darome, yra teisinga. 
Ir Dievas yra su mumis.“ 

Kai Kingas baigė kalbą, minia ramiai išsiskirstė po namus. 

Vėliau vienas baltaodis policininkas komentavo to vakaro įvy- 
kius: „Jei ne tas juodaodis pamokslininkas, visi būtumėm nebegyvi.“ 

Kitą savaitę dvi dešimtys naujų vairuotojų prisidėjo prie daliji- 
mosi mašinomis programos. Skambučiai į Kingo namus praretėjo. 
Žmonės pradėjo patys organizuotis, perimti vadovavimą boikotui 
ir plėtoti judėjimą. Kai buvo susprogdinta daugiau bombų kitose 

boikoto organizatorių vejose priešais jų namus, kartojosi ta pati 
reakcija. Įvykio vietoje pasirodydavo Montgomerio juodaodžių mi- 
nia, liudininkai be smurto ir susirėmimų pabūdavo ir paskui išsi- 
skirstydavo po namus. 

Ši kryptinga vienybė išryškėjo ne tik kaip reakcija į smurtą. 
Bažnyčios pradėjo rengti didelius susibūrimus kas savaitę, kartais 
kasdien. „Jie buvo panašūs į Kingo kalbą, pasakytą po sprogimo. 
Rėmėsi krikščionybės mokymu ir pritaikė jį politikai, - pasakojo 
man Tayloras Branchas. — Judėjimas yra sakmė. Kad ji būtų veiks- 
minga, kiekvieno tapatybė turi pasikeisti. Montgomerio žmonės tu- 
rėjo išmokti reaguoti naujai.“ 

Panašiai kaip Anoniminiai alkoholikai, besisemiantys jėgų iš 
grupinių susirinkimų, per kuriuos nuo alkoholio priklausomi žmo- 
nės išmoksta naujų įpročių ir pradeda tikėti matydami, kaip kiti 
išreiškia savo tikėjimą, taip ir Montgomerio gyventojai dideliuose 
susibūrimuose išmoko naujos elgsenos, kuri padėjo judėjimui išsi- 
plėsti. „Žmonės ėjo pasižiūrėti, kaip tai daro kiti, kaip jiems sekasi, — 
pasakojo Branchas. — Tu pradedi matyti save kaip didelės socialinės 
bendrovės dalį ir po kiek laiko patiki, kad tikrai esi jos dalis“ - 


Kai po trijų mėnesių nuo boikoto pradžios Montgomerio policija 
ėmėsi masinių suėmimų, norėdama jį likviduoti, bendruomenė pri- 
ėmė šią priespaudą. Kai buvo oficialiai apkaltinti 90 žmonių, be- 
veik visi jie nuskubėjo į Teismo rūmus, kad juos suimtų. Kai kurie 
žmonės nuėjo į šerifo būstinę pasitikrinti, ar jų vardai yra sąrašuose, 
ir „nusivylė jų neradę, — vėliau rašė Kingas. — Šie žmonės, kuriuos 
kadaise valdė baimė, buvo pasikeitę“. 

Vėliau, kai judėjimas išsiplėtė ir pasitaikydavo žudynių, už- 


Puolimų, suėmimų, susidūrimų, protestuotojai, užuot kovoję jėga, 

atsakę puolimu, kaip buvo įprasta anksčiau, tiesiog tvirtai stovėjo 
savo vietose ir sakydavo baltiesiems tvarkos prižiūrėtojams, kad jie 
pasirengę atleisti, kai šių neapykanta atslūgs. 

„Ši taktika ne sustabdė judėjimą, o suteikė jam jėgos ir sutelkė 
mus visus draugėn, — rašė Kingas. - Jie manė, kad susidūrė su grupe, 
kurią bus lengva priversti daryti tai, ko iš jos norės baltieji žmonės. 
Jie nesuprato, kad susidūrė su juodaodžiais, kurie jau išsivadavę iš 
baimės.“ 

Žinoma, priežasčių, kodėl Montgomerio autobusų boikotas 
buvo sėkmingas ir kodėl jis sukėlė judėjimą, kuris pasklis po ša- 
lies Pietus, yra daug ir jos sudėtingos. Tačiau viena iš labai svarbių 
yra šis trečias socialinių įpročių aspektas. Kingo filosofija paska- 
tino naują elgseną, o ši dalyvius iš sekėjų pavertė savarankiškais 
žmonėmis, galinčiais vadovautis savo nuožiūra. Tai nėra įpras- 
ta įpročių samprata. Kai Kingas naujai įvertino Montgomerio 
pasipriešinimą pažadindamas protestuotojams naują tapatybės 
jausmą, protestas tapo judėjimu, kurį kurstė žmonės, veikiantys 
todėl, kad tapo šio istorinio įvykio šeimininkais. Ir šis socialinis 
modelis ilgainiui tapo automatinis, jį perėmė kitos vietovės, kitos 
grupės - studentų ir protestuotojų, kurių Kingas niekada nebuvo 
sutikęs, bet kurie perimdavo vadovavimą judėjimui, žiūrėdami, 
kaip elgiasi jo dalyviai. 

1956-ųjų birželio 5 d. Federalinis teismas nusprendė, kad 
Montgomerio autobusų segregacijos įstatymas pažeidžia Konsti- 
tuciją. Miestas kreipėsi į JAV Aukščiausiąjį Teismą ir gruodžio 17 
d., praėjus daugiau kaip metams nuo Parks suėmimo, Aukščiau- 
sias Teismas atmetė miesto kreipimąsi. Po trijų dienų miesto valdžia 
gavo nurodymą: autobusai turi būti integruoti, bendri. 

Kitą rytą, 5 val. 55 min., Kingas, E. D. Nixonas, Ralphas Aber- 
nathy ir kiti po daugiau nei dvylikos mėnesių pirmą kartą važiavo 
autobusu ir sėdėjo priekyje. 

„Turbūt jūs esate didžiai gerbiamas Kingas?“ — paklausė balta- 
odis vairuotojas. 

„Taip.“ 

„Mes labai džiaugiamės, kad jūs šį rytą su mumis“, — pasakė 
vairuotojas. 

Vėliau NAACP advokatas ir būsimas Aukščiausiojo Teismo tei- 
sėjas Thurgoodas Marshallas sakys, kad boikotas buvo labai men- 
kai susijęs su segregacijos pabaiga Montgomerio autobusuose. Tai 
Aukščiausiasis Teismas pakeitė įstatymą. 

„Visas vaikščiojimas pėsčiomis dėl nieko, - sakė Marshallas. — Ir 
be viso šio boikoto ir jo sukelto jaudulio tai būtų pasiekę Teismą.“ 

Tačiau bent dėl vieno Marshallas klydo. Montgomerio autobusų 
boikotas sudarė sąlygas atsirasti naujiems socialiniams įpročiams, ku- 
rie greitai pasklido ir po Grinsborą, esantį Šiaurės Karolinoje, Selmą, 
esančią Alabamoje, ir Litl Roką, esantį Arkanzase. Pilietinių teisių 
judėjimas virto taikių demonstracijų ir susibūrimų banga, nors ir pa- 
sitaikydavo įvykių, kai dalyviai būdavo žiauriai sumušami. 1960-ųjų 
pradžioje judėjimas pasiekė Floridą, Kaliforniją, Vašingtoną ir Kon- 
greso koridorius. 1964-aisiais prezidentas Lyndonas Johnsonas, pasi- 
rašydamas Pilietinių teisių aktą, draudžiantį visas segregacijos formas, 
kartu ir diskriminaciją prieš mažumas ir moteris, prilygino pilietinių 
teisių aktyvistus šalies įkūrėjams. Šis palyginimas prieš dešimtmetį 
būtų buvęs tolygus politinei savižudybei. „Prieš 188 metus tokią pat 
savaitę maža drąsių vyrų grupė pradėjo ilgą kovą dėl laisvės, — kal- 
bėjo jis prieš televizijos kameras. — Dabartinė amerikiečių karta yra 
pakviesta tęsti nepabaigiamas teisingumo paieškas mūsų šalyje.“ 

Judėjimai prasideda ne dėl to, kad visi vienu metu nusprendžia 
žiūrėti ta pačia kryptimi. Jie pagrįsti socialiniais dėsningumais, ku- 
rie prasideda kaip draugystės įpročiai, stiprėdami tampa bendruo- 
Menės įpročiais ir yra palaikomi naujų įpročių, kurie pakeičia daly- 


Vlų savasties jausmą. 

Kingas suprato šių įpročių galią taip pat anksti kaip ir Mont- 
gomerio miestas. „Negaliu baigti nepasakęs perspėjamojo žodžio, — 
sakė jis sausakimšai bažnyčiai tą vakarą, kai atšaukė boikotą. Prie- 
šaky jo laukė dar beveik dešimt protesto metų, bet jau buvo matyti 
pabaiga. — Kai mes grįšime į autobusus, būkime tokie mylintys, kad 
mūsų priešai taptų mūsų draugais. Dabar mes turime pereiti nuo 
protesto prie susitaikymo... Taip pasiryžę mes įstengsime pakilti 
iš vienišos ir niūrios žmogaus žiaurumo Žmogui nakties į šviesią ir 
spindinčią dieną — laisvės ir teisingumo dieną.“ 


9 
LAISVOS VALIOS NEUROLOGIJA 


Ar mes atsakingi už savo įpročius? 


Tą rytą, kai prasidėjo problemos — tik po daugelio metų ji supras, 
kad tai buvo problemos, - Endži Bachman sėdėjo namuose ir žiū- 
rėjo TV. Jai buvo taip nuobodu, kad rimtai pradėjo svarstyti, ar 
nepertvarkius savo sidabrinių stalo įrankių stalčiaus. . 
Jauniausia jos dukra prieš kelias savaites buvo pradėjusi lankyti 
darželį, o dvi vyresnės dukros buvo mokykloje. Jų gyvenimas buvo 
pilnas draugų, veiklos ir pasišnekučiavimų, kuriuos jų mama vargiai 
būtų supratusi. Endži vyras, žemės matininkas, dažniausiai išeidavo į 
darbą aštuntą valandą ryto ir grįždavo namo šeštą. Namai buvo tuš- 
ti, juose tebuvo ponia Bachman. Nuo tada, kai devyniolikos ištekėjo 
ir dvidešimties pastojo, o paskui kasdien ruošdavo ir dėdavo priešpie- 
čius į mokyklą, žaisdavo princesę, išvežiodavo šeimą — ji pirmą kartą 
po beveik dvidešimties metų jautėsi iš tiesų viena. Vidurinės mokyk- 
los draugai jai sakydavo, kad turėtų tapti modeliu — ji buvo labai 
graži, bet kai metė mokslus ir ištekėjo už gitaristo, kuris pagaliau su- 


sirado tikrą darbą, ji tapo mama. Dabar buvo pusė vienuolikos, trijų 

jos dukrų nebuvo namie, ir Bachman vėl prilipdė popieriaus skiautę 
prie virtuvės laikrodžio, kad nedėbčiotų į jį kas tris minutes. 

Ji nežinojo, ko nusitverti. 

Tą dieną pasižadėjo: jeigu jai pavyks išgyventi iki vidurdienio ir 
neišsikraustyti iš proto ar nesuryti viso pyrago iš šaldytuvo, ji išeis 
iš namų ir nuveiks ką nors smagaus. Paskui valandą su puse mėgino 
sugalvoti, ką gi galėtų nuveikti. Kai laikrodis išmušė 12 val., ji pasi- 
dažė, apsivilko gražią suknelę ir, sėdusi į mašiną, nuvažiavo į upėje 
plūduriuojantį laivą-kazino, esantį per dvidešimt minučių kelio nuo 
namų. Net ketvirtadienio popietę kazino buvo pilnas žmonių, ku- 
rie veikė kažką kita nei muilo operų žiūrėjimas ar skalbimas. Prie 
durų grojo muzikantų grupė. Moteris dalijo nemokamus kokteilius. 
Bachman nuo bufeto suvalgė krevetę. Visa ši patirtis atrodė praban- 
gi, priminė pabėgimą iš pamokų. Ji patraukė prie „Black Jack“ žai- 
dimo stalo, kur kortų dalytojas kantriai paaiškino taisykles. Kai visi 
žetonai, kuriuos ji įsigijo už keturiasdešimt dolerių, baigėsi, ji žvilg- 
telėjo į laikrodį ir pamatė, kad jau prabėgo dvi valandos ir jai reikia 
skubėti namo pasiimti jauniausios savo dukros. Tą vakarą ji pirmą 
kartą per visą mėnesį vakarieniaudama turėjo apie ką kalbėti, ne tik 
atspėti televizijos programos „Ieisinga kaina“ dalyvių ketinimus. 

Endži Bachman tėvas buvo sunkvežimio vairuotojas, sulaukęs 
vidutinio amžiaus jis tapo vidutinio populiarumo dainų rašytoju. Jos 
brolis taip pat tapo dainų rašytoju ir laimėjo kelis apdovanojimus. O 
ją tėvai dažnai pristatydavo kaip „tą, kuri tapo mama“. 

„Aš visada jaučiausi niekam negabi, - pasakojo ji man. - Ma- 
nau, esu protinga, ir žinau, kad buvau gera mama. Bet turėjau 
mažai savybių, kurias nurodydama būčiau galėjus pasakyti — štai 
dėl ko aš ypatinga.“ 

Po pirmos kelionės į kazino Bachman pradėjo lankytis upės 
laive kartą per savaitę, penktadienio popietėmis. Tai buvo atlygis už 
išgyventas tuščias dienas, namų tvarkymą ir priežiūrą, už tai, kad 

neišsikraustė iš proto. Ji žinojo, kad lošimas gali sukelti sunkumų, 
tad nusistatė griežtas taisykles. Ne ilgiau kaip valandą praleisti prie 
„Black Jack“ stalo per vieną apsilankymą ir lošti tik iš to, kas buvo 
jos piniginėje. „Aš tai laikiau tarsi tam tikru darbu, — pasakojo ji 
man. — Niekada neišvažiuodavau iš namų iki vidurdienio ir visada 
grįždavau laiku paimti savo dukters. Aš griežtai laikiausi tvarkos.“ 

Ji tapo gera žaidėja. Iš pradžių jai retai užtekdavo pinigų valan- 
dai. Per šešis mėnesius ji išmoko tiek gudrybių, kad pakeitė savo tai- 
sykles, norėdama pabūti dvi ar net tris valandas, ir kai išeidavo, dar 
būdavo likę grynųjų kišenėje. Vieną popietę ji atsisėdo prie „Black 
Jack“ stalo turėdama aštuoniasdešimt dolerių piniginėje ir išėjo su 
penkiais šimtais trisdešimt — suma, kurios užtektų nusipirkti mai- 
sto produktų, sumokėti telefono sąskaitą ir šiek tiek atidėti juodai 
dienai. Jau tuo metu kompanija „Harrah's Entertainment“, kuriai 
priklausė kazino, jai siuntė nemokamus barų kuponus. Šeštadienio 
vakarais ji vesdavosi šeimą pietų. 

Ajovos valstija, kurioje lošė Bachman, buvo vos prieš kele- 
rius metus legalizavusi azartinius žaidimus. Iki 1989 m. valstijos 
įstatymų leidėjai manė, jog kai kam gali būti sunku atsispirti kortų 
ir kauliukų žaidimų keliamoms pagundoms. Šis susirūpinimas 
buvo senas kaip pati šalis. 1783-iaisiais George'as Vašingtonas rašė, 
kad lošimas „yra godumo vaikas, neteisingumo brolis ir apgaulės 
tėvas“. „Tai yda, vedanti prie visų galimų blogybių... Trumpai ta- 
riant, vienetai pelnosi iš šios bjaurios veiklos, o tūkstančiai suluo- 
šinami“ Apginti žmones nuo blogų įpročių — pirmiausia nustačius, 
kurie įpročiai blogi — įstatymų leidėjų privilegija, kuria jie mielai 
naudojasi. Prostitucija, azartiniai žaidimai, prekyba alkoholiu per 
šabą, pornografija, lupikiškos paskolos, laisvi seksualiniai santykiai 
nesusituokus (arba, jei jūsų skonis neįprastas, ir susituokus) — visa 
tai yra įpročiai, reguliuojami, reglamentuojami, draudžiami ar mė- 
ginami nesėkmingai uždrausti įvairiais griežtais teisės aktais. 

Kai Ajovoje kazino buvo legalizuoti, įstatymų leidėjai labai su- 
sirūpino, taigi jie apribojo kazino veiklą upių laivuose ir reikalavo, 
kad būtų laikomasi tam tikrų limitų: ne daugiau kaip penkių dole- 
rių statymas, maksimali galima pralošti suma 200 dolerių žmogui. 
Tačiau per kelerius metus, kai kuriems kazino išsikėlus į Misisipės 
valstiją, kur nebuvo taikomi lošimų apribojimai, Ajovos įstatymai 
sušvelnino savuosius. 2010-aisiais valstijos iždą papildė daugiau 


kaip 269 mln. dolerių iš mokesčių už lošimą. 


2000-aisiais Endži Bachman tėvams, ilgamečiams rūkaliams, pra- 
dėjo pasireikšti plaučių ligos simptomai. Kas antrą savaitę ji ėmė 
skraidyti į Tenesį jų aplankyti, nupirkti maisto ir padėti pasigamin- 
ti pietus. Kai grįždavo namo pas savo vyrą ir dukras, jautėsi dar 
vienišesnė. Kartais namas būdavo visą dieną tuščias. Rodės, draugai 
pamiršdavo ją pakviesti, nes jos dažnai nebūdavo, o jos šeima išmo- 
ko susitvarkyti savarankiškai. 

Bachman jaudinosi dėl tėvų, buvo nusiminusi, kad jos vyras 
labiau domėjosi savo darbu nei jos rūpesčiais, šiek tiek pyko ant savo 
vaikų, kurie nesuprato, kad šitaip pasiaukojusiai dėl jų, kol jie augo, 
dabar jai jų reikėjo. Bet vos tik ji pasiekdavo kazino, įtampa nu- 
slūgdavo. Kai nebūdavo išskridusi pas tėvus, ji užsukdavo į kazino 
du kartus per savaitę, o vėliau kiekvieną pirmadienį, trečiadienį ir 
penktadienį. Ji vis dar laikėsi taisyklių, bet lošė jau nemažai metų ir 
puikiai žinojo aksiomas, kuriomis vadovavosi rimti žaidėjai. Ji nie- 
kada nedėdavo mažiau nei dvidešimt penki doleriai ir visada dary- 
davo du statymus vienu metu. „Šansai didesni, kai statai daugiau, — 
pasakojo ji man. — Turi pereiti sudėtingas atkarpas, kol grįš sėkmė. 


Aš mačiau žmonių, kurie įžengė su šimtu penkiasdešimt dolerių ir 

išėjo su dešimčia tūkstančių. Žinojau, kad ir aš galiu tai pasiekti, jei 
laikysiuosi savo taisyklių. Viskas buvo kontroliuojama.“ 

Tuo metu ji jau neturėjo galvoti, ar išmesti dar vieną kortą, ar 
padvigubinti statomą sumą — ji elgėsi automatiškai, taip, kaip Judži- 
nas Polis, žmogus, praradęs atmintį, bet galiausiai išmokęs visada 
pasirinkti teisingą kartono stačiakampį. 

Vieną 2000-ųjų dieną Bachman grįžo namo su 6 000 dolerių, — 
jų pakaktų sumokėti dviejų mėnesių nuomai ir padengti kreditinės 
kortelės skolų sąskaitoms, kurios kaupėsi prie durų. Kitą kartą ji 
grįžo su 2 000 dolerių. Kartais ji pralošdavo, bet tai buvo žaidimo 
dalis. Prityrę lošėjai žino: kartais būtini nuosmukiai, kad po jų atei- 
tų pakilimai. Ilgainiui „Harrah's Entertainment“ suteikė jai kredito 
liniją, taigi ji galėjo nebesinešioti grynųjų pinigų. Kiti žaidėjai jos 
ieškodavo ir rinkdavosi jos staliuką, nes ji žinojo, ką daro. Bufeto 
padavėjai liepdavo stotis jai eilės priekyje. „Aš moku žaisti, - pasa- 
kojo ji man. - Žinau, kad tai skamba tarsi kalba žmogaus, kuris turi 
problemą, bet jos nepripažįsta. Vienintelė mano klaida buvo ta, kad 
aš nesustojau. Šiaip mano žaidimas nebuvo niekuo blogas.“ 

Išlošiamoms ir pralošiamoms sumoms didėjant, Bachman tai- 
syklės pamažu darėsi lankstesnės. Vieną dieną ji pralošė per va- 
landą 800 dolerių, o tada per keturiasdešimt minučių išlošė 1 200. 
Paskui sėkmė vėl nusigręžė ir ji išėjo iš kazino pralošusi 4 000 dole- 
rių. Kitą kartą ji pralošė 3 500 dolerių ryte, išlošė 5 000 dolerių 13 
val. ir pralošė 3 000 dolerių popiet. Kazino turėjo jos pralošimų ir 


"Mintis, kad visą laiką kazino laimėsi, gali atrodyti tikrai neprotinga. Ta- 
čiau, kaip žino nuolatiniai lošėjai, įmanoma nuolat išlošti, ypač žaidžiant 
„Black Jack“. Donas Johnsonas iš Bensalemo, Pensilvanijos, pradėjęs žaisti 
„Black Jack“ 2010 m., per šešis mėnesius laimėjo 15,1 mln. dolerių. Apskritai 
Visada laimi šeimininkas, nes lošia tiek daug lošėjų, kad rai nepadidina jų 
šansų išlošti, ir daugelis žaidėjų neturi tiek daug pinigų, kad galėtų išgyventi 
nesėkmės periodus. Lošėjas gali nuolatos išlošti, jei įsimena sudėtingas for- 
mules, kurios jį veda prie naujų laimėjimų. Vis dėlto daugelis žaidėjų stokoja 
savidrausmės ar matematikos gebėjimų, kad galėtų laimėti. (Aut. past.) 

išlošimų suvestinę, ji pati nustojo tuo rūpintis. Ir štai vieną mėnesį 
jos banko sąskaitoje nebuvo tiek pinigų, kad galėtų sumokėti už 
elektrą. Ji paprašė tėvų paskolinti, o paskui dar kartą. Ji pasisko- 
lino 2 000 dolerių vieną mėnesį ir 2 500 kitą. Tai nebuvo sunku, 
tėvai turėjo pinigų. 

Bachman niekada neturėjo problemų dėl nesaikingo alkoholio 
vartojimo, narkotikų ar persivalgymo. Ji buvo paprasta mama, išgy- 
venanti visiems būdingus pakilimus ir nuosmukius. Taigi potraukis, 
kurį ji jautė lošimui — nuolatinė trauka, kuri sukeldavo išsiblaškymą 
ar susierzinimą, jei ji neužsukdavo į kazino, nuolatinis galvojimas apie 
lošimą, pakilumas, kurį pajusdavo patyrusi sėkmę - jai buvo visai neti- 
kėtas. Tai buvo visai naujas patyrimas, toks nelauktas, kad ji nesuprato, 
jog tai problema, kol ši problema neapėmė viso jos gyvenimo. Žvel- 
giant atgal rodės, kad skiriamosios linijos ir nebuvo: vieną dieną loši- 
mas tebuvo smagus prasiblaškymas, o kitą — jau nebevaldoma aistra. 

2001-aisiais Endži jau vykdavo į kazino kasdien. Ji važiuodavo 
į kazino kaskart, kai susipykdavo su vyru ar jausdavosi neįvertinta 
vaikų. Žaisdama jautėsi ir atbukusi, ir kartu susijaudinusi, jos neri- 
mas nuslūgdavo. Laimėjus išsyk apimdavo eutorija. Pralošus skaus- 
mas praeidavo labai greitai. 


Įprastas veiksmas 

„Tu nori būti svarbi, — tarė jai mama, kai Bachman paskambino 
jai prašydama paskolinti daugiau pinigų. — Tu nesiliauji lošti, nes 
tau reikia dėmesio.“ 

Tačiau buvo ne visai taip. „Aš norėjau jausti, kad sugebu kažką 
daryti gerai, — pasakojo ji man. - Tai buvo vienintelė veikla, kuriai 
jaučiausi turinti gebėjimų, jaučiau, kad man tai daryti sekasi.“ 

2001-ųjų vasarą Bachman įsiskolinimai „Harrah's Entertainment“ 
pasiekė 20 000 dolerių. Savo pralaimėjimus nuo vyro ji slėpė. Bet kai 
jos mama pagaliau nutraukė finansinę paramą, ji palūžo ir prisipažino. 
Jie pasisamdė teisininką, kurio sritis buvo bankrotų bylos, užblokavo 
jos kreditines korteles ir susėdo virtuvėje prie stalo sudaryti griežtesnio 
ir atsakingesnio gyvenimo plano. Ji nunešė savo sukneles į dėvėtų dra- 
bužių parduotuvę ir ištvėrė pažeminimą, kai devyniolikmetė darbuo- 
toja beveik visas jas atmetė, aiškindama, kad jos nebemadingos. 

Pamažu ji pradėjo jaustis taip, lyg blogiausia jau būtų praeityje. 
Ji pradėjo manyti, kad nenumaldomas potraukis lošti jau praėjo. 

Bet, žinoma, pabaigos dar net nebuvo matyti. Gerokai vė- 
liau, praėjus nemažai metų, kai ji prarado viską ir sugriovė savo 
ir vyro gyvenimus, kai paleido vėjais šimtus tūkstančių dolerių ir 
jos advokatas Aukščiausiajame Teisme mėgino tvirtinti, kad Endži 
Bachman lošė ne laisvai pasirinkdama, o iš įpročio, todėl neturėtų 
būti laikoma kalta, kai ji buvo išjuokiama internete, kur žmonės ją 
lygino su Jeffrey'iu Dahmeriu ir tėvais, smurtaujančiais prieš savo 
vaikus, ji svarstė: kiek iš tikrųjų esu atsakinga aš pati? 

„Nuoširdžiai tikiu, kad bet kuris kitas mano vietoje būtų elgęsis 
taip pat“, — prisipažino man Bachman. 


Vieną 2008-ųjų liepos rytą nevilties apimtas vyras, atostogaujan- 
tis vakarinėje Velso pakrantėje, paskambino skubios pagalbos 
telefonu. 

„Man regis, aš nužudžiau savo žmoną, — pasakė jis. —- O, Die- 
ve. Pamaniau, kad kažkas įsilaužė. Grūmiausi su tais vyrukais, o 
pasirodo — tai buvo Kristina. Aš tikriausiai sapnavau, ar ką. Ką aš 
padariau? Ką aš padariau?“ 

Po dešimties minučių atvykę policijos pareigūnai rado Bria- 
ną Thomasą, verkiantį šalia savo kelioninio furgono. Jis paaiškino, 
kad praėjusią naktį jis ir jo žmona miegojo furgone, bet jauni vyrai, 
bėgiojantys aplink stovėjimo aikštelę, juos pažadino. Jie patraukė 
savo furgoną į stovėjimo aikštelės pakraštį ir vėl atsigulė miegoti. 
Po kelių valandų Thomasas pabudo ir pamatė vyrą, vilkintį džinsais 
ir juodu megztiniu — kaip jis pamanė, vieną iš tų laksčiusių vyru- 
kų, - gulintį ant savo žmonos. Jis sušuko, griebė vyrą už gerklės ir 
stengėsi jį nutraukti. Policijai jis pasakojo, kad reagavo automatiš- 
kai. Kuo labiau vyras priešinosi, tuo stipriau Thomasas jį smaugė. 
Vyras įbrėžė Thomasui ranką ir stengėsi jį nustumti, bet Thomasas 
vis stipriau gniaužė jam gerklę, kol vyras suglebo. Tada Thomasas 
suprato, kad jo rankose — ne vyras, o jo žmona. Jis paleido jos kūną 
ir pradėjo švelniai niuksėti per petį, stengdamasis ją atgaivinti, kal- 
bino ir klausė, ar viskas gerai. Deja, buvo per vėlu. 

„Aš maniau, kad kažkas įsiveržė į vidų, ir ją pasmaugiau, - pa- 
sikūkčiodamas pasakojo "Ihomasas policijai. — Ji man yra visas 
gyvenimas.“ 

Per dešimt mėnesių, kuriuos Thomasas prasėdėjo kalėjime 
laukdamas teismo, atsiskleidė žudiko portretas. Būdamas vaikas, 
"Ihomasas pradėjo vaikščioti per miegus, kartais net keliskart per 
naktį. Jis išlipdavo iš lovos, apeidavo namus, pradėdavo žaisti su 
savo žaislais ar pasigamindavo ką nors valgyti, o kitą rytą nebepri- 
simindavo nieko, ką veikė naktį. Jo šeima iš to šaipėsi. Kartą per 
savaitę jis išeidavo į kiemą ar užsukdavo į kieno nors kambarį, ir 
visa tai padarydavo miegodamas. Kai kaimynai klausdavo, kodėl 


jis vaikšto jų pievelėje basas, vilkėdamas pižama, jo mama jiems 

paaiškindavo, kad tai įprotis. Paūgėjęs jis pabusdavo subraižytomis 
pėdomis ir visiškai neprisimindavo, iš kur tie įbrėžimai. Kartą ne- 
pabudęs plaukiojo kanale. Kai vedė, jo žmona labai jaudinosi, kad 
jis miegodamas gali išeiti į gatvę ir būti partrenktas mašinos, tad už- 
rakindavo lauko duris ir raktus pasikišdavo po pagalve. Thomasas 
vėliau pasakojo, kad kiekvieną naktį pora lovoje „pasibučiuodavo 
ir apsikabindavo“, bet paskui Thomasas eidavo į savo kambarį ir 
miegodavo savo lovoje. Antraip nepaliaujamas jo kosėjimas ir varty- 
masis lovoje, šaukimas ir griežimas dantimis, o kartais ir pasivaikš- 
čiojimai būtų neleidę Kristinai sudėti bluosto visą naktį. 

„Lunatizmas mums primena, kad budri būsena ir miego būsena 
kartais gali būti tuo pat metu, — paaiškino man Markas Maho- 
waldas, Minesotos universiteto neurologijos profesorius, pradinin- 
kas tyrimų, kurie padės suprasti miegančių žmonių elgesį. - Dalis 
smegenų, atsakinga už elgesio priežiūrą, miega, tačiau kitos dalys, 
atsakingos už labai sudėtingą veiklą, yra budrios. Bėda ta, kad sme- 
genims niekas nevadovauja, lieka tik pagrindiniai elgesio modeliai, 
pirminiai įpročiai. Žmogus laikosi to, kas yra jo galvoje, nes tuo 
metu negali priimti sprendimų.“ | 

Pagal įstatymus Thomasas buvo kaltinamas žmogžudyste. Bet 
visi įrodymai bylojo, kad iki nelemtosios nakties Thomasas ir jo 
žmona buvo laimingi sutuoktiniai. Jų gyvenime nebuvo aptikta 
jokio smurto. Jie turėjo dvi suaugusias dukras ir neseniai užsisakė 
kelionę Viduržemio jūra, kad atšvęstų savo keturiasdešimties metų 
santuokos jubiliejų. Bylos kaltintojai kreipėsi į miego specialistą 
Dr. Chrisą Idzikowskį, dirbantį Edinburgo miego centre, kad šis 
įvertintų Thomasą ir patikrintų teoriją, ar jis buvo nesąmoningos 
būsenos tuo metu, kai nužudė savo žmoną. Per du susitikimus — 
vieną Idzikowskio laboratorijoje, o kitą kalėjime — tyrėjas prijungė 
jutiklius prie Thomaso kūno ir pamatavo jo smegenų bangas, akių 
judesius, krūtinės ir kojų raumenų tonusą, oro judėjimą pro nosį, 


pastangas kvėpuoti, deguonies kiekį jam miegant. 

"Ihomasas nebuvo pirmas žmogus, kuris tvirtino, kad įvykdė 
nusikaltimą miegodamas ir dėl to neturėtų atsakyti už savo poelgį. 
Yra daug istorijų apie nusikaltėlius, tvirtinančius, jog jie nekalti, ir 
mėginančius paaiškinti savo nusikaltimus „automatizmais“, pavyz- 
džiui, lunatizmu ar kitokiu nesąmoningu elgesiu. Pastarąjį dešimt- 
metį, kai daug daugiau žinome apie įpročių neurologiją ir laisvą va- 
lią, toks gynimasis vis labiau prikausto dėmesį. Visuomenė, kuriai 
atstovauja teismai ir teisėjai, pritarė, jog kai kurie įpročiai gali būti 
tokie stiprūs, kad nustelbia mūsų gebėjimą nuspręsti, tuomet mes 


nesame atsakingi už tai, ką darome. 


Vaikščiojimas miegant — lunatizmas — yra keista mūsų smegenų veik- 
los per miegus pasekmė. Dažniausiai, kai mūsų kūnas pereina į kitas 
poilsio fazes, primityviausia neurologinė struktūra — galvos smege- 
nų kamienas — paralyžiuoja mūsų galūnes ir nervų sistemą, tai lei- 
džia mums sapnuoti, o kūnui likti nejudriam. Dažniausiai žmones 
ši paralyžiaus būsena gali apimti daug kartų per naktį, nesukeldama 
sunkumų. Neurologijoje šis reiškinys vadinamas „persijungimu“. 
Tačiau kai kurių žmonių smegenys gali padaryti „persijungimo' 
klaidų. Kai jie miega arba kai pereina iš vienos miego būsenos į kitą, 
juos apima nevisiška paralyžiaus būsena ir jų kūnai lieka aktyvūs. 
Tai yra pagrindinė lunatizmo priežastis, ir daugelis nakvišų žiūri į 
tai kaip į trikdančią problemą, bet nepiktavališką. Pavyzdžiui, žmo- 
gus gali sapnuoti, kad valgo pyragą, o ryte rasti virtuvėje pustuštę 
spurgų dėžutę. Arba kas nors gali sapnuoti, kad eina į tualetą, o ryte 
rasti balutę koridoriuje. Nakvišos gali atlikti sudėtingus veiksmus, 
pavyzdžiui, atsimerkti, matyti, judėti, vairuoti mašiną, gaminti 


valgį — ir visa tai iš esmės atlieka nesąmoningos būsenos, nes sme- 

genų dalys, susijusios su matymu, vaikščiojimu, vairavimu, maisto 
gaminimu, gali darbuotis ir žmogui miegant, neįtraukdamos su- 
dėtingesnių smegenų sričių, tarkim, prieškaktinės smegenų žievės. 
Pasitaikydavo, kad miegeiviai užkaisdavo vandens ir užplikydavo 
arbatos. Vienas net vairavo motorinę valtį. Kitas įjungė elektrinę 
medžio pjovyklę ir pradėjo pjauti lentas, o paskui grįžo miegoti. Bet 
dažniausiai sapnuojantys miegeiviai nedaro to, kas galėtų būti pa- 
vojinga jiems ar kitiems žmonėms. Net miegant veikia instinktas 
vengti pavojaus. 

Tačiau tyrinėdami nakvišų smegenis mokslininkai pamatė, kad 
viena yra vaikščiojimas per miegus, lunatizmas, — tada žmonės gali 
atsikelti iš lovos ir elgtis veikiami sapno arba kitų silpnų impulsų, o 
visai kas kita yra vadinamieji miego košmarai. Per miego košmarus 
smegenų veikla smarkiai skiriasi nuo tos, kuri vyksta žmogui budint, 
pusiau būdraujant ar net vaikštant per miegus. Žmonės per miego 
košmarus, regis, būna apimti didžiulio nerimo, bet jie nesapnuo- 
ja įprasta šio žodžio prasme. Jų smegenys beveik visai neaktyvios, 
išskyrus pačias primityviausias sritis, kurios apima vadinamiuosius 
„pagrindinių elgesio modelių generatorius“. Tai tos pačios smegėnų 
sritys, kurias tyrinėjo dr. Larry's Sąuire'as ir MIT mokslininkai, 
aptikę neurologinius įpročio ciklo mechanizmus. Pasak neurologų, 
žmonių, patiriančių miego košmarus, smegenys atrodo labai pana- 

šiai kaip smegenys tuo metu, kai elgiamasi iš įpročio. 

Miego košmarų kamuojamų žmonių elgesys — patys primityviau- 
si įpročiai. Tuo metu pagrindinių elgesio modelių generatoriai veikia 
tose srityse, kurios susijusios su ėjimu, kvėpavimu, krūptelėjimu nuo 
garsaus triukšmo arba reakcija gintis nuo užpuoliko. Dažniausiai šių 
veiksmų įpročiais nelaikome, bet jie yra įpročiai: tai automatinis elge- 
sys, kuris taip įsišaknijęs mūsų nervų sistemoje, kad tyrimai rodo, jog 


Jis gali būti atliekamas beveik be aukštesniųjų smegenų centrų veiklos. 

Šie įpročiai, pasireiškiantys per miego košmarus, skiriasi nuo 
kitų vienu svarbiu bruožu: kadangi miegant neveikia prieškaktinė 
smegenų žievė ir kitos smegenų sritys, susijusios su sudėtingais pa- 
žintiniais procesais, pradėjus veikti miego košmaro įpročiui, negali 
pasireikšti sąmoninga žmogaus reakcija. Jei miego košmaras pa- 
skatina ginkis ar bėk elgesį, jo negalės sustabdyti jokia logika ar 
svarstymai. 

Neurologas Mahowaldas aiškina, kad žmonės, patiriantys mie- 
go košmarus, nesapnuoja mums įprasta prasme. „Miego košmarai 
yra sudėtingo turinio, skirtingai nei tie košmarai, kuriuos sapnuo- 
jate jūs ar aš. Jei paskui žmonės ką nors prisimena, dažniausiai tai 
būna vaizdinys ar jausmai — kažko baisaus nuojauta, siaubinga bai- 
mė, poreikis apsiginti arba apginti kirą. Tačiau tie jausmai iš tikrųjų 
galingi. Jie yra elementarūs signalai į įvairų elgesį, kurio mes iš- 
mokom gyvenime. Kiekvienas dar vaikas išmoko gresiant pavojui 
stengtis pabėgti arba apsiginti. Ir kai išgyvenam tuos jausmus, o 
smegenų zonos, atsakingos už aukštesniąsias funkcijas, neveikia ir 
negali emocijoms suteikti konteksto, mes elgiamės taip, kaip mums 
liepia seni įpročiai. Mes ginamės ar bėgam, ar laikomės bet kurio 
kito lengviausiai smegenims suvokiamo elgesio modelio.“ 

Kai per miego košmarą žmogus jaučia grėsmę ar seksualinį 
susijaudinimą — tai dvi dažniausios miego košmaro patirtys, — jis 
elgiasi pagal įpročius, susijusius su šiais stimulais. Žmonės, kamuo- 
jami miego košmarų, nušoka nuo stogo, nes mano, kad bėga nuo 
užpuolikų. Jie nužudo savo kūdikius, nes mano, kad grumiasi su 
laukiniais žvėrimis. Jie išprievartauja savo sutuoktinius, nors aukos 
maldauja liautis, nes pajutę geismą pasiduoda įpročiui jį patenkinti. 
Atrodo, kad nakvišos turi šiokią tokią galimybę pasirinkti, nes tam 
tikras aukštesnės smegenų srities dalyvavimas lyg ir perspėja saugo- 
tis ir laikytis toliau nuo stogo krašto. O patiriantys miego košma- 
rus žmonės tiesiog paklūsta įpročio ciklui, nepaisydami pasekmių. 

Įprastas veiksmas 


„1- 
Nasa ama 


Vieni mokslininkai mano, kad miego košmarai gali turėti ge- 


Atlygis 


netinį pagrindą; kiti mano, kad tam tikros ligos, kaip antai Par- 
kinsono, juos paskatina. Miego košmarų atsiradimo priežastys nėra 
aiškiai žinomos, bet daugelis juos patiriančių žmonių turi smurtinių 
impulsų. „Smurtas, susijęs su miego košmarais, regis, gali būti reak- 
cija į konkretų gąsdinantį vaizdinį, kurį žmogus vėliau gali apibū- 
dinti, — rašė 2009-aisiais šveicarų mokslininkų grupė. — 64 proc. 
žmonių iš visų, kenčiančių nuo miego sutrikimų, kėsinosi į partne- 
rius, 3 proc. sužeidė kitus žmones.“ 

JAV ir Jungtinėje Karalystėje pasitaikė atvejų, kai žudikai 
tvirtindavo, kad miego košmarai juos privertė atlikti nusikalti- 
mus, kurių jie, būdami sąmoningi, niekada nebūtų įvykdę. Likus 
ketveriems metams iki Thomaso suėmimo buvo išteisintas Julesas 
Lowe'as, nužudęs savo aštuoniasdešimt trejų metų tėvą, nes buvo 
įrodyta, kad nusikaltimas įvyko per jo išgyvenamą miego košma- 
rą. Kaltintojai teigė, jog tai buvo gerokai pritempta, sunku patikėti, 
kad Lowe'as miegojo visą laiką, kol daugiau nei dvidešimt minučių 
smūgiavo, spardė ir mindė savo tėvą, liko daugiau nei devynias- 
dešimt sužalojimų. Bet prisiekusieji nesutiko, ir jis buvo paleistas. 
2008-ųjų rugsėjį trisdešimt trejų metų Donna Sheppard-Saunders 
beveik uždusino savo motiną, trisdešimt sekundžių spausdama pa- 
galve jai veidą. Vėliau ji buvo pripažinta nekalta dėl pasikėsinimo 

nužudyti, aiškinant, kad veikė miegodama. 2009-aisiais vienas bri- 
tų kareivis prisipažino prievartavęs paauglę mergaitę, bet tikino, jog 
nusirengė, nutraukė jai kelnaites ir pradėjo lytinį aktą miegodamas 
ir būdamas nesąmoningas. Kai vidury prievartos akto pabudo, jis 
atsiprašė ir paskambino policijai. Skubios pagalbos operatoriui jis 
prisipažino: „Aš ką tik, na, tarsi įvykdžiau nusikaltimą. Nuoširdžiai 
tariant, aš nežinau, kas atsitiko. Pabudau ir radau save ant jos.“ Buvo 
žinoma, kad jį kamuodavo miego košmarai, tad jis buvo išteisintas. 
Pasiteisindami automatizmu per praėjusį šimtmetį daugiau nei 150 
žudikų ir prievartautojų išvengė bausmės. Teisėjai ir prisiekusieji, 
atstovaudami visuomenės interesams, skelbė: kadangi nusikaltėliai 
nenusprendė įvykdyti nusikaltimo, nes veikė nesąmoningos būklės, 
jie nėra kalti. 

Regis, dėl Briano Thomaso žmogžudystės irgi bus kaltas miego 
sutrikimas, o ne žudikiškas impulsas. „Aš niekada sau neatleisiu, — 
sakė jis vienam iš kaltintojų. - Kodėl aš taip pasielgiau?“ 


Miego specialistas dr. Idzikowskis, baigęs savo laboratorijoje stebėti 
Thomasą, pateikė išvadą: Ihomasas nužudė savo žmoną miegoda- 
mas. Jis įvykdė nusikaltimą nesąmoningai. 

Kai prasidėjo teismo procesas, kaltintojai pateikė savo įrody- 
mus prisiekusiesiems. Jie teigė, kad Thomasas prisipažino nužudęs 
žmoną. Jis žinojo, kad jam būdinga vaikščioti per miegus. Tai, kad 
nesiėmė jokių atsargumo priemonių atostogaudamas, darė jį atsa- 
kingą už nusikaltimą. 

Bet iš tolesnių svarstymų buvo matyti, kad kaltintojams sunkiai 
sekasi. Thomaso advokatas teigė, kad jo klientas neketino nužudyti 
savo žmonos — jis net nebuvo atsakingas už savo veiksmus tą naktį. 
Jis reagavo automatiškai į jaučiamą grėsmę. Elgėsi iš įpročio, kuris 

beveik toks pat senas kaip žmonija: buvo skatinamas instinkto kautis 
su užpuoliku ir apginti mylimąją. Kai ši signalas - kažkas smaugia 
jo žmoną — pasiekė primityviausias smegenų sritis, jis ėmė veikti iš 
įpročio ir pradėjo kovoti, o aukštesnės smegenų funkcijos neįsikišo. 
Pasak advokato, Thomasas nebuvo kaltas, jis buvo žmogus ir reagavo 
taip, kaip jį vertė jo nervų sistema ir primityviausi įpročiai. 

Ner ir kaltintojo liudininkai, regis, palaikė gynybą. Nors Tho- 
masas žinojo, kad kartais patiria lunatizmą, kaltintojo psichiatrai 
patvirtino, jog Thomaso gyvenime nebuvo nieko, kas būtų leidę 
manyti, kad jis galėtų nužudyti. Niekada miegodamas jis nebuvo 
nieko užpuolęs. Niekada nebuvo nuskriaudęs savo žmonos. 

Kai kaltintojo vyriausioji psichiatrė išreiškė tvirtą poziciją, Tho- 
maso advokatas pradėjo kryžminę apklausą. 

Ar būtų teisinga Thomasą apkaltinti tuo, ko jis negalėjo numa- 
tyti įvyksiant? 

Dr. Caroline Jacob nuomone, Thomasas negalėjo sąmoningai 
numatyti nusikaltimo ir užbėgti jam už akių. Ir jei jis būtų pripa- 
žintas kaltas ir nusiųstas į Brodmuro psichiatrijos ligoninę, kur buvo 
laikomi pavojingiausi Britanijos psichikos ligoniai nusikaltėliai, tai 
nebūtų jam derama vieta. 

Kitą rytą vyriausiasis kaltintojas kreipėsi į prisiekusiuosius. 

„Žudydamas ginamasis miegojo ir jo protas negalėjo kontro- 
liuoti to, ką darė jo kūnas, — pasakė jis. - Mes nusprendėm, kad vie- 
šasis interesas nebereikalauja ieškoti specialios bausmės. Taigi mes 
siūlome daugiau nebeieškoti įrodymų ir kviečiame paskelbti, kad 
teisiamasis yra nekaltas.“ Prisiekusieji taip ir padarė. 

Prieš paleisdamas Thomasą teisėjas jam pasakė: „Esi geras žmo- 
gus ir atsidavęs vyras. Įtariu, kad gali jaustis kaltas. Pagal įstatymą 
tu nekaltas. Tu laisvas.“ 

Regis, tai teisingas sprendimas. Vis dėlto Thomasą jo padarytas 
nusikaltimas akivaizdžiai sugniuždė. Vyras nesuvokė, ką jis darė. 

Tiesiog elgėsi, kaip liepė įprotis. Ir tuo metu negalėjo galvoti ar pasi- 
rinkti. Thomasas - daug užuojautos sukeliantis žudikas, pats beveik 
auka, net teisėjas, išnagrinėjęs bylą, stengėsi jį paguosti. 

Panašiai galėtumėm pateisinti lošėją Endži Bachman. Ją taip 
pat sugniuždė jos veiksmai. Vėliau ji sakė, kad jaučia didžiulę kaltę. 
Ir, kaip paaaiškėjo, taip pat laikėsi giliai įsišaknijusių įpročių, kurie 
labai trukdė jai priimti sprendimus ir mąstyti. 

Bet prieš įstatymus Bachman yra atsakinga už savo įpročius, o 
Thomasas ne. Ar teisinga, kad lošėja Bachman yra kaltesnė už žmog- 
žudį Thomasą? Ką tai byloja apie įpročio ir pasirinkimo etiką? 


Praėjus trejiems metams po to, kai Endži Bachman paskelbė bankrotą, 
mirė jos tėvas. Penkerius metus iki jo mirties ji skraidydavo tarp savo 
namų ir tėvų namų, prižiūrėjo juos, vis labiau sergančius. Jo mirtis 
buvo netikėtas sukrėtimas. Praėjus dviem mėnesiams, mirė jos mama. 

„Visas mano pasaulis sugriuvo, - pasakojo ji. - Pabusdavau ryte 
ir akimirką pamiršdavau, kad jie mirę, tada vėl prisimindavau ir pa- 
jusdavau, tarsi kas stipriai spaustų man krūtinę. Negalėjau galvoti 
apie nieką kita. Kai atsikeldavau iš lovos, nežinodavau, ką daryti.“ 

Kai buvo perskaitytas tėvų testamentas, Bachman sužinojo, 
kad paveldėjo beveik 1 mln. dolerių. 

Ji išleido 275 000 dolerių naujam šeimos namui Tenesyje, neto- 
li nuo tos vietovės, kur gyveno jos tėvai, ir šiek tiek daugiau savo su- 
augusioms dukroms, padėdama joms persikelti arčiau, kad visi būtų 
šalia. Tenesyje azartiniai žaidimai kazino nebuvo įteisinti, ir ji man 
prasitarė: „Aš nenorėjau grįžti prie blogų įpročių. Norėjau gyventi 
toli nuo visko, kas man pažadindavo jausmą, kad aš visiškai negebu 
susivaldyti.“ Ji pakeitė telefonų numerius ir nepranešė kazino savo 


naujojo adreso. Taip atrodė saugiau. 

Vieną naktį, važiuodama su vyru per savo senąjį miestą, į kurį 
buvo atvykę paimti paskutinių baldų iš senųjų namų, ji pradėjo 
galvoti apie tėvus. Kaip ji be jų susitvarkys? Kodėl nebuvo geresnė 
duktė? Jai pradėjo trūkti oro. Tai buvo panašu į panikos priepuo- 
lio pradžią. Jau buvo praėję nemažai metų, kai ji nebelošė, bet tuo 
metu ji pasijuto taip, lyg jai stigtų ko nors, kas nugintų šias skaus- 
mingas mintis. Ji pažiūrėjo į savo vyrą. Jautėsi tokia beviltiška. Tai 
turėjo būti išimtis. 

„Užsukime į kazino“, - tarė ji. 

Kai jie įžengė, vienas iš vadybininkų ją pažino ir pakvietė juos 
į žaidėjų salę. Jis pasiteiravo, kaip jai sekasi, ir pasipylė: kad jos tė- 
vai mirė, koks jai smūgis, kokia išsekusi ji jautėsi visą laiką, bijojo, 
kad gali palūžti. Vadybininkas buvo puikus klausytojas. Kaip gera 
buvo iškloti viską, apie ką ji galvojo, ir išgirsti, kad taip jaustis yra 
normalu. 

Tada ji prisėdo prie „Black Jack“ stalo ir pražaidė tris valandas. 

Pirmą kartą po daugybės mėnesių jos nerimas nurimo ir virto 
fono triukšmu. Ji mokėjo žaisti. Užsimiršo. Pralošė kelis tūkstan- 
čius dolerių. 

„Harrah's Entertainment“ — kompanija, kuriai priklausė kazi- 
no - lošimo pramonėje buvo pagarsėjusi kaip kompanija, turinti la- 
bai geras klientų apskaitos sistemas. Jie naudojosi kompiuterinėmis 
programomis, panašiomis į tas, kurias Andrew Poleas buvo sukū- 
ręs „Target“, algoritmus, numatančius žaidėjų įpročius ir siekiančius 
nustatyti, kaip įtikinti žaidėjus išleisti daugiau. Kompanija lošėjams 
sudarydavo „numatomą gyvenimo trukmės vertę“ ir sistema supro- 
jektuodavo kalendorių, kuriame buvo numatyta, ar dažnai jie lanky- 
sis kazino ir kiek pinigų išleis. Kompanija neišleido iš akių klientų, 
siūlydavo lojalumo korteles, siųsdavo nemokamo maisto ir lošimo 
kuponus; telefono operatoriai skambindavo žmonėms į namus pa- 
siteirauti, kur jie pradingo. Kazino darbuotojai buvo išmokyti, kaip 

paskatinti lankytojus papasakoti apie savo gyvenimą, mat buvo ti- 
kimasi, kad galbūt jie atskleis naudingos informacijos, kuri padės 
numatyti, kiek pinigų jie pasiryžę išleisti. Vienas iš „Harrah's Enter- 
tainment“ vadovų šią strategiją vadino „Pavlovo rinkodara“. Kompa- 
nija atlikdavo tūkstančius testų per metus, kad pagerintų savo me- 
todus. Klientų apskaita didino kompanijos pelną milijardais dolerių, 
ji buvo tokia tiksli, kad kazino galėjo atsekti lošėjo išlaidas cento ir 
minutės tikslumu. 

„Harrah's Entertainment“ puikiai žinojo, kad Bachman prieš 
kelerius metus paskelbė bankrotą ir kad jos lošimo skolos buvo pa- 
siekusios 20 000 dolerių. Bet greitai po pokalbio su kazino vady- 
bininku ji sulaukė skambučių, siūlančių jai nemokamą limuzino 
transportą iki Misisipės kazino. Jie siūlė jai ir jos vyrui skrydį iki 
Tahou ežero, viešbutį ir bilietus į „Eagles“ koncertą. „Aš pasakiau, 
kad turi atvažiuoti mano duktė su draugu“, - pasakojo Bachman. 
Kompanija atsakė, kad viskas gerai. Ji apmokės skrydį ir viešbutį 
visiems. Per koncertą ji sėdėjo priekinėse eilėse. „Harrah's Enter- 
tainment“ jai davė 10 000 dolerių lošimui kaip-savininko malonę. 

Pasiūlymai nesiliovė. Kas savaitę ji sulaukdavo skambučių iš 
vis kito kazino. Jos klausdavo, ar ji nori limuzino, bilietų į ren- 
ginius, lėktuvo bilietų. Pradžioje Bachman atsisakydavo, bet ga- 
liausiai pradėjo sutikti su kiekvienu pasiūlymu. Kai šeimos drau- 
gė užsiminė, kad ketina susituokti Las Vegase, užteko Bachman 
skambučio, ir kitą savaitgalį jie jau buvo „Palazzo“. „Mažai kas 
išvis žino, kad jis egzistuoja, - pasakojo ji man. — Aš jiems paskam- 
binau ir pasiteiravau, operatorius atsakė, kad jis pernelyg išskirtinis, 


taigi informacija telefonu neteikiama. Kambarys buvo tarsi iš kino 


“ „Harrah's Entertainment“ — dabar žinoma kaip „Caesars Entertainment — 
nesutinka su kai kuriais Bachman kaltinimais. Jų komentarai Pastabose. 


(Aut. past.) 

filmo. Šeši miegamieji, atskira vonia prie kiekvieno kambario. Aš 
turėjau patarnautoją.“ 

Kai ji grįžo į kazino, lošimo įpročiai ją užvaldė beveik tą pat 
akimirką, vos tik įžengė į salę. Dažnai ji žaisdavo kelias valandas 
be perstojo. Pradėjo nuo mažų sumų, leisdama tik kazino pinigus. 
Paskui sumos ėmė didėti. Ji pradėjo išsiimti pinigų iš bankomato, 
kad įsigytų naujų žetonų. Jai neatrodė, kad tai gali tapti problema. 
Greitai jau dėjo po 200 ar 300, darydama du statymus vienu kar- 
tu, ir kartais taip lošdavo valandų valandas. Vieną vakarą ji išlošė 
60 000 dolerių. Du kartus po 40 000 dolerių. Kartą ji išvyko į Las 
Vegasą su 100 000 dolerių ir grįžo tuščiomis. Tačiau tai nepakeitė 
jos gyvenimo būdo. Jos sąskaita banke vis dar buvo tokia nemaža, 
kad apie pinigus jai galvoti nereikėjo. Jos tėvai paliko jai palikimą 
visų pirma tam, kad ji pasimėgautų gyvenimu. 

Ji mėgino sulėtinti tempą, bet kazino ragindavo vis atkakliau. 
„Kartą vienas darbuotojas man pasakė, kad jį atleis iš darbo, jei aš tą 
savaitgalį nepasirodysiu kazino, — pasakojo ji. — Jie pradėjo sakyti: 
„Mes tau dovanojom kelionę į koncertą ir tą nuostabų kambarį, 
o tavęs jau kurį laiką nematome lošiančios“ Taip, tiesa, jie man 
suteikė tų privilegijų.“ 

2005 m. mirė jos vyro močiutė, taigi jie grįžo į gimtąjį miestą 
jos palaidoti. Laidotuvių išvakarėse ji nuėjo į kazino, norėdama pra- 
siblaškyti ir pasiruošti tam, kas laukė rytoj. Per dvylika valandų ji 
pralošė 250 000 dolerių. Tuo metu ji lyg ir neįsidėmėjo, koks didelis 
šis pralaimėjimas. Kai apie tai pagalvojo vėliau, - ji pralošė ketvirtį 
milijono, — atrodė neįtikėtina. Pati sau tiek daug melavo: kad jos san- 
tuoka laiminga, nors kartais dienų dienas ji nesikalbėdavo su vyru; 
kad turi artimų draugų, nors žinojo, kad tai tik pakeleiviai į Las 
Vegasą, pradingdavę po kelionės; kad ji buvo gera mama, nors matė, 
kad jos dukros pakartojo jos klaidas, per anksti pastojo; kad jos tėvai 
džiaugtųsi matydami, kaip jų pinigai leidžiami vėjais. Atrodė, kad 


304 | ĮPROČIO GALIA 


yra tik toks pasirinkimas: arba meluoti sau toliau, arba prisipažinti, 
kad ji pamynė viską, dėl ko taip sunkiai ir ilgai dirbo jos tėvai. 

Ketvirtis milijono dolerių. Ji nepasakė to vyrui. „Tą naktį aš 
susikaupiau į naują mintį, kuri šovė į galvą“, - sakė ji. 

Tačiau netrukus praloštos sumos darėsi pernelyg didelės, kad 
jas būtų galima ignoruoti. Kartais naktimis, kai jos vyras miegoda- 
vo, ji išslinkdavo iš lovos ir atsisėdusi prie virtuvės stalo mėgindavo 
suskaičiuoti, kiek pinigų pralošė. Depresija, prasidėjusi po tėvų mir- 
ties, stiprėjo. Ji visą laiką jautėsi labai pavargusi. 

O „Harrah's Entertainment“ nesiliovė skambinę. 

„Neviltis prasideda tada, kai supranti, kiek pralošei, ir jauti, kad 
nebegali sustoti, nes turi išlošti viską, ką esi pralošęs, — sakė ji. — Kar- 
tais aš jausdavau nerimą, miglą, tarsi negalėčiau aiškiai mąstyti, ir 
žinojau, kad jei tarsiu sau, jog tuoj važiuosiu į kazino, nusiraminsiu. 
Jei tada paskambindavo iš „Harrah's Entertainment“, aš sutikdavau, 
nes buvo taip paprasta nusileisti. Tikrai tikėjau, kad galiu susigrąžinti 
praloštus pinigus. Buvau išlošusi anksčiau. Jei negalėtum išlošti, tuo- 
met juk lošimas būtų neteisėtas, tiesa?“ 

2010 m. neurologas Reza Habibas atliko eksperimentą su dvi- 
dešimt dviem žmonėmis. Gulėdami MRT (magnetinio rezonanso 
tomografe), jie turėjo žiūrėti į besisukantį lošimo automato ekraną. 
Pusė dalyvių buvo „patologiniai lošėjai“ — žmonės, kurie melavo 
savo šeimoms apie lošimą, praleisdavo darbą lošdami arba palikda- 
vo kazino banke negaliojančius čekius. O kita pusė dalyvių buvo 
socialiniai lošėjai, nerodantys jokių keblaus elgesio ženklų. Kiekvie- 
nas iš jų gulėjo ant nugaros siaurame MRT lovelyje ir buvo prašo- 
mas žiūrėti į besisukantį ratą su laimingais septintukais, obuoliais 
ar aukso plytelėmis, besisukančiais ekrane. Lošimo aparatas buvo 
užprogramuotas trim galimiems rezultatams: laimėjimui, pralaimė- 
jimui ir „beveik pralaimėjimui“, tuomet simboliai beveik sutapdavo, 
bet paskutinę akimirką išsiskirdavo. Nė vienas dalyvis nelaimėjo 

ir nepralošė pinigų. Jie teturėjo žiūrėti į ekraną, o MRT fiksavo jų 
smegenų veiklą. 

„Mus labai domino smegenų veikla, susijusi su įpročiais ir 
priklausomybėmis, — aiškino man Habibas. — Mes atradom, kad 
laimėjimas labiau stimuliuodavo patologinių lošėjų smegenų veiklą. 
Kai simboliai sutapdavo, nors iš tikrųjų tie žmonės nieko nelaimė- 
davo, smegenų sritys, susijusios su emocijomis ir atlygiu, būdavo 
kur kas aktyvesnės negu nepatologinių lošėjų. Labai įdomi buvo 
reakcija į beveik pralaimėjimus. Patologiniams lošėjams beveik pra- 
laimėjimai atrodė kaip laimėjimai. Į juos smegenys reaguodavo be- 
veik taip pat kaip į laimėjimus. O nepatologiniams lošėjams beveik 
pralaimėjimai tebuvo pralaimėjimai. Žmonės, neturintys lošimo 
priklausomybės, tiksliau atpažino, kad beveik pralaimėjimas tėra 
pralaimėjimas, tu vis tiek pralošei.“ 

Abi grupės matė tą patį, bet jų smegenys reagavo skirtingai. 
Žmonės, priklausomi nuo lošimo, jausdavo pakilimą, pamatę be- 
veik pralaimėjimą. Habibas iškelia hipotezę, kad galbūt dėl to jie 
žaidžia daug ilgiau nei kiti: beveik pralaimėjimai aktyvuoja tuos 
įpročius, kurie skatina pamėginti dar kartą. O žmonėms, kurie ne- 
turi lošimo priklausomybės, pamačiusiems beveik pralaimėjimą, su- 
kildavo kitas įprotis: turiu baigti, kol nepasidarė dar blogiau. 

Neaišku, ar priklausomybę išgyvenančių lošėjų smegenys vei- 
kia skirtingai nuo pat gimimo, ar gali būti, kad nuolatinis žaidimas 
automatais, pokerio internetu ir lošimas kazino gali pakeisti smege- 
nų veiklą. Aišku tai, kad smegenų veiklos skirtumai daro įtaką pa- 
tologiniam lošėjų informacijos apdorojimui — tai padeda paaiškinti, 
kodėl Endži Bachman nebesivaldydavo kaskart įžengusi į kazino. 
Žaidimų kompanijos gerai žino šią tendenciją, todėl paskutiniais 
dešimtmečiais lošimo automatai buvo perprogramuoti taip, kad 
būtų daugiau beveik laimėjimų." Lošėjai, kurie po beveik laimėjimų 
lošia toliau, teikia pelną kazino, lenktynių lažyboms ir loterijoms. 

„Beveik pralaimėjimas loterijoje - kaip žibalo įpylimas į ugnį, — tei- 
gia loterijų konsultantas, sutikęs pasikalbėti, bet panorėjęs likti ano- 
nimas. — Ar norite sužinoti, kodėl tiek daug bilietų parduodama? 
Kas antras momentinės loterijos bilietas sukurtas taip, kad žmogus 
pasijustų beveik laimėjęs.“ 

Smegenų pagrindiniai nerviniai mazgai ir smegenų kamienas — 
tos smegenų sritys, kurias tyrinėjo Habibas, atlikdamas eksperi- 
mentą, — tai tos pačios sritys, kurios susijusios su įpročiais (kartu 
ir su miego košmarų paskatintu elgesiu). Pastarąjį dešimtmetį, pa- 
sirodžius naujoms vaistų grupėms, galinčioms paveikti tą smegenų 
sritį — pvz., vaistams nuo Parkinsono ligos, — sužinojome, kaip tam 
tikri įpročiai gali priklausyti nuo išorinio stimulo. JAV, Australijoje 


ir Kanadoje buvo iškeltos grupinės bylos vaistų gamintojams, jie 


“1990 m. vienas iš didžiausių lošimų automatų gamintojų įdarbino buvusį 
vaizdo žaidimų vadovą, kad šis padėtų kurti naujus lošimo aparatus. Jis 
pasiūlė užprogramuoti automatus taip, kad būtų daugiau beveik laimėjimų. 
Dabar beveik kiekvienas automatas turi daugybę gudrybių — pavyzdžiui, 
nemokami sukiniai ar įvairūs garsai, nuaidintys, kai simboliai beveik su- 
tampa, maži laimėjimai, kurie žaidėjus skatina manyti, kad jie neva laimi, 
o iš tikrųjų jie išleidžia daug daugiau, nei gauna. „Nė vienas lošimo būdas 
taip gudriai nemanipuliuoja žmogaus protu kaip šie automatai“, - pasakojo 
New York Times žurnalistui mokslininkas, Konektikuto universiteto medi- 
cinos mokykloje 2004 m. tyrinėjęs priklausomybes. (Aut. past.) 

buvo kaltinami tuo, kad vaistų poveikis paskatino žmones kompul- 
syviai lošti, valgyti, vertė juos be saiko pirkti, masturbuotis, įskiepy- 
dami įpročio ciklą. 2008 m. Minesotos federalinis teismas priteisė 
8,2 mln. dolerių pacientui (jis laimėjo grupės ieškinį prieš farmaci- 
jos kompaniją), kaltinusiam farmacijos kompaniją ir jos gaminamų 
vaistų poveikį tuo, kad lošė ir pralošė daugiau nei 250 000 dolerių. 
Šimtai panašių bylų laukia svarstymo. 

„Tokiais atvejais mes galime sakyti, kad pacientai nepajėgūs 
kontroliuoti savo kompulsyvaus elgesio, nes įstengiame įrodyti, jog 
taip smegenis paveikia vaistai, - sako Habibas. — Bet kai tiriame 
smegenis žmonių, kenčiančių dėl lošimo priklausomybės, jos atro- 
do labai panašios į vaistų paveiktas smegenis. Skirtumas tik tas, kad 
nebegalime kaltinti vaistų. Žmonės sako, kad nenori lošti, bet ne- 
gali atsispirti nenumaldomam troškimui. Taigi kodėl sakome, kad 
jie kontroliuoja savo elgesį, o Parkinsono liga sergantys pacientai 


nekontroliuoja?“ 


2006 m. kovo 18 d. Endži Bachman priėmė „Harrah's Entertain- 
ment“ kvietimą ir nuskrido į kazino. Tuo metu jos banko sąskaita 
buvo beveik tuščia. Kai ji mėgino suskaičiuoti, kiek pinigų pralošė 
per visą savo gyvenimą, suma buvo beveik 900 000 dolerių. Ji pasa- 
kė „Harrah's Entertainment“, kad beveik nebeturi pinigų, bet žmo- 
gus, kalbėjęs su ja telefonu, pakvietė ją vis tiek atvykti. Jis pasakė, 
kad jie jai duos kredito liniją. - 

„Aš negalėjau atsisakyti; kaip ir visuomet, kai kildavo nors ma- 
žiausia pagunda, mano smegenys tarsi nustodavo veikti. Žinau, jog 
tai skamba kaip pasiteisinimas, bet jie visada žadėdavo, kad šįkart 
bus kitaip, ir aš žinojau, kad nors ir kaip stengsiuosi pasipriešinti, vis 


tiek galop nusileisiu.“ 

Ji atsivežė paskutinius pinigus. Pradėjo nuo 400 dolerių. Jei 
jai pavyktų šiek tiek išlošti, sakė sau, tik 100 000 dolerių, galėtų 
mesti lošimą ir turėtų ką duoti savo vaikams. Jos vyras trumpam 
prie jos prisidėjo, bet vidurnaktį nuėjo miegoti. Apie 2 val. nak- 
ties pinigų, su kuriais ji atvažiavo, nebeliko. „Harrah's Entertain- 
ment“ darbuotojas padavė jai pasirašyti paskolos vekselį. Šešis 
kartus ji pasirašė, kad gautų daugiau grynųjų, iš viso 125 000 
dolerių. 

Apie 6 val. ryto jai pradėjo šypsotis laimė, ir jos žetonų krūvos 
pradėjo augti. Aplinkui ją susispietė minia. Ji mintyse paskaičiavo: 
dar neturi tiek pinigų, kad galėtų grąžinti paskolos vekselius, bet 
jei ir toliau taip seksis, jai pavyks, ir tada mes lošti visam laikui. Ji 
laimėjo penkis kartus iš eilės. Jai trūko tik 20 000 dolerių, o paskui 
jau skola būtų grąžinta ir visa kita liktų jos pelnas. Kortų dalintojas 
pasirinko 21. Tada dar kartą. Kiek vėliau trečią kartą. 10 val. ryto ji 
nebeturėjo nė vieno žetono. Ji paprašė daugiau kredito, bet kazino 
atsisakė suteikti. 

Apsvaigusi Bachman paliko lošimo stalą ir nuėjo į savo kam- 
barį. Rodės, siūbuoja grindys. Ji ėjo ranka braukdama sieną, kad jei 
kristų, žinotų, į kurią pusę pasvirti. Kai grįžo į kambarį, jos laukė 
vyras. 

„Nieko nebeliko“, — tarė ji jam. 

„Kodėl tau nenusiprausus ir neatsigulus? — paklausė jis. - Viskas 
gerai. Tu esi pralošusi ir anksčiau.“ 

„Viskas pralošta“, — tarė ji. 

„Ką turi omeny?“ 

„Visi pinigai, — pasakė ji, — visi.“ 

„Na, mes vis dar turime namą“, - pasakė jis. 

Ji jam nebuvo pasakiusi, kad prieš kelis mėnesius užstatė jų 


namą ir pralošė net jį. 

IV. 


Brianas Ihomasas nužudė savo žmoną. Endži Bachman iššvaistė 
palikimą. Ar visuomenė šiais dviem atvejais turėtų skirtingai ver- 
tinti jų atsakomybę? 

Thomaso advokatas tvirtino, kad jo klientas nėra kaltas dėl savo 
žmonos mirties, nes elgėsi nesąmoningai, automatiškai, ir jo poelgis 
buvo nulemtas įsitikinimo, kad juos puola įsibrovėlis. Jis niekada 
neketino sąmoningai nužudyti, sakė jo advokatas, dėl to negali būti 
atsakingas už žmonos mirtį. Remdamiesi panašia logika ir tuo, ką 
žinome iš Rezos Habibo tyrimų apie priklausomų lošėjų smegenis, 
galime sakyti, kad Bachman elgesys buvo nulemtas nenumaldomo 
troškimo. Tikriausiai ji priėmė sprendimą tą pirmą popietę, kai ap- 
sivilko suknelę ir nuvažiavo į kazino, paskui ir ateinančias savaites 
ar mėnesius. Bet praėjus metams, kai per naktį galėdavo pralošti 
250 000 dolerių, o jos bejėgiškumas įveikti šį poreikį paskatino ją 
persikelti į valstiją, kur azartiniai žaidimai buvo uždrausti, ji jau 
nieko sąmoningai nebesprendė. „Sakoma, kad žmonės, kurių sme- 
genys pažeistos, netenka dalies laisvos valios, - pasakoja Habibas. — 
Ber kai patologinis lošėjas pamato kazino, jo smegenys atrodo labai 
panašiai. Regis, jis elgiasi taip, lyg neturėtų pasirinkimo.“ 

Thomaso advokatas argumentavo, ir visi sutiko, kad jo klientas 
padarė baisią klaidą ir jausis kaltas visą likusį gyvenimą. Bet argi 
nėra aišku, kad ir Bachman jaučiasi panašiai? „Aš jaučiuosi neapsa- 
komai kalta, man baisiai gėda dėl to, ką padariau, — sakė ji man. — 
Visus nuvyliau. Ir aš žinau, kad niekada negalėsiu šito pakeisti ar 
pataisyti, kad ir ką daryčiau.“ 

Tačiau šios dvi istorijos skiriasi iš esmės: Thomasas nužudė ne- 
kaltą žmogų. Jis padarė sunkiausią nusikaltimą. Endži Bachman 
pralošė pinigus. Vienintelės aukos čia buvo ji, jos šeima ir kompani- 
ja, turinti 27 mlrd. dolerių, paskolinusi jai 125 000. 

Visuomenė išteisino Thomasą. O Bachman, kaip buvo nuspręs- 
ta, yra atsakinga už savo poelgius. 

Po dešimties mėnesių, kai Bachman buvo viską praradusi, 
„Harrah's Entertainment“ mėgino susigrąžinti tai, kas jiems pri- 
klauso, iš banko. Bankas grąžino vekselius neapmokėtus, taigi jie 
ją padavė į teismą, reikalaudami, kad apmokėtų savo skolas, ir dar 
pareikalavo 375 000 dolerių — pilietinės bausmės už nusikaltimą. 
Ji padavė į teismą „Harrah's Entertainment“, kaltindama juos tuo, 
kad suteikė kreditą, nemokamas nakvynes viešbučiuose, alkoholį 
žmogui, kuris, kaip jie žinojo, nebegalėjo kontroliuoti savo įpročių. 
Jos byla pasiekė Aukščiausiąjį Teismą. Jos advokatas, pasitelkdamas 
panašius argumentus kaip Thomaso advokatas, sakė, kad ji neturėtų 
būti laikoma kalta, mat automatiškai reagavo į „Harrah's Entertain- 
ment“ siūlomas pagundas. Jis tvirtino, kad pasipylus pasiūlymams 
Bachman įžengdavo į kazino ir įpročiai nugalėdavo, ji nebeįstengė 
kontroliuoti savo elgesio. 

Teisėjai, kurie atstovavo visuomenei, sakė, kad Bachman 
buvo neteisi. Teismas rašė, esą „nėra tokio įstatymo ar nutarimo, 
kad kazino negalėtų informuoti, susisiekti, siūlyti paslaugų klien- 
tams, kurie yra priklausomi lošėjai“. Valstija turėjo „savanoriško 
pašalinimo programą, leidusią žmogui prašyti, kad jį įtrauktų į 
sąrašą tų, kuriems kazino nebeleidžia lošti. Ir šios programos eg- 
zistavimas reiškė, kad patologinių lošėjų prašoma priimti spren- 
dimą ir pasirinkti, taigi jie tampa atsakingi, rašė teisėjas Robertas 
Ruckeras. 

Galbūt skirtingi sprendimai Thomasui ir Bachman yra teisin- 
gi. Taip, lengviau gailėtis sugniuždyto našlio nei namų šeimininkės, 
kuri iššvaistė vėjais visa, ką turėjo. 

Tačiau kodėl lengviau? Kodėl atrodo, kad gedintis vyras yra auka, 
o bankrutavusi lošėja nusipelnė to, ką gavo? Kodėl atrodo, kad vie- 
nus įpročius kontroliuoti lengviau, o kiti atrodo nekontroliuojami? 

Dar svarbiau yra tai: ar šie atvejai skiriasi? 

„Vieni mąstytojai, — rašė Aristotelis Nikomacho etikoje, - mano, 
kad žmonės yra geri iš prigimties, kiti mano, kad tai nulemia įpro- 
čiai, dar kiti — kad mokslas ir išsilavinimas.“ Aristoteliui įpročiai 
buvo svarbiausia. Tie poelgiai, kuriuos mes atliekame negalvodami, 
atskleidžia tikrąją mūsų prigimtį. Taigi „kaip žemės lopinėlis turi 
būti įdirbamas, kad galėtų išauginti sėklą, taip ir mokinio protas 
turi būti parengiamas teisingais įpročiais, kad išmoktų, ko reikia 
nemėgti, o ką mėgti.“ 

Įpročiai nėra tokie paprasti, kokie gali atrodyti. Aš pamėgi- 
nau šioje knygoje atskleisti, kad įpročiai, net kai jie įsišakniję, nėra 
mūsų likimas. Mes galime juos pasirinkti, jei žinome, kaip tai 
padaryti. Iš neurologų, tiriančių žmones, turinčius atminties su- 
trikimų, iš organizacijų ekspertų, pertvarkančių kompanijas, mes 
žinome, kad visus įpročius galima pakeisti, jei suprantame, kaip 
jie susidaro. 

Šimtai įpročių kasdien veikia mūsų gyvenimą — nuo jų pri- 
klauso, kaip mes rengiamės ryte, kaip kalbame su savo vaikais ir 
užmiegame naktį; ką valgome priešpiečiams, kaip tvarkome verslo 
reikalus, ar po darbo sportuojame, ar geriame alų. Kiekvienas iš jų 
susijęs su skirtingu signalu ir skirtingu atlygiu. Vieni jų paprasti, 
kiti sudėtingi, dar kitiems reikia emocinių jungiklių, ir jie gali mus 
apdovanoti subtiliais neurocheminiais prizais. Bet kiekvienas įpro- 
tis, kad ir koks būtų sudėtingas, yra pakeičiamas. Net ir smarkiai 
nuo alkoholio priklausomi žmonės gali tapti blaivininkais. Prastai 
dirbančios įmonės gali persitvarkyti. Iš vidurinės mokyklos išmes- 
tas mokinys gali tapti sėkmingu vadybininku. 

Bet kad pakeistum įprotį, turi 2uspręsti jį pakeisti. Turi sąmo- 
ningai ryžtis sunkiam darbui atpažinti signalus ir atlygius, kurie 
paskatina imtis įprasto veiksmo, o paskui rasti pakaitalą. Turi žinoti, 
kad nesi bejėgis, gali kontroliuoti situaciją, tad būk sąmoningas ir 

tuo pasinaudok. Kiekvienas knygos skyrius skirtas atskleisti skirtin- 
giems aspektams, kodėl kontrolė yra įmanoma. 

Taigi nors Endži Bachman ir Brianas Ihomasas tvirtino tą 
patį, — kad jų elgesys buvo nulemtas įpročio ir jie nepajėgė susival- 
dyti, nes veikė automatiškai, — atrodo teisinga žiūrėti į juos skirtin- 
gai. Teisinga, kad Endži Bachman būtų laikoma atsakinga už savo 
elgesį, o Brianas Thomasas išteisintas, nes pirmiausia Thomasas nie- 
kada nežinojo apie savo elgesio modelį, kuris privedė jį prie žmog- 
žudystės, juolab nebūtų galėjęs jo suvaldyti. O Bachman žinojo apie 
savo įpročius. Kai žinai, jog turi įprotį, tampi atsakingas, nes gali 
jį pakeisti. Jei ji būtų pasistengusi labiau, gal jai būtų pavykę savo 
įprotį pažaboti. Kitiems tai pavyko, nors susidūrė su didesnėmis 
pagundomis. 

Tai tam tikra prasme ir yra knygos esmė. Galbūt nakviša žudi- 
kas gali teigti, kad nežinojo apie savo įprotį, todėl nėra atsakingas už 
nusikaltimą. Tačiau beveik visi kiti elgesio modeliai, pasireiškiantys 
žmonių gyvenime, - kaip mes valgome, miegame, kalbamės su savo 
vaikais, nesusimąstydami leidžiame savo laiką, dėmesį, pinigus, — 
yra įpročiai, apie kurių egzistavimą mes žinome. Ir kai supranti, kad 
juos galima pakeisti, esi laisvas ir drauge atsakingas už juos ir jų 
pakeitimą. Kai supranti, kad įpročius galima keisti, tada lengviau 
suvaldyti įpročio galią, ir belieka imtis darbo. 


„Visas mūsų gyvenimas, — prologe teigė mums Williamas Jamesas, — 
kol turi konkretų pavidalą, tėra krūva įpročių - praktinių, emocinių, 
protinių, — nuolat talkinančių mūsų naudai ir nenaudai ir nepailsta- 
mai priartinančių mus prie mūsų likimo, kad ir koks jis būtų.“ 

Jamesas, miręs 1910 m., buvo kilęs iš geros šeimos. Jo tėvas 
buvo pasiturintis ir gerbiamas teologas. Jo brolis Henry's — protin- 

gas ir populiarus rašytojas, kurio knygos dar ir dabar tebeskaito- 
mos. Dvidešimt kelerių metų Williamas vienintelis iš visos šeimos 
dar buvo nieko nepasiekęs. Vaikystėje jis daug sirgo. Norėjo tapti 
dailininku, bet vėliau įstojo į medicinos mokyklą, paskui ją metė 
ir prisidėjo prie ekspedicijos Amazonės upe. Nepatiko ir tai. Savo 
dienoraštyje jis koneveikė save, kad yra niekam tikęs. Be to, neži- 
nojo, ar tai įmanoma pakeisti. Mokydamasis medicinos mokykloje, 
jis lankėsi psichiatrijos ligoninėje ir matė vyrą, kuris stengėsi sulįsti 
į sieną. Gydytojas paaiškino, kad pacientą vargina haliucinacijos. 
Jamesas niekada niekam neatsivėrė, kad dažnai jautėsi artimesnis 
pacientams nei savo bendramoksliams. 

„Šiandien aš pasiekiau dugną ir aiškiai jaučiu, kad privalau pa- 
sirinkti ir nebegaliu užsimerkti, — rašė Jamesas savo dienoraštyje 
1870 m., būdamas dvidešimt aštuonerių. —- Ar turėčiau mesti moralę 
šalin, nes ji neatitinka įgimtų mano gabumų?“ 

Kitaip tariant, ar savižudybė būtų geresnis pasirinkimas? 

Po dviejų mėnesių Jamesas apsisprendė. Prieš darydamas ką 
nors radikalaus, jis atliks metus trunkantį eksperimentą. Dvylika 
mėnesių gyvens tikėdamas, kad gali kontroliuoti save ir savo likimą, 
gali tapti geresnis, turi laisvą valią ir gali pasikeisti. Nebuvo jokių 
įrodymų, kad tai tiesa. Bet jis nusprendė tikėti, kad pokyčiai yra 
įmanomi, nepaisydamas tai paneigiančių įrodymų. Savo dienoraš- 
tyje jis rašė: „Manau, kad vakar mano gyvenime įvyko:krizė.' Apie 
gebėjimą keistis jis rašė: „Nuo šiandien iki kitų metų aš tikėsiu, kad 
tai nėra iliuzija. Mano pirmas laisvos valios aktas bus tikėjimas lais- 
va valia.“ 

Visus metus jis kasdien praktikavosi. Savo dienoraštyje rašė, 
kad niekada nesuabejojo savirvarda ir savo pasizinkimais. Jis vedė. 
Pradėjo dėstyti Harvarde. Ėmė kartu su Oliveriu Wendellu Holme- 
su Jaunesniuoju, kuris vėliau taps Aukščiausiojo Teismo teisėju, ir 
Charlesu Sandersu Peirce'u, semiotikos mokslo pradininku, lankyti 

diskusijų grupelę, kurią vadino Merafizikos klubu. Prabėgus porai 
metų nuo šio įrašo dienoraštyje jis parašė laišką filosofui Charles iui 
Renouvier, kuris domėjosi laisvos valios tema. „Pasinaudodamas šia 
proga norėčiau išreikšti dėkingumą ir susižavėjimą, kuriuos jaučiau 
skaitydamas jūsų Esė, — rašė Jamesas. — Jūsų dėka aš pirmą kartą 
turiu protingą ir prasmingą laisvės apibrėžimą... Galiu sakyti, kad 
per šią filosofiją aš pradėjau iš naujo atrasti moralinį gyvenimą, ir 
galiu jus patikinti, kad tai nėra smulkmena.“ 

Vėliau jis rašys, jog valia tikėti yra svarbiausias komponentas, 
kad patikėtume galį pasikeisti. Ir kad vienas iš svarbiausių tą tikėji- 
mą kuriančių metodų yra įpročiai. Jis pabrėžė, kad iš pradžių įpro- 
čiai skatina mus „atlikti veiksmą pirmą kartą patiriant sunkumų, 
bet netrukus tai atlikti tampa vis lengviau, ir galiausiai, ganėtinai 
pasipraktikavus, tas veiksmas atliekamas kone mechaniškai, beveik 
negalvojant“. Kai nusprendžiame, kas mes norime būti, augame „ta 
linkme, kuria lavinamės. Kaip popieriaus lapas ar paltas, kartą su- 
lenkti, paskui įlinks per tą pačią vietą. 

Jei tiki, kad gali pasikeisti — ir paverti tai įpročiu, - poky- 
tis tampa realus. Tai tikroji įpročio galia: įžvalga, kad tavo įpro- 
čiai yra tokie, kokius tu pasirenki. Kai šis pasirinkimas įvyksta 
ir tampa automatiškas, jis ne tik realus, bet ir neišvengiamas. Jis, 
kaip rašė Jamesas, „nepailstamai artina mus prie likimo, kad ir 
koks jis būtų“. 

Tai, ką mes įpratę manyti apie save ir mus supančią aplinką, 
sukuria pasaulį, kuriame mes gyvename. „Dvi jaunos žuvys plau- 
kia drauge ir sutinka seną žuvį, plaukiančią priešinga kryptimi. Ši 
linkteli joms ir sako: „Labas rytas, berniukai. Kaip vanduo?“ — pa- 
pasakojo rašytojas Davidas Fosteris Wallace'as studentams, baigian- 
tiems koledžą 2005-aisiais. — Jaunos žuvys paplaukė kiek į priekį. 
Tada susižvalgė ir viena paklausė kitos: „O kas, po galais, yra tas 
vanduo?“ 

Vanduo — tai įpročiai, pasirinkimai, daromi negalvojant, ne- 
regimi sprendimai, kurie yra mūsų kasdienybė ir kurie, vos į juos 
pažvelgus, vėl tampa regimi. 

Likusį gyvenimą Williamas Jamesas rašė apie įpročius ir jų 
svarbą laimei ir sėkmei. Šiai temai jis skyrė visą knygos Psichologijos 
principai skyrių. Vanduo — puikus palyginimas, paaiškinantis, kaip 
veikia įpročiai. Vanduo „sau išrausia kanalą, šis platėja ir gilėja; jei 
vanduo nustoja tekėti, o paskui ima tekėti vėl, jis teka ta pačia jau 
išrausta vaga . 

Dabar tu žinai, kaip pakreipti upės vagą. Dabar esi stiprus ir 


gali plaukti. 


PRIEDAS 


Gairės skaitytojui, kaip pasinaudoti 
šiomis idėjomis 


Įpročius tyrinėti ir žinias pritaikyti gyvenime yra sunku dėl to, kad 
daugelis žmonių, išgirdę apie galimą įpročių keitimą, nori stebuk- 
lingo recepto, kaip greitai pakeisti bet kurį įprotį. Jei mokslininkai 
išsiaiškino, kaip šis elgesio modelis veikia, būtų logiška, kad būtų 
pateiktas ir receptas, kaip pasiekti greitų pokyčių, tiesa? 

O, kad būtų taip paprasta. 

Netiesa, kad išvis nėra jokių receptų. Tiesiog nėra vieno re- 
cepto, kuriuo remiantis galima būtų pakeisti visus įpročius. Jų yra 
tūkstančiai. 

Žmonės ir įpročiai yra skirtingi, taip ir elgesio modelių aptiki- 
mas ir keitimas mūsų gyvenime yra skirtingas, pagal tai, koks asmuo 
ir koks tas elgesys, kurį norime keisti. Metimas rūkyti skirsis nuo 
persivalgymo įveikimo, o šis skirsis nuo kitokio bendravimo su žmo- 
na ar nuo to, kaip ir kokioms užduotims darbe teiki pirmenybę. Be 
to, kiekvieno Žmogaus įpročiai yra skatinami skirtingų troškimų. 

Taigi ši knyga nepateikia vienintelio recepto. Ja tikėjausi per- 
teikti supratimą, koks yra įpročių veikimo mechanizmas, ir gaires, 
padedančias eksperimentuoti juos keičiant. Vienus įpročius lengva 
suprasti ir pakeisti. Kiti yra sudėtingi ir sunkiau pasiduodantys 

juos reikia patyrinėti nuodugniau. Dar kitų įpročių keitimas — ilgas 
procesas, kuris iš esmės niekada nesibaigia. 

Bet tai nereiškia, kad pokytis negali įvykti. Kiekviename kny- 
gos skyriuje paaiškinamas koks nors įpročių veikimo aspektas: ko- 
dėl jie egzistuoja ir kaip veikia. Šiame priede aprašyta struktūra — tai 
mėginimas išgryninti ir labai paprastai pateikti taktikas, kurios gali 
būti pasitelktos įpročiams mūsų gyvenime aptikti ir keisti. Šis prak- 
tinis vadovas nepretenduoja būti išsamus, bet nuo jo galima pradėti. 
Ir drauge su pamokomis, kurias rasite šios knygos skyriuose, šis prie- 
das gali padėti jums nuspręsti, kur eiti toliau. 

Pokyčiai gali nebūti greiti ir paprasti. Bet ilgainiui dedant pa- 
stangas galima pakeisti beveik kiekvieną įprotį. 


STRUKTŪRA: 

+ Nustatyk įprastus veiksmus. 
+ Eksperimentuok su atlygiais. 
+ Atskirk signalą. 

+ Susidaryk planą. 


PIRMAS ŽINGSNIS: NUSTATYK ĮPRASTUS VEIKSMUS 8 
Pirmame knygos skyriuje MIT tyrėjai parodė, kad kiekvieno įpro- 


čio esmė — paprastas neurologinis ciklas, įpročio kilpa. Šį ciklą su- 
daro trys dalys: signalas, įprastas veiksmas ir atlygis. 


Įprastas 


Signalas Atlygis 


ra E 

Jei norite suprasti savo įpročius, turite atpažinti savo įpročio 
ciklo komponentus. Nustatę tam tikro elgesio įpročio ciklą, galėsite 
ieškoti, kaip įsisenėjusias ydas pakeisti kitais veiksmais. 

Tarkim, jūs turite blogą įprotį, kurį turėjau ir aš, kai pradėjau rašyti 
šią knygą, kiekvieną popietę nueiti į kavinę ir nusipirkti sausainį su šoko- 
lado gabaliukais. Tarkim, dėl šio įpročio jūs priaugote kelis kilogramus. 
Tikriau, dėl šio įpročio jūs priaugote tris su puse kilogramo ir jūsų žmo- 
na šį faktą kelis kartus pakomentavo. Jūs stengėtės liautis, net užklijavote 
ant kompiuterio ekrano lipnų lapelį su užrašu: jokių sausainių. 

Bet kiekvieną popietę jūs puikiai gebate tą lapelį ignoruoti, at- 
sistoti, nueiti į kavinę, nusipirkti sausainį ir kalbėdamasis su kole- 
gomis prie kasos jį suvalgyti. Iš pradžių jaučiatės gerai, o paskui 
blogai. Jūs pasižadate, kad rytoj sukaupsite valią ir nepasiduosite. 
Pasižadate, kad rytoj bus kitaip. 

Bet rytoj ir vėl nugali įprotis. 

Kaip aptikti ir tada keisti šį elgesį? Visų pirma reikia išsiaiškinti, 
koks yra įpročio ciklas. Pirmas žingnis — nustatyti įprastus veiksmus. 
Šioje istorijoje su šokolado gabalėliais paskanintu sausainiu — kaip ir 
su daugeliu kitų įpročių — įprasti veiksmai yra akivaizdžiausi — tai 
elgesys, kurį jūs norite pakeisti. Jūsų įprasti veiksmai yra atsikelti 
nuo stalo vidurdienį, nueiti į kavinę, nusipirkti sausainį ir jį suvalgy- 
ti, kol kalbatės su draugais. Tad štai ką galime įrašyti į ciklą: 


Įprastas elgesys 


J io ka nų 


Signalas Atlygis 


ss mas 

Ne taip akivaizdu: koks šių įprastų veiksmų signalas? Ar alkis? 
Ar nuobodulys? Sumažėjęs cukraus kiekis kraujyje? Poreikis pada- 
ryti pertraukėlę prieš imantis naujos užduoties? 

O koks atlygis? Pats sausainis? Vietos pakeitimas? Laikinas 
atsitraukimas nuo darbo? Bendravimas su kolegomis? Ar energijos 
antplūdis, kurį gaunate iš cukraus? 


Kad tai išsiaiškintumėte, jums teks atlikti nedidelį bandymą. 


ANTRAS ŽINGSNIS: EKSPERIMENTUOK SU ATLYGIAIS 


Atlygiai yra galingi, nes jie patenkina troškimus. Bet mes dažnai 
nesuvokiame troškimų, kurie veikia mūsų elgesį. Kai „Febreze“ rin- 
kodaros grupė atrado, kad vartotojai, baigę valyti ir tvarkyti namus, 
nori užuosti gaivų aromatą, jie aptiko troškimą, apie kurio egzista- 
vimą niekas nežinojo. Jis slėpėsi atviroje vietoje. Daugelis troškimų 
yra tokie: akivaizdūs žvelgiant atgal, bet labai sunkiai įžiūrimi, kai 
esame jų veikiami. 

Kad suprastume, kokie troškimai paskatina susidaryti konkre- 
čius mūsų įpročius, naudinga paeksperimentuoti su skirtingais at- 
lygiais. Tai gali užtrukti kelias dienas, savaites, o gal ir ilgiau. Šiuo 
laikotarpiu nereikėtų savęs versti imtis tikrų pokyčių — galvokite 
apie save kaip apie mokslininką, kuris renka duomenis. 

Pirmą eksperimento dieną, kai pajuntate poreikį eiti į kavinę ir 
nusipirkti sausainį, pakoreguokite savo įprastus veiksmus taip, kad 
gautumėte kitokį atlygį. Pavyzdžiui, užuot nuėję į kavinę, išeikite 
iš pastato, apeikite kvartalą ir grįžkite nieko nesuvalgę. Kitą dieną 
nueikite į kavinę, bet nusipirkite spurgą ar šokoladuką ir suvalgykite 
Ji prie savo stalo. Dar kitą dieną eikite į kavinę, nusipirkite obuolį 
ir suvalgykite jį šnekučiuodamasis su draugais. Galite pamėginti iš- 
gerti puodelį kavos. Paskui, užuot ėję į kavinę, nueikite į savo drau- 
go kabinetą, šnektelėkite kelias minutes ir grįžkite prie savo stalo. 

Suprantate? Nėra svarbu, ką jūs pasirenkate daryti, nusprendęs 
nebepirkti ir nevalgyti sausainio. Tikslas yra patikrinti skirtingas hi- 
potezes, kad suprastumėte, kuris troškimas yra jūsų įprasto elgesio 
varomoji jėga. Ar jūs trokštate paties sausainio, ar pertraukėlės nuo 
darbo? Jei sausainio, ar dėl to, kad esate alkanas? (Tada puikiai tiktų 
ir obuolys.) Ar jums reikia energijos, kurią suteikia sausainis? (Tada 
kavos poveikis turėtų būti panašus.) Ar einate į kavinę, norėdamas 
pabendrauti, ir sausainis tėra patogus pasiteisinimas? (Tada nuėjimas 
prie kolegos stalo ir šnektelėjimas su juo turėtų patenkinti šį poreikį.) 

Išmėginę keturis penkis skirtingus atlygius, galite pasinaudo- 
ti senu triuku, kuris padės aptikti elgesio modelius. Po kiekvieno 
veiksmo sugrįžęs prie savo stalo užsirašykite tris pirmus į galvą šo- 
vusius dalykus. Tai gali būti jausmai, atsitiktinės mintys, pastebėji- 
mai, kaip jaučiatės, ar tiesiog trys pirmi žodžiai, šovę į galvą. 


čiau 
Atsipalaidavęs Ašies Nealkanas 


Tada nustatykite žadintuvą, kad suskambėtų po penkiolikos 
minučių. Kai jis suskambės, paklauskite savęs, ar vis dar trokštate 
sausainio. 

Svarbu užsirašyti tris dalykus, net jei jie bus nieko nereiškian- 
tys žodžiai, dėl dviejų priežasčių. Pirma, tai verčia įsisąmoninti, ką 
jūs tuo metu galvojate ar jaučiate. Kaip Mendei, nagų kramtytojai 
iš trečio skyriaus, kortelė su pastabomis padėjo įsisąmoninti savo 
įprastinius poreikius, taip ir jums trijų žodžių užrašymas padės sU- 
sikaupti. Be to, tyrimai rodo, kad tie keli užrašyti žodžiai vėliau pa 
deda prisiminti, ką jūs tuo metu galvojote. Eksperimento pabaigojė: 

kai peržiūrėsite savo pastabas, bus daug lengviau prisiminti, kaip jūs 
jautėtės ir ką galvojote tuo konkrečiu momentu, nes jūsų užrašyti 
žodžiai sukels prisiminimų bangą. 

O kodėl reikia nustatyti žadintuvą, kad suskambėtų po pen- 
kiolikos minučių? Mat šių eksperimentų esmė — rasti atlygį, kurio 
jūs trokštate. Jei praėjus penkiolikai minučių po spurgos suvalgymo 
jūs vis dar trokštate atsistoti ir nueiti į kavinę, vadinasi, jūsų įprotį 
sukelia ne cukraus troškimas. Jei pasikalbėjęs su kolega jūs vis dar 
norite sausainio, tada bendravimo poreikis irgi nebus jūsų poelgio 
paskata. 

Tačiau jei praėjus penkiolikai minučių po pasikalbėjimo su 
draugu jūs jaučiatės atsipalaidavęs ir noriai grįžtate prie savo darbo, 
gali būti, kad aptikote atlygį — tai laikinas atsitraukimas nuo darbo 
ir pabendravimas — kurį savo įpročiu stengėtės gauti. 

Eksperimentuojant su skirtingais atlygiais galima atrasti tikrąjį 
troškimą, o tai labai svarbu norint pakeisti įprotį. 


Įprastas elgesys 


- "A 


D 


Signalas 


Kai jau išsiaiškinote, koks yra įprastas elgesys ir koks atlygis, 


Atlygis 


belieka išsiaiškinti, koks yra signalas. 

TREČIAS ŽINGSNIS: ATSKIRK SIGNALĄ 


Maždaug prieš dešimt metų Vakarų Ontarijo universiteto psicholo- 
gė pamėgino atsakyti į klausimą, kuris daug metų nedavė ramybės 
socialinių mokslų specialistams: kodėl vieni nusikaltimų liudinin- 
kai prisimena įvykį labai netiksliai, iškreiptai, o kiti įstengia prisi- 
minti labai tiksliai? 

Liudininkų pasakojimai, aišku, labai svarbūs. Tyrimai rodo, 
kad liudininkai dažnai netiksliai prisimena tai, ką matė. Pavyzdžiui, 
jie tikina, esą vagis buvo vyras, nors jis buvo su sijonu; arba kad 
nusikaltimas įvykdytas prietemoje, nors policijos pranešime nuro- 
doma, kad jis įvyko 2 val. dienos. Bet kai kurie liudininkai matytą 
nusikaltimą gali prisiminti labai tiksliai. 

Dešimtys mokslininkų tyrinėjo šį reiškinį, norėdami nustatyti, 
kodėl vieni žmonės yra patikimi liudininkai, o kiti ne. Viena prie- 
laida buvo ta, jog vieni turi geresnę atmintį nei kiti, kita prielaida — 
kad lengviau prisiminti nusikaltimą, įvykdytą pažįstamoje vietoje. 
Tačiau abi jos nepasitvirtino: nesvarbu, ar jie turėjo gerą, ar prastą 
atmintį, ar aplinka buvo pažįstama, ar ne, žmonės vienodai buvo 
linkę netiksliai prisiminti tai, kas nutiko. 

Vakarų Ontarijo universiteto mokslininkė rėmėsi kitokiu požiū- 
riu. Ji svarstė, ar tik mokslininkai nebus padarę klaidos, nukreipę dė- 
mesį į tai, 44 klausinėtojai ir liudininkai sako, užuot tyrinėję, kaip jie 
tai sako. Ji manė, kad esama signalų, kurie daro įtaką apklausos proce- 
sui. Bet peržiūrinėdama vieną po kito pokalbių su liudininkais įrašus ji 
niekaip negalėjo jų aptikti. Kiekviename pokalbio įraše buvo daugybė 
informacijos: veido išraiškos, skirtingai formuluojami klausimai, besi- 
mainančios emocijos, ir ji negalėjo įžvelgti jokio elgesio modelio. 

Tada ji šį tą sumanė. Sudarė sąrašą požymių, į kuriuos derėtų at- 
kreipti dėmesį: klausinėtojo balso tonas, liudininko veido išraiška, ar 
arti vienas nuo kito sėdi klausinėtojas ir liudininkas. Paskui pašalino 

visą kitą informaciją, kuri būtų galėjusi atitraukti ją nuo šių požymių. 
Pritildė garsą, kad vietoj žodžių girdėtų tik klausinėtojo balso toną. 
Prilipdė popieriaus lapelį ant klausinėtojo veido, kad matytų tik liu- 
dininko veido išraišką. Metro juosta pamatavo atstumą tarp jų. 

Ir kai ji pradėjo analizuoti šiuos požymius, išryškėjo elgesio 
modeliai. Ji pastebėjo, kad netiksliai prisimindavo faktus tie liudi- 
ninkai, kurie dažniausiai būdavo policininkų apklausiami švelniu ir 
draugišku tonu. Kai liudininkai daugiau šypsojosi ar sėdėjo arčiau 
klausinėtojo, jie dažniau prisimindavo netiksliai. 

Kitaip tariant, kai aplinka bylojo „mes draugai“, — švelnus to- 
nas, besišypsantis veidas, — liudininkai buvo labiau linkę netiksliai 
prisiminti, kas atsitiko. Galbūt dėl to, kad draugiškumo ženklai ne- 
sąmoningai pažadindavo įprotį pamaloninti klausinėtoją. 

Tačiau svarbu tai, kad tas pačias vaizdajuostes prieš tai peržiū- 
rėjo daug kitų tyrėjų. Daug protingų žmonių matė tuos pačius elge- 
sio modelius, bet nė vienas jų nesuprato. Nes filmuotoje medžiagoje 
buvo per daug informacijos, kurioje subtilūs ženklai prapuldavo. 

Kai psichologė nusprendė susitelkti tik į tris elgesio aspektus ir 
nekreipti dėmesio į visa kita, jie išryškėjo. 

Taip yra ir gyvenime. Priežastis, kodėl taip sunku aptikti signa- 
lus, paskatinančius susidaryti įpročius, yra ta, kad mus bombarduo- 
ja didžiuliai informacijos srautai. Paklauskite savęs, ar jūs valgote 
pusryčius tam tikru metu kasdien dėl to, kad esate alkanas? Ar dėl 
to, kad laikrodis rodo 7 val. 30 min.? Ar dėl to, kad jūsų vaikai 
pradėjo valgyti? Ar dėl to, kad apsirengėte ir tuo metu ėmė veikti 
pusryčių valgymo įprotis? 

Kai važiuodamas į darbą jūs automatiškai pasukate mašinos 
vairą į kairę, kas lemia šį poelgį? Gatvės ženklas? Tam tikras kon- 
kretus medis? Žinojimas, kad ši gatvė veda reikiama kryptimi? 
Viskas kartu? Kai vežate vaiką į mokyklą ir suprantate, kad išsi- 
blaškęs pasukote ne į mokyklą, o į darbą — kas lėmė šią klaidą? 

Koks signalas paskatino pasitelkti įprotį „važiuok į darbą, o ne 
„važiuok į mokyklą ? 

Kad rastume signalą tarp aplinkos trukdžių, galime pasinau- 
doti tokia pat sistema kaip ir minėtoji psichologė. Iš anksto pasi- 
rinkime tam tikrus elgesio elementus, kurie vėliau atskleis elgesio 
modelį. Laimė, mokslas mums čia gali šiek tiek padėti. Tyrimai 
rodo, kad beveik visi įpročių signalai priklauso vienai iš penkių 
kategorijų: 


Vieta 

Laikas 

Emocinė būsena 
Kiti žmonės 
Ankstesnis veiksmas 


Taigi, jei stengiatės suprasti, koks signalas paskatina eiti į kavi- 
nę ir pirkti sausainį su šokolado gabaliukais tuo metu, kai jaučiate šį 
poreikį, užsirašykite penkis dalykus (štai pavyzdžiai iš mano užrašų, 
juos susirašiau norėdamas perprasti savo įprotį): 


Kur tu? (Sėdžiu prie savo darbo stalo.) 

Kiek dabar valandų? (15 val. 36 min.) 

Kaip jaučiuosi? (Nuobodžiauju.) 

Ar yra kas nors aplinkui? (Nieko.) 

Ką veikiau prieš pajusdamas šį poreikį? (Atsakiau į elektroninį 
laišką.) 


Kita diena: 


Kur tu? (Grįžtu prie savo stalo nuo kopijavimo aparato.) 
Kiek dabar valandų? (15 val. 18 min.) 


Priedas [I 325 


Kaip jaučiuosi? (Laimingas.) 
Ar yra kas nors aplinkui? (Džimas iš Sporto skyriaus.) 
Ką veikiau prieš pajusdamas šį poreikį? (Dariau fotokopiją.) 


Trečia diena: 


Kur tu? (Konferencijų kambaryje.) 

Kiek dabar valandų? (15 val. 41 min.) 

Kaip jaučiuosi? (Pavargęs ir susijaudinęs dėl naujo projekto, 
prie kurio dirbu.) 

Ar yra kas nors aplinkui? (Leidėjai, kurie ateina į šį susitikimą.) 

Ką veikiau prieš pajusdamas šį poreikį? (Atsisėdau, nes tuoj 
prasidės susitikimas.) 


Po trijų dienų buvo beveik aišku, koks signalas paskatina 
mane griebtis sausainio įpročio: aš jaučiau nenumaldomą troški- 
mą tam tikru metu užkrimsti. Jau antrame žingsnyje išsiaiškinau, 
kad taip buvo ne dėl alkio. Atlygis, kurio siekiau, buvo laikinas 
atsitraukimas nuo darbo, toks, kokį gali suteikti ir šnektelėjimas su 
draugu. Ir šis įprotis pasireikšdavo tarp trečios ir ketvirtos valandos 


po pietų. 


Įprastas elgesys 

KETVIRTAS ŽINGSNIS: SUSIDARYK PLANĄ 


Išsiaiškinęs, koks yra įpročio ciklas, — nustatęs atlygį ir signalą, skati- 
nančius tave taip elgtis, kartu ir įprastus veiksmus, gali pradėti tą elgesį 
keisti. Gali pasirinkti geresnį elgesį, planuodamas signalą ir pasirink- 
damas veiksmą, kuris tau suteiks trokštamą atlygį. Tau reikia plano. 

Taigi iš pradžių išmokome, kad įprotis yra pasirinkimas, kurį 
mes niekieno netrukdomi padarome tam tikru metu, o paskui liau- 
jamės apie jį galvoję, bet toliau dažniausiai kasdien taip elgiamės. 

Kitaip tariant, tai tampa formule, kuria mūsų smegenys auto- 
matiškai vadovaujasi: kai pamatau SIGNALĄ, atlieku ĮPRASTĄ 
VEIKSMĄ, kad gaučiau trokštamą ATLYGĮ. 

Kad pakeistum šią formulę, reikia vėl pradėti sąmoningai pri- 
imti sprendimus. Ir lengviausias būdas tai padaryti, kaip rodo dau- 
gelis tyrimų, — turėti planą. Psichologai šiuos planus vadina „keti- 
nimais įgyvendinti“. 

Štai kad ir mano popiečio sausainio įprotis. Pasitelkęs šią struk- 
tūrą aš sužinojau, kad signalą pajusdavau apie pusę ketvirtos po pie- 
tų. Žinojau, kad mano įprastas veiksmas - nueiti į kavinę, nusipirkti 
sausainį ir paplepėti su draugais. Ir eksperimentuodamas supratau, 
kad trokštu visai ne sausainio, o kelias minutes atsitraukti nuo dar- 
bo ir pabendrauti. 

Taigi aš susidariau planą: 


Kasdien 15 val. 30 min. nueisiu prie draugo darbo stalo 
ir dešimt minučių su juo pasišnekėsiu. 


Norėdamas nepamiršti, nusistatau žadintuvą, kad šis suskam- 
bėtų pusę keturių. 

Tai nepadėjo iš karto. Buvo dienų, kai aš taip įsitraukdavau į 
darbą, kad nekreipdavau dėmesio į žadintuvą. Kartais visi atrodė 
per daug užsiėmę, kad galėčiau rasti ką nors, kas norėtų pasikal- 

bėti, — buvo lengviau gauti sausainį. Bet tomis dienomis, kai man 
pavykdavo laikytis plano ir kai suskambėjus žadintuvui aš prisivers- 
davau nueiti prie draugo stalo ir pasikalbėti su juo dešimt minučių, 
jaučiau, kad po darbo dienos savijauta būdavo geresnė. Aš nenuėjau 
į kavinę, nesuvalgiau sausainio ir jaučiausi puikiai. Pamažu tai ėmė 
vykti automatiškai: suskambėjus žadintuvui susirasdavau draugą, 
pasikalbėdavau, ir mano diena baigdavosi mažu, bet tikru laimė- 
jimu. Po kelių savaičių jau nebegalvojau apie įprastus kasdienius 
veiksmus. Ir kai negalėdavau rasti su kuo pasikalbėti, nueidavau į 
kavinę ir kalbėdavausi su draugais gerdamas arbatą. 

Tai nutiko maždaug prieš šešis mėnesius, ir aš daugiau nebepri- 
suku žadintuvo — pamečiau laikrodį. Bet kiekvieną dieną apie pusę 
keturių nesusimąstydamas atsistoju, apsidairau, mėgindamas rasti, 
šu kuo pasikalbėti, praleidžiu apie dešimt minučių plepėdamas apie 
naujienas, ir tada grįžtu prie savo darbo stalo. Tai įvyksta beveik 
negalvojant. Toks veiksmas tapo įpročiu. 


Įprastas elgesys 
£ ri 
„Eku 
šignoos ( [) | K T Atos 


- 


Žinoma, kitus įpročius gali būti sunkiau pakeisti. Bet ši struk- 
tūra parodo, nuo ko pradėti. Kartais pokyčiams prireikia daug laiko. 
Kartais jie reikalauja mėginti daug kartų ir patirti nesėkmių. Bet 
kai supranti, kaip įprotis veikia, - kai aptinki signalą, įprastą veiks- 
mą ir atlygį, tu gali jį kontroliuoti. 


PADĖKA 


Esu nevertas tokios laimės, kad gyvenime galėjau dirbti su talentin- 
gesniais už mane žmonėmis, pasisemti iš jų išminties bei grakštumo 
ir perteikti juos kaip savo. 

Štai kodėl jūs skaitote šią knygą ir štai kodėl tokiai daugybei 
žmonių aš turiu padėkoti. 

Andy Wardas knygą /pročio galia įsigijo dar net nepradėjęs 
dirbti redaktoriumi „Random House“. Tuo metu aš nežinojau, kad 
jis geras, dosnus ir nepaprastai — stulbinamai — talentingas redak- 
torius. Esu girdėjęs iš savo draugų, kad jis pakylėjo jų prozą ir taip 
grakščiai kreipė jų ranką, kad jie beveik pamiršo jo prisilytėjimą. 
Maniau, kad jie perdeda, nes tuo metu daugelis jų gėrė. Brangusis 
skaitytojau: tai teisybė. Andy nuolankumas, kantrybė ir labiausiai 
tos pastangos, kurias jis deda, kad būtų geras draugas, paskatina 
kiekvieną greta jo atsidūrusį žmogų trokšti būti geresniam. Ši knyga 
yra tiek pat jo, kiek ir mano, ir aš esu dėkingas, kad turėjau progą jį 
pažinti, su juo dirbti ir iš jo pasimokyti. 

Taip pat esu neapsakomai dėkingas nežinomai aukštesnei jėgai, 
kuri padėjo man nutūpti „Random House“, patirti Susan Kamil 
išmintingą kreipimą, Ginos Centrello vadovavimą, gauti Avideho 
Bashirrado, Tomo Perry'o, Sanyu Dillon, Sally Marvin, Barbaros 
Fillon, Marios Braeckel, Ericos Greber ir kantriosios Kaelos Myers 


patarimų. Ačiū už jų pastangas. 


330 | ĮPROČIO GALIA 


Panašus likimo posūkis leido man darbuotis su Scottu Moy- 
ersu, Andrew Wylie'u ir Jamesu Pullenu iš „Willie Agency“. Scotto 
konsultacijos ir draugystė, kurią patyrė daugelis autorių, yra neįkai- 
nojamos. Scottas sugrįžo į leidybos pasaulį, ir tai tikra laimė skai- 
tytojams. Andrew Wylie's visada atkakliai ir sumaniai, nuovokiai 
darbuojasi, kad pasaulis rašantiems žmonėms būtų saugesnis (ir 
patogesnis), ir aš jam už tai labai dėkingas. O Jamesas Pullenas pa- 
dėjo man suprasti, kaip rašyti tokiais stiliais, apie kuriuos aš nieko 
nenutuokiau. 

Be to, esu be galo dėkingas New York Times. Taip pat Larry ui 
Ingrassia, Zbhe Times verslo skyrelio redaktoriui, nes jo draugišku- 
mas, patarimai ir supratingumas leido man parašyti šią knygą ir 
tapti žurnalistu tarp daugybės kitų talentingų reporterių, supamų 
atmosferos, kur mūsų darbas — ir Zhe Times misija — nuolatos pa- 
kylėjami jo pavyzdžio. Vicki Ingrassia irgi man buvo didelė atrama. 
Kaip visi rašytojai, kurie yra susidūrę su Adamu Bryantu, žino, jis 
nuostabus gynėjas ir draugas, tikrai talentingas. Tikra privilegija 
dirbti ir su Billu Keleriu, Jill Abramson, Deanu Baguet, Glennu 
Kramonu, sekti jų pavyzdžiu, kaip žurnalistas turi elgtis pasaulyje. 

Dar dėkoju Times kolegoms: Deanui Murphy'ui, Winnie 
O'Kelly, Jenny Anderson, Rickui Berke'ui, Andrew Rossui Sorkinui, 
Davidui Leonhardtui, Waltui Bogdanichui, Davidui Gillenui, Edu- 
ardo Porteriui, Jodi Kantor, Verai Tirunik, Amy O'Leary, Peteriui 
Latmanui, Davidui Seagalui, Christine Haughney, Jenny Schussler, 
Joe Nocerai ir Jimui Schacteriui (juodu perskaitė mano skyrius), 
Jeffui Cane'ui, Michale Barbaro ir kitiems, kurie buvo man drau- 
giški ir dalijosi savo mintimis. 

Dėkoju ir Alexui Blumbergui, Adamui Davidsonui, Paulai 
Szuchman, Nivi Nord, Alexui Berensonui, Nazaninui Rafsanjani, 
Brendanui Koerneriui, Nicholasui Thompsonui, Kate Kelly, Sarah 
Ellison, Kevinui Bleyeriui, Amandai Schaffer, Dennisui Potami, 

Jamesui Wynnui, Noah Kotch, Gregui Nelsonui, Caitlin Pike, Jo- 
nathanui Kleinui, Amandai Klein, Donnanui Steele'ui, Stacey Stee- 
le, Wesley'ui Morrisui, Adirui Waldmanui, Richui Frankeliui, Jen- 
nifer Couzin, Aaronui Bendiksonui, Richardui Rampelliui, Mike'ui 
Borui, Davidui Lewickiui, Beth Waltemath, Ellen Martin, Russui 
Umanui, Erin Brown, Jeffui Nortonui, Raj De Datta, Rubenui 
Sigalai, Dan Costello, Peteriui Blake'ui, Peteriui Goodmanui, Alix 
Spiegel, Susan Dominus, Jenny Rosenstrach, Jasonui Woodardui, 
Taylorui Noguerai ir Matthew Birdui už jų palaikymą, paramą ir 
vadovavimą. Knygos viršelis ir piešinėliai yra sukurti talentingojo 
Antono Ioukhnovetso. 

Taip pat esu dėkingas daugeliui žmonių, kurie negailėjo savo laiko 
ir pateikė informacijos šiai knygai. Daugelis jų minimi Pastabų sky- 
relyje, bet ypač norėčiau padėkoti Tomui Andrewsui iš „SYPartners“, 
Tonyui Dungy'ui ir DJ Snell, Paului O'Neillui, Warrenui Bennisui, 
Rickui Warrenui, Anne Krumm, Paco Underhillui, Larry'ui Sąuire'ui, 
Wolframui Schultzui, Ann Graybiel, Toddui Hearhertonui, J. Scottui 
Toniganui, Taylorui Branchui, Bobui Bowmanui, Travisui Leachui, 
Howardui Schultzui, Markui Muravenui, Angelai Duckworth, Jane 
Bruno, Rezai Habibui, Patrickui Mulkey ir Terry'ui Noffsingeriui. 
Daug prisidėjo mokslininkai tyrėjai ir faktų tikrintojai, tarp jų Daxas 
Proctoras, Joshas Friedmanas, Cole Louison, Alexander Provanas ir 
Neela Saldanha. 

Liksiu amžiams dėkingas Bobui Sipchenui, kuris davė man, 
kaip žurnalistui, pirmąjį darbą. Gaila, kad negaliu pasidžiaugti šia 
knyga su dviem per anksti mirusiais draugais - Brianu Chingu ir 
L. K. Case'u. 

Nepaprastai dėkingas esu ir savo šeimai. Katy Duhigg, Jacguie'as 
Jenkusky's, Davidas Duhiggas, Tonis Martorellis, Danielis Duhiggas, 
Alexandra Alter ir Jake'as Goldsteinas buvo nuostabūs draugai. Mano 


sūnus Oliveris ir Johnas Harry's teikė įkvėpimo ir neleido užsnūsti. 

Mano tėvai Johnas ir Doris nuo pat mažens skatino mane rašyti, nors 
aš vis sukeldavau skandalą ir leidau jiems manyti, kad tolesnė kores- 
pondencija gali būti iš kalėjimo kameros. 

Ir, žinoma, savo žmonai Lizai, be kurios nuolatinės meilės, pa- 
ramos, palaikymo, patarimų, protingumo ir draugiškumo šios kny- 
gos nebūčiau parašęs. 


2011 m. rugsėjis 


PASTABA APIE ŠALTINIUS 


Šioje knygoje pasakojimai paremti šimtais pokalbių, tūkstančiais 
straipsnių ir tyrimų. Daugelis šaltinių nurodyti pačiame tekste ar 
Pastabose, o kartu susidomėjusiems skaitytojams pateiktos nuoro- 
dos į kitus šaltinius. 

Dažniausiai tie asmenys, kurie pateikė daug informacijos šal- 
tinių ar publikuotų tyrimų, svarbių pasakojimui, turėjo progą — 
pabaigus rašyti knygą — peržvelgti faktus ir pateikti papildomus 
komentarus, prieštaravimus ar parašyti, kokios problemos kyla dėl 
informacijos pateikimo. Daugelis tų komentarų surašyti Pastabose. 
(Jokiam šaltiniui nebuvo pateiktas visas knygos tekstas — visi ko- 
mentarai pagrįsti šaltiniams pateiktomis santraukomis.) 

Labai retai šaltiniai liko anonimiški, nes dėl įvairių priežasčių 
negalėjo būti įvardyti. Labai mažai yra tokių pateiktų pavyzdžių, 
kurių veikėjų savybės šiek tiek pakeistos ar kas nuslėpta, kad būtų 
laikomasi pacientų privatumo įstatymo arba dėl kokių nors kitų 
priežasčių. 


PASTABOS 


PROLOGAS 


10 p. „Tad jie vertino svarbius dalyvių gyvybingumo požymius.“ Pa- 
sakojimas apie Lizos Alen istoriją yra paremtas pokalbiu su ja. Šis moksli- 
nis tyrimas tebevyksta ir nėra publikuotas, taigi tyrėjai negalėjo daug apie 
jį pasakoti. Tačiau pagrindinius rezultatus patvirtino studijos ir pokalbiai 
su mokslininkais, dirbančiais prie panašių projektų, tarp jų A. DelParigi 
et al., „Successful Dieters Have Increased Neural Activity in Cortical Are- 
as Involved in the Control of Behavior“, International Journal of Obesity, 
2007, nr. 31, p. 440—-448; Duc Son NT Leetal., „Less Activation in the 
Left Dorsolateral Prefrontal Cortex in the Reanalysis of the Response to 
a Meal in Obese than in Lean Women and Its Association with Succes- 
stul Weight Loss“, American Journal of Clinical Nutrition 86, 2007, nr. 3, 
p. 573-579; A. DelParigi et al., „Persistence of Abnormal Neural Respon- 
ses to a Meal in Postobese Individuals“, International Journal of Obesity, 
2004, nr. 28, p. 370-377; E. Stice et al., „Relation of Reward from Food 
Intake and Anticipated Food Intake to Obesity: A Eunctional Magnetic 
Resonance Imaging Study“, Journal of Abnormal Psychology 117, 2008 m. 
lapkritis, nr. 4, p. 924—35; A. C. Janes et al., „Brain fMRI Reactivity to 
Smoking-Related Images Before and During Extended Smoking Absti- 
nence“, Experimental and Clinical Psychbopbarmacology 17, 2009 m. gruodis, 
p. 365-373; D. McBride er al., „Effects of Expectancy and Abstinence on 
the Neural Response to Smoking Cues in Cigarette Smokers: An fMRI 
Study“, Neuropsychophbarmacology 31, 2006 m. gruodis, p. 2728-2738; 


336 | ĮPROČIO GALIA 


R. Sinha ir C. S. Li, „Imaging Stress-and Cue-Induced Drug and Alcohol 
Craving: Association with Relapse and Clinical Implications“, Drug and 
Alcobol Review 26, 2007 m. sausis, nr. 1, p. 25-31; E. Tricomi, B. W. Bal- 
leine ir J. P. O'Doherty, „A Specific Role for Posterior Dorsolateral Stri- 
atum in Human Habit Learning“, European Journal of Neuroscience 29, 
2009 m. birželis, nr. 11, p. 2225-2232; D. Knoch, P. Bugger ir M. Re- 
gard, „Suppressing Versus Releasing a Habit: Freguency-Dependent Ef- 
fects of Prefrontal Transcranial Magnetic Stimulation“, Cerebral Cortex 
15, 2005 m. liepa, nr. 7, p. 885-887. 

14 p. „Visas mūsų gyvenimas, kol jis apibrėžtas, yra įpročių visuma.“ 
William James, 7a/ks to Teachers on Psychology and to Students on Some of 
Life's Ideals, I leid., 1899. 


14 p. „Viename straipsnyje, kurį 2006 m. išspausdino...“ Bas Verplan- 
ken ir Wendy Wood, „Interventions to Break and Create Consumer Ha- 
bits“, Journal of Public Policy and Marketing 25, 2006, nr. 1, p. 90-103; 
David T. Neal, Wendy Wood ir Jeffrey M. Ouinn, „Habits - A Repeat 
Performance“, Current Directions in Psychbological Science 15, 2006, nr. 4, 
p. 198202. 


16 p. „JAV kariuomenėje, pagalvojau aš“. Už tai, kad supratau šią 
nuostabią temą, kaip kariuomenė pasinaudoja įpročių formavimu, esu 
dėkingas dr. Peteriui Schifferle'ui iš School of Advanced Military Stu- 
dies, dr. Jamesui Lussieriui, daugybei karo vadų ir kareivių, tarnaujan- 
čių Irake ir dirbančių SAMS, už tai, kad negailėjo savo laiko. Daugiau 
šia tema žr. Scott B. Shadrick ir James W. Lussier, „Assessment of the 
Think Like a Commander Training Program“, U.S. Army Research Insti- 
tute for the Bebavioral and Social Sciences Research Report 1824, 2004 m. 
liepa; Scott B. Shadrick et al., „Positive Transfer of Adaptive Battlefield 
Thinking Skills“, U.S. Army Research Institute for the Behavioral and So- 
cial Sciences Research Report 1873, 2007 m. liepa; Thomas J. Carnahan 
et al., „Novice Versus Expert Command Groups: Preliminary Findings 
and Training Implications for Future Combat Systems“, U.S. Army Re- 
search Institute for the Bebavioral and Social Sciences Research Report 1821, 
2004 m. kovas; Carl W. Lickteig et al., „Human Performance Essential 
to Battle Command: Report on Four Future Combat Systems Command 
and Control Experiments“, U.S. Army Research Institute for the Behavioral 
and Social Sciences Research Report 1812, 2003 m. lapkritis; ir Army Field 
Manual 5-2, 2009 m. vasario 20 d. 


Pastabos | 337 


PIRMAS SKYRIUS 


23 p. „maždaug metro aštuoniasdešimties centimetrų ūgio“. Lisa Ste- 
fanacci et al., „Profound Amnesia After Damage to the Medial Temporal 
Lobe: A Neuroanatomical and Neuropsychological Profile of Patient E.P.“, 
Journal of Neuroscience 20, 2000, nr. 18, p. 7024-7036. 


23 p. „O kas yra Maiklas?“ Esu skolingas Pauly'io (Polio) ir Rayes (Reijes) 
šeimoms, taip pat Sguire'o laboratorijai ir įvykius nušvietusiai žiniasklai- 
dai: Joshua Foer, „Remember This“, National Geographic, 2007 m. lap- 
kritis, p. 32-57; „Don't Forget“, Scientific American Frontiers, TV laida, 
laidos rengėjas Chedd-Angier Production Company, PBS, epizodas paro- 
dytas 2004 m. gegužės 11 d., vedėjas Alanas Alda; „Solved: Two Controver- 
sial Brain Teasers“, Bioworld Today, 1999 m. rugpjūtis; David E. Graham, 
„UCSD Scientist Unlocks Working of Human Memory“, The San Diego 
Union-Tribune, 1999 m. rupjūčio 12 d. 

24 p. „Judžino stuburo smegenų skysčio mėginys“. Richard J. Whit- 
ley ir David W. Kimberlan, „Viral Encephalitis“, Pediatrics in Review 20, 
1999, nr. 6, p. 192-98. 


27 p. „septynerių metų“. Vienuose spausdintuose straipsniuose rašoma, 
kad H. M. susižeidė devynerių; kituose - kad septynerių. 


27 p. „partrenktas dviračio“. Ankstesniuose dokumentuose minima, 
kad H. M. buvo partrenktas dviračio. Naujuose, dar nepublikuotuose do- 
kumentuose nurodoma, kad jis pats galėjo nukristi nuo dviračio. . 


27 p. „krisdamas susitrenkė galvą“. Luke Dittrich, „The Brain That 
Changed Everything“, Esguire, 2010 m. spalis. 


27 p. „Jisbuvo protingas“. Eric Hargreaves, „H. M“, Page O Neuroplasticity. 
Prieiga prie interneto: http://homepages.nyu.edu/-eh597/HM.htm. 


28 p. „Kai gydytojas H. M. pasiūlė operuoti“. Benedict Carey, „H. M., 
Whose Loss of Memory Made Him Unforgettable, Dies“, The New York 
Times, 2008 m. gruodžio 5 d. į 

28 p. „per mažą vamzdelį“. Tuo metu tai buvo įprasta procedūra. 

28 p. „Jis prisistatydavo gydytojams“. Dittrich, „The Brain That Chan- 
ged Everything“; Larry R. Sguire, „Memory and Brain Systems: 1969— 
2009“, Journal of Neuroscience 29, 2009, nr. 41, p. 12711-12726; Larry 


R. Sguire, „Ihe Legacy of Patient H. M. for Neuroscience“ Neuron 61, 
2009, nr. 1, p. 6-9. 

30 p. „pakeitusių mūsų supratimą apie įpročio galią“. Jonathan M. 
Reed et al., „Learning About Categories That Are Defined by Object-Like 
Stimuli Despire Impaired Declarative Memory“, Behavioral Neuroscience 
113, 1999, p. 411-419; B. J. Knowlton, J. A. Mangels ir L. R. Sguire, 
„A Neostriaral Habit Learning System in Humans“, Science 273, 1996, 
p. 1399-1402; P. J. Bayley, J. C. Frascino ir L. R. Sąuire, „Robust Habit 
Learning in the Absence of Awareness and Independent of the Medial 
Temporal Lobe“, Nature 436, 2005, p. 550—-553. 


34 p. „yra golfo kamuoliuko didumo“. B. Bendriem et al., „Ouantita- 
tion of the Human Basal Ganglia with Positron Emission Tomography: 
A Phantom Study of the Effect of Contrast and Axial Positioning, /EEE 
Transactions on Medical Imaging 10, 1991, nr. 2, p. 216-222. 


34 p. „ląstelių ovalas“. G. E. Alexander ir M. D. Crutcher, „Functio- 
nal Architecture of Basal Ganglia Circuits: Neural Substrates of Parallel 
Processing“, Trends in Neurosciences 13, 1990, p. 266-271; Andrė Parent 
ir Lili-Naz Hazrati, „Functional Anatomy of the Basal Ganglia“, Brain 
Research Reviews 20, 1995, p. 91-127; Roger L. Albin, Anne B. Young ir 
John B. Penney, „The Eunctional Anatomy of Basal Ganglia Disorders“, 
Trends in Neurosciences 12, 1989, p. 366-375. 


34 p. „tokioms ligoms kaip Parkinsono“. Alain Dagher ir T. W. Rob- 
bins, „Personality, Addiction, Dopamine: Insights from Parkinson's 
Disease“, Neuron 61, 2009, p. 502-510. 


34 p. „kaip atidaryti maisto dėžutę“. Esu dėkingas toliau nurodytiems 
šaltiniams už tai, kad praplėtė mano supratimą apie MIT laboratorijos 
darbą, pagrindinį nervinį mazgą ir jo reikšmę įpročiams ir atminčiai: 
F. Gregory Ashby ir John M. Ennis, „The Role of the Basal Ganglia in 
Category Learning“, Psychology of Learning and Motivation 46, 2006, 
p. 1-36; E. G. Ashby, B. O. Turner ir J. C. Horvitz, „Cortical and Basal 
Ganglia Contributions to Habit Learning and Automaticity“, Trends in 
Cognitive Sciences 14, 2010, p. 208-215; C. Da Cunha ir M. G. Packard, 
„Preface: Special Issue on the Role of the Basal Ganglia in Learning and 
Memory“, Bebavioural Brain Research 199, 2009, p. 1-2; C. Da Cunha et 
al., „Learning Processing in the Basal Ganglia: A Mosaic of Broken Mir- 
rors“, Bebavioural Brain Research 199, 2009, p. 157-170; M. Desmurget 
ir R. S. Turner, „Motor Seguences and the Basal Ganglia: Kinematics, 
Not Habits“, Journal of Neuroscience 30, 2010, p. 7685-7690; J. J. Ebbers 
ir N. M. Wijnberg, „Organizational Memory: From Expectations Me- 

mory to Procedural Memory“, British Journal of Management 20, 2009, 
p. 478-490; J. A. Grahn, J. A. Parkinson ir A. M. Owen, „The Role of the 
Basal Ganglia in Learning and Memory: Neuropsychological Studies“, 
Bebavioural Brain Research 199, 2009, p. 53-60; Ann M. Graybiel, „The 
Basal Ganglia: Learning New Tricks and Loving It“, Current Opinion in 
Neurobiology 15, 2005, p. 638-644; Ann M. Graybiel, „The Basal Gang- 
lia and Chunking of Action Repertoires“, Neurobiology of Learning and 
Memory 70, 1998, nr. 1-2, p. 119-136; F. Gregory Ashby ir V. Valentin, 
„Multiple Systems of Perceptual Category Learning: Theory and Cogniti- 
ve Tests“, in Handbook of Categorization in Cognitive Science, red. Henri 
Cohen ir Claire Lefebvre, Oxford: Elsevier Science, 2005; S. N. Haber ir 
M. Johnson Gdowski, „Ihe Basal Ganglia“, in Zbe Human Nervous Sys- 
tem, 2 leid., red. George Paxinos ir Jūrgen K. Mai, San Diego: Academic 
Press, 2004, p. 676-738; T. D. Barnes et al., „Activity of Striatal Neurons 
Reflects Dynamic Encoding and Recoding of Procedural Memories“, Na- 
ture 437, 2005, p. 1158-1161; M. Laubach, „Who's on First? What's on 
Second? The Time Course of Learning in Corticostriatal Systems“, Trends 
in Neurosciences 28, 2005, p. 509-511; E. K. Miller ir T. J. Buschman, 
„Bootstrapping Your Brain: How Interactions Between the Frontal Cortex 
and Basal Ganglia May Produce Organized Actions and Lofty Thoughts“, 
in Neurobiology of Learning and Memory, 2 leid., red. Raymond P. Kesner 
ir Joe L. Martinez, Burlington, Vt.: Academic Press, 2007, p. 339—354; 
M. G. Packard, „Role of Basal Ganglia in Habit Learning and Memory: 
Rats, Monkeys, and Humans“, in Handbook of Bebavioral Neuroscience, 
red. Heinz Steiner ir Kuei Y. Tseng, p. 561-569; D. P. Salmon ir N. But- 
ters, „Neurobiology of Skill and Habit Learning“, Current Opinion in 
Neurobiology 5, 1995, p. 184-190; D. Shohamy et al., „Role of the Basal 
Ganglia in Category Learning: How Do Patients with Parkinsons Disea- 
se Learn?“, Bebavioral Neuroscience 118, 2004, p. 676-686; M. T. Ullman, 
„Is Broca's Area Part of a Basal Ganglia Thalamocortical Circuit?“, Cortex 
42, 2006, p. 480—-485; N. M. White, „Mnemonic Functions of the Basal 
Ganglia“, Current Opinion in Neurobiology 7, 1997, p. 164-169. 


35 p. „Labirintas buvo sukonstruotas“. Ann M. Graybiel, „Overview at 
Habits, Rituals, and the Evaluative Brain“, Annual Review of Neuroscience 
31, 2008, p. 359—387; T. D. Barnes et al., „Activity of Striatal Neurons 
Reflects Dynamic Encoding and Recoding of Procedural Memories“, Na- 
ture 437, 2005, p. 1158-1161; Ann M. Graybiel, „Network-Level Neuro- 
plasticity in Cortico-Basal Ganglia Pathways“, Parkinsonism and Related 

Disorders 10, 2004, p. 293-296; N. Fujii ir Ann M. Graybiel, „Time-Va- 
rying Covariance of Neural Activities Recorded in Striatum and Frontal 

Cortex as Monkeys Perform Seguential-Saccade Tasks“, Proceedings of the 

National Academy of Sciences 102, 2005, p. 9032-9037. 

36 p. „Kad pamatytute, kaip veikia šis gebėjimas“. Paveikslėliai šiame 

skyrelyje supaprastinti, kad būtų pademonstruoti pagrindiniai, ryškiausi 

aspektai. Tačiau visą šių tyrimų aprašymą galite rasti dr. Graybiel straips- 
niuose ir paskaitose. 

38 p. „jis sudaro įpročio susiformavimo esmę“. Ann M. Graybiel, „The 

Basal Ganglia and Chunking of Action Repertoires“, Neurobiology of 
Learning and Memory 70, 1998, p. 119-136. 


41 p. „susiformuoja įprotis“. Daugiau žr. A. David Smith ir J. Paul Bo- 
lam, „The Neural Network of the Basal Ganglia as Revealed by the Study 
of Synaptic Connections of Identifi ed Neurones“, Trends in Neuroscien- 
ces 13, 1990, p. 259—265; John G. McHaflle er al., „Subcortical Loops 
Through the Basal Ganglia“, Trends in Neurosciences 28, 2005, p. 401- 
407; Ann M. Graybiel, „Neurotransmitters and Neuromodulators in the 
Basal Ganglia“, Trends in Neurosciences 13, 1990, p. 244-254; J. Yelnik, 
„Functional Anatomy of che Basal Ganglia“, Movement Disorders 17, 2002, 
p. 15-21. 


41 p. „Bėda ta, kad mūsų smegenys“. Daugiau žr. Catherine A. Thorn et 
al., „Differential Dynamics of Activity Changes in Dorsolateral and Dor- 
somedial Striatal Loops During Learning“, Neuron 66, 2010, p. 781-795; 
Ann M. Graybiel, „The Basal Ganglia: Learning New Tricks and Loving 
It“, Current Opinion in Neurobiolegy 15, 2005, p. 638-644. 


43 p. „Kiekvienos poros vieno atsitiktinai parinkto kartoninio sta- 
čiakampio“. Daugiau žr. Peter J. Bayley, Jennifer C. Frascino ir Lar- 
ry R. Sguire, „Robust Habit Learning in the Absence of Awareness and 
Independent of the Medial Temporal Lobe“, Nature 436, 2005, p. 550— 

1) mokymasis, kai psichiatras paaiškina pacientui apie ligą ir moko jį arpa- 

103 p. „vienas iš įpročio keitimo praktikos plėtotojų“. N. H. Azrin ir 
R. G. Nunn, „Habit-Reversal: A Method of Eliminating Nervous Habits 
and Tics“ Behaviour Research and Therapy 11, 1973, nr. 4, p. 619-628; 

354 | ĮPROČIO GALIA 

Million in 4th Ouarter“, 7he Wall Street Journal, 1985 m. sausio 21 d.; 
Daniel E. Cuff, „Alcoa Hedges Its Bets, Slowly“, Zbe New York Times, 

the Customer Isn't Always Treated Right“, ZJe New York Times, 1998 m. 
gruodžio 23 d. . 


178 p. „Schultzas, kuris pavertė „Starbucks“ milžine“. Informacija apie 
Schultzą paimta iš Adi Ignarius, „We Had to Own the Mistakes“, Har- 
vard Business Review, 2010 m. liepa ir rugpjūtis; William W. George ir 
Andrew N. McLean, „Howard Schultz: Building Starbucks Community 
(A)“, Harvard Business Review, 2006 m. birželis; Koehn, Besharov, ir Miller, 
„Starbucks Coffee Company in the 21st Century“, Harvard Business Review, 
2008 m. birželis; Howard Schultz ir Dori Jones Yang, Pour Your Heart 
Into Ir: How Starbucks Built a Company One Cup at a Time, New York: 
Hyperion, 1997; Taylor Clark, Starbucked: A Double Tall Tale of Caffeine, 
Commerce, and Culture, New York: Little, Brown, 2007; Howard Behar, 
It's Not About the Coffee: Lessons on Putting People First from a Life at Star- 
bucks, New York: Portfolio Trade, 2009; John Moore, Tribal Knowledge, 
New York: Kaplan, 2006; Bryant Simon, Everybbing but the Coffee: Lear- 
ning About America from Starbucks Berkeley: University of California Press, 

2009. Faktų patikrinimo laiške „Starbucks“ atstovas rašė: „Nors aukščiau- 
siu lygmeniu visa istorija teisinga, nemaža dalis detalių yra neteisingos ir 
negali būti patvirtintos.“ Ir jis atsisakė pateikti konkrečiai, kurios detalės 
neteisingos, ar paaiškinti.“ 

181 p. „Markas Muravenas, tuo metu jau“. M. Muraven, M. Gagnė 
ir H. Rosman, „Helpful Self-Control: Autonomy Support, Vitality, and 
Depletion“, Journal of Experimental and Social Psycbology 44, nr. 3, 2008, 
p. 573-585. Taip pat žr. Mark Muraven, „Practicing Self-Control Lo- 
wers the Risk of Smoking Lapse“, Psychology of Addictive Bebaviors 24, 
nr. 3, 2010, p. 446-452; Brandon J. Schmeichel ir Kathleen Vohs, „Self- 
Afirmation and Self-Control: Afhrming Core Values Counteracts Ego 
Depletion“, Journal of Personality and Social Psycbology 96, nr. 4, 2009, 
p. 770-782; Mark Muraven, „Autonomous Self-Control Is Less Deple- 
ting“, Journal of Research in Personality 42, nr. 3, 2008, p. 763-770; Mark 
Muraven, Dikla Shmueli ir Edward Burkley, „Conserving Self-Control 
Strength“, Journal of Personality and Social Psycbology 91, nr. 3, 2006, 
p. 524—537; Ayelet Fishbach, „The Dynamics of Self-Regulation“, in 1/t4 
Sydney Symposium of Social Psychology, New York: Psychology Press, 2001; 
Tyler E. Stillman et al., „Personal Philosophy and Personnel Achievement: 
Belief in Free Will Predicts Better Job Performance“, Social Psychological 
and Personality Science 1, 2010, p. 43-50; Mark Muraven, „Lack of Auto- 
nomy and Self-Control: Performance Contingent Rewards Lead to Grea- 
ter Depletion“, Motivation and Emotion 31, nr. 4, 2007, p. 322-330. 


182 p. „atliekant 2010 m. tyrimą“. Rašant šią knygą tyrimas dar nebuvo 
publikuotas, autoriai davė jį man su sąlyga, kad jų pavardės liks neat- 
skleistos. Daugiau apie darbuotojų savarankiškumo tyrimus galima rasti: 
C. O. Longenecker, J. A. Scazzero ir T. T. Standfeld, „Ouality Impro- 
vement Through Team Goal Setting, Feedback, and Problem Solving: A 
Field Experiment“, International Journal of Ouality and Reliability Mana- 
gement 11, nr. 4, 1994, p. 45-52; Susan G. Cohen ir Gerald E. Ledford, 
„The Effectiveness of Self-Managing Teams: A Ouasi-Experiment“, Hu- 
man Relations 47, nr. 1, 1994, p. 13-43; Ferris, Rosen ir Barnum, Hland- 
book of Human Resource Management, Cambridge, Mass.: Blackwell Pub- 
lishers, 1995; Linda Honold, „A Review of the Literature on Employee 
Empowerment“, Empowerment in Organizations, nr. 5, 1997, p. 202-212; 
"Thomas C. Powell, „Total Ouality Management and Competitive Advan- 
tage: A Review and Empirical Study“, Strategic Management Journal 16, 
1995, p. 15-37. 

4 


ŠEŠTAS SKYRIUS 


186 p. „Po to įvykio jam buvo sunku išlikti budriam““. Šis įvykis apra- 
šytas įvairiuose šaltiniuose, tarp jų interviu su dalyvavusiais specialistais, 
operacinės ir priimamojo skyriaus darbuotojais. Pats Rod Ailando ligoni- 
nės Sveikatos skyrius pateikė naujų pranešimų ir išspausdino dokumentų. 
Štai tarp jų publikuotų dokumentų yra Trūkumų sąrašas ir Taisymosi 
planas, Rod Ailando ligoninės išspausdinti 2007 m. rugpjūčio 8 d.; Fe- 
licia Mello, „Wrong-Site Surgery Case Leads to Probe“, be Boston Globe, 
2007 m. rugpjūčio 4 d.; Felice Freyer, „Doctor to Blame in Wrong-Side 
Surgery, Panel Says“, The Providence Journal, 2007 m. spalio 14 d.; Felice 
Freyer, „R. I. Hospital Cited for Wrong-Side Surgery“, The Providence 
Journal, August 3, 2007; „Doctor Disciplined for Wrong-Site Brain Sur- 
gery“, Associated Press, 2007 m. rugpjūčio 3 d.; Felice Freyer, „Surgeon 
Relied on Memory, Not CT Scan“, Je Providence Journal, 2007 m. rug- 
pjūčio 24 d.; Felicia Mello, „Wrong-Site Surgery Case Leads to Probe 2nd 
Case of Error ar R. I. Hospital This Year“, Zbe Boston Globe, 2007 m. 
rugpjūčio 4 d.; „Patient Dies After Surgeon Operates on Wrong Side of 
Head“, Associated Press, 2007 m. rugpjūčio 24 d.; „Doctor Back to Work 
After Wrong-Site Brain Surgery“, Associated Press, 2007 m. spalio 15 d.; 
Felice Freyer, „R. I. Hospital Fined After Surgical Error“, Zbe Providence 
Journal, 2007, lapkričio 27 d. 

186 p. „Jeigu kraujas nebus pašalintas“. Šį atvejį aiškino daugelis žmo- 
nių, tad pasakojimo variantai šiek tiek skiriasi. Skirtumai, kur reikia, pa- 
aiškinti Pastabose. 


187 p. „2002 m. Nacionalinė sveikatos priežiūros asociacija“. Prieiga 
prie interneto: http://Awww.rhodeislandhospital.org/rih/about/milestones. 
htm. | 


187 p. „Jie negali atimti mūsų orumo.“ Mark Pratt, „Nurses Rally on Eve 
of Contract Talks“, Associated Press, 2000 m. birželio 22 d.; „Union Wants 
More Community Support During Hospital-Contract Dispute , Associated 
Press, 2000 m. birželio 25 d.; „Nurses Say Staff Shortage Hurting Patients“, 
Associated Press, 2000 m. rugpjūčio 31 d.; „Health Department Surveyors 
Find Hospitals Stressed“, Associated Press, 2001 m. lapkričio 18 d.; „R. I. Hos- 
pital Union Delivers Strike Notice“, Associated Press, 2000 m. birželio 20 d. 


187 p. „Administracija galiausiai sutiko apriboti slaugytojų viršva- 
landžius.“ Rod Ailando viešųjų ryšių atstovė sakė: „Streikas buvo ne dėl 

gydytojų ir slaugytojų santykių, o dėl atlyginimų ir darbo taisyklių. Bū- 
tini viršvalandžiai yra įprasta medicinos praktika ir kartu visų šalies ligo- 
ninių, kuriose įsisteigusios profsąjungos, problema. Aš nežinau, ar buvo 
užsiminta apie tai per 2000 m. profsąjungos derybas, bet jei ir buvo, būtų 
apkaltinti privalomi viršvalandžiai, o ne gydytojų ir slaugytojų santykiai.“ 
187 p. „garantuoti, kad nepridarys klaidų“. American Academy of 
Orthopaedic Surgeons Joint Commission Guidelines, prieiga prie inter- 
neto: http://www3.aaos.org/member/safety/guidelines.cfm. 


189 p. „Po pusvalandžio“. RIDH Statement of Deficiencies and Plan of 
Correction, 2007 m. rugpjūčio 7 d. 


189 p. „Nebuvo aiškiai nurodyta“. Rod Ailando ligoninė teigė, kad kai 
kurios detalės neteisingos. Ji pasirėmė 2007 m. rugpjūčio 7 d. Trūkumų 
sąrašu ir Taisymosi planu — „RIDH Statement of Deficiencies“ ir „Plan 
of Correction“. Dokumente rašoma: „Nėra jokių įrašų, kad slaugytojas 
praktikantas, dirbantis kartu su operuojančiu neurochirurgu, būtų gavęs 
ar stengęsis gauti būtiną informaciją, susijusią su skleistuvu padarytomis 
minėtojo paciento nuotraukomis, kurios patvirtintų, kurioje galvos pusė- 
je yra kraujo krešulys, o [sic] tik paskui gautų pasirašytą sutikimą galvos 
prapjovimo operacijai. 

Medicininiai įrašai rodo, kad chirurgo sutikimą gavo slaugytojas prakti- 
kantas, dirbantis su iškviestu neurochirurgu. 

Vis dėlto chirurgo sutikimas rodo, kad procedūra turėjo būti „Dešinės pu- 
sės galvos prapjovimas ir hematomos po smegenų dangalu pašalinimas“, 
bet iš pradžių sutikimo blanke įrašo „dešinės“ nebuvo. 

Pokalbis, vykęs 2007 m. vasario 8 d. 2 val. 05 min., su priešoperacinio 
chirurgijos skyriaus direktoriumi atskleidžia, kad pacientas... buvo išvež- 
tas iš priimamojo skyriaus nebaigus pildyti (dėl galvos pusės) sutikimo 
blanko, nesant pasirašyto chirurgo sutikimo. 

Stebinti slaugytoja pažymėjo, kad pasirašytame chirurgo sutikime nebu- 
vo paminėta galvos pusė, kaip reikalauja ligoninės politika. Ji nurodė, kad 
galvos prapjovimo operacijos vieta vėliau buvo pridurta neurochirurgo 
operacinėje, kai slaugytojas jo paklausė dėl galvos pusės.“ Toliau Rod Ai- 
lando ligoninės ataskaitoje rašoma, kad chirurgas ir jo asistentas baigė stu- 
buro operaciją, operacinė buvo parengta, ir kai jie jau buvo koridoriuje bei 
ketino vėl grįžti į operacinę, operacinės slaugytojas pamatė, kad sutikimo 
formoje neįrašyta pusė ir pasakė [chirurgui]. Gydytojas paėmė sutikimo 
blanką iš slaugytojo ir įrašė „Dešinės“. 

190 p. „Turime tučtuojau operuoti.“ Laiške, kuriuo atsakoma į faktų 
patikrinimo klausimus, gydytojas prieštaravo ar neigė kai kuriuos šiame 
skyriuje išdėstytus faktus. Jis rašė, jog slaugytojui nerūpėjo, kad jis ope- 
ruos ne tą galvos pusę. Jam rūpėjo dokumentacijos patikrinimas. Gydy- 
tojas tvirtino, kad slaugytojas neabejojo jo profesionalumu ir tikslumu, 
neprašė nuotraukų. Jis tvirtino, kad prašė surasti šeimą ir pasižiūrėti, ar 
įmanoma „teisingai užpildyti sutikimo blanką“, nieko kito. Pasak gydyto- 
jo, kadangi šeimos buvo neįmanoma rasti, jis paprašė slaugytojo paaiški- 
nimo, kad dokumentai būtų sutvarkyti aiškiau. Tada slaugytojas atsakęs, 
kad jis nėra tikras, ir gydytojas nusprendęs „pataisyti sutikimo blanką ir 
įrašyti pastabą, ką reikia padaryti“. Gydytojas tvirtino, kad jis nesikeikė 
ir nebuvo išėjęs. Kai Rod Ailando ligoninės buvo paklausta apie šį pasa- 
kojimą, atstovas atsakė, kad pasakojimas nėra tikslus, ir nurodė 2007 m. 
rugpjūčio 7 d. Trūkumų sąrašą ir Taisymosi planą. Ligoninės dokumen- 
tuose buvo rašoma: „Per mūsų tyrimą niekas neprisipažino girdėjęs, kad 
(chirurgas) būtų sakęs, jog pacientas gali mirti.“ 

„Tos citatos apie mano susijaudinimą ir susierzinimą, net keikimąsi, netei- 
singos, —- rašė gydytojas. - Aš buvau ramus ir profesionalus. Tik trumpai 
parodžiau emocijas, kai supratau, kad pradėjau operuoti ne tą galvos pusę. 
Esminė problema buvo ta, kad mes neturėdavome nuotraukų, į kurias ga- 
lėtume pasižiūrėti atlikdami operaciją, ir tai yra bloga ligoninės praktika. 
Taigi neturėjome jokio kito pasirinkimo, tik operuoti be nuotraukų.“ 
Rod Ailando ligoninė atsakė, kad „ji negali komentuoti (chirurgo) pareiš- 
kimų, bet pažymėjo, kad ligoninė manė, jog chirurgai peržiūri nuotrau- 
kas prieš atlikdami operacijas, jeigu jiems kas nors neaišku. Po šio įvykio 
ligoninė paskelbė, jog nuotraukos turi būti lengvai pasiekiamos, kad būtų 
galima jas peržiūrėti.“ 

Ligoninės raporte rašoma, kad chirurgas nesikeikė per šį pokalbį. Slaugy- 
tojas pasakė (chirurgui), kad jis negavo pranešimo iš priimamojo skyriaus, 
ir kelias minutes sugaišo kambaryje, mėgindamas susisiekti su priimamo- 
jo darbuotoju. Jis nurodė, kad susisiekė su priimamojo skyriaus gydytoju. 

Tačiau anesteziologo slaugytojai reikėjo žinoti, kokie vaistai buvo suleisti 
priimamajame, tad ši ieškojo įrašuose tos informacijos. 

Rod Ailando medikų licencijos ir drausmės valdyba rašė, kad gydytojui 

„prieš operaciją nepavyko tiksliai įvertinti, kurioje vietoje yra hematoma“. 
JAV Sveikatos ministerija nustatė, jog „pradinė šio įvykio apžvalga atsklei- 
džia, kad ligoninėje trūksta chirurgų apsaugos priemonių, o kai kurių 
sistemų nesilaikoma“. Tiek Sveikatos ministerija, tiek Valdyba daugiau 
nieko nekomentavo. 

191 p. „sušuko chirurgas“. Ataskaitoje Rod Ailando atstovas rašė: „Ma- 
nau, chirurgas kaip tik ir pastebėjo, kad ten nėra kraujavimo — yra įvairių 
versijų, ką jis tuo metu pasakė. Jis prašė ištraukti nuotraukas, patvirtino, 
kad suklydo, užsiuvo tą galvos pusę ir prapjovė reikiamą pusę. Išskyrus 
chirurgo komentarus, visas personalas buvo labai tylus, supratęs, kad įvy- 


ko klaida.“ 
191 p. „kada nors gyvenime dirbti Rod Ailando ligoninėje“. 


Gydytojas, atsakydamas į tyrimo klausimus, laiške rašė: „niekas nepasakė, 
kad ši klaida kainavo pacientui gyvybę. Šeima niekada nepareiškė, kad 
mirtis neteisinga, jie man asmeniškai padėkojo, kad tą dieną gelbėjau jam 
gyvybę. Ligoninė ir slaugytojas praktikas kartu sumokėjo daugiau kom- 
pensacijos — maždaug 140 000 dolerių - negu aš.“ Rod Ailando ligonė 
paklausta to nekomentavo. 


192 p. „Blankus knygos viršelis ir gąsdinantis pirmas sakinys.“ 
R. R. Nelson ir S. G. Winter, An Evolutionary Theory of Economic Change, 
Cambridge, Mass.: Belknap Press of Harvard University Press, 1982. 


192 p. „nepretenduoja suprasti netgi kandidatai“. R. R. Nelson 
ir S. G. Winter, „The Schumpeterian Tradeoff Revisited“, 7he American 
Economic Review 72, 1982, p. 114-132. Winteris, atsakydamas į faktų 
patikrinimo klausimus, rašė: „The „Schumpeterian tradeoff"'(1982 AER 
straipsnio tema ir 14 skyrius mūsų knygoje) tebuvo projekto aspektas, ir toli 
gražu nemotyvuojantis. Mes su Nelsonu aptarėme problemas, susijusias su 
technologijos pokyčiais, ekonomikos augimu ir firmų elgesiu, gerokai iki 
1982 m., gerokai prieš mums pradedant kartu dirbti Jeilyje, o ypač RAND 
1966-1968 metais. Nelsonas atvyko į Jeilį 1968 m.; aš tais metais atvykau į 
Mičiganą, o Jeilyje ėmiau dirbti 1976 metais. 1982 m. išleistą knygą mes ra- 
šėme nuo 1967 m., pradėjome publikuoti panašų darbą 1973 metais. Trum- 
pai tariant, Schumpeterio įtaka yra akivaizdžiai didelė visam palikimui, bet 
ne „Schumpeterian tradeoff“ (Shumpeterio kompromiso) aspektas. 


192 p. „Tačiau verslo strategijos pasaulyje“. Tolesnio tyrimo apžvalgą 
žr. M. C. Becker, „Organizational Routines: A Review of the Literature“, 
Industrial and Corporate Change 13, 2004, p. 643-678; Marta S. Feld- 
man, „Organizational Routines as a Source of Continuous Change“, Or- 
ganization Science 11, 2000, p. 611-629. 

193 p. „kol priėjo prie pagrindinės išvados“. Winteris, atsakydamas į 
faktų patikrinimo klausimus, rašė: „Ten buvo labai mažai mano paties 
empirinio darbo, o dar mažiau jo buvo išspausdinta, daugiausia apie tech- 

nologijų pokyčius rašė Nelsonas. Tvirto elgesio srityje mes daugiausia rė- 
mėmės Carnegieo mokyklos mokslininkais (Simonu, Cyertu ir Marchu) 
ir daugeliu kitų išsamių šaltinių — technologijų tyrimais, verslo istorija, 
plėtros ekonomika, tam tikrais psichologais... ir Michaeliu Polany'iu, kad 
ir kaip jūs jį vertintumėte.“ 

193 p. „kyla iš tūkstančių darbuotojų savarankiškų sprendimų“. Atsa- 
komajame laiške Winteris paaiškina, kad tokie modeliai, kurie kyla iš tūks- 
tančių darbuotojų savarankiškų sprendimų, yra įprastų veiksmų aspektai, 
bet tie įprasti veiksmai taip pat „įgauna pavidalą iš daugybės krypčių, viena 
jų - sąmoningas vadybos planas. Tačiau mes pabrėžiame, kad kai tai nu- 
tinka, tie tikrieji įprasti veiksmai, kaip priešingi sąmoningai sugalvotiems, 
vėlgi yra veikiami daugybės individualių pasirinkimų, taip pat ir kitų svars- 
tymų.“ (Žr. knygą Evolutionary Theory of Economic Change, p. 108Y“. 

193 p. „Šie organizaciniai įpročiai — arba „įprasti veiksmai“, nusisto- 
vėję poelgiai“. Daugiau apie šią patrauklią temą, kaip susiformuoja orga- 
nizaciniai įprasti veiksmai ir kaip jie veikia, žr. Paul S. Adler, Barbara 
Goldofras ir David I. Levine, „Flexibility Versus Efhciency? A Case Study 
of Model Changeovers in the Toyota Production System“, Organization 
Science 10, 1999, p. 43-67; B. E. Ashforth ir Y. Fried, „Ihe Mindlessness 
of Organisational Behaviors“, Human Relations 41, 1988, p. 305-329; 
Donde P. Ashmos, Dennis Duchon ir Reuben R. McDaniel, „Participa- 
tion in Strategic Decision Making: The Role of Organisational Predispo- 
sition and Issue Interpretation“, Decision Sciences 29, 1998, p. 25-51; 
M. C. Becker, „The Influence of Positive and Negative Normative Feed- 
back on the Development and Persistence of Group Routines“, doctoral 
thesis, Purdue University, 2001; M. C. Becker ir N. Lazaric, „The Role of 
Routines in Organizations: An Empirical and Taxonomic Investigation , 
daktaro tezės, Judge Institute of Management, University of Cambridge, 
2004; Bessant, Caffyn ir Gallagher, „The Influence of Knowledge in the 
Replication of Routines“, Economie Appliguėe LVI, 65-94; „An Evolutio- 
nary Model of Continuous Improvement Behaviour“, Technovation 21, 
2001, p. 67-77; Tilmann Betsch, Klaus Fiedler ir Julia Brinkmann, „Be- 
havioral Routines in Decision Making; The Effects of Novelty in Task 
Presentation and Time Pressure on Routine Maintenance and Deviation“, 
European Journal of Psychology 28, 1998, p. 861-878; Tilmann Betsch et 
al., „When Prior Knowledge Overrules New Evidence: Adaptive Use of 
Decision Strategies and Role Behavioral Routines“, Swiss Journal of Psy- 


chology 58, 1999, 151-160; Tilmann Betsch et al., „The Effects of Routine 

Strength on Adaptation and Information Search in Recurrent Decision 
Making“, Organisational Bebaviour and Human Decision Processes 84, 
2001, p. 23-53; J. Burns, „Ihe Dynamics of Accounting Change: Inter- 
play Between New Practices, Routines, Institutions, Power, and Politics“, 
Accounting, Auditing and Accountability Journal 13, 2000, p. 566-586; 
M. D. Cohen, „Individual Learning and Organisational Routine: Emer- 
ging Connections“, Organisation Science 2, 1991, p. 135-139; M. Cohen 
ir P. Bacdayan, „Organisational Routines Are Stored as Procedural Me- 
mory: Evidence from a Laboratory Study“, Organisation Science 5, 1994, 
p. 554-568; M. D. Cohen et al., „Routines and Other Recurring Action 
Patterns of Organisations: Contemporary Research Issues“, /ndustrial and 
Corporate Change 5, 1996, p. 653—698; B. Coriat, „Variety, Routines, and 
Networks: The Metamorphosis of Fordist Firms“, Industrial and Corpora- 
te Change A, 1995, p. 205-227; B. Coriat and G. Dosi, „Learning How to 
Govern and Learning How to Solve Problems: On the Co-evolution of 
Competences, Conflicts, and Organisational Routines“, in Zbe Role of 
Technology, Strategy, Organisation, and Regions, red. A. D. J. Chandler, 
P. Hadstroem, and O. Soelvell, Oxford: Oxford University Press, 1998; 
L. D'Adderio, „Configuring Software, Reconfhiguring Memories: The Inf- 
luence of Integrated Systems on the Reproduction of Knowledge and 
Routines“, Industrial and Corporate Change 12, 2003, p. 321-350; P. A. 
David, Pa:4 Dependence and the Ouest for Historical Economics: One More 
Chorus of tbe Ballad of OWERTY, Oxtord: Oxford University Press, 1997, 
G. Delmestri, „Do All Roads Lead to Rome... or Berlin? The Evolution of 
Intraand Inter-organisational Routines in the Machine-Building Indus- 
try“, Organisation Studies 19, 1998, p. 639—665; Giovanni Dosi, Richard 
R. Nelson ir Sidney Winter, „Introduction: The Nature and Dynamics of 
Organisational Capabilities“, The Nature and Dynamics of Organisational 
Capabilities, red. G. Dosi, R. R. Nelson, and S. G. Winter, Oxford: Ox- 
ford University Press, 2000, p. 1—22; G. Dowell ir A. Swaminarhan, „Ra- 
cing and Back-pedalling into the Future: New Product Introduction and 
Organisational Mortality in the US Bicycle Industry, 1880-1918“, Orga- 
nisation Studies 21, 2000, p. 405-431; A. C. Edmondson, R. M. Bohmer 
ir G. P. Pisano, „Disrupted Routines: Team Learning and New Technolo- 
gy Implementation in Hospitals“, Administrative Science Ouarterly 46, 
2001, p. 685-716; M. Egidi, „Routines, Hierarchies of Problems, Proce- 
dural Behaviour: Some Evidence from Experiments“, in The Rational 
Foundations of Economic Behaviour, red. K. Arrow et al., London: Mac- 
millan, 1996, p. 303-333; M. S. Feldman, „Organisational Routines as a 

Source of Continuous Change“, Organisation Science 11, 2000, p. 611- 
629; Marta S. Feldman, „A Performative Perspective on Stability and 
Change in Organizational Routines“, Industrial and Corporate Change 12, 
2003, p. 727752; Marta S. Feldman ir B. T. Pentland, „Reconceptuali- 
zing Organizational Routines as a Source of Flexibility and Change“, 
Administrative Science Ouarterly 48, 2003, p. 94—118; Marta S. Feldman 
ir A. Rafaeli, „Organisational Routines as Sources of Connections and 
Understandings“, Journal of Management Studies 39, 2002, p. 309—331; A.“ 
Garapin ir A. Hollard, „Routines and Incentives in Group Tasks“, Journal 
of Evolutionary Economics 9, 1999, 465-486; C. J. Gersick ir J. R. Hack- 
man, „Habitual Routines in Task-Performing Groups“, Organisational 

padėti žmonėms tapti savo pačių vedliais. „Tai reiškia, kad kiekvienas 
žmogus gali pasirinkti bet kurią kryptį, kuria nori judėti. Biblijos princi- 
pai turi aiškią kryptį. Mažos grupelės tikslas — išmokyti žmones dvasinių 
tikėjimo dalykų ir kasdienių įpročių, kuriais jie galės pasinaudoti kasdie- 
niame gyvenime.“ 

279 p. „bendruomenės gebėjimo tęsti pasipriešinimą“. Martin Luther 
King, Jr., The autobiograpby of Martin Lutber King, Jr., red. Clayborne 
Carson, New York: Grand Central, 2001. 


279 p. „nuo kalavijo ir žus“. Carson; King. 


282 p. „segregacijos įstatymas pažeidžia Konstituciją“. Browder v. 


Gayle, 352 U.S. 903, 1956. 
282 p. „ir sėdėjo priekyje“. Washington, Testament of Hope. 


283 p. „džiaugiamės, kad jūs šį rytą su mumis“. Kirk, Martin Luther 
King, Jr. 
283 p. „be viso šio boikoto ir jo sukelto jaudulio“. /5id. 

DEVINTAS SKYRIUS 


285 p. „ar nepertvarkius savo sidabrinių stalo įrankių stalčiaus“. En- 
dži Bachman yra slapyvardis. Jos istorija papasakota remiantis daugiau nei 
dešimt valandų trukusiais pokalbiais su ja pačia, su ją pažįstančiais žmo- 
nėmis ir dešimtimis naujų straipsnių bei teismo dokumentų. Kai Bach- 
man buvo pateikti faktų patikrinimo klausimai, ji tik teigė, kad beveik 
visos detalės netikslios, kartu ir tos, kurias ji buvo patvirtinusi anksčiau, 
bei faktai, patvirtinti kitų šaltinių, teismo ar viešų dokumentų. Paskui ji 
tiesiog nutraukė bet kokį bendravimą. 


287 p. „o tūkstančiai suluošinami“. 7he Writings of George Washington, 
t. 8, red. Jared Sparks, 1835. 


288 p. „pasipildė daugiau nei 269 mln. dolerių“. Ajovos lenktynių ir 
žaidimų komisija, des Moines, Ajova, 2010. 


292 p. „Ką aš padariau?“ Simon de Bruxelles, „Sleepwalker Brian Tho- 
mas Admits Killing Wife While Fighting Intruders in Nightmare“, Zhe 
Times, 2009 m. lapkričio 18 d. 


292 p. „Aš maniau, kad kažkas įsiveržė.“ Jane Mathews, „My Horror, 
by Husband Who Strangled Wife in Nightmare“, Daily Express, 2010 m. 
gruodžio 16 d. 


292 p. „Ji man yra visas gyvenimas.“ Simon de Bruxelles, „Sleepwalker 
Brian Thomas Admits Killing Wife While Fighting Intruders in Night- 
mare“, Zbe Times, 2009 m. lapkričio 18 d. 


294 p. „trikdančią, bet nepiktavališką“. Kartais žmonės vaikšto sapnuo- 
dami, ši būsena žinoma kaip REM miego sutrikimas (žr. C. H. Schenck 
ir kt. „Motor Dyscontrol in Narcolepsy: Rapid-Eye-Movement [REM 
Sleep Without Atonia and REM Sleep Behavior Disorder“, Annals of Neu- 
rology 32, nr. 1, 1992 m. liepa, p. 3-10). O kartais žmonės juda, nors ir 
nesapnuoja. 


295 p. „vadinamieji miego košmarai“. C. Bassetti, E. Siclari ir R. Urba- 
niok, „Violence in Sleep“, Schweizer Archiv Fūr Neurologie und Psychiatrie 
160, nr. 8, 2009, p. 322-333. 


296 p. „smegenų zonos, atsakingos už aukštesniąsias funkcijas, ne- 
veikia“. C. A. Tassinari et al., „Biting Behavior, aggression, and Seizures“, 
Ebilepsia 46, nr. 5, 2005, p. 654—-663; C. Bassetti et al., „SPECT During 
Sleepwalking“, The Lancet 356, nr. 9228, 2000, p. 484—485; K. Schindler 

etal., „Hypoperfusion of Anterior Cingulate Gyrus in a Case of Paroxysmal 
Nocturnal Dustonia“, Neurology 57, nr. 5, 2001, p. 917-920; C. A. Tassina- 
ri et al., „Central Pattern Generators for a Common Semiology in Fronto- 
Limbic Seizures and in Parasomnias“, Neurological Sciences 26, nr. 3, 2005, 


p. 225-232. 


297 p. „64 proc. žmonių iš visų, kenčiančių nuo miego sutrikimų, kė- 
sinosi į partnerius, 3 proc. sužeidė kitus žmones.“ P. T. D Orban ir C. 
Howard, „Violence in Sleep: Medico-Legal Issues and Two Case Reports“, 
Psychbological Medicine 17, nr. 4, 1987, p. 915-925; B. Boeve, E. Olson ir 
M. Silber, „Rapid Eye Movement Sleep Behavior Disorder: Demographic, 
Clinical, and Laboratory Findings in 93 Cases“, Brain 123, nr. 2, 2000, 
p. 331-339. 


297 p. „JAV ir Jungtinėje Karalystėje“. John Hudson, „Common Law -— 
Henry II and the Birth of a State“, BBC, 2011 m. vasario 17 d.; Thomas 
Morawetz, „Murder and Manslaughter: Degrees of Seriousness, Common 
Law and Statutory Law, the Model Penal Code“, Law Library-American 
Law and Legal Information. Prieiga prie interneto: http://law.jrank.org/ 
pages/18652/Homicide.hrml. 

297 p. „kurių jie, būdami sąmoningi, niekada nebūtų įvykdę“. 
M. Diamond, „Criminal Responsibility of the Addiction: Conviction by 
Force of Habit“, Fordham Urban Law Journal 1, nr. 3, 1972; R. Brough- 
ton et al., „Homicidal Somnambulism: A Case Report“, Sleep 17, nr. 3, 
1994, p. 253—264; R. Cartwright, „Sleepwalking Violence: A Sleep Disor- 
der, a Legal Dilemma, and a Psychological Challenge“, American Journal 
of Psychiatry 161, nr. 7, 2004, p. 1149-1158; P. Eenwick, „Automatism, 
Medicine, and the Law“, Psycbological Medicine Monograpb Supplement, 
nr. 17, 1990, p. 1-27; M. Hanson, „Toward a New Assumption in Law 
and Erhics“, The Humanist 66, nr. 4, 2006. 

297 p. „nusikaltimas įvyko per jo išgyvenamą miego košmarą“. 
L. Smith-Spark, „How Sleepwalking Can Lead to Killing“, BBC News, 
2005 m. kovo 18 d. 


297 p. „pripažinta nekalta dėl pasikėsinimo nužudyti“. Beth Hale, 
„Sleepwalk Defense Clears Woman of Trying to Murder Her Mother in 
Bed“, Daily Mail, 2009 m. birželio 3 d. 


298 p. „jį kamuodavo miego košmarai, tad buvo išteisintas“. John 
Robertson ir Gareth Rose, „Sleepwalker Is Cleared of Raping Teenage 
Girl“, Zbe Scotsman, 2011 m. birželio 22 d. 

298 p. „Kodėl aš taip pasielgiau?“ Stuart Jeffries, „Sleep Disorder: 
When the Lights Go Out“, Zbe Guardian, 2009 m. gruodžio 5 d. 


299 p. „jo protas negalėjo kontroliuoti to“. Richard Smith, „Grandad 
Killed His Wife During a Dream“, Zhe Mirror, 2009 m. lapkričio 18 d. 


299 p. „kviečiame paskelbti, kad teisiamasis yra nekaltas“. Antho- 
ny Stone, „Nightmare Man Who Strangled His Wife in a "Night Terror 
Walks Free“, Western Mail, 2009 m. lapkričio 21 d. 


299 p. „tu nekaltas“. /bid. 


302 p. „kad pagerintų savo metodus“. Christina Binkley, „Casino Chain 
Mines Data on Its Gamblers, and Strikes Pay Dirt“, The Wall Street Jour- 
nal, 2004 m. lapkričio 22 d.; Rajiv Lal, „Harrah's Entertainment, Inc.“, 
Harvard Business School, byla nr. 9-604-016, 2004 m. birželio 14 d.; 
K. Ahsan er al., „Harrah's Entertainment, Inc.: Real-Time CRM in a 
Service Supply Chain“, Harvard Business Review, byla nr. GS50, 2006 m. 
gegužės 8 d.; V. Chang ir J. Pfeffer, „Gary Loveman and Harrah's Enter- 
tainment“, Harvard Business Review, byla nr. OB45, 2003 m. lapkričio 
4 d.; Gary Loveman, „Diamonds in the Dara Mine“, Harvard Business 


Review, byla nr. R0305H, 2003 m. gegužės 1 d. 


302 p. „cento ir minutės tikslumu“. Savo pareiškime „Caesars Enter- 
tainment" rašė: „2011 m. gegužės susitarimo tarp „Caesars Entertain- 
ment“ kazino ir [Bachman] sąlygos užkerta kelią abiem pusėms (taip pat 
ir jų atstovams) nagrinėti kai kurias šios bylos detales... Daug specifinių 
dalykų mes užginčytumėme, bet šiuo metu negalime to padaryti. Jūs už- 
davėte mums kelis klausimus apie pokalbius, kurie esą vyko tarp [Bach- 
man| ir neįvardytų „Caesars Entertainment“ antrinės bendrovės darbuo- 
tojų. Kadangi ji nepateikė vardų, šios istorijos negali būti patikrintos, ir 
mes tikimės, kad į tai pasakodami atsižvelgsite ir arba jų. nepateiksite, 
arba aiškiai nurodysite, kad jos nėra patikrintos. Kaip ir daugelis didelių 
įmonių, mes daug dėmesio skiriame savo klientų pirkimo sprendimams, 
pasinaudodami jais tam, kad įvertintume klientų pasitenkinimą ir mūsų 
rinkodaros efektyvumą. Kaip ir daugelis įmonių, mes ieškome, kaip pri- 
traukti klientus, ir stengiamės, kad jie išliktų mums lojalūs. Kaip ir dau- 
gelis įmonių, kai mūsų klientai pakeičia nusistovėjusį elgesį, mėginame 
suprasti, dėl ko tai vyksta, ir skatiname juos grįžti. Tai nesiskiria nuo 
viešbučių tinklų, oro linijų bendrovių ar sauso valymo įmonių taktikos. 
Tai gerų klientų aptarnavimo paslaugų dalis... „Caesars Entertainment“ 
(anksčiau „Harrah's Entertainment“) ir antrinės bendrovės seniai garsėja 

kaip atsakingo lošimo lyderės. Mes buvome pirmoji įmonė, sukūrusi ra- 
šytinį Įsipareigojimo kodeksą, kuriuo remdamiesi bendraujame su savo 
svečiais. Esame pirmoji kazino įmonė, pritaikiusi Nacionalinę savęs pa- 
šalinimo programą, leidžiančią klientams uždrausti sau lošti ir atskirti 
save nuo visų mūsų paslaugų, jei jie jaučia, kad jiems tai kelia sunkumų, 
ar dėl bet kurių kitų priežasčių. Taip pat esame vienintelė kazino įmonė, 
kuri finansuoja nacionalinę televizijos reklamos kampaniją, palaikančią 
atsakingus lošimus. Tikimės, kad rašydamas jūs atsižvelgsite į tai, kaip ir į 
faktą, kad nė vienas iš [Bachman] pareiškimų, kuriuos pateikiate, nebuvo 
nepriklausomai įvertintas.“ 


303 p. „jie man suteikė tų privilegijų“. Savo pareiškime „Caesars Enter- 
tainment“ rašė: „Mes niekada neatleistume ir nenubaustume darbuotojo, 
jei vienas iš jo svečių liautųsi lankęsis kazino (nebent tai būtų tiesiogiai 
susiję su to darbuotojo veiksmais). Kaip ir netoleruotume, kad mūsų dar- 
buotojas pasakytų svečiui, esą jis bus atleistas iš darbo ar nubaustas, jei 
svečias nepasirodys.“ 


304 p. „žiūrėti į besisukantį lošimo automato ekraną“. M. Dixon ir 
R. Habib, „Neurobehavioral Evidence for the 'Near-Miss' Effect in Pat- 
hological Gamblers“, Journal! of the Experimental Analysis of Bebavior 93, 
nr. 3, 2010, p. 313—328; H. Chase ir L. Clark, „Gambling Severity Pre- 
dicts Midbrain Response to Near-Miss Outcomes“, Journal of Neurosci- 
ence 30, nr. 18, 2010, p. 6180-6187; L. Clark et al., „Gambling Near- 
Misses Enhance Motivation to Gamble and Recruit Win-Related Brain 
Circuitry“, Neuron 61, nr. 3, 2009, p. 481—490; Luke Clark, „Decision- 
Making During Gambling: An Integration of Cognitive and Psycho- 
biological Approaches“, Philosophical Transactions of the Royal Society of 
London, Series B: Biological Sciences 365, nr. 1538, 2010, p. 319-330. 


310 p. „bankas grąžino vekselius neapmokėtus“. H. Lesieur ir S. Blu- 
me, „The South Oaks Gambling Screen (SOGS): A New Instrument for 
the Identification of Pathological Gamblers“, American Journal of Psychi- 
atry 144, nr. 9, 1987, p. 1184-1888. Faktų patikrinimo laiške Habibas 
rašė: „Daugelis mūsų tyrimo dalyvių buvo priskirti patologinių lošėjų ka- 
tegorijai, remiantis elgesiu, apie kurį klausiama atrankos tyrimo anketoje. 
Pavyzdžiui, tyrimo dalyvis būtų priskirtas patologinių lošėjų grupei, jei: 
1) žaidė tam, kad susigrąžintų pinigus, kuriuos prieš tai buvo pralošęs 
ir 2) kartais lošė ilgiau, nei ketino. Mes pasirinkome labai žemą slenkstį 
priskirdami žmones patologinių lošėjų grupei.“ 

307 p. „įpročio ciklą“. M. Potenza, V. Voon ir D. Weintraub, „Drug In- 
sight: Impulse Control Disorders and Dopamine Therapies in Parkinson's 
Disease“, Nature Clinical Practice Neurology 12, nr. 3, 2007, p. 664—672; 
J. R. Cornelius et al., „Impulse Control Disorders with the Use of Dopa- 
minergic Agents in Restless Legs Syndrome: A Case Control Study“, Sleep 
22, nr. 1, 2010, p. 81-87. 


307 p. „Šimtai panašių bylų laukia svarstymo.“ Ed Silverman, „Com- 
pulsive Gambler Wins Lawsuit Over Mirapex“, Pharmalot, 2008 m. lie- 
pos 31 d. 


307 p. „jie kontroliuoja savo elgesį“. Daugiau apie neurologinius loši- 
mo aspektus žr. A. J. Lawrence et al., „Problem Gamblers Share Deficits 
in Impulsive Decision-Making with Alcohol-Dependent Individuals“, 
Addiction 104, nr. 6, 2009, p. 1006-1015; E. Cognar et al., „Habit' 
Gambling Behaviour Caused by Ischemic Lesions Affecting the Cogni- 
tive Territories of the Basal Ganglia“, Journal! of Neurology 257, nr. 10, 
2010, p. 1628-1632; J. Emshoff, D. Gilmore ir J. Zorland, „Veterans and 
Problem Gambling: A Review of the Literature“, Georgia State Universi- 
ty, 2010 m. vasaris, prieiga prie interneto: http://Awww2.gsu.edu/-psyjge/ 
Rsrc/PG. IPV Veterans.pdf; T. van Eimeren et al., „Drug-Induced De- 
activation of Inhibitory Networks Predicts Pathological Gambling in 
PD“, Neurology 75, nr. 19, 2010, p. 1711-1716; L. Cottler ir K. Leung, 
„Treatment of Pathological Gambling“, Current Opinion in Psychiatry 22, 
nr. 1, 2009, p. 69-74; M. Roca et al., „Executive Functions in Pathologic 
Gamblers Selected in an Ecologic Setting“, Cognitive and Behavioral Neu- 
rology 21, nr. 1, 2008, p. 1-4; E. D. Driver-Dunckley et al., „Gambling 
and Increased Sexual Desire with Dopaminergic Medications in Restless 
Legs Syndrome“, C/inical Neuropbarmacology 30, nr. 5, 2007, p. 249—255; 
Erin Gibbs Van Brunschot, „Gambling and Risk Behaviour:.A Literature 
Review“, University of Calgary, 2009 m. kovas. | 


309 p. „jie elgiasi taip, lyg neturėtų pasirinkimo“. Habibas elektro- 
niniame laiške patikslino savo mintis: „Tai klausimas apie laisvą valią ir 
savikontrolę. Tai klausimas, kuris svarbus ir filosofijai, ir neuropsicho- 
logijai... Jei mes teigiame, kad Parkinsono liga sergantys žmonės negali 
kontroliuoti lošimo elgesio, nes juos veikia vaistai, kodėl tada negalime 
pasitelkti tų pačių argumentų kalbėdami apie patologinius lošėjus, juk ak- 
tyviai veikiančios smegenų sritys yra tos pačios? Vienintelis (nors ne visai 
patenkinantis) atsakymas, kurį galiu pateikti (ir jūs taip pat užsiminėte 

apie tai) - kad mes linkę priskirti atsakomybę išoriniams veiksniams, kai 
tik tas įmanoma. Taigi Parkinsono liga sergantį žmogų lengva išteisinti 
sakant, kad lošimo patologija yra vaistų poveikio rezultatas. O kalbėda- 
mi apie patologinį lošėją, kadangi nėra išorinių elgesį lemiančių veiksnių 
(cikriau yra — socialinis spaudimas, kazino reklamos, gyvenimo stresas 
ir kt., bet ne vaistai, kuriuos žmogus privalo gerti), mes kur kas mažiau 
linkę kaltinti priklausomybę, o daug labiau atsakomybę dėl patologinio 
elgesio suversti žmonėms: „jie turėtų geriau tai žinoti ir nelošti“. Manau, 
kai mokslininkai, tyrinėjantys kognityvinius procesus ir smegenų veiklą, 
žinos daugiau — „šiuolaikiniai“ vaizdiniai galvos smegenų tyrimai yra apie 
20-25 m. senumo, galbūt tuomet tam tikri nepagrįsti visuomenės įsitiki- 
nimai (kai kuriais jų tikime net mes, mokslininkai) pamažu pradės keistis. 
Pavyzdžiui, remdamasis mūsų duomenimis, aš galiu drąsiai teigti ir daryti 
išvadą, kad patologinių ir nepatologinių lošėjų smegenų veikla, bent jau 
lošiant, skiriasi. Taip pat galiu beveik tvirtinti, kad patologiniams lošėjams 
„beveik pralaimėjimai“ atrodo kaip „beveik laimėjimai“, o nepatologiniams 
lošėjams jie atrodo veikiau kaip pralaimėjimai. Negaliu tvirtinti, kad šie 
skirtumai reiškia, jog patologiniai lošėjai negali rinktis, kai pamato skelbi- 
mą, reklamuojantį vietinį kazino, - kad tuomet jie jau yra poreikio vergai. 
Kadangi nėra tvirtų tiesioginių įrodymų, manau, galime svarstyti remda- 
miesi analogijomis, bet tuomet visada lieka daug netikrumo.“ 


312 p. „kad ir koks jis būtų“. William James, 7a/ks to Teachers on Psychbo- 
logy: and to Students on Some of Life's Ideals. 


314 p. „Metafizikos klubu“. Louis Menand, The Metapbysical Club: A 
Story of Ideas in America, New York: Farrar, Straus, and Giroux, 2002. 


315 p. „ta pačia jau išrausta vaga“. Jamesas cituoja prancūzų psichologo 
ir filosofo Lėono Dumonto esė „De I'habitude“. 

Kaip vienas reklamos paslaptis perpratęs žmogus dantų valymą pavertė kasdieniu 
kone viso pasaulio žmonių įpročiu? 

Kaip kariuomenės generolas įstengė nuraminti įtūžusią minią, perpratęs ryšį tarp 
riaušių ir greitojo maisto? 

Kaip plaukikas Michaelas Phelpsas pasiekė pasaulio rekordą, nieko nematydamas 
pro vandens prisisunkusius akinius? 

Kaip prekių reklamuotojai nustato, kurios klientės nėščios, ir ima reklamuoti joms 
prekes, nors apie nėštumą dar nežino net jų šeimos? 

Atsakymas yra įpročiai. 

Dauguma mūsų kasdienių pasirinkimų gali atrodyti kaip gerai apgalvoti sprendi- 
mai, bet tokie nėra. Jie tėra įpročiai. Ir nors kiekvienas įprotis pats savaime reiškia 
labai mažai, ilgainiui valgiai, kuriuos užsisakome, žodžiai, kuriuos kasnakt pasako- 
me vaikams prieš miegą, tai, ar taupome, ar leidžiame pinigus, ar dažnai sportuo- 
jame, minčių ir darbotvarkės susidėliojimas turi milžinišką įtaką mūsų sveikatai, 
darbo našumui, finansiniam saugumui ir laimei. 

Daugelį šimtmečių žmonės stengėsi perprasti, kodėl egzistuoja įpročiai. Bet tik per 
pastaruosius du dešimtmečius mokslininkai ir rinkodaros specialistai pradėjo iš 
tiesų suprasti, kaip įpročiai veikia - ir dar svarbiau: kaip jie keičiasi. 


Šioje knygoje New York Times žurnalistas Charlesas Duhiggas priveda mus prie 
šiurpinančio mokslinių atradimų bedugnės krašto. Šie atradimai paaiškina, kodėl 
egzistuoja įpročiai ir kaip galima juos pakeisti - kad pasikeistų verslo įmonių, ben- 
druomenių ir mūsų pačių gyvenimai. 


Čia dera naujausi moksliniai tyrimai ir įdomios istorijos. Perskaitęs šią knygą, į 
J y Į J p 58 NŪB6 Į 

pasaulį jau žiūrėsi kitaip. 
Daniel H. Pink, 
geriausias ir populiariausias New York Times autorius 


Įtraukianti... pateikia daugybę būdų, kaip mūsų įpročiai apibrėžia mūsų gyvenimą. 
Perskaitykite šią knygą. 


Jonah Lehrer 

